
CAPITOLUL I. CONSIDERAȚII INTRODUCTIVE. 


Acest curs universitar este dedicat, în principal, studenţilor facultăţilor de ştiinţe 
juridice dar şi celor ai facultăţilor de ştiinţe economice interesaţi de manifestarea şi 
dimensiunea juridică a fenomenului concurenţei (mai ales de cea patologică) şi îşi 
propune să prezinte şi să examineze, într-o manieră interdisciplinară concurenţa, atât ca 
fenomen economic (ca mod de organizare a pieţelor şi de comportament al agenţilor 
economici aflaţi în competiţie) cât mai ales ca fenomen juridic, reglementat de o ramură 


de drept nouă (pentru dreptul românesc): dreptul concurenței comerciale. 


Am pornit la elaborarea acestui curs cu dorinţa de a oferi studenţilor, dar şi tuturor 
celorlate categorii de persoane interesate de fenomenul juridic al concurenţei şi care 
doresc să se iniţieze în acest domeniu, un suport minimal de informaţii sistematizate cu 
privire la natura, conţinutul şi finalitatea normelor juridice ale dreptului concurenţei, 
începând cu problemele teoretice specifice ştiinţei dreptului concurenţei (definiţie, 
izvoare, particularităţi în raport cu alte ramuri de drept, raportul juridic de concurență, 
etc.) şi terminând cu deosebit de complexele probleme ale concurenţei patologice: faptele 


de concurenţă neloială şi cele anticoncurenţiale. 


De asemenea, am considerat şi sperat că prin elaborarea unui astfel de curs 
universitar ne vom putea aduce o modestă contribuţie la dezvoltarea unei noi şi necesare 
ştiinţe juridice (pentru sistemul ştiinţelor juridice din România) numită dreptul afacerilor, 
ştiinţă pluridicisplinară formată din: ştiinţa dreptului comercial, a celui financiar-fiscal, a 
proprietăţii intelectuale, a dreptului comerţului internaţional, a dreptului asigurărilor, a 
dreptului transporturilor etc şi, nu în ultimul rând, din cea a dreptului concurenţei 


comerciale. 


Din păcate, până la data finalizării redactării acestui curs, lucrările româneşti 
dedicate dreptului concurenţei au fost relativ puţine iar practica judiciară şi cea 
administrativă (a Consiliului Concurenţei) se află (încă) într-un firesc proces de formare 


şi cristalizare, aşa încât, cercetările noastre au fost, în principal, teoretice. 


În formarea motivului determinant care a stat la baza elaborării acestui curs un rol 
deosebit de important l-a avut convingerea că odată cu transformarea şi organizarea 
economiei româneşti ca economie de piaţă bazată pe proprietatea privată, pe libera 
inițiativă şi concurenţă, rolul şi importanţa dreptului concurenței va creşte în mod 
spectaculos, tocmai pentru faptul că acest tip de economie, prin esenţa şi prin specificul 
ei, necesită reglementări noi şi pentru că aceasta va genera tentaţia pentru agenţii 
economici de a săvârşi fapte de concurenţă neloială şi/sau anticoncurenţiale. Or, ştiinţa 
dreptul concurenţei comerciale trebuie să studieze şi să cunoască (chiar apelând, pentru 
început, mai mult la practica şi doctrina străină) fenomenele ce vor putea apare, pentru a 
fi în măsură să propună celor în drept aplicarea celor mai adecvate categorii de măsuri de 


prevenire şi reprimare a unor astfel de fapte. 


Cât priveşte structurarea acestui curs, am găsit potrivit ca materia pe care am 
expus-o să o împart în două mari titluri, fiecare dintre acestea fiind structurate, la randul 
lor, în mai multe capitole. Astfel, titlul I l-am denumit: “Noţiuni generale despre 


E] 


concurenţă şi dreptul concurenței” iar titlul II l-am denumit:“Concurenţa neloială şi 


practicile anticoncurenţiale ”. 


În debutul titlului I, am considerat necesar să dedicăm un spaţiu relativ restrâns 
(totuşi) problematicii noțiunilor generale despre concurenţă, ca fenomen economic, cu 
intenţia şi speranţa, că un astfel de demers poate fi util, mai ales studenților facultăţilor de 
ştiinţe juridice, mai puţin familiarizați cu astfel fenomene şi noţiuni, pentru înţelegerea 


adecvată a conceptelor şi a instituţiilor dreptului concurenţei comerciale. 


La elaborarea acestui curs am avut în vedere legislaţia publicată în Monitorul 


Oficial al României până în data de 30 iunie 2004. 


In finalul acestor consideraţii introductive, îmi exprim mulțumirea şi recunoştinţa 
fată de prietenii şi colaboratorii mei care, într-un mod sau altul, m-au ajutat să elaborez şi 
redactez acest curs universitar. 


Autorul 

TITLUL I 
NOȚIUNI GENERALE DESPRE CONCURENȚĂ ȘI 


DREPTUL CONCURENŢEI 


CAPITOLUL II. NOȚIUNI GENERALE DESPRE CONCURENȚĂ CA 
FENOMEN ECONOMIC. 


Dreptul concurenţiei comerciale, privit atât ca ramură de drept, cât şi ca disciplină de 
studiu ce face parte din sistemul ştiinţelor juridice, este o noutate atât pentru sistemul 
dreptului românesc cât şi pentru ştiinţa acestui drept, cu atât mai incitantă şi mai 
preocupantă, cu cât evoluţia economiei româneşti, după anul 1990, spre mecanismele pieţei 


libere şi concurenţiale este tot mai evidentă şi profundă. 


Fiind strâns dependent de fenomemele ce se produc în economia reală, dreptul 
concurenţei comerciale, privit în accepțiunea sa de ansamblu de cunoştinţe, idei, noţiuni, 
concepte, doctrine etc, despre concurenţă şi raporturile concurenţiale, se vădeşte a avea o 
natură şi o vocaţie interdisciplinară, fiind influenţat, în mod precumpănitor, de conceptele şi 
doctrinele, în primul rând, ale economiei! aceasta din urmă înţeleasă ca „un ansamblu 
coerent de cunoştinţe despre realitatea economică, o reflectare universalizată, generalizată a 
acestei realităţi” şi care “studiază economia în complexitatea şi interferenţele ei dinamice, 


extinzând criteriul raționalităţii şi eficienţei economice asupra socialului în totalitatea sa”. 


Pentru a  înlesni înţelegerea şi aprofundarea conceptelor, instituţiilor şi 
reglementărilor dreptului concurenţei comerciale, am considerat necesar să expunem, foarte 


succint, modul în care ştiinţele economice, în general, şi economia, în special, definesc o 


1 În doctrina economică se utilizează, încă, două denumiri diferite pentru a desemna ştiinţa care se ocupă 
cu studiul problemelor economice fundamentale: economie politică şi/sau economie. Aşa după cum 
subliniază unii autori, „cele două denumiri nu desemnează două ramuri distincte ale cunoaşterii ştiinţifice 
economice şi nici două discipline universitare separate, ci una singură, cu acelaşi obiect de cercetare, dar cu 
denumiri, viziuni şi accente diferite” (D. Ciucur, I. Gavrilă, C. Popescu; Economie, Manual universitar, 
Ediţia doua, Editura Economică , Bucureşti, 2001, pag. 21.) 


11 


serie de concepte fundamentale ce interesează studiul disciplinei ce formează obiectul 


acestui curs. 
II. 1. Concurența — conţinut şi funcţii. 


Concurența, din punct de vedere economic, într-o anumită viziune doctrinară, 
reprezintă confruntarea deschisă, competiţia dintre agenţii economici vânzători - ofertanţi, în 
scopul atragerii de partea lor a clientelei (cumpărători - solicitanți). Această confruntare 
pune în evidenţă, totodată, comportamentul specific, interesat al subiectelor raporturilor 
concurenţiale, comportament ce se materializează în mod diferit, în funcţie de cadrul 


concurenţial şi de specificul diverselor pieţe. 


In concepţia anumitor economişti, “concurenţa reprezintă un comportament specific 
interesat al unor subiecţi de proprietate care, pentru a-şi atinge obiectivele, intră în raporturi 


de cooperare şi confruntare cu ceilalţi. Ea este o manifestare a liberei inițiative”. 


Concurența, în principiu, îi îndrumă (orientează) pe agenţii economici spre 
producerea a ceea ce este dorit şi cerut de consumatori, obligându-i să o facă la costuri cât 
mai scăzute asigurându-le, pe această cale, pe de o parte, producătorilor profiturile aşteptate, 


iar pe de altă parte, consumatorilor satisfacerea nevoilor. 


Activitatea concurenţială a agenţilor economici competitori are la bază interesul 


fiecăruia de a-şi atinge obiectivele economice, în principal, prin maximizarea profitului. 


Concurența poate fi caracterizată şi ca o confruntare deschisă, loială, în cadrul căreia 
vânzătorii şi cumpărătorii urmăresc să obţină o poziţie cât mai bună pe piaţa caracteristică, 
printr-o serie de metode, mijloace şi acţiuni având ca obiectiv “testarea şi tatonarea forţelor 
pieţii”. Văzută într-o astfel de modalitate, concurenţa este considerată calea de satisfacere a 


intereselor tuturor participanţilor la viaţa economică. 


Intr-un sistem economic concurenţial, întinderea şi nivelul concurenței sunt 


dependente, în principal, de gradul de libertate în formarea preţurilor. 


Economiştii sunt de părere că o piaţă va fi cu cu atât mai concurenţială cu cât: 
numărul şi puterea celor care fac oferte şi formulează cereri va fi mai mare; produsele şi 


serviciile oferite sunt mai diferențiate (inclusiv preferinţele consumatorilor); piaţa va fi mai 


> D.Ciucur, I. Gavrilă şi C. Popescu, op. cit. pag. 260. 

transparentă şi mai  permisivă; produsele şi serviciile oferite sunt mai 
substituibile/interschimbabile (înlocuibile unele cu altele) şi mai complementare, unele 


altora; veniturile consumatorilor sunt mai mari”. 


Principalele căi pe care se poate desfăşoara (duce) lupta de concurenţă sunt grupate 


în două categorii: 
- căi economice; 
- căi extraeconomice. 


Căile economice au în vedere următorele măsuri: reducerea costurilor bunurilor sub 
cele ale concurenţilor; diminuarea preţurilor de vânzare; ridicarea calității bunurilor; 


acordarea unor facilităţi consumatorilor s.a. 


Căile extraeconomice au în vedere: sponsorizarea unor acţiuni sociale de interes 
local sau naţional; în anumite condiţii, unii agenţi economici nu ezită ca, în confruntarea cu 
rivalii lor (concurenţii lor) să folosească presiuni morale, speculând cu promptitudine 
situaţiile critice, cum ar fi războaie, crize etc. şi chiar încălcând dispozițiile legale 


prohibitive. 


După cum mijloacele (căile folosite) sunt legale sau sunt ilegale, concurența, ca şi 


fenomen economic, este încadrată în categoria concurenței loiale şi/sau neloiale. 


Astfel, din punctul de vedere al ştiinţei economice concurența loială se 
caracterizează prin folosirea nediscriminatorie de către vânzători a unora din căile mai sus 
enumerate, în condițiile accesului liber pe piață şi ale deplinei posibilități de cunoaştere a 


mijloacelor de reglementare a relațiilor cumpărător-vânzător. 


Prin opoziție fata de concurența loială, concurența neloială constă în acordarea 
unor stimulente deosebite clienților, precum şi în utilizarea anumitor mijloace 
extraeconomice de pătrundere şi menținere pe piață. Aşa după cum vom avea prilejul în 
acest curs, vom învedera şi dimensiunea juridică, proprie dreptului concurenței comerciale, 
cu privire la o astfel de clasificare, precum şi la alte clasificări care folosesc criteriul 
conformităţii cu legea a comportamentelor concurențiale, urmând a releva specificitatea 


înţelesului juridic al noțiunilor mai sus definite, în raport cu cel economic. 


3 Idem. 

Sub aspectul funcţiilor sale concurența, ca fenomen economic, este apreciată ca o 


lege economică importantă, având un mare rol în realizarea progresului tehnico-economic. 


Cele mai importante şi caracterizante funcţii ale concurenţei sunt considerate a fi 


următoarele: 


- stimulează progresul general şi deschide perspective de profituri convenabile 
pentru toţi participanţii, favorizându-i pe cei abili şi eliminându-i pe cei care nu au 


mobilitatea necesară de adaptare la noile cerințe; 


- contribuie la reducerea preţurilor de vânzare, ea fiind potrivnică scumpetei (se ştie 
că una din căile cele mai sigure de sporire a profiturilor este creşterea volumului desfacerilor 


şi nu creşterea preţurilor); 


- influenţează în mod pozitiv psihicul agenţilor economici competitori, în sensul că 
un mediu concurenţial imparțial este de natură să stimuleze creativitatea şi preocuparea 
continuă de creştere a eficienţei intregii activităţi, de maximizare a profiturilor, dar şi de 


satisfacere mai bună a nevoilor de consum. 


Economiştii sunt de părere că o concurenţă care nu este reglementată şi controlată în 
mod adecvat de către puterea publică (de către stat), poate genera fenomene economice 
dintre cele mai grave, cum ar fi apariţia unor concentrări economice care vor permite 
abuzul de poziţie dominantă a unor agenţi economici care vor putea manifesta tendinţe de 
monopolizare a pieţei; scăderea calităţii bunurilor şi a serviciilor; afectarea interesului major 


al consumatorilor etc”. 


Tipurile de concurenţă şi modul lor de manifestare pot fi diferite de la o perioadă la 


alta, de la o ţară la alta ori de la o piaţă la alta. 


Factorii care influențează în mod direct tipurile şi modul de manifestare a 


concurenţei pot fi: 
- numărul şi puterea economică a participanţilor la afaceri; 


- gradul de diferenţiere a bunului care satisface o anumită nevoie umană; 


4 Idem, pag. 262. 

- facilitățile acordate sau restricțiile ridicate în calea celor (agenţilor economici) care 


intenționează să intre într-o ramură, pe o anumită piaţă; 
- gradul de transparenţă a pieţii; 
- raportul între ofertă şi cererea de bunuri; 
- complexitatea şi funcționalitatea reţelei pieţelor într-o ţară sau alta; 
- conjunctura politică internă sau internaţională. 
II. 2. Piaţa cu concurenţă perfectă şi formarea preţului de echilibru. 


În sensul cel mai general, “preţul exprimă cantitatea de monedă pe care 
cumpărătorul este dispus şi o poate oferi producătorului (vânzătorului) în schimbul bunului 


pe care acesta îl prezintă pe piaţă. Acesta este preţul absolut”. 


Nivelul şi mişcarea preţurilor sunt influențate de o serie de factori, şi mai ales de 
raportul dintre cerere şi ofertă. Indiferent de cauza ce stă la baza oscilaţiilor preţului (în sus 
sau în jos) preţul constituie, în ultimă instanţă, rezultatul confruntării intereselor economice 
ale purtătorilor cererii şi ofertei, interese formate sub influența semnalelor transmise de 


situația producției şi a pieţei. 


Spre deosebire de preţul absolut, preţul relativ sau raportul de schimb, reprezintă 
preţul bunurilor concrete, prin raportare la un preţ etalon sau de referință. Preţul etalon, este 
cel al unui bun stabilit convenţional (spre exemplu, salariul mediu nominal sau prețul mediu 


al unor produse reprezentative. 


Preţurile pot fi libere — dacă se formează şi oscilează în raport cu condiţiile concrete 
ale pieţei (spre exemplu: preţurile practicate în cadrul burselor de mărfuri, în cadrul 
schimburilor valutare, etc). Prin opoziţie cu acest tip de preţuri, preţurile administrate sunt 
cele care pot fi impuse fie de către stat, prin măsuri administrative, fie de către agenţii ori 
grupurile de agenţi economici deţinând poziţii de monopol ori oligopol, etc. La intersecţia 
celor două tipuri de preţuri se află preţurile mixte, rezultate din funcționarea mecanismului 
pieţei şi din intervenționismul statal şi/sau abuzul de poziţie dominantă a unor agenţi 


economici. 


5 Idem, pag. 263. 
6 Ibidem. 

Funcţiile economice ale preţului sunt deosebit de importante pentru angrenarea 
mecanismului economico-social, deoarece, “el poate influența deciziile şi acţiunile unităților 


economice...” 


Principalele funcţii ale preţului sunt: funcția de măsurare (determinare) a 
veniturilor, cheltuielilor, profiturilor, etc. ale producătorilor, de informare a agenţilor 
economici asupra stării raporturilor dintre nevoi şi resurse; serveşte ca sursă de informare în 
procesul de luare a deciziilor producătorilor şi consumatorilor; este un instrument principal 
pentru recuperarea cheltuielilor şi realizarea profitului scontat; împreună cu venitul nominal 
constituie principalul indicator al nivelului de acces al consumatorilor la bunurile puse în 


circulaţie de către producători. 


Din punctul de vedere al cererii, nivelul şi oscilaţiile preţurilor sunt influențate, de 


regulă, de: 
- utilitatea bunului ce urmează a fi achiziţionat de consumatori; 
- capacitatea de plată a cumpărătorului; 
- costul cumpărării de pe o altă piaţă a bunului respectiv. 


Din punctul de vedere al ofertei, nivelul şi evoluția preţurilor este influenţată, în 


principal, de: 


- costul de producţie, respectiv de cheltuielile cu procurarea factorilor necesari 


producerii bunului oferit; 
- preţurile bunurilor respective practicate pe alte pieţe etc. 


În raport de interdependenţa dintre forţele pieţii şi preţul bunurilor, din punct de 


vedere teoretic, pieţele se împart în: 
- pieţe cu concurenţă pură şi perfectă; 
- pieţe imperfecte (de monopol, monopolistice şi de oligopol); 
Toţi autorii în materie consultaţi sunt de acord că, în fapt, libera concurenţă pură şi 


perfectă sau monopolul generalizat nu funcționează niciodată în mod singular (exclusiv), de 


7 Idem, pag. 265. 
8 Idem, pag. 267. 

aceea nivelul sau evoluţia preţurilor nu este niciodată rezultatul numai al acţiunii unei pieţe 
de monopol sau a unei pieţe pure şi prefecte. Sau, altfel spus, cele două tipuri de concurență 
(ca mod de organizare a pieţei) sunt doar rezultatul unor generalizări, abstractizări şi 
simplificări, din considerente de cercetare şi didactice, a unui complex de fenomene şi 


procese economice, sociale, politice etc. 


Concurența pură şi perfectă presupune un asemenea raport de piaţă încât, pe de o 
parte, toți vânzătorii (producătorii) să-şi vândă producția, toate mărfurile să fie oferite la 
preţul pieţii, fără ca vreunul dintre ei şi toți împreună să-l poată influenţa, iar, pe de altă 
parte, cumpărătorii (consumatorii) să poată achiziţiona ceea ce au nevoie şi cât doresc din 


fiecare bun, la acelaşi preţ al pieţei, de asemenea, fără a-l putea modifica după voinţa lor. 


Acest tip de concurenţă se apreciază că se bazează pe existenţa cumulativă a unei 


serii întregi de factori cum ar fi: 


- atomicitatea participanţilor la operaţiunile comerciale (“oferta totală fiind — este — 
asigurată de un număr teoretic infinit de firme — cererea care se adresează unei anumite 
firme este un simplu punct din cererea pieţei, tinzând a fi — în sistemul axelor carteziene — 


orizontală şi perfect inelastică în raport de preț”); 


- omogenitatea (perfectă) bunurilor oferite de agenţii economici competitori 
(bunurile oferite sunt identice prin compoziţie, calitate, formă, culoare şi prin modul de 


prezentare şi comercializare, de livrare, de plată, etc; 
- accesul liber al agenţilor economici pe piaţă, 
- elasticitatea adaptării cererii la ofertă şi invers; 


- accesul nediscriminatoriu la informaţii referitoare la cantități, preţuri, calitate şi 


alte asemenea elemente (transparenţa pieţei). 


Dacă, în economia reală, unul din factorii mai sus enumeraţi lipseşte, piaţa 
respectivă va fi considerată una cu concurenţă imperfectă. Dacă, dimpotrivă, toţi factorii 
sunt prezenţi într-o anumită piaţă, acea piaţă va fi una echilibrată. “Echilibrul este privit ca o 
situație ideală, când interesele participanţilor, producători (vânzători) şi cumpărători, sunt 


cele mai bine satisfăcute, iar resursele sunt alocate şi utilizate pe baza unor criterii şi la nivel 


” Idem, pag. 267. 

normal de eficiență pentru etapa dată. Orice modificare a alocării resurselor diminuează 
eficienţa”!0. Starea de echilibru a pieţei unui bun se realizează, “la acel preţ şi volum de 
tranzacţii pentru care cererea şi oferta pieţei sunt egale, adică în punctul în care curba cererii 


pieţei şi a ofertei industriei se intersectează”!!. 


“Piaţa care satisface condiţiile de atomicitate, omogenitate şi intrare (ieşire) liberă, se 


numeşte piaţa cu concurenţă pură”!?. 


Pe o piaţă cu concurenţă pură şi perfectă, se consideră că preţul se formează la 
nivelul punctului de echilibru dintre curbele cererii şi ofertei, adică atunci când cantităţile 


cerute de consumatori sunt egale cu cele oferite de producători. 


De asemenea, se consideră că, în condiţiile unei astfel de concurențe, producătorul 
este un “primitor de preţ”, el neputând influenţa în vreun mod nivelul preţurilor. Spre 
exemplu, el (producătorul) îşi poate dubla preţul şi să nu vândă nimic sau se poate retrage de 
pe piaţă, fără ca, prin acest act, să influenţeze nivelul preţului bunului respectiv. Pentru 
aceste considerente se apreciază că concurenţa pură şi perfectă nu există şi nu a existat în 


realitate, ea putând folosi numai ca model teoretic de analiză a pieţei concurențiale. 


În condiţiile concurenţei pure şi perfecte, ca rezultat al interacțiunii dintre cerere şi 
ofertă, se fixează un preţ de echilibru, preţ la care ofertanţii şi cumpărătorii doresc sau pot 
vinde şi cumpăra aceeaşi cantitate de bunuri. În cazul în care preţul se fixează deasupra 
preţului de echilibru, cantitatea de mărfuri cerută de consumatori va fi mai mică decât cea 
oferită de producători, existenţa unui surplus de mărfuri pe piaţă exercitând o tendinţă 
(presiune) în sensul reducerii preţului fixat. Şi invers, dacă preţul fixat este mai mic decât cel 
de echilibru, deficitul de marfă va exercita o presiune îndreptată spre creşterea preţului către 


nivelul de echilibru. 
Preţul de echilibru se caracterizează prin următoarele trăsături: 


- este rezultatul spontan al jocului liber al forțelor pieţei fiecărui bun şi reprezintă 
acel nivel al preţului la care se produce egalizarea cantităților cerute cu cele oferite, 


atingându-se un volum maximal al vânzărilor; 


10 Idem, pag. 268. 
1! Idem, pag. 270. 
12 Ibidem. 

- formarea preţului de echilibru al fiecărui bun este influenţată de situația pieţelor 


interdependente, de preţurile de echilibru ale celorlalte bunuri; 


- echilibrul pieţei nu este determinat de lipsa oricăror schimbări în raporturile dintre 
forţele care acționează în ea, ci dimpotrivă, el este întotdeauna dependent de evoluţia 


raporturilor concrete dintre cerere şi ofertă. 


II. 3. Piaţa cu concurenţă monopolisitică şi mecanismul formării preţului de 


monopol. 


Doctrina economică, considera că “într-o ramură (industrie) există concurenţă 
imperfectă dacă vânzătorii, respectiv cumpărătorii, fixează ei înşişi sau exercită influenţe 
individuale asupra nivelurilor preţurilor la oferta lor sau la cererea pe care doresc să şi-o 


satisfacă”!3. 


In cadrul categoriei economice a pieţei imperfecte piaţa cu concurență monopolistică 
are toate trăsăturile pieţei pure şi perfecte, cu excepția omogenităţii produselor, trăsătură 


care este înlocuită cu diferențierea produselor. 


“Piaţa monopolistică se caracterizează prin aceea că oferta provine de la un număr 
foarte mare de agenţi, fiecare având o forță economică redusă şi producând bunuri cu 
anumite elemente de originalitate sau specificitate în cadrul genului (grupei) date. Această 
ofertă se confruntă cu cererea atomizată a unui număr mare de cumpărători, fiecare cu o 
forță economică redusă. Din perspectiva ofertei, piața monopolistică întruneşte elemente 
care o apropie de piaţa pură şi perfectă (atomicitate, aces/ieşire liberă în/din piaţă etc. - n.n.), 
dar şi elemente de monopol fragil slab”!“ (fiecare producător competitor pune în circulație 
produse diferenţiate/personalizate în raport cu cele ale concurenţilor, aceştia făcându-şi din 


această chestiune o strategie concurenţială - n.n.). 


În cadrul pieţei monopolistice, fiecare firmă producătoare îşi fixează în mod 
independent preţul bunurilor sale şi ţine seama de reacția cererii la un anumit nivel al 
preţului. Oscilatiile mari (semnificative) ale preţurilor fac ca cererea să devină elastică, în 
sensul că, consumatorii se vor îndrepta spre produsele concurenţilor care pun în circulaţie 


produse substituibile, dar la preţuri mai atractive. 


13 Idem, pag. 274-275. 
14 Idem, pag. 280. 

Spre deosebire de concurența perfectă, în cadrul concurenţei monopolistice, 
produsul obiect al concurenţei nu este omogen, chiar dacă este realizat în aceeaşi ramură de 
activitate, împrejurare ce-i permite producătorului să influenţeze preţul şi preferințele 


cumpărătorilor. 


Concurența de tip monopolistic se caracterizează prin elemente care o fac să 
aparțină, în acelaşi timp, celor două moduri opuse de organizare a pieţei şi anume: pieţei 
concurenţiale (pure şi perfecte) şi pieţei monopoliste. Specific acestui tip de concurență 
este tendința de câştigare a clientelei, în principal, prin diferențierea produselor realizate de 
aceeaşi ramură (concurenţă prin produs), prin aspecte de ordin calitativ (exemplu: 


automobilele de mic litraj, în cadrul ramurii industriei automobilelor). 


In procesul de explicare a mecanismului de formare a prețului de monopol trebuie să 


se ţină seama de cel puţin 3 factori şi anume: 


- pe o piaţă de tip monopolistic numărul producătorilor este suficient de mare, astfel 


încât firmele concurente nu se pot subordona reciproc una alteia; 


- produsele obiect al concurenţei sunt distincte din punct de vedere al calităţii şi al 


modului de prezentare; 
- inexistenţa unor restricţii de intrare pe piaţa relevantă a altor întreprinderi. 
II. 4. Piaţa oligopolistă şi formarea preţului. 


Atunci când pe o anumită piaţă, un agent economic îşi domină concurenţii impunând 
preţul ori calitatea, relaţia dintre aceştia este una de monopol. În fapt, însă, cel mai 
răspândit tip de piaţă, în ţările cu economie de piaţă, este cea de tip oligopol. Un asemenea 
tip de piaţă are ca trăsătură de bază împrejurarea că piaţa respectivă este dominată de câțiva 


producători vânzători, de obicei de dimensiuni mari. 


Privite din punctul de vedere al cumpărătorilor, anumite pieţe imperfecte pot fi 
dominate, sub aspectul cererii şi achizițiilor, de unul sau mai mulți cumpărători puternici, 
împrejurare ce face ca pieţele respective să fie desemnate sub denumirea de pieţe de 
monopsom (cu un singur cumpărător) şi/sau de oligopson (mai mulţi cumpărători). 

În oricare stat în care, pe piaţa imperfectă, pot apărea sau apar fenomene 


monopoliste, autoritatea publică (puterea legiuitoare şi autorităţile autonome) intervine cu 

reglementări menite să prevină şi să reprime practicile anticoncurenţiale şi, în general, 
orice tendință sau acţiune care poate avea ca rezultat, împiedicarea, restrângerea ori 


denaturarea liberei concurenţe. 


In condiţiile specifice concurenţei imperfecte, spre deosebire de concurenţa pură şi 
perfectă, majoritatea agenţilor economici vânzători nu sunt “primitori de preţuri”, ci sunt 
“căutători de preţuri”, deoarece aceştia dispun de putere de piaţă suficient de mare pentru a 


influenţa formarea preţurilor. 


Cu cât o cerere a unui anumit bun este mai elastică (mai adaptabilă) în raport cu 
situația ofertei aceluiaşi produs, cu atât mai greu îi va fi producătorului acelui produs să 
influenţeze preţul, astfel încât, la preţuri mai mari, producătorii vor putea vinde mai puţin, 


iar la preţuri mai mici vor putea vinde mai mult. 


Oligopolul este o formă a concurenţei imperfecte caracterizată prin existenţa unui 
mic număr de firme ce produc bunuri similare (de exemplu, industria oţelului) sau 
diferenţiate (de exemplu, industria automobilului) firme care, datorită ponderilor pe care le 
dețin în ansamblul ofertei, reuşesc să influenţeze formarea prețului în scopul maximizării 


profitului. 


“Oligopolul reprezintă structura de piaţă cea mai răspândită în ţările dezvoltate din 
punct de vedere economic. Pe piaţa oligopol, oferta este asigurată de un număr mic de firme 
(câţiva vânzători) între care nu exista diferenţe semnificative sub aspectul inzestrării tehnice, 
forţei economice, nivelului costului mediu, gradului de internaționalizare a activităţii. 
Fiecare vânzător deţine o pondere importantă în oferta totală şi are capacitatea de a influenţa 
piaţa: în mod direct prin deciziile privind preţul, cantitatea, publicitatea, lansarea de modele 
noi, modul de comercializare etc., şi indirect prin reacțiile pe care fiecare le are la acțiunile 
concurenţilor. Pe această piaţă cererea este atomizată, iar barierele de intrare pentru noii 
concurenţi sunt foarte puternice. Ele constau în bariere tehnice (deținerea de licenţe, brevete 
s.a.), financiare (privilegii speciale cu marile instituţii financiare şi de credit care sunt piedici 
pentru eventualii nou veniţi) şi organizatorice (contracte de exclusivitate cu furnizorii de 


anumite materii prime, cu reţeaua comercială cu amănuntul etc.)”!5. 


15 Idem, pag. 282. 

In raport cu exigenţele şi mecanismul concurenței pure şi perfecte, sistem de 
organizare a pieţei în care efectele modificării ofertei unuia sau altuia dintre producători 
(vânzători) asupra acesteia sunt insesizabile, în condiţiile pieţei de oligopol acţiunile fiecărui 


agent economic au un impact semnificativ asupra pieţei în general. 


Pieţele oţelului, automobilelor, ale produselor chimice, aluminiului, aparatelor 
electrice săpunului, băuturilor alcoolice şi ale altor produse de bază, intră nu în sfera de 
activitate a unui mare număr de producători, ci în sfera unui număr restrâns de producători 
ce deţin, într-o mare măsură puterea de control asupra preţurilor. O firmă oligopolistă este 
obligată să aibă permanent în atenţie reacţiile celorlalte şi să ţină seama de ele sau, altfel 
spus, firmele oligopoliste sunt, de fapt, în mod tacit dependente una de alta şi, ca urmare, 
fiecare dintre ele este receptivă la modificarea unor decizii ale agenţilor economici 


concurenţi referitoare la preţ sau cantitatea produsă. 


Tot prin raportare la tipul de concurenţă pură şi perfectă, trebuie subliniat că, în 
condiţiile concurenţei de oligopol, agentul economic (vânzător) este un “căutător de preţ” şi 
nu un “primitor de preţ”, exercitând o anumită influenţă asupra preţului, dar neputând să-l 
aleagă, aşa cum se întâmplă în cazul monopolului şi aceasta întrucât firma în cauză este 
obligată să ţină seama de reacțiile, uneori foarte dure, ale celorlalte firme şi de consecinţele 


unor astfel de reacţii asupra propriei sale activităţi. 
În piaţa de tip oligopolist pot să apară două tendinţe diametral opuse şi anume: 


- Firmele oligopoliste să se înţeleagă cu privire la nivelul şi dinamica preţurilor, 
acționând ca şi când ar deţine împreună monopolul absolut (sau, altfel spus, au un 


comportament cooperant - oligopolul cooperant); 


- Dimpotrivă, firmele oligopoliste decid să abandoneze interesul lor comun, în 
favoarea celui individual şi să ia decizii pe cont propriu privind volumul producției ori 
nivelul preţului (oligopolul asimetric sau necooperant). Astfel de atitudini sunt independente 


de caracterul produsului comercializat (diferențiat sau omogen). 


In cazul aşa-numitului oligopol cooperant (al cartelului sau al trustului), se 
acționează, de către agenţii economici în cauză, pe baza unei înţelegeri formale şi 


confidenţiale între ei, cu privire la preţ şi la împărţirea pieţelor. Pornind de la interesul 

comun, firmele ologopoliste vor alege nivelul preţului şi volumul general al producţiei, 


astfel încât aceşti doi parametri să le maximizeze profitul total. 


Doctrina consideră că astfel de acorduri de cartel sunt destul de fragile, acestea fiind 
expuse unor pericole derivând din două tendinţe şi anume: tendinţa de a concura care este, 
de cele mai multe ori, atât de puternică încât unul dintre parteneri, din momentul în care 
interesul individual va prevala față de cel comun, nu va mai acţiona corespunzător 
înțelegerilor realizate cu privire la preţ şi/sau cantitate; sau tendinţa ca, pentru a beneficia de 
unele avantaje create de cartel, unii concurenţi din afară (cartelului) vor dori să intre în 


afacere slăbind, pe cale de consecinţă, coeziunea cartelului. 


Oligopol cooperant întâlnim şi în cazul trustului. Aceasta, “este structura de piaţă 
bazată pe faptul că un grup financiar puternic — holdingul — deţine pachetul acţiunilor de 
control la mai multe firme oligopol, independente, din punctul de vedere al producției. 
Holdingul stabileşte modul de împărţire a pieţelor, nivelul preţurilor între firme pentru 


maximizarea profitului sau realizarea altor obiective strategice”.16 


Cât priveşte oligopolul necooperant, trebuie reținut că fiecare agent economic va fi 
tentat să încerce, în mod individual, să obţină un profit maxim, urmând ca starea de echilibru 
a pieţei să fie produsă fie de cantitatea de produse, fie de nivelul preţurilor. Într-o astfel de 
situație agentul economic necooperant va influenţa fie volumul producției, fie preţul, 


evoluţia celuilalt element neinfluenţat fiind lăsată la latitudinea pieţei. 


Oligopolul necooperant sau asimetric, se consideră a fi rezultatul direct al 
manifestării unui comportament dominator al unei firme oligopoliste asupra celorlalte, 
comportament ce, totuşi, nu trebuie absolutizat, întrucât firmele ologopoliste sunt 


dependente una de alta, chiar şi în ceea ce priveşte formarea preţurilor. 


În cadrul pieţei cu oligopol necooperant, echilibrul acesteia se poate realiza prin: 
stabilirea de către agentul economic necooperant a cantităţii de produse la un aseamena 
nivel (prin raportare la cel al concurenţilor) la care se asigură un profit maxim, urmând ca 
nivelul preţului să fie dictat de piaţă şi prin fixarea unui nivel al preţului ce-i maximizează 


profitul, urmând ca şi cantiatea de produse să fie stabilită de piaţă. 


16 Idem, pag. 283. 

II. 5. Monopolul şi preţul de monopol. 


În fapt, în economia reală multe firme au puterea efectivă de a influenţa atât preţul, 
cât şi volumul ofertei. O astfel de putere se manifestă în mod special în cazul existenţei unui 
singur producător (vânzător) ce dispune de întreaga cantitate de produse pe care le oferă 
ramura respectivă. Monopolurile pot fi: private sau publice, naturale (ca exemplu: 
exploatarea aurului) sau legale (ca exemplu: drepturile de autor). Se consideră că, totuşi, în 
condiţiile pieţei de monopol dominaţia absolută asupra pieţei este numai aparentă, 
întrucât: dictatul pieţei, realizat prin stabilirea preţului de vânzare, modifică adeseori 
dimensiunile cererii bunului oferit de firma monopolistă într-un sens contrar celui scontat; se 
pot găsi înlocuitori pentru orice produs, împrejurare ce generează o adevarată concurenţă 
pentru punerea pe piaţă a unor produse substituibile; datorită schimburilor economice 
internaționale, poziția de monopol a unei anumite firme este pusă sub semnul întrebării, 
importul unor produse asupra cărora se exercită un monopol putând fi o soluţie; dominarea 
pieţei de către monopoluri este frânată de reacţia de abstinenţă a consumatorilor şi de către 


stat care, de cele mai multe ori, elaborează reglementări în scopul protejării consumatorilor. 


În condiţiile pieţei de monopol nivelul preţului nu mai este un factor aflat în afara 
puterii de influențare a agentului economic monopolist, acesta fiind influenţat, printre altele, 
de evoluţia cererii şi a costului de producţie care condiţionează, întotdeauna, preţul, 


cantitatea de bunuri vândute şi, pe cale de consecinţă, masa profitului. 


Deşi monopolul exercită un puternic control (influență) asupra preţurilor, totuşi, 
nivelul cererii pe o piață de monopol va influenţa cantitatea de produse ce se vor vinde, 
întrucât, spre exemplu, un preţ prea ridicat va duce la scăderea vânzărilor şi deci la 


diminuarea masei profitului. 


Monopolurile prin forţa şi poziţia lor pe piaţă au posibilitatea reglării ofertei totale şi 
respectiv a preţurilor care să le asigure obținerea unor profituri cât mai ridicate. Se apreciază 
că, în fapt, căile prin care monopolurile pot acţiona pentru atingerea unui astfel de obiectiv 


sunt: 


- reducerea ofertei pe piaţă, prin diminuarea producției sau sporirea stocurilor; 

- prin creşterea ofertei pe baza dezvoltării producţiei sau prin vânzarea stocurilor 


acumulate. 


Doctrina economică apreciază că, „prin transformarea unei activităţi concurenţiale 
într-una cu statut de monopol, are loc o creştere a preţului şi micşorarea cantităților oferite. 
Monopolul atrage după sine diminuarea bunăstării consumatorului, acesta fiind motivul 
fundamental pentru care în toate ţările cu regimuri democratice legea interzice în mod 
formal situațiile de monopol (sau le acceptă, dar în condiţiile unei stricte supravegheri, 


efectuate de către autoritatea publică şi societatea civilă)!”. 


Pe lângă efectele nefavorabile pe care le pot genera, monopolurile pot determina şi 
anumite efecte favorabile în economie cum ar fi: alocarea unor mari resurse pentru 
cercetarea ştiinţifică şi pentru introducerea progresului tehnic; pot organiza producţii pe 
scară mai mare; are stabilitate mai mare faţă de conjunctura economică nefavorabilă, la un 


moment dat; asigură o mai mare stabilitate forței de muncă etc. 


Economiştii recomandă ca aprecierea tolerabilităţii unui anumit monopol să se facă 
comparând efectele favorabile cu cele nefavorabile, şi să se ia decizia care generează răul cel 
mai mic. De altfel, în acest sens este orientată şi reglementarea pe care o conţine Legea nr. 
21/1996 a concurenţei, în ceea ce priveşte aprecierea compatibilităţii cu un mediu 
concurenţial normal a diverselor fapte anticoncurenţiale dintre cele reglementate de această 


lege, fapte pe care le săvârşesc agenţii economici concurenți. 


17 Idem, pag. 280. 

CAPITOLUL III. NOȚIUNI INTRODUCTIVE PRIVIND DREPTUL 
CONCURENŢEI COMERCIALE 


III. 1. Conceptul şi definiţia dreptului concurenţei comerciale. 


Dreptul concurenţei este o ramură de drept nouă în plin proces de formare şi 
structurare, precum şi o disciplină de studiu pentru facultățile de drept, la fel de nouă şi de 
puţin cunoscută în ţara noastră. Această situație este firească, dacă avem în vedere 
împrejurarea că o astfel de ramură de drept, spre deosebire de celelalte ramuri, este una 
specifică economiei de piaţă şi că aceasta are un obiect principal de reglementare 
(concurenţa, în general, cu formele sale patologice - concurenţa neloială şi cea monopolistă) 
fenomen care se poate regăsi şi manifesta doar în sistemele economice bazate pe 
proprietatea privată, sisteme în care acţionează legea cererii şi ofertei, ca principal regulator 
al mecanismului economic, iar libera concurenţă este un principiu constituțional şi un mod 


de organizare a pieţei, sub toate aspectele sale. 


Odată cu reforma economică ce a fost declanşată după decembrie 1989, s-a simţit 
nevoia elaborării unor acte normative sau cel puţin aceea a inserării, în acte normative care 
nu reglementau în mod direct problemele concurenţei, unor dispoziţii prin a căror aplicare să 
se poată preîntâmpina comportamentele neloiale sau/şi anticoncurenţiale ale „tinerilor agenţi 
economici” care, acţionând în noile condiţii de organizare economică şi juridică, s-ar fi 
simţit tentaţi să acapareze clientela şi implicit să-şi maximizeze profitul, prin metode care 


încalcă regulile jocului concurenţei. 


Se poate afirma că evoluția reglementărilor dreptului românesc contemporan al 
concurenţei este una graduală, în relativă concordanţă cu mersul şi profunzimea reformei 
economice, începând cu sumarele reglementări antimonopoliste şi de concurenţă neloială, 
conţinute de Legea nr. 15/1990, reglementări care, în ciuda unor impreciziuni, au constituit 
un început necesar şi terminând cu Legea nr. 21/1996 a concurenţei, act normativ care, în 
pofida titlului său, nu reglementează (decât în parte) concurenţa ca fenomen economic, ci 
doar cele mai grave încălcări ale liberei concurenţe şi anume: acordurile condamnabile, 
abuzul de poziție dominantă, concentrările economice, precum şi căile şi mijloacele de 


constrângere ce trebuie utilizate pentru a preîntâmpina şi înlătura astfel de fenomene. 

Evoluţia izvoarelor formale ale dreptului român al concurenţei, ilustrează sugestiv 
ideea că această ramură de drept se află într-un proces dinamic de formare, îmbogăţire şi 
cristalizare, împrejurare care constituie un argument temeinic pentru fundamentarea 
autonomiei acestei ramuri de drept şi implicit pentru necesitatea studiului acestei discipline 
juridice. 

A. Conceptul dreptului concurenţei comerciale. 


Conţinutul conceptului dreptului concurenţei comerciale este controversat pe plan 
doctrinar, controversele fiind legate, în esenţă, de viziunile diferite asupra obiectului de 
reglementare al acestei ramuri de drept!5. Astfel, există două categorii de concepții cu 


privire la conţinutul acestui concept şi anume: o concepţie extensivă şi una restrictivă. 


Bunăoară, în concepţia extensivă, dreptul concurenţei comerciale este conceput ca 
un ansamblu de norme juridice care reglementează lupta dintre agenţii economici în scopul 
atragerii şi păstrării clientelei, în esenţa lui, deci, obiectul dreptului concurenței comerciale 
este însăşi concurența!” În cadrul aceleiaşi concepții, se susţine că această ramură de drept 


reglementează trei categorii distincte de probleme juridice: 
- subiectele raportului de drept al concurenţei comerciale; 


- căile, metodele şi mijloacele de atragere şi păstrare a clientelei de către comercianţi 


(agenţi economici); 
- faptele ilicite (de concurenţă neloială) şi practicile împotriva competiţiei. 
Potrivit accepţiunii restrictive cu privire la obiectul dreptului concurenţei 


comerciale, conceptul dreptului concurenţei comerciale poate fi interpretat sau definit în 


două moduri: monist şi/sau dualist?0. 
Interpretarea monistă, la rândul ei, înregistrează două categorii de interpretări: 


Intr-o primă interpretare, dreptul concurenţei comerciale are ca obiect un ansamblu 
de reguli care reprimă practicile monopoliste, adică acordurile condamnabile dintre agenţii 


economici concurenţi (acorduri restrictive de concurenţă) şi abuzul de poziție dominantă; 


18 O. Căpăţână: Dreptul concurenţei comerciale; Concurența onestă, Editura “Lumina LEX”, Bucureşti, 
1992, pag. 16. 

19 Idem. 

2 Idem, pag. 17. 

Intr-o a doua interpretare, dreptul concurenţei comerciale are ca obiect principal 
concurenţa neloială, cu alte cuvinte — „dreptul concurenţei comerciale constă în ansamblul 
de reguli destinate să reprime exercițiul abuziv al libertăților de care beneficiază agenţii 


economici în lupta pentru câştigarea, extinderea şi păstrarea clientelei”. 


Interpretarea dualistă este şi cea mai acceptată opinie doctrinară; susținătorii 
acesteia apreciază că dreptul concurenţei comerciale are ca obiect atât reglementările 
antimonopoliste, cât şi cele menite să combată actele de concurenţă neloială. „Numitorul 
comun al ambelor domenii îl constituie salvgardarea libertății comerţului, atât pe piaţa 


internă, naţională, cât şi în relaţiile de export şi de import”?. 


Aşa după cum se poate constata, în cadrul concepției restrictive, fie că este vorba de 
interpretarea monistă ori de cea dualistă, obiectul principal de reglementare al dreptului 


concurenţei îl constituie concurenţa în manifestările sale patologice (ilicite). 


Faţă de poziţia doctrinară mai sus expusă se impun o serie de precizări care se pot 
constitui în argumente care pot justifica opţiunea pentru o anumită concepţie. Astfel în 
concepția extensivă, între obiectul dreptului concurenţei comerciale şi obiectul dreptului 
comercial se pot produce suprapuneri astfel încât nu se justifică studierea separată a acestor 
două discipline. Spre exemplu: problemele privind firma şi emblema unui comerciant fac 
obiectul de studiu al dreptului comercial, iar cele privind mărcile de comerţ, de serviciu 


precum şi alte semne distinctive fac obiectul dreptului de proprietate intelectuală. 


Interpretarea dualistă, în cadrul accepţiunii restrictive, pare a fi o concepţie aptă să 
permită o delimitare necesară a obiectului dreptului concurenţei comerciale de cel al altor 
ramuri de drept, întrucât aceasta consideră că atât reglementările antimonopoliste, cât şi cele 
menite să combată concurenţa neloială formează obiectul acestei ramuri de drept, fără ca 


nici una dintre ele să interfereze cu alte ramuri de drept. 


In concepţia noastră, însă, ni se pare mai firesc şi potrivit a considera că obiectul de 
reglementare al dreptului concurenţei comerciale ar trebui să-l constituie atât concurenţa, ca 
mod de organizarea a pieţei şi ca atitudine comportamentală a agenţilor economici care se 


confruntă pe o anumită piaţă relevantă, cât şi prevenirea şi reprimarea faptelor de concurenţă 


21 Idem. 
22 Idem, pag. 18. 

neonestă precum şi a celor îndreptate împotriva concurenţei însăşi (acte şi fapte de 
concurenţă ilicită). Admiţând un astfel de punct de vedere nu înseamnă că promovăm o 
concepție intervenționistă, din punct de vedere normativ, în mecanismul de manifestare a 
unei legi economice fundamentale: legea cererii şi ofertei. Dimpotrivă, intr-o astfel de 
viziune, acordăm credit ideii că dreptul concurenţei trebuie să aibă un rol de orientare şi 
reglare a fenomenului economic al concurenţei, nu numai de prevenire şi reprimare a 


faptelor de concurenţă ilicită (concepţia restrictivă). 


Privit prin prisma obiectului de reglementare, se consideră că dreptul concurenţei 


comerciale îmbină mai multe funcţii fundamentale: 

- de a orienta şi regla modul de manifestare a fenomenului concurenţei; 

- de a preveni practicile anticoncurenţiale şi cele neloiale; 

- a sancţiona (reprima) încălcările concurenţei libere şi licite; 

B. Definiţia dreptului concurenţei comerciale. 

Dreptul concurenţei comerciale poate fi considerat un „ansamblu de reglementări 
destinate să asigure, în raporturile de piaţă interne şi internaționale, existenţa şi exerciţiul 
normal al competiției dintre agenţii economici, în lupta pentru câştigarea, extinderea şi 
păstrarea clientelei? emise în scopul asigurării, pe piaţa internă şi internațională, a existenței 


şi exerciţiului normal al competiţiei dintre agenţii economici, în lupta pentru câştigarea, 


lărgirea şi păstrarea clientelei”. 


Se poate constata că această definiție se refera la toate categoriile de preocupări ale 
dreptului concurenţei comerciale şi anume: libera concurență, economia de piaţă, 


modalităţile de realizare a concurenţei. 
III. 2. Obiectul de reglementare al dreptului concurenţei comerciale. 


După cum este cunoscut, într-o economie de piaţă, competiția dintre agenţii 
economici îmbracă forme şi intensități diferite. Astfel, se poate vorbi de o competiţie 


stimulativă sau normală şi de opusul acesteia, de o competiţie patologică (ilicită). 


233 O. Căpăţână, op. cit., pag. 19. 

Faţă în faţă cu aceste două tendințe şi în acelaşi timp stări de fapt, dreptul 
concurenţei comerciale, dând expresie funcției sale de prevenire, are ca scop să disciplineze 
şi să orienteze raporturile concurenţiale înspre normalitate, dar să şi reprime şi să înlăture 


practicile abuzive care contravin esenței economiei de piață. 


Concurența patologică poate să aibă ca şi consecinţă, acapararea de către una sau 
mai multe grupe de agenţi economici, a unei cote, mai mari sau mai mici, din piaţa 
caracteristică a unui anumit produs sau serviciu, prin practici de monopol eliminând în 
consecință concurenţa liberă, fie prin practici neoneste, menite să elimine de pe piaţă un 
agent economic anume, prin acapararea clientelei acestuia prin diverse metode cum ar fi, 
spre exemplu, denigrarea produselor concurentului, ori prin acapararea agresivă a clientelei 
etc. În aceaste ultime ipoteze, deşi sistemul competiţional nu este anihilat, adversarul vizat 


este constrâns să se retragă din competiţie. 


Concluzionând, se poate spune că pe plan intern, dreptul concurenţei comerciale 
are ca obiect de reglementare, pe de o parte, prevenirea practicilor monopoliste, menite să 
elimine sistemul concurenţei (norme care sunt cunoscute în literatura de specialitate sub 
denumirea de norme anti-trust), iar pe de altă parte, să sancționeze prin mijloace adecvate, 
actele de concurenţă neloială, deci acele acte şi fapte care generează distorsiuni concurente 


oneste. 


În planul competiţiei internaţionale, dreptul concurenței comerciale conţine 
reglementări (convenţionale bi sau multilaterale) cele mai cunoscute fiind convențiile anti- 


dumping şi convențiile anti-subvenţii. 
III. 3. Trăsăturile caracteristice dreptului concurenţei comerciale. 


Aşa după cum am mai subliniat, dreptul concurenţei comerciale este o ramură de 
drept în curs de formare, cel puţin în ţara noastră. Obiectul său de reglementare este 
complex, cu o natură pluridisciplinară, profesională şi pragmatică în care problemele 


economice deţin o pondere covârşitoare. 


Dreptul concurenței comerciale este o ramură de drept în curs de formare 


întrucât, la noi în ţară, însăşi economia de piaţă, ca premisă fundamentală pentru existenţa şi 

manifestarea concurenţei, este în curs de formare, astfel încât se poate afirma că normele 


sale anticipează unele fenomene ce vor putea urma. 


Obiectul său este pluridisciplinar întrucât domeniul său de reglementare, are în 
vedere atât chestiuni de drept substanțial (de fond) cât şi chestiuni de procedură (drept 


procesual)“. 


Astfel, reglementarea de drept substanţial are în vedere: comportamentul onest al 
agenţilor economici, prevenirea practicilor monopoliste, a faptelor de concurenţă neloială, 
răspunderea civilă, penală, administrativă etc., pentru încălcarea normelor care cârmuiesc 


libera şi onesta concurenţă. 


A 


In ceea ce priveşte reglementarea de ordin procedural, aceasta se referă la 
competența de constatare şi sancționare a faptelor prohibite de normele dreptului 
concurenţei precum şi la modul de soluţionare al plângerilor celor vătămaţi, efectuarea 
investigaţiilor în materie de practici anticoncurenţiale, de dumping şi subvenţii la export şi 


import etc. 


Datorită caracterului său pluridisciplinar, se poate afirma că dreptul concurenţei 


comerciale conţine norme juridice de natură civilă, penală, administrativă, procesuală etc. 


Dreptul concurenţei comerciale este un drept profesional întrucât se adresează, 
în principal, unor subiecţi calificaţi - agenţii economici, având calitatea de comercianţi, în 


sensul Legii nr. 26/1990 şi a Codului comercial. 


Pragmatismul dreptului concurenței comerciale este conferit de scopul 
reglementărilor sale. Astfel, dreptul concurenţei comerciale se doreşte a fi un drept al 


echilibrului dintre două tendinţe antagonice: 


1. Tendinţa de maximizare a profitului fiecărui competitor - obiectiv care este 


considerat motorul inițiativei private; 


2. Tendinţa ca fiecare agent econmic să se bucure de libertate economică, acest 


principiu constituind premisa fundamentală a economiei de piaţă. 


24 A se vedea pentru o analiză a trăsăturilor dreptului concurenţei comerciale: O. Căpăţână, op. cit., pag. 20- 
22, 


31 


Existenţa şi manifestarea celor două categorii de tendinţe, foarte greu de conciliat, de 
altfel, a determinat doctrina să remarce, cu amărăciune că, „contradicţiile dintre libertatea 
schimburilor mereu accentuată şi concurenţa agenţilor economici permanent inventivă în 
găsirea mijloacelor noi de acaparare a clientelei rivalilor explică aprecierea pesimistă, 
adeseori repetată, potrivit căreia economia de piață este cel mai rău dintre sistemele 


economice cu excepția tuturor celorlalte”?5. 


Dreptul concurenţei, într-o măsură mai mare decât oricare altă ramură de drept, se 
află într-o continuă adaptare a reglementărilor sale la imperativele sistemelor 
economice în care urmează să se realizeze finalitatea urmărită de legiuitor, finalitate care-i 
influenţează în mod precumpănitor conţinutul şi extensiunea normelor sale. Într-un astfel de 
proces, ideile şi soluţiile pe care le formulează şi le promovează ştiinţele economice se 


vădesc a fi foarte utile teoriei şi practicii dreptului concurenţei comerciale. 


Combinând şi esenţializând trăsăturile cele mai caracteristice ale dreptului 
concurenţei comerciale, aşa cum în mod sugestiv a afirmat doctrina, această ramură de drept 
poate fi privită ca o „tentativă de disciplinare şi teoretizare a unor fenomene social- 
economice marcate de dezordine, în condiţiile libertăţii necesare iniţiativelor private, egoiste 


şi antagonice. De aici decurge natura relativistă a soluţiilor pe care le consacră ”ć, 


HI. 4. Relaţiile dreptului concurenţei comerciale cu alte ramuri de drept. 


Stabilirea unei delimitări cât mai exacte a unei ramuri de drept faţă de alta, este cu 
atât mai necesară cu cât, în cazul dreptului concurenţei comerciale, este vorba de o ramură 
de drept nouă pentru sistemul dreptului românesc, având şi un caracter pluridisciplinar şi a 


cărei autonomie pare a nu fi recunoscută de către unii doctrinari. 


Literatura de specialitate este de părere că, deşi dreptul concurenţei comerciale 
împrumută concepte, tehnici şi soluţii din dreptul civil substanţial şi procesual, precum şi din 
dreptul penal substanţial şi procesual, aceste ramuri nu pot fi confundate, chiar şi numai 


dacă procedăm la compararea definiţiilor conceptelor comune pe care le utiliează. 


25 O. Căpăţână, op. cit., pag. 22. 
25 Idem. 

Dreptul concurenţei comerciale are însă numeroase şi apropiate legături cu 
dreptul comercial şi dreptul consumatorilor, motiv pentru care, delimitarea faţă de aceste 


două ramuri de drept, este mai dificil de realizat, dar din acest motiv cu atât mai necesară. 
A. Relaţiile dreptului concurenţei cu dreptul comercial. 


Aceste relaţii pot fi calificate fără rezerve, ca relaţii de „filiaţie” şi aceasta deoarece 
dreptul concurenţei comerciale s-a desprins, mai nou, din dreptul comercial, aşa cum mai 


demult s-au desprins din acesta dreptul transporturilor, dreptul cambial, dreptul bancar etc. 


Dreptul concurenţei comerciale se distinge, totuşi, de dreptul comercial în principal 
prin obiectul diferit al reglementărilor fiecăruia din aceste ramuri. Astfel, dreptul comercial 
are ca obiect principal faptele de comerț obiective precum şi cele subiective de comerţ 
săvârşite de comercianţi sau necomercianţi. Dreptul concurenţei comerciale, spre deosebire 
de dreptul comercial reglementează fapte de concurenţă patologică precis determinate, cum 
ar fi denigrarea produselor unui rival, confuzia provocată deliberat cu produsele acestuia, 
practicile îndreptate împotriva concurenţei însăşi etc. Pe de altă parte, dreptul concurenţei 
comerciale promovează reguli de etică (deontologie profesională), având ca finalitate ultimă 
îndreptarea/orientarea spre normalitate a relațiilor de piaţă, pe când dreptul comercial 
reglementează, în principal, statutul activității desfăşurate de negustori, prestatori de servicii 


şi industriaşi precum şi regimul juridic al obligaţiilor comerciale. 


Dreptul concurenţei comerciale are un puternic caracter prescriptiv (normativ) 
stabilind ce şi cum ar trebui să fie în economia de piaţă, pe când dreptul comercial are un 


caracter „pozitiv” aplicându-se la ceea ce există efectiv în economie”. 


Este interesant de reţinut că, în unele cursuri de drept comercial“, problematica 
concurenţei este tratată în capitole speciale, plecându-se de la premisa că obligația 
comercianților de a desfăşura o concurenţă onestă şi liberă este o obligaţie profesională, aşa 
cum este, de exemplu, aceea de înmatriculare în registrul comerțului ori aceea de a ţine la zi 


registrele comerciale prevăzute (impuse de lege). În concepţia unor astfel de autori dreptul 


27 Idem, pag. 23. 

28 A se vedea, în acest sens, spre exemplu: I. Turcu, Dreptul afacerilor, Editura Fundaţiei “Chemarea” Iaşi, 
1992; S. Angheni, Drept comercial, Editura Oscar Print, Bucureşti, 1997; S. D. Cărpenaru, Drept comercial 
român, Ediţia a III-a, Editura ALL Beck, 2001. 

concurenţei comerciale nu are o existenţă aparte de dreptul comercial, fiind inclus în acesta, 


sub forma instituţiei concurenţei. 


După părerea noastră o astfel de abordare a problematicii instituției concurenţei 
comerciale este nejustificată, în raport cu obiectul de reglementare şi cu finalitatea normelor 
juridice privind concurenţa onestă şi liberă, cu atât mai mult cu cât, economia României a 
fost declarată prin art. 135 din Constituţie, ca economie de piaţă bazată pe libera iniţiativă şi 
concurenţă, iar statul prin normele şi acţiunea sa trebuie să asigure, printre altele, libertatea 
comerțului, protecția concurenţei loiale, şi să asigure cadrul favorabil pentru valorificarea 
tuturor factorilor de producție. Nu este mai puţin adevărat că, autonomizarea dreptului 
concurenţei comerciale, în raport cu celelalte ramuri de drept, şi în special faţă de dreptul 
comercial, s-a produs în mod gradual, pe măsura extinderii reformelor economice şi 
structurale îndreptate spre crearea bazelor economiei de piaţă, aşa încât, abordarea la care ne 
referim ar putea fi justificată doar sub aspect istoric (prin raportare la cronologia tranziției de 


la socialism la capitalism). 
B. Relaţiile dreptului concurenţei comerciale cu dreptul consumatorilor. 


Aşa cum remarcă literatura de specialitate”, dreptul consumatorilor este o ramură de 
drept nouă, având un caracter pluridisciplinar. Principala reglementare legală în materia 
dreptului consumatorilor în ţara noastră este Ordonanţa Guvernului nr. 21/1992 cu privire la 
protecţia consumatorilor, cu modificările şi completările ulterioare, act normativ publicat în 
Monitorul oficial nr. 212/28.08.1992. Acest act normativ, de o excepțională importanţă 
pentru protecția consumatorilor, acordă şi reglementează o serie de drepturi pentru 
consumatori cum ar fi: accesul liber pe pieţele relevante, acces care să le asigure o gamă 
variată de produse şi servicii de calitate; dreptul la informarea completă, corectă şi precisă 
asupra caracteristicilor produselor şi a serviciilor cumpărate; dreptul la ocrotirea împotriva 
riscurilor de a achiziţiona produse sau servicii care să le producă anumite neajunsuri ori 
prejudici; dreptul de asociere în vederea protejării împotriva riscurilor de a achiziţiona un 
produs sau de a li se presta un serviciu care ar putea să le pună în pericol viaţa, sănătatea, 


securitatea, sau să le afecteze interesele legitime etc. 


29 A se vedea: O. Căpăţânâ, op. cit., pag. 23. 

Consumatorii, în sensul Ordonanţei nr. 21/1992, sunt cetăţeni ai ţării care 
beneficiază de produse şi servicii furnizate de agenţii economici. Aceştia au dreptul la 
despăgubiri în cazul în care ar suferi un prejudiciu datorat calității necorespunzătoare a 


produselor şi serviciilor procurate. 


Dreptul consumatorilor instituie o serie de obligaţii pentru agenţii economici, cum ar 
fi: afişarea la loc vizibil a preţurilor; indicarea pe ambalajele produselor prezentate sub 
această formă, a greutăţii pachetelor (pentru unele produse alimentare trebuie să se indice şi 
compoziţia lor). De asemenea, dreptul consumatorilor reglementează şi atribuţii de control şi 
analiză conferite autorităţilor publice, precum şi sancţiunile ce se pot aplica celor care 


încalcă regulile prescrise de actele normative. 


În plan internaţional se remarcă tendinţa de a îngloba dreptul consumatorilor în 
dreptul concurenţei (spre exemplu în Germania), dar şi tendința de recunoaştere a 
autonomiei acestei ramuri de drept (spre exemplu în Franţa şi Suedia şi mai recent în ţara 
noastră). Astfel, potrivit prevederilor art. 1 din Legea nr. 11/1991 privind combaterea 
concurenţei neloiale, aşa cum a fost modificată şi completată prin Legea nr. 298/2001, una 
dintre valorile fundamentale pe care trebuie să le respecte şi să le ocrotească comercianții în 
competiția dintre ei este şi interesul legitim al consumatorilor, interes pe care urmăreşte a-l 


ocroti şi promova şi dreptul consumatorilor. 


Delimitarea dintre dreptul concurenţei şi dreptul consumatorilor nu este o operațiune 
simplă, având în vedere numeroasele interferenţe, obiective şi puncte comune precum şi o 
anumită complementarietate între reglementările celor două ramuri de drept. În fapt, însă, o 
astfel de operaţiune s-ar putea realiza, aşa cum arata doctrina“, ţinând seama de faptul că 
dreptul concurenţei este un drept profesional, pe când dreptul consumatorilor nu are acest 
caracter, întrucât persoanele protejate prin dispoziţiile sale fac parte din sfera persoanelor 


fizice neprofesioniste, din punct de vedere al dreptului concurenţei comerciale. 


Din alt punct de vedere, dreptul consumatorilor tinde să ordoneze şi să modeleze 
raporturile dintre producător şi consumator, pe când dreptul concurenţei comerciale tinde 
acelaşi lucru, între agenţii economici, deci, natura raporturilor pe care le reglementează cele 


două ramuri de drept, este în principiu, diferită. 


30 A se vedea: O.Căpăţână; op. cit., pag. 25. 


35 


În ciuda unor astfel de repere, doctrina“! este de părere că datorită caracterului său 
pluridisciplinar dreptul consumatorilor, în mod practic, poate fi distins foarte greu de dreptul 
concurenţei comerciale, dacă se foloseşte un criteriu global unic. În consecință, pentru 


reuşita unei exacte delimitări, se recomandă a se folosi criterii complexe cum ar fi: 


- Statutul personal al agenţilor economici, statut care în dreptul concurenței este 
distinct față de dreptul consumatorilor şi care face obiectul reglementării dreptului 


consumatorilor. 


- În dreptul consumatorilor elementele de distinctivitate față de dreptul concurenţei 
comerciale, sunt măsurile de informare a consumatorilor, transparența pieței, dreptul 


organizării consumatorilor în vederea apărării intereselor acestora. 


In cazul în care o anumită reglementare este susceptibilă de a aparţine ambelor 
ramuri de drept, delimitarea acestora, în sensul apartenenţei la una sau cealaltă ramură, se 
poate face în raport şi cu identificarea finalităţii directă (protecția concurenţei libere şi oneste 


ori interesele consumatorilor) avute în vedere de legiuitor, printr-o reglementare sau alta. 
III. 5. Izvoarele dreptului concurenţei comerciale. 
A. Izvoarele interne. 


Sub aspect istoric, în ţara noastră, se consideră că primele norme care puteau servi ca 
suport al răspunderii, în materia dreptului concurenţei comerciale, pot fi reţinute cele ale 
Codului Civil din 1864 (spre exemplu, art. 998, articol care, aşa după cum se ştie, este 
considerat temeiul răspunderii civile delictuale, ca raspundere de drept comun). În 
conformitate cu prevederile acestui articol, delictele şi cvasi-delictele în materia concurenţei 
comerciale, erau sancţionate şi pagubele acoperite, potrivit reglementărilor specifice 
răspunderii civile delictuale. Despre acest sistem, doctrina s-a exprimat, însă, în sensul că, 
„prezintă neajunsul că trebuia să aplice, printr-o interpretare extensivă, regulile generale ale 
obligaţiilor născute din delicte şi cvasi-delicte, exerciţiului concurenţei fenomen cu 
preponderență economică, ale cărui particularităţi nu sunt reductibile la tratamentul juridic 


ce convine faptelor ilicite civile”*?. 


3! Idem, pag. 26. 
32 Idem, pag. 30. 

Într-o etapă următoare, adică în 1884, au fost elaborate reglementări specifice în 
materie, cum ar fi Legea comerțului ambulant, iar în anul 1932 a fost elaborată Legea 
concurenţei neloiale, act normativ considerat de doctrină ca fiind insuficient pentru acea 
vreme, întrucât nu reglementa decât confuzia ca fapt de concurenţă neloială şi falsele 
indicaţii de provenienţă. În 1937 a fost adoptat un decret pentru reglementarea şi controlul 
cartelurilor, prin care s-a reglementat „măsuri de prevenire, destinate să împiedice încheierea 


de acorduri monopoliste”*5. 


După 1990, în ţara noastră au fost adoptate o serie de reglementări, inclusiv la 
nivelul Constituţiei, menite să orienteze raporturile de liberă concurenţă spre normalitate şi 
onestitate. Actele normative, principale şi uzuale, în materia dreptului concurenţei 


comerciale sunt: 


- Legea nr. 12/1990 privind protejarea populației împotriva unor activităţi 


comerciale ilicite, lege republicată în 1991, cu modificările şi completările ulterioare; 


- Legea nr. 15/1990 privind reorganizarea unităţilor economice de stat ca regii 


autonome şi societăți comerciale; 


- Legea nr. 26/1990, privind registrul comerţului, cu modificările şi completările 


ulterioare; 


- Legea nr. 31/1990 privind societățile comerciale, cu modificările şi completările 


ulterioare; 


- Constituţia României din 1991, astfel cum aceasta a fost revizuită în octombrie 


2003; 


- Legea nr. 11/1991 privind combaterea concurenţei neloiale, astfel cum a fost 


modificată şi completată prin Legea nr. 298/2001; 
- Legea nr. 64/1991 prvind brevetele de invenţie; 
- Legea nr. 129/1992 privind protecţia desenelor şi modelelor industriale; 


- H.G. nr. 228/1992 privind protejarea producătorilor naţionali şi a pieţei interne de 


competiţia neloială rezultată din importul unor produse la preţ de dumping sau subvenţionat, 


33 Idem, pag. 31. 

precum şi de exportul la preţuri sub nivelul celor practicate pe piaţa internă (publicată în 
M.O. nr. 133/17.06.1992) şi Ordinele comune ale Ministerului Finanţelor şi al Ministerului 
Comerţului nr. 127/1992 şi nr. 128/1992 emise în aplicarea H.G. nr. 228/1992. 


- Legea nr. 21/1996 privind concurenţa (publicată în Monitorul Oficial nr. 
88/30.04.1996), astfel cum a fost modificată şi completată prin O.U.G. nr. 121/2003, 
aprobata la randul ei prin Legea nr. 184-2004; 


- Legea nr. 31/1996 privind regimul monopolului de stat; 
- Legea nr. 84/1998 privind mărcile şi indicaţiile geografice; 


- Legea nr. 143/1999 privind ajutorul de stat, astfel cum a fost modificată şi 


completată prin Legea nr. 603/2003; 


- Legea nr. 148/2000 privind publicitatea, astfel cum a fost modificată şi completată 


prin Legea nr. 283/2002; 


Desigur, lista actelor normative mai sus prezentate, care conţin norme privitoare la 
concurenţa comercială este una exemplificativă şi nu limitativă întrucât, aşa după cum am 
mai subliniat, numărul actelor normative având reglementări în materia concurenţei este în 
creştere, mai ales în condiţiile în care ţara noastră este obligată să adopte pachetele de acte 
normative care să o facă compatibilă cu directivele şi legislaţia Uniunii Europene, aplicabile 


în materia concurenţei. 


O altă observaţie pe care ne vedem nevoiţi să o facem în legătură cu izvoarele 
interne ale dreptului concurenţei, este aceea că nu toate actele normative care conţin norme 
privind reglementarea concurenţei se referă exclusiv la această chestiune, ci dimpotrivă, 
astfel de norme sunt, de regulă, dispersate într-un mare număr de acte normative care au ca 


obiect principal alte materii decât concurenţa. 
B. Izvoare internaţionale. 


Această categorie de izvoare se aplică cu precădere raporturilor juridice de 
concurență onestă sau patologică cu elemente de extraneitate. Astfel de elemente de 
extraneitate, care au vocaţia de a atrage aplicabilitatea unor izvoare internaţionale ale 


dreptului concurenţei pot fi; naționalitatea, cetăţenia ori sediul, după caz, al subiectelor de 

drept implicate într-un fapt de concurenţă ilicită şi/sau producerea pe teritoriul României a 


efectelor unui astfel de fapt. 


Izvoarele internaționale sunt constituite din acorduri bi şi multilaterale la care ţara 


noastră fie a aderat, fie le-a aprobat sau ratificat, ulterior intrării lor în vigoare. 


Ca orice act de drept internaţional public, aceste acorduri odată ratificate de către 
Parlamentul ţării noastre au devenit drept intern (lege internă), statul român fiind dator să le 
aplice ca pe oricare dintre propriile legi (a se vedea prevederile art. 11, alin. (1) şi (2) din 
Constituţia României, revizuită). Pentru acest motiv, ca şi în cazul altor ramuri de drept, 
distincția între izvoarele interne şi cele internaționale tinde să se estompeze, mai ales că 
potrivit prevederilor constituţionale, în caz de contrarietate între dispozițiile unui acord 
internațional la care România este parte şi un act de drept intern propriu-zis, va avea 
prevalenţă actul de drept internațional. 


Ordinea cronologică a apariţiei izvoarelor internaţionale ale dreptului concurenţei 


comerciale este considerată a fi următoarea3: 


1. Convenţia Uniunii de la Paris pentru protecţia proprietăţii industriale din 


1883, convenție ratificată de ţara noastră în 1924, cu aplicare începând din 1920. 


Aceasta convenţie a mai fost revizuită ulterior de mai multe ori, modificările 


ulterioare fiind ratificate de fiecare dată şi de ţara noastră. 


2. Acordul General pentru Tarife şi Comerţ (GATT) semnat la Geneva în 1947 
şi intrat în vigoare în 1948. Acest act internaţional are o sferă mai largă de aplicare cât 
priveşte obiectul dreptului concurenţei comerciale urmăreşte, în principal, reglementarea 


dumping-ului şi a subvenţiilor la exportul de produse. 


Țara noastră a aderat la această conferință internaţională în urma semnării 


protocolului din 1971. 


Reglementările inițiale în materie de dumping şi subvenţii la export, conţinute de 
acordul GATT au fost completate substanțial în urma aşa numitei runde Kennedy (1963- 


1967) prin adoptarea Codului Antidumping. Acest cod a fost modificat ulterior în urma 


34 A se vedea pentru prezentarea unei astfel de cronologii: O. Căpăţână, op. cit., pag. 33-34. 

rundei Tokyo, în fapt, runda încheiată la Geneva în 1979. De asemenea România a ratificat 


această modificare începând cu luna iunie 1980. 


Acordurilor internaționale menţionate vor trebui adăugate şi cele privind 


preaderarea/ aderarea României la organismele Uniunii Europene. 


C. Despre specficul reglementărilor (normelor) dreptului concurenţei 


comerciale. 


Ca o consecinţă a scopului pe care şi-l propune dreptul concurenţei comerciale şi 
anume acela de a asigura libera concurenţă, prevenirea şi combaterea faptelor de concurență 


ilicită, se apreciză că această ramură de drept conţine două categorii de norme?5: 


- care reglementează în mod nemijlocit concurenţa comercială cu intenţia de a-i 
aduce restrângerile necesare (care orientează concurenţa) şi de a preîntâmpina practicile 


monopoliste şi cele neloiale (aşa numitele norme extracontractuale); 


- care consacră şi autorizează limitări voluntare ale competiţiei concurenţiale prin 
însăşi voinţa agenţilor economici (aşa numitele norme convenționale cărora le sunt 


aplicabile, în principiu, regulile care guvernează materia contractelor). 


Normele din prima categorie sunt de regulă norme imperative (prohibitive ori 
onerative), iar cele din cea de a doua categorie fac parte din categoria normelor (dispozitive) 
convenţionale care îngăduie agenţilor economici, ca prin convenţia lor, să restrângă 


competiţia concurenţială. 


Convenţiile încheiate în mod voluntar între agenţii economici, prin care aceştia îşi 
impun anumite restricţii în competiţia dintre ei, intră în categoria normelor convenţionale 


(contractuale) cărora le este aplicabilă legislaţia civilă, de drept comun. 


Doctrina? consideră că deosebirea între normele extracontractuale şi cele 
convenţionale, este esenţială în procesul de determinare a legii aplicabile unui raport juridic 
cu elemente de extraneitate, în măsura în care acel raport este calificat ca un raport juridic de 


concurenţă comercială. 


35 A se vedea pentru o astfel de clasificare a normelelor care fac parte din sfera dreptului concurenţei 
comerciale: O. Căpăţână, op. cit, pag. 35. 
36 Idem, pag. 35. 

CAPITOLUL IV. DESPRE CONCURENȚA COMERCIALĂ, CA 
INSTITUŢIE A DREPTULUI CONCURENŢEI. 


IV. 1. Definiţe şi clasificare. 


Noţiunea de concurență comercială are mai multe accepțiuni. Astfel, într-o a 
accepţiune generală, prin „concurenţă se înţelege o confruntare între tendinţe adverse care 


"37. În plan social, concurența poate fi canalizată spre dezvoltarea 


converg, spre acelaşi scop 
şi păstrarea fiinţei fiecărui individ (în această accepţiune, concurenţa are în vedere conflictul 


interuman). 


În această ordine de idei, trebuie reţinut că, deşi concurenţa se aseamănă foarte mult 
cu emulația, totuşi este diferită de aceasta. Astfel, emulaţia înseamnă încercarea de a te 
întrece pe tine însuţi întrecându-l pe celălalt, fără însă a-i anula eforturile sau a-l înlătura. 
Spre deosebire de aceasta, concurenţa este tot o încercare (o întrecere) de a întrece, de a-l 
depăşi pe un altul, dar această încercare se va solda fie chiar cu eliminarea adversarului, 
astfel încât succesul câştigătorului e fondat pe insuccesul adversarului înfrânt, fie doar cu 


scoaterea temporară din competiţie a adversarului”S. 


In accepțiunea economică, concurenţa este calificată ca un factor motor care 
reglează cererea şi oferta şi determină şi influenţează diviziunea socială a muncii. Deci, ea 


îndeplineşte un rol de regulator al activităţii economice. 


Doctrinele actuale, în materie de concurenţă, consideră că acest concept defineşte 
atât un tip de comportament al participanţilor la aceast tip de competiţie, cât şi un mod 
particular de organizare a pieţei“. Astfel, sub aspect comportamental, se poate afirma că 
agentul economic aflat în competiţie concurenţială, are un comportament egoist 
(promovarea interesului propriu, obținerea unui profit maxim, captarea şi păstrarea 
clientelei). Dreptul concurenţei comerciale, prin toate reglementările sale, încearcă să 
disciplineze acest comportament pentru a preîntâmpina şi sancţiona faptele de concurenţă 


patologică. 


37 Ed. Goblot, Le Vocabulaire philosofique, Paris, 1901, p. 133, citat de O. Căpăţână în op. cit., pag. 82. 
38 T, Vianu, Filosofia culturii, Bucureşti, 1944, p. 197-198, citat de O. Căpăţână în op. cit., pag. 82. 
39 Vezi O. Căpăţână, op. cit., pag. 83. 

Ca mod special de organizare a pieţei, concurenţa presupune libertatea de decizie, 
autonomia funcțională în desfăşurarea producției şi a circulaţiei mărfurilor, fără intervenția 
nejustificată a autorităţii. Premisa fundamentală pentru îndeplinirea rolului concurenţei de a 
organiza piața este existenţa şi manifestarea proprietăţii private asupra mijloacelor de muncă 


şi a obiectelor muncii. 


Concurența comercială, ca noţiune şi instituție specifică dreptului concurenţei 
comerciale, se poate manifesta atât în plan intern, cât şi în plan internaţional. In ambele 


planuri trăsăturile definitorii ale concurenţei comerciale sunt asemănătoare. 


Astfel, într-o definiție, prin “concurenţă se înţelege lupta dusă atât pe plan național, 
cât şi internaţional între firmele capitaliste de producţie, comerciale, bancare etc, în scopul 
realizării unor profituri cât mai mari, ca urmare a acaparării unor segmente tot mai largi de 
piaţă şi, în consecinţă, a sporirii volumului de afaceri”"0. Această definiție surprinde atât 
mijlocul prin care se realizează concurenţa, adică confruntarea dintre agenţii economici, cât 
şi finalitatea activităţii acestora, adică maximizarea profitului. Pe de altă parte, definiţia mai 
sus citată surprinde şi strategia comercianților (a concurenţilor) şi anume, tendința de 


acaparare de cote cât mai mari de piaţă. 


In fine, efectul principal al concurenţei, este controlul unor sectoare cât mai mari ale 
pieţei caracteristice a unui anumit produs. Definiţia citată, omite, însă, să se refere la 
clientelă, pentru câştigarea şi păstrarea căreia se duce, în principal, lupta dintre rivali şi care 


constituie finalitatea principală a luptei dintre agenţii economici. 


Doctrina mai propune şi o altă definiție a concurenţei, definiţie care surprinde o serie 
de elemente comune cu alte definiţii ale concurenţei. Astfel, prin “concurenţă se înţelege 
confruntarea dintre agenţii economici cu activităţi similare sau asemănătoare, exercitată în 
domeniile deschise pieţei pentru câştigarea şi conservarea clientelei, în scopul rentabilizării 
propriei întreprinderi”. Analizând definiţia citată se pot extrage următoarele idei principale 


şi esenţiale: 


+ A.Constantinescu, I. Rucareanu, Concurența, în Dicţionar juridic de comerţ exterior, Bucureşti, 1986, p. 
58, definiţie citată şi redată de O. Căpăţână în op. cit., pag. 84. 
41 O. Căpăţână, op. cit., pag. 86. 


42 


1. Concurența este o confruntare pe piaţă între agenţii economici care desfăşoară 


activităţi economice identice sau asemănătoare; 


2. Confruntarea concurenţială poate avea loc doar în sectoarele de activitate unde 
este permis prin lege, jocul cererii şi al ofertei (libertatea comerţului), excluzându-se 


domeniile exceptate prin lege sau prin convenţia părților; 


3. Scopul concurenţei comerciale este unul dublu şi anume: scopul imediat, care 
constă în câştigarea şi păstrarea clientelei; scopul mediat sau indirect şi care constă în 


rentabilizarea propriei întreprinderi (maximizarea profiturilor); 


Concurența, prin raportarea sa la normele juridice (inclusiv la cele convenţionale) şi 


la uzanţele comerciale, poate fi caracterizată ca fiind licită sau interzisă. 


Concurența licită este considerată acel tip de concurenţă în care, în domeniile pe 
care legea le lasă deschise competiţiei agenţiilor economici, aceştia se bucură de 
facultatea deplină (dreptul) de a se confrunta pe piaţă, dar cu bună-credinţă, în respectul 
regulilor de deontologie profesională”. Concurența licită trebuie să aibă ca preocupare 
punerea în circulaţie a unor produse cu preţuri cât mai mici şi de calitate superioară 


(promovarea intereselor legitime ale consumatorilor). 


În ceea ce priveşte efectul concurenţei asupra preţurilor, este de reţinut că, urmare a 
competiţiei (concurenţei), aceasta “tinde permanent, ca un fel de presiune atmosferică, să 
apropie şi chiar să coincidă costuri de producţie şi valoarea fiecărui produs, acţionând cu o 
forță cu atât mai mare, cu cât decalajul dintre cele două preţuri sporeşte. În adevăr, este lesne 
de înţeles că, de îndată ce apare o asemenea diferenţă, ceea ce lasă o marjă importantă de 
beneficiu întreprinzătorului, concurența se precipită în această direcție şi astfel multiplicând 


produsul, îi reduc valoarea şi preţul”. 


După cum se cunoaşte efectul benefic al concurenţei nu se manifestă doar asupra 
nivelului preţurilor ci şi cu privire la calitatea mărfurilor şi a serviciilor pe care le pun în 
circulație agenţii economici competitori. Din acest punct de vedere, trebuie reținut că, dacă 


calitatea este ridicată şi prețul este avantajos, prin ea însăşi va atrage şi păstra clientela. La 


+ Idem, pag. 87. 
% Afirmaţie aparţinând lui Ch. Gide, Principii de economie politică, Paris, 1931, p. 207, citată de O. 
Căpăţână, în op. cit., pag. 87. 

acest element de atragere a clientelei se adaugă şi modul atractiv de prezentare a mărfurilor 


şi a serviciilor: reclama, publicitatea, reţelele de distribuţie (tehnicile de marketing). 


Concurența interzisă se poate manifesta în anumite domenii de activitate, care prin 
lege sau convenţia părților, sunt sustrase liberei concurenţe. Aducând atingere exerciţiului 
dreptului la libera concurenţă, aceste domenii sustrase liberei concurenţe, sunt de strictă 


interpretare şi aplicare. 


Ca izvor, interdicțiile de exercitare a liberei concurenţe trebuie să decurgă, în mod 
explicit, din dispoziţiile unor acte normative sau din convenţii valabil încheiate între agenţii 
economici competitori. În acest context este necesar să se facă o distincţie clară între actele 
de concurenţă interzisă şi cele de concurență permisă, dar care sunt exercitate în mod 
abuziv. Astfel, concurenţa interzisă, deşi s-ar desfăşura cu respectarea normelor de 
deontologie profesională, este interzisă sub sancţiunea prevăzută de lege, pentru că în acel 
domeniu, prin lege sau prin acordul părţilor, concurenţa nu se poate manifesta. În schimb, în 
cazul concurenţei permise, dar abuzive, actul de concurență este permis (întrucât în 
domeniul respectiv poate acţiona concurenţa), dar acesta se exercită abuziv, cu încălcarea 


cerinţelor uzanțelor cinstite ori a dispoziţiilor imperative ale legii. 


[Ie 


Aşa cum a remarcat, cu îndreptățire doctrina, “în cazul concurenţei interzise ne 
aflăm în faţa unui act săvârşit fără drept, pe când în cazul concurenţei neloiale este vorba de 
exerciţiul excesiv al unui drept sau libertăți, ca şi în ipoteza recurgerii la practici 


monopoliste”*. 


VI. 2. Domeniile în care se poate exercita concurenţa licită. 


În pas cu evoluţia societăţii româneşti post- decembriste, de la economia de stat spre 
economia de piaţă, domeniile în care este permisă liber concurenţa au cunoscut o evoluţie 
graduală dar ascendentă. Astfel, de la sumarele prevederi ale Decretului - Lege nr. 54/1990 
privind organizarea şi desfăşurarea unor activități economice pe baza liberi inţiative, ale 
H.G. nr. 201/1990 şi H.G. nr. 1323/1990 (aceste ultime două acte normative fiind emise în 
aplicarea decretului - lege amintit) care limitau sectoarele economice în care se puteau 


organiza activităţi private de producţie şi de prestări de servicii, s-a ajuns, în prezent, ca în 


+ O. Căpăţână, op. cit., pag. 88, citând-o pe Y.Eminescu, vol.3, p. 19. 

baza prevederilor art. 1 din Legea nr. 507/2003 privind organizarea şi desfăşurarea unor 
activități economice de către persoane fizice (acest act normativ, între timp, a fost abrogat — 
în totalitate — prin Legea nr. 300/2004), aceste categorii de persoane, cetăţeni români sau 
cetăţeni ai statelor membre ale Uniunii Europene şi ai celorlalte state aparținând spaţiului 
economic european, să poată fi autorizate să desfăşoare activităţi economice în toate 


domeniile, meseriile şi ocupațiile, cu excepţia celor stabilite sau interzise prin legi speciale. 


În mod similar, potrivit prevederilor art. 1 din Legea nr. 31/1990 privind societăţile 
comerciale, cu modificările şi completările ulterioare, orice persoană fizică sau juridică se 


pot asocia şi pot constitui societăți comerciale, în condițiile legii. 


Aşadar, în prezent, sfera activităţilor ce pot constitui obiect al liberei concurenţe o 
constituie toate actele de comerţ reglementate de Codul comercial ori prin legi speciale sau 
chiar şi acelea care deşi nu sunt reglementate prin acte normative, prin scopul lor, întrunesc 
cerinţele doctrinare de a fi considerate acte/fapte de comerţ obiective. În acest sens de o 
deosebită utilitate — în a orienta opţiunile celor interesaţi — este aşa numitul nomenclator 
CAEN (clasificarea activităților din economia naţională) aprobat prin hotărâre a Guvernului. 
Menţionăm, însă, că nu toate categoriile de activităţi conţinute de CAEN, au natura de 
activități economice iar unele dintre cele economice pot fi exercitate numai în condiţii 
speciale de autorizare, cum ar fi activitatea bancară, de asigurări, investiţiile şi intermedierile 


financiare, activitatea de arhitect, farmacist etc. 


De o deosebită importanţă pentru clarificarea şi delimitarea domeniilor care sunt 
deschise liberei concurenţe, față de cele în care concurenţa se poate exercita în mod 
restrictiv sau chiar deloc sunt câteva acte normative cum ar fi: Legea nr. 31/1996 privind 
regimul monopolului de stat, Legea nr. 129/1996 privind transportul pe căile ferate române, 
Legea nr. 17/1996 privind regimul armelor de foc şi al munițiilor, Legea nr. 83/1996 privind 


serviciile poştale, Codul Silvic etc. 


In concluzie, în prezent, în ţara noastră, în concordanţă cu exigenţele economiei de 
piaţă, regula este libera concurenţă, cu câteva excepţii strict reglementate de unele legi 


speciale. 


IV. 3. Domeniile în care concurenţa comercială chiar onestă nu este permisă. 

Potrivit dispoziţiilor legale în vigoare este restransă ori interzisă concurenţa în 


următoarele domenii: 
A. Statutul forţei de muncă. 


Aşa cum remarca doctrina“ acest statut a evoluat în decursul timpului, de la libera 


concurenţă până la excluderea concurenţei (totală) în acest domeniu. 


Referindu-se la libera concurenţă, în materia forței de muncă, un celebru economist 
al secolului XIX, David Ricardo, într-o lucrare a sa din 1817, spunea că “la fel ca orice alt 
contract, salariile (raporturile de muncă - n.n.) trebuie să fie supuse concurenţei depline şi 
libere a pieţei, fără să fie niciodată împiedicată prin acţiunea guvernului”. Având la bază o 
astfel de concepţie, libera concurenţă în acest domeniu a atras după sine o exacerbare a 
ritmului şi intensității muncii, precum şi o deteriorare fără precedent, în secolul al XIX-lea, a 
condiţiilor de viaţă şi de muncă ale muncitorilor, şi aceasta pentru că, patronii, în goana lor 
după maximizarea profiturilor, impuneau muncitorilor programe de lucru tot mai lungi şi 
salarii tot mai Mici. 

Diferite curente doctrinare (socialiste, ilealiste marxiste etc.) şi chiar biserica 
catolică, au criticat cu asprime caracterul şi efectele exercitării necontrolate a concurenţei pe 
piaţa muncii. Deabia la finele secolului XIX a fost formulată şi lansată aşa numita doctrină a 
“salariului just care asigura lucrătorului o viaţă sobră, onestă şi decentă, nefiind ncesarmente 


fixat prin consimţământul liber al contractanţilor””. 


Considerente de ordin istoric, social, politic, precum şi revendicările numeroase ale 
mişcării sindicale, au impus intervenţii tot mai profunde şi exinse ale statului pe piaţa 
muncii, prin instituirea unor norme imperative, astfel încât, concurenţa liberă în acest 


domeniu a încetat să mai fie singurul fapt care determină preţul forţei de muncă. 


În prezent, în diferite state capitaliste, forme atenuate ale concurenţei în domeniul 


forței de muncă se mai manifestă doar în procesul de repartizare a populaţiei active între 


45 A se vedea: O. Căpăţână, op. cit., pag. 90. 

46 O. Căpăţână citându-l pe R.Gonnard, Histoire de doctrines economique, Paris, 1941, p. 353, în op. cit. 
pag. 91. 

+7 Citat din J.Lajugie, Les doctrines economique, ed. Paris, 1987, p. 35, citat, la rândul său, de O. Căpăţână, 
op. cit., pag. 92. 

diferite profesii din cadrul sectoarelor: primar (sector care cuprinde agricultura şi 


silvicultura); secundar (industria construcţiilor, energia); şi terțiar (diverse servicii). 


După cum relevă statisticile referitoare la aceste probleme, tendinţa, în această 
epocă, este trecerea spre sectorul terțiar din celelalte sectoare, tendință caracteristică, de 
altfel, societăţii post industriale. Dar chiar şi în domeniile în care concurenţa liberă privind 
repartiția forţei de muncă se mai manifestă, statul intervine adesea prin măsuri diverse, cum 
ar fi cele fiscale şi care au menirea de a tempera sau frâna o anumită tendinţă. Astfel, spre 
exemplu, o tendinţă de creştere a numărului persoanelor ocupate în sfera terțiară poate fi 
contracarată prin acordarea de subvenţii celorlalte sectoare deficitare în forță de muncă, 


astfel încât ele însele să devină atractive pentru un număr cât mai mare de persoane“. 


În epoca contemporană, tendinţa generală, este aceea că, exceptând repartiţia fortei 
de muncă, să fie sustrase concurenţei libere cu privire la oferirea şi angajarea forței de 
muncă, următoarele sectoare: protecţia muncii, durata zilei de lucru, regimul concediilor de 
odihnă, stabilirea vârstei de pensionare pentru limită de vârstă, asigurările sociale, salariile 


minime. Aceste probleme (domenii) sunt reglementate prin norme imperative”. 


B. Despre interzicerea raporturilor concurenţiale dintre comerciant şi prepus 
sau alţi salariați. 


Un alt domeniu de raporturi social economice în care, în principiu, concurenţa este 
interzisă prin dispoziţii legale ori chiar prin norme convenţionale, este acela al raporturilor 
dintre comerciantul persoană fizică sau juridică şi prepuşii săi, ori, de la caz la caz, şi dintre 


comercianții persoane juridice şi alţi salariaţi ai acestora. 


Pentru a putea realiza o analiză relevantă şi convingătoare a unei astfel de interdicții 
de concurenţă, trebuie ştiut că, în principiu, un agent economic se poate folosi pentru 


desfăşurarea activităţii sale, în principiu, de două categorii de salariați şi anume: 
- prepuşi comerciali sau prepuşi pentru comerţ; 


- alți salariați. 


48 Pentru comentarii în legătură cu o astfel de evoluţie a se vedea: O. Căpăţână, op. cit..pag. 93. 
® Idem, pag. 93. 

Prepuşii comerciali, sunt potrivit prevederilor art. 392 din Codul comercial, acele 
persoane care “sunt însărcinate cu comerțul patronului său, fie în locul unde acesta îl 
exercită fie în alt loc”. Aşa cum remarca doctrina“, pentru ca o persoană să aibă calitatea de 
prepus al unui comerciant trebuie să îndeplinească două condiţii cumlative: să fie însărcinată 
cu efectuarea comerțului (activităţii economice, în sens general) a patronului său adică să fie 
împuternicit să conducă întreaga activitate şi să-l reprzinte pe comerciant în toate actele 
juridice pe care acesta trebuie să le încheie; împuternicirea trebuie să privească activitatea de 
la locul unde îşi are sediul principal sau chiar sedii secundare, de tipul sucursalelor. Aşadar, 
în concepţia autorului citat, şi nu numai a acestuia, prepusul se deosebeşte de orice alt 
reprezentant ori salariat prin sfera activităţilor pe care le poate realiza precum şi prin locul 


unde le poate realizas!. 


Trebuie reţinut că prepusul comercial nu trebuie identificat, în orice situație, un 
prepus civil, aşa cum astfel de categorii de persoane sunt evocate de către dreptul civil, 
deoarece un raport de prepuşenie civilă implică, în toate situaţiile, raporturi de muncă între 
comitent şi prepus, pe când, în cazul prepuşilor comerciali, astfel de raporturi de muncă nu 
sunt obligatorii, fiind necesare şi suficiente doar raporturi de mandat comercial. Dintr-o 
astfel de perspectivă, nu putem fi de acord cu afirmaţia potrivit căreia, “în toate cazurile, 
calitatea de prepus are la bază contractul de muncă dintre comerciant şi prepus. Prepusul 
este dependent de comerciant; el este salariatul acestuia. Pe raportul juridic de muncă se 
grefează calitatea prepusului de reprezentant al comerciantului”*?. Desigur, nu putem nega, 
existenţa unor situaţii, chiar mai numeroase decât ne putem imagina, în care prepuşii (ca 
reprezentanţi ai comercianților) sunt nu numai mandatari ai acestora dar sunt chiar şi 
salariaţii lor. Cea mai frecventă şi relevantă situație, cel puţin în cazul comercianților 
persoane juridice, este aceea a directorilor generali, sau chiar a preşedinţilor — directori 
generali, ori a celorlalţi directori executivi — funcționari ai societăți comerciale — cum îi 
califică Legea nr. 31/1990, pe astfel de salariaţi — toate aceste categorii de persoane putând 
avea şi dreptul de a-l reprezenta pe patron (angajatorul) la sediul social ori la sediul 
sucursalelor, în toate sau numai în unele din problemele comerțului ce constituie obiectul de 


activitate a celui reprezentat. 


50 S.D. Cărpenaru: Drept comercial român, Editura ALL Beck, Bucureşti, 2001, pag.131-132. 
5! Idem, pag. 132. 
52 Ibidem. 

În acest context este necesar să precizăm că prepuşii comerciali nu trebuie 
confundați nici cu aşa numita categorie a comişilor pentru negoț, reglementată de art. 404 
din Codul comercial. Aceştia sunt salariaţi ai comerciantului’ care sunt însărcinaţi cu 
vânzarea “în detaliu a mărfurilor; ei au dreptul ca în locul unde exercită comerţul şi în 
momentul predării să ceară şi să încaseze preţul mărfurilor vândute, putând da pentru 
aceasta chitanţă în numele patronului lor. Afară de magazin, ei nu pot cere plata creanţelor 
pratonului fără autorizație specială. Aşadar, comişii pentru negoţ nu au calitatea de prepus 


comercial, în sensul art. 392, Cod comercial, ci doar aceea de salariaţi ai comerciantului şi 


de prepuşi civili. 


Se poate afirma că prepusul comercial este “un alter ego” al comerciantului, fiind un 
reprezentatnt general al acestuia. “Substituindu-l pe comerciantul - patron, prepusul încheie 
şi execută afacerile curente ale firmei pe care o conduce, fără să fie necesare alte aprobări 
distincte, în fiecare ocazie. De regulă, puterile pe care le deţine prepusul comercial decurg 
din mandatul întocmit în acest scop, iar în lipsă, ele sunt delimitate de obiectul negoţului pe 


care este însărcinat să-l exercite”5?. 


În considerarea poziţiei deosebit de importante pe care o are prepusul în structura 
organizatorică şi funcţională a unui agent economic (comerciant persoană fizică şi/sau 
juridică), în conformitate cu prevederile art. 397 Cod comercial, el “nu poate, fără învoirea 
expresă a patronului, a face operaţiuni, nici a lua parte în socoteala proprie sau a altuia, la 
alte negoţuri de natura aceluia cu care este însărcinat. În caz contrariu, prepusul este 
responsabil de daune interese şi patronul are încă dreptul de a reţine pentru sine foloasele ce 


ar putea rezulta din aceste operaţiuni”. 


Această interdicţie se întemeiază pe prezumția că prepusul, ca şi ceilalți salariaţi, 
“beneficiind de încrederea patronului în virtutea atribuţiilor inerente slujbei pe care o 
exercită poate lua cunoştinţă şi trebuie să fie edificat asupra gestiunii, secretelor tehnice, 
legăturilor cu clienţii întreprinderii unde lucrează. Abuzând de această situaţie privilegiată, 
dacă prepusul sau un salariat obişnuit ar desfăşura în interes personal o activitate economică 


identică ori asemănătoare, va aduce cu certitudine prejudicii agentului economic căruia îi 


53 A se vedea pentru o astfel de calificare: S.D. Cărpenaru, op. cit., pag. 134. 
54 O. Căpăţână, op., cit., pag. 94. 

este subordonat, prin contractul de muncă încheiat între dânşii, captându-i în mod 


samavolnic clientela”55. 


Reglementarea conținută de art. 397 Cod comercial îl opreşte pe prepusul comercial 
să-l concureze pe patronul său, atât în mod direct cât şi în mod indirect. Astfel, “încălcarea 
interzicerii are caracter direct, dacă prepusul exercită el însuşi, pe cont personal, operațiuni 
sau alte “negoţuri de natura aceluia cu care este însărcinat” (concurența directă n.n.). 
“Abaterea este indirectă, în cazul în care prepusul se mărgineşte să “ia parte, în socoteala 
altuia”, la asemenea afaceri întreprinse de terțe persoane fizice sau juridice”5* (concurenţa 


indirectă - n.n.). 


Pe lângă prepuşi pentru comerţ, agentul economic poate avea angajaţi şi alţi 
salariaţi obişnuiţi aceştia putând exercita diverse funcţii (contabili, funcționari de birou, 


tehnicieni, muncitori etc.) şi care au raporturi de muncă obişnuite cu patronii lor. 


În legătură cu categoriile de comercianţi care pot angaja salariaţi, este utilă 
următoarea precizare: deşi potrivit prevederilor noului Cod al muncii (lege generală, în 
materia raporturilor de muncă) orice persoană fizică poate angaja cu contract de muncă una 
sau mai multe alte persoane fizice, potrivit prevederilor art. 3, alin. (3) din Legea nr. 
507/2002 privind organizarea şi desfăşurarea unor activităţi economice de către persoanele 
fizice, “persoanele fizice care desfăşoară activităţi economice în mod independent şi 
asociaţiile familiale autorizate în condiţiile prezentei legi nu pot angaja persoane cu contract 
individual de muncă pentru desfăşurarea activităţilor autorizate”. Între timp, acest act 
normativ a fost abrogat integral de Legea nr. 300/2004 privind autorizarea persoanelor fizice 
şi a asociaţiilor familiale care desfăşoară activități economice în mod independent) această 
lege a fost publicată în Monitorul Oficial, Partea a I a, nr. 576 din 29.06.2004, însă, din 


păcate, după părerea noastră, textul alin. (3) al art. 3 a fost preluat ad literam de noua lege. 


In opinia noastră, această dispoziție legală, este totalmente lipsită de justificare 
social-economică (în condiţiile unei economii de piaţă, bazată pe proprietatea privată, pe 
libera iniţiativă şi concurenţă (principii consacrate de Constituţia revizuită) şi în evidentă 
contradicţie cu principiile şi prevederile noului cod al muncii, act normativ care conferă 
55 Idem, pag. 95. 


55 O. Căpăţână, op. cit., pag. 96, citându-i şi pe: I.N. Fintescu, vol. 1, p. 145 şi pe I.L. Georgescu, vol.1, p. 
637-638. 

capacitate de angajator oricărei persoane care are capacitate deplină de exerciţiu. În aceste 
condiţii, având în vedere împrejurarea că acest cod a fost aprobat printr-o lege organică, în 
sensul prevederilor art. 73, alin. (2), lit. (p) din Constituţie, opiniem că prevederea alin. (3) al 
art. 3 din Legea nr. 300/2004, este neconformă cu principiile constituţionale şi cu ordinea de 


drept instituită prin lege organică. 


În prezent, Legea nr. 11/1991 prin art. 4, alin. (1), litera (a), astfel cum acestă lege a 
fost modificată şi completată prin Legea nr. 298/2001, interzice salariatului exclusiv al unui 
comerciant (inclusiv al unui comerciant persoană fizică autorizată ori asociaţie familială) 
atât să-i ofere serviciile profesionale unui concurent cât şi să accepte o astfel de ofertă din 
partea concurentului comerciantului la care este angajat. Astfel, potrivit prevederilor art. 4, 
alin. (1), lit. (a) din Legea nr. 11/1991, constituie contravenţie următoarea faptă dacă nu este 
săvâriştă în astfel de condiţii încât să fie considerată, potrivit legii penale, infracţiune, 
“oferirea serviciilor de către salariatul exclusiv al unui comerciant unui concurent ori 


acceptarea unei astfel de oferte”. 


În doctrina dreptului român al concurenţei se poartă discuţii dacă o astfel de 
reglementare, ca cea citată, are în vedere o faptă de concurenţă neloială ce poate fi săvârşită 
de către salariatul exclusiv (acela care lucrează la un singur agent economic) al unui agent 
sau doar o interdicție de concurență specială, diferită de cea impusă de art. 397 Cod 
comercial? Un prestigios autor este de părere că, “în pofida denumirii improprii consacrate 
de dispoziţiile Legii nr. 11/1991, nu poate să existe confuzie cu noțiunea profund diferită a 


competiţiei neloiale”. 


În ceea ce ne priveşte, noi considerăm că prevederea art. 4, alin. (1), lit. (a) din 
Legea nr. 11/1991, s-ar părea — la o analiză sumară — că ar putea avea mai multe semnificații 
juridice, în acelaşi timp: instituirea, în mod indirect - implicit, a unei interdicții de 
concurenţă similară cu cea formulată de art. 397 Cod comercial, cât şi consacrarea şi 
sancţionarea ca şi faptă de concurenţă neloială atitudinea avută în vedere de ipoteza normei 
citate. În adevăr, cum ar putea fi calificată atitudinea unui salariat al unui comerciant care, în 
acelaşi timp îşi oferă sau chiar îşi pune la dispoziţia unui alt comerciant concurent cu 


patronul său, decât ca una neloială, necinstită față de angajatorul său? Noi credem, că este în 


5 Idem, pag. 97. 

afara oricărei îndoieli că, fapta incriminată şi sancționată de dispoziţia legală comentată 


consacră o faptă de concurenţă neloială şi nu de concurenţă interzisă. 


In adevăr, după părerea noastră, pentru a putea vorbi de o concurenţă interzisă între 
un salariat şi patronul (angajatorul) său este necesar ca în contractul de muncă să fie inserată 
o clauză de neconcurenţă, convenită în condiţiile legii, sau legea să o consacre în mod 


expres şi neechivoc. 


După ce o anumită perioadă, în doctrina dreptului românesc s-a exprimat şi format 
opinia ca fiind ilegală inserarea unei clauze de neconcurenţă într-un contract de muncă, 
deoarece s-a considerat că această clauză ar fi incompatibilă cu principiile vechiului Cod al 
muncii (intrat în vigoare în 1972), în prezent, prin prevederile speciale ale noului Cod al 
muncii (Legea nr. 53/2003) este consacrată ca fiind admisibilă şi justificată, într-un contract 
de muncă, o clauză de neconcurenţă, ca şi clauză specifică, dar în următoarele condiţii şi 
limite: 

1. Potrivit art. 21, alin. (1) din Codul muncii, “clauza de neconcurență îl obligă pe 
salariat să nu presteze, în interesul propriu sau al unui terţ, o activitate care se află în 
concurenţă cu cea prestată la angajatorul său ori să nu presteze o activitate în favoarea unui 
terţ care se află în relaţii de concurenţă cu angajatorul său şi îl obligă pe angajator să îi 
plătească salariatului o indemnizaţie lunară. Indemnizaţia suplimentară la care are dreptul 
salariatul, se fixează pe bază de negociere, şi nu poate fi mai mică de 25% din salariu, 


angajatorul fiind obligat să o plătească întocmai şi la timp (alin. 3). 


2. Pentru a fi valabilă o clauză de neconcurenţă este necesar ca în contractul de 
muncă să fie prevăzute în mod concret activitățile interzise salariatului pe durata 
contractului (alin. 2). Aşadar, o clauză de neconcurenţă în care nu sunt precis individualizate 
tipurile de activități economice interzise salariatului nu poate fi considerată ca fiind valabilă, 
tocmai datorită caracterului de excepţie a unei astfel de convenţii care ar aduce o restrângere 
a principiului libertății muncii. 

3. O clauză de neconcurenţă nu este valabilă dacă va fi convenită într-un contract de 


muncă încheiat cu un salariat aflat în perioada de probă (alin. 4). 

4. În lipsa unui acord contrar, clauza de neconcurenţă nu îşi va mai produce efectele 
la data încetării contractului individual de muncă. Aşadar, în principiu, orice clauză de 
neconcurenţă, are un caracter accesoriu contractului individual de muncă, fiind pe 
deplin firesc să înceteze să îşi producă efectele odată cu încetarea raportului juridic principal 


care a susținut-o (art. 22, alin. (1). 


5. În condiţiile unui acord expres al părţilor, într-un astfel de sens, o clauză de 
neconcurenţă îşi va putea prelungi efectele şi după încetarea raportului juridic de muncă, 
pentru o durată de încă maximum 6 luni, dacă salariatul care şi-a asumat-o avea o funcție de 
execuţie în cadrul structurii angajatorului, ori de maximum 2 ani pentru cei care au ocupat 
funcţii de conducere (alin. 2 al art. 22). Într-o astfel de situaţie putem vorbi, după părerea 
noastră de o autonomizare a clauzei de neconcurenţă, care supravieţuieşte (din rațiuni care 
țin de scopul instituirii ei) contractului individual de muncă prin voinţa părților şi prin 


efectul legii. 


Fiind consimțită în favoarea angajatorului, clauza de neconcurenţă reglementată de 
alin. (2) nu-şi va mai putea produce efectele după încetarea contractului de muncă, în cazul 
în care acesta va înceta din iniţiativa comerciantului angajator, din motive neimputabile 


salariatului. 


6. Esenţial pentru funcționalitatea şi finalitatea instituirii unei clauze de 
neconcurență este principiul consacrat de art. 23 din Codul muncii. Astfel, potrivit 
prevederilor alin. (1) al art. 23, “clauza de neconcurenţă nu poate avea ca efect interzicerea 
în mod absolut a exercitării profesiei salariatului sau a specializării care o deţine. În baza 
acestui principiu, ori de câte ori angajatorul va impune salariatului prevederi contractuale 
care au semnificația unor încălcări ale respectivului principiu, potrivit prevederilor alin.( 2) 
ale art. 23, “la sesizarea salariatului sau a inspectoratului teritorial pentru muncă instanţa 
competentă poate diminua efectele clauzei de neconcurenţă. Cu alte cuvinte, legiuitorul în 
vederea protejării drepturilor salariaților împotriva abuzurilor angajatorilor, îngăduie 
judecătorului, prin excepţie de la forţa obligatorie a contractelor, să intervină în derularea 


efectelor unei astfel de clauze. 


7. Deoarece, orice clauză de neconcurenţă inserată într-un contract individual de 


muncă este convenită în favoarea angajatorului, chiar dacă ea are caracter bilateral şi oneros, 

în temeiul art. 24 din Codul muncii, în cazul nerespectării acesteia cu vinovăție doar 
salariatul va putea fi tras la răspundere, într-o astfel de ipoteză putând fi obligat să restituie 
indemnizaţia şi, dacă este cazul, să fie obligat să suporte daunele interese corespunzătoare 
prejudiciului pe care l-a produs angajatorului. Răspunderea salariatului va fi una 
contractuală, iar litigiul dintre comerciant şi salariat, litigiul având ca şi cauză clauza de 
neconcurență, după părarea noastră, va fi, totuşi, nu unul comercial ci unul de dreptul 


muncii. 


Revenind la natura şi la semnificaţia normei juridice instituite de art. 4, alin. 1, lit. (a) 
din Legea nr. 11/1991, cu modificările şi completările ulterioare, noi credem că în urma 
interpretării sistematice, logice şi teleologice a prevederilor legii citate, ale Codului 


comercial şi ale Codului muncii, s-ar impune câteva concluzii: 


Interdicția de neconcurenţă între prepusul comercial şi comerciantul pe care 
reprezintă, instituită de art. 397 Cod comercial, subzistă şi în condițiile noului Cod al 
muncii, chiar şi atunci când prepusul are şi calitatea de salariat, şi chiar dacă o astfel de 
interdicție nu a fost convenită prin contractul individual de muncă încheiat de către 
angajatorul comerciant şi prepusul său salariat (a se vedea şi prevederea art. 1, alin. (2) din 
noul Cod al muncii, potrivit căruia, dispoziţiile sale se aplică şi raporturilor de muncă 
reglementate prin legi speciale, numai în măsura în care acestea nu conţin dispoziţii 


specifice derogatorii)). 


O a doua concluzie, foarte importantă, după părerea noastră, este aceea că, în 
condiţiile noii legislații a muncii, interdictiile de concurenţă în raporturile dintre salariaţi şi 
comercianții care-i angajează, nu pot fi valabile decât dacă sunt în mod expres prevăzute de 
lege ori dacă sunt inserate în contracte indivuduale de muncă, cu excepţia prevederilor art. 


397 Cod comercial. 


C. Principalele reguli privind prohibiţia (interdicţia) de concurenţă între 


patron, pe de o parte, şi prepuşii săi şi ceilalți salariaţi, pe de altă parte. 

Doctrina? şi practica judiciară au stabilit şi formulat următoarele reguli privind 
condiţiile în care funcționează prohibiţia de concurenţă între patron şi prepuşii şi ceilalți 


salariaţi ai acestuia, după cum urmează: 


1. Interdicţia de concurenţă este valabilă pe toată durata cât există raporturi juridice 
de prepuşenie sau de muncă (chiar şi după încetarea acestora, în condiţiile mai sus 


prezentate); 


2. Prohibiția de concurenţă este de fapt o incompatibilitate (dar nu absolută, după 
cum am precizat) de a exercita concomitent două activităţi salariate, prin derogare de la 


posibilitatea creată de noul Cod al muncii; 


3. Prepusul nu trebuie să săvârşească acte de concurenţă interzisă, nici direct 
(exercitând pe cont propriu operaţiuni sau alte negoţuri de natura aceluia cu care este 
însărcinat şi nici indirect (să ia parte pe socoteala proprie sau a altuia la afaceri ca cele 


exemplificate efectuate de terți — persoane fizice sau persoane juridice); 


4. Prohibiția instituită de art. 397 Cod Comercial consacră o concurenţă interzisă şi 


nu una neloială. 


Pentru a se putea considera încălcată interdicția de concurenţă reglementaţă de art. 
397 Cod Comercial, trebuie ca, între comerțul prepusului şi cel exercitat de prepus, în mod 


direct sau indirect, să existe un anumit grad de asemănare sau similitudine; 


5. Nici salariaţii obişnuiţi ai unui patron, alții decât prepuşii pentru comerţ, nu au 
dreptul să-l concureze pe comerciantul angajator, doar dacă au convenit şi inserat în 
contractele lor individuale de muncă clauze de neconcurenţă valabile. Încălcarea unei astfel 
de interdicții de concurență poate fi calificată, în acelaşi timp, ca o nexecutare a unei 
obligaţii contractuale, de natură să atragă răspunderea contractuală, cât şi ca o faptă 
contravențională de concurenţă neonestă (această din urmă faptă fiind sancționabilă chiar 


dacă nu are în vedere încălcarea unei clauze de neconcurenţă). 


6. Regula consacrată de art. 397, Cod Comercial, nu are caracter rigid (are un 
caracter dispozitiv), în ambele cazuri patronul putându-se învoi cu prepusul sau cu un alt 


salariat să le permită ca acesta să-şi exercite comerţul său concurându-l pe el; 


58 A se vedea în acest sens: O. Căpăţână, op. cit., pag. 95-99. 

7. Sancţiunile pentru încălcarea interdicției prevăzută de art. 397, Cod Comercial şi a 
celei prevăzute de art. 4, alin. (1), litera (a), din Legea nr. 11/1991, sunt diferite. Astfel, 
sancţiunea pentru încălcarea art. 397 poate consta, fie în obligarea prepusului pentru comerţ, 
în condițiile dreptului comun, la plata de daune interese compensatorii, fie în substituirea 
comerciantului patron prepusului său spre a culege beneficiile operaţiunilor încheiate fără 


drept de către acesta din urmă cu terţe persoane. 


Cât priveşte sancțiunile împotriva altui salariat decât prepusul care a săvârşit fapta 
reglementantă de art. 4, alin. (1), litera (a), din Legea nr. 11/991, acestea sunt: amenda 


contravenţională şi obligarea la despăgubiri civile, inclusiv la despăgubiri morale. 


Sancţiunile pentru încălcarea unei clauze de neconcurenţă inserată într-un contract 


de muncă le-am prezentat deja, în secţiunea anterioară. 


O altă sancţiune ce se poate aplica atât prepusului (dar numai dacă acesta are cu 
patronul său şi raporturi de muncă), cât şi salariatului care săvârşeşte faptele reglementete de 


art. 4, alin. (1), litera (a), este aceea a desfacerii disciplinare a contractului de muncă. 


Este neîndoielnic ca faptele mai sus enumerate pot fi considerate abateri grave, care, 
prin raportare la prevederile art. 61, litera (a) din noul Cod al muncii, sunt considerate 


temeiuri justificate sau suficiente pentru luarea unor astfel de măsuri. 


D. Prohibirea concurenţei în raporturile între societăţile în nume colectiv 


(S.N.C.) şi asociaţii care o compun. 


Societatea în nume colectiv este ceea ce se cheamă o societate de persoane, în care 
încrederea reciprocă între asociaţi este decisivă. Aşa cum arata, în mod sugestiv şi 
esențializat, o autoare, “conform concepţiei legiuitorului nostru actual, societatea în nume 
colectiv este prototipul societăţilor de persoane, sau în alţi termeni, reprezintă tipul general 
de societate comercială de acest gen, iar normele care o consacră constituie dreptul comun 
în domeniul societăților comerciale. Nu este mai puţin adevărat că dintre societăţile 
comerciale reglementate de legislaţia la noi în vigoare, ca şi în legislaţiile altor ţări europene, 
societatea în nume colectiv se înfăţişează ca fiind cea mai personală. În cazul ei, elementul 
intuitu personae şi importanţa lui pentru constituirea şi funcţionarea societăţii este ridicat la 


paroxism. Totodată, responsabilitatea asociaţilor din societatea în nume colectiv este cea 

mai gravă din câte se pot imagina. Într-adevăr, această responsabilitate este în acelaşi timp 


nelimitată şi solidară”. 


Referindu-se la trăsăturile cele mai carcteristice societăţii în nume colectiv, un alt 
autor, apreciază că, “o caracteristică definitorie a pactului societar o constituie de asemenea, 
potrivit art. 1491 C.civ., intenția fiecărui asociat de conclucra constant, laolaltă cu ceilalți, în 
cadrul societăţii, asumându-și şi riscurile inerente activităţii comune; această intenție poartă 


denumirea tradiţională de a/fecțio societatis”0 


A 


In consecinţă, potrivit Legii nr. 31/1990, asociaţii unei societăți în nume colectiv 
răspund solidar şi nelimitat cu întreaga avere personală pentru toate datoriile societăţii. 
Fiecare dintre asociaţi are dreptul de a reprezenta societatea în raporturile cu terţii, în lipsa 
unei stipulații contractuale contrare. De asemenea, oricare dintre asociați poate fi 
administrator, dacă prin contract nu s-a convenit altfel, art. 75 din Legea nr. 31/900, cu 


modificările şi completările următoare. 


Potrivit art. 82 din Legea nr. 31/1990, astfel cum acest act normativ a fost modificat 
şi completat, îi este interzis unui asociat într-o societate în nume colectiv să exercite acte de 
concurenţă directă sau indirectă împotriva societăţii din care face parte. Justificarea acestei 
interdicții are în vedere aceleaşi considerente care stau la baza interdicţiei de concurenţă 
prevăzută de art. 397, Cod Comercial. Aşa după cum s-a arătat în literatura de specialitate, 
“asociaţii cunosc toate operaţiunile societăţii, față de ei nu se ţine nimic secret în ceea ce 


priveşte administrarea acesteia”€!. 


Astfel, potrivit prevederilor art. 82, alin. (1) din Legea nr. 31/1990, “asociaţii nu pot 
lua parte, ca asociaţi cu răspundere nelimitată, în alte societăți concurente sau având acelaşi 
obiect de activitate, nici să facă operaţiuni în contul lor sau al altora, în acealşi fel de comerț 
sau într-unul asemănător, fără consimţământul celorlalți asociaţi”. Potrivit alin. (2) al 
aceluiaşi articol, “consimţământul se socoteşte dat dacă participarea sau operaţiunile fiind 
anterioare actului constitutiv au fost cunoscute de ceilalți asociaţi şi aceştia nu au interzis 


continuarea lor”. 


5 M. Costin şi C.A. Jeflea; Societăţile comerciale de persoane; Editura Lumina Lex, Bucureşti, 1999, pag. 
66. 

6 O. Căpăţână, op. cit., pag. 100. 

SI Idem, pag.101. 

Cât priveşte formele concurenței interzise între asociaţii unei societăți în nume 
colectiv şi acestea pot fi de două feluri: concurenţa directă, constând în a face operaţiuni 
comerciale în contul lor sau al altora, în acelaşi fel de comerţ sau într-unul asemănător şi 
concurenţa indirectă, constând în aceea că un asociat într-o societate în nume colectiv nu 
mai poate avea calitate de asociat cu răspundere nelimitată în alte societăți concurente sau 
având acest obiect. Per a contrario, pot fi asociaţi cu răspundere limitată în societăți în 
comandită simplă, dar în calitate de comanditari şi în societăţi în comandită pe acțiuni, dar 
ca acţionari comanditari şi asociaţi în cadrul societăţilor cu răspundere limitată şi pe 


acțiuni®?. 


In ambele forme de concurenţă, între asociații S.N.C. şi societatea în sine trebuie să 
existe o identitate sau similitudine între obiectul de activitate al societății prejudiciate cu cel 


al activității concurente desfăşurate de asociații care au încălcat interdicția. 


A 


Criteriile pentru stabilirea similitudinii obiectului de activitate sunt complexe. In 


legătură cu această problemă a criteriilor există două opinii“: 


Într-o primă opinie, se susţine că se încalcă interdicţia de neconcurenţă chiar dacă 
asociatul concurent abuziv efectuează în nume propriu sau este membru al unei societăţi 
care practică oricare dintre activitățile comerciale enumerate în actul constitutiv al S.N.C. 
lezate. Aceasta este aşa-numita teză necondiționată. În esenţă, potrivit acestei concepții, 
este suficient ca un comerciant concurent abuziv să aibă în obiectul de activitate aceeaşi 
activitate sau una similară cu cea a S.N.C. lezat, chiar dacă el nu practică efectiv o astfel de 


activitate. 


O a doua opinie susţine că se consideră încălcată interdicţia de nonconcurenţă, doar 
dacă societatea în care acționează asociatul din S.N.C., ca asociat cu răspundere nelimitată, 
respectiv ca şi comerciant în nume propriu sau pe socoteala altuia, numai dacă a exercitat 
efectiv un act de comerţ similar cu cel cuprins în obiectul de activitate al S.N.C. lezat, aşa 


numita teză condiţionată. 


Ibidem. 
53 A se vedea pentru o analiză a acestor categorii de opinii; O. Căpăţână, op. cit., pag. 101-102. 

DoctrinaS* este de părere - şi noi ne alăturăm unei astfel de opinii - că teza 
condiţionată este cea mai potrivită şi justificată, întrucât ea ţine seama de o stare de fapt şi 


nu de o simplă ipoteză. 


A 


In ceea ce priveşte durata pe care trebuie să se întindă obligaţia de neconcurenţă a 
asociatului în S.N.C. faţă de respectiva societate, aceasta se extinde şi în etapa de lichidare a 
S.N.C. în cauză, prin raportare la operaţiunile pe care societatea aflată în lichidare este 


nevoită să le desfăşoare în vederea lichidării totale. 


Obligaţia de neconcurenţă despre care e vorba în acest subcapitol, înregistrează şi 


două excepţii de la regulile mai sus prezentate astfel: 


1. Dacă activitatea de concurenţă interzisă a început după constituirea S.N.C. din 
care face parte asociatul concurent abuziv, acesta poate beneficia de o înlăturare a prohibiţiei 
legale de noncurenţă, pe baza unei hotărâri exprese în acest sens a adunării generale a 


asociaţilor; 


2. Dacă activitatea concurenţială a început înainte de constituirea S.N.C. din care 
face parte asociatul concurent abuziv, inserarea unei clauze în contractul de societate care îi 
îngăduie asociatului în cauză să-şi continue comerțul este echivalentă cu o exonerare de la 


obligația legală de nonconcurenţă. 


Aceeaşi semnificaţie va avea şi împrejurarea că asociatul în discuţie se află în una 


din următoarele situaţii: 


- şi-a început efectiv activitatea comercială concurențială înainte de încheierea 


actelor constitutive ale S.N.C. în cauză, 


- împrejurarea de mai sus să fi fost cunoscută la data încheierii actului constitutiv de 
către ceilalți asociaţi; 
- aceşti asociaţi să nu fi interzis prin contractul de societate sau printr-un alt înscris 


separat continuarea comerțului de către asociatul concurentS?. 


Sancţiunile ce se pot aplica unui asociat în S.N.C. care încalcă prohibiția de 


concurenţă sunt cele prevăzute de alin. (3) al art. 82 din Legea nr. 31/1990. Astfel, potrivit 


54 Idem, pag. 102. 
65 Idem, pag. 103. 

textului menţionat, “în caz de înlcălcare a prevederilor alin. (1) şi (2), societatea, în afară de 
dreptul de a exclude pe asociat poate să decidă că acesta a lucrat în contul ei sau să ceară 


despăgubiri”. Aşa fiind, societatea în nume colectiv lezată are de optat între două alternative: 


1. Subrogarea S.N.C. lezate în locul asociatului abuziv, în operaţiunile comerciale 
încheiate de acesta cu încălcarea interdicției şi culegerea foloaselor sau solicitarea preţului 
convenit cu terțul, fără ca faţă de acesta (terţul), actul juridic ce l-a încheiat să fie în vreun fel 


afectat. 


2. Acţiunea S.N.C. lezate pentru tragerea la răspundere delictuală a asociatului 


concurent abuziv, în condiţiile dreptului comun, (art. 998, Cod Civil). 


De reţinut că cele 2 tipuri de sancţiuni sunt alternative şi nu cumulative. În 
ambele situaţii, aplicarea lor trebuie să aibă la bază o hotărâre a adunării generale a 
asociaţilor, întrucât prin încălcarea unei astfel de prohibiţii de concurenţă este afectată 


societatea, în intergalitatea sa şi nu numai unul sau altul dintre asociaţi. 


Alin. (4) al art. 82 instituie sancţiunea decăderii din drept (stingerea dreptului 
substanțial) a S.N.C. care deşi a avut cunoştinţă de încălcarea prohibiţiei de concurenţă nu a 
luat vreo hotărâre (nu a acţionat în justiţie) în termen de 3 luni de la data luării cunoştinţă ori 


față de data când a fost informată de către asociatul în cauză. 


În fine, potrivit art. 217, alin. (1), litera (c) din Legea nr. 31/1990, încălcarea 
prohibiției de concurenţă instituită de art. 82, constituie un just motiv pentru excluderea din 


S.N.C. lezate a asociatului concurent fără drept. 


E. Prohibirea concurenţei împotriva societăţilor pe acţiuni (S.A.) şi/sau celor cu 


răspundere limitată (S.R.L.) 


Interdicţiile de concurenţă instituite de Legea nr. 31/1990 în materia societăţilor 
comerciale pe acţiuni şi a celor cu răspundere limitată, ţin seama de specificul modului de 
organizare şi funcționare al acestor societăti, care sunt societăți de capitaluri, cum e cazul 


S.A. sau de capitaluri şi persoane (hibride) cum este cazul S.R.L. 


Spre deosebire de S.N.C., acționarii în S.A. nu au dreptul fiecare în parte să 
reprezinte societatea sau să o administreze prin efectul legii, ci numai dacă adunarea 


generală le va conferi acest drept, însă răspunderea fiecăruia dintre ei, atât în cazul societăţii 

pe acţiuni cât şi în cel al societăţii cu răspundere limitată, este țărmurită, în ambele forme de 


societate, la cuantumul aportului social subscris şi vărsat, în mod individual. 
E. 1. Interdicţia de concurenţă faţă de societatea pe acţiuni. 


Aceast tip de interdicție priveşte trei categorii de persoane din cele care fac parte 
din echipa de conducere curentă a societăţii sau din cele ce sunt însărcinate cu controlul 
gestiunii societăţii. Astfel, o primă categorie sunt membri comitetului de direcție persoane 
desemnate dintre membri consiliului de administraţie, ei fiind mandatari ai acestora (art. 


140, alin. (1) din Legea nr. 31/1990, cu modificările şi completările ulterioare). 


O a doua categorie de persoane supuse interdicției de concurenţă sunt directorii 
executivi care sunt salariați sau funcționari ai societăţii şi care nu sunt mandatari ai cuiva, 
având raporturi de muncă cu societatea şi care nu pot face parte din consiliul de 
administrație (a se vedea prevederile art. 147 din Legea nr. 31/1990, cu modificările şi 


completările ulterioare). 


O a treia categorie de persoane sunt cenzorii, persoane a căror activitate, în esență, 
este reglementată de prevederile art. 154-161 din Legea nr. 31/1990, cu modificările şi 
completările ulterioare. În legătură cu această categorie de persoane, îndeplinind funcţii de 
control, este de remarcat că în conformitate cu prevederile art. 155, alin. (1) din Legea nr. 
31/1990, “situațiile financiare ale societăților comerciale, care intră sub incidența 
reglementărilor contabile armonizate cu directivele europene şi standardele internaționale de 
contabilitate, vor fi auditate de către auditori financiari, persoane fizice sau persoane 
juridice, în condiţiile prevăzute de lege”. În cazul unor astfel de tipuri de societăţi, în 
conformitate cu actul normativ care reglementează activitatea de audit financiar (O.U.G. nr. 
75/1999, cu modificările şi completările ulterioare), dispoziţiile Legii nr. 31/1990, privind 
cenzorii nu li se aplică. Cu alte cuvinte, astfel de societăţi, se pare, că nu au dreptul să aibă 


cenzori ci numai auditori financiari. 


Deşi cele trei categorii de persoane exercită fiecare în parte funcţii diferite, regimul 


răspunderii fiecăruia este, foarte asemănător, atât în ceea ce priveşte răspunderea lor faţă de 

societate, cât şi față de terţi“. Răspunderea acestora este guvernată de regulile aplicabile 


contractului de mandat. 


Asemănarea regimului juridic al răspunderii categoriilor de persoane mai sus 
enumerate, face ca şi regimul interdicției de concurenţă să fie asemănător. Astfel, tuturor 
celor trei categorii de persoane mai sus prezentate, le este interzisă concurenţa directă sau 
indirectă ca şi în cazul asociaţilor în S.N.C. (în cadrul unor societăţi concurente sau având 
acelaşi obiect, exercitarea pe cont propriu sau pe contul altei persoane a unui comerţ de 
aceeaşi natură cu cel al S.A., unde persoanele respective sunt membrii ai comitetului de 
direcţie, directori executivi sau cenzori). În acest sens, alin. (5) al art. 142, statuează că, 
“membrii comitetului de direcție şi directorii unei societăţi pe acţiuni nu vor putea fi, fără 
autorizarea consiliului de administraţie, administratori, membri în comitetul de direcţie, 
cenzori sau asociaţi cu răspundere nelimitată, în alte societăți concurente sau având acelaşi 
obiect nici exercita acelaşi comerţ sau altul concurent pe cont propriu sau al altei persoane, 
sub pedeapsa revocării şi răspunderii pentru daune”. În ceea ce-i priveşte pe cenzori, art. 
161, alin. (3) din Legea nr. 31/1990, stabileşte, printre altele, că dispoziţiile art. 142 din 
acelaşi act normativ se vor aplica şi cenzorilor, adică, inclusiv interdicția de concurenţă 


instituită de alin. (5). 


Rațiunea acestei interdicții are ca fundament ideea accesului liber la informaţii 
secrete (comerciale ori industriale) despre activitatea societăţii a categoriilor de persoane. 
Deşi legea nu o prevede, se consideră că prohibiţia de concurenţă durează până la lichidarea 


societăţii pe acţiuni la care categoriile de persoane care deţin calităţile enumerate de lege”. 


În legătură cu sfera categoriilor de persoane care sunt supuse interdicţiei legale de 
concurenţă — aplicabilă societăților pe acţiuni — este util de reținut şi sublininat că acesteia 
nu-i sunt supuse persoanele care dețin calitatea de administratori (exceptându-i pe aceia 
dintre administratori care vor fi desemnaţi ca membrii în comitetele de direcţie). În schimb, 
administratorii sunt supuşi incompatibilităților impuse de prevederile art. 142, alin. (1), cu 


amendamentele şi excepţiile prevăzute de alin. (2) al aceluiaşi articol. 


66 A se vedea, în acest sens: O. Căpăţână, op. cit., pag.107-108. 
S7 A se vedea pentru un astfel de punct de vedere: O. Căpăţână, op. cit., pag. 108. 

În mod similar interdicţiei de concurenţă pe care am analizat-o în cazul S.N.C., şi în 
cazul S.A., se poate vorbi de o concurenţă indirectă şi/sau directă faţă de acestă formă de 
societate comercială. Astfel, prohibiţia de concurenţă indirectă are în vedere interdicția ca 
membrii comitetului de direcţie, cenzorii şi directorii executivi să aibă aceeaşi calitate, 
inclusiv cea de administrator ori de asociați cu răspundere nelimitată, în societățile 
concurente sau având acelaşi obiect. Concurența directă, are în vedere situaţia în care 
membri comitetului de direcţie, directorii ori cenzorii unei societăţi pe acţiuni exercită, fără 


drept, acelaşi comerţ sau altul concurent pe cont propriu sau al altei persoane. 


De la regulile mai sus expuse trebuie reţinută excepția reglementată de art. 142, alin. 
(5) din Legea nr. 31/1990, potrivit căreia consiliul de administraţie poate să încuviinţeze în 
prealabil îndeplinirea activităţii concurenţiale de către membrii comitetului de direcție, 


cenzori şi directori executivi. 


Sancţiunile ce se pot aplica în caz de concurenţă interzisă (şi nu neloială, cum o mai 
califică unele categorii de persoane, din necunoaşterea specificului acestui tip de concurenţă 
ilicită) categoriilor de persoane în discuţie, pot fi atât de ordin patrimonial, cât şi personalS. 
Astfel, sub aspect patrimonial, S.A. lezată poate introduce acţiune în despăgubire împotriva 


celor ce au săvârşit fapte de concurenţă abuzivă. 


Spre deosebire de S.N.C, societatea pe actiuni nu are şi dreptul de substituire sau 


subrogare în locul persoanei vinovate de încălcarea interdicție. 


Termenul de introducere a unei astfel de acţiuni în justiţie este de 3 ani de la data de 
la care se cunoaşte faptul prejudiciant (în lipsa unei prevederi legale exprese, se pare, că 


termenul este de prescripţie şi nu de decădere)”. 


Sub aspect personal, (al sancţiuni personale) societatea pe actiuni lezată printr-un 
fapt de concurenţă interzisă de către vreuna din persoanele enumerate de art. 142, alin. (5), 
este în drept să-l revoce din calitatea ce o deţine pe cel vinovat, indiferent dacă respectiva 


persoană va fi trasă şi la răspundere patrimonială sau nu. 


SIdem, pag. 109-110. 
© Pentru argumente în legătură cu durata termenului de acţiune în justiţie şi cu natura sancţiunii pentru 
nerespectarea termenului de 3 ani, a se vedea: O. Căpăţână, op. cit., pag. 109-110. 


63 


Directorilor executivi — funcţionari ai societății — având în vedere calitatea lor de 
salariaţi, li se poate desface contractul de muncă disciplinar, în măsura în care se va aprecia 
că încălcarea unei astfel de interdicții legale, prin consecinţele sale, constituie o abatere 


gravă, în sensul dispoziţiilor Codului muncii. 
E. 2. Prohibirea concurenţei împotriva societăţilor cu răspundere limitată. 


Sediul materiei acestei prohibiţii de concurenţă îl constituie art. 192, alin. (2) şi 194, 
alin. (2) din Legea nr. 31/1990. Regimul juridic aplicabil concurenţei interzise în cazul 


acestui tip de societăţi este foarte asemănător cu cel al societăţilor pe acţiuni. 


În mod specific, însă, societăţilor cu răspundere limitată le este aplicabilă doar 
prohibiția de concurenţă din partea administratorilor şi cenzorilor (la acestă ultimă categorie 
de persoane interdicţia va funcționa doar dacă o anumită societate cu răspundere limitată are 
şi cenzori, ştiut fiind că un astfel de organ este obligatoriu doar în cazul societăților cu 


răspundere limitată care au cel puţin 15 asociaţi). 


Astfel, potrivit prevederilor alin. (2) al art. 192 din Legea nr. 31/1990, cu modificările 
şi completările ulterioare, “administratorii nu pot primi, fără autorizarea adunării asociaţilor, 
mandatul de administrator în alte societăți concurente sau având acelaşi obiect de activitate, 
nici să facă acelaşi fel de comerţ ori altul concurent pe cont propriu sau pe contul altei 
persoane fizice sau juridice, sub sancţiunea revocării şi răspunderii pentru daune”. 


70, “condiţiile care definesc concurenţa interzisă, fie 


Aşa cum remarca doctrina 
directă, fie indirectă, sunt identice cu cele aplicabile în cadrul societății pe acțiuni. 
Derogarea de la această prohibiţie, cu alte cuvinte eventuala permisiune de a concura 
societatea cu răspundere limitată, trebuie să emane de la adunarea asociaţilor, iar nu de la 


consiliul de administraţie, ca în societatea pe acțiuni”. 


Cât priveşte regimul juridic al răspunderii pentru încălcarea interdicției de 
concurență instituită de art. 192, alin. (2) acesta este identic cu cel analizat în cazul 
societăților pe acţiuni (revocarea — sancţiune personală — şi tragerea la răspundere pentru 


daune — sancțiune patrimonială). 


700. Căpăţână, op. cit., pag. 110. 

F. Prohibirea concurenţei împotriva societăţilor în comandită simplă şi pe 


acţiuni. 


Ținând seama de specificul societăţii în comandită simplă şi a celei în comandită pe 
acţiuni, societăți care au ca element comun specific, răspunderea nelimitată doar a 
asociaţilor/acţionarilor comanditaţi şi că doar din această categorie de persoane pot fi numiţi 
administratorii, obligaţia de neconcurenţă directă sau indirectă le revine numai asociaţilor 
comanditaţi respectiv acţionarilor comanditaţi care sunt supuşi aceloraşi restricţii ca asociaţii 
din S.N.C. Aşa cum remarca doctrina, “derogarea de la incidenţa dispoziţiilor legale 
referitoare la societatea pe acţiuni se explică prin faptul că răspunderea pentru pasivul social 
a comanditaților fiind nelimitată, ei deţin o poziţie juridică similară cu a asociaţilor din 
societatea în nume colectiv, dar diferită de a acţionarilor din societatea pe acţiuni””!. Aşadar, 
atât în cazul societăţii în comandită simplă cât şi în cel al societăți în comandită pe acţiuni 
interdicţia de concurență faţă de respectivele societăți se limitează doar la persoana 
asociaţilor/acționarilor cu răspundere nelimitată (asociaţii comanditaţi şi acţionarii 
comanditaţi) chiar dacă nu toţi aceştia sunt şi administratori şi se bazează pe împrejurarea că 
astfel de asociaţi/acţionari au o răspundere nelimitată faţă terţi, la fel ca toți asociaţii 
societăților în nume colectiv (a se vedea în acest sens, prevederile art. 90 din Legea nr. 
31/1990, cu modificările şi completările ulterioare, care fac trimitere, printre altele, şi la art. 
85, în ceea ce îi priveşte pe asociaţii comanditaţi, articol care constituie sediul materiei 
interdicției de concurenţă în raport cu societatea în nume colectiv, precum şi cele ale art. 
183, alin. (2) — în cazul societăților în comandită pe acţiuni — care, la rândul lor, fac trimitere 


la art. 90). 


CAPITOLUL V. CONVENȚIILE DE NECONCURENŢĂ. 
V. 1. Definţie şi sediul materiei. 


Legea îngăduie agenţilor economici ca prin propria lor convenţie -de sine stătătoare 


sau ca o clauză specială în contracte- să realizeze anumite înţelegeri prin care unul dintre ei 


7! Idem, pag. 112. 

se angajează să renunţe, chiar şi temporar, la lupta concurenţială (de confruntare pe piaţă). O 


astfel de convenţie poartă denumirea de angajament de neconcurenţă. 


Angajamentul de neconcurenţă este acea “obligaţie contractuală pe care una dintre 
părți (debitorul) şi-o asumă de a nu îndeplini o activitate profesională determinată în 
detrimentul celeilalte părți (creditorul)”2. Astfel de convenţii sunt expresia 
consensualismului promovat de Codul nostru civil şi nu trebuie să aducă atingere nici 
bunelor moravuri, nici libertății comerțului consacrat în Constituţia din 1991. Astfel, aşa 
cum se remarca în literatura de specialitate, “facultatea de a închide sau de restrange accesul 
pe piaţă a unui anumit agent economic, prin înţelegeri sau prin clauze inserate într-un 
contract, departe de a fi discreționară, trebuie să nu încalce nici ordinea publică, nici bunele 
moravuri, prescrise de art. 5 şi 966 C.civ. În plus, în domeniul producţiei sau al circulaţiei de 
mărfuri, voinţa părților de a institui restricții se poate manifesta numai în măsura în care 


respectă principiul libertăţii comerțului înscris în art. 134 din Constituţie””?. 


Cel mai frecvent, convențiile de neconcurenţă se întâlnesc în activitatea practică nu 
sub forma unor contracte distincte (ca negoțium ori ca înscrisuri) ci sub forma unor clauze 
inserate în diferite contracte comerciale, atunci când părțile apreciază că astfel de restrângeri 


voluntare ale concurenţei le sunt necesare şi legitime. 


V. 2. Diferite categorii de acte juridice în care se pot insera clauze care interzic 


concurenţa. 


Doctrina consideră că principalele acte juridice în care se pot regăsi clauze de 


neconcurenţă (chiar tacite) sunt: 


- Contractul prin care se înstrăinează un fond de comerț este acel tip de contract 
în care se regăseşte cel mai des o clauză de neconcurenţă a vânzătorului față de cumpărător. 
O astfel de clauză de neconcurenţă apare cel mai adesea necesar a fi inclusă într-un contract 
de acest gen, întrucât s-a constatat faptic că, de cele mai multe ori, clientela fostului titular 
(proprietar) al fondului de comerţ, rămânându-i fidelă vânzătorului, îl va urma pe acesta la 


noul sediu. Pentru a evita consecinţele păgubitoare ale unor asemenea situaţii, părțile 


72 Ibidem. 
73 Ibidem. 

contractante pot cuprinde în contractul de vânzare a fondului de comerţ, clauze care interzic 


vânzătorului exercitarea unui comerţ identic sau analog în vecinătatea cumpărătorului”“. 


- Contractul de închiriere a unui spaţiu sau local comercial. Inserarea unei clauze 
de neconcurenţă într-un astfel de contract are în vedere situaţia în care locatorul închiriază 
un spaţiu locatarului cu destinație comercială şi apoi, cel dintâi, închiriază un alt spaţiu 
comercial (situat lângă cel dintâi sau în apropierea acestuia) unui alt locatar pentru ca acesta 


să efectueze acelaşi fel de comerţ sau unul asemănător. 


In mod concret, proprietarul îşi ia angajamentul prin contract ca, în eventualele 
contracte de închiriere ulterioare ale altor spaţii vecine sau utilizate pe aceeaşi piaţă, să nu 
îngăduie locatarilor următori (subsecvenţi) să execute acelaşi fel de comerţ sau unul 


asemănător cu cel exercitat de primul locatar pe toată durata contractului de locaţiune. 


- Contractul de concesiune exclusivă. Conform unei definiţii doctrinare, contractul 
de concesiune exclusivă este un “contract comercial cu funcții apropiate de intermediere, 
prin efectrul căruia un comerciant independent, numit concesionar dobândeşte dreptul de a fi 
aprovizionat cu anumite mărfuri ale unui producător numit concedent, pe care le 


comercializează în nume şi în cont propriu”. 


Un astfel de contract se poate încheia fie în avantajul furnizorului, fie în cel al 


cumpărătorului, fie al ambilor'€. 


In ipoteza contractului de concesiune exclusivă încheiat în avantajul furnizorului, 
concesionarul se obligă față de acesta (concedent) să se aprovizioneze numai de la el, 
excluzându-i pe oricare alți clienţi, pe toată durata contractului. Derogări de la această 


clauză de exclusivitate se pot face numai cu consimțământul furnizorului. 


Dacă contractul de concesiune exclusivă este încheiat în avantajul cumpărătorului, 
furnizorul se angajează să livreze numai cumpărătorului produsele sale, într-o regiune 


determinată, pe toată durata contractului. 


74 A se vedea pentru o examinare a actelor juridice de acest gen: O. Căpăţână, op. cit., pag. 113. 

T5 MN. Costin; Dicţionar de drept internaţional al afacerilor, vol. I., Editura Lumina Lex, Bucureşi, 1996, 
pag. 292. 

76 Vezi: O. Căpăţână, op. cit., pag. 114-115. 

Dacă contractul de concesiune exclusivă este încheiat în avantajul ambelor părți 
(vânzător-cumpărător) fiecare dintre ei deţine sau se află concomitent într-o ipostază duală, 


de creditor şi de debitor, în acelaşi timp, al obligaţiei de neconcurenţă. 


În conformitate cu prevederile regulamentelor speciale adoptate de Consiliul 
Concurenţei, în aplicarea Legii nr. 21/1996, în vederea preîntâmpinării şi sancționării 
practicilor anticoncurenţiale, astfel de contracte de concesiune exclusivă, în anumite 
condiţii, pot afecta piaţa ori numai ameninţa să o afecteze, motiv pentru care (în anumite 
circumstanţe precis determinate) este necesară autorizarea prelabilă din partera respectivei 


autorităţi, pentru a se încheia în mod valabil. 
V. 3. Cerinţele de validitate ale clauzelor de neconcurenţă. 


O anumită clauză de neconcurenţă, pentru a fi valabilă, pe lângă cerinţele generale 
de validitate ale oricărei convenţii, trebuie să îndeplinească şi unele cerinţe specifice care se 


clasifică în două categorii, după cum urmează: 


- Cerinţele pozitive au în vedere existenţa unui interes legitim al creditorilor clauzei 


de neconcurenţă, interes ce trebuie ocrotit prin inserarea unei astfel de clauze. 


O astfel de clauză se consideră a fi licită numai dacă aceasta este inserată în scopul 
de a evita o concurenţă anormală sau periculoasă pentru creditorul ei, cum ar fi ipoteza, spre 
exemplu, reinstalării grabnice a vânzătorului unui fond de comerţ în imediata vecinătate a 


magazinului sau sediului cesionarului - cumpărător”. 


- Cerinţele negative au în vedere exigenţa ca, prin inserarea unei clauze de 
neconcurență, să nu se aducă restrângeri excesive libertăţii de acţiune celeilalte părți, 


respectiv aceluia care şi-a asumat obligaţia de neconcurenţă. 


Doctrina”? este de părere că interdicția de concurenţă trebuie să fie limitată la fapte 
precise (să vizeze acelaşi fel de comerţ sau unul similar şi nu orice fel de comerţ sau orice 


fel de activitate profesională). 


Durata interdicției de neconcurenţă asumată prin contract trebuie să fie limitată în 


timp, o clauză de acest gen perpetuă, ca durată, este ilicită. 


7 Idem, pag. 116. 
75 Idem, pag. 117. 

Angajamentul de neconcurenţă trebuie să se limiteze la o arie geografică bine 
determinată. Întinderea zonelor de neconcurență este variabilă, în raport cu tipul de 
activitate al creditorului clauzei. Spre exemplu, în cazul unui mic comerţ cu amănuntul, 
sistem de vânzare la care, de regulă clientela este locală, clauza de neconcurenţă va putea fi 
limitată doar la o stradă sau la un cartier, pe când, în cazul unei producţii specializate, cum 


ar fi cea de autovehicule poate privi o zonă mai largă”. 


V. 4. Reguli privind modul în care trebuie interpretate clauzele de 


neconcurenţăs. 


Ca orice clauză contractuală, o clauză de neconcurenţă, atunci când este neclară sau 
echivocă, trebuie interpretată de instanța de judecată potrivit principiilor generale de 
interpretare a contractelor civile. În acest sens doctrina şi jurisprudenţa este de părere că 
aceasta (clauza de neconcurenţă), constituind o limitare a liberatăţii, trebuie să fie 


interpretată restrictiv. 


Potrivit unui alt punct de vedere, mai larg, împărtăşit, de altfel, de majoritatea 
persoanelor care s-au preocupat de această problemă, se susţine că interpretarea unei clauze 
de neconcurenţă trebuie să se facă potrivit voinţei reale a părţilor, aşa cum prevede art. 977, 


Cod civil şi, respectiv, după voinţa comună a acestora. 


Consacrând un astfel de punct de vedere, practica judiciară a decis, în unele cazuri 
de contracte de concesiune exclusivă şi de vânzare-cumpărare a unui fond de comerţ, că 
acestea conţin clauze implicite de neconcurenţă. Astfel, în materie de vânzare-cumpărare a 
unui fond de comerţ, se spune că cedentul-vânzător este dator să se abţină de la acte 
concurenţiale în vecinătatea cumpărătorului, chiar dacă nu şi-a asumat în mod expres o 
astfel de obligaţie, aceasta funcționând în virtutea obligaţiei vânzătorului de a-l garanta pe 


cumpărător de evicțiune. 


Se consideră, deci, că faptul propriu al cedentului vânzător de a-şi aşeza grabnic un 
nou comerţ, de acelaşi fel sau unul similar, în vecinătatea cesionarului, constituie un fapt de 


natură a-l tulbura pe acesta în liberul exerciţiu al dreptului dobândit de el prin cumpărarea 


7 Idem, pag. 118. 
80 Pentru o prezentare şi analiză a regulilor privind interpretarea clauzelor de neconcurenţă a se vedea: O. 
Căpăţână, op. cit. pag. 118-121. 

fondului de comerț în discuţie. De asemenea, se consideră ca o atare clauză tacită de 
neconcurenţă este cuprinsă şi în contractul de schimb a unui fond de comerţ, în convenţia de 
aportare (aducere) a unui anumit capital la o societate comercială, precum şi într-o convenţie 


de ieşire din indiviziune în care intră şi un fond de comerţ. 


O clauză tacită de neconcurenţă poate fi conținută şi de contractul de închiriere a 
unui fond de comerţ. La această concluzie s-a ajuns plecând de la aplicarea prevederilor art. 
1420, pct. (3), Cod Civil, potrivit căruia locatorul, chiar dacă nu s-a stipulat nimic expres în 
acest sens, este dator să nu-l împiedice cu nimic şi în nici un mod pe locatar în liberul 
exerciţiu al dreptului dobândit prin închiriere, deci implicit de a nu-l concura pe toată durata 


de funcționare a contractului de închiriere. 


În legătură cu existenţa şi validitatea unei astfel de clauze tacite de neconcurenţă, 


într-un astfel de contract, s-au conturat următoarele soluţii: 


1. Dacă este vorba de o simplă închiriere a unui spaţiu comercial şi nu a întregului 
fond de comerţ (împreună cu toate comeponentele acestuia) se consideră că respectiva 
clauză de neconcurenţă nu mai subzistă în mod tacit în contract, proprietarul având dreptul 


să concureze direct sau indirect pe locatar. 


2. Dacă este vorba de locaţiunea gestiunii fondului de comerţ, această operaţiune 
Juridică se aseamănă foarte mult — sub aspectul obligaţiei de neconcurenţă din partea 
locatorului de gestiune — cu situația vânzătorului - cedent într-un contract de vânzare - 
cumpărare a unui fond de comerţ, deci o astfel de clauză de neconcurenţă, dacă nu a fost 


convenită expres, este conținută tacit de contractul de locaţie a gestiunii respectivet!. 


În doctrină s-a exprimat şi părerea“? că şi în cazul unui contract de agent (contract 
devenit — între timp — numit şi în dreptul românesc şi care este reglementat de Legea nr. 
509/2002 privind agenţii comerciali permanenţi), agentul poate acţiona fie ca mandatar cu 
reprezentare al unui client al său, fie ca şi comisionar (mandatar fără reprezentare), acesta 
este dator să nu deturneze în beneficiul său clienţii mandantului sau al comitentului prin 
încheierea de operaţiuni cu aceştia în interes personal, chiar dacă în respectivul contract de 


agent nu s-a inserat o clauză de neconcurenţă expresă. 


81 A se vedea pentru astfel de distincţii: O. Căpăţână, op. cit., pag. 122. 
82 Vezi: O. Căpăţână, op. cit., pag. 120-121. 

În prezent’, însă, potrivit prevederilor art. 3-5 din Legea nr. 509/2002 privind 
agenţii comerciali permanenţi, agentul nu poate negocia şi nu poate încheia, pe contul său, 
fără consimţământul expres al comitentului, în regiunea determinată prin contract, operațiuni 
de comerţ concurente privind bunuri şi/sau servicii similare celor care fac obiectul 
contractului de agenţie. În lipsa unei stipulaţii contrare agentul poate reprezenta mai mulţi 
comitenţi, iar comitentul se poate folosi în acelaşi timp, în aceiaşi regiune şi pentru acelaşi 
comerţ de mai mulţi agenţi. Agentul poate primi împuternicirea de a negocia sau a încheia în 
regiunea determinată prin contract, operațiuni pentru mai mulţi comitenţi concurenţi numai 


dacă în contractul de agenţie se stipulează în mod expres o asemenea permisiune (art. 3). 


Art. 4 din legea citată, defineşte clauza de neconcurenţă ca fiind acea prevedere 
contractuală al cărei efect constă în restrângerea activităţii profesionale a agentului pe 
perioada desfăşurării şi/sau ulterior încetării contractului de agenţie. Clauza de neconcurenţă 
trebuie redactată în scris, sub sancţiunea nulităţii. Clauza de neconcurenţă se aplică doar 
pentru regiunea geografică la care se referă contractul de agenţie şi doar pentru bunurile şi 
servicile în legătură cu care agentul este împuternicit să negocieze şi să încheie operaţiuni; 


orice extensiune a sferei clauzei de neconcurență este anulabilă la cererea agentului. 


In fine, în baza prevederilor alin. (4) al art. 4, restrângerea activităţii prin clauza de 
neconcurență nu se poate întinde pe o perioadă mai mare de 2 ani de la data încetării 


contractului de agenţie. 


V. 5. Despre transmiterea drepturilor şi obligaţiilor izvorâte din angajamentul 


de neconcurenţă. 


Clauza de neconcurenţă inserată într-un contract poate avea caracter intuitu 
personae, în raport cu tipul de contract în care survine. Spre exemplu, contractul de mandat 
comercial şi de locaţiune de gestiune sunt contracte intuitu personae. În cazul acestor două 
categorii de contracte, datorită caracterului lor intuitu personae, drepturile şi obligațiile 
asumate de părţi nu se transmit automat către un alt titular. În acest sens, doctrina enumeră 
două tipuri de transmisiuni ale dreptului de a fi garantat de neconcurenţă, drept constituit 


printr-o clauză de neconcurenţă. 


83 Pentru o prezentare şi analiză a clauzei de neconcurenţă inserată în contractul de a agent, a se vedea: T. 
Prescure şi R. Crişan: Contractul de agenţie, un nou contract numit în dreptul comercial român, în Revista 
Dreptul nr. 7/2003. 

- Transmisiunea activă operează prin dobândirea de garanţie de neconcurenţă 
împotriva concurentului de la creditorul clauzei exprese sau implicite, de către succesorii 


universali sau cu titlu universal ai acestuia (creditorului). 


Chiar şi dobânditorii cu titlu particular (succesorii cu titlu particular) ai unui fond de 
comerț pot dobândi de la creditorii unei clauze de garanţie de neconcurenţă, o astfel de 
creanță având caracter patrimonial. Doctrinas* este de părere că transmisiunea clauzei de 
garanţie pentru neconcurenţă se poate explica printr-o stipulație tacită pentru altul cuprinsă 
în contractul de vânzare-cumpărare iniţial al fondului de comerţ, stipulaţie făcută de 


cumpărător în favoarea succesorului său cu titlu particular. 


- Transmisiunea pasivă a angajamentului de neconcurenţă are în vedere obligaţia 
succesorilor cu titlu particular ai debitorului angajamentului de neconcurenţă de a nu încălca 
angajamentul luat de autorul lor. Doctrina consideră că o astfel de transmisiune de obligaţii 
nu operează în ceea ce-i priveşte pe succesorii universali şi cu titlu universal ai debitorului 


obligaţiei de neconcurenţă. 


In cazul succesorilor cu titlu particular se consideră că obligația de neconcurenţă se 
transmite la aceştia de la autorul lor numai dacă cei dintâi au colaborat cu autorul lor în 


timpul vieţii sales. 


V. 6. Sancţiunile care se pot aplica în cazul nerespectării angajamentului de 


neconcurenţă. 


Ca orice clauză contractuală, clauza de neconcurenţă dacă nu este respectată sau este 
aplicată în mod necorespunzător, va antrena răspunderea contractuală a debitorului acestei 


clauze. 


Sub acest aspect trebuie făcută o delimitare netă între răspunderea delictuală 
generată de fapte de concurenţă neloială şi răspunderea derivată din nerespectarea clauzei de 
neconcurenţă, deşi, adeseori, astfel de comportamente sunt însoţite şi de fapte de concurență 
neloială, fapte care, aşa cum vom arăta în capitolul dedicat concurenţei neloiale au un alt 


regim juridic sancţionator. 


54 A se vedea pentru analiza modului în care operează transmiterea drepturilor şi a obligaţiilor de 
neconcurenţă: O. Căpăţână, op. cit., pag. 121-122. 
85 Idem. 

Sancţiunile derivate din nerespectarea clauzei de neconcurență pot consta atât în 


aplicarea unor măsuri preventive, cât şi a unor măsuri reparatoriis€. 


Măsurile preventive, permit creditorului obligaţiei de neconcurență să ceară, pe 
cale judecătorească, ca debitorul să înceteze activitatea pe care o desfăşoară, contrar 
angajamentului ce şi l-a asumat. Temeiul normativ al unei astfel de cereri îl constituie art. 
1076, Cod civil, potrivit căruia creditorul este în drept să distrugă ceea ce a fost făcut de 
debitor, în mod ilicit, prin încălcarea de către acesta a unei obligaţii de a nu face şi, deci, în 
speţă, să-l oprească să mai continue comerţul desfăşurat abuziv. Astfel de măsuri preventive 
pot merge până la închiderea întreprinderii debitorului în culpăs”. Ele pot fi însoţite, de 
asemenea, de solicitarea unor daune cominatorii pe fiecare zi de întârziere, având menirea 


să înfrângă rezistenţa debitorului. 


Măsurile reparatorii au ca scop, în principiu, obținerea de daune interese 
compensatorii când s-a produs un prejudiciu în patrimoniul creditorului obligaţiei de 
neconcurenţă şi, eventual, o rezoluţiune sau, după caz, o reziliere a contractului în care a fost 
inserată o clauză de neconcurenţă încălcată. O astfel de măsură reparatorie îşi găseşte 
temeiul legal în articolul 1073, Cod civil şi se bazează pe faptul ilicit al încălcării obligaţiei 


de a nu face de către debitor. 


Creditorul obligaţiei de neconcurenţă se poate îndrepta în baza regulilor privind 
răspunderea pentru concurenţă neloială şi împotriva unui terț care, în înţelegere cu debitorul 
obligaţiei de neconcurenţă, a săvârşit fapte, spre exemplu, de denigrare a produselor sale sau 


de creare a confuziei cu produsele respective. 


De cele mai multe ori, aplicarea unor măsuri reparatorii este dublată de rezoluţiunea 


judiciară a contractului în care s-a inserat clauza de neconcurenţă nerespectată. 


CAPITOLUL VI. RAPORTUL JURIDIC DE CONCURENȚĂ. 


VI. 1. Subiectele raportului juridic de concurenţă. 


56 Idem, pag. 123-124. 
87 A se vedea: O. Căpăţână, op. cit., pag. 124, autor citând, la rândul, său o decizie a secţiei comerciale a 
Curţii de casaţie franceze din 21 aprilie 1985. 

Ca orice raport juridic civil, raportul juridic de concurenţă are în componenţa sa: 
subiecte determinate, un conţinut determinat, format din drepturi şi obligaţii, precum şi un 
obiect juridic şi material special. Însă, elementele structurale ale raportului juridic de 


concurenţă au o anumită specificitate. 


Astfel, subiecte ale raporturilor juridice de concurenţă nu pot fi orice persoane fizice 
sau juridice, ci numai acelea care au o anumită abilitare profesională şi anume aceea de 
agent economic. Deci, în raport cu sfera persoanelor ce pot fi subiecţi ai raporturilor juridice 


civile, agenţii economici reprezintă o grupă relativ restrânsă. 


Potrivit O.G. nr. 21/1992 privind protecția consumatorilor, cu modificările şi 
completările ulterioare, în sfera agenţilor economici intră orice persoană juridică sau fizică 
care produce, importă, transportă, depozitează sau comercializează produse ori părți din 


acestea sau prestează servicii. 


Aceştia pot fi organizaţi ca subiecte de drept individuale (comercianţi persoane 
fizice sau liber profesionişti care acţionează în domeniul economic), sau sub forma unor 
subiecte colective de drepturi (persoane juridice) de drept privat sau chiar şi de drept public. 
Indiferent de tipul de comerciant şi de forma juridică sub care îşi organizează şi desfăşoară 
activitatea, relevanţă deosebită, din punctul de vedere al dreptului concurenţei, o prezintă 
întreprinderea, ca structură social - economică prin care subiecţii acestei ramuri de drept se 


concurează pe o anumită piaţă. 


Subiectele individuale de drept sunt comercianții persoane fizice (independente şi 
asociaţiile familiale), precum şi meseriaşi (liber profesioniștii care acționează în domeniul 
economic) fără ca aceştia să fie în toate cazurile comercianţi (a se vedea în acest sens, în 
principal, Legea nr. 300/2004 privind autorizarea persoanelor fizice şi a asociaţiilor familiale 
care desfăşoară activităţi economice în mod independent). Din punctul de vedere al 
dreptului concurenţei comerciale prezintă, însă, relevanţă doar persoanele fizice comercianţi 
— în sensul legii. În acest sens, este de reţinut că la ora actuală dobândirea calităţii de 
comerciant persoană fizică în dreptul român se realizează, în mod licit, numai după 


obținerea autorizaţiei administrative urmată de înregistrarea (înmatricularea) persoanei în 


8 Pentru o analiză pertinentă a modului în care se poate dobândi calitatea de comerciant persoană fizică, în 
dreptul românesc contemporan, a se vedea, spre exemplu: I. Schiau, Curs de drept comercial, Editura 
Rosetti, Bucureşti 2004, pag. 41-58. 

cauză în registrul comerțului, şi de exerciţiul efectiv şi repetat (cu titlu profesional) al uneia 
sau alteia din activităţile economice pentru care a fost autorizată. Înregistrarea în registrul 
comerțului a comerciantului persoană fizică sau a asociaţiei familiale va da naştere 
prezumţiei legale şi relative că persoana respectivă este comerciant, prezumție ce poate fi 
răsturnată prin facerea dovezii contrare — şi anume că persoana nu exercită, în fapt, comerțul 


ca profesiune obişnuită şi în nume propriu”. 


Subiectele colective de drept”, având personalitate juridică sunt, în principal, 
societățile comerciale organizate în oricare din formele reglementate de Legea nr. 31/1990 şi 
anume: societatea pe acțiuni şi în comandită pe acţiuni, societatea în nume colectiv, în 
comandită simplă şi cu răspundere limitată. Aceste societăți pot avea capital integral 
autohton sau mixt (străin şi român) ori chiar integral străin. Participarea capitalului străin la 
societăţile comerciale de drept românesc se poate realiza doar în condițiile dreptului comun 


cât şi în cele ale unor acte normative speciale. 
VI. 1. 1. Societăţile comerciale. 


Societăţile comerciale înființate prin reorganizarea fostelor unităţi economice de stat, 
inițial aveau capital integral de stat, apoi, ca urmare a derulării procesului de privatizare, 
ponderea participării statului la capitalul lor a început să scadă, astfel încât la finalizarea 
procesului de privatizare a acestui tip de societăţi, capitalul acestora va trebui să fie integral 


privat, sau cel putin majoritar privat. 


Din categoria persoanelor juridice de stat fac parte, ca agenţi economici, societățile 


şi companiile naționale precum şi regiile autonome. 


Din punct de vedere al naturii lor, societățile/companiile naţionale, respectiv 
celelalte societăți comerciale rezultate din transformarea (dizolvarea fără lichidare) regiilor 
autonome, sunt societăți comerciale ca oricare altele, cu singura menţiune că au, la data 


înființării lor, un singur acționar sau asociat, statul român sau autoritățile publice locale 


3 A se vedea, în legătură cu dobândirea calităţii de comerciant persoană fizică, în condiţiile legislaţiei 
actuale: T. Prescure şi R. Crişan, Despre cerinţele legale privitoare la desfăşurarea unor activități 
economice de către persoanele fizice în lumina noii reglementări a Legii nr. 507/2002, în Revista de Drept 
Comercial nr. 5/2003, pag. 26-42. 

% În legătură cu subiectele colective de drept şi clasificarea lor a se vedea, spre exemplu: Ghe. Beleiu; 
Drept civil român. Introducere în dreptul civil. Subiectele dreptului civil, Ediţie revăzută şi adăugită, Casa 
de editură şi presă “Şansa” SRL, Bucureşti, 1995, pag. 345-432. 

(consilii locale ori judeţene, după caz ) această calitate fiind exercitată de către ministerele 
de resort şi/sau după caz, de către consiliile locale. În această materie, de maximă importanţă 
este O.U.G. nr. 30/1997 privind reorganizarea regiilor autonome, completată şi aprobată 
prin Legea nr. 207/1997 şi apoi, din nou, completată prin Ordonanţa Guvernului nr. 
70/1998. În baza acestor acte normative, înființarea societăţilor/companiilor naţionale se 
face în urma reorganizării prin transformarea (dizolvarea fără lichidare) regiilor de interes 
național şi/sau local, prin act administrativ individual al autorităților administrative sub 


puterea cărora regiile în cauză funcționează”!. 


VI. 1. 2. Despre regimul juridic al monopolurilor de stat. 


Literatura de specialitate ceva mai veche (din 1992)” 


includea în categoria 
subiectelor dreptului concurenţei şi aşa numitele monopoluri ale statului. În realitate, după 
părerea noastră, din punct de vedere conceptual - juridic, monopolurile statului nu trebuie 
calificate ca fiind subiecte de drept distincte de toate celelalte ci doar ca activităţi economice 
pe care statul şi le rezervă şi pe care le realizează prin agenţi economici de stat (regii 
autonome, societăți/companii naţionale) activităţi care în anumite condiţii pot fi cedate spre 
realizare şi particularilor. Cu toate acestea, considerăm util pentru economia acestui curs, să 


prezentăm, în mod succint, regimul juridic actual al monopolurilor statului, aşa cum acesta 


este reglementat de legislaţia română. 


Reglementarea cadru privind monopolul statului cu privire la unele activități 


economice o constituie în prezent Legea nr. 31/1996 privind regimul monopolului de stat. 


În sensul art. 1, alin. (2) din această lege, prin monopol de stat se înţelege dreptul 
statului de a stabili regimul de acces al agenţilor economici cu capital de stat şi privat, 
inclusiv producători individuali, după caz la activităţile economice constituind monopol de 


stat şi condiţiile de exercitare a acestora. 
Sunt calificate ca activităţi constituind monopol de stat următoarele tipuri de 
activităţi: 


- fabricarea şi comercializarea armamentului, munițiilor şi explozibililor; 


9! În legătură cu acest tip de subiecte colective de drept a se vedea: T. Prescure; Registrul comerțului, 
Editura ALL Beck, 2001, pag.167. 
?2 A se vedea în acest sens: O. Căpăţână, op. cit., pag. 143. 

- producerea şi comercializarea stupefiantelor şi a medicamentelor care conţin 


substanţe stupefiante; 


- extracția, producerea şi prelucrarea în scopuri industriale a metalelor preţioase şi a 


pietrelor preţioase; 
- producerea şi emisiunea de mărci poştale şi timbre fiscale; 


- fabricarea şi importul, în vederea comercializării în condiţii de calitate, a alcoolului 


şi a băuturilor spirtoase distilate; 


- fabricarea şi importul în vederea comercializării, în condiții de calitate, a 


produselor din tutun şi a hârtiei pentru țigarete; 
- organizarea şi exploatarea sistemelor de joc cu miză, directe sau disimulate; 
- organizarea şi exploatarea pronosticurilor sportive. 


Prin excepţie, nu constituie monopol de stat fabricarea băuturilor alcoolice în 


w o eo 


gospodăriile personale, pentru consum propriu. 


Aşa după cum am subliniat, împrejurarea că unele activități constituie monopol de 
stat, nu este de natură să ducă la concluzia că ele nu pot fi exercitate decât de către unitățile 
statului, ci dimpotrivă, în condițiile obținerii unei licențe din partea Ministerului Finanțelor 
Publice (administratorul general al monopolurilor statului) şi a avizului ministerului de 
resort sau al Băncii Naționale a României, în cazul metalelor prețioase şi al pietrelor 
prețioase, oricare dintre activitățile enumerate poate fi exercitată şi de agenții economici cu 
capital privat. 

Titularii licențelor au obligația să respecte condițiile din licență referitoare la 


exploatarea activității pentru care a fost acordată şi la plata tarifului de licență. 


Licenta este autorizaţia acordată de stat pentru o perioadă determinată, în baza 
căreia o persoană fizică sau juridică poate să producă, să prelucreze ori să comercializeze, în 
cantitatea solicitată şi de o anumită calitate, un anume produs sau serviciu, care face obiectul 


monopolului de stat, în schimbul unui tarif de licenţă. 


T11 


Pot beneficia de dreptul de a obţine o licenţă pentru exercitarea unei activităţi ce 
constituie monopol de stat doar cetăţeni români şi persoanele juridice de naţionalitate 


română, cu capital de stat sau privat. 


Sunt decăzute din dreptul de a obţine o licenţă, cu excepția situaţiilor în care a 
intervenit reabilitarea, persoanele care au fost condamnate pentru infracțiuni de corupție, 
delapidare, escrocherie, furt, fals, infracțiuni la regimul armelor de foc şi al munițiilor, la 
regimul stupefiantelor, precum şi cele condamnate pentru săvârşirea de infracţiuni prevăzute 
de art. 13, alin. (1), din Legea nr. 31/1996 (desfăşurarea fără licenţă a oricăreia dintre 
activităţile rezervate monopolului de stat, prevăzute la art. 2, lit. a), b), c) , d) şi e). Această 


decădere nu este aplicabilă cultivatorilor de tutun. 


Licenţa este nominală şi se eliberează pentru locurile solicitate de cei în cauză şi în 
care se desfăşoară activitatea pentru care este acordată. Această autorizatie, datorită 


caracterului său strict personal, este incesibilă, nici direct şi nici indirect. 


Organul emitent al licenţei, în anumite condiţii (de încălcare a obligaţiilor legale în 
legătură cu exerciţiul ei) o poate suspenda, până la clarificarea cercetărilor sau o poate 
retrage dacă se constată în mod indubitabil culpa titularului licenţei. Cazurile în care o 
licenţă poate fi suspendată sau retrasă pot fi indicate chiar în conţinutul înscrisului doveditor 


al licenţei. 


Pentru a realiza o protecție cât mai eficientă a exercitării în condiţiile licenţei a 
activităților ce constituie monopol de stat, Legea nr. 31/1996, prin art. 8, interzice agenţilor 
economici care intermediază, depozitează sau desfac produse ce fac obiectul monopolului 
de stat să se aprovizioneze de la alţi producători sau importatori decât cei autorizaţi prin 


licenţă, în condiţiile stabilite prin aceasta. 


In cazul în care un anumit produs este obținut în cadrul unei activităţi ce constituie 
monopol de stat şi el se importă sau se exportă, comercializării acestuia îi vor fi aplicabile 


prevederile Legii nr. 31/1996. 


Nivelul tarifului de licenţă se stabileşte de către Guvern, anual sau pe o perioadă 
determinată, în funcție de obiectul monopolului de stat, de cantitatea şi calitatea produselor 


fabricate ori comercializate sub licenţă. 

În fine, preţurile şi tarifele maximale la produsele și serviciile ce intră în sfera 
monopolului de stat sunt supravegheate de Guvern. Această prevedere a art. 10 din Legea 
nr. 31/1996 trebuie coroborată cu prevederile Legii nr. 21/1996, potrivit cărora preţurile 
produselor şi tarifele serviciilor se determină în mod liber prin concurenţă, pe baza cererii şi 


ofertei. 


Controlul respectării regimului legal al activităţii din domeniul monopolului de stat 
se exercită de către organele de specialitate ale Ministerului Finanţelor Publice, prin 
specialişti agreaţi, comunicaţi acestui organ de către ministerele de resort şi organele locale 


ale administraţiei publice. 


Nerespectarea prevederilor legii monopolului de stat poate atrage, după caz, 


răspunderea penală, contravenţională a persoanelor vinovate. 


În legătură cu monopolurile statului găsim util să menţionăm că în doctrină şi în 
legislaţie se utilizează şi noţiunea de monopol natural. Astfel, în doctrina economică, se 
afirmă că, “în unele cazuri, este mai eficient să existe o singură firmă într-o ramură şi nu mai 
multe. Dacă prin apariția mai multor firme costurile totale ar creşte în comparaţie cu situația 
în care ar exista una singură atunci firma respectivă se spune ca este un monopol natural. Cu 
alte cuvinte, dacă procesul de producţie este caracterizat de fenomenul economiilor de scară, 
atunci costul mediu este în permanenţă descrescător, ceea ce face ca o singură firmă să poată 
realiza orice nivel al producţiei de la nişte costuri mai mici decât în cazul în care ar fi mai 
multe firme pe piaţa respectivă. În consecinţă, apariţia concurenţei pe o piaţă de tip monopol 


natural nu este o soluţie eficientă, deoarece ar duce la creşterea preţurilor” %. 


În legislaţie, potrivit prevederilor O.G. nr.15/1993, o activitate economică (de 
producție sau de servicii) va constitui monopol natural dacă, datorită necesităţii unor 
tehnologii specifice sau a unor investiții de capital cu costuri ridicate ea nu se poate realiza 


cu eficiența normală. 
VI. 1. 3. Regiile autonome. 


Regia autonomă este o persoană juridică ce se înființează prin actul de dispoziție al 


organului competent (Guvern şi/sau consilii locale) în ramurile strategice ale economiei 


% Ghe. Oprescu; Despre monopoluri şi monopoluri naturale; în revista Profil: Concurența, anul, nr. 1, 
octombrie - decembrie 1998, pag. 34-35. 

naționale cum ar fi: industria de armament, energetică, expolatarea minelor şi a gazelor 
naturale, poştă şi transporturile feroviare, precum şi în unele domenii aparținând unor ramuri 
stabilite de Guvern, în scopul administrării sau exploatării pe principii economice a unor 
bunuri proprietate publică. Regia autonomă din dreptul românesc contemporan are ca 
predecesoare, aşa cum remarca literatura de specialitate, regia publică comercială. Astfel, 
„regia publică comercială era caracterizată ca organizarea unui serviciu public cu caracter 
comercial sau industrial — deci un serviciu public cu caracter economic — în stabiliment 


public, în conformitate cu principiile de organizare şi gestiune din întreprinderile private”. 


Regiile autonome sunt calificate de către o parte din literatura de specialitate ca 
persoane juridice hibride, fiind situate la interferența persoanelor juridice de drept public cu 
cele de drept privat, acestea fiind reprezentantele tipice ale întreprinderilor publice. În opinia 
altor autori, regiile autonome care au ca “obiect de activitate administrarea de bunuri publice 
(implicit prestarea de servicii publice legate de punerea în valoare a acestor bunuri) 
dobândesc calitatea de persoane juridice de drept public (s.n.), acţionând în numele statului 
sau al unităţii administrativ - teritoriale”. Despre aceste categorii de regii autonome, 
aceiaşi autoare arăta că sunt numite şi “regii de interes public (şi care - n.n.) emit acte 


adminstrative care vor putea fi atacate la instanţele de contencios administrativ”. 


Domeniile în care se pot organiza regii autonome sunt stabilite prin acte normative 


(O.U.G. nr. 30/1997 şi Legea nr. 207/1997). 


Regiile autonome, în raport cu natura domeniului şi a activităţii în care-şi desfăşoară 


activitatea, pot fi de interes naţional sau de interes local. 


Regiile autonome de interes naţional se înfiinţează prin hotărâre a Guvernului în 
domeniile reglementate de O.U.G. nr. 30/1997 şi de Legea nr. 207/1997. Regiile autonome 
de interes local, în măsura în care se mai pot înființa astfel de regii, prin prisma O.U.G. nr. 


30/1997 şi a Legii nr. 207/1997, se pot înființa în domeniul transportului în comun, 


1 R.N. Petrescu; Drept administrativ, Editura Accent, Cluj-Napoca, 2004, pag. 39. 

9% A se vedea pentru o astfel de calificare: R.N. Petrescu; Drept administrativ, Editura Accent, Cluj-Napoca, 
2004, pag. 40, citându-l, la rândul ei, pe A. Iorgovan; Tratat de drept administrativ, vol. I, 1998, Editura 
Nemira, pag. 103. 

% Idem. 

salubrităţii, energiei termice, distribuției apei, administrării şi exploatării drumurilor 


judeţene, aceste domenii fiind reglementate de O.G. nr. 69/1995. 
VI. 1. 4. Organizatiile cooperatiste. 


Subiecţi ai raporturilor juridice de concurenţă pot fi şi organizaţiile cooperatiste, fie 
că sunt organizate ca atare în temeiul actelor constitutive şi a statutelor proprii şi ale 
Decretului-Lege nr. 66/1990, respectiv a Legii nr. 109/1996 şi ale O.G. 97/2000 privind 
organizaţiile cooperatiste de credit, fie că sunt organizate ca societăți comerciale 
cooperatiste pe acţiuni sau în comandită pe acţiuni, în temeiul unor reglementări cu caracter 


specific ale asociaţiilor lor naționale. 


Din categoria organizaţiilor cooperatiste propriu-zise, fac parte: cooperativele 
meşteşugăreşti, inclusiv cooperativele de invalizi, cooperativele de consum şi organizaţiile 
lor teritoriale, precum şi cooperativele de credit şi organizaţiile lor teritoriale. În sensul Legii 


nr. 26/1990, şi organizaţiile cooperatiste au calitatea de comercianți. 


Unii autori includ în sfera subiectelor raporturilor juridice de concurenţă şi aşa- 
numitele asociaţii în participaţiune, reglementate de prevederile articolelor 251-256 Cod 
comercial. În realitate aceste forme de asociere nu dau naştere unor noi persoane juridice 
care să acţioneze ca un subiect de drept distinct în raporturile de concurenţă. În astfel de 
raporturi parte va fi asociatul (gerantul) care conduce afacerea şi care îşi asumă în nume 


propriu obligaţiile faţă de terţii contractanți. 
VI. 1. 5. Regimul juridic al accesului pe piaţă a agenţilor economici. 


Considerente de ordin social, economic, de protecţie a consumatorilor şi etic, impun 
ca statul să permită accesul în lumea afacerilor a persoanelor fizice sau juridice doar dacă 
acestea satisfac cerințele economice, legale şi morale concordante cu exigenţele 
fundamentale ale activităţii de producție, servicii ori de interpunere în schimbul de mărfuri 
şi de servicii. 

În cele ce urmează vom proceda la o succintă enumerare şi prezentare a principalelor 
cerinţe (condiţii) pe care trebuie să le îndeplinească un agent economic pentru a pătrunde pe 


o anumită piaţă, cu alte cuvinte, pentru a deveni subiect al dreptului concurenței. 

1. Pentru ca un agent economic să aibă dreptul să acceadă pe piaţă trebuie, mai 
înainte de începerea comerțului, să se înmatriculeze în registrul comerțului competent 
potrivit sediului său social (vezi Legea nr. 26/1990, cu modificările şi completările 


ulterioare). 


Înmatricularea în registrul comerțului are în vedere, în fapt, un ansamblu de 
operaţiuni tehnico-materiale care, în cazul societăților comerciale, spre exemplu, se 
finalizează prin eliberarea unui certificat de înmatriculare care atestă, pe de o parte, 
dobândirea deplinei personalități juridice, iar pe de altă parte, atestă îndeplinirea unei 
obligaţii profesionale specifice tuturor comercianților şi anume aceea de a îndeplini cerința 
de a fi luat în evidenţă de un organism public şi care îşi pune serviciile la dispoziţia celor 
intersaţi. În cazul altor tipuri de comercianţi, înmatricularea în registrul comerțului are doar 
semnificația îndeplinirii unei obligaţii profesionale, nefiind constitutivă de personalitate 


juridică şi creând opozabilitate față de terți. 


Operaţiunea de înmatriculare în registrul comerțului a unui agent economic, în 
principiu, îi conferă acestuia opozabilitate faţă de terți, cât priveşte existenţa lui şi condiţiile 


în care este îndreptăţit potrivit legii, să acţioneze în circuitul economic şi cel juridic. 


Pentru înmatricularea agentului economic în registrul comerţului, acesta trebuie să 
îndeplinească anumite cerinţe cum ar fi: autorizația eliberată în baza Legii nr. 507/2002; 
autorizarea judecătorească (judecătorului delegat la registrul comerțului de pe lângă un 
anumit tribunal) pentru societăţile comerciale reglementate de Legea nr. 31/1990, respectiv 


actul administrativ de constituire în cazul regiilor autonome de interes naţional sau local etc. 


Unele societăţi comerciale, cum ar fi cele de servicii de investiţii financiare, cele din 
domeniul bancar, al asigurărilor şi altele, au nevoie, pentru legala lor constituire şi 
funcţionare, de o serie de autorizații administrative prealabile emise de autoritățile publice 
competente (Banca Naţională a României, Comisia Naţională a Valorilor Mobiliare, 


Comisia de Supraveghere a Asigurărilor etc. 

In ceea ce priveşte organizaţiile cooperatiste (cooperativele de consum şi de credit, 
meşteşugăreşti, societăţile comerciale cooperatiste pe acţiuni şi în comandită pe acţiuni), 
pentru a fi înmatriculate în registrul comerțului trebuie mai întâi să fie recunoscute de către 


Asociaţia Naţională a respectivelor organizaţii cooperatiste sau, după caz, autorizate 

judecătoreşte, în condiţiile reglementărilor conţinute de Decretul - Lege nr. 66/1990 şi de 


Legea nr. 109/1996 şi O.G. nr. 97/2000. 


2. După înmatricularea în registrul comerţului, fiecare agent economic trebuie să se 
înregistreze la Administraţia Financiară (sau la alt organ fiscal competent) competenţă 
potrivit sediului social, îndeplinindu-şi în acest mod o obligaţie profesională, reglementată 
de dreptul fiscal şi devenind din acel moment subiect de drept fiscal. O atare obligaţie 
rezultă din prevederile Legii nr. 31/1990, Legii nr. 87/1994, Legii nr. 109/1996, O.G. nr. 
97/2000, precum şi ale Cdului de procedură fiscală (art. 63) etc. Pe baza declaraţiei de 
înregistrare fiscală, depusă în condițiile legii speciale, organul fiscal competent eliberează 
certificatul de înregistrare fiscală, în termen de 30 de zile de la data depunerii declaraţiei. În 
certificatul de înregistrare fiscală se va înscrie obligatoriu codul de identificare fiscală (a se 
vedea în acest sens prevederile art. 68 din Codul de procedură fiscală, aprobat prin 


Ordonanţa Guvernului nr. 92/2003). 


3. Agenţii economici trebuie să-şi deschidă conturi la băncile autorizate de Banca 
Naţională a României, conturi prin care vor efectua operaţiunile curente de încasări şi plăţi, 


atât în lei, cât şi în valută. Aceste conturi trebuie declarate şi organului fiscal teritorial. 


In legătură cu necesitatea utilizării conturilor bancare este de reţinut că operațiunile 
de încasări şi plăţi în valută se vor putea desfăşura numai cu respectarea Regulamentului 


Valutar emis de Banca Naţională a României, precum şi a circularelor acesteia. 


4. Potrivit Legii contabilităţii (Legea nr. 82/1991) agenţii economici sunt obligaţi să 
conducă evidenţa contabilă în partidă dublă şi în unele cazuri cu aprobarea Ministerului 
Finanţelor Publice, în partidă simplă şi să ţină o serie de registre contabile cum ar fi 


Registrul Inventar, Registrul Jurnal şi Registrul Cartea Mare. 


5. Agenţii economici au datoria, potrivit legislației specifice privind organizarea 
statisticii, ordonanţă ce a fost aprobată prin lege, să furnizeze organelor locale şi centrale de 
statistică datele şi informaţiile statistice pe care acestea le solicită potrivit metodologiilor 
specifice de lucru. Pentru îndeplinirea unei astfel de obligaţii, agenţii economici au datoria 
să-şi organizeze evidenţa activităţii pe care o desfăşoară, astfel încât să-şi poată culege, 


păstra şi transmite celor în drept, datele statistice solicitate. 

6. De asemenea, agenţii economici care folosesc forța de muncă salariată, au datoria 
să ia măsuri de protecție a muncii, în scopul preîntâmpinării accidentelor de muncă şi a 


îmbolnăvirilor profesionale, în conformitate cu normele legale în vigoare. 


7. Potrivit prevederilor Legii nr. 83/1995 privind protecția persoanelor încadrate în 
muncă, precum şi Codului Muncii (Legea nr. 53/2003) agenţii economici sunt datori să 
contribuie, în condiţiile şi limitele stabilite, la fondurile de asigurare socială a persoanelor 


încadrate în muncă (C.A.S., fond de şomaj etc.). 


8. Pe parcursul desfăşurării activităţilor, agenţii economici sunt datori să se supună 
verificării exercitate de către organele competente (Autorităţii Naţionale pentru Protecţia 
Consumatorilor, Autoritatea Naţională de Control, Garda Financiară, Direcţiile Teritoriale 
ale Ministerului Finanţelor Publice, Comisiei de Supraveghere a Asigurărilor, Consiliului 
Concurenţei, Comisiei Naţionale a Valorilor Mobiliare şi altor organisme şi autorități 
specializate) şi să aducă la îndeplinire la termenele stabilite măsurile dispuse de aceste 


organe. 


VI. 1. 6. Unele consideraţii privind regimul juridic al accesului agenţilor 


economici(operatorilor) în zonele libere. 


Un specific aparte, sub aspectul reglementărilor, îl are accesul si acţiunea agenţilor 
economici în aşa-numitele zone libere (enclave) în care aceştia pot beneficia de facilități 
deosebite dar si de unele restricţii, chestiuni care pot influența modul de desfăşurare a 
concurenţei. 


Potrivit Legii nr. 84/1992 privind regimul zonelor libere, cu modificările şi 


97 „zona liberă este o zonă geografică a teritoriului României, în care 


completările ulterioare 
operatorii desfăşoară activităţi, iar mărfurile, mijloacele de transport şi alte bunuri se supun 
prevederilor Legii nr. 141/1997 privind Codul vamal al României, cu modificările 
ulterioare”. În sensul Legii nr. 84/1992, operatorii sunt persoanele fizice sau juridice, 


române sau străine, care desfăşoară activităţi în interiorul zonei libere. 


91 Cea mai amplă şi mai importantă modificare şi completare a acestei legi a fost realizată prin Legea nr. 
244/2004, act normativ care a fost publicat în Monitorul oficial nr. 543/17.06.2004, Partea a I-a şi care 
urma să intre în vigoare după 90 de zile de la data publicării sale. 

Astfel de zone libere se pot înfiinţa prin hotărâre a Guvernului, la propunerea 
ministerelor interesate sau a autorităților publice locale. Prin aceeaşi hotărâre de Guvern se 
stabileşte şi delimitarea spaţială, birourile vamale şi punctele poliţiei de frontieră, regimul 


taxelor şi tarifelor, precum şi regulamentul de organizare şi funcţionare. 


Zonele libere constituie parte integrantă din teritoriul naţional şi acestora li se aplică 
legile române şi sunt administrate de regii autonome constituite special în acest scop şi care 
se pot reorganiza ca societăți comerciale sau companii naţionale, aflate sub autoritatea 
Ministerului Transporturilor, Construcţiilor şi Turismului (în drept, acestui minister îi revine 
sarcina coordonării metodologice a activităţii administraţiilor zonelor libere) sau sub 


autoritatea administraţiei publice locale, după caz. 


Zonele libere, se vor putea constitui în scopul promovării schimburilor internaţionale 
şi al atragerii de capital străin pentru introducerea de noi tehnologii, precum şi pentru 
sporirea posibilităților de folosire a resurselor economiei naţionale. De altfel, în perimetrul 
zonelor libere se pot desfăşura, potrivit legii, oricare dintre activităţile prevăzute de 
Clasificarea activităților din economia națională — CAEN, aprobată prin Hotărârea 
Guvernului nr. 656/1997. Ca element de noutate — introdus prin Legea nr. 244/2004 — este 
de reţinut că s-a acordat posibilitatea administrațiilor zonelor libere şi operatorilor de a se 
asocia cu persoane fizice sau juridice, române sau străine, în condițiile prevăzute de 
legislaţia în vigoare privind asocierea şi libera concurenţă, în scopul desfăşurării activităţii 


proprii. 


Pentru a accede în perimetrul unei zone libere”, agentul economic român sau străin 
are nevoie de o licenţă (atorizaţie administrativă), eliberată de administraţia zonei libere 


în care doreşte să acționeze. 


În perimetrul zonelor libere se pot concesiona ori închiria, după caz, prin licitaţie 
publică, bunuri proprietate publică ori privată ale statului sau ale unităților administrativ- 
teritoriale, precum şi activităţi/servicii publice de interes național sau local, aflate în 


administrarea zonelor libere. 


% Precizăm că, în conformitate cu prevederile art. 3 din Legea nr. 84/1992, astfel cum acesta a fost 
modificat, zonele libere sunt precis delimitate şi împrejmuite fie prin îngrădire, fie prin existenţa unor 
limite naturale cum ar fi luciul sau cursul de apă. Controlul accesului către zona liberă se efectuează de 
organele vamale şi ale poliţiei de frontieră. 

Sub aspectul facilităţilor de care pot beneficia agenţii economici care acţionează în 


interiorul zonelor libere, sunt de reţinut următoarele: 


- Pentru investiţiile realizate în zonele libere, operatorii, precum şi administraţiile 
zonelor libere pot primi un ajutor de dezvoltare regională în cuantum de 50% din costurile 
eligibile ale investiţiilor realizate de întreprinderile mari şi de 65% din costurile eligibile ale 


investiţiilor realizate de întreprinderile mici şi mijlocii. 


- Toate operaţiunile financiare şi comerciale în perimetrul zonei libere se pot face în 
valută convertibilă, acceptată de Banca Naţională a României, prin excepţie de la regulile 
instituite prin Regulamentul Valutar aplicabil în ţara noastră. Fac excepţie în acest sens 
operaţiunile financiare prilejuite de executarea lucrărilor de amenajare, dotare şi de 
construcții din perimetrul zonei libere, precum şi cele realizate în cadrul activităților 
comerciale în nume propriu de către administaţiile zonelor libere, precum şi operaţiunile 
comerciale, inclusiv prestațiile de servicii între rezidenţi, cele de alimentaţie publică prin 
cantine şi restaurante, care pot fi efectuate (decontate) şi în lei. Operațiunile de încasări şi 
cele de plăţi se pot efectua prin toate modalitățile de plată prevăzute de legislaţia în vigoare, 
cu respectarea Regulamentului Băncii Naţionale a României nr. 1/2004 privind efectuarea 
operaţiunilor valutare (a se vedea, în cest sens, prevederile art. 20, alin. (1) şi (2) din Legea 


nr. 84/1992, astfel cum acesta a fost modificat prin art. I, pct. 15 din legea nr. 244/1992). 


- Investiţiile ce se efectuează în zonele libere nu pot fi rechiziţionate sau supuse altor 
măsuri cu efecte similare, decât în condiţiile legii privind expropierea pentru cauză de 
utilitate publică şi cu plata unor depăgubiri corespunzătoare valorii investiţiei, despăgubiri 


ce trebuie să fie prompte, efective şi adecvate. 


- Personalul străin, stabilit prin convențiile încheiate de agenţii economici posesori 
de licenţă, poate fi angajat în posturi de conducere şi specialitate, cu respectarea dispoziţiilor 


legilor speciale. 


- Salariile personalului care îşi desfăşoară activitatea în zonele libere se stabilesc în 
lei şi în valută sau numai în lei ori numai în valută, prin negocieri colective sau, după caz, 


individuale. 

Resursele financiare ale administraţiilor zonelor libere provin din: tarife de 
acordare a licenţelor de desfăşurare de activități; venituri din aplicarea tarifelor de închiriere 
şi concesionare; alte venituri, venituri din eliberarea permiselor de acces; venituri din 
comisioane şi prestări de servicii; venituri din alte activităţi; venituri provenite din penalități 
de întârziere a plăţilor prevăzute în contractele comerciale încheiate; fonduri de la bugetul de 
stat sau de la bugetele locale, după caz, pentru realizarea de investiţii pentru domeniul 


public; alte venituri, credite bancare şi resurse atrase (vezi art. 21 din Legea nr. 84/1992). 


Din această succintă prezentare a regimului juridic al zonelor libere, se poate extrage 
concluzia că acestea constituie arii geografice şi juridice în care pătrunderea pe piaţă şi lupta 
concurențială dintre operatori îmbracă particularităţi deosebite, care trebuie cunoscute şi 


observate de către cei interesaţi, inclusiv pentru cercetătorii dreptului concurenţei. 


VI. 1. 7. Despre autorii si victimile faptelor de concurenţă patologică, ca 


subiecte ale raportului juridic de concurenţă”. 


Lupta de concurenţă se poate solda, pentru unii participanţi, cu pierderea parțială sau 
totală a clientelei lor şi deci, în unele cazuri, inclusiv cu eliminarea lor completă de pe piaţă. 
Acest risc este preţul pe care-l poate suporta, în condiţiile economiei de piață, un agent 
economic insuficient de adaptabil sau de dotat, respectiv nepriceput, prin raportare la 


exigenţele competiţiei oneste. 


Concurența licită, fiind una din legile de forţă ale economiei de piaţă, constituie un 
autentic factor de selecţie economică a agenţilor economici, fără ca cineva să poată fi tras la 
răspundere juridică pentru eşecul în afaceri al unui agent economic participant la lupta de 


concurenţă. 


Dacă concurenţa este abuzivă sau monopolistă, concurentul care foloseşte 
asemenea practici sau metode poate fi tras la răspundere administrativă, civilă sau penală, 
după caz. Astfel, spre exemplu, dacă un concurent săvârşeşte fapte de concurenţă neloială 
cum ar fi: denigrarea produselor altuia; dezorganizarea întreprinderii concurentului sau 
confuzia cu produsele acestuia, faptele respective se săvârşesc în cadrul unui raport propriu- 


zis de concurenţă, deci ele au un destinatar precis, respectiv un anume agent economic 


% Pentru o scurtă şi esenţializată analiză a acestei teme, a se vedea: O. Căpăţână, op. cit., pag. 150-151. 


87 


persoană fizică sau juridică care este concurentul agentului economic care abuzează de 


dreptul de a concura. 


În cazul practicilor anticoncurenţiale (monopoliste), concurentul abuziv poate fi 
un grup de agenţi economici sau o asociaţie de agenţi economici, mai numeros(ă) sau mai 
restrâns(ă), între care au intervenit convenţii monopoliste în scopul împărțirii între ei a 
pieţelor de aprovizionare şi/sau de desfacere ori de a exercita abuziv atributele poziţiei 
dominante pe care o deţin pe o anumită piaţă relevantă, pentru un anumit produs sau 
serviciu. Într-un astfel de caz, concurent vătămat poate fi unul sau mai mulţi agenţi 
economici dintr-un sector anume al producţiei sau circulaţiei de bunuri şi valori. În situaţia 
unor astfel de raporturi de concurență monopolistă, este posibil ca prin desfăşurarea unor 
astfel de activităţi restrictive de concurenţă, întreaga piaţă caracteristică să poată fi afectată 


în funcţionarea ei!%. 


Apărarea încălcării drepturilor specifice raportului juridic de concurenţă se poate 
realiza fie pe cale principală (cum ar fi situația în care se săvârşesc fapte care afectează 
fondul de comerţ în integralitatea sa), fie pe cale subsidiară (cum ar fi atunci când legea 
reglementează o cale de apărare aparținând altei ramuri de drept, spre exemplu acțiunea în 


contrafacere specifică dreptului proprietăţii industriale). 
VI. 2. Conţinutul raportului juridic de concurenţă. 


Ca şi în dreptul comun (dreptul civil), prin conținutul raportului juridic de 
concurenţă trebuie să înţelegem drepturile şi obligațiile pe care le generează un astfel tip de 
raport juridic. În ceea ce priveşte drepturile agentului economic, ca subiect al raportului 
juridic de concurenţă, şi din acest punct de vedere, raportul juridic de concurenţă se 
particularizează faţă de raportul juridic civil. 

Astfel, drepturile agentului economic derivă (îşi au originea) din structura fondului 


de comerț pe care acesta îl crează, organizează şi posedă. 


Doctrina dreptului concurenţei consideră că drepturile care formează conţinutul 
raportului juridic de concurenţă se referă la: semnele distinctive ale produselor sau 


serviciilor oferite pe piață de către agenţii economici aflati în competiţie concurențială 


1% Vezi: O. Căpăţână, op. cit., pag. 150. 

(mărcile de fabrică, de comerţ, de servicii), invențiile şi procedeele tehnice de gestiune 
(brevetele de invenţie şi licenţele acordate în baza acestor drepturi de proprietate 


intelectuală; clientela!0!. 


Pentru mai buna înţelegere a specificului drepturilor ce formează conţinutul 
raportului juridic de concurenţă este necesar să definim fondul de comerţ şi să-i stabilim 


caracteristicile. 
VI. 2. 1. Caracteristicile, natura şi apărarea fondului de comerţ. 


În dreptul românesc contemporan, din fericire, fondul de comerţ a dobândit şi o 
definiţie legală, definiţie care aproape că face inutilă şi o definiţie doctrinară!02. Astfel, 
potrivit prevederilor art. 1! din Legea nr. 11/1991 privind combaterea concurenței neloiale, 
astfel cum acest indice a fost introdus prin Legea nr. 298/2001, “constituie fond de comerţ 
ansamblul bunurilor mobile şi imobile, corporale şi necorporale (mărci, firme, embleme, 
brevete de invenţii, vad comercial) utilizate de un comerciant în vederea desfăşurării 
activităţii sale”. 

Din definiția citată se pot extrage, după părerea noastră, următoarele idei esenţiale: 


1. Fondul de comerţ este un ansamblul de bunuri diverse, ca natură şi substanță 
(mobile şi imobile, corporale şi necorporale); în ceea ce priveşte bunurile corporale, legea nu 
le circumscrie, în nici un fel, astfel încât, se poate prezuma că în acestă categorie de bunuri 
vor putea intra orice bunuri necesare, în mod direct sau indirect, activităţii agentului 


economic; 


2. Bunurile imobile — prin natura lor (inclusiv terenurile), prin destinație ori prin 
anticipație — sunt cuprinse, în mod explicit, în categoria bunurilor ce pot face parte din 
fondul de comerț, aşa încât, din acest punct de vedere, a fost curmată controversa doctrinară 
şi jurisprudențială ce a existat de foarte multă vreme în dreptul românesc, în legătură cu 


chestiunea de a şti dacă astfel de bunuri intră sau nu într-o asemenea universalitate de fapt. 


3. In ceea ce priveşte bunurile necorporale, enumerarea celor pe care legiuitorul le 


include în această categorie, se pare, este una limitativă şi nu exemplificativă: mărci, firme, 


101 Idem, pag.151. 
102 A se vedea pentru o analiză a instituţiei fondului de comerţ: I. Schiau, op. cit., pag. 76-85. 

embleme, brevete de invenţii, vad comercial. Nu este cuprinsă în această enumerare şi 
clientela, în mod surprinzător faţă de poziția chiar şi a doctrinei române în acestă 


chestiune!%5. 


4. Ceea ce conferă o valoare economică deosebită, faţă de suma valorii bunurilor 
care-l compun, şi protecţie juridică fondului de comerţ este împrejurarea că toate categoriile 
de bunuri avute în vedere de legiuitor în definiţia citată, sunt reunite, şi utilizate, prin voința 
sa, de către agentul economic în modul pe care-l consideră cel mai potrivit, în vederea 
realizării activității sale statutare. Considerând că fondul de comerţ nefiind un organism 
economic autonom, recunoscut expres ca atare de lege, cum e de pildă în masa falimentară, 
ci el constituie numai un complex unitar, o reuniune de lucruri strâns unite între ele, exclusiv 
prin puterea voinţei comerciantului şi a destinaţiei lor economice, complex de care 
comerciantul poate dispune prin simpla lui voinţă, fie în total fie în parte, urmează că fondul 


de comerţ nu poate fi decât o universalitate de fapt, care este disolubilă prin natura sa”10% 


În categoria bunurilor corporale mobile ce pot face parte din fondul de comerţ intră 
următoarele: mobilierul destinat comerțului, ustensilele, maşinile, materialele supuse 
prelucrării, mărfurile din producția proprie sau achiziţionate spre a fi vândute etc. “Aceste 
elemente sunt socotite elemente ale fondului de comerț numai în măsura în care pot atrage 


105 


clientela” >, aşa cum remarca literatura de specialitate. 


În doctrină şi în practica judiciară se consideră că elementul cel mai important, din 
categoriile de bunuri care pot fi integrate unui fond de comerţ, este clientela, ca obiect 
principal al luptei de concurenţă, cu toate că, în mod surprinzător, legiuitorul român nu a 
inclus-o în vreuna din categoriile de bunuri enumerate. Oare o astfel de omisiune să aibă ca 
fundament ideea că, această valoare — clientela — înţeleasă ca “ansamblul de persoane care 


2106 


intră în relații cu întreprinderea sau cu un comerciant oarecare”, nu este susceptibilă de 


apropriere sub forma unui bun, chiar incorporal (sub forma unui drept)? 


Intr-adevăr, se pare că legiuitorul român a optat pentru o asemenea de concepție, 


potrivit căreia, “clientela nu poate constitui “proprietatea? celui care deține fondul de 


103 A se vedea, cu titlu de exemplu: B. Bernstein; E. Cristoforeanu; C.A. Stoeanovici; A. Papp; Fondul de 
comerț şi vadul comercial în literatura juridică română; Editura Sapiens, Brăila, 1999, pag. 31. 

1% B, Bernstein; E. Cristoforeanu; C.A. Stoeanovici; A. Papp; op. cit., pag. 31. 

105 S, Angheni; Drept comercial, Editura Oscar Print, Bucureşti, 1997, pag. 60. 

1% Idem, pag. 61. 

comerţ, fiecare subiect de drept fiind liber să se adreseze oricărui comerciant. Aşadar, 
potrivit acestei opinii, clientela nu poate fi considerată un element al fondului de comerţ pe 


care să o evalueze în momentul transmiterii (cesionării) acestuia”1!0. 


Ținând seama de structura şi modul său de constituire, se poate afirma că elementele 
care constituie fondul de comerţ reprezintă un activ patrimonial de afectaţiune. Deci fondul 
de comerţ constituie un bun (o valoare) distinct de componentele sale, el nefiind o sumă 
aritmetică a bunurilor ce îl compun. Din acest motiv valoarea contabilă a fondului de comerţ 


este de regulă mai mare decât valoarea însumată a activelor ce-l compun. 


În principiu, fondul de comerţ rămâne intact ca valoare, indiferent de fluctuațiile 
elementelor ce-l compun. Această situație se poate explica, fie prin subrogaţia reală (spre 
exemplu, un bun vândut este înlocuit cu valoarea primită ca preţ), fie prin fungibilitatea 


bunurilor care îl compun!%. 


Fondul de comerț poate fi transmis în integralitatea sa prin acte juridice distincte de 
cele care se încheie cu privire la componentele sale. El poate fi dat în gaj fără deposedare 


(garanţie reală mobiliară - în condițiile Legii nr. 99/1999). 


Se consideră că, pentru validitatea constituirii unui gaj asupra fondului de comerţ, 
este suficient să se remită titlul constatator al dreptului pus în gaj, întrucât fondului de 
comerţ — fiind un bun incorporal- nu i se aplică regulile şi condiţiile cerute pentru 
constituirea unui amanet asupra bunurilor mobile corporale. Se cere doar, ca şi cerință de 
publicitate legală, înregistrarea gajului la registrul comerțului în care este înmatriculat 


comerciantul care a consimţit gajarea fondului său de comerț”. 


Fondul de comerț poate fi transmis în uzufruct, cu precizarea că mărfurile care îl 
compun nu pot face obiect decât de cvasi-uzufruct, întrucât ele sunt prin natura lor ori prin 
destinaţie consumptibile, uzufructuarul având obligaţia să le restituie în aceeaşi cantitate şi 


aceeaşi calitate. 


Fondul de comerţ nu trebuie identificat cu patrimoniul, întrucât cele două instituţii 


sunt distincte prin izvoare, sferă de cuprindere şi trăsături specifice. Astfel, patrimoniul îşi 
107 Ibidem. 
1% Pentru astfel de aprecieri a se vedea: O. Căpăţână; op. cit., pag. 153-155. 


109 În legătură cu condiţiile în care poate fi realizat, sub regimul Legii nr. 99/1999, gajul fondului de 
comerţ, a se vedea: T. Prescure; Registrul comerţului, Editura ALL Beck, Bucureşti, 2001, pag. 312-321. 

are izvorul în lege, pe când fondul de comerţ îşi are izvorul în voinţa agentului economic. 
Patrimoniul cuprinde toate drepturile şi obligaţiile (active şi pasive) pe când în fondul de 


comerţ nu intră şi datoriile şi creanţele!!0. 


O altă categorie de deosebiri dintre fondul de comerț şi patrimoniu are în vedere 
împrejurarea că patrimoniu trebuie să aibă orice persoană fizică sau juridică, pe când fond 


de comerţ pot avea doar comercianții. 


Patrimoniul nu poate fi înstrăinat în totalitate, ci doar pe elemente componente, pe 


când fondul de comerț poate fi înstrăinat în totalitate sau gajat. 


Cunoaşterea trăsăturilor fondului de comerţ, mai sus prezentate, are o deosebită 
utilitate practică, întrucât permit titularului fondului de comerţ, în caz de nevoie, să-şi 
procure resursele băneşti necesare printr-o serie de operațiuni Juridice asupra acestui bun, 


cunoscute şi de dreptul comun (vănzare-cumpărare, constituire de garanţii reale)!!! 


Doctrina califică fondul de comerţ ca fiind un bun mobiliar incorporal. Întrebarea 
care se pune, în prezent, ţinând seama de definiţia legală a fondului de comerţ este aceea 
dacă o astfel de universalitate de fapt, ce poate fi compusă şi din foarte multe bunuri imobile 
de mare valoare mai poate fi calificată ca un bun mobil incorporal? Sau altfel spus, utilitatea 
practică a unei astfel de calificări, rezultat al unui proces de abstractizare juridică, se 
constituie într-un argument suficient de acoperitor pentru a menţine o astfel de calificare? 
Noi credem că şi în prezent o astfel de calificare este singura care este convenabilă plecând, 
în primul rând, de la deosebita utilitate economică şi juridică a unei astfel de universalităţi de 


fapt. 


Datorită caracterului său de universalitate juridică, fondul de comerţ se deosebeşte, 
totuşi, de bunurile mobile privite în individualitatea lor prin aceea ca nu poate fi uzucapat 
achizitiv, întrucât prescripția reglementată art. 1909 Cod civil se bazează pe posesia de 
bună-credinţă ce poate fi exercitată doar asupra unui bun mobil corporal. De asemenea, spre 
deosebire de dreptul comun în materie de transmitere a bunurilor mobile, drept care-l 
constituie art. 972 Cod Civil, potrivit căruia când acelaşi bun mobil corporal este transmis 
succesiv la doi cumpărători, va fi preferat cel care a intrat deja în posesia bunului, în cazul 


110 Vezi: O. Căpăţână, op. cit., pag. 155. 
11 Idem. 

transmiterii succesive a fondului de comerț la două sau mai multe persoane, va fi preferată 
persoana care posedă un titlu translativ de proprietate anterior celuilalt, chiar dacă cel cu un 
titlu ulterior va fi intrat deja în posesia efectivă a bunurilor ce compun fondul de comerț 


transmis!12, 


Cât priveşte problema apărării fondului de comerţ prin mijloace juridice, doctrina 
remarca, cu drept cuvânt, că o astfel de problemă este influenţată în mod evident de natura 
juridică a acestui bun şi anume aceea de universalitate de fapt. Aşadar, acţiunile posesorii ori 
cele în revendicare nu pot fi utilizate tocmai datorită naturii incorporale a unui astfel de bun. 
Totuşi, pentru că dreptul asupra fondului de comerţ este calificat de către doctrină ca un 
drept exclusiv (privativ) împotriva atacurilor terţilor concurenţi îndreptate împotriva acestuia 
se vor putea folosi mijloacele reglementate de dreptul concurenţei (acţiunea civilă în 
concurenţă neloială, plângerea penală, sesizarea organului competent să aplice amenzile 
contravenţionale prevăzute de legea concurenţei neloiale, după caz) în măsura în care astfel 


de atacuri pot fi considerate fapte de concurenţă neloială!!5. 


VI. 2. 2. Drepturile agenţilor economici asupra atributelor de individualizare. 


Identificarea, pe multiple planuri, a unui agent economic se realizează în 
principal, prin două elemente esenţiale şi anume firma (numele comercial) şi 
emblema!!4. Regimul juridic al acestor elemente este reglementat de Legea nr. 26/1990 


privind registrul comerţului, cu modificările şi completările ulterioare. 


Potrivit acestei legi, firma este numele sau denumirea sub care un comerciant îşi 
exercită comerţul şi sub care semnează. Conţinutul şi modul de exprimare a fiecărui tip de 


firmă este diferit, după cum este vorba de o firmă individuală sau de una socială. 


In scopul evitării confuziei între firme, legea stabileşte regula că orice firmă nouă 
trebuie să se deosebească de cele existente (această regulă este consacrată sub denumirea de 
disponibilitatea firmei). Aplicarea şi apărarea acestei reguli face parte din competenţa 


exclusivă a oficiului registrului comerţului la care este îmatriculată o firmă individulă sau 


112 Idem, pag. 156. 

1BIdem, pag. 156-157. 

114 Pentru analize documentate şi pertinente ale materiei firmelor şi emblemelor a se vedea: O. Căpăţână, 
op. cit., pag. 157-158; I. Băcanu; Firma şi emblema comercială, Editura Lumina Lex, Bucureşti, 1998; T. 
Prescure; Registrul comerțului, Editura ALL Beck, Bucureşti, 2001, pag. 415-445. 

una socială, organism care este dator să realizeze o prevenire a confuziilor cu firmele 
înscrise în mod legal şi căruia nu-i este îngăduit să înregistreze o firma nouă care nu are în 


conținutul său suficiente elemente de deosebire faţă de firmele deja înmatriculate. 


Un alt element de individualizare a agenţilor economici este emblema. Aceasta 
este definită de Legea nr. 26/1990 ca fiind semnul sau denumirea care deosebeşte un 
comerciant de altul de acelaşi gen. Emblema unui agent economic trebuie să se 
deosebească de cele existente pe piaţa unde acesta îşi va desfăşura activitatea, respectiv 
din domeniul economic în care acționează şi care sunt deja înregistrate la registrul 


comerţului. 


Obligația legală de a asigura apărarea preventivă a drepturilor asupra unicității 


emblemei revine tot oficiului registrului comerțului în care sunt înmatriculați comercianții. 


Literatura de specialitate apreciază că firma, în accepțiunea mai sus prezentată, 
constituie un element de identificare al comerciantului, ca subiect de drept individual sau 
colectiv, pe când emblema, este un element de identificare, respectiv de distinctivitate a 
activităţii economice ce o desfăşoară un comerciant, în raport cu o altă activitate de acelaşi 
gen (întreprinderea pe care o organizează comercianții concurenți). 

În doctrina de drept comercial, atât în cea românească, cât şi în cea străină, s-a 
exprimat opinia că emblema serveşte şi la deosebirea unui stabiliment comercial de altul!!5, 
fiecare dintre ele aparţinând unor comercianţi diferiţi. În acelaşi context s-a exprimat şi 
opinia că şi în dreptul românesc emblema este identică, ca şi natură şi funcții, cu sigla 
comercianților. În realitate sigla, în accepțiunea legislaţiei româneşti, înseamnă nu nume 
comercial prescurtat (abreviat) şi nu emblema unui comerciant. Desigur, în princpiu, nu este 
exclus, ca o anumită siglă să fie aleasă şi ca emblemă, non-figurativă, conform opțiunii 
comerciantului. Exemplu de siglă: A.I.B.O. (Aeroportul Internaţional Bucureşti Otopeni), 
S.N.P. (Societatea Naţională Petrom) etc. 


Atât firma, cât şi emblema îndeplinesc ca funcţie principală şi directă, aceea de 
atragere a clientelei (semne de raliere a clientelei, cum mai sunt desemnate de literatura de 


specialitate)!!6. 


115 A se vedea, în acest sens, spre exemplu: S. Angheni; op. cit., pag. 66. 
116 Vezi: O.Căpăţână, op. cit., pag. 158. 

Agenţii economici înmatriculaţi în registrul comerțului pot exercita asupra firmei şi 
emblemei un drept de proprietate (drept privativ având un conţinut economic, spre deosebire 
de dreptul la nume, reglementat de dreptul comun, care este un drept personal 


nepatrimonial) având ca obiect material bunuri incorporale. 


De altfel, Legea nr. 26/1990, cu modificările şi completările ulterioare, precizează că 
dreptul de folosinţă exclusivă al comercianților asupra firmei şi emblemei se dobândeşte 
prin înscrierea acestora în registrul comerţului. Cu toate că această dispoziţie legală pare a fi 
neechivocă, în ceea ce priveşte natura dreptului asupra firmei şi emblemei, ne exprimăm 
opinia că dreptul ce-l are un comerciant asupra firmei sau emblemei sale, astfel cum aceste 
semne de individualizare au fost stabilite prin actele constitutive (şi/sau modificatoare) ori, 
după caz, prin actul de autorizare pentru exercitarea calității de comerciant persoană fizică, 
după înregistrarea lor în registrul comerțului, este mai mult decât un drept de folosinţă, ci 
este un autentic drept real, purtând asupra unor bunuri incorporale. Aşa după cum este 


firesc, folosinţa asupra firmei şi emblemei este doar un atribut al dreptului de proprietate. 


Protecţia juridică a dreptului de proprietate privitor la firmă şi emblemă se poate 


asigura prin acţiunea în concurenţă neloială, în toate formele sale. 


Alături de drepturile agenţilor economici asupra atributelor lor de identificare (firme 
şi embleme) în conţinutul fondului de comerţ pot intra şi alte drepturi de proprietate 
intelectuală ori, mai exact de proprietate industrială, fiecare dintre acestea beneficiind de 


reglementări distincte care fac parte din conţinutul ramurii dreptului proprietăţii intelectuale. 


Astfel, potrivit Legii nr. 64/1991 privind brevetele de invenţie cu modificările şi 
completările ulterioare, agenţii economici care îndeplinesc cerinţele acestei legi vor 
beneficia de protecția acestui act normativ în ceea ce priveşte invențiile care sunt 
înregistrate şi brevetate de Oficiul de Stat pentru Invenţii şi Mărci şi asupra cărora 
respectivii agenţi economici au un drept de proprietate ori numai de folosință specifică. O 
protecție juridică similară este oferită şi de către Legea nr. 129/1992 privind protecția 
desenelor şi modelelor industriale, cu modificările ulterioare, asupra unor astfel de creaţii 


intelectuale (desene şi modele industriale). 


În mod similar, prin Legea nr. 8/1996 privind dreptul de autor s-a stabilit un nou 


cadru juridic de protecție şi valorificare a dreptului de autor al unor creaţii literare, 

ştiinţifice, artistice etc, indiferent că titular al unor astfel de drepturi sunt persoane fizice 
sau agenţi economici. O menţiune specială o facem în legătură cu protecția drepturilor de 
autor asupra programelor de calculator (aşa numitul soft), protecţie care se realizează tot în 


baza prevederilor Legii nr. 8/1996. 


În fine, o categorie importantă de drepturi de proprietate industrială le formează 
drepturile asupra mărcilor, de comerţ, industriale, de servicii şi a indicaţiilor 
geografice reglementate de Legea nr. 84/1998 privind mărcile şi indicaţiile geografice. 
Astfel, potrivit prevederilor art. 3, lit. a) din această lege, „marca este un semn susceptibil de 
reprezentare grafică servind la deosebirea produselor sau a serviciilor unei persoane fizice 
sau juridice de cele aparţinând altor persoane; pot constitui mărci semne distinctive, cum ar 
fi: cuvinte, inclusiv nume de persoane, desene, litere, cifre, elemente figurative, forme 
tridimensionale şi, în special, forma produsului sau a ambalajului sau, combinaţii de culori, 
precum şi orice combinaţie a acestor semne. Potrivit prevederilor literei f) a aceluiaşi art. 3, 
indicaţia geografică „este denumirea servind la identificarea unui produs originar dintr-o 
anumită ţară, regiune sau localitate a unui stat, în cazurile în care o calitate, o reputaţie sau 


alte caracteristici determinante pot fi în mod esenţial atribuite acestei origini geografice”. 


Este util de ştiut şi de reţinut că, fiecare dintre drepturile de proprietate intelectuală 
(industrială) pe care le-am evocat, fie chiar şi generic, are mijloace specifice de apărare şi 
valorificare, aşa încât, din perspectiva dreptului concurenţei, ca elemente componente ale 
fondului de comerţ, în principiu, nu beneficiază de o reglementare şi/sau de o protecţie 
specială. Desigur, în măsura în care atingerile aduse drepturilor de proprietate intelectuală 
care intră în structura fondului de comerţ, constituie elementele juridice carcterizante pentru 
anumite fapte de concurenţă neloială, restabilirea situaţiei anterioare şi încetarea atingerii se 
va putea realiza utilizând şi mijloacele specifice dreptului concurenţei: acţiunea în 


concurenţă neloială, civilă, penală sau administrativă, după caz. 
VI. 2. 3. Drepturile agenţilor economici referitoare la clientelă. 


Una dintre valorile economice, în legătură cu care există mari controverse în 
doctrina şi în practica judiciară, în ceea ce priveşte includerea sau neincluderea într-o astfel 


de universalitate de fapt cum este fondul de comerţ, este clientela. 

Din punctul nostru de vedere, ţinând seama de conţinutul definiției fondului de 
comerţ, aşa cum aceasta este reglementată de art. 1! din Legea nr. 11/1991, cu modificările 
şi completările ulterioare, în prezent, este în afara oricărei îndoieli că, de lege lata, clientela 
nu intră în structura fondului de comerţ, pentru considerentele arătate în secțiunea consacrată 
caracteristicilor şi naturii fondului de comerţ. Strâns legat de noţiunea clientelei, prin 
raportare la structura fondului de comerţ, însă, este vadul comercial, valoare care este 


inclusă, în mod explicit, de către legiuitor în fondul de comerţ. 


În pofida situaţiei mai sus evocate, găsim util, aşa cum au procedat şi alţi autori, să 
efectuăm o analiză a relaţiei ce există sau care trebuie să existe între clientelă şi fondul de 
comerț. Astfel, în viziunea unui autor clientela, sub aspectul său cel mai general, 
semnifică “valoarea pe care o reprezintă relaţiile statomicite între un fond de comerţ şi 
persoanele care solicită în mod obişnuit comerciantului respectiv (agentului economic 
individual sau societăţii comerciale) mărfuri, servicii sau lucrări”!!7. Acelaşi autor este de 
părere că, clientela, “echivalează cu un adevărat monopol de fapt, întemeiat pe expectativa 
unei anumite afluenţe publice, concretizate în raporturi de afaceri cu agentul economic care 


deţine poziţia de patron al fondului de comerț”!$. 


Intr-o altă concepţie, clientela este „compusă din ansamblul de persoane care intră în 


relaţii cu întreprinderea”!!9. 


Aşa cum s-a scris în doctrină, ceea ce este esențial pentru existenţa clientelei, este 
probabilitatea ca publicul să apeleze în mod constant, în prezent, dar şi în viitor, la produsele 
respectiv serviciile unui comerciant. Dintre toate valorile cu care operează un comerciant, 


clientela este elementul cel mai fluctuant şi mai dificil de comensurat. 
Clienţii unui agent economic pot fi clasificați în trei categorii!%, astfel: 


- Clienţi captivi, formând aşa-numita clientelă captivă, constituită din acele 
persoane care sunt legate de un anumit agent economic prin contracte de furnizare de 
produse sau servicii de lungă durată (uneori astfel de contracte pot conţine cauze de 
exclusivitate). 

117 O. Căpăţână, op. cit., pag. 162. 
118 Idem. 


119 $. Angheni: op. cit., pag. 61. 
120 A se vedea, în acest sens, O. Căpăţână, op. cit., pag. 163. 

- Clienţi atraşi, reprezentați de acei clienți care se adresează agentului economic 
datorită încrederii în el şi satisfacţiei personale pe care o încearcă referitor la produsele sau 


serviciile oferite; 


- Clienţi ocazionali, specifici comerţului en-detail, sunt reprezentaţi de acei 
consumatori care apelează întâmplător la produsele sau serviciile unui agent economic, fiind 
de obicei atraşi de un bun amplasament al fondului de comerţ. 


Clientela unui agent economic, indiferent de tipul ei, are o serie de trăsături 


specifice!?! 


. Astfel, este, de regulă, comercială, personală şi actuală. Este comercială pentru 
că reprezentanţii săi solicită produse sau servicii oferite de un comerciant cu titlu profesional 
spre deosebire de — spre exemplu — clientela civilă a medicilor sau avocaţilor, care se 
adresează unor profesionişti necomercianţi. Mai scurt spus, clientela se adresează unui tip 


special de subiect de drept şi anume unui comerciant. 


Este personală, întrucât agentul economic (comerciant) desfăşoară o activitate, 
independentă, în nume propriu, şi nu în numele altuia, raportul juridic de clientelă 
stabilindu-se nu între prepuşii sau comisii pentru negoţ ai comerciantului şi clienţi, ci între 
comerciantul pe care-l reprezintă categoriile de reprezentanţi enumerate şi clienți. Astfel, 
clientela nu mai întruneşte cerința de a fi personală în cazul în care, între un comerciant care 
vinde marfa şi cel care îi oferă cel puţin o parte din condiţiile necesare pentru a o face, se 
încheie anumite tipuri de contracte de felul contractelor de distribuție, franciză ori de 


concesiune exclusivă!2?. 


Este actuală (reală), întrucât relaţia de clientelă presupune raporturi reale 


123. Cu alte cuvinte, clientela trebuie să existe, deci 


(efective) nu virtuale, constante, de durată 
trebuie să fie reală şi sigură. O clientelă virtuală sau potenţială, deci ipotetică, nu va fi luată 


în consideraţie. 


Aşa cum conchide o autoare, în urma examinării trăsăturilor caracteristice ale 
clientelei, “indiferent de dependența comercială sau juridică, clientela aparţine aceluia care, 


are un renume, o marcă de comerţ sau de fabricaţie cunoscută ceea ce denotă încă o dată că 


121 dem. 
12 Vezi: S. Angheni, op. cit., pag. 63. 
123 Idem, pag. 62. 


98 


clientela există numai în strânsă corelație cu alte elemente ale fondului de comerţ. Cu toate 
acestea, clientela contribuie la reputaţia comerciantului, la creşterea valorii fondului (în 
integralitatea lui) deci o putem califica ca factor extern, exterior fondului de comerţ, factor 
care este influenţat atât de elemente interne, componente ale fondului de comerţ, cât şi de 
alți factori externi. Clientela poate fi calificată mai degrabă un scop al exploatării fondului 


de comerț!’ 


În ceea ce priveşte relaţia propriu-zisă dintre clientelă şi fondul de comerţ, în 


literatura de specialitate am indentificat trei categorii de opinii!%. 


Astfel, într-o primă opinie, clientela este autonomă faţă de fondul de comerţ. 
Această apreciere se bazează pe posibilitatea agentului economic de a înstrăina clientela, în 
mod separat, faţă de fondul de comerţ, în integralitatea sa!”6. Susţinătorii acestei opinii 
ignoră împrejurarea că asupra clientelei comerciantul nu are un drept real sau de creanţă ce 


ar putea fi înstrăinat separat de dreptul (in globo) asupra fondului de comerţ. 


Într-o altă opinie, clientela nu este independentă de fondul de comerţ, ci este 
subsumată acestuia. Susţinătorii acestei opinii — majoritare de altfel — arată că un fond de 
comerţ nu poate exista fără clientelă, întrucât aceasta oferă coeziunea necesară între celelalte 
elemente ale fondului de comerţ. Clientela este acea valoare care poate influenţa în mod 
direct prosperitatea unei întreprinderi, conferind valoare economică semnificativă fondului 


de comerț!”. 


În această opinie, clientela are două laturi, practic, nedisociabile: una personală, 
vizând numărul de persoane care, în mod mai mult sau mai puţin statornic, apelează la 
produsele sau serviciile agentului economic, iar cealaltă obiectivă, cunoscută sub denumirea 
de vad comercial şi care constă în capacitatea unui fond de comerţ de a atrage publicul 
consumator, datorită — spre exemplu — amplasamentului favorabil a magazinelor într-o 


localitate, calităţii produselor sau serviciilor, preţurilor mai accesibile şi altele asemenea!?%. 


124 S. Angheni; op. cit., pag. 63. 

125 A se vedea în acest sens: O. Căpăţână, op. cit., pag. 163. 
12 Idem, pag. 164. 

127 Ibidem. 

128 Ibidem. 

Doctrina!” consideră că clientela poate fi influențată în principiu, de două categorii 


de factori şi anume: de factori interni şi de factori externi. 


Astfel, factorii interni care pot influenţa clientela sunt în acelaşi timp elemente 
componente ale fondului de comerţ cum ar fi: firma, emblema, vadul comercial (acesta este 
cunoscut în dreptul francez sub denumirea de achalandage), dreptul de locaţiune asupra unui 
spaţiu comercial (în dreptul comercial francez acest drept este cunoscut sub denumirea de 
dreptul de bail), drepturile de proprietate intelectuală, calitatea mărfurilor ori a maşinilor şi 


echipamentelor folosite şi alte asemenea!*. 


Alţi factori interni care pot influenţa clientela, dar care nu fac parte din fondul de 
comerț sunt, la rândul lor, grupaţi în factori interni obiectivi, în care pot intra: calitatea 
imobilizărilor corporale productive; calitatea produselor fabricate sau a serviciilor prestate; 
prețurile mai mici practicate pe o anumită piaţă etc., şi factori interni subiectivi, şi care 
sunt dependenţi, de obicei, de personalul întreprinderii (comerciantului persoană fizică sau 
Juridică) şi vizează: fidelitatea sau loialitatea personalului, calitatea prestațiilor efectuate, 
dinamismul administraţiei, calitatea serviciilor administrative, pregătirea sau competența 


personalului în domeniul managementului fiscal, contabil, juridic etc. 


Factorii externi care pot influenţa clientela ar putea fi: numărul, calitatea şi poziţia 
concurenţilor pe piaţă, segmentul de piaţă deținută, posibilitatea comerciantului de a-şi alege 
furnizorii, calitatea produselor şi serviciilor livrate de furnizori, credibilitatea bancară (şansa 


de a obţine credite bancare pe termen lung) etc!”!. 


Elementele (factorii) care pot influenţa clientela care au fost enumerate mai sus şi 
care, de multe, ori nu fac obiectul tranzacţiilor pe o piaţă specifică, întrucât unele dintre ele 
nici nu sunt susceptibile de a fi înstrăinate, în fapt, prin influenţa lor, permit obţinerea unui 
avantaj concurenţial important pentru cel care le deţine. Ele sunt grupate în conceptul de 
fond comercial (a nu se confunda cu noţiunea de fond de comerţ !) cunoscut şi sub 


denumirea de “bunul nume comercial” sau goodwill (supravaloare)'*?. 


129 A se vedea pentru o astfel de analiză: S. Angheni, op. cit., pag. 63-64. 
130 Vezi: S. Angheni, op. cit., pag. 63. 

131 dem, pag. 64. 

132 Ibidem. 

Se apreciază de către doctrinari că valoarea unui fond de comerţ are două 
componente: una patrimonială (exprimabilă în cifre) şi una care, deşi nu este exprimabilă în 
cifre (fondul comercial), concură în mod activ la creşterea valorii fondului de comerţ în 
ansamblul său. “Această valoare este denumită “fond comercial” (goodwill) şi este formată 
din toţi factorii interni şi externi care contribuie la supra-valoarea fondului de comerţ. În 
această categorie mai mult economică decât juridică am putea include şi clientela atâta timp 


cât, nu se poate stabili că există un drept subiectiv al comerciantului cu privire la acesta”!%5. 


În fine, revenind la prezentarea categoriilor de opinii privind raporturile dintre 
clientelă şi fondul de comerţ, într-o a treia opinie, se consideră că noţiunile de fond de 


comerţ şi cea de clientelă sunt echivalente. 


Susţinătorii acestei opinii arată că orice clientelă comercială se găseşte în strânsă 
corelație cu modul în care este organizat şi exploatat fondul de comerț (în concepţia unor 
astfel de autori dreptul asupra fondului de comerț are natura juridică a unui drept de 
proprietate intelectuală). 


In concepţia autorilor care au formulat această opinie, “fondul nu este altceva decât 


dreptul la o clientelă. Fără clientelă nu există fond de comerț ”1*. 


În ceea ce ne priveşte, deşi în doctrină se aduc unele critici acestei teorii, în special 
legate de ideea că aceasta nu este suficient de distinctă de teoria care consideră clientela ca 
făcând parte din fondul de comerţ, considerăm că cea de a treia categorie de opinii este cea 
mai în măsură să fundamenteze, din punct de vedere teoretic, existenţa şi recunoaşterea 
juridică a calităţii de drept mobil incorporal a fondului de comerţ. În esenţă, din punct de 
vedere economic şi juridic o universalitate de fapt, eterogenă ca structură, poate prezenta 
importanţă şi interes, privită în globo, doar dacă are, în mod neîndoielnic, aptitudinea reală şi 
actuală de atrage o clientelă cât mai substanțială. Numai în astfel de condiţii, după părerea 
noastră, fondul de comerţ, dintr-o realitate economică poate deveni şi o instituţie juridică 


care îşi găseşte utilitatea. 


Cât priveşte natura juridică a drepturilor cu privire la clientelă şi posibilitatea 


transmisiunii unor astfel de drepturi, sunt de reţinut următoarele: 


133 Ibidem. 
134 O, Căpăţână, op. cit., pag. 165, citându-i, la rândul său, pe autorii francezi: G. Ripert şi R. Roblot. 

Dreptul la clientelă, în măsura în care recunoaştem existenţa unui astfel de drept, nu 
poate fi categorisit nici ca un drept de creanţă şi nici ca unul real. Nu poate fi un drept de 
creanţă, pentru că, aşa după cum este cunoscut, astfel de drepturi personale îşi produc efecte 
doar între părțile raportului obligaţional şi asupra avânzilor lor cauză, nu şi asupra terţilor 
propriu-zişi. Or, aşa cum reţine doctrina “vocaţia la clientelă are inveitabile repercursiuni şi 
asupra terţilor, în sensul că rivalii de pe piaţă ai titularului trebuie să se abțină de la fapte de 
concurenţă neloială, menite să deturneze consumatorii fideli celuilalt”. Dreptul la clientelă 
nu poate fi calificat nici ca un drept real pentru ca el nu conferă puterea de a cere, în lipsa 
unui contract, clienţilor de avea relaţii constante cu un anumit titular al fondului de comerţ. 
“Nici un agent economic nu poate obliga o persoană să menţină şi pe viitor relaţii constante 
cu un anumit comerciant, deoarece, aşa cum s-a remarcat de drept cuvânt, “clientela este a 
aceluia care ştie să şi-o câştige, căci regimul nostru este un regim de concurenţă şi de 


libertate”156. 


În raport cu limitele şi constrângerile conceptuale menţionate, alături de opiniile 
exprimate în literatura de specialitate, este necesar să reținem că dreptul la clientelă are ca 
fundament economic un anumit monopol al exploatării fondului de comerț de către titularul 
(în conformitate cu obiectul de activitate statutar) său şi prin exerciţiul său se cere celor în 
drept să sancţioneze, “prin mijloace de reprimare şi dezdăunare corespunzătoare, faptele de 
concurenţă neloială sau practicile monopoliste săvârşite de terțe persoane, cu scopul de a 
deturna grupul de consumatori cu care întreţine relaţii constante de vânzare sau de prestări 


de servicii spre fondul de comerţ al competitorului agresiv”!5. 


Cât priveşte transmiterea drepturilor referitoare la clientelă, este de reţinut că 
prin înstrăinarea fondului de comerţ, se înstrăinează implicit şi dreptul la clientelă, datorită 
legăturilor foarte strânse între fondul de comerţ şi clientelă (relevate anterior). După cum în 
mod judicios s-a remarcat, dacă nu s-ar produce acest lucru, vânzătorul rezervându-şi 
relațiile cu clienţii, vânzarea fondului de comerț ar rămâne fără obiect (s-ar goli de 


finalitate). 


135 Idem, pag.167. 
136 Idem, O. Căpăţână citându-l, la rândul său, pe P. Roubier. 
137 O, Căpăţână, op. cit., pag. 167. 

În cazul gajării fondului de comerţ se apreciază că obiect al unei astfel de operaţiuni 
juridice nu poate fi şi clientela, întrucât gajul, cu sau fără deposedare, se poate constitui doar 


asupra unor bunuri corporale sau incorporale!*8. 


VI. 3. Obiectul raportului juridic de concurenţă. 


Potrivit doctrinei dreptului concurenţei!*”, obiectul raportului juridic de 
p 


concurență are în vedere comportamentul pe care comercianții trebuie să-l aibă în 
raporturile lor de concurență, comportament care trebuie să fie compatibil cu libertatea 
comerțului, excluzând concurența neloială, pe piaţa internă şi pe cea internațională, precum 


şi faptele anticoncurenţiale. 


În acest context, este remarcabil faptul că, din acest punct de vedere, reglementările 
normative stabilesc limitele generale, în raport cu care instanţele judecătoreşti vor putea 


aprecia dacă o conduită sau alta (omisivă sau comisivă) este licită sau nu. 


Regulile de conduită care trebuie să stea la baza luptei dintre agenţii economici 


concurenţi se fundamentează pe două principii: 
- buna-credinţă în exercitarea actelor de comerţ; 


- respectarea cerinţelor uzanțelor cinstite aplicabile în domeniul industrial şi în cel de 
comercializare a produselor, de execuţie a lucrărilor precum şi de efectuare a prestărilor de 
servicii. 

A. Principiul bunei-credințe în realizarea actelor de comerţ. 


Acest principiu este chiar unul de ordin constituțional, trebuind să fie respectat de 
către toți titularii de drepturi şi obligații cu ocazia exercitării lor. Principiul bunei-credințe 
este consacrat şi de Codul civil, dar şi de Legea nr. 11/1991, lege care, fără alte detalii, 
statuează în art. 1 că, “comercianții sunt obligați să-şi exercite activitatea cu bună-credință, 
potrivit uzanțelor cinstite, cu respectarea intereselor consumatorilor şi a cerințelor 


concurenței loiale”. 


Înţelesul principiului bunei-credințe, sub aspect istoric, a fost explicitat în mod 


diferit. Astfel, în concepția clasică (specifică dreptului roman), buna-credință are în vedere 


138 Idem, pag. 166. 
159 Idem, pag.167-168. 

concordanța dintre ceea ce afirmăm şi ceea ce facem, precum şi dintre ceea ce gândim şi 


ceea ce spunem!%. 


Intr-o altă definiţie, buna-credinţă a fost văzută ca o stare de sprit, “care rezultă din 
conformitatea morală a manifestărilor sale, sau conformitatea morală a spiritului cu 
manifestările sale”, iar într-o alta, “buna-credinţă, în sens larg, filozofic, desemnează o stare 


de spirit conformă cu preceptele morale”!*!. 


În dreptul românesc, reţine atenţia următoarea definiţie (sintetică): “buna-credință 
poate fi concepută ca o stare psihologică a unui subiect de drept considerat individual, stare 
care implică o anumită activitate a individului sau o atitudine pur intelectuală de ignorare 
sau eroare care poate fi apreciată etic şi pe baza căreia, plecând de la o normă de drept, să 
poată declanșa efecte juridice”!?. Într-o definţie analitică a bunei-credinţe, se consideră că 
trebuie să se aibă în vedere trei laturi fundamentale ale acestui concept: un grup de fapte 
psihologice determinate constând în loialitate, prudenţă, ordine şi temperanţă şi având o 
dimensiune etică; un grup de elemente preluate de drept, ca şi efecte ale faptelor psihologice 
enumerate cum ar fi: intenția dreaptă, diligenţa, liceitatea şi abținerea de la producerea 
prejudiciului; două forme de manifestare în raporturile juridice — activitatea onestă, loială, şi 
bazată pe încerederea fără rezerve la încheierea şi executarea actelor juridice — credinţa 
eronată şi scuzabilă potejată ca atare de lege (având valoarea juridică a unui drept)!®. În 
concepția autorului citat, buna-credinţă trebuie să îndeplinească două funcții fundamentale: 


onestitatea în actele juridice şi eroarea scuzabilă!“. 


Sub aspect juridic, buna-credinţă este echivalentă cu intenţia corectă (obligaţia de 
loialitate şi cooperare, în actele juridice) şi cu credinţa (convingerea eronată) şi de acceptat a 


titularului unui drept, că atitudinea sa este conformă cu legea!%. 


Legislaţia în vigoare instituie prezumția (a se vedea art. 1899 alin. 2 C.civ.), ce poate 


fi combătută prin proba contrarie, că buna-credinţă în raporturile juridice este prezumată. 


10 A se vedea pentru comentarii şi adnotări pe marginea acestei probleme: O. Căpăţână; op. cit., pag. 169. 
+1 D, Gherasim; Buna-credinţă în raporturile juridice civile, Editura Academiei Republicii Socialiste 
România, Bucureşti, 1981, pag. 33, autorul citându-i, în ordine, pe: Al. Volansky şi apoi pe Jules 
Wertheimer . 

42 Idem, citându-l pe C. Oprişan. 

% Idem, pag. 34-35. 

4 Idem, pag. 35. 

45 A se vedea: O. Căpăţână, op. cit., pag. 169. 

Prin opoziţie cu buna-credinţă, reaua-credinţă este caracterizată prin intenția de a 
face rău cuiva (spre exemplu unui partener comercial sau unui terţ), de a-i produce un 
prejudiciu sau o vătămare. “Reaua-credinţă poate fi înţeleasă ca sinonimă cu intenția 


răufăcătoare, cauzatoare de vătămare partenerului contractual sau unei terțe persoane”! 


În directă legătură cu buna-credinţă se află şi problema raporturilor între buna- 
credinţă şi abuzul de drept, privit în accepțiunea acestuia de depăşire a condiţiilor 
prescrise de lege privind exercitarea unui drept. În legătură cu această problemă literatura de 
specialitate română şi străină înregistrează ample comentarii. Într-o concepţie considerată 
clasică!17, s-a spus ca “acela care îşi exercită dreptul în mod normal, cu băgare de seamă şi 
fără a comite imprudente sau neglijenţe, nu este răspunzător de pagubele ce le poate pricinui 
terţilor prin exercitarea drepturilor(..). În concepția ce o propunem, exerciţiul dreptului poate 
fi socotit abuziv atunci când va fi caracterizat prin intențiunea de a cauza o pagubă 
altcuiva”!4%. Într-o altă concepţie, “exercitarea dreptului subiectiv civil: 1) prin nesocotirea 
scopului economic şi social pentru care a fost recunoscut; 2) cu nesocotierea legii şi a 
moralei; 3) cu rea-credinţă; 4) cu depăşirea limitelor sale, echivalează cu exercitarea abuzivă 


a dreptului subiectiv civil”. 


Esenţial este ca prin stabilirea înţelesului noţiunii de abuz de drept (în sensul de 
exercitare a unui drept subiectiv recunoscut de lege, de către titularul său, într-o manieră 
contrară scopului pentru care legea l-a consacrat şi/sau în contradicţie cu ordinea publică şi 
cu bunele moravuri) să nu se aducă o nepermisă restrângere înţelesului noțiunii de bună- 
credinţă în raporturile juridice, adică să nu i se afecteze substanţa acesteia, întrucât, potrivit 
unui vechi dicton, nimeni nu trebuie să lezeze (vatăme) pe altcineva atunci când îşi exercită 
propriul sau drept sau subiectiv. Or, buna-credinţă, înţeleasă ca atitudine psihică față de 
conduita subiectului de drept, trebuie să se refere (să aibă în vedere) şi limita dintre 


exercițiul normal al unui drept subiectiv şi exerciţiul abuziv al acestuia. 


Pe linia unei astfel de preocupări teoretice, raportul ce trebuie să existe între buna- 


credinţă şi abuzul de drept a fost caracterizat, în modul cel mai expresiv, prin concepția care 


146 O. Căpăţână, op. cit., pag. 170. 

147 Idem. 

'%Ibidem, autorul citându-i, la rândul său, pe: I. Rosetti-Bălănescu şi Al. Baicoianu. 
14 Ghe. Beleiu, op. cit., pag. 81. 

consideră că supremaţia legii este mijlocul cel mai sigur pentru evitarea şi combaterea 
arbitrariului, respectiv a oricărui exerciţiu abuziv al unui drept. Astfel de consideraţii au fost 


sintetizate în adagiul: toți suntem sclavi ai legilor spre a putea fi liberi. 


O altă problemă legată de chestiunea bunei-credinţe, ca principiu de acțiune în 
materie comercială, este aceea a raporturilor dintre buna-credinţă şi culpă. In legătură cu 
aceasta din urma trebuie reținut că, în decursul timpului, culpa a fost definită ca având 


înţeles diferit, şi aceasta pentru că referirile la ea s-au făcut folosind criterii diferite. 


Autorii clasici — spre exemplu — caracterizau culpa sub aspectul său de atitudine 
psihică faţă de acte şi fapte şi urmările lor, prin raportare la activitatea obişnuită (normală) a 
individului uman, în limitele drepturilor conferite de lege, acesta fiind dator să aibă grijă ca 
prin faptele sale să nu păgubească pe alţii. Ca izvor normativ, caracterizarea mai sus 
prezentată este dedusă din prevederile art. 1080, C.civ. potrivit căruia “diligenţa ce trebuie 
să se pună în îndeplinirea unei anumite obligații este întotdeauna aceea a unui bun 
proprietar. Această regulă se aplică, cu mai mică sau mai mare rigoare, în cazuri anume 
determinate de această lege”. Comentând acest text normativ, autorii clasici au arătat şi 
sublininat că regimul culpei trebuie să aibă ca şi criteriu, “activitatea normală a unui om, în 
limitele prerogativelor sale obişnuite. Omul este ţinut să observe o purtare corectă, fiind 


destul de prevăzător să nu păgubească pe alţii”150. 


B. Principiul uzanțelor cinstite aplicabile în activitatea industrială şi de 
comercializare a produselor, de execuţie a lucrărilor, precum şi de efectuare a 


prestărilor de servicii. 


Agenţii economici care se confruntă pe piaţă (ca şi concurenţi) trebuie — pe lângă 
respectarea principiului bunei-credinţe — să respecte şi principiul uzanțelor cinstite, adică a 
acelor standarde profesionale ce se impun ca urmare a unei conduite repetate, constante, 
urmată cu convingerea necesităţii ei, specifică domeniului comercial, industrial, de 
executare a lucrărilor şi prestărilor de servicii. Acest principiu îşi găseşte consacrarea şi în 
convenţii internaţionale multilaterale, cum ar fi Convenţia Uniunii de la Paris pentru 


protecţia proprietăţii industriale (1883), convenție potrivit căreia “constituie un act de 


150 Vezi O. Căpăţână, op. cit., pag. 173-174, citându-i, la rândul său, pe: I. Rosetti-Bălăneascu şi Al. 
Baicoianu; 


106 


concurenţă neloială orice act de concurenţă contrar practicilor cinstite în materie industrială 


şi comercială”!5!. 


Este cunoscut faptul că agenţii economici utilizează diverse instrumente, metode sau 
mijloace prin care urmăresc să-şi atragă şi dezvolte (extindă) clientela. Aceste mijloace 
trebuie să fie cinstite. Ele fac obiectul de studiu a ştiinţei marketingului. Potrivit ştiinţei 
marketingului, sunt considerate cinstite acele practici concurenţiale care vizează: “sporirea 
competitivităţii produselor prin îmbunătăţirea calității acestora şi diminuarea preţului de 
cost; pregătirea logistică a mărfii oferite pe piaţă, prin ambalare, marcare şi etichetare; 
sondarea pieţei interne şi internaţionale; sensibilizarea clienților potenţiali prin reclamă 


comercială; participarea la târguri de mostre”!*?. 


De altfel, limitele în care anumite practici comerciale se încadrează în uzanţele 


cinstite sunt supuse unor evoluţii şi fluctuații permanente. 


Pentru mai buna înţelegere a sensului expresiei de uzanţe cinstite este necesară şi 
utilă raportarea actelor de concurenţă la normele legale care interzic unele manifestări ale 
concurenţei sau le sancţionează (normele care reglementează concurenţa neloială, practicile 
anticoncurenţiale, dumpingul, subvenţiile la export etc). 

De asemenea, trebuie avută în vedere şi împrejurarea că în dreptul românesc 
uzanţele nu sunt izvor de drept, decât atunci când un anumit act normativ le conferă în mod 
expres o astfel de funcţie şi că, în mod obişnuit, uzanţele comerciale, ca şi norme de 
conduită, sunt apte să orienteze raporturile juridice comerciale doar în măsura în care părțile 
contractante au înţeles, în mod expres, să le găsească aplicare, ori când potrivit legii, 
aplicarea lor este subînţeleasă în anumite categorii de acte juridice. Aşa fiind, se poate 
afirma că, într-un anumit context, calificarea unui anumit comportament al unui agent 
economic ca fiind cinstit sau necinstit, în raport de anumite uzanţe aplicabile în materie 
comercială sau industrială presupune, ca regulă, o judecată de valoare, în primul rând morală 


şi apoi Juridică. 


151 Idem, pag. 174. 
152 O. Căpăţână, op. cit. pag. 175. 

TITLUL II 


CONCURENȚA NELOIALĂ ŞI PRACTICILE 
ANTICONCURENȚIALE 


CAPITOLUL VII. CONCURENȚA NELOIALĂ. 
VII. 1. Concurența neloială pe piaţa internă. 
VII. 1. 1. Definiţie şi trăsături specifice. 


Definiţia conceptului concurenţei neloiale este, în primul rând, una legală, o astfel de 
operaţiune fiind realizată de art. 2 din Legea nr. 11/1991, privind combaterea concurenţei 
neloiale, astfel cum aceasta a fost modificată şi completată prin Legea nr. 298/2001. Astfel, 
legiuitorul prin textul acestui articol stabileşte că — în sensul prezentei legi — “constituie 
concurenţă neloială orice act sau fapt contrar uzanțelor cinstite în activitatea industrială şi de 
comercializare a produselor, de execuţie a lucrărilor, precum şi de efectuare a prestărilor de 
servicii”. 

Din păcate o astfel de definiție legală s-a vădit în teoria şi practica concurenței 
comerciale insuficient de precisă şi de analitică pentru a califica anumite fapte de concurență 
ca fiind unele neloiale. Aşa fiind, doctrina dreptului concurenţei a înregistrat ample şi 
consistente preocupări pentru a defini, în modul cel mai adecvat, noţiunea de concurenţă 


neloială. 

In doctrină se vorbeşte chiar şi de existenţa unui drept al concurenţei neleale, care 
“s-a desprins din dispoziţiile de drept comun privind răspunderea civilă, cu care continuă şi 
astăzi să fie în strânsă legătură. Dar cu toate aceastea dreptul concurenţei neleale reprezintă 


astăzi o materie de sine stătătoare, adesea obiect al unei reglementări speciale”!55. 


În mod preliminar unui demers de definire a concurenţei neloiale, doctrina considera 
mai întâi necesar să se facă o binevenită distinctie între concurenţa neleală şi cea interzisă 
sau ilicită. În acest sens o ilustră cercetătoare a fenomenului, citândul-l pe P. Roubier, arăta 
că “în cazul concurenţei interzise este vorba de restricţii formale care rezultă din lege sau 
contract, pe când concurenţa neleală presupune, în cadrul competiţiei economice, săvârşirea 
unor acte criticabile, în scopul atragerii clientelei. Cu alte cuvinte, în cazul concurenţei 
interzise ne aflăm în faţa unui act săvârşit fără drept, pe când în cazul concurenţei neleale 


este vorba de exerciţiul excesiv al unui drept sau al unei libertăţi!5. 


Aşa cum remarca doctrina, “expresia concurenţă neloială este surprinzătoare în plan 
ştiinţific, deoarece ea este mai mult o imagine sugestivă decât un concept. Ea evocă faptul 
că, în plan macro-economic, concurenţii sunt confraţi care trebuie să se abţină de la anumite 
acte sau practici, profitabile poate, dar care contravin unei obligaţii de lealitate. Se poate 
aşadar afirma că, dincolo de “ambalajul” juridic conferit de lege şi/sau de jurisprudenţă, 
sâmburele conceptual este unul moral. Într-adevăr, normele care sancţionează concurenţa 
neloială tind să protejeze interesele economice ale diverșilor intervenienţi pe piaţă împotriva 
actelor contrare moralei în afaceri, săvârşite de unii comercianţi”!55. Să reținem, în acest 
context, că în teoria şi practica afacerilor există şi o morală a acestora. Despre o astfel de 
morală, aceiaşi autoare, citându-l pe autorul Philippe le Tourneau, arăta că “morala 
afacerilor este o formă particulară, un gen al moralei universale (alături de alte genuri) care 
completează şi nuanţează un domeniu specific, cel al practicii afacerilor. În sensul cel mai 
larg, morala specială a afacerilor este suma constrângerilor legale şi a uzanțelor comerciale 


oneste sancţionate prin drept”156. 


ISSY, Eminescu; Concurența neleală; Drept român şi comparat; Lumina Lex, Bucureşti, 1995, pag. 10. 

154 Idem, pag. 10-11. 

I5E, Mihai: Dreptul concurenţei. Drept comunitar şi Drept românesc; Editura Mirton, Timişoara, 2001, 
pag.226. 

156 Idem. 

Intr-o definiție doctrinară, “concurenţa neloială este o formă de concurenţă ilicită. Ea 
constă în săvârşirea de către comerciant, în scopul atragerii clientelei, a unor acte şi fapte 


care contravin legii, bunelor moravuri în activitatea comercială şi loialității profesionale!*. 


În concepţia noastră, riscând formularea unei definiţii doctrinare mai analitice, 
concurenţa neloială, ca formă de manifestare a concurenţei ilicite, are în vedere acele acte 
sau fapte juridice (acţiuni omeneşti), incriminate ca şi contravenţii, infracţiuni sau doar 
delicte civile, după caz, prin care comercianții ori alți subiecţi calificaţi (salariaţii 
comercianților ori funcţionari publici, după caz) încalcă cu intenţie ori numai din culpă 
prevederile legale care cârmuiesc concurenţa şi/sau normele (uzanţele) moralei afacerilor, 
preluate şi considerate ca izvoare de către dreptul pozitiv, în scopul atragerii unui număr 


cât mai mare de clienţi dinspre concurenţi. 


În legătură cu raţiunile pentru care legiuitorul a instituit răspunderea pentru fapte de 
concurenţă neloială, unii autori sunt de părere că fundamentul răspunderii pentru concurență 
neloială (sau neleală, cum mai este denumită de literatura de specialitate) trebuie căutat în 
obicei, ca sursă de drept, şi că un astfel de fundament îl constituie încălcarea de către 
concurentul abuziv a unei obligaţii sociale de comportament onest. Alţi autori consideră că 
actul (faptul) de concurenţă neloială este blamabil (reprobabil), pentru că acesta încalcă un 
drept şi anume acela asupra fondului de comerţ, drept care, în conţinutul său, implică şi 


facultatea de a conserva clientela, prin utilizarea anumitor mijloace (oneste). 


Pentru ca un act sau fapt să fie calificat ca unul de concurenţă neloială, nu trebuie ca 
acesta să fie numai unul ilicit, adică interzis expres de un anumit act normativ, ci poate fi 
doar un act sau fapt reprobabil, prin raportare la uzanţele cinstite ce trebuie practicate în 


raporturile comerciale, uzanţe care sunt considerate izvor de drept. 


Se poate afirma, în urma generalizării practici judiciare relevante în această materie 
că, în general, actele sau faptele de concurenţă neloială au ca scop atragerea şi menţinerea 


prin mijloace necinstite a clientelei unui agent economic rival (concurent). 


157 S.D. Cărpenaru, op. cit., pag. 109, citându-l pe P. Porutiu. 

Ca localizare relațională şi spaţială, faptele şi actele de concurență neloială se 
săvârşesc în cadrul raporturilor de concurenţă de pe o anumită piaţă relevantă pentru un 


anumit produs sau pentru un grup de produse. 


Raporturile juridice de concurenţă neloială (actele şi faptele juridice de concurenţă 
neloială) pot conţine şi elemente de extraneitate atunci când, spre exemplu, victima unui 


astfel de act este un agent economic de naţionalitate străină. 


In planul pieţei internaționale, concurența neloială poate îmbrăca forma 


dumpingului sau a subvenţiilor la exportul unor produse. 


Modul în care este definită concurența neloială prin art. 2 din Legea nr. 11/1991 şi 
chiar întreaga economie a acestei legi, îngăduie concluzia că pot fi calificate ca acte sau 
fapte de concurenţă neloială şi altele decât cele consacrate ca şi contravenţii sau infracţiuni 
(art. 4 şi 5), în măsura în care anumite comportamente concurenţiale sunt contrare unei 
anumite uzanţe recunoscute ca izvor de drept, cu menţiunea că, în astfel de ipoteze, nu poate 
fi declanşată decât răspunderea civilă delictuală, întemeiată pe prevederile art. 998 din 
Codul civil, şi doar în măsura în care sunt întrunite cerinţele generale ale acestui tip de 


răspundere. 


VII. 1. 2. Tipurile de acte şi fapte de concurenţă neloială reglementate de Legea 


nr. 11/1991. 


Înainte de a proceda la analiza detaliată a tuturor categoriilor de fapte de concurență 
neloială reglementate de Legea nr. 11/1991, este util să reținem definiția legală a noţiunii de 
secret comercial, ca obiect al unora din faptele de concurenţă neloială, aşa cum aceasta a 


fost dată de art. 1! lit. b) din legea citată. 


Astfel, potrivit prevederii legale menţionate, “constituie secret comercial informaţia 
care, în totalitate sau în conexarea exactă a elementelor acesteia, nu este în general 
cunoscută sau nu este uşor accesibilă persoanelor din mediul care se ocupă în mod obişnuit 
cu acest gen de informaţie şi care dobândeşte o valoare comercială prin faptul că este 
secretă, iar deţinătorul a luat măsuri rezonabile, ținând seama de circumstanţe, pentru a fi 
menţinută în regim secret; protecţia secretului comercial operează atâta timp cât condiţiile 


enunțate anterior sunt îndeplinite”. 

În accepțiunea jurisprudenţială (a curţii federale a Germaniei, spre exemplu), “secret 
de fabrică sau de comerţ este orice fapt legat de o întreprindere, cunoscut de un număr mic 
de persoane şi deci ignorat de public, care este destinat să rămână secret, fie pentru că 
proprietarul îl declară expres ca atare, fie pentru că acest lucru rezultă evident. Pe lângă 
acestea se cere, ca şi în dreptul francez, ca păstrarea secretului să prezinte pentru proprietarul 
întreprinderii, un interes legitim din punct de vedere economic. Aşadar, condiţiile existenţei 
secretului sunt: absenţa de publicitate, voinţa de a conserva secretul şi interesul în păstrarea 


lui”158 


Legat de protecţia secretului comercial, prin prevederile art. 1!, lit. a) al Legii nr. 
11/1991, se stabileşte că “este considerată ca fiind contrară uzanțelor comerciale cinstite 
utilizarea în mod neloial a secretelor comerciale ale unui comerciant prin practici de genul 
neexecutării unilaterale a contractului sau utilizării unor proceduri neloiale, abuzului de 
încredere, incitării la delict şi achiziţionării de secrete comerciale de către terţii care 
cunoşteau că respectiva achiziţie implică astfel de practici, de natură să afecteze poziția 


comercianților concurenţi pe piaţă”. 


În legătură cu această enumerare şi incriminare a unor categorii de fapte contrare 
uzanțelor cinstite în legătură cu modul de utilizare a unor secrete comerciale- fapte al căror 
înţeles şi sens (cel puţin al unora dintre ele) nu este suficient de comprehensibil, în prezent- 
în opinia noastră, ea are o următoarea semnificaţie: calificarea expresă a faptelor enumerate 
ca fiind contrare uzanțelor cinstite (astfel de uzanţe fiind receptate ca izvoare de drept) fie că 
săvârşirea lor este doar un delict civil sau o contravenţie, de tipul celei reglementate de art. 


4, lit. b). 


Cât priveşte înțelesul categoriilor de fapte enumerate de prevederile literei a) a art .1! 
din Legea nr. 11/1991, în cele ce urmează ne vom rezuma să prezentăm doar câteva 


exemple preluate din literatura de specialitate!5, fără alte comentarii. 
ple p Pp 


1. Practica de genul neexecutării unilaterale a contractului. 


158 Y, Eminescu, op. cit., pag. 71. 
15 A se vedea ca sursă a exemplelor prezentate: V. Constantinescu; Totul despre concurenţa neloială; 
Rentrop& Straton; Grup de editură şi Consultanţă în Afaceri, pag. 31-34. 

O astfel de practică poate fi calificată aceea în care, spre exemplu, în baza unui 
contract de antrepriză, valabil încheiat, una dintre părți (antreprenorul) îşi îndeplineşte, cu 
bună-credinţă, în bune condițiuni şi la termen o parte din obligaţii, realizând anumite părți 
din lucrare prin utilizarea anumitor tehnologii care constituie secret comercial (de exemplu, 
utilizează cofraje din polistiren expandat). Beneficiarul aflând, pe această cale secretul 
comercial utilizat de antreprenor, îl notifică pe acesta din urmă că nu mai are nevoie şi de 
restul lucrării şi nici nu-i va mai plăti contravaloarea lucrării efectuate. Dintr-un astfel de 
comportament — nu numai nelegal şi contrar obligaţiilor comerciale, dar şi contrar uzanțelor 
cinstite în această materie — rezultă că scopul pentru care beneficiarul a contractat a fost doar 


acela de a afla secretul comercial deţinut de antreprenor. 
2. Utilizarea unor proceduri neloiale. 


Este considerată o procedură neloială de a-şi face reclamă comercială, fapta unui 
comerciant de a răspândi materiale publicitare, pliante, fluturaşi etc., în imediata apropiere a 


stabilimentelor comerciale ale comercianților concurenţi direcți. 
3. Abuzul de încredere. 


Va putea fi calificată ca un abuz de încredere, atitudinea unui partener de negocieri 
vizând încheierea unui contract — având ca obiect dobândirea dreptului de a folosi un 
instrument nebrevetat — de a întrerupe intempestiv negocierile şi de a refuza încheierea 
contractului după ce va fi aflat (în timpul negocierilor) conţinutul secretului comercial la 


care se referea instumentul nebrevetat. 
4. Incitarea la delict. 


Are în vedere o situație de genul aceleia în care un anumit salariat al unui 
comerciant, să zicem un director de marketing, în scopul de a afla secretele comerciale ale 
unui alt comerciant concurent direct, prin diverse mijloace îl determină pe un salariat al 
concurentului să-i dezvăluie (să săvârşească un delict) unele din secretele comerciale care îi 
aduc un avantaj concurenţial acelui comerciant (metode de atragere a clientelei, anumite 


tehnici de negociere etc). 

5. Achiziţionarea de secrete comerciale de către terţii care cunoşteau că 
respectiva achiziţie implică astfel de practici, de natură să afecteze poziţia 


comercianților concurenţi pe piaţă. 


Literatura de specialitate oferă ca exemplu pentru o astfel de faptă de concurenţă 
neloială situaţia în care un anumit salariat al unui comerciant îi propune reprezentantului 
legal al unei societăți comerciale rivale (concurente) să-i “vândă” un anumit secret 
comercial al angajatorului său (spre exemplu o listă cu numele şi adresele unor clienţi 
statornici). Societatea căreia i s-a făcut oferta o acceptă, ştiind că, în fapt şi în drept, acel 


salariat nu avea acordul de a transmite secretul în cauză. 


Legea nr. 11/1991 stabileşte, în mod limitativ, ca fiind contravenţii, respectiv 
infracţiuni, o serie de acte şi fapte ce pot fi săvârşite de către persoane fizice sau juridice 
calificate (având o calitate specială, cum ar fi cea de comerciant sau de salariat exclusiv al 
unui comerciant) şi care sunt sancţionabile, după caz, cu amendă contravenţională sau 


penală, respectiv cu închisoare de la 6 luni la doi ani (infracțiunile incriminate de art. 5). 


VII. 1. 3. Contravenţiile incriminate şi sancţionate de art. 4 din Legea nr. 


11/1991. 


Legea nr. 11/1991, prin prevederile art. 4, alin. (1), literele a)-h), incriminează şi 
sancţionează ca şi contravenţii o serie de acte şi fapte, ce pot fi săvârşite de către salariaţi ori 
de către comercianți persoană fizică sau juridică prin reprezentanţii lor legali, cu prilejul 


acţiunilor pe o anumită piaţă. 


Potrivit criteriilor de clasificare cu care operează literatura de specialitate, faptele 
contravenţionale reglementate de Legea nr. 11/1991, pot fi grupate, în următoarele 
categorii!%0: fapte de dezorganizare a întreprinderilor rivale prin diverse mijloace şi metode 
(coruperea personalului unui comerciant; concedierea salariaților etc); fapte de deturnare a 
clientelei; fapte de denigrare a întreprinderii rivale (a produselor ori a persoanei 
comerciantului); fapte de infidelitate; fapte de rupere a egalității în concurenţă (vânzarea 


piramidală)'S!; fapte de violare a secretelor de fabrică şi de comerț!®?. 


160 A se vedea în acest sens, spre exemplu: I. Turcu; Dreptul Afacerilor, Editura Fundaţiei “Chemarea” laşi, 
1992, pag. 247-261. 
161 E. Mihai, op. cit. pag. 313-319. 

Desigur, literatura de specialitate inspirându-se din dreptul comparat prezintă şi 
analizează şi alte categorii de fapte de concurenţă neloială care, însă nu se regăsesc 
reglementate în dreptul românesc contemporan. În ceea ce ne priveşte ne vom limita la 
analiza fiecărei categorii de contravenţii dintre cele reglementate de art. 4, alin. (1) din 


Legea nr. 11/1991. 
1. Contravenţia prevăzută de litera a). 


Potrivit prevederilor literei a) a art. 4, consituie contravenţie oferirea serviciilor de 
către salariatul exclusiv al unui comerciant unui concurent ori acceptarea unei astfel de 


oferte. 


Această faptă de concurenţă neloială, mai bine spus, această contravenţie, a fost 
calificată în mod diferit de către literatura de specialitate română. Astfel, un autor!®, aşa 
cum am avut deja prilejul să arătăm cu ocazia analizei categoriilor de interdicții privind 
concurenţa, apreciază că prevederile art. 4, lit. a) consacră, în drept, nu o faptă de concurenţă 
neloială ci o interdicţie legală de concurenţă dintre angajatorul agent economic persoană 
fizică sau juridică şi salariatul său exclusiv. În legătură cu atributul unui salariat al unui 
agent economic de a fi exclusiv, în literatura de specialitate am identificat şi opinia că un 
salariat este exclusiv doar atunci când are inserată în contractul său de muncă o clauză de 
neconcurenţă. “Clauza de neconcurenţă face ca salariatul să devină exclusiv. Dacă o 
asemenea clauză nu există, nu puteţi să acţionaţi pe baza prevederilor art. 4, lit. a)”15. După 
părerea noastră, însă, exclusivitatea unui salariat nu este dată numai de existenţa unei clauze 
de neconcurenţă (de altfel, încălcarea acesteia atrage răspunderea contractuală şi nu 
contravenţională a salariatului) ci şi numai de împrejurarea că acel salariat nu este angajat, 
chiar cu timp limitat şi pe durată limitată la un al agent economic, concurent sau nu. Ceea ce 
este neonest cu adevărat este tocmai atitudinea de infidelitate a respectivului salariat care, fie 
îşi oferă serviciile unui concurent al angajatorului său, fie acceptă oferta de angajare a 


acestuia. 


162 A se vedea, spre exemplu, Y. Eminescu, op. cit., pag. 69-72. 
16 A se vedea: O. Căpăţână, op. cit., pag. 97. 
16 V, Constantinescu, op. cit., pag. 55. 

În concepţia altui autor!®5, căruia ne alăturăm, faptele incriminate de prevederile 
literei a) a art. 4, se constituie în fapte de concurenţă neloială, respectiv în atitudini de 
infidelitate ale salariaților, cu consecinţe, adesea, foarte grave asupra funcționării unei 
anumite întreprinderi (din acest punct de vedere astfel de fapte pot fi încadrate, după părerea 


noastră, şi în categoria celor de dezorganizare indirectă a întreprinderilor rivale) !%. 


Obiectul juridic al acestei categorii de contravenţii îl constituie acele raporturi 
Juridice dintre un salariat şi agentul economic angajator vizând fidelitatea, chiar şi în lipsa 
unei cluze de neconcurenţă, pe care fiecare salariat o datorează patronului său, prin raportare 
la interesele concurenţiale legitime ale acestuia. Aşa cum remarca literatura de specialitate, 
“orice salariat a unei întreprinderi are dreptul să accepte o ofertă mai avantajoasă din partea 
altei întreprinderi. Ceea ce înseamnă că nici noul patron nu săvârşeşte un act neleal sau 
culpabil, dacă angajează un salariat care a plecat de la concursul său (concurentul - n.n.), 
după preavizul legal, în cazul unui contract încheiat pe o durată determinată. Drept urmare, 
pentru ca să se pună problema acţiunii în concurenţă neleală, în asemenea cazuri, va fi 
necesar şi de această dată să fie întrunite anumite circumstanţe speciale”!%. Aceiaşi autoare 
arată, în continuare: “în principiu, aceleaşi reguli se aplică şi atunci când nu unul singur, ci 
mai mulţi salariaţi ai unei întreprinderi sunt angajaţi simultan de un concurent. În asemenea 
cazuri însă, mai ales dacă noul patron a exercitat o anumită influență, determinând plecarea 
simultană a salariaţilor pe care apoi i-a angajat, organizarea internă a întreprinderii 
concurentă ar putea fi afectată, iar patronul ar putea avea deschisă calea acţiunii în 


concurenţă neleală”. 


Subiect activ al acestei contravenţii poate fi doar un salariat exclusiv al unui agent 
economic persoană fizică sau juridică care are o atitudine de infidelitate faţă de angajatorul 
său. Subiect pasiv poate fi agentul economic angajator al cărui salariat devine infidel, în 
oricare dintre modalitățile prevăzute de lege. De reţinut că, din păcate, comerciantul 
concurent care face oferta către salariatul exclusiv al concurentului nu este avut în vedere de 


legiuitor ca subiect activ al acestei contravenţii. 


165 I, Turcu, op. cit., pag. 251. 
166 A se vedea: O. Căpăţână, op. cit., pag. 18. 
167 Vezi: Y. Eminescu, op. cit., pag. 72. 

Sub aspectul laturii obiective, contravenţia se poate săvârşi într-una din următoarele 
modalități: oferirea serviciilor de către un salariat exclusiv unui concurent al agentului 
economic la care este angajat salariatul ofertant sau doar prin acceptarea unei astfel de oferte 


de angajare făcută de agentul economic concurent. 


A 


In ceea ce priveşte latura subiectivă, în opinia noastră, contravenţia pe care o 


analizăm se poate săvârşi doar cu intenţie. 


Sancţiunea ce se poate aplica în astfel de cazuri este amenda contravenţională de la 
10.000.000 la 100.000.000 lei (de reţinut că acest cuantum — ca de altfel, al tuturor 
amenzilor contravenţioanale reglementate de Legea nr. 11/1991, poate fi actualizat prin 
hotărâre a Guvernului, în funcție de rata inflaţiei) şi ea se poate aplica doar unui subiect 


calificat (persoană fizică): salariatul exclusiv al unui agent economic. 
2. Contravenţia prevăzută de litera b). 


Potrivit textului literei b) a art. 4, constituie contravenţie: divulgarea, achiziționarea 
sau folosirea unui secret comercial de către un comerciant sau un salariat al acestuia, fără 
consimțământul deţinătorului legitim al respectivului secret comercial şi într-un mod contrar 
uzanțelor comerciale cinstite. Anterior, am realizat deja o prezentare succintă a noțiunii de 
secret comercial şi a regimului său juridic, în lumina Legii nr. 11/1991, aşa încât, în cele 


urmează vom proceda la analiza tehnică — juridică a acestei contravenţii. 


În primul rând, subliniem că sub aspectul conţinutului şi al efectelor sale, această 
contravenţie incriminează şi sancţionează fapte de concurenţă neloială pe care doctrina le 
grupează în categoria celor de violare a secretelor de fabrică şi de comerț, după unii 
autori,!% iar după alţii în categoria faptelor de dezorganizare a întreprinderii rivale prin 


acţiuni de spionaj economic!%. 


Obiectul juridic special al acestei contravenţii îl constituie acea categorie de raporturi 
juridice în baza cărora un comerciant deţinător legitim al unui secret comercial (ca element 
important al fondului de comerţ) are dreptul să se bucure de protecția legii în utilizarea lui, 


față de concurenţii săi. 


168 Idem, pag. 69. 
16 O, Căpăţână, op. cit., pag. 17. 

Subiectul activ al unei astfel de contravenţii poate fi atât un salariat al unui 
comerciant, salariat care divulgă unui concurent al angajatorului său un secret comercial, 
fără consimţământul acestuia, sau un comerciant persoană fizică sau juridică care 
achiziţionează sau foloseşte (după divulgare) un anumit secret comercial obţinut — într-un 


mod contrar uzanțelor cinstite în materie comercială — de la un comerciant concurent. 


Subiect pasiv va putea fi doar comerciantul deţinător legitim al secretului comercial 
care, prin oricare dintre modalitățile de săvârşire a contravenţiei enumerate de litera b) îşi 
vede încălcat dreptul asupra unei valori a cărei folosire îi conferă un avantaj concurențial 


legitim, în raport cu concurenţii săi. 


Sub aspectul laturii obiective modalitățile de săvârşire pot consta în una din 
următoarele fapte: divulgare de către salariat, achiziționarea şi/sau folosirea de către 
comerciantul concurent. În plus, legea cere condiţia specială ca oricare dintre aceste 
modalităţi de dobândire a unui secret comercial să fie contrară uzanțelor cinstite (cum ar fi 


coruperea personalului). 


A 


In ceea ce priveşte latura subiectivă, suntem de părere că o astfel de contravenţie, 
ținând seama de modalitățile de săvârşire nu poate fi decât una intenţionată (săvârşită cu 


intenţie). 


In fine, sancţiunea ce poate fi aplicată pentru săvârşirea unei astfel de contravenţii 


este amenda contravenţională cuprinsă între 10.000.000 lei şi 100.000.000 lei. 
3. Contravenţia prevăzută de litera c). 


Potrivit textului literei c), constituie contravenţie şi încheierea de contracte prin care 
un comerciant asigură predarea unei mărfi sau executarea unor prestații în mod avantajos, cu 
condiţia aducerii de către client a altor cumpărători cu care comerciantul ar urma să încheie 
contracte asemănătoare. Această categorie de contravenţii este grupată de către doctrină în 


categoria faptelor de concurenţă neloială vizând acapararea agresivă a clientelei. 


In esenţă, această modalitate de încheiere şi executare a unor contracte comerciale, 
este interzisă de lege, deoarece ea reprezintă “o modalitate de exploatare a propriului comerţ 


contrar legii sau uzanțelor cinstite în activitatea comercială sau industrială, în condiţii în care 

împiedică jocul liberei concurenţe”!"0. Această metodă de comercializare mai este cunoscută 
şi sub denumirea de metoda „bulgăre de zăpadă”, metodă despre care instanţele de judecată 
au apreciat că este „o escrocherie, prin care comerciantul îşi insuşeşte un profit cu ajutorul 


unor manopere frauduloase”!7!. 


Despre mecanismul de funcționare a acestei categorii de fapte de concurenţă 
neloială, doctrina relevantă arată, în esență următoarele: “metoda constă în promisiunea 
comerciantului de a preda marfa sau de a executa prestaţia la un preţ inferior valorii reale, în 
schimbul obligaţiei asumate de cumpărător de procura pentru comercianţi alți clienți. Atunci 
când aceştia din urmă se prezintă şi la rândul lor se obligă, în aceleaşi condiţii, să aducă noi 
clienţi, cumpărătorul iniţial îşi primeşte recompensa. Procedeul prejudiciază deopotrivă pe 
ceilalți comercianţi ca şi pe consumatori insuflându-le credinţa că astfel pot dobândi mărfuri 
sau servicii în condiţii mai avantajoase decât pe piaţă (....). La prima vedere acest procedeu 
pare avantajos pentru cumpărător pentru că dacă plasează cele cinci bonuri (primite de la 
comerciantul vânzător neonest - n.n.) primeşte stiloul contra unei sume reprezentând o 
şesime din preţul lui. O analiză mai atentă relevă însă atât imposibilitatea cumpărătorului 
dintr-o etapă ulterioară celei iniţiale de a plasa bonurile cât şi imposibilitatea comerciantului 
vânzător de a onora toate comenzile (....). Aşadar foarte rapid se poate ajunge la 
imposibilitatea de a mai găsi clienţi sau la imposibilitatea comerciantului de a satisface toate 
cererile. Avantajul scontat de clienţi se vădeşte iluzoriu, dar scopul comerciantului de a 


atrage clientela a fost atins, spre paguba altor comercianți” !??. 


Obiectul juridic special al acestei contravenţii îl constituie acel grup de raporturi 
juridice care impun obligaţia legală şi datoria morală ca încheierea şi executarea contractelor 
comerciale să se facă în mod liber consimțit şi în deplină concordanţă cu regulile liberei 


concurenţe, fără a induce potenţialilor clienţi percepții ori speranţe false. 


Subiect activ al contravenţiei pe care o analizăm nu poate fi decât un comerciant en- 
detail sau chiar en-gross, care în mod neonest oferă unora dintre clienţii săi o serie de 
avantaje de preţ, cu condiţia ca aceştia, la rândul lor, să-i aducă vânzătorului alți clienţi cu 


care să încheie contracte. 


170 I, Turcu, op. cit., pag. 252. 
171 Idem, pag. 253. 
172 I, Turcu, op. cit., pag. 252-253. 

Subiecţi pasivi ai acestui tip de contravenţie sunt acei comercianţi concurenţi direcți 
ai vânzătorului abuziv care-şi vor vedea deturnată clientela, în mod necinstit, către 


concurentul care utilizează astfel de metode. 


Sub aspectul laturii obiective, aşa după cum am arătat deja, contravenția se poate 
săvârşi prin încheierea de contracte cu anumiţi clienţi, în condiţii mai avantajoase (de regulă, 
de preţ) condiţionată de obligația asumată şi executată de aceştia de a aduce mai mulţi clienți 


cu care, la rândul lor comerciantul abuziv să încheie alte asemenea contracte. 


Cât priveşte latura subiectivă, această contravenţie se poate săvârşi numai cu intenția 
calificată de atrage clientela, înşelându-i pe cumpărători în ceea ce priveşte adevăratele 


scopuri ale utilizării unei astfel de metode de a practica comerţul. 


Sancţiunea contravenţiei reglementate de art. 4, lit. c) este amenda contravenţională 
cuprinsă între 10.000.000 lei şi 100.000.000 lei, în raport cu gravitatea faptei şi modalitățile 


de săvârşire. 
4. Contravenţia reglementată de litera d). 


Potrivit prevederilor literei d) a art. 4, constituie contravenție comunicarea sau 
răspândirea în public de către un comerciant de afirmaţii asupra întreprinderii sale sau 
activității acesteia menite să inducă în eroare şi să-i creeze o situaţie de favoare în dauna 
unor concurenţi. Această categorie de contravenţii este grupată de doctrină în clasa faptelor 


de concurenţă neloială vizand publicitatea mincinoasă ori falsa publicitate”. 


Într-o viziune doctrinară, “publicitatea sau reclama mincinoasă este actul unui 
idustriaş sau comerciant care, pentru a-şi ameliora poziţia în raporturile de concurenţă, face 
afirmaţii contrare adevărului, cu privire la persoana, întreprinderea, produsele sau serviciile 
sale”!7î. Potrivit unui celebru autor francez (P. Roubier), publicitatea mincinoasă este 
considerată “un mijloc de dezorganizare generală a pieţei, alături de invocarea de titluri şi 


calităţi false, de uzurpare de medalii şi recompense şi diferite forme speciale de vânzare”!7>. 


În viziunea altui autor, falsa publicitate, “constă în prezentarea propriei activități 


într-o lumină favorabilă, fără ca aceasta să corespundă realităților, exagerând intenţionat 


173 A se vedea: I. Turcu, op. cit., pag. 257-261 şi Y. Eminescu, op. cit., pag. 88-101. 
174 Y, Eminescu, op. cit., pag. 88, citându-l, la rândul ei, pe R. Krasser. 
175 Idem. 

realizările sau ascunzând cu bună ştiinţă eşecurile, cu scopul de a induce în eroare partenerii 


comerciali sau consumatorii şi de a crea o situaţie de favoare în dauna altor concurenţi”!”6. 


Deşi falsa publicitate sau cea mincinoasă constituie fapte de concurenţă neloială 
grave, ele trebuie reprimate, în principal, datorită marelui pericol pe care-l prezintă la adresa 
consumatorilor, care, în astfel de condiţii de realizare a actelor de comerţ vor fi induşi în 
eroare, consimțământul lor de a cumpăra un anumit produs ori de a beneficia de un anumit 


serviciu, va fi grav viciat, ca efect al unor forme speciale a dolului. 


Pentru o înţelegere cât mai adecvată a conţinutului contravenţiei pe care o analizăm 
la acest punct, este necesar să reținem, potrivit prevederilor Legii nr. 148/2002, privind 
publicitatea, cu modificările şi completările ulterioare, înţelesul unor termeni şi expresii ce 
se utilizează în materia publicității. Astfel, potrivit prevederilor art. 1 din legea menționată, 
scopul acesteia este “protecția consumatorilor de produse şi servicii, protecţia persoanelor 
care desfăşoară o activitate de producţie, de comerţ, prestează un serviciu sau practică o 
meserie ori o profesie, precum şi protecţia interesului public general împotriva publicității 
înşelătoare, a consecinţelor negative ale publicității şi stabileşte condiţiile în care este 


permisă publicitatea comparativă”. 


Conform art. 4, prin publicitate se înţelege orice formă de prezentare a unei 
activități comerciale, industriale, artizanale sau liber profesioniste, având ca scop 


promovarea vânzării de bunuri şi servicii, de drepturi şi obligaţii. 


Publicitatea înşelătoare, ca formă de concurenţă neloială, constă în orice formă de 
publicitate care, în orice fel, inclusiv prin modul de prezentare, induce sau poate induce în 
eroare orice persoană căreia îi este adresată sau care ia contact cu aceasta şi îi poate afecta 
comportamentul economic lezându-i interesul de consumator, sau care poate leza interesele 


unui concurent. 


Publicitatea comparativă, este acel tip de publicitate care indentifică explicit sau 


implicit un concurent sau bunurile ori serviciile oferite de acesta. 


176 I, Turcu, op. cit., pag. 258. 

În fine, publicitatea subliminală, este acel tip de publicitate care utilizează stimuli 
prea slabi pentru a fi percepuți în mod conştient, dar care pot influența comportamentul 


economic al unei persoane. 


Potrivit prevederilor art. 5, publicitatea trebuie să fie decentă, corectă şi să fie 
elaborată în spiritul responsabilității sociale. Art. 6 din Legea 148/2000 interzice în mod 
expres următoarele tipuri de publicitate: înşelătoare; subliminală: care prejudiciază respectul 
pentru demnitatea umană şi morala publică; include discriminări bazate pe rasă, sex, limbă, 
origine, origine socială, indetitate etnică sau naționalitate; atentează la convingerile 
religioase sau politice; aduce prejudicii imaginii, onoarei, demnităţii şi vieţii particulare a 
persoanelor; exlpoatează superstiţiile, credulitatea sau frica persoanelor, prejudiciază 
securitatea persoanelor sau incită la violenţă; încurajează un comportament care prejudiciază 
mediul înconjurător; favorizează comercializarea unor bunuri sau servicii care sunt produse 


ori distribuite contrar prevederilor legale. 


Art. 7 din Legea publicităţii ne oferă câteva importante repere normative în raport 
cu care se poate aprecia dacă un anumit tip de publicitate este sau nu înşelătoare. Astfel, 
pentru a stabili caracterul înşelător al unei anumite publicități se vor lua în considerare toate 
caracteristicile acesteia şi, în mod deosebit, elementele componente referitoare la: 
caracteristicile bunurilor şi serviciilor, cum sunt: disponibilitatea, natura, modul de execuţie 
şi de ambalare, compoziţia, metoda şi data fabricaţiei sau a aprovizionării, măsura în care 
acestea corespund scopului destinat, destinaţia, cantitatea, parametrii tehnico-funcţionali, 
producătorul, originea geografică sau comercială ori rezultatele testelor şi încercărilor asupra 
bunurilor sau serviciilor, precum şi rezultatele care se aşteaptă de la acestea; preţul sau 
modul de calcul al preţului, precum şi condiţiile în care sunt distribuite produsele sau sunt 
prestate serviciile; condiţiile economice şi juridice de achiziționare sau de prestare a 
serviciilor; natura serviciilor ce urmează a fi asigurate după vânzarea produselor sau 
prestarea serviciilor; natura, atribuţiile şi drepturile celui care îşi face publicitate, cum ar fi: 
identitatea, capitalul social, calificarea, dreptul de proprietate industrială, premii şi distincții 
primite; omiterea unor informaţii esenţiale cu privire la identificarea şi cracterizarea 


bunurilor sau serviciilor, cu scopul de a induce în eroare persoanele cărora le sunt adresate. 

În fine, potrivit prevederilor art. 8, deşi, în principiu, publicitatea comparativă este 
permisă, în anumite situaţii şi condiţii este expres interzisă. Astfel de condiţii sunt: atunci 
când este înşelătoare potrivit legii; când se compară bunuri sau servicii care au scopuri sau 
destinaţii diferite; nu se se compară, în mod obiectiv, una sau mai multe caracteristici 
esenţiale, relevante, verificabile şi reprezentative — între care poate fi inclus şi preţul — ale 
unor bunuri sau servicii; se crează confuzie pe piaţă între cel care îşi face publicitate şi un 
concurent sau între mărcile de comerţ, denumirile comerciale sau alte semne distinctive, 
bunuri sau servicii ale celui care îşi face publicitate şi cele aparținând unui concurent; se 
discreditează sau se denigrează mărcile de comerţ, denumirile comerciale, alte semne 
distinctive, bunuri, servicii, activităţi sau circumstanţe ale unui concurent; se profită în mod 
incorect de renumele unei mărci de comerţ, de denumirea comercială sau de alte semne 
distinctive ale unui concurent ori de indicaţia geografică a unui produs al unui concurent; se 
prezintă bunuri sau servicii drept imitații sau replici ale unor bunuri sau servicii purtând o 
marcă de comerţ sau o denumire comercială protejată; se încalcă orice alte prevederi ale 
Legii concurenţei nr. 21/1996; nu se compară, în fiecare caz, produse cu aceiaşi indicație, în 


cazul produselor care au indicație geografică. 


Revenind la problematica contravenţiei incriminate de art. 4, lit. d) sunt de reţinut 


următoarele: 


Obiectul juridic special al acestui tip de contravenţie constă în acele raporturi 
juridice care reglementează publicitatea, ca metodă onestă de prezentare şi promovare a 
produselor şi a serviciilor oferite de către comercianţi precum şi a acelora privind protecția 


consumatorilor împotriva unor manopere dolosive din partea comercianților. 


Subiect activ al acestui tip de contravenţii nu poate fi decât un comerciant persoană 
fizică sau juridică, prin prepuşii ori salariaţii săi care au abilitarea necesară să se exprime în 


numele şi pe seama comerciantului respectiv. 


Subiect pasiv poate fi orice persoană fizică sau juridică (prin reprezentanţii săi) 


posibil client care poate fi victima unor astfel de manopere dolosive. 


A 


In ceea ce priveşte latura obiectivă aceasta poate consta în comunicarea sau 
răspândirea în public de către un anumit comerciant de afirmaţii mincinoase cu privire la 


întreprinderea sa sau la produsele ori serviciile acesteia (activităţii specifice statutare) de aşa 

manieră şi cu un astfel de scop, încât clientela posibilă să fie indusă în eroare iar acesta să fie 


favorizat, în acest mod, în raport cu concurenții săi. 


Latura subiectivă se caracterizează prin intenţia calificată (sub forma dolului sau a 
vicleniei), de a induce o percepţie neconformă cu realitatea în conştiinţa posibililor clienţi şi 


pentru a-i determina să cumpere bunurile sau serviciile oferite, în acest mod. 


Sancţiunea ce se poate aplica celor vinovaţi de săvârşirea unei astfel de contravenţii 


este amenda contravențională cuprinsă între 15 milioane lei şi 150 de milioane de lei. 
5. Contravenţia reglementată de litera e). 


Această contravenţie constă în comunicarea, chiar făcută confidenţial, sau 
răspândirea de către un comerciant de afirmaţii mincinoase asupra unui concurent sau 
asupra mărfurilor ori serviciilor sale, afirmaţii de natură să dăuneze bunului mers al 


întreprinderii concurente. 


Astfel de fapte de concurenţă neloială sunt calificate de doctrină ca făcând parte din 
cateogoria faptelor de denigrare. Această formă de concurență neloială “constă în 
comunicarea sau răspândirea de afirmaţii depreciative sau comparative, făcute de autor 
(agent economic agresiv), în detrimentul unui competitor pe piaţă, în scopul de a-i ştirbi 
reputaţia sau de a-i discredita întreprinderea ori produsele. Denigrarea nu se confundă cu 
dreptul de critică, nici cu informarea consumatorilor, realizată pe calea publicităţii testării 


oficiale a unor mărfuri!” . 


Caracterul neonest al denigrării este determinat şi limitat de măsura în care agentul 


economic denigrator înțelege să-şi promoveze produsele printr-un astfel de procedeu. 


Denigrarea se poate realiza atât prin afirmaţii făcute în public cât şi prin comunicări 
confidenţiale, însă, în această ultimă situaţie, fapta va fi considerată ca denigrare dacă 
autorul ei a ştiut, “în momentul comunicării, că faptele nu corespund realităţii”!'5. Obiect al 
denigrării îl poate constitui atât persoana comerciantului (competenţă profesională, 
onorabilitatea, creditul de care se bucură, viaţa personală) cât mai ales mărfurile sau 


serviciile acestuia. 


177 O. Căpăţână; op. cit., pag. 16. 
178 I, Turcu, op. cit., pag. 245. 

Afirmațiile denigratoare pe care le poate face un comerciant, în mod public, pot fi 
cele prin care se indică în mod clar concurentul denigrat sau de genul celor care, deşi nu 
nominalizează victima denigrării, din conţinutul lor se poate realiza, cu uşurinţă, o astfel de 


indentificare!”?. 


Doctrina şi practica judiciară, este de părere ca actele şi faptele de denigrare trebuie 
să fie apte (să fie suficient de grave) să aducă o atingere semnificativă bunului mers al 
activităţii întreprinderii denigrate. În acest sens, s-a reţinut că “este admisibilă o critică 
obiectivă a produselor altui comerciant, dar nu o critică inspirată dintr-un interes personal, 


pentru a valorifica propriile sale produse”150. 


Obiectul juridic special al acestei contravenţii constă în acele raporturi juridice 
privind dreptul fiecărui comerciant la libera concurenţă, la prestigiul numelui comercial ori 
cel legat de calitatea mărfurilor şi serviciilor pe care le pune în circulaţie, precum şi acela de 


a fi perceput de posibilii clienţi în adevărata sa dimensiune şi valoare. 


Subiect activ al acestei contravenţii poate fi numai un comerciant persoană fizică sau 
juridică, prin reprezentații lor, care săvârşesc astfel de fapte denigratoare, în mod public sau 


confidențial, în modalităţile şi condiţiile prevăzute de lege. 


Subiectul pasiv al contravenţiei este întotdeauna unul determinat, adică acel agent 
economic concurent a cărei activitate va fi afectată, în mod semnificativ, de denigrarea pusă 


în operă de concurentul abuziv. 


În ceea ce priveşte latura obiectivă a contravenţiei de denigrare aceasta are în vedere 
comunicarea, publică sau confidențială, de către un comerciant de afirmaţii neconforme cu 
realitatea (mincinoase) despre persoana ori activitatea (produsele ori serviciile) unui 
comerciant concurent, afirmaţii care trebuie să fie suficient de grave încât să afecteze bunul 
mers al întreprinderii vizate. 

Sub aspectul laturii subiective, o astfel de contravenţie se va putea săvârşi doar cu 


intenţie calificată (de a face rău concurentului). 


17 Idem, pag. 246. 
15Idem, pag. 245. 
s 


125 


Sancţiunea ce se va putea aplica este amenda contravențională cuprinsă între 


15.000.000 lei şi 150.000.000 lei. 
6. Contravenţia reglementată de litera f). 


Această contravenţie are în vedere una din următoarele fapte: oferirea, promiterea 
sau acordarea — mijlocit sau nemijlocit — de daruri ori alte avantaje salariatului unui 
comerciant sau reprezentanţilor acestuia, pentru ca prin purtare neloială să poată afla 
procedeele industriale, pentru a cunoaşte sau folosi clientela sa ori pentru a obţine alt folos 


pentru sine ori pentru altă persoană în dauna unui concurent. 


Această categorie de contravenţii face parte din grupa faptelor de concurenţă 
neloială având ca scop sau ca efect dezorganizarea întreprinderii rivale. Pentru a se 


ajunge la un astfel de rezultat, modalităţile care pot fi folosite sunt diferite. 


Astfel, una dintre faptele cele mai frecvente este spionajul economic, activitate ce 
poate fi „materializată în deconspirarea şi exploatarea de către agentul economic agresiv a 
secretelor de producţie sau de gestiune ale concurentului pe piaţă”. Această formă de spionaj 
economic se realizează, de regulă, prin divulgări spontane ale salariatului către agentul 
economic concurent!5!. Din păcate, noţiunea de spionaj economic nu are o reglementare 
legală (nu există o definiție legală a acestei fapte ilicite, definițiile fiind doar doctrinare, 


dupa stiinta noastra). 


Contravenţia incriminată de litera f) a art. 4 are în vedere tocmai intenția unui 
comerciant concurent abuziv de a provoca prin mijloace neoneste, pe salariaţii ori 
reprezentanţii unui comerciant concurent, să-i dezvăluie secretele comerciale, pentru a putea 
cunoaşte clientela sau a o folosi, sau pentru a obţine — pentru sine ori pentru altul — orice alt 
folos pe care-l poate utiliza în lupta de concurenţă cu rivalul subiect pasiv şi obiect al unei 


astfel de forme grave a spionajului economic. 


Obiectul juridic special al acestei contravenţii — deosebit de grave — îl constituie 
acele raporturi juridice privind păstrarea şi apărarea secretelor comerciale precum şi cele 


vizând loialitatea salariaţilor şi a prepuşilor comerciali faţă de angajatorii lor/patronii lor. 


181 A se vedea pentru o astfel de definiţie: O. Căpăţână, op. cit., pag. 17. 

Subiect activ al contravenţiei pe care o analizăm poate fi orice comerciant persoană 
fizică sau juridică care, în vederea atingerii scopului fraudulos enunțat de prevederile literei 
f) a art. 4, utilizează unul sau altul din procedeele neoneste, enumerate de lege, în încercarea 


de a-i corupe pe salariaţi ori pe reprezentanţii comerciantului - victimă. 


Subiect pasiv, poate fi orice comerciant persoană fizică sau juridică care deţine 
anumite secrete comerciale sau industriale, sau alte avantaje concurenţiale şi care este 


concurentul comerciantului concurent abuziv. 


Latura obiectivă a contravenţiei presupune săvârşirea ei în oricare din următoarele 
modalități, singure sau împreună: oferirea ori numai promiterea acordării de daruri ori alte 
avantaje; acordarea, de către corupător, direct ori prin persoane interpuse, de daruri ori alte 
avantaje unui salariat al unui comerciant sau reprezentanţilor (prepuşilor) acestuia (aşa 
numita corupere activă), cu scopul special, ca aceştia purtându-se necinstit faţă de patronul 
lor să afle şi să-i divulge comerciantului corupător procedeele industriale, sau de a afla şi 
folosi clientela sa ori pentru a obţine alt folos pentru sine ori pentru altă persoană, în 
detrimentul comerciantului concurent victimă a acestei contravenţii. Acest tip de 
contravenție se consideră săvârşită chiar dacă rezultatul urmărit nu s-a produs (cu alte 


cuvinte fapta poate fi şi doar una de pericol social). 


În ceea priveşte latura subiectivă, o astfel de contravenție se poate realiza numai cu 
intenţia calificată, directă sau indirectă, de a dezorganiza funcțional întreprinderea rivală, 
prin aflarea şi utilizarea, în mod contrar uzanțelor cinstite, a secretelor industriale, a 
clientelei sau pentru a obține, în mod necinstit, orice alt folos care — îi poate permite 


anularea ori măcar diminuarea avantajului concurenţial al rivalului. 


Sancţiunea unei astfel de fapte contravenţionale este amenda cuprinsă între 


15.000.000 lei şi 150.000.000 lei. 
7. Contravenţia reglementată de litera g). 


Şi această contravenţie, ca şi cea analizată la punctul anterior, face parte din 
categoria acelor fapte de concurenţă neloială prin care se urmăreşte şi chiar se poate ajunge 
la dezorganizarea funcţională a întreprinderii rivale prin atragerea — în mod necinstit 


— a clientelei acelui comerciant. 

Astfel, potrivit prevederilor literei g) a art. 4 din Legea nr. 11/1991, aşa cum aceasta 
a fost modificată şi completată prin Legea nr. 298/2001, constituie contravenţie fapta de 
deturnare a clientelei unui comerciant prin folosirea legăturilor stabilite cu această clientelă 


în cadrul funcţiei deținute anterior la acel comerciant. 


Obiectul juridic special al acestei contravenţii vizează acele categorii de raporturi 
social- economice privind asigurarea şi ocrotirea liberei concurenţe, în special, a dreptului la 


propria clientelă. 


În ceea ce priveşte latura obiectivă a unei astfel contravenţii, aceasta presupune, prin 
definiţie, acţiuni clare şi neechivoce, dar neoneste, de orientare a clientelei comerciantului 
lezat spre comerciantul care profită de astfel de manevre. Aşa cum remarcă doctrina, 
„manoperele de deturnare a clientelei, oricum s-ar exprima ele, trebuie să fie temeinic 
dovedite. Orientarea spontană a clientelei spre noul comerciant, bazată pe aprecierea 
calităților personale ale acestuia, cunoscute din activitatea anterioară în slujba celuilalt 
comerciant, nu vor putea fi considerate ca fapte de deturnare a clientelei. Tot astfel, 
orientarea spontană a preferințelor clientelei spre produsele noului comerciant, apreciate 
obiectiv sau subiectiv ca fiind superioare calitativ în raport cu produsele celuilalt comerciant 
nu vor da naştere răspunderii bazate pe dispoziţiile art. 4, lit. 1) (în prezent litera g) - n.n.) al 


Legii nr. 11/1991182. 


Subiect activ al acestei fapte de dezorganizare funcțională a întreprinderii rivale 
poate fi doar un fost salariat sau prepus al unui anumit comerciant care folosindu-se de 
relaţiile personale cu clienţii fostului său patron, fie în cadrul propriei firme fie în cadrul 
altei firme la care este angajat ulterior ori dobândeşte calitatea de reprezentant legal ori 
convenţional, acţionează de aşa manieră încât atrage — în mod neonest — clientela avută de 
comerciantul la care a lucrat anterior, afectându-i, pe această cale veniturile şi implicit 


profitul. 


Doctrina, oferă unele exemple relevante de deturnare a clientelei, în maniera evocată 
de prevederile art. 4, lit. g), de genul: „vânzarea de către salariat (prepus) în nume propriu a 
unei mărfi către clientul comitentului său (marfă de acelaşi fel cu marfa aparținând 


comitentului), continuarea de către fostul salariat a unei activităţi comerciale faţă de 


182 I, Turcu, op. cit., pag. 246-247. 

clientela fostului său comitent, manifestându-se ca şi cum ar deţine în continuare vechea 
calitate de reprezentant al acelui comerciant; executarea de către un comerciant, în 
cunoştinţă de cauză, a unei comenzi adresate altui comerciant concurent, dacă aceasta a fost 
recepționată pe baza relațiilor stabilite anterior cu autorul comenzii, în perioada în care 
autorul faptei de concurenţă neloială se afla în serviciul comerciantului lezat; fapta unor 
cadre superioare din conducerea unei societăţi comerciale posedând toate informaţiile 
referitoare la societate şi la activitatea acesteia care, după ce au demisionat, au profitat de 
informaţiile deţinute şi de autoritatea pe care o aveau în societatea părăsită, pentru a deturna 
clientela acesteia uzând de relațiile pe care le-au stabilit cu acea clientelă în perioada 


anterioară”183. 


Un exemplu clasic de manopere de deturnare a clientelei este cel oferit de o sentinţă 
din 3 iulie 1950 a Tribunalului Comercial din Rouen(Franta). Astfel, prin sentința 
menţionată, s-a „considerat concurenţă neleală faptul directorului unei reviste care şi-a 
procurat adresele tuturor abonaților unei reviste concurente şi le-a trimis propria sa 


publicaţie!8. 


Subiect pasiv al contravenţiei pe care o analizăm poate fi doar acel comerciant 
(persoană fizică sau juridică) care-şi vede deturnată clientela, în mod neonest, de către fostul 
său salariat sau prepus care se foloseşte de relaţiile sale personale dobândite în perioada în 


care a fost în serviciul său. 


Latura subiectivă presupune pentru existența acestei contravenţii intenția de a 
acapara clientela aparținând altui comerciant, prin folosirea relaţiilor cu aceasta realizate 
anterior de autorul unei astfel de fapte neoneste. „Intenţia autorului faptei trebuie să fie clar 
orientată spre deturnarea de la celălalt comerciant a clientelei cu care a stabilit relaţii în 


perioada de activitate anterioară”!35 subliniază un ilustru autor. 


Sancţiunea care se poate aplica pentru săvârşirea unei astfel de contravenţii este 


amenda contravenţională între 15 milioane de lei şi 150 de milioane. 


8. Contravenţia reglementată de litera h). 


183 Idem, pag. 247. 
18 Y, Eminescu, op. cit., pag. 87. 
185 1. Turcu, op. cit., pag. 246. 

Ultima, dar nu cea mai puţin gravă, contravenţie incriminată de art. 4 din Legea nr. 
11/1991 este aceea pe care o defineşte litera g) a respectivului articol. Astfel, potrivit 
textului acestuia, constituie contravenţie „concedierea sau atragerea unor salariaţi ai unui 
comerciant în scopul înființării unei societăți concurente care să capteze clienţii acelui 
comerciant sau angajarea salariaților unui comerciant în scopul dezorganizării activităţii 


sale”. 


Şi această categorie de fapte de concurență neonestă fac parte din cele de 
dezorganizare funcțională a întreprinderii rivale, fiind desemnată de doctrina relevantă sub 


denumirea de concedierea salariaţilor 1%. 


Obiectul juridic special al acestei categorii de contravenţii il reprezintă grupul de 
raporturi juridice privind asigurarea loialității salariaților unui comerciant, în raport cu alți 


comercianţi concurenţi, precum şi cel vizând libera şi onesta concurență comercială. 


Subiect activ al contravenţiei pe care o analizăm poate fi atât o persoană care deţine 
atribuţii decizionale în conducerea unui agent economic (având, în mod special, dreptul de a 
angaja şi concedia personal) cât şi orice alt comerciant concurent care, prin diverse 
manopere neoneste, reuşeşte să atragă şi să angajeze salariaţii (sau măcar o parte) 


concurentului, pentru a-l destabiliza funcțional, după caz. 


Subiect pasiv, poate fi orice comerciant care se vede confruntat cu astfel de 
manopere de concediere a salariaților (din partea unuia sau a mai multora dintre 
conducătorii săi) ori de atragere a acestora de către concurenţii săi, doar cu scopul de a-l 
lipsi de astfel de elemente ale fondului comercial (cum este forţa de muncă, având o anumită 


calificare şi specializare) care-i conferă un avantaj concurenţial important. 


Specific laturii obiective a acestei contravenţii sunt: acțiuni (decizii) de concediere 
sau de atragere a unor salariaţi în scopul de a-i angaja apoi la o nouă firma (agent economic) 
ce se va înfiinţa de către cel care acţionează în modul descris şi pentru ca aceşti noi angajaţi 
proveniţi de la concurentul - victimă, să-i capteze clientela care a fost atrasă de bunul 
renume al respectivilor foşti salariaţi; măsuri de angajare a salariaţilor unui comerciant 


concurent, având ca scop principal dezorganizarea/destabilizarea activităţii acestuia. În 


186 Idem, pag. 247. 

esenţă, aşa cum remarca literatura de specialitate, două sunt modalitățile tipice de săvârşire a 
unei astfel de contravenţii: înființarea unei societăţi concurente la care vor fi angajaţi 
salariaţii  concediaţi, în acest scop;si dezorganizarea activităţii altui comerciant 


(concurent)!%. 


Latura subiectivă se particularizează numai printr-o intenţie calificată, urmărind unul 
din următoarele scopuri enumerate de legiuitor: înființarea unei societăți comerciale care să 
capteze clientela concurentului; dezorganizarea activităţii acestuia. Astfel de scopuri trebuie 
dovedite în mod neechivoc, „şi răspunderea va putea fi stabilită chiar dacă acel scop nu a 


fost atins, indiferent din ce cauză”158. 


Literatura de specialitate ne oferă câteva exemple de fapte contravenţionale de genul 
celor la care se referă prevederile literei h) a art. 4. Astfel de exemple pot fi: „angajarea 
simultană a mai multor foşti salariaţi ai unei societăţi concurente, având drept consecinţă şi 
dezorganizarea acelei societăți, demisia simultană şi în mod necesar concertată a întregului 
personal al unei societăţi, urmată de angajarea la o altă societate concurentă; crearea de către 
fostul asociat al unei societăți comerciale a unei societăți concurente şi angajarea în noua 
societate a cvasi - totalității salariaților primei societăţi; creatorul unei noi societăți 
realizează primele afaceri cu clienţii fostului său patron deturnaţi de către salariaţii care au 


părăsit vechea societate angajându-se la aceea nou constituită”18%, 


Sancţiunea ce se va putea aplica celor vinovați de săvârşirea unei astfel de 
contravenţii - fapte de concurenţă neloială, este amenda contravenţională cuprinsă între 15 


milioane şi 150 milioane lei. 


VII. 1. 4. Reguli privind constatarea şi sancţionarea contravenţiilor 


reglementate de Legea nr. 11/1991. 


În conformitate cu prevederile alin. (3) al art. 4 sancţiunile contravenţionale 
(amenzile) reglementate de alin. (2) se vor putea aplica şi persoanelor juridice, în cazul în 
care subiect activ al unei anumite contravenţii este un comerciant (agent economic) 


persoană juridică. Desigur, săvârşirea unei contravenţii de către o persoană juridică se poate 


187 A se vedea pentru astfel de opinii: I. Turcu, op. cit., pag. 248. 
18 Idem. 
15 Ibidem. 

produce prin faptele delictuale ale reprezentaţilor lor legali ori convenţionali (persoane 
fizice), care le săvârşesc cu prilejul ori în legătură cu exercitarea atribuţiunilor (puterilor) de 
reprezentare ce le-au fost încredințate de către organele statutare, în condițiile legii şi/sau ale 


actelor constitutive. 


Constatarea faptelor contravenţionale şi aplicarea  cuvenitelor amenzi 
contravenţionale precum şi a celorlalte sancțiuni complementare prevăzute de dreptul 
comun, este încredinţată, potrivit prevederilor alin. (4) al art. 4, personalului împuternicit de 
către Ministerul Finanţelor Publice, în conformitate şi cu prevederile art. III, alin. (1), lit d) 
din O.U.G. nr. 121/2003, astfel cum aceasta a fost modificată, completată şi aprobată prin 
Legea nr. 184/2004. Constatarea contravenţiilor se va putea face fie din oficiu, de către 
persoanele anume împuternicite, fie la sesizarea părţii vătămate şi/sau a camerelor de comerţ 


şi industrie teritoriale. 


Prin excepție de la regula menţionată, potrivit prevederilor alin. (5) al art. 4, în 
cazurile de concurenţă neloială ce afectează în mod semnificativ funcţionarea concurenţei pe 
piaţa relevantă afectată, Ministerul Finanţelor Publice, prin direcția generală de specialitate, 
este obligat să sesizeze Consiliul Concurenţei pentru soluționarea unei astfel de situaţii, în 
conformitate cu dispoziţiile Legii nr. 21/1996. În tăcerea Legii nr. 11/1991, apreciem că în 
astfel de situaţii revine obligaţia, fie plenului Consiliului Concurenţei, fie comisiei de resort, 
fie inspectorilor de concurență, după caz şi potrivit competenţelor stabilite de lege pentru 
fiecare din aceste organe, să încadreze în prevederile Legii nr. 21/1996, faptele cu care vor fi 


sesizate în condiţiile alin. (5) al art. 4 din prima lege citată. 


În conformitate cu prevederile alin. (6) al art. 4, Ministerul Finanţelor Publice, prin 
direcția de specialitate, are obligația de a transmite camerelor de comerț şi industrie 
teritoriale, în raza cărora îşi au sediul ori domiciliul contravenienţii procesele - verbale de 
constatare şi sancționare contravențională, probabil, în scopul organizării aşa numitului 
cazier al comercianților, instituţie care, din păcate, nu îşi găseşte încă o reglementare legală 


în sistemul dreptului românesc contemporan. 


Deşi, potrivit prevederilor alin. (7) al art. 4 din Legea nr. 11/1991, contravenţiilor 
prevăzute de acest act normativ li se aplică prevederile O.G. nr. 2/2001 privind regimul 


Juridic al contravenţiilor, amenzilor prevăzute de primul act normativ nu li se vor aplica 

facilitățile de plată prevăzute de art. 28 şi 29 din ordonanța citată, în lipsa unei prevederi 
exprese, în sensul aplicării lor, aşa cum cere imperativ alin. (1), teza ultimă al art. 28 din 


O.G. nr. 2/2001. 


Prin derogare de la dreptul comun (art. 13, alin. 1 din O.G. nr. 2/2001) conform 
prevederilor alin. (8) a art. 4, termenul de prescripţie al aplicării sancțiunii amenzii 
contravenţionale reglementate de art. 4 din Legea nr. 11/1991 este de 3 ani şi nu de 6 luni, 


cum este în dreptul comun. 


In fine, căile de atac împotriva proceselor - verbale de sancţionare contravenţională, 
întocmite în baza Legii nr. 11/1991, precum şi competenţa de soluţionare a acestora sunt 


cele reglementate de dreptul comun, adică de O.G. nr. 2/2001. 


VII. 1. 5. Infracţiunea incriminată şi sancţionată de art. 5 din Legea nr. 


11/1991. 


Consecvent în aplicarea principiului gradualităţii incriminării şi pedepsirii faptelor 
de concurenţă neloială, legiuitorul român din anul 2001, a realizat o nouă structură şi 
configurație juridică a infracţiunii de concurenţă neloială reglementată de art. 5 din Legea 
nr. 11/1991, prin raportare la aceiaşi infracțiune, dar reglementată de art. 5 al aceleiaşi legi, 


însă în forma sa iniţială (anul 1991). 


Astfel, în prezent art. 5, alin. (1) din Legea nr. 11 /1991 conţine următoarea 


reglementare a infracțiunii de concurenţă neloială: 


“Constitutie infracţiune şi se pedepseşte cu închisoare de la 6 luni la 2 ani sau cu 


amenda de la 25.000.000 lei la 50.000.000 lei: 


a) folosirea unei firme, invenţii, mărci, indicaţii geografice, unui desen sau model 
industrial, unor topografii ale unui circuit integrat, unei embleme sau unui 
ambalaj de natură să producă confuzie cu cele folosite legitim de alt 


comerciant (fapte de confuzie); 


b) punerea în circulație de mărfuri contrafăcute şi/sau pirat, a căror comercializare 
aduce atingere tilularului mărcii şi induce în eroare consumatorul asupra 


calității produsului/serviciului (fapte de confuzie); 

d) 


e) 


g) 


folosirea în scop comercial a rezultatelor unor experimentări a căror obținere a 
necesitat un efort considerabil sau a altor informații secrete în legătură cu 
acestea, transmise autorităților competente în scopul obținerii autorizaţiilor de 
comercializare a produselor farmaceutice sau a produselor chimice destinate 


agriculturii, care conțin compuşi chimici noi; 


divulgarea unor informaţii prevăzute la lit c), cu excepţia situațiilor în care 
dezvăluirea acestor informaţii este necesară pentru protecția publicului sau cu 
excepţia cazului în care s-au luat măsuri pentru a se asigura că informaţiile sunt 
protejate contra exploatării neloiale în comerţ, dacă aceste informaţii provin de 


la autoritățile competente; 


divulgarea, achiziţionarea sau utilizarea secretului comercial de către terţi, fără 
consimţământul deţinătorului său legitim, ca rezultat al unei acţiuni de spionaj 


comercial sau industrial; 


divulgarea sau folosirea secretelor comerciale de către persoane aparținând 
autorităților publice, precum şi de către persoane împuternicite de deţinătorii 


legitimi ai acestor secrete pentru a-i reprezenta în faţa autorităţilor publice; 


producerea în orice mod, importul, exportul, depozitarea, oferirea spre vânzare 
sau vânzarea unor mărfuri/servicii purtând menţiuni false privind brevetele de 
invenţii, mărcile, indicaţiile geografice, desenele sau modelele industriale, 
topografiile de circuite integrate, alte tipuri de proprietate intelectuală cum ar fi 
aspectul exterior al firmei, designul vitrinelor sau cel vestimentar al 
personalului, mijloacele publicitare şi altele asemenea, originea şi 
caracteristicile mărfurilor, precum şi cu privire la numele producătorului sau al 
comerciantului, în scopul de a-i induce în eroare pe ceilalți comercianţi şi pe 


beneficiari” (fapte de cconfuzie). 


Aliniatul (2) al art. 5, defineşte, în mod util, şi noţiunea de mențiuni false asupra 


originii mărfurilor, cu referire la latura obiectivă a formei infracţiunii de concurenţă neloială 


reglementate de prevederile literei g). În sensul dispozitiei legale menţionate prin “menţiuni 


false asupra originii mărfurilor se înţelege orice indicaţii de natură a face să se creadă că 


mărfurile au fost produse într-o anumită localitate, într-un anumit teritoriu sau într-un 

anumit stat. Nu se socoteşte menţiune falsă asupra originii mărfurilor denumirea unui produs 
al cărui nume a devenit generic şi indică în comerţ numai natura lui, în afară de cazul în care 


denumirea este însoțită de o menţiune care ar putea face să se creadă că are acea origine”. 


Încercând să realizăm o analiză a acestei infracţiuni deosebit de complexe, atât sub 
aspectul obiectului juridic special cât şi sub aspectul obiectului material, dar mai ales al 
laturii obiective, este momentul să constatăm că infracţiunea de concurență neloială 
reglementată de art. 5 din Legea nr. 11/1991, pare a fi fost concepută ca o infracţiune 
“gigant”, având 7 forme diferite de materializare, mai multe obiecte materiale şi o 
multitudine de modalităţi practice de săvârşire. Mai mult decât atât, această infracţiune pare 
a încorpora în conţinutul şi în structura sa şi infracțiunile similare incriminate şi pedepsite de 
art. 301 C. pen. şi de art. 86 din Legea nr. 84/1998 privind mărcile şi indicaţiile geografice. 
Astfel, pentru comparaţie şi pentru susţinerea unei astfel de afirmații redăm, în continuare, 
conţinutul infracţiunii de concurenţă neloială reglementată de art. 301 C.pen. precum şi cea 


reglementată de art. 86 din Legea nr. 84/1998. 


1. Art. 301 C.pen.: “Fabricarea ori punerea în circulaţie a unor produse care poartă 
denumiri de origine ori indicaţii de provenienţă false, precum şi aplicarea pe produsele puse 
în circulaţie de mențiuni false privind brevetele de invenţii, ori folosirea unor nume 
comerciale sau a denumirilor organizațiilor de comerţ ori industriale, în scopul de a induce 


în eroare pe beneficiari, se pedepsesc cu închisoare de la o lună la 2 ani sau cu amenda”. 


La o simplă comparaţie a conţinutului acestei infracţiuni cu prevederile literei g) a 
art. 5 din Legea nr. 11/1991 se poate constata o foarte mare similitudine (aproape de 
identitate) între cele două reglementări, forma reglementată de litera g) fiind, însă, mai 
extinsă, sub aspectul obiectului material al acestei infracțiuni. Aşa fiind, în opinia noastră, 
prevederile art. 301 C.pen., ar trebui considerate abrogate deşi, aşa după cum este cunoscut 
abrogarea implicită nu ar trebui admisă în materie penală. Desigur, de lege ferenda, se 
impune o astfel de abrogare expresă, deoarece reglementarea literei g) a art. 5 din Legea nr. 
11/1991 este mai complexă şi mai adecvată noilor realități social - economice, pe de o parte, 
şi pe de altă parte, pedepsele reglementate de art. 301 şi de art. 5, lit.g) sunt identice ca 


natură şi asemănătoare ca şi cuantum. 

2. Art. 86 din Legea nr. 84/1998 privind mărcile şi indicaţiile geografice. Potrivit 
acestui articol, “orice utilizare a mărcilor sau indicaţiilor geografice, contrară practicilor 
loiale în activitatea industrială sau comercială, în scopul de a induce în eroare consumatorii, 
constituie un act de concurenţă neloială şi se pedepseşte cu închisoare de la o lună la 2 ani 
sau cu amendă de 15 milioane. Acţiunea penală se pune în mişcare la plângerea prealabilă a 


persoanei vătămate”. 


Comparând această reglementare cu reglementarea conținută de prevederile 
diverselor litere ale art. 5 din Legea nr. 11/1991, vom putea constata că aceasta se aseamănă 
foarte mult cu formele infracțiunii de concurenţă neloială reglementate de literele a) şi b), 
deşi conţinutul acestor două forme este mai extins decât cel al art. 86. În aceste condiţii, se 
pune legitima întrebare: în cazul în care un comerciant, spre exemplu, săvârşeşte o faptă de 
folosire a unei indicaţii geografice într-un mod care este de natură (în mod intenționat) să 
producă confuzie cu cele folosite în mod legitim de către alt comerciant (ipoteza prevăzută 
de art. 5, lit. a) din Legea nr. 11/1991 cât şi de art. 86 din Legea nr. 84/1998), care dintre 
prevederile legale citate i se va aplica infractorului — ambele legi citate fiind legi speciale, în 
raport cu Codul penal şi având în vedere că limita minimă a închisorii este mai mică, în 
cazul avut în vedere de art. 86 din Legea nr. 84/1998, în raport cu lit. a) a art. 5 din Legea nr. 
11/1991? Această întrebare, departe de a fi retorică, pune în discuţie menţinerea unei 


nesistematizări a legislaţiei şi necesitatea unor măsuri urgente de coordonare legislativă. 


În ceea ce priveşte obiectul juridic special al fiecăreia din formele infracțiunii 
reglementate de art. 5 din Legea nr. 11/1991, este util de reţinut că acesta este diferit de la o 
formă la alta. Astfel, la forma prevăzută de litera a) obiectul constă în acele relaţii sociale 
referitoare la asigurarea respectării normelor privind concurenţa loială cu privire la folosirea 
unei firme, mărci, a indicațiilor geografice, desenelor ori modelelor industriale, topografii 
ale circuitelor integrate, a unei embleme sau a unui ambalaj. În cazul formei incriminate de 
litera b) obiectul juridic special constă în relațiile sociale referitoare la regimul stabilit de 
lege şi uzanţele comerciale pentru comercializarea mărfurilor cu folosirea legitimă a 


mărcilor şi cu respectarea standardelor de calitate a produselor şi a serviciilor. 


Obiectul juridic special al formei incriminate de litera c) constă în acele relații 


sociale privind condiţiile în care pot fi exploatate în scop comercial rezultatele unor 

experimente ori informaţii secrete în legătură cu acestea, înainte de a obţine autorizaţiile de 
comercializare a produselor farmaceutice sau a produselor chimice destinate agriculturii, 
care conţin compuşi chimici noi. Obiectul juridic special al formelor reglementate de literele 
d)-f) au în vedere relaţiile sociale privind protecția şi utilizarea în mod onest a secretelor 
comerciale ori industriale atât de către terții comercianţi concurenți cât şi de autorităţile 
publice, inclusiv funcţionarii publici care vin în contact, în mod profesional cu astfel de 


secrete. 


În fine, obiectul juridic special al formei infracţiunii reglementate de literea g) îl 
constituie relaţiile sociale privind utilizarea în conformitate cu legea şi cu uzanţele cinstite a 
atributelor de identificare şi individualizare ale comercianților, ale mărfurilor şi serviciilor 
lor, ale invențiilor, în general, ale tuturor drepturilor de proprietate intelectuală (industrială) 
cu ocazia producerii, importului, exportului, depozitării, oferirii spre vânzare ori a vânzării 


unor mărfuri sau servicii. 


În ceea ce priveşte obiectul material al celor 7 forme ale infracţiunii incriminate de 
art. 5 din Legea nr. 11/1991, aşa după cum am arătat deja acesta este foarte divers, cum ar fi: 
drepturi de proprietate intelectuală privative ori colective, mărfuri contrafăcute ori pirat, 


secrete comerciale ori industriale, rezultatele unor cercetări etc. 


Subiect activ al unor astfel infracțiuni, de la caz la caz, poate fi doar un comerciant, 
ori un împuternicit al acestuia, un funcționar public (ambii fiind subiecți calificaţi) sau orice 
altă persoană care nu are o calitate specială. Subiect pasiv al tuturor formelor infracțiunii pe 
care o analizăm este, în primul rând, un comerciant concurent victimă a unor astfel de fapte 
de concurenţă neloială dar şi consumatorii care sunt induşi în eroare, în mod viclean de către 


făptuitori. 


Cât priveşte latura subiectivă a infracţiunii reglementate de art. 5 din Legea nr. 
11/1991, în toate cele 7 forme incriminate de literele a)-g) această infracțiune poate fi 
săvârşită numai cu intenţie directă sau indirectă. 


A 


In ceea ce priveşte pedeapsa ce se poate aplica pentru săvârşirea unei astfel de 
infracţiuni, remarcăm doar că, limita maximă a amenzii penale este de numai 50.000.000 lei, 
de trei ori mai mică decât limita maximă a amenzii contravenţionale ce se poate aplica 


pentru oricare dintre contravenţiile incriminate de art. 4, lit. d)- h) din Legea nr. 11/1991, 


137 


situație care nouă ni se pare anormală şi neconformă cu distincțiile ce trebuie să existe între 


contravenţii şi infracțiuni. 


În legătură cu formele foarte diverse şi complexe de săvârşire a infracţiunii 
incriminate de art. 5, credem util să mai reținem marea asemănare între latura obiectivă a 
contravenției reglementate de art. 4, lit .b) şi forma infracţiunii (sub aspectul laturii 
obiective) reglementată de litera e) a art. 5. În condiţiile unei astfel de asemănări, nefirescă, 
totuşi, ni se pare împrejurarea că legiuitorul, în cazul formei infracțiunii prevăzute de litera 
e) a art. 5 condiționează calificarea faptelor avute în vedere ca infracțiuni de aspectul că 
divulgarea, achiziționarea sau utilizarea secretului comercial de către terți să fie rezultatul 
unei acțiuni de spionaj industrial sau comercial fără, însă, a defini aceste noţiuni. Aşa fiind, 
din punct de vedere practic, după părerea noastră, va fi greu de susţinut o acțiune penală, 


bazată pe prevederile art. 5, lit. e) din Legea nr. 11/1991. 


În conformitate cu prevederile art. 8 din Legea nr. 11/1991, acţiunea penală, în cazul 
săvârşirii infracțiunii incriminate de art. 5, se va putea pune în mişcare doar la plângerea 
părții vătămate ori la sesizarea camerei de comerţ şi industrie teritoriale sau a altei 
organizaţii profesionale ori la sesizarea persoanelor împuternicite de Ministerul Finanţelor 


Publice, din cadrul direcţiei generale de specialitate. 


În fine, competenţa de judecată a cauzelor penale privind infracţiunea prevăzută de 
art. 5 din Legea nr. 11/1991 îi revine, potrivit prevederilor art. 7, alin. (1), tribunalului 
locului săvârșirii faptei sau în a cărui rază teritorială se găseşte sediul inculpatului, în lipsa 
unui sediu, competenaţa va reveni tribunalului de la domiciliul inculpatului. 

În ceea ce priveşte competenţa de soluţionare a plângerilor împotriva proceselor - 
verbale de sancționare contravenţională în temeiul prevederilor art. 4 din Legea nr. 11/1991 


aceasta, potrivit dreptului comun revine judecătoriei în a cărei rază a fost săvârşită 


contravenţia (a se vedea prevederile art. 32 din O.G. nr. 2/2001. 


VII. 1. 6. Reguli speciale privind răspunderea pentru faptele de concurenţă 


neloială. 


Aşa după cum stabileşte art. 1 al Legii nr. 11/1991, săvârşirea de acte sau fapte de 


concurenţă neloială (contrare uzanțelor cinstite şi principiului bunei-credinţe) poate să atragă 

răspunderea civilă, administrativă sau penală a celor vinovaţi, fie alternativ, fie chiar 


cumulativ (spre exemplu: cumularea răspunderii penale cu cea civilă). 


Indiferent de tipul răspunderii, autorul faptei de concurență neloială va putea fi 
obligat, pe lângă alte sancțiuni, să înceteze sau să înlăture actul şi, dacă este cazul, şi să 
plătească despăgubiri pentru daunele pricinuite agentului economic lezat, în conformitate cu 


prevederile art. 9, alin. (1). 


Acţiunea civilă prin care reclamantul solicită instanţei competente să-l oblige pe 
pârât să înceteze sau să înlăture actul de concurenţă neloială, să restituie documentele 
confidenţiale însuşite în mod ilicit de la deţinătorul lor legitim şi, după caz, să plătească 
despăgubiri pentru daunele pricinuite (a se vedea prevederile art. 6 din Legea nr. 11/1991) 
este desemnată de către doctrină sub denumirea de acțiune în concurență neloială. Aşa cum 
arăta o ilustră autoare, “în prezent, opinia dominantă consideră acţiunea în concurență 
neleala o acţiune în responsabilitate delictuală de tip special, care nu-şi are temeiul în 
încălcarea unui drept. Răspunderea pentru actele de concurenţă neleală se naşte în exerciţiul 


unui drept, ceea ce îi imprimă o serie de trăsături caracteristice”. 


In legătură cu noţiunea de răspundere civilă ce se naşte din exercițiul unui drept, 
aceeaşi autoare, citându-l pe L. Josserand, arăta că „actul excesiv este exercițiul unui drept 


criticabil cantitativ, pentru că depăşeşte ceea ce este firesc în relaţiile normale”!”. 


Dacă faptele de concurență neloială pricinuiesc persoanei lezate (concurentului 
vătămat) şi prejudicii patrimoniale sau morale, ea este în drept să se adreseze tribunalului 
competent, potrivit locului săvârşirii faptei, sau în a cărui rază teritorială se găseşte sediul 
pârâtului sau inculpatului ori în lipsa sediului, tribunalului de la domiciliul pârâtului sau 
inculpatului, solicitând, printre altele, ca tribunalul să-l oblige pe autorul actului sau faptului 
ilicit, să înceteze sau să înlăture actul respectiv, şi dacă se va fi produs un prejudiciu, şi să i 
se plătească cuvenitele despăgubiri pentru acoperirea daunelor patrimoniale sau morale 


suportate. 


De asemenea, potrivit prevederilor art. 7, alin. (2) din Legea nr. 11/1991, aliniat ce a 


fost introdus prin Legea nr. 298/2001, „la cererea deţinătorului legitim al secretului 


19 Y, Eminescu, op. cit., pag. 121. 
19! Idem, pag. 122. 

comercial instanţa de judecată sesizată poate dispune măsuri de interzicere a exploatării 
industriale şi/sau comerciale a produselor rezultate din însuşirea ilicită a secretului comercial 
sau distrugerea acestor produse. Interdicţia încetează atunci când informaţia potejată a 


devenit publică” 


Şi în această materie, se poate utiliza procedura specială a ordonanţelor 
preşedinţiale, reglementată de art. 581 şi următorele, C.pr.civ., ori de câte ori se impune 


luarea unor măsuri ce nu suferă amânare. 


Dacă instanţa de judecată competentă, sesizată cu o acţiune în concurenţă neloială o 
va admite, va putea dispune, la cererea persoanei vătămate, şi ca mărfurile sechestrate să fie 
vândute, după distrugerea falselor menţiuni. Suma ce se va obţine dintr-o astfel de vânzare 
judecătorescă (judiciară) va fi folosită, în primul rând, pentru acoperirea despăgubirilor 


acordate (se vedea prevederile art. 10 din Legea nr. 11/1991). 


Legea nr. 11/1991, prin alin. (2) al art. 9, instituie solidaritatea pasivă între salariatul 
care a săvârşit fapte de concurenţă neloială cu ocazia exercitării atribuţiunilor sale de 
serviciu şi comerciantul care l-a angajat (persoana fizică sau juridică), ca o măsură de 
garantare a recuperării prejudiciului cauzat. Comerciantul al cărui salariat a săvârşit fapta de 
concurență neloială cu prilejul exercitării atribuţiunilor sale de serviciu, va putea fi 
îndreptățit să facă dovada că, potrivit uzanțelor, nu era în măsură să prevină comiterea 
faptelor, şi în consecinţă, va fi exonerat de solidaritatea legală cu salariatul în cauză (avem 


de a face cu o notabilă categorie de fapte exoneratoare de răspundere indirectă). 


În drept, răspunderea comerciantului alături de salariatul său, în materia concurenţei 
neloiale, este o formă specifică de răspundere civilă delictuală a comitentului pentru fapta 
prepusului său, în materie de concurenţă neloială, răspundere nu solidară, ci in solidum, 
întrucât comerciantul nu a săvârşit fapta împreună cu salariatul său, el fiind dator să 


garanteze acoperirea efectelor riscului activităţii pe care o desfăşoară!”?. 


192 A se vedea pentru o analiză a acestui tip de răspundere şi a fundamentului său, spre exemplu: L. Pop; 
Drept civil. Teoria Generală a Obligaţiilor. Tratat. Ediţie revăzută; Editura Fundaţiei Chemarea Iaşi, 1994, 
pag. 272. 

În cazul unei pluralităţi de subiecţi activi ai faptelor de concurență neloială 
prejudiciante, aceştia vor răspunde solidar pentru acoperirea prejudiciului produs (alin. 3 al 


art. 9). 


O măsură specială, sancţionatorie şi complementară măsurilor principale de tragere 
la răspundere (condamnarea la închisoare sau amenda penală, obligarea la încetarea faptei 
ilicite sau repararea daunei produse), ce poate fi dispusă de instanţa de judecată competentă, 
este obligarea autorului faptei la publicarea hotărârii respective în presă, pe cheltuiala 


făptuitorului. 


Acţiunea în concurenţă neloială, ca acţiune civilă în responsabilitate delictuală este, 
prin derogare de la prevederile dreptului comun în materie (codul de procedură civilă), de 
competenţa tribunalului locului săvârşirii faptei sau în a cărui rază teritorială se găseşte 
sediul pârâtului sau inculpatului; în lipsa unui sediu este competent tribunalul domiciliului 
pârâtului sau inculpatului, potrivit prevederilor art. 7, alin. (1) din Legea nr. 11/1991. 
Aşadar, din punctul de vedere al competenţei materiale, aceasta este una de ordine publică, 
iar din punctul de vedere al competenţei teritoriale, aceasta este una alternativă. Apreciem că 
avem de a face cu o competenţă materială derogatorie de la dreptul comun întrucât, litigiile 
derivate din fapte de concurenţă neloială sunt, de cele mai multe ori (dacă nu cumva, în 
totalitatea lor) comerciale. Aşa fiind, competenţa — potrivit codului de procedură civilă — ar 
trebui să se împartă între judecătorii — pentru litigiile patrimoniale cu o valoare sub un 1 
miliard de lei, şi tribunale (secţiile comerciale), pentru litigiile neevaluabile în bani precum 


şi pentru cele de peste 1 miliard lei. 


Prin derogare de la dreptul comun în materie de prescripţie extinctivă (Decretul nr. 
167/1958) prin art. 12 din Legea nr. 11/1991, s-a stabilit un termen de un an, perioadă în 
care poate fi introdusă acțiunea în despăgubire, întemeiată pe fapte de concurenţă neloială. 
Acest termen începe să curgă de la data când cel păgubit a cunoscut sau a trebuit să 
cunoască dauna şi pe cel care a cauzat-o sub rezerva, însă, ca reunirea celor două condiţii şi 
introducerea acţiunii să nu se producă mai târziu de trei ani de la data săvârşirii faptei 


dăunătoare. 
VII. 2. Concurența neloială pe piaţa internaţională. 


VII. 2. 1. Noţiuni generale. Izvoare de drept intern şi internaţional. 

A. Noţiuni generale 


După cum este cunoscut, în principal, circuitul internaţional de valori economice are 
menirea de a satisface nevoile fiecăreia dintre ţările participante. Importul trebuie să asigure 
bunurile care lipsesc sau sunt insuficiente pe piaţa unei ţări, iar exportul trebuie să contribuie 


la valorificarea pe pieţele externe a cantităților de bunuri excedentare!”?. 


In epoca contemporană, datorită influenţei concertate a diverşilor factori, mai ales 
tehnologici, se manifestă tendinţa de a se exporta produse chiar dacă nevoia unei ţări 
importatoare ar putea să fie satisfăcută cu produsele indigene, însă, în anumite condiţii, în 


competiţia cu producătorii de pe piaţa de import se pot obţine profituri mult mai mari. 


Actualele practici concurenţiale neoneste înregistrate pe piața mondială, de regulă, 
de către agenţii economici cei mai puternici, fac necesare o serie de măsuri de ordin 
legislativ (de drept intern şi internaţional) prin care să se reprime şi să se preîntâmpine astfel 


de practici. 


Aşa după cum s-a subliniat în capitolul precedent, fapte de concurenţă neloială din 
cele reglementate de Legea nr. 11/1991 pot fi săvârşite şi în raporturile comerciale cu 
element de extraneitate, fără însă ca acestea să îmbrace un alt specific decât cel al 


raporturilor juridice de drept conflictual. 


De altfel, potrivit art. 14 din Legea nr. 11/1991, dispoziţiile acesteia se vor putea 
aplica şi persoanelor fizice sau juridice străine care săvârşesc acte de concurenţă neloială pe 
teritoriul României. Este necesar să subliniem că, în conformitate cu prevederile secțiunii a 
XI-a din cadrul capitolului al VIII-lea al Legii nr. 105/1992, privind raporturile de drept 
internaţional privat, pretențiile de reparaţii ale unei persoane întemeiate pe un act de 
concurenţă neloială sau pe un alt act care provoacă restrângeri nelegitime liberei concurenţe 
sunt supuse legii statului pe a cărei piaţă s-a produs rezultatul dăunător. Potrivit art. 118 din 
această lege, la cererea persoanei prejudiciate poate fi aplicată de către instanţa de judecată 
competentă şi/sau legea statului de sediu al persoanei prejudiciate, dacă actul de concurenţă 
neloială a produs daune care o privesc în exclusivitate, ori legea contractului dintre părți, 


dacă actul de concurenţă neloială a fost săvârşit şi a adus prejudicii raporturilor dintre ele. 


19% A se vedea pentru astfel de consideraţii: O. Căpăţână; Dreptul concurenţei comerciale. Concurența 
neloială pe piaţa internă şi internaţională. Reeditare 1996, Lumina Lex, Bucureşti, 1996, pag.21. 

Cât priveşte întinderea despăgubirilor pe care le pot acorda instanțele române, în 
cazul în care, unui raport juridic izvorat dintr-un act de concurenţă neloială îi este aplicabilă 
o lege străină, determinată potrivit normei conflictuale române (Legea nr. 105/1992), aceasta 
trebuie mărginită la limitele stabilite de legea română (de drept substanţial) pentru prejudicii 


corespunzătoare. 


Un specific aparte, din perspectiva faptelor de concurență neloială pe piața 
internațională, îl au acele fapte de concurență neloială cunoscute sub denumirea de 


dumping şi subvenţii de stat. 


Aceste două categorii de fapte de concurenţă neonestă pot avea consecinţe deosebit 
de grave pentru echilibrul economic al unui stat astfel încât este necesar ca ele să fie 
reprimate cu promptitudine şi severitate. “Ţinând seama de influenţele majore negative pe 
care le pot exercita la nivel mondial, sunt singurele fenomene care merită să atragă atenţia, 


2194 


atât spre a le defini, cât şi în scopul firesc de a le reprima” “*, conchide un ilustru autor şi 


cercetător al problematicii specifice. 


În ceea ce priveşte România, ca urmare a faptului că, în prezent, cele mai multe 
produse autohtone nu mai sunt subvenţionate de la bugetul public național, urmare a 
liberalizării preţurilor şi a intrării în vigoare a prevederilor Legii nr. 21/1996, producătorii şi 
comercianții locali sunt puternic concuraţi de cei străini, care exportă pe piaţa românească 
produse mai competitive şi chiar mai ieftine decât cele indigene. În aceste condiţii faptele de 


concurenţă neloială la import trebuie prevenite, iar dacă se produc, trebuie reprimate. 


B. Izvoarele de drept internaţional şi de drept intern privind faptele de 


concurenţă neloială. 


Cele mai importante convenţii internaţionale privind reprimarea concurenţei neloiale 
pe piaţa internaţională au fost elaborate sub egida GATT (Acordul General pentru Tarife şi 


Comerţ). Țara noastră a aderat la acest acord în anul 1972. 


Cât priveşte faptele îndreptate împotriva concurenţei oneste, GATT a recunoscut 


țărilor membre o serie de drepturi anti-dumping şi drepturi compensatorii, menite să 


19 Idem, pag. 22. 

contracareze efectele practicării de către exportatori a preţurilor de dumping. De asemenea, 
au fost convenite măsuri de sancționare a faptelor de subvenţionare a exporturilor. 

În timp, măsurile iniţiale adoptate de GATT s-au vădit a fi imperfecte şi insuficiente, 
interne anti-dumping ale fiecărui stat membru, precum şi datorită unei definiri imprecise a 


noţiunii de dumping!%. 


În urma rundei de negocieri, cunoscută sub numele de runda Kennedy (1963-1967), 


au fost elaborate noi reglementări astfel: 


1. Codul anti-dumping, act normativ care a consacrat obligaţia statelor semnatare 


de a respecta reglementările anti-dumping cuprinse în cod. 


În scopul supravegherii şi controlului practicii de dumping a fost instituit un comitet 
al practicilor anti-dumping. Acest cod a fost revizuit în urma rundei Tokio-Geneva 1979, 


revizuire care a intrat în vigoare în 1980. 


2. Codul anti-subvenţii şi măsuri compensatorii, cod ce a fost adoptat tot cu 


ocazia rundei Kennedy. 


Sub aspectul izvoarelor de drept intern este de reținut că numeroase state au elaborat 
reglementări anti-dumping, chiar înainte de elaborarea primelor convenţii internaţionale în 
materie. De regulă, astfel de reglementări se regăsesc în codurile vamale ale ţărilor care le- 


au edictat. 


Adoptarea de către GATT a codului anti-dumping, în 1979, a făcut necesară 


adaptarea legislaţiei interne a statelor semnatare la exigenţele acestuia. 


În România, actul normativ de drept intern, care reglementează problemele 
dumpingului şi a subvenţiilor la export, este H.G. nr. 228/1992 privind protejarea 
producătorilor naționali şi a pieţei interne de competiţia neloială rezultată din importul unor 
produse la preţ de dumping sau subvenţionat, precum şi de exporturi la preţuri sub nivelul 
celor practicate pe piaţa internă (publicat în M.O. nr. 133/17.06.1992). Acest act normativ 


reglementează: 


195 A se vedea: O. Căpăţână, op. cit., pag. 24. 

- măsuri de reprimare a concurenţei neloiale la export şi la import, precum şi măsuri 
de salvgardare a intereselor naţionale în cazul importului de produse subvenţionate, la 


preţuri de dumping; 


- măsuri de preîntâmpinare a plângerilor din partea ţărilor în care România exportă 


produse cu privire la preţurile de dumping. 


- sancţiunile contravenţionale ce se pot aplica pentru săvârşirea faptelor de 


concurenţă neloială. 


A 


In structura Ministerului Industriei şi Comerţului (în prezent M.E.C.) a fost creată, 
prin H.G. nr. 228/1992, direcția de Supraveghere la import şi la export, direcţie din care 
face parte o Comisie pentru taxe anti-dumping, taxe compensatorii şi măsuri de 


salvgardare, precum şi un oficiu de prețuri. 


Au devenit drept intern, potrivit prevederilor Constituţiei, şi convențiile bi şi 
multilaterale la care România a aderat sau pe care le-a ratificat, astfel încât, în prezent, în 


materia care ne preocupă, se aplică: 


- Acordul European de Asociere a României la Comunitatea Europeană şi statele 


membre, ratificat prin Legea nr. 20/1993; 


- Acordul interimar privind comerţul şi aspectele legate de comerţul dintre România, 
Comunitatea Economică Europeană şi Comunitatea Economică a Cărbunelui şi Oţelului, 


ratificat prin Legea nr. 16/1993; 


- Acordul dintre statele membre ale A.E.L.S. şi România, ratificat prin Legea nr. 


19/19931%. 


Faţă de efectele şi complexitatea problematicii dumpingului şi subvenţiilor la export 
şi import, apreciem ca absolut necesară adoptarea unei legi sau chiar a unei ordonanţe, care 
să reglementeze în mod adecvat întreaga chestiune a acestor două tipuri de acte de 
concurenţă neloială în raporturile de cooperare economică internaţională, mai ales că este 
previzibilă sporirea cazurilor de reclamaţii de dumping pe piaţa românească, ce vor putea fi 


practicate chiar de unele ţări ale Uniunii Europene. 


19% Vezi: O. Căpăţână, op. cit., pag. 27-28. 

Scopul legilor anti-dumping este acela de protejare a industriilor naţionale de efectul 
importurilor la preţuri inferioare valorii normale. Principala fundamentare a necesităţii 
reglementărilor anti-dumping este aceea că producătorii externi pot folosi vânzări la preţuri 
ridicate pe pieţele lor interne protejate pentru a contrabalansa exporturi făcute la preţuri 
joase, în detrimentul competitorilor de pe alte pieţe, deşi, în prezent, o astfel de practică este 
consierată a fi anticoncurenţială şi este aspru sancționată de Legea nr. 21/1996). 
Reglementările anti-dumping urmăresc să înlăture un astfel de pericol instituind o taxă 
adițională (suplimentară) asupra importurilor în regim de dumping, la nivelul diferenței de 


preţ, dintre preţul de export şi valoarea normală a produsului. 
VII. 3. Dumpingul la export şi import. 


VII. 3. 1. Definiţie şi categoriile de dumping. 


Ca şi fapt de concurenţă neloială în operaţiunile de comerț exterior cu mărfuri şi 
servicii, dumpingul este cel mai frecvent. Literatura de specialitate operează cu mai multe 


accepţiuni ale noţiunii de dumping, după cum urmează: 


A. Dumpingul de mărfuri poate fi definit ca “o formă externă a luptei de 
concurenţă constând în vânzarea de mărfuri la preţuri mult mai mici decât preţurile pieţei şi 
chiar sub nivelul costurilor de producție, pentru păstrarea şi acapararea pieţei şi înlăturarea 
concurenţei. În relaţiile internaţionale dumpingul constă în livrarea de mărfuri în alte ţări la 
un nivel mult inferior valorii normale, respectiv cu mult sub preţurile pieţei şi sub costurile 
de producţie, diferenţa de preţ rezultată din politica de dumping de export este de multe ori 
compensată prin obţinerea de prime de export sub formă de subvenţii de la bugetul de stat 


sau va fi recuperată ulterior, după înfrângerea concurenței prin majorarea preţurilor”. 


Un produs este considerat ca fiind „dumped”, adică „aruncat”, respectiv vândut în 
spaţiul comercial al altei ţări la o valoare inferioară celei normale, dacă preţul de export al 
produsului exportat dintr-o ţară în alta, este inferior preţului comparabil, calculat în condiţii 


comerciale normale, al unui produs identic destinat consumului în ţara de origine. 


197 O, Căpăţână, op. cit., pag. 29-30. 

B. Dumpingul de servicii este acel tip de dumping care are în vedere relațiile 
comerciale internaţionale în domeniul serviciilor, relaţii care au luat o deosebită amploare în 
ultima perioadă. Acest tip de dumping nu are, din păcate, reglementări interne sau 


internaţionale, speciale!%. 


C. Dumpingul valutar “constă în devalorizarea delibertă a monedei naționale, sub 


valoarea ei reală (bonitas intrinseca) cu scopul de a ieftini exporturile statului respectiv”. 


Acest tip de dumping a fost practicat mai ales între cele două războaie mondiale, dar, 
ca urmare a efectelor sale, statele lezate au luat măsuri de represalii, respectiv au instituit 
taxe vamale suplimentare. Dumpingul valutar este prohibit prin reglementările proprii ale 


Fondului Monetar Internaţional. 


Literatura de specialitate discută dacă dumpingul valutar este propriu-zis un 
dumping, având în vedere că nu este îndeplinită cerința ca preţurile de export să fie mai mici 
decât cele interne. Datorită unei astfel de împrejurări, unii autori sunt de părere că 
devalorizarea monedei naţionale, cu scopul ieftinirii exporturilor întrucât, de regulă 
produsele exportate în astfel de condiţii sunt vândute la un preţ superior celui practicat pe 
piaţa internă, nu poate fi calificată ca dumping valutar şi ca atare mijloacele de reprimare a 


acestei practici vor fi cele specifice dreptului monetar internaţional?0%0. 


D. Dumpingul social. Aşa cum remarca literatura de specialitate, ““ieftinirea 
produselor destinate exportului se mai poate obţine şi prin efectul unor factori precum salarii 
mai scăzute decât în ţara de destinaţie (de import), durata mai lungă a orarului zilnic sau 
săptămânal de muncă, impozite mai reduse, contribuţii pentru asigurări sociale mai mici, 
preţuri ale produselor alimentare diminuate prin subvenţii de la buget, chirii menținute la un 


nivel modic prin dispoziţii legale imperative”. 


Se consideră totuşi, că practicile de mai sus nu conduc în mod real la un adevărat 
dumping social, întrucât ele au vocaţia de a ieftini preţurile, atât pe piaţa internă, cât şi pe 
cea externă, deci nu se ajunge la vânzarea la export la preţuri mai mici decât pe piaţa 
externă. 

1% Idem, pag. 30. 
1% Ibidem. 


2%Ibidem, pag.31. 
Ibidem. 

Faţă de considerentele mai sus expuse, urmează, pentru o analiză corectă a 
dumpingului, să fie eliminate noţiunile de dumping valutar şi social întrucât acestea sunt 


false dumpinguri. 


E. Elementele structurale ale dumpingului de mărfuri şi reglementările legale 


aplicabile. 


Specific dumpingului de mărfuri este decalajul dintre preţul de export şi valoarea 
reală de piaţă a produsului exportat. Diferenţa dintre cele două elemente constituie aşa- 
numita marjă de dumping, aceasta fiind unul dintre elementele structurale ale dumpingului 
de mărfuri. 


Dumpingul de mărfuri se identifică şi caracterizează prin trei elemente structurale 


fundamentale?02: 


1. Valoarea normală a mărfii; 
2. Un preţ de export care este inferior față de valoarea normală; 
3. Marja de dumping. 


În unele situaţii dumpingul de mărfuri, deşi practicat ca atare pe piaţa unor ţări 
importatoare (foste ţări cu economie socialistă) nu era de natură să producă efecte 
economice defavorabile, întrucât prețurile produselor identice de pe piața ţării importatoare 
erau mai mici decât cele de pe piaţa internă a ţării de export, ca efect al subvenţiilor de stat şi 


deci pe această cale nu putea fi prejudiciată economia locală (naţională). 


Se cere deci, potrivit acordului GATT în materie, ca dumpingul de mărfuri să 
amenințe sau să creeze efectiv un prejudiciu semnificativ într-un anumit sector, respectiv să 
întârzie crearea unei producţii naţionale în sectorul respectiv, de către unul din statele 


semnatare ale acordului. 


Investigarea, constatarea şi reprimarea practicilor de dumping de mărfuri se face în 


mod specific şi diferit de reglementările Legii nr. 11/1991. 


202 Pentru o astfel de analiză vezi: O. Căpăţână, op. cit. pag. 32-34. 

Sub aspect normativ, în ţara noastră problema dumpingului de mărfuri este 
reglementată de H.G. nr. 228/1992. Acest act normativ se corelează cu acordurile 


internaționale aplicabile în materie. 


Documentul (actul) normativ internaţional de bază în materie de dumping de mărfuri 
este Codul anti-dumping adoptat de GATT în 1979. Prin acest act normativ s-a realizat o 
armonizare a reglementărilor din ţările semnatare, iar sancțiunile pentru practicarea 
dumpingului sunt astfel concepute şi reglementate încât nu îngăduie protecționismul abuziv, 


mascat sub aparenţa unor măsuri de apărare împotriva dumpingului de mărfuri?0?. 


Codul anti-dumping realizează o consacrare deosebită a situației şi intereselor 
economice specifice ale ţărilor în curs de dezvoltare, în sensul că în raporturile cu acestea 
trebuie să se ia în mod special în considerare situaţia lor economico-socială, înainte de a se 
aplica măsurile anti-dumping, într-o anumită eventualitate, dacă prin aplicarea unor astfel de 


măsuri s-ar produce prejudicii deosebite. 


In cele ce urmează vom proceda la analiza (succintă) a principalelor componente ale 


dumpingului. 


1. Valoarea normală a produsului suspectat de dumping. Potrivit acordului 
GATT, Codului anti-dumping, precum şi H.G. nr. 228/1992, “prin valoarea normală a unui 
produs suspectat de dumping se înţelege preţul practicat în cursul unor operaţiuni comerciale 
normale pentru un produs similar (cu cel bănuit de dumping) destinat consumului în ţara 


exportatoare (respectiv în ţara de origine)”. 


Pentru definirea noţiunii de valoare normală a unui produs trebuie explicitate mai 
întâi noţiunile de: produs similar cu cel suspectat de dumping; operaţiune comercială 


normală. 


Produs similar cu cel suspectat de dumping. Potrivit prevederilor legale în vigoare 
“prin produs similar se înţelege un produs identic, adică asemănător în toate privinţele cu 
produsul supus analizei, sau, în absenţa unui astfel de produs, un alt produs care prezintă 


caracteristici asemănătoare, foarte apropiate cu produsul supus analizei”. 


203Vezi: O. Căpăţână; op. cit., pag. 33-34. 
204 Idem, pag. 34. 

In practică, pentru comparare în vederea stabilirii similitudini, se foloseşte un 
produs etalon, iar atunci când acesta nu se vădeşte îndeajuns de util, se recurge la utilizarea 


unor criterii tehnice funcționale, comerciale?05. 


Trebuie reținut că, în procesul de investigare, constatare şi reprimare a practicilor de 
dumping, exportatorii au interesul ca, prin utilizarea diferitelor metode de analiză 
comparativă pentru stabilirea similitudinii dintre produse, să rezulte diferenţe de valoare cât 
mai mici, astfel încât acuzaţia de dumping să fie considerată nefondată. Importatorii, 
dimpotrivă, au interesul să se stabilească valori normale ale produselor suspectate de 
dumping cât mai ridicate, pentru ca diferenţa dintre preţul de export şi valoarea normală să 


fie cât mai ridicată. 


Operaţiune comercială normală. Această noţiune se defineşte pe baza unor criterii 
complexe. Astfel de criterii „care definesc o operațiune comercială normală privesc, pe de o 
parte, dimensiunea pieţei în cauză şi felul concurenţei practicate, iar pe de altă parte nivelul 
vânzărilor şi al preţurilor. Condiţiile în discuţie trebuie să fie îndeplinite cumulativ pentru a 


se putea vorbi de o operaţiune comercială normală”20%. 


Un prim criteriu pe baza căruia se poate defini operaţiunea comercială normală este 
acela al dimensiunii pieţei exportatorului. În practică, se consideră că dacă un stat 
exportator are dimensiuni mici, nici piaţa internă a acestuia nu satisface — în principiu — 
cerinţele practice şi teoretice pentru a trage o concluzie corectă cu privire la existența 


dumpingului. 


Un al doilea criteriu ce poate fi utilizat este criteriul nivelului concurenţei pe 
piaţa exportatorului. Potrivit acestui criteriu, activitatea comercială este normală dacă pe 
piaţa internă a ţării de unde provine produsul suspectat de dumping, există sau se desfăşoară 
o concurenţă imperfectă. Un astfel de criteriu este considerat relevant chiar dacă pe o astfel 
de piaţă, concurenţa se realizează şi pe baza unor preţuri fixate de stat, sau pe baza unor 


acorduri monopoliste încheiate între agenţii economici, cu condiţia ca pe piaţa respectivă să 


205 Vezi: O. Căpăţână; op. cit., pag. 35. 
29% Idem, pag. 38. 

existe mai mulţi producători ai aceluiaşi produs şi mai mulţi exportatori (oligopol) ori 


oligopson?0”. 


Un al treilea criteriu este criteriul referitor la volumul vânzărilor pe piaţa 
exportatorului. Pentru a considera că activitatea comercială este normală, este necesar ca 
pe piaţa internă a statului de unde provine produsul suspectat de dumping să se desfăşoare 
un volum de vânzări reprezentativ. Astfel, spre exemplu, dacă o categorie de mărfuri face 
obiectul doar al exportului lipsind complet de pe piaţa internă, se consideră că exportul 


suspectat de dumping a produsului respectiv nu constituie operațiune comercială normală?08. 


Cel de al patrulea criteriu este cel referitor la generalitatea preţurilor pe piaţa 
exportatorului. Acest criteriu consideră ca informaţie utilă pentru stabilirea normalităţii 
unei operaţiuni comerciale “numai preţurile accesibile oricărui client de pe piaţa internă a 
exportatorului. Dimpotrivă, sunt inapte să caracterizeze o operaţiune comercială normală 
preţurile — mai scăzute decât cele uzuale — consimţite în mod discriminator anumitor 
categorii de agenţi economici, pe care furnizorul înţelege să-i favorizeze, precum 


întreprinderi asociate sau parteneri în operaţiuni în contrapartidă”209. 


Cel de al cincilea criteriu este acela referitor la nivelul preţurilor pe piaţa 
exportatorului. Potrivit acestui criteriu, preţul de export al unui produs trebuie cel puţin să 


acopere integral costul de producţie al acelui produs. 


Cel mai reprezentativ exemplu de operaţiune comercială anormală, sub aspectul 
preţului pe piaţa exportatorului este aşa-numita “vânzarea în pierdere”, operaţiune care se 
poate identifica prin raportare la nivelul costurilor efective de producție. Potrivit practicii 
judiciare în materie şi relvante, nu se consideră vânzări în pierdere, deci nu sunt operaţiuni 


comerciale anormale, acele operaţiuni care aduc un beneficiu?!0. 
2. Preţul de export al produsului suspectat de dumping. 


Preţul de export este cel de al doilea element de bază care serveşte la stabilirea 


existenţei sau inexistenței dumpingului. Deşi acest element a fost consacrat de Acordul 


207 Vezi: O. Căpăţână, op. cit., pag. 39. 
208 Idem, pag. 40. 

20 Ibidem. 

210 Vezi: O. Căpăţână, op. cit., pag. 43. 

General al G.A.T.T., acest act normativ nu-l defineşte şi nici nu reglementează metodele ce 


ar putea fi utilizate pentru determinarea dumpingului”!!. 


În legislaţia românească noţiunea de preţ de export este clarificată prin Ordinul 
Comun nr. 128/1992 al Ministerului Comerțului şi Ministerului Finanţelor, dat în aplicarea 
H.G. nr. 228/1992. Potrivit acestor dispoziţii legale, metodele de stabilire a preţului de 


export sunt: 
- metoda sumei efectiv plătite pentru un produs similar vândut în străinătate; 
- metoda reconstituiri în condiţii specifice a preţului de export. 


Metoda sumei efectiv plătite pentru un produs similar vândut în străinătate. 
Potrivit reglementărilor legale, “preţul efectiv de export este preţul efectiv plătit pentru 
un produs vândut la export, net de orice taxe, rabaturi sau reduceri efectiv aplicate şi 
având un raport direct cu vânzarea respectivă”. Preţul de vânzare efectiv plătit la export 
corespunde, în condiţiile unei operaţiuni normale, cu preţul de vânzare practicat de 
fabricantul produsului suspectat de dumping în cadrul unor operaţiuni comerciale 


reprezentative, comportând anumite ajustări directe precum taxe, rabaturi etc?!?. 


Preţul de vânzare al fabricantului este acela convenit între el şi clienţii săi din ţările 
importatoare. Tot preţ efectiv plătit la export este şi acela convenit între intermediarii care s- 


au aprovizionat de la fabricant şi clienţii lor din ţara importatoare. 


Reprezentativitatea vânzării se determină prin raportare la totalitatea obiectului 
material al vânzării suspectate de dumping. Cu alte cuvinte, din totalul vânzărilor la 
export a produsului supectat, trebuie eliminate preţurile de export ale produselor care 
îndeplinesc funcția de mostre, precum şi cele care sunt destinate a fi folosite în producția 
efectivă a filialelor din străinătate ale agentului economic exportator, suspectat de 


dumping. 


Ajustări directe ale prețului de export. Acestea se referă la reduceri de taxe, 
rabaturi sau alte reduceri, care vor fi efectiv aplicate în cadrul unei operaţiuni la export. 


Sumele aferente unor astfel de ajustări vor fi scăzute din valoarea totală a exportului, 


211 Idem, pag. 69. 
212 Idem; pag. 70. 

stabilindu-se în acest mod preţul efectiv plătit de importator pentru produsul importat. 
Potrivit regulilor aplicabile în materie, ajustările directe se aplică din oficiu de către 


organele de anchetă, dacă aplicabilitatea lor rezultă din probele aferente?!. 


Metoda reconstituirii prețului de export. Această metodă are în vedere stabilirea 
adevăratului preţ de export prin cumularea unor componenete şi aplicarea unor ajustări. 
Această metodă poate fi folosită, potrivit prevederilor Ordinului comun nr. 128/1992, atunci 


când: 
- nu există preț pentru export; 


- când există indicii că între parteneri (exportatori şi importatori) există o asociere 


sau un angajament de compensație; 


- când, din diverse motive, preţul efectiv plătit pentru produsul livrat la export nu 


poate servi ca preţ de referinţă. 


Această enumerare a situaţiilor în care se poate aplica metoda în discuţie nu este 
limitativă. 
În conformitate cu Ordinul Comun nr. 128/1992, reconstruirea preţului de export se 


poate face în una din următoarele modalități: 


- pe baza preţului cu care produsul importat este revândut unui cumpărător 
independent în ţara importatoare (se ia în calcul “ca reper semnificativ preţul primei vânzări 
care a avut loc către un agent economic din ţara de import?!*, la care se aplică o serie de 
ajustări); 

- dacă produsul suspectat de dumping, fie nu este revândut unui cumpărător 
independent, fie nu este revândut în starea în care a fost importat, reconstituirea preţului de 


export se va putea face pe orice altă bază rezonabilă?!5; 


- când o parte interesată refuză să pună la dispoziție datele necesare sau se opune 


anchetei, reconstituirea preţului se va putea face pe baza datelor disponibile. 


3. Marja de dumping. 


213 A se vedea: O. Căpăţână, op. cit., pag. 73. 
214 O. Căpăţână; op. cit., pag. 75. 
215 Idem. 

Noţiunea de marjă de dumping este definită de Ordinul Comun. nr. 128/1992. 
Potrivit acestui act normativ, marja de dumping este suma cu care valoarea normală a 
produsului depăşeşte preţul de export. Marja de dumping este elementul probatoriu de bază 


al existenţei unui dumping în accepțiunea sa de fapt de concurenţă neloială. 


Stabilirea marjei de dumping este un proces destul de laborios în care se realizează 
diverse etape succesive. O primă etapă este compararea echitabilă a valorii normale a 
produsului cu prețul de export al acestuia, cu date cât mai apropiate posibil. În cea de-a doua 
etapă, rezultatele comparaţiei urmează a fi coroborate pentru a stabili cât mai exact marja de 


dumping?!€. 
3. 1. Reguli privind stabilirea marjei de dumping. 


Rezultatul operaţiunii de comparare a valorii normale a unui produs exportat 
suspectat de dumping cu preţul de export practicat, poate să ateste existenţa sau inexistența 
dumpingului. În fapt, este necesar ca diferenţele dintre cele două elemente să fie 
semnificative, din punct de vedere economic, pentru a putea fi justificată aplicarea unor 


sancțiuni specifice (taxe anti-dumping). 


Marjele de dumping pot fluctua în intervalul de timp care formează obiectul 
perioadei de anchetă sau între ţările în care produsul este importat. Pentru astfel de situaţii, 
soluţia ce trebuie aplicată pentru determinarea marjei de dumping corecte este media 


ponderată. 


Media ponderată se calculează pe trimestru sau semestru, dacă fluctuațiile marjei de 
dumping au această periodicitate. Dacă exportul suspectat de dumping provine dintr-o ţară 
cu economie de piaţă, media ponderată se va calcula în raport cu fiecare întreprindere 
exportatoare. Dacă exportul provine din ţări cu economie de stat, media ponderată nu se va 


calcula pe fiecare întreprindere exportatoare, ci pe ansamblul ţării. 


Media ponderată se poate aplica şi dacă acelaşi produs se diferenţiază cantitativ într- 


un anumit numar de sortimente cu preţuri diferite. 


Stabilirea marjei de dumping se poate realiza prin metoda analizată şi în cazul în 


care agentul economic suspectat de dumping nu coopereaza cu organul de anchetă. Calculul 


216 Idem, pag.82-83. 

se va face într-o astfel de ipoteză, pe baza aşa numitelor “date disponibile”, luându-se ca 
reper marja de dumping reținută pentru principalul exportator, care a fost cooperant cu 
organul de anchetă anterior din aceeaşi ţară cu agentul economic necooperant care refuză 


furnizarea de informaţii. 


Sub aspect contabil, marja de dumping se exprimă, de regulă, ca procent faţă de 
prețul C.A.F. franco-frontiera ţării de import nevămuit a produsului suspectat de dumping. 
Aşa cum s-a mai subliniat, nivelul marjei de dumping, pentru a deveni sancționabil, trebuie 
să fie semnificativ, adică să depăşească un prag minimal, lăsat la aprecierea organului de 


anchetă. 


Nivelul minimal al marjei de dumping poate fi diferit în raport cu tipul de produs 
suspectat sau în raport cu ţara de export (spre exemplu, au fost considerate neglijabile în 
raporturile ţărilor C.E.E. cu Japonia, marje de dumping cuprinse între 0,2% şi 8,8%, iar în 


raporturile cu S.U.A., marje de dumping cuprinse între 0,2% şi 1,3%}. 


VII. 4. Subvenţiile la export şi import?!’ şi celelalte forme ale ajutoarelor de 


stat. 
VII. 4. 1. Subvenţiile. Noţiuni generale. Definţii. Principii de reglementare. 


Acordul General Pentru Tarife şi Comerţ defineşte subvenţia ca „orice formă de 
protecţie a veniturilor sau de susţinere a preţurilor care au ca efect direct sau indirect să 


crească exporturile unui produs de pe teritoriul acelei părți contractante”. 


Codul anti-subvenţii enumeră entitățile de la care pot proveni subvenţiile: orice 
autoritate publică sau orice organism public de pe teritoriul unui semnatar (..), în limitele 


teritoriului lor). 


In ceea ce priveşte scopul direct al acordării subvenţiilor, doctrina românească reţine 
şi remarcă, în mod Judicios, că: “subvenţionarea producătorilor naționali are ca scop direct 


expansiunea comerţului exterior, prin creşterea şi diversificarea exporturilor proprii, iar ca 


2Idem, pag.106-109. 
218 Menţionăm că potrivit prevederilor Legii nr.143/1999, subvenţiile reprezintă o modalitate de acordare a 
unor ajutoare de stat. 

țintă indirectă şi implicită, stoparea sau cel puţin scăderea drastică a importului de produse 
similare, care pot fi achiziționate în condiţii mai favorabile pentru consumatorii de pe piaţa 


internă'?!?, 


În continuare, acelaşi autor, arată că “subvenţiile sunt acele ajutoare acordate de stat 
întreprinderilor, sub diverse forme, pentru stimularea producției sau exportului. Ele 
(subvenţiile - n.n.) pot da exportatorului posibilitatea să vândă la preţuri pe care nu le-ar fi 
putut practica fără aceste ajutoare, chiar dacă nu la preţuri de dumping (adică sub preţul 
normal a pieţii cumpărătorului) sau pot determina pe eventualul importator din ţara unde se 
acordă subvenţia să renunţe la importuri, preferând produsele interne subvenţionate. Oricare 
din aceste situaţii sunt considerate practici de comerț neloial şi obstacole netarifare în calea 


comerţului??0. 


Subvenţiile, indiferent de sursa lor sau forma pe care o pot îmbrăca sunt prohibite de 
către convențiile internaţionale, în principal, sub motivul că vin să încalce un principiu de 
bază al comerţului liber: principiul nediscriminării. „Subvenţiile la export creează 
discrepanţă, în detrimentul produselor vândute fără subsidii pe piaţa din străinătate, acestea 
din urmă fiind inevitabil mai scumpe. Subvenţiuile interne, de care beneficiază doar anumiţi 
producători sau numai unele categorii de mărfuri, prilejuiesc inegalităţi flagrante între 
agenţii economici, după cum au primit sau nu ajutoare băneşti din partea statului sau altor 


autorităţi publice”?! 


În fapt, însă, în anumite circumstanțe social-economice unele subvenţii pot fi 
acordate (adică, pot fi tolerate) dacă prin modul de acordare şi prin calitatea subiectelor 
beneficiare nu se încalcă principiul nediscriminării între agenţii economici (spre exemplu, 
atunci când se acordă tuturor agenţilor economici care acţionează într-o întreagă ramură 


economică - ajutorul nu este selectiv). 


A 


In ceea ce priveşte măsurile de contracarare a efectelor acordării de subvenții, 
potrivit art. 3 din Ordinul nr. 128/1992, o taxă compensatorie poate fi instituită în scopul 


compensării tuturor subvenţiilor acordate, direct sau indirect, în ţara de origine sau 


219 O. Căpăţână; Dreptul concurenţei comerciale — Concurența neloială pe piaţa internă și internaţională, 
Editura Lumina Lex, Bucureşti, 1996, pag. 111. 

220 Idem, (citându-l pe M. Petrescu; Evitarea concurenţei neloiale, pag. 60-61, din Acordul general pentru 
tarife şi comerț”). 

221 Idem. 

exportatoare la fabricare, producție, export sau la transportul produselor destinate a fi 
importate în România şi care cauzează un prejudiciu. Cu titlu exemplificativ, în anexa la 
Ordinul nr. 128/1992 sunt enumerate practicile considerate subvenţii la export. De exemplu, 
sunt considerate subvenţii la export, deci sunt prohibite: acordarea de către autoritățile 
publice de subvenţii directe întreprinderilor sau sectoarelor de producție, în funcţie de 
rezultatele la export; tarife de transport intern pentru expedierile la export asigurate de 


autoritățile publice în condiţii mai favorabile decât cele pentru traficul intern etc. 


Subvenţiile sau subsidiile (sau prestațiile pozitive, cum mai sunt cunoscute de 


doctrină?) au ca sinonime şi expresiile de „ajutor public” sau „ajutor de stat”. 


Subvenţiile la export sau la import fac parte din categoria barierelor netarifare 


(interzise), utilizate de diferite state, în calea libertăţii comerțului. 


Legislaţia specifică Ununii Europene (mai exact, Tratatul de la Roma din 1957) aşa 
după cum arata literatura de specialitate, „declară ca fiind incompatibile cu piaţa comună, în 
afară de derogările prevăzute, orice ajutor acordat de către un stat membru sau prin 
intermediul resurselor de stat, indiferent de forma lui, care distorsionează sau ameninţă să 
distorsioneze concurenţa, favorizându-se unele întreprinderi sau producția de mărfuri, în 
măsura în care afectează comerțul dintre statele membre. Ajutoarele de stat presupun, 
aşadar, practicarea unor măsuri discriminatorii care favorizează activităţile naționale, ele 
tinzând prin aceasta să se substituie barierelor vamale care au fost înlăturate şi să rupă 


artificial egalitatea mijloacelor'?7%5. 


Deşi în principiu prohibite, unele ajutoare de stat pot fi acordate de către oricare 
dintre statele U.E., prin efectul legislaţiei comunitare. Astfel de ajutoare pot fi următoarele: 
ajutoarele destinate să compenseze pagubele cauzate prin calamităţi naturale sau prin alte 
evenimente excepţionale; ajutoarele cu caracter social acordate beneficiarilor individuali, cu 
condiția ca aceste ajutoare să fie acordate fără discriminare în ce priveşte originea 
produselor în cauză; ajutoarele acordate de Germania unora dintre regiunile sale pentru 


compensarea dezavantajelor economice. 


222 A se vedea în acest sens, spre exemplu: O. Manolache; Regimul juridic al concurenţei în dreptul 
comunitar; Editura ALL Educaţional, Bucureşti, 1997, pag. 272. 

223 Idem. 

224 Idem, pag. 277. 

Alte categorii de ajutoare de stat, potrivit prevederilor paragrafului 3 al art. 92 din 
Tratatul de la Roma, sunt declarate, în principiu, admisibile. Astfel de ajutoare trebuie să 
aibă următoarele destinaţii prestabilite (legal): promovarea dezvoltării unor zone economice 
unde standardul de viaţă este anormal sau unde există o serioasă nefolosire a forței de 
muncă; promovarea executării unui important proiect de interes european comun ori 
remedierii unei grave perturbări a economiei unui stat membru; facilitarea dezvoltării unor 
activităţi economice ori a unor zone economice când nu modifică condiţiile schimburilor 
comerciale într-o măsură contrară interesului comun; promovarea culturii şi conservarea 
patrimoniului când ele nu modifică condiţiile schimburilor comerciale şi ale concurenţei în 
Comunitate într-o măsură contrară interesului comun; alte categorii de ajutoare determinate 
prin decizia Consiliului acţionând cu o majoritate calificată pe baza unei propuneri a 
Comisiei. Aceste categorii de ajutoare, pentru a fi admisibile, în concreto, trebuie să aibă un 


caracter precis limitat în timp”. 
VII. 4. 2. Reguli privind răspunderea pentru dumping şi subvenţii. 


Dumpingul şi subvenţiile sunt fapte de concurenţă neloială atât la intern, cât şi în 
raporturile juridice de comerţ internaţional şi cooperare economică internațională (cu 
element de extraneitate). Prin consecinţele lor acestea afectează în mod direct doar 
raporturile economice la nivelul unei ramuri economice şi numai indirect şi cele dintre 


părțile contractante (care realizeză exportul sau importul). 


În anumite circumstanţe dumpingul (dacă se produce pe piaţa internă a produsului 
avut în vedere) poate fi considerat şi o practică anticoncurenţială (restrictivă de concurenţă), 
nu numai o faptă de concurenţă neloială. Astfel, spre exemplu, potrivit art. 6, pct. f), din 
Legea nr. 21/1996, sunt considerate ca practici anticoncurenţiale interzise: practicarea unor 
preţuri excesive sau practicarea unor preţuri de ruinare sub costuri, în scopul înlăturării 
concurenţilor, sau vânzarea la export sub costul de producție, cu acoperirea diferenţelor prin 
impunerea unor preţuri majorate consumatorilor interni, cu condiţia ca oricare dintre aceste 
practici, să fie săvârşite de către unul sau mai mulţi agenţi economici deţinând o poziţie 


dominantă pe piaţa românească sau pe o parte substanţială a acesteia. 


225 Ibidem. 

Doctrina califică dumpingul şi subvenţiile ca fiind delicte civile. Având această 
natură juridică comună şi regulile care guvernează răspunderea pe care săvârşirea lor o 


antrenează, sunt similare. 


Art. 1, alin. (1), din H.G. nr. 228/1992 statuează că în cazul importurilor unor 
produse la un preţ inferior valorii lor normale, acestea vor putea fi supuse taxelor anti- 
dumping, iar art. 3 prevede că „importul unor produse subvenţionate la producţie sau la 
export, direct sau indirect, în ţara de origine sau în ţara exportatoare, inclusiv subvenţiile 


acordate pentru transportul produselor respective, poate fi supus taxelor compensatorii”. 


Pentru a fi antrenată răspunderea în formele mai sus descrise este necesar ca faptele 
incriminate (dumpingul sau subvenţile) să producă un prejudiciu producătorilor 
români, iar între faptă şi rezultatul prejudiciant trebuie să existe o legătură de 


cauzalitate. 


Deşi H.G. nr. 228/1992 nu prevede în mod expres condiţia vinovăţiei autorului 
dumpingului sau acordării subvenţiei, doctrina consideră că aceasta trebuie să se regăsească 
în forma „intenţiei directe, de a acapara pe cale concurenţială neloială, un segment de piață 
cât mai extins din ţara de destinaţie a exporturilor realizate în astfel de condiţii. Desigur, nici 
dumpingul şi nici subvenţiile nu pot fi atribuite unei neglijenţe sau unei imprudenţe, din 
moment ce astfel de practici implică o politică economică agresivă, deliberat inițiată şi 


practicată în relaţiile de schimburi internaţionale”226. 


Faptul generator al răspunderii pentru dumping şi subvenţii îl reprezintă însăşi 
săvârşirea unui astfel de act de concurenţă neloială şi care este apt să afecteze piaţa ţării de 


import. 


Dumpingul şi subvențiile au efecte cu totul specifice în economia ţării care 


înregistrează prejudicii (de import)” şi anume: 
- creşterea volumului de importuri de mărfuri în condiţii neloiale; 


- subevaluarea semnificativă a preţului de vânzare a produselor importate. 


226 O. Căpăţână, op. cit., pag. 141-142. 
221 Idem, pag. 143. 

Cumularea acestor două efecte face ca dumpingul sau subvenţiile să fie calificate ca 


fapte generatoare prejudiciante. 


Potrivit Codului anti-dumping din 1979, „taxele anti-dumping nu pot fi utilizate 
împotriva dumpingului decât dacă acesta cauzează sau ameninţă să cauzeze un prejudiciu 
important unei ramuri de producție stabilite sau când acesta întârzie în mod sensibil 


înfiinţarea unei ramuri de producție”. 


Prejudiciul cauzat de dumping sau subvenţii poate fi actual sau viitor. Ordinul 
comun nr. 128/1992 reglementează cerința unui prejudiciu minim cauzat de dumping sau 
subvenţii şi aceasta spre deosebire de reglementările anti-subvenţii care conţin cerința unui 
„prejudiciu important”. Soluţiile consacrate de H.G. nr. 228/1992 şi de Ordinul comun nr. 
128/1992, în ceea ce priveşte cuantumul prejudiciului, sunt menite să protejeze producția 


națională împotriva efectelor dumpingului şi subvenţiilor acordate de un stat străin. 


Producătorii din ţara de import lezată de preţurile de dumping şi de subvenţiile 
acordate, potrivit Codului anti-subventii, sunt „ansamblul producătorilor naționali de 
produse similare sau acelora dintre ei ale căror producții adiţionale constituie o proporţie 


majoră a producţiei naţionale totale a acestor produse”. 


Sfera noţiunii de producători lezaţi, se va restrânge, potrivit Ordinului Comun nr. 
128/1992, „în cazul în care producătorii au legături cu exportatorii ori sunt ei înşişi 
importatori ai produsului care este prezumat a face obiectul unui dumping sau unei 
subvenţii, noţiunea de producător sau de producție din România va putea fi interpretată ca 


referindu-se la restul producătorilor”. 


Potrivit Ordinului comun nr. 128/1992, evaluarea prejudiciului actual, generat de un 
fapt de dumping sau de o subvenție se face ţinându-se seama de „impactul pe care-l are 
asupra producătorilor din România de produse similare, aşa cum rezultă din tendințele 
actuale sau viitoare a unor factori economici cum ar fi: producția, utilizarea capacităților, 
stocurilor, vânzărilor, segmentul de piață, preţul (adică scăderea preţului sau împiedicarea 
majorărilor de preţuri care ar fi avut loc în mod normal) profiturile, randamentul 


investiţiilor, fluxul de lichiditate, utilizarea forţei de muncă”. 

Pentru evaluarea unui prejudiciu viitor, în conformitate cu Ordinul Comun nr. 


128/1992, se va ţine cont de următorii factori: 


- rata creşterii exporturilor către România care fac obiectul unui dumping sau a unei 


subvenţii; 


- capacitatea de export a unei ţări de origine sau exportatoare, aşa cum este în 
prezent sau cum va arăta într-un viitor previzibil şi probabilitatea ca exporturile care vor 


rezulta să fie destinate României; 


- natura tuturor subvenţiilor şi efectele care sunt susceptibile să le aibă pentru 


comerţ. 


VII. 4. 3. Categorii de măsuri pentru sancţionarea dumpingului şi a 


subvenţiilor. 


Organul competent, potrivit legii naţionale a statului lezat prin săvârşirea unor astfel 
de fapte de concurenţă neloială (în cazul României Comisia pentru taxe antidumping, taxe 
compensatorii şi măsuri de salvgardare ce funcționează în cadrul Ministerului Industriei şi 
Comerţului), poate adopta una dintre următoarele categorii de măsuri de apărare împotriva 


actelor de dumping şi subvenţii: 


- luarea unui angajament prin care exportatorul din străinătate supus anchetei se 


obligă să respecte standardele concurenţiale ce-i sunt prescrise; 


- instituirea de taxe anti-dumping sau compensatorii pentru repararea 


prejudiciului suferit. 


In cazul în care economia unei țări este inundată de mărfuri de pe alte pieţe, statul de 
import are dreptul să instituie măsuri de salvgardare, constând în restricţii la import 


(contingentarea importurilor sau în aplicarea unor supra-taxe vamale). 
Toate aceste categorii de măsuri îşi găsesc reglementarea în H.G. nr. 228/1992. 


1. Angajamentul luat de exportator este, în fapt, o convenţie care se poate încheia 
pe baza ofertei agentului economic suspectat de dumping sau a statului care a acordat 


subvenţii şi a acceptării acesteia de către organul îndreptăţit (din ţara de import unde s-a 

produs prejudiciul generat de dumping sau subvenţie)78 


. Ca obiect Juridic, angajamentul în 
discuţie are în vedere asumarea, de către subiectul de drept suspectat de dumping sau 
subvenție, obligaţiei de a nu mai practica dumpingul sau recurgerea la subvenţii în 
relaţiile cu ţara de import prejudiciată şi conformarea la măsurile preventive adoptate 


de către organul competent din acel stat şi de a acoperi pagubele produse. 


Angajamentul luat de exportator este preferabil măsurilor de aplicare a taxelor anti- 
dumping sau compensatorii, întrucât acesta(angajamentul) duce la creşterea preţului de 
export al produselor suspectate de dumping şi deci la creşterea profitului cuvenit 
exportatorului, spre deosebire de aplicarea măsurilor compensatorii şi taxelor anti-dumping 


care avantajează exclusiv bugetul ţării de import unde s-a produs prejudiciul. 


Potrivit Ordinului Comun nr. 128/1992, angajamentele ce se pot lua sunt de două 


feluri: 


- angajamentul luat de state constând în „eliminarea sau limitarea subvenţiei sau 


luarea altor măsuri pentru eliminarea efectelor ce-au dus la crearea prejudiciului”; 


- angajamentul asumat de către agentul economic, suspectat de dumping sau 
beneficiar de subvenție, de a proceda la „revizuirea preţurilor într-o măsură care să elimine 
marja de dumping sau valoarea subvenţiei sau efectele prejudiciabile care decurg din 


dumping sau subvenție sau neefectuarea de exporturi la preţul de dumping”. 


Autoritatea statului lezat, căruia i se adresează oferta de angajament din partea 
subiectelor de drept suspectate, poate accepta respectivul angajament dacă prin acesta se 
asigură repararea mulțumitoare a prejudiciului cauzat prin dumping sau subvenție şi dacă 
clauzele sale îngăduie o supraveghere adecvată a îndeplinirii obligațiilor asumate de către 


exportator sau de către statul străin. 


Angajamentul propus poate fi respins dacă conţinutul său nu creează condiţii 


corespunzătoare pentru înlăturarea prejudiciului cauzat de dumping sau subvenție. 


Codul anti-dumping prevede obligaţia oricărui exportator, care şi-a asumat un astfel 


de angajament, de a furniza cu regularitate date şi informaţii cu privire la executarea 


228 A se vedea pentru o astfel de calificare: O. Căpăţână, op. cit., pag. 226. 
22 Idem. 

obligaţiilor asumate şi să permită verificarea informaţiilor furnizate (această activitate de 


control poartă denumirea de gestiune a angajamentului). 


Angajamentul asumat nu poate depăşi, ca durată, durata aplicării taxelor anti- 
dumping. El poate lua sfârşit prin: denunţare de către exportator sau de către statul care a 
acordat subvenţia: rezilierea de către statul lezat ori prin încălcarea sa (nerespectarea 
angajamentelor) de către exportator. Sancţiunea unei astfel de încălcări este aplicarea taxelor 


anti-dumping sau compensatorii provizorii. 
2. Taxele anti-dumping sau compesatorii. 


Taxele anti-dumping şi compensatorii fac parte din categoria generică a măsurilor 


de apărare ce pot fi luate de către autoritatea competentă a statului lezat. 


Sumele destinate drept taxe anti-dumping sau compensatorii urmează să devină 
venituri la bugetul public național al statului în economia căruia s-au produs prejudiciile 


generate de faptele de concurenţă neloială?*0. 


Scopul direct al aplicării unor astfel de măsuri constă în repararea prejudiciului 
cauzat. Aceste taxe prin cuantumul şi durata lor, nu trebuie să se transforme în măsuri 


231 


protecționiste“” având ca efect restrângerea libertăţii comerţului. 


Taxele anti-dumping şi compensatorii se pot aplica subiectelor vinovate de dumping 
sau subvenţii separat de alte măsuri de ordin tarifar sau netarifar care se utilizează în practica 


relațiilor economice internaţionale. 


Potrivit Ordinului Comun nr. 128/1992, “taxele anti-dumping sau compensatorii se 
percep suplimentar peste taxele vamale şi alte taxe şi impozite prevăzute a fi aplicate la 
frontieră la import, conform reglementărilor naţionale în vigoare”. De asemenea, astfel de 
taxe se vor percepe nediscriminatoriu (cerinţă conținută de reglementările Codului anti- 
dumping), în sensul că se vor aplica tuturor importurilor, indiferent din ce sursă provin, dacă 
s-a constatat că acestea s-au produs în condiţii de dumping sau subvenţii şi dacă au creat 


prejudicii?*?. 


230 Vezi pentru o analiză a regimului juridic al taxelor antidumping şi compensatorii: O. Căpăţână, op. cit., 
pag. 239-258. 

231 Idem, pag. 239. 

232 Idem, pag. 240. 

Taxele anti-dumping şi cele compensatorii pot fi stabilite cu titlu provizoriu sau 


cu titlu definitiv. 


Reglementările normative în materie de taxe anti-dumping şi compensatorii stabilesc 
principiul că acestea se pot aplica „dacă în cursul unei investigaţii rezultă că există dumping 
sau subvenţii şi că există elemente suficiente de probă a unui prejudiciu cauzat din aceste 


motive şi o legătură de cauzalitate între acestea”. 


Cât priveşte întinderea răspunderii pentru dumping şi subvenţii, este de reţinut 
că, spre deosebire de răspunderea civilă delictuală, în cadrul căreia se poate pretinde 
repararea integrală a prejudiciului actual şi a celui viitor, în situaţia avută în vedere intervin 


unele limitări justificate de considerente de ordin economic astfel: 


- Taxa anti-dumping nu poate depăşi marja de dumping, chiar se recomandă ca 
aceasta să fie mai mică decât aceasta. Dacă taxa anti-dumping este mai mare decât marja de 


dumping, diferența percepută în plus va trebui să fie restituită de îndată; 


- În cazul produselor de bază, astfel cum acestea sunt definite prin convențiile 
internaționale, cuantumul taxei anti-dumping şi compensatorii se determină în mod diferit. 
Produsele de bază sunt produsele agriculturii, ale pădurilor, ale pescuitului, orice minerale, 
fie că acestea sunt luate ca atare fie ca vor fi fost supuse unor transformări determinate de 
cerinţele vânzării într-o cantitate importantă pe piaţa internaţională. În cazul acestor produse, 
marja de dumping se stabileşte prin raportarea prețului de export la preţul de bază convenit 


prin acorduri internaţionale?*; 


- Ordinul Comun nr. 128/1992 interzice ca pentru un produs importat să se aplice 


atât taxe anti-dumping, cât şi taxe compensatorii; 


- Taxele compensatorii şi anti-dumping nu se pot aplica retroactiv, cu alte cuvinte 
acestea nu se pot aplica decât pentru produsele importate date în consum (vândute) după 
data la care hotărârea adoptată de către organul competent se va aplica. Prin exceptie, taxele 


anti-dumping şi compensatorii pot fi aplicate retroactiv, potrivit O.C. nr. 128/1992 “în cazul 


233 A se vedea: O Căpăţână, op. cit., pag. 244. 

în care Comisia constată că prejudiciul cauzat în cursul investigaţiei ar fi fost semnificativ şi 


în această perioadă nu s-au aplicat taxe provizorii”? 


Referitor la distincţia dintre taxele provizorii şi cele definitive, sunt de făcut 


următoarele precizări**: 


- Taxele provizorii se pot aplica încă din perioada investigației şi au ca scop 
preîntâmpinarea pericolului ca importurile efectuate în condiții de dumping sau subvenţii să 


producă daune economiei statului importator; 


- Taxele definitive, în conformitate cu Ordinul Comun nr. 128/1992 pot fi instituite 
după ce organul de anchetă şi-a finalizat cercetările, stabilind cu certitudine faptele de 


concurenţă neloială reclamate. Menirea lor este aceea de a repara prejudiciul suferit. 


În România organul competent, potrivit H.G. nr. 228/1992 şi Ordinului Comun nr. 
128/1992, să aplice taxele anti-dumping şi compensatorii este Comisia pentru taxe anti- 
dumping, taxe compensatorii şi măsuri de salvgardare ce funcționează în cadrul 
Ministerului Industriei şi Comerţului (în prezent acest minister poartă denumirea de 


Ministerul Economiei şi Comerţului — MEC). 


Taxele ce pot fi instituite de către această Comisie pot fi provizorii sau definitive. 
Spre deosebire de situaţia de la noi din România, în cadrul C.E.E., taxele anti-dumping şi 
compensatorii cu titlu provizoriu se instituie de către Comisia C.E.E. (C.E.), iar cele cu 


caracter definitiv de către Consiliul C.E.E. (U.E.). 


Actul juridic prin care se instituie taxe anti-dumping sau compensatorii poartă 


denumirea de decizie şi are natura unui act jurisdicţional. 


Potrivit O.C. nr. 128/1992, decizia Comisiei trebuie să cuprindă, obligatoriu, o serie 
de elemente cum ar fi: nivelul taxelor aplicabile şi natura acestora, poziţia tarifară din tariful 
vamal, ţara de origine a produselor sau ţara exportatorului şi, după caz, numele furnizorului. 

Decizia trebuie să fie motivată atât în fapt, cât şi în drept şi să conţină, în partea de 


dispozitiv, măsurile ce se aplică, subiectul, durata măsurilor şi căile de atac. 


3. Unele reguli privind instituirea de taxe provizorii şi definitive. 


234 Idem, pag. 246. 
235 Idem, pag. 248. 

Taxele provizorii se pot referi atât la drepturi anti-dumping, cât şi la măsuri 
compensatorii. Acestea pot fi instituite de către Comisie înainte de încheierea investigației şi 
indiferent de modul în care se finalizează investigația, durata lor fiind limitată la data luării 


deciziei finale?5%€. 


Pentru a se lua o astfel de măsură (instituirea de taxe compensatorii sau anti- 
dumping provizorii) se cere să fie întrunite condiţiile răspunderii pentru dumping sau 
subvenţii, cu menţiunea că producerea prejudiciului trebuie să fie iminentă (pe cale să se 
declanşeze) la nivelul întregii economii a ţării de import sau numai a unui segment al 


economiei respective. 


Instituirea măsurilor provizorii se poate decide de către Comisie chiar dacă Ordinul 
comun nr. 128/1992 nu prevede explicit un astfel de drept, fie din oficiu, fie la cererea 


părților care au formulat cererea de investigație. 


Taxele provizorii pot fi încasate efectiv sau aplicarea lor poate fi înlocuită cu 
acordarea unor garanţii egale sub aspectul cuantumului valoric cu valoarea estimată a 


taxelor anti-dumping. 


Potrivit Codului anti-dumping şi O.C. nr. 128/1992, taxele provizorii nu pot fi 
aplicate pe o perioadă mai mare de 4 luni, putând fi prelungite cu încă 2 luni. La expirarea 
duratei de aplicare a taxelor provizorii, dacă prin decizia finală a organului competent nu se 
hotărăşte ca acestea să fie percepute ca atare, garanţiile depuse de cel suspectat sau de către 
un terţ trebuie eliberate de îndată persoanei îndreptăţite. 


Taxele definitive pot fi aplicate de către organul competent numai dacă sunt 


întrunite toate condiţiile pentru antrenarea răspunderii pentru dumping sau subvenţii”. 


Dacă Comisia constată că sunt îndeplinite condițiile răspunderii va putea fi 


îndreptățită să ia una din următoarele măsuri: 
- să instituie taxe anti-dumping şi compensatorii cu caracter definitiv; 


- să transforme taxa provizorie aplicată pe parcursul anchetei, în taxă definitivă; 


236 Vezi: O. Căpăţână, op. cit., pag. 251-254. 
237 Vezi: O. Căpăţână, op. cit., pag. 255-256. 

- să restituie eventualele diferenţe în plus în cazul în care nivelul taxei provizorii a 


fost mai mare decăt taxa definitiv stabilită. 


Ca durată, taxele anti-dumping şi compensatorii trebuie să-şi înceteze aplicarea de 
îndată ce prejudiciul suferit a fost acoperit sau altfel spus efectele dumpingului şi al 


subvenţiilor au fost neutralizate. 


Potrivit O.C. nr. 128/1992 termenul maximal de aplicare al măsurilor anti-dumping 


sau al taxelor compensatorii nu poate depăşi 5 ani. 


VII. 4. 4. Procedura de efectuare a investigaţiilor privind acuzaţiile de dumping 


sau subvenţii. 
A. Sesizarea Comisiei. 


În conformitate cu dispoziţiile Ordinului comun nr. 128/1992, o anchetă 
(investigaţie) privind existenţa unui dumping şi/sau a unei subvenţii se poate declanşa la 


cererea celor interesaţi, aşa cum aceştia sunt determinaţi de acest act normativ sau din oficiu. 


Astfel, potrivit prevederilor Ordinului comun nr. 128/1992 orice persoană juridică 
sau fizică, sau asociaţiile+ cu sau fără personalitate juridică+ care sunt îndreptățite să 
reprezinte producătorii din România, astfel cum aceştia sunt definiţi de art. 4, pct. 5, din 
actul normativ citat (prin producători din România se înţelege ansamblul producătorilor 
români de produse similare sau a acelora dintre ei ale căror producții însumate reprezintă o 
proporție majoră în producția românească totală a acestor produse) care se consideră lezați 
sau amenințați de importul care face obiectul unui dumping sau a unei subvenţii poate 
formula o plângere scrisă. Plângerea este actul procedural ce se adresează Comisiei pentru 
taxe antidumping, taxe compensatorii şi măsuri de salvgardare şi aceasta trebuie să conţină 
elemente care să probeze suficient existența unui dumping sau a unei subvenţii, prejudiciul 
care rezultă, precum şi existenţa unei legături de cauzalitate între dumping sau subvenție şi 


prejudiciu. 
B. Chestiuni preparatorii. 


Inainte de deschiderea investigaţiei, Comisia va proceda la o consultare cu 
autorităţile competente în materie, din ţara exportatorului, iar dacă în urma consultării 


rezultă că plângerea este întemeiată, se va proceda la declanşarea investigaţiei. 


167 


În cazul în care, deşi nu s-a înregistrat nici o plângere la Comisie, aceasta are, totuşi, 
în posesie elemente care probează suficient, atât existenţa unui dumping sau a unei subvenţii 
şi a unui prejudiciu rezultând pentru un producător din România, precum şi o legătură de 
cauzalitate între existența dumpingului şi/sau a subvenţiei şi prejudiciu, aceasta se va putea 


autosesiza (sesiza din oficiu). 


Dacă Comisia va aprecia că sunt întrunite cerințele de fapt şi de drept pentru 
declanşarea unei investigaţii, mai înainte de a proceda la investigația propriu-zisă, va face un 
anunţ în acest sens în „Jurnalul afacerilor”, indicând produsul şi ţările implicate, furnizând 
un rezumat al informaţiilor primite cu precizarea că toate informaţiile utile trebuie anterior 
comunicate Comisiei. Comisia va fixa şi un termen în care părţile interesate îşi pot face 
cunoscut punctul de vedere în scris şi în care pot, totodată, să ceară să fie audiate oral. 
Pentru a aduna datele necesare, comisia va putea solicita celor implicați în investigație 
completarea unor chestionare adecvate, fixând în acest sens un termen, ce nu poate fi mai 
scurt de 3 luni de la data publicării anunţului privind declanşarea investigației. După 
parcurgerea acestei etape, Comisia avizează oficial pe exportatorii şi importatorii care sunt 


implicaţi, pe reclamanţi, precum şi pe reprezentanţii ţărilor exportatoare. 
C. Procedura de investigaţie propriu-zisă. 


In etapa următoare, Comisia procedează la desfăşurarea propriu-zisă a investigaţiei, 


având în principal următoarele atribuţiuni: 


- Adună toate informaţiile pe care le găseşte utile şi, când consideră oportun, 
examinează şi verifică documentele importatorilor, exportatorilor, comercianților, agenţilor, 
producătorilor, asociaţiilor şi organizaţiilor comerciale din ţara exportatoare sau de origine, 


precum şi din România; 


- La nevoie, investigaţiile se pot extinde şi în alte ţări (terţe), sub rezerva acordului 
firmelor implicate şi al guvernului ţării respective, care trebuie în prealabil avizat despre 


investigaţie; 
- Audierea părților interesate, dacă aceasta solicită un astfel de lucru; 


- Acordarea posibilităţii părţilor direct implicate (la cererea lor) pentru a se întâlni în 


vederea confruntării susținerilor lor şi eventualelor respingeri a plângerii formulate. 

În mod obişnuit, investigația asupra unei reclamaţii de dumping sau subvenţii 


acoperă o perioadă minimă de 6 luni anterioară datei deschiderii procedurii de investigaţie. 


Toate categoriile de persoane participante la investigaţie, pot lua la cunostință despre 
toate informațiile puse la dispoziţia Comisiei de către părțile interesate, dar păstrând 
confidenţialitatea lor. Furnizarea informaţiilor se face în baza unei cereri scrise adresate 


Comisei de către persoanele interesate. 


De asemenea, importatorii, exportatorii, precum şi reprezentanţii ţărilor exportatoare 
au dreptul să ceară Comisiei să fie informaţi în legătură cu principalele elemente şi 
consideraţii ce vor sta la baza deciziei Comisiei de a institui taxe antidumping sau 
compensatorii definitive sau de a percepe unele sume drept garanţie, în cazul instituirii unor 
taxe antidumping sau taxe compensatorii provizorii. În cazul instituirii unor astfel din urmă 
de taxe, cererile de furnizare de informaţii trebuie să fie adresate Comisiei cu cel puţin 45 de 


zile înainte de data publicării instituirii acestor taxe. 


Comisia este obligată ca, fie în scris, fie verbal, să comunice informaţiile solicitate 
către cei îndreptăţiți cu cel puţin 30 de zile înainte de data în care se preconizează luarea 


deciziei de instituire a taxelor definitive de rigoare. 


Persoanele cărora li s-au furnizat informaţiile solicitate au dreptul să facă observaţii 
asupra acestora şi să le comunice Comisiei cu cel mult 10 zile înainte de data luării deciziei 


de instituire a taxelor. 


În cazul în care o parte interesată sau o terță presoană refuză accesul la informaţiile 
necesare sau nu le furnizează într-un termen rezonabil sau se opune anchetei, concluziile 
preliminare sau finale, pozitive sau negative pot fi stabilite pe baza datelor disponibile. 
Pentru eventualitatea în care Comisia constată că o parte interesată sau o terță ţară i-a 
furnizat informaţii false, poate să nu ţină seama de acestea şi să respingă orice solicitare care 


se raportează la aceste date false. 
D. Finalizarea procedurii de investigaţie. 


O anumită procedură de investigaţie a unei reclamaţii de dumping sau subvenţii sau 
chiar şi una declanşată din oficiu se poate finaliza, fie prin închiderea ei, atunci când se 


constată netemeinicia reclamaţiilor ori a elementelor care au contribuit la suspiciunea 

existenţei unei anumite fapte de concurență neloială, fie prin pronunţarea unei decizii de 
instituire a unei taxe antidumping sau a unei taxe compensatorii. Orice caz investigat trebuie 


finalizat în termen de cel mult un an de la data deschiderii procedurii. 


Toate categoriile de decizii privind finalizarea unei proceduri de investigaţie cu 


privire la dumping sau subvenţii trebuie să se publice în „Jurnalul afacerilor”. 
E. Confidenţialitatea datelor legate de investigaţie. 


Potrivit prevederilor Ordinului comun nr. 128/1992, o informaţie este considerată, în 
mod uzual, ca şi confidențială dacă prin divulgarea sa apar consecințe defavorabile 
semnificative pentru cel care le-a furnizat sau pentru cel care reprezintă sursa acestei 
informaţii. Aşa fiind, informaţiile deţinute de Comisie şi pentru care s-a solicitat păstrarea 
confidenţialităţii şi de care au luat cunoştinţă părțile în cadrul unei investigaţii, nu pot fi 
divulgate şi nu pot fi utilizate decât pentru scopul pentru care ele au fost prezentate. 
Divulgarea unor astfel de informaţii poate fi făcută, totuşi, cu acordul expres al părților 


implicate. 


Pentru ca o informaţie să aibă un regim de confidenţialitate este necesar să fie 
adresată o cerere în acest sens Comisiei, motivată şi însoțită de un rezumat neconfidenţial 


sau de o expunere din care să reiasă temeinicia motivelor pentru care se face solicitarea. 


Dacă Comisia apreciază că o anumită cerere de asigurare a confidențialităţii datelor 
este nejustificată, iar cel ce a furnizat informaţia nu este de acord cu divulgarea ei, precum şi 
atunci când deşi cererea este justificată, cel ce a furnizat informaţia nu este de acord să 
prezinte doar o sinteză confidențială, Comisia va putea decide să nu ia în consideraţie 


informaţiile respective. 


Nu se consideră o încălcare a obligaţiei de păstrare a confidenţialităţii, prezentarea 
publică a considerentelor care au stat la baza luării deciziei şi elementele probatorii ce au 


fost reținute. 


In fine, declanşarea unei proceduri antidumping sau antisubvenție nu sunt 
împrejurări de natură să împiedice normala desfăşurare a operațiunilor de vămuire a 


produsului în cauză. 

VII. 4. 5. Regimul juridic al ajutorului de stat, în lumina Legii nr. 143/1999, cu 


modificările şi completările aduse prin Legea nr. 603/2003. 
VII. 4. 5. 1. Definiţie. Forme şi modalităţi de acordare a ajutoarelor de stat. 
Definiţie. 


Art. 2, alin. (1) din Legea nr. 143/1999, defineşte ajutorul de stat ca fiind orice 
măsură de sprijin acordată de stat sau de către unităţile administrativ teritoriale, din resurse 
de stat sau din rersursele unităţilor adminstrativ-teritoriale, indiferent de forma, care 
distorsionează sau ameninţă să distorsioneze concurenţa, prin favorizarea anumitor 
întreprinderi, a producției anumitor bunuri, a prestărilor anumitor servicii sau afectează 
comerțul pe care România şi statele membre la Uniunii Europene, fiind considerat 


incompatibil cu un mediu concurenţial normal. 


Prin definiția legii (alin. 2, al art. 2) sunt considerate admisibile, doar pe baza 
avizului Consiliului Concurenţei următoarele categorii de ajutoare de stat: cele având 
caracter social ce se acordă consumatorilor individuali, cu condiția ca acestea să fie date fără 
discriminare în ceea ce priveşte originea produselor; cele având drept scop înălturarea 


efectelor cauzate de dezastre naturale sau de evenimente excepționale. 


În fapt, ajutoarele de stat pot consta fie într-un transfer de fonduri publice către o 
anumită entitate economică (întreprinderi — cum sunt desemnate entitățile beneficare de 
către Legea nr. 143/1999) fie în renunţarea la unele venituri viitoare, sigure sau doar 
posibile, şi care asigură benficiarilor un folos de natură economică sau financiară, folos pe 
care nu l-ar fi obţinut în lipsa ajutorului de stat. Pentru ca foloasele economice obţinute în 
condiţiile primirii unui ajutor de stat, să fie calificate ca atare, este necesar ca, în fapt, 
acestea să confere un avantaj real anumitor regiuni, anumitor agenţi economici sau 


producției anumitor bunuri ori prestării anumitor servicii (alin. 4 al art. 2). 
Forme de acordare a ajutorului de stat. 


Potrivit alininatului (5) al art. 2, ajutorul de stat poate lua forma unei scheme de 


ajutor de stat sau a unui ajutor individual. 


Schema de ajutor de stat are în vedere sistemul prin care sunt acordate alocări 


specifice individuale întreprinderilor definite în mod general şi abstract sau orice sistem pe 

baza căruia ajutorul, fără a fi alocat în baza unui proiect, poate fi atribuit uneia sau mai 
multor întreprinderi pentru o perioada de timp nedeterminată sau într-un cuantum 


nedeterminat (alin. 6 al art. 2). 


Ajutorul de stat individual (alin. 7 al art. 2) constă în orice formă de ajutor de stat 
care nu este acordat pe baza unei scheme de ajutor (de remarcat, că legiuitorul a ales, după 
părerea noastră, o modalitate de definire a ajutorului individual nepotrivită — din punct de 
vedere logic — şi neclară, deoarece face apel la înţelesul — definiţia — unei alte noţiuni care, la 


rândul său, nu este nici ea suficient de clară). 


În conformitate cu textul art. 5, alin.( 2), ajutoarele de stat sub formă de schemă sau 
de ajutoare individuale, prevăzute în proiecte de acte normative sau în proiecte de acte 
administrative - legi, ordonanţe, sau ordonanţe de urgenţă, hotărâri ale Guvernului etc. — se 


notifică Consiliului Concurenţei şi se acordă numai după autorizarea lor de către acesta. 
Modalităţile de acordare a ajutorului de stat. 


În conformitate cu prevederile alin. (8) al art. 2, ajutorul de stat poate fi acordat într- 
una dintre următoarele modalităţi (enumerarea acestora fiind una exemplificativă şi nu 
limitativă): 

- subvenţii; 

- anularea de datorii sau preluarea pierderilor; 


-  exceptări, reduceri sau amânări de la plata taxelor şi impozitelor; 


- renunțarea la obţinerea unor venituri normale de pe urma fondurilor publice, 


inclusiv acordarea unor împrumuturi cu dobânzi preferenţiale; 


- garanții acordate de stat sau de alte autorități publice, centrale sau locale în 


condiţii preferențiale; 


- participări cu capital al statului, judeţului, oraşului, comunei sau ale unor 
instituţii publice, dacă rata profitului acestor investiții este mai mică decât cea 


normală, anticipată de către un investitor privat prudent; 


- reduceri de preţ la bunurile furnizate şi la serviciile prestate de către autorități 


publice centrale sau locale sau alte organisme care administrează surse ale 

statului ori ale colectivităților locale, inclusiv vânzarea unor terenuri aparținând 


domeniului privat al statului, judeţului, oraşului, comunei sub preţul pieţei. 


VII. 4. 5. 2. Definiţia unor categorii de noţiuni specifice instituţiei ajutorului de 


stat. 
Ajutorul existent. 


Potrivit art. 3, alin. (1), acest tip de ajutor este acel ajutor individual sau o schemă de 


ajutor care îndeplineşte una dintre următoarele condiţii: 
- exista înainte de intrarea în vigoare a prezentei legi; 
- a fost autorizat de către Consiliul Concurenţei; 


- acestă autoritate nu a luat, în termenul legal, una dintre deciziile impuse de acestă 


lege; 


- orice ajutor de stat pentru care a expirat termenul de prescripţie de 10 ani, 


reglementat de art. 19. 
Ajutorul ilegal. 


Conform art. 3!, ajutorul ilegal este un ajutor de stat, altul decât unul existent sau 
exceptat de la obligația notificării conform Legii nr. 143/1999, acordat fără să fi fost 
autorizat de Consiliul Concurenţei, sau acordat după ce a fost notificat, dar înainte de 


emiterea unei decizi de către această autoritate în termenul legal. 
Ajutorul interzis. 


Este acel ajutor de stat pentru care Consiliul Concurenţei a emis o decizie de 


interzicere, dar în ciuda interdicţiei, a fost totuşi acordat. 
Persoanele interesate. 


Fac parte, potrivit legii, din categoria persoanelor interesate: inițiatorul ajutorului de 
stat, furnizorul, beneficiarul ajutorului de stat şi orice altă persoană, întreprindere sau 
asociaţie de întreprinderi, incluzând asociaţiile comerciale, asociaţiile profesionale, afectate 


prin acordarea unui ajutor de stat. 


Întreprindere. 

În sensul art. 3%, prin întreprindere se înţelege orice persoană fizică sau juridică, 
indiferent de forma de organizare, care desfăşoară activităţi cu scop lucrativ, total sau 
parțial. Spre comparaţie, într-o definiţie doctrinară, considerată foarte pertinentă şi relevantă 
pentru specificul dreptului concurenţei, „întreprinderea este o entitate care exercită o 
activitate economică, dotată cu autonomie de decizie suficientă pentru a-şi determina 
comportamentul de piaţă, fie că această entitate este o persoană fizică sau o persoană 
juridică, de drept privat sau public, fie un ansamblu de mijloace materiale şi umane, fără 
personalitate juridică”?%8. Aşadar, în sensul dispozitiei legale citate, înțelesul noţiunii de 
întreprindere este foarte apropiat de acel de agent economic, aşa cum această noţiune este 
definită de legislația specifică, cu toate că o astfel de definiţie legală ar fi trebuit să fie în 


concordanţă cu exigenţele şi preocupările doctrinei dreptului concurenței. 
Întreprinderea publică. 


În accepțiunea art. 35, întreprinderea publică este orice întreprindere asupra căreia 
autorităţile publice (centrale sau locale) pot exercita, direct sau indirect, o influență 
determinantă în virtutea dreptului lor de proprietate, a participării lor financiare sau a 
regulilor care guvernează activitatea acesteia. În legătură cu această definiţie a întreprinderii 
publice, considerăm că prezintă un caracter de noutate pentru legislaţia românească, şi are o 
deosebită utilitate nu numai în materia pe care o analizam dar şi în alte materii cum ar fi 
aceea a regimului general a firmelor şi al emblemelor reglementat de Legea nr. 26/1990, 


privind registrul comerţului. 
Intreprinderea publică care activează în sectorul industriei prelucrătoare. 


Acest tip de întreprindere publică este aceea al cărui obiect principal de activitate, 
reprezentând cel putin 50% din totalul cifrei de afaceri anuale, se desfăşoară în domeniul 


industriei prelucrătoare — a se vedea nomenclatorul CAEN - (alin. 37). 
Iniţiatorul ajutorului de stat. 


În sensul art. 37, iniţiatorul ajutorului de stat este acea autoritate abilitată să iniţieze 


proiecte de acte normative sau administrative (probabil, cu caracter individual şi nu 


238 E. Mihai; Concurența economică. Libertate şi constrângere juridică. Editura Lumina Lex, Bucureşti, 
2004, pag. 39. 

normativ - n.n.) ce implică acordarea unor ajutoare de stat. În această sferă se includ şi 


inţiativele legislative coform prevederilor Constituţiei României. 
Serviciu de interes economic general. 


Art. 35, defineşte serviciul de interes economic general ca fiind acel serviciu prestat 
în condiţii de piață, pentru care există obligaţii impuse de autorităţile publice privind accesul 


consumatorilor în mod nediscriminatoriu, şi/sau alte olbligații impuse. 
Drepturile exclusive şi speciale. 


Drepturile exclusive sunt acele drepturi care sunt acordate de o autoritate publică 
unei singure întreprinderi, prin orice instrument legislativ, de reglementare sau 
administrativ, de a presta un serviciu sau de a desfăşura o activitate în cadrul unei zone 


geografice date. 


Drepturile speciale sunt acele drepturi care sunt acordate de o autoritate publică 
unui număr limitat de întreprinderi, prin orice instrument legislativ, de reglementare sau 


administrativ care, în cadrul unei zone geografice date: 


- limitează la două sau mai multe numărul întreprinderilor care sunt autorizate să 


presteze un serviciu sau să desfăşoare o activitate; 


- desemnează câteva întreprinderi concurente, autorizate pentru prestarea unui 


serviciu sau desfăşurarea unei anumite activităţi; 


- conferă avantaje uneia sau mai multor întreprinderi, care afectează substanţial 
capacitatea oricărei alte întreprinderi de a presta acelaşi serviciu sau de a desfăşura aceiaşi 


activitate în aceiaşi zonă geografică, în condiţii substanţial echivalente. 


VII. 4. 5. 3. Pocedura autorizării, notificării, examinării şi emiterii deciziilor 


Consiliului Concurenţei privind ajutoarele de stat. 


Principala regulă de procedură instituită în materia ajutorului de stat este cea 
prevăzută de alin. (1) al art. 5, potrivit căruia „orice ajutor de stat, sub orice formă şi 
indiferent de beneficiar, trebuie autorizat de Consiliul Concurenţei din punct de vedere al 


efectelor asupra concurenţei, cu excepţia cazurilor când prezenta lege prevede altfel”. 

O a doua regulă instituită prin prevederile alin. (2) este aceea că, „ajutoarele de stat 
sub formă de schemă sau ajutoare individuale, prevăzute în proiecte de acte normative sau în 
proiecte de acte administrative — legi, ordonanţe, ordonanţe de urgenţă, hotărâri ale 
Guvernului etc. — se notifică Consiliului Concurenţei şi se acordă numai după autorizarea lor 


de către acesta”. 


Chiar şi numai intenţia de acorda un ajutor de stat nou sau numai de a modifica un 
ajutor de stat vechi (existent) trebuie notificată Consiliului Concurenţei, de către furnizorul 
şi inițiatorul ajutorului de stat, cu excepţia situaţiilor prevăzute prin Legea nr. 143/1999 ori a 


celor stabilite prin reglementările emise în aplicarea acesteia (art. 6, alin. 1). 


In fapt, notificarea unui ajutor de stat trebuie să conţină informaţii exacte şi 
complete, dintre cele solicitate de Consiliul Concurenţei, în scopul de a permite evaluarea 
emise în aplicarea acesteia. Notificarea menţionată va fi considerată efectiv realizată doar la 


data la care informaţiile cuprinse în ea vor fi complete şi exacte. 


In situaţia în care notificarea iniţială nu conţine informaţii complete şi exacte, 
Consiliul Concurenţei este îndreptăţit să ceară inţiatorului şi furnizorului ajutorului de stat să 


le completeze şi/sau să le corecteze, în termen de 20 de zile de la data primirii notificării. 


O altă regulă procedurală, foarte importantă, este cea prevăzută de art. 7 din lege. 
Potrivit acestui articol, „un ajutor de stat nou nu poate fi acordat, iar modificările la un ajutor 
de stat existent nu pot fi puse în aplicare până când Consiliul Concurenţei nu ia o decizie de 


autorizare sau până când ajutorul nu este considerat ca fiind autorizat”. 


Primind notificarea din partea celor obligaţi, Consiliul Concurenţei este dator să o 
examineze de îndată (a se vedea prevederile art. 8, alin. 1-4). În cazul în care această 
autoritate va constata că măsura notificată nu constituite ajutor de stat, va fi obligată să emită 


o decizie constatând această situaţie. 


În schimb, dacă autoritatea solicitată va constata şi reţine că măsura notificată deşi 
constituie ajutor de stat, nu prezintă îndoieli cu privire la compatibilitatea sa cu exigenţele 
Legii nr. 143/1999, este obligată să emită o decizie de autorizare a acordării ori modificării 


ajutorului de stat. 

În fine, pentru ipoteza în care Consiliul Concurenţei va constata şi reţine că măsura 
notificată prezintă îndoieli cu privire la compatibilitatea sa cu cerinţele Legii nr. 143/1999, 


va fi obligată să decidă deschiderea unei investigaţii specifice. 


Termenul în care Consiliul Concurenţei trebuie să ia una din categoriile de decizii 
menţionate de art. 8 (alin. 2-4) este de 60 de zile de la data la care notificarea a devenit 


efectivă, inițiatorul/furnizorul trebuind să fie informat asupra acestei date. 


Pentru ipoteza în care, Consiliul Concurenţei este nevoit să decidă deschiderea unei 
investigaţii pentru a stabili compatibilitatea măsurii preconizate cu un mediu concurenţial 
normal, decizia acestei autorităţi cu privire la soluţia ce va trebui dată notificări, va trebui 


emisă în termen de cel mult 4 luni de la data deschiderii investigaţiei. 


Termenele de emitere a deciziilor — mai sus menţionate — sunt termene imperative, 
sancţionate cu decăderea Consiliului Concurenţei din dreptul de a le mai emite, după 
scurgerea lor. Această concluzie este susținută de prevederea alin. (3) al art. 9, potrivit 
căruia, „în cazul în care Consiliul Concurenţei nu ia deciziile menţionate în termenele 
stabilite, ajutorul poate fi acordat în mod legal după înştiinţarea prealabilă a Consiliului 
Concurenţei şi va deveni ajutor existent”. Aşadar, şi în această materie se dă eficiență 
juridică tăcerii (abţinerii) autorităţii publice solicitate să ia o anumită decizie sau care nu o 


emite în termenul impus de legea specială. 


Pentru ipoteza în care, Consiliul Concurenţei va fi luat o decizie pe baza unor 
informaţii incorecte primite pe parcursul procedurii, informaţii care au cântărit în mod 
decisiv la luarea ei, acest organ, după ascultarea argumentelor furnizorului ajutorului o va 


putea revoca. 


Potrivit prevederilor art. 20, nu orice fel de ajutor acordat unei anumite întreprinderi 
cade sub incidenţa obligaţiei de notificare. Astfel, potrivit articolului menţionat „ajutorul 
acordat unei întreprinderi, într-o perioadă de până la 3 ani, în valoare totală de 3 miliarde de 
lei, este considerat a fi autorizat şi nu cade sub incidenţa obligaţiei de notificare, în condiţiile 


stabilite prin regulamentul Consiliului Concurenţei”. 

În fine, potrivit prevederilor art. 11 din Legea nr. 143/1999, în vederea administrării 
acestei legi, Consiliul Concurenţei este investit cu puterile de investigaţie reglementate de 


Legea nr. 21/1996 cu modificările şi completările ulterioare. 


VII. 4. 5. 4. Categoriile de decizii pe care le poate lua Consiliul Concurenţei, în 


legătură cu ajutoarele de stat noi sau existente. 


Ca dispoziţie principială, art. 12 din Legea nr. 143/1999, impune Consiliului 
Concurenţei ca, în cazul unui ajutor de stat nou sau al modificării unuia existent, să 
analizeze măsura notificată în conformitate cu dispoziţiile menționatei legi şi a 


reglementărilor emise în aplicarea acesteia. 


Dacă în urma activităţii de supraveghere a ajutoarelor de stat existente, competenţă 
atribuită de art. 26 din Legea nr. 143/1999, Consiliul Concurenţei va constata şi reţine că un 
ajutor existent afectează în mod semnificativ mediul concurenţial normal şi/sau afectează 
comerțul dintre România şi statele membre ale Uniuni Europene, această autoritate este în 
drept să solicite funizorului de ajutor de stat să dispună cât mai urgent măsurile ce se impun 
fi îndreptăţit să formuleze recomandări de anulare a ajutorului existent sau de modificare a 


acestuia (art. 13, alin. 1). 


Pentru eventualitatea în care, funizorul de ajutor de stat existent nu se va conforma — 
în termenul indicat în solicitare — recomandărilor făcute prin solicitarea primită de la 
Consiliul Concurenţei, această autoritate va fi în drept să decidă sistarea acordării ajutorului 
de stat ori, după caz, va putea să-i impună condiţii şi obligații menite să asigure 


compatibilitatea ajutorului de stat cu dispoziţiile Legii nr. 143/1999. 


Astfel de condiţii de sistare a acordării ajutorului de stat existent ori de impunere de 
condiţii şi obligaţii, nu pot avea caracter retroactiv şi vor trebui să acorde furnizorului 
ajutorului o perioadă rezonabilă care să-i îngăduie să se conformeze dispoziţiilor emise de 


Consiliul Concurenţei (art. 13, alin. 3). 


În conformitate cu prevederile art. 14, astfel cum acesta a fost modificat prin art. I, 
pct. 12 din Legea nr. 603/2003, Consiliul Concurenţei poate fi în drept să autorizeze 


acordarea unor ajutoare de stat, potrivit condiţiilor stabilite prin intermediul regulamentelor 

sau instrucțiunilor specifice, ajutoare vizând următoarele domenii şi având unul din 


următoarele scopuri: 
- ajutoare pentru cercetare şi dezvoltare; 
- ajutoare pentru întreprinderi mici şi mijlocii; 
- ajutoare pentru protecția mediului înconjurător; 
- ajutoare pentru instruirea angajaţilor şi pentru crearea de noi locuri de muncă; 


- ajutoare pentru salvarea şi restructurarea firmelor în dificultate; ajutorul pentru 


menţinerea locului de muncă poate fi considerat ajutor de restructurare; 
- ajutoare pentru dezvoltare regională; 


- ajutoare generale pentru promovarea exporturilor, prin actiuni ca: săptămâni 
naționale, târguri internaţionale, magazine de prezentare şi altele asemenea, cu 


condiţia ca de acestea să poată beneficia toate întreprinderile interesate; 


- ajutoare pentru promovarea culturii şi promovarea patrimoniului naţional 


cultural; 
- ajutoare pentru proiecte mari de investiţii; 


- orice alt ajutor în condiţiile regulamentelor şi instrucțiunilor privind ajutorul de 
stat ce vor fi emise, cu respectarea legislaţiei în vigoare, de către Consiliul 


Concurenţei. 


Spre exemplu, prin Ordinul Preşedintelui Consiliului Concurenţei, nr. 252/2002, 
publicat în M.Of. nr. 165 din 17 martie 2003, au fost puse în aplicare următoarele 


regulamente şi instrucţiuni ale acestei autorităţi: 
- Regulamentul multisectorial privind ajutorul de stat pentru proiecte mari de 
investiţii; 
- Regulamentul multisectorial privind regulile tranzitorii aplicabile ajutorului de stat 


regional pentru proiectele mari de investiţii în sectoarele industriale nespecifice; 


- Instrucţiuni privind ajutorul de stat acordat sub forma garanţiilor. 

In mod necesar şi obligatoriu, atunci când Consiliul Concurenţei procedează la 
evaluarea consecinţelor unui anumit ajutor de stat acordat individual unui anumit agent 
economic, acest organ trebuie să ia în considerare efectele cumulate ale tuturor tipurilor de 


ajutor acordate aceluiaşi beneficiar (alin. 2 al art. 14). 


Alinantul (3) al art. 14, astfel cum acesta a fost modificat prin Legea nr. 603/2003, 


interzice, în mod expres, următoarele categorii de ajutoare: 


- ajutorul pentru export sau orice ajutor care este condiționat, de drept sau de fapt, de 
performanţa la export, în măsura în care un astfel de ajutor poate să afecteze aplicarea 


corerspunzătoare a acordurilor internaţionale la care România este parte; 


- ajutorul pentru compensarea pierderilor rezultate din activitatea întreprinderilor, 


indirect sau prin scutirea de la plata obligaţiilor datorate statului; 


- cele conţinând măsuri de ajutor care sunt astfel aplicate încât crează discriminări în 
favoarea produselor realizate la intern, faţă de bunurile similare produse în ţări participante 
la acorduri internaționale la care România este parte şi în care sunt prohibite astfel de 
discriminări. 

Din formularea imperativă a textului alin. (3) al art. 14 rezultă, fără echivoc, că în 
orice situaţie astfel de ajutoare sunt prohibite, întrucât sunt incompatibile, de plano, cu 
exigenţele unui mediu concurenţial normal şi cu acordurile economice la care ţara noastră 


este parte. 


VII. 4. 5. 5. Condiţiile legale pentru recuperarea, rambursarea sau pentru 


suspendarea ajutorului ilegal şi a ajutorului interzis. 


În cazul în care, Consiliul Concurenţei constată că s-a acordat printr-un anumit act 
administrativ un anumit ajutor ilegal, această autoritate este obligată să solicite Curţii de apel 
în raza căreia se află sediul principal al furnizorului sau al benficiarului de ajutor de stat 
anularea acelui act administrativ şi pe cale de consecinţă, recuperarea şi rambursarea sau 
suspendarea plăţii oricărui ajutor ilegal (art. 17, alin. 1). Instanţa de judecată sesizată cu o 
astfel de cerere, va putea dispune prin ordonanță preşedințială, suspendarea acordării 


ajutorului ilegal prevăzut de actul administrativ. Împotriva unei astfel de hotărâri 

judecătoreşti se va putea face recurs la Înalta Curte de Casaţie şi Justiţie, în termenele şi 


condiţiile prevăzute de Codul de procedură civilă. 


Pentru ipoteza în care ajutorul de stat va fi fost instituit printr-un act normativ cu 
putere de lege, fără să fi fost, în prealabil notificat şi autorizat, în condiţiile art. 5 şi 6 din 
Legea nr. 143/1999, cu modificările şi completările ulterioare, este obligat să sesizeze 
autoritatea emitentă a actului respectiv (Parlament sau Guvern, după caz). Concomitent cu 
sesizarea autorităţii emitente, Consiliul Concurenţei va informa şi pe furnizorul ajutorului şi 


pe beneficiarul acestuia despre sesizarea formulată (alin. 4 şi 5). 


În urma sesizării primite, autoritatea emitentă a normei juridice cu putere de lege 
prin care s-a acordat un ajutor de stat, cu încălcarea prevederilor art. 5 şi 6 din Legea nr. 
143/1999, în termen de maximum 10 zile de la data primirii sesizării este obligată să ia o 
decizie cu privire la suspendarea actului normativ prin care a acordat ajutorul de stat (ilegal) 


în cauză. . 


Funizorul şi beneficiarul ajutorului de stat ilegal, în termen de 30 de zile de la data 
primirii sesizării formulate de Consiliul Concurenţei sunt obligaţi să notifice acestei 
autorităţi primirea ajutorului respectiv, în condiţiile art. 5 şi 6. În mod similar, autoritatea 
emitentă a actului normativ prin care s-a acordat ajutorul ilegal depistat de autoritate de 
concurenţă este obligată să ia următoarele măsuri: modificarea actului normativ avut în 
vedere şi impunerea obligaţiei de recuperare, de către furnizor, ori de rambursare, de către 
beneficiar a ajutorului ilegal acordat, respectiv primit deja (a se vedea prevederile alin. 6 al 


art. 17). 


În situaţia în care un anumit ajutor de stat, în condiţiile legii, a fost interzis prin 
decizie a Consiliului Concurenţei, acel ajutor nu va putea fi reglementat, totuşi printr-un act 
administrativ (art. 18, alin. 1). Dacă, totuşi, în urma deciziei de interziecre a acordării unui 
anumit ajutor de stat, funizorul îl va fi acordat şi beneficiarul îl va fi primit, în baza 
dispoziţiilor unui act administrativ emis de furnizor, Consiliul Concurenţei este îndreptățit să 
solicite Curții de apel în a cărui circumscripție teritorială se află sediul principal al 
furnizorului sau al benficiarului de ajutor anularea acelui act administrativ de acordare, şi în 
urma aplicării unei astfel de măsuri să dispună recuperarea ajutorului de la furnizor ori 


rambursarea lui de către beneficiar (alin. 2). 

Alin. (3) al art. 18, atribuie (dă) în competenţa curții de apel sezizate, de către 
Consiliul Concurenţei, în condițiile alin. (1) şi dreptul de a dispune recuperarea sau 
rambursarea ajutorului de stat acordat printr-un act administrativ chiar şi în situaţia în care 
acel ajutor nu a fost interzis, dar prin decizia de autorizare s-au impus anumite condiții şi 


obligaţii care nu au fost respectate de către furnizor ori de către beneficiar, după caz. 


În legătură cu această posibilitate legală, remarcăm că, din păcate, textul alin. (3) al 
art. 18 din Legea nr. 143/1999, conţine, probabil, o eroare de redactare. Astfel, în noua 
redactare a acestui alineat, introdusă prin art. I, pct. 16 din Legea nr. 603/2003, textul pe 
care-l avem în vedere are următorul enunţ: "Consiliul Concurenţei poate cere Curţii de apel 
să dispună recuperarea sau rambursarea ajutorului de stat printr-un act administrativ şi în 
cazul în care nu au fost respectate condiţiile şi obligațiile prevăzute în decizia de autorizare”. 
În mod corect, după părerea noastră, textul citat ar trebui să aibă următorul enunţ: "Consiliul 
Concurenţei poate cere Curţii de apel să dispună recuperarea sau rambursarea ajutorului de 
stat, acordat printr-un act administrativ, şi în cazul în care nu au fost respectate condiţiile sau 


obligaţiile prevăzute în decizia de autorizare”. 


Facem această observaţie şi propunere pentru că, în actuala redactare a textului alin. 
(3) se poate înţelege că actul administrativ avut în vedere ar emana de la Curtea de apel 
sesizată de Consiliul Concurenţei şi nu de la furnizorul ajutorului în cauză, situație absurdă 


şi contrară literei şi spiritului legii. 


În fine, alin. (4) al art. 18, reglementează ipoteza în care ajutorul de stat interzis prin 
decizie a Consiliului Concurenţei, va fi, totuşi, acordat prin act normativ cu putere de lege. 
Într-o astfel de situaţie, Consiliul Concurenţei este obligat să sesizeze autoritatea emitentă a 
actului normativ care este obligată ca în termen de 30 de zile de la sesizare să ia o decizie cu 
privire la modificarea acelui act normativ, inclusiv cu privire la termenii şi condițiile de 


recuperare de la furnizor ori de rambursare de la beneficiar a ajutorului acordat deja. 


În baza prevederilor art. 19 din Legea nr. 143/1999, în toate situaţiile în care Curtea 
de apel — sesizată de către Consiliul Concurenţei în scopul recuperării ori rambursării 
ajutorului de stat ilegal ori interzis — la cererea autorităţii solicitante, va fi în drept să dispună 


măsuri de recuperare de către furnizorul ajutorului sau rambursarea de către beneficiarul 

acestuia a dobânzii aferente sumei ajutorului de stat, la o rată propusă de Consiliul 


Concurenţei” 
Durata pentru care poate fi impusă dobânda mai sus menţionată poate fi următoarea: 


- în cazul ajutorului interzis, începând cu data de la care ajutorul respectiv a fost 


pus la dispoziţia beneficiarului şi până la recuperarea sa; 


- în cazul ajutorului ilegal, neautorizat ulterior de către Consiliul Concurenţei, de 


la data la care ajutorul a fost la dispoziţia beneficiarului şi până la recuperarea sa; 


Dreptul autorităţii de concurenţă de a solicita instanţei de judecată obligarea celor 
vinovaţi să recupereze (să restituie) ajutorul de stat, este supus unui termen de prescripţie 
special de 10 ani (a se vedea în acest sens, prevederile art. 19°). Acest termen începe să 
curgă din ziua în care ajutorul ilegal/interzis este primit de beneficiar, fie sub forma unei 


alocări în cadrul unei scheme de ajutor, fie sub forma unui ajutor individual. 


Termenul de prescripţie mai sus descris, în mod specific, va fi întrerupt prin luarea 
de către Consiliul Concurenţei a oricărei măsuri în legătură cu un anumit ajutor 
ilegal/interzis. De la data începerii măsurii luate de Consiliul Concurenţei, va începe să 


curgă un nou termen de prescripţie. 


De asemenea, termenul de prescripţie de 10 ani va fi suspendat atât timp cât cazul 
avut în vedere de către Consiliul Concurenţei se va afla pe rolul Curţii de apel sesizate ori a 


Înaltei Curți de Casaţie şi Justiţie, după caz. 


Dacă în urma acordării unui ajutor de stat, înainte de autorizarea acestuia de către 
Consiliul Concurenţei, o anumită persoană, fizică sau juridică, va fi prejudiciată prin această 
operaţiune şi va avea şi dovedi un interes legitim, articolul 19, alin. (2), îi recunoaşte dreptul 
de a pretinde despăgubiri. Din păcate, şi în această situaţie Legea nr. 143/1999 nu indică 
categoria de subiecte de drept de la care cel interesat are dreptul să pretindă despăgubiri. În 
opinia noastră, astfel de despăgubiri ar putea fi cerute fie de la furnizorul ajutorului de stat 


ilegal fie de la beneficiar, potrivit opțiunii sale. 


Este util de reținut că toate categoriile de acţiuni judecătoreşti reglementate de 
prevederile corespunzătoare ale capitolului IV, intitulat: „recuperarea, rambursarea sau 


suspendarea ajutorului ilegal şi a ajutorului interzis”, se vor judeca, potrivit prevederilor art. 

19!, conform procedurii de contencios administrativ (Legea nr. 29/1990, şi dispoziţiile 


speciale ale Codului de procedură civilă). 


VII. 4. 5. 6. Categoriile de tipuri de ajutoare de stat exceptate de la obligaţia 


notificării şi autorizării de către Consiliul Concurenţei. 


O primă categorie de ajutoare exceptate de la obligaţia de notificare este cea a 
ajutoarelor la care se referă articolul 20 din Legea nr. 143/1999, despre care am făcut deja 
vorbire într-o secţiune anterioară şi care au în vedere un plafon valoric maximal de 3 


miliarde acordate unei singure întreprinderi în decurs de 3 ani. 


O a doua categorie de exceptări prevăzute de lege sunt acelea reglementate de art. 
21, alin. (1). Astfel, potrivit textului aliniatului citat, „Consiliul Concurenţei va adopta 
regulamente de exceptări pe categorii prin care se stabilesc categoriile de ajutoare de stat 
considerate a fi autorizate şi care, în consecinţă, nu sunt supuse cerinţelor de notificare. 


Aceste regulamente vor specifica, în mod distinct, pentru fiecare categorie de ajutor de stat: 
- scopul ajutorului; 
- categoriile de beneficiari; 
- pragurile valorice exprimate fie ca intensitate, fie ca mărime absolută; 


- condiţiile legate de cumularea ajutoarelor acordate aceluiaşi beneficiar pentru 


acelaşi obiectiv. 


În temeiul acordării puterii de reglementare, realizată prin prevederile alin. (2) al art. 
21, regulamentele pe care le poate emite Consiliul Concurenţei pot viza următoarele 


categorii de probleme: 


- fixarea de praguri valorice sau alte condiţiii care să determine necesitatea 


notificării unor alocări specifice de ajutoare; 


- excluderea anumitor sectoare din domeniul de aplicare a unor astfel de 
reglementări; 


PEREAS 


ajutorului exceptat. 

De altfel, în baza puterii sale de reglementare — secundum legem — conferită 
acestuia, prin art. 21 şi 22 precum şi în considerarea naturii sale juridice de autoritate 
administrativă autonomă, Consiliul Concurenţei va putea emite şi alte categorii de 
regulamente şi instrucţiuni, altele decât cele pe care le-am evocat, „în vederea definirii 
criteriilor esenţiale care trebuie îndeplinite pentru autorizarea ajutorului de stat, în special 
cele referitoare la anumite sectoare ale economiei sau la obiective specifice ajutorului de 


stat”. 


VII. 4. 5. 7. Unele aspecte de ordin procedural privind emiterea, publicarea şi 


atacarea în justiţie a actelor juridice privind ajutoarele de stat. 


Ținând seama de natura şi importanţa ajutoarelor de stat, pentru o corectă 
funcționare a unei economii bazate pe libera inițiativă şi concurență, în mod expres, alin. (2) 
al art. 22 din Legea nr. 143/1999 impune necesitatea avizului conform?" al Consiliului 
Legislativ, pentru ca regulamentele şi instrucţiunile Consiliului Concurenţei (în materia 
ajutoarelor de stat) să poată fi supuse adoptării de către plenul acestei autorități. Aşa fiind, 
avizul conform al Consiliului Legislativ are valoarea juridică a unei cerinţe de legalitate 


prealabile, în lipsa căruia actele juridice respective sunt nule absolut. 


De altfel, în acest moment şi la acest loc, găsim util să remarcăm că, din păcate, 
Legea nr. 21/1996, deşi reglementează faptele anticoncurenţiale cele mai grave (îndreptate 
împotriva concurenţei însăşi, spre deosebire de faptele de concurenţă neloială, care sunt 
îndreptate împotriva unui anumit concurent sau a unui grup precis şi limitat de concurenţi) 
nu conţine prevederi care să impună necesitatea unui aviz conform pentru a putea fi adoptate 
regulamentele şi instrucţiunile privind problematica reglementată de respectiva lege. Într-o 
astfel de situație, suntem de părere că, de lege ferenda, se impune stabilirea unei astfel de 
cerințe (de altfel, binevenite) şi pentru adoptarea regulamentelor şi instrucțiunilor 
Consiliului Concurenţei, privind concurenţa. Un astfel de aviz conform (în drept, unul de 
legalitate şi nu de altă natură) este menit să preîntâmpine adoptarea unor reglementări 
administrative care, fără drept, pot modifica ori completa legea şi, pe această cale, să 


îngăduie uzurparea (chiar şi în parte) a autorităţii legislative. 


239 În legătură cu natura şi specifiul avizelor conforme, a se vedea, spre exemplu: I. Santai; Drept 
administrativ şi ştiinţa administraţiei, vol.II, Editura Risoprint, Cluj-Napoca, 1999, pag. 111-113. 

Intrarea în vigoare a regulamentelor şi a instrucţiunilor emise de Consiliul 
Concurenţei, în materia ajutoarelor de stat, se va produce numai sub condiția publicării lor în 
Monitorul oficial, partea I, prin ordin al preşedintelui Consiliului Concurenţei (alin. 2 al art. 


22). 


Consiliul Concurenţei are şi obligația, potrivit prevederilor art. 28!, de a asigura 
„publicarea deciziilor luate în aplicarea Legii nr. 143/1999 prin orice mijloace de informare, 
ţinând seama de interesul părților şi cu asigurarea protecției informaţiilor secrete de stat sau 
a informaţiilor secrete de serviciu”. O obligaţie similară de informare şi publicare îi revine 
Consiliului Concurenţei în ceea ce priveşte notificările primite precum şi în ceea ce priveşte 
ordinele de deschidere a unor investigaţii, în conformitate cu prevederile art. 8, alin. (4). În 
acest scop, art. 287, obligă autoritatea de concurenţă ca, prin orice mijloace, să publice 
informaţiile necesare cu privire la notificările primite din partea celor obligați precum şi la 


ordinele de deschidere a investigaţiilor necesare. 


Luând cunoştinţă despre deschiderea unei investigaţii anume, orice persoană 
interesată va fi în drept să-şi transmită punctul său de vedere referitor la măsura faţă de care 
s-a dispus deschiderea investigaţiei. De asemenea, potrivit art. 28°, alin. 3, “orice persoană 
interesată poate informa Consiliul Concurenţei cu privire la orice ajutor de stat presupus 
ilegal sau orice utilizare presupusă abuzivă a ajutorului de stat. În ipoteza în care Consiliul 
Concurenţei, pe baza informaţiilor de care dispune, consideră că nu există motive suficiente 
pentru a se pronunţa asupra cazului, informează persoanele interesate asupra acestui fapt”. 
Iar potrivit aliniatului (4), la cererea ei, orice persoană interesată va fi îndreptăţită să obţină o 


copie a oricărei decizii emisă de Consiliul Concurenţei. 


Din examinarea dispoziţiilor legale citate şi comentate anterior se poate trage 
concluzia că, în condiţiile Legii nr. 143/1999, autoritatea de concurenţă trebuie să manifeste 
transparenţă şi receptivitate la toate informaţiile pertinente provenite din diverse medii 
precum şi promptitudine la solicitările de informaţii ori de documente, venite din partea 


persoanelor îndreptățite. 


Nu este mai puţin adevărat, că pe lângă obligația de transparenţă şi receptivitate, art. 
30 consacră şi o obligație de confidenţialitate ce revine: Consiliului Concurenţei, 


furnizorilor de ajutor de stat, personalului angajat al acestora, altor funcționari publici, 

precum şi a altor persoane interesate de a nu dezvălui informaţiile sau documentele obținute 
în aplicarea Legii nr. 143/1999 şi care au caracter de informaţii secrete de stat sau informaţii 


secrete de serviciu. 


Ca efect al naturii lor administrative, regulamentele şi instrucţiunile emise de către 
Consiliul Concurenţei — în materia ajutoarelor de stat — vor putea fi atacate în contencios 
administrativ la Curtea de apel în raza căreia îşi are sediul sau domiciliul persoana 


interesată. 


În legătură cu această problemă remarcăm o diferență însemnată (dar parţială) între 
reglementarea Legii nr. 21/1996, în materia competenţei teritoriale, în cazul în care sunt 
atacate regulamentele şi instrucțiunile emise de Consiliul Concurenţei în materia concurenţei 
(Curtea de Apel Bucureşti) şi curtea de apel de la sediul ori domiciliul persoanei interesate, 
în cazul atacării regulamentelor şi a instrucțiunilor emise de aceiaşi autoritate, dar în materia 


ajutoarelor de stat. 


Competența teritorială (stabilită de Legea nr. 21/1996 ca urmare a modificării şi 
completării acesteia prin O.U.G. nr. 121/2003) a Curţii de Apel Bucureşti este una 
excepțională, de ordine publică şi derogatorie de la dreptul comun aplicabil în materia 
contenciosului administrativ, pe când cea stabilită de Legea nr. 143/1999, este conformă cu 
dreptul comun, cel puţin în materia actelor cu caracter normativ (regulamente şi 


instrucțiuni). 


Nu este mai puţin adevărat că şi legiuitorul care a adoptat Legea nr. 143/1999, mai 
ales cel care a modificat-o prin Legea nr. 603/2003, a fost relativ inconsecvent, în ceea ce 
priveşte competenţa teritorială a curților de apel care sunt abilitate de această lege să se 
pronunţe asupra legalității actelor ce sunt emise de Consiliul Concurenţei, în materia 
ajutoarelor de stat. Astfel, potrivit prevederilor art. 29 din Legea nr. 143/1999, aşa cum 
acesta a fost modificat prin art. II punct. 30 al Legii nr. 603/2003 „deciziile Consiliului 
Concurenţei, emise în baza prezentei legi, pot fi atacate de către persoanele interesate, în 
termen de 30 de zile de la publicare sau, după caz, de la comunicare, în procedura de 
contencios adminsitrativ, la Curtea de Apel Bucureşti” (competenţa teritorială excepțională, 
ca şi în cazul tuturor actelor juridice administrative emise de Consiliul Concurenţei în 


materia concurenţei). 

Concluzionând, în condiţiile Legii nr. 143/1999, cu modificările şi completările 
ulterioare, competenţa teritorială a curţiilor de apel este diferită, în raport cu natura litigiilor 
cu care sunt sesizate de către autoritatea de concurenţă sau, după caz, de către persoanele 
interesate. Astfel, spre exemplu, atunci când Consiliul Concurenţei solicită unui curți de apel 
să dispună anumite măsuri de recuperare ori de rambursare a unor ajutoare de stat ilegale ori 
interzise, competenţa teritorială este a acelei curți de apel în raza căreia îşi are sediul ori 
domicililul furnizorul ori beneficiarul ajutorului de stat vizat (soluţia din dreptul comun). În 
cazul în care un regulament sau instrucțiune a Consiliului Concurenţei, emisă în materia 
ajutoarelor de stat, este atacată în contencios administrativ de către o anumită persoană 


interesată, competenţa este a curții de apel în raza căreia îşi are sediul sau domiciliul. 


In fine, în cazul în care sunt atacate în contencios administrativ actele juridice emise 
de autoritatea de concurenţă în materia ajutoarelor de stat, acte ce poartă denumirea de 


„decizii”, competenţa teritorială exclusivă va fi a Curţii de Apel Bucureşti. 


În raport cu aceste situaţii şi soluţii diverse - ţinând, însă seama de soluţiile pe care le 
dă, în astfel de situaţii şi Legea nr. 21/1996, soluţii pe care le vom prezenta şi analiza în 
secţiunea dedicată organizării şi naturii Consiliului Concurenţei, precum şi a actelor juridice 
ce pot fi emise de această autoritate, în materia concurenţei, credem că se impune, de lege 
ferenda, reglementarea uniformă a competenţei teritoriale a curților de apel, ori de câte ori 
vor fi sesizate cu litigii derivate din aplicarea Legii nr. 143/1999 şi/sau ale Legii nr. 21/1996. 
Propunem această soluţie întrucât, după părerea noastră, nu există nici o justificare de ordin 
teoretic şi practic, ca în anumite situaţii să se consacre o competenţă teritorială alternativă iar 
în altele una excepţională, dar şi pentru faptul că cele mai multe litigii de contencios — 
administrativ, în materia pe care o examinăm în acest curs, vizează actele emise de 
autoritatea supremă în materie de concurenţă şi de control, inventariere şi monitorizare a 


ajutoarelor de stat. 


VII. 4. 5. 8. Inventarirea şi monitorizarea ajutoarelor de stat. Obligaţiile ce 
revin întreprinderilor publice, inclusiv a celor care acţionează în industria 
prelucrătoare, şi a celor ce beneficiază de drepturi speciale sau exclusive ori care 


prestează servici economice de interes general. 

Potrivit prevederilor art. 23, Consiliului Concurenţei îi revine şi obligaţia de a 
întocmi inventarul ajutoarelor de stat, inventar care va trebui să cuprindă toate schemele 
de ajutoare de stat şi ajutoarele individuale existente. Un astfel de inventar va trebui 
actualizat în fiecare an, ocazie cu care se va ţine seama de următoarele elemente: noile 
scheme de ajutor şi noile ajutoare individuale autorizate de Consiliul Concurenţei, în cursul 
anului de raportare; noile scheme de ajutor şi noile ajutoare individuale exceptate de la 


obligaţia notificării către Consiliul Concurenţei (art. 24, alin. 1). 


Furnizorii de ajutoare de stat precum şi alte entităţi care au atribuţiuni de 
administrare a unor resurse ale statului sau ale colectivităţilor locale au îndatorirea să 
transmită Consiliului Concurenţei, în scopul creării bazei de date necesare realizarii 
lucrărilor de inventariere a ajutoarelor de stat, următoarele categorii de informaţii: natura 
ajutorului acordat; condiţiile impuse la acordarea ajutoarelor; originea ajutorului; cuantumul 
ajutorului de stat acordat defalcat pe fiecare beneficiar; durata acordării ajutorului de stat 


(art. 24, alin. 2). 


In sensul art. 26, alin.(1), activitatea de monitorizare a ajutoarelor de stat, constă 
în operaţiuni de „supraveghere şi control al ajutoarelor de stat existente în derulare, în 
vederea verificării respectării prevederilor actului normativ sau administrativ care le instituie 


şi a deciziilor de autorizare emise de către Consiliul Concurenţei”. 


Potrivit alin.(3) al art. 26, Consiliul Concurenţei are următoarele categorii de 


atribuţiuni, în materia monitorizării ajutoarelor de stat: 


- supraveghează respectarea de către furnizorii şi benficiarii de ajutor de stat a 


prevederilor actelor normative sau administrative prin care se instituie ajutoare de stat; 
- urmăreşte aplicarea efectivă a deciziilor de autorizare emise; 


- verifică respectarea de către furnizorii şi beneficiarii de ajutor de stat a regulilor 


privind cumulul de ajutoare; 


- verifică dacă ajutoarele de stat acordate se încadrează în pragurile de intensitate 


maximă admisibilă prevăzute de legislaţia în domeniu. 


Orice activitate de monitorizare desfăşurată de către organismele de resort ale 


Consiliului Concurenţei trebuie să se finalizeze într-un raport de monitorizare. 

Potrivit prevederilor art. 26!, „procedurile privind raportarea, inventarierea şi 
monitorizarea ajutoarelor de stat, cele privind supravegherea relaţiilor financiare prevăzute 


la art. 24, alin. (3) se stabilesc prin regulamente ale Consiliului Concurenţei”. 


Legat de atribuţiunile autorităţii de concurenţă de inventariere şi monitorizare a 
ajutoarelor de stat, este de reținut că această autoritate are şi obligaţia prevăzută de art. 27 
din Legea nr. 143/1999, de a întocmi „un raport anual privind ajutoarele de stat acordate în 
România, pe care îl înaintează spre aprobare Guvenului. Raportul se transmite Comisiei 
Europene şi se publică în Monitorul Oficial al României, Partea a I a, în vederea asigurării 


transparenţei în acest domeniu”. 


O altă obligaţie (competenţă) specială a Consiliului Concurenţei, cu privire la 
ajutoarele de stat, este aceea prevăzută de alin. (3) al art. 24, respectiv de a supraveghea 
relaţiile financiare dintre autorităţile publice şi întreprinderile publice. De asemenea, 
Consiliul Concurenţei supraveghează şi modul în care se asigură transparenţa în cadrul 
întreprinderilor cu drepturi speciale sau exclusive sau a acelora cărora li s-au încredinţat 


prestarea unor servicii de interes economic general. 


Toate autorităţile publice sunt datoare, potrivit art. 24! să furnizeze la solicitarea 
Consiliului Concurenţei, informaţii în legătură cu relațiile financiare existente între ele şi 


întreprinderile publice. 


Şi întreprinderile publice, la rândul lor, au o serie de obligații speciale, referitoare la 
relațiile financiare cu autoritățile publice în subordinea cărora funcționează. Astfel de 


obligaţii sunt următoarele, potrivit prevederilor art. 247: 


- să păstreze timp de cinci ani informaţiile referitoare la relaţiile financiare care au 


loc între ele şi autorităţile publice; 


- să furnizeze, la solicitarea Consiliului Concurenţei, informaţii în legătură cu 


relațiile financiare existente între ele şi autoritățile publice; 


- să comunice Consiliului Concurenţei, în termen de 60 de zile de la încheierea 
exerciţiului financiar, îndeplinerea condiţiilor de încadrare ca întreprindere publică, stabilite 


prin regulament al Consiliului Concurenţei 

Întreprinderile care beneficiază de drepturi speciale sau exclusive ori care 
prestează servicii de interes general, au şi ele o serie de obligaţii de informare, în raport cu 
Consiliul Concurenţei. Astfel, potrivit art. 24° acest tip de întreprinderi au următoarele 


obligaţii de informare: 


- să furnizeze la solicitarea autorităţii de concurentă informaţii privind costurile şi 
veniturile aferente diferitelor activități, detalii complete asupra metodelor prin 


care costurile şi veniturile sunt alocate diferitelor activităţi; 


- să păstreze timp de 5 ani informaţiile referitoare la relațiile financiare care au loc 


între ele şi autorităţile publice; 


- să comunice Consiliului Concurenţei, în termen de 60 de zile de la încheierea 
exerciţiului financiar, îndeplinerea condiţiilor de încadrare stabilite prin 


regulament al Consiliului Concurenţei. 


Obligaţii speciale de informare şi de transmitere de documente le revin, potrivit art. 
244, şi întreprinderilor publice care acţionează în domeniul industriei prelucrătoare şi 


anume: 


- să păstreze timp de 5 ani informațiile referitoare la relațiile financiare care au loc 


între ele şi autoritățile publice; 


- să furnizeze la solicitarea Consiliului Concurenţei, informații în legătură cu 


relațiile financiare existente între ele şi autoritățile publice; 


- să comunice Consiliului Concurenţei, în termen de 60 de zile de la încheierea 
exerciţiului financiar, îndeplinerea condițiilor de încadrare stabilite prin 


regulament al autorității de concurență; 


- să transmită, la solicitarea Consiliului Concurenţei, un raport care să cuprindă: 
situațiile financiare anuale; hotărârile şi procesele-verbale ale adunărilor generale 
ale acţionarilor şi ale şedinţelor consiliului de administraţie; informaţii referitoare 
la aportul de capital social în acţiuni şi modalitatea de realizare; informaţii 
referitoare la destinaţia dividendelor plătite şi a profiturilor nedistribuite; 
informaţii legate de primirea de subvenţii nerambrusabile şi condiţiile în care au 


fost primite şi utilizate; informaţii legate de contractarea unor împrumuturi, cu 

precizarea condiţiilor de acordare, a ratei dobânzilor şi a garanțiilor; informaţii 
legate de garanţiile acordate de autoritățile publice pentru împrumuturi; 
informaţii legate de apartenenţa la un grup de întreprinderi; informaţii privind 
renunţarea de către stat la sumele care-i sunt datorate; informaţii privind sumele 


primite din donaţii şi sponsorizări precum şi modul lor de folosire. 


VII. 4. 5. 9. Competența de investigaţie acordată unora din salariaţii Consiliului 


Concurenţei şi sancţiunile contravenţionale prevăzute de Legea nr. 143/1999. 
A. Competența de investigaţie. 


Persoanele care sunt împuternicite de către Consiliul Concurenţei să efectueze 
investigaţiile necesare îndeplinirii atribuţiunilor acestei autorități, în materia ajutoarelor de 


stat, au, potrivit prevederilor art. 267 următoarele competenţe: 


- să solicite furnizorilor de ajutor de stat, organismelor care administrează surse 
ale statului sau ale colectivităților locale, precum şi beneficiarilor de ajutor de 
stat informaţiile şi documentele care-i sunt necesare, menţionând baza legală şi 
scopul solicitării şi poate stabili termene până la care aceste informaţii şi 


documente să-i fie furnizate; 


- să solicite să i se permită accesul, în prezența reprezentanului legal al 
benficiarului de ajutor de stat ori în prezenţa altei persoane desemnate de acesta, 


în orice spaţiu în care îşi desfăşoară activitatea beneficiarul ajutorului de stat; 


- să solicite explicaţii şi declaraţii reprezentanților furnizorilor ajutorului de stat, 
organismelor care administrează surse ale statului sau ale colectivităţilor locale şi 


beneficiarilor ajutoarelor de stat, după caz; 


- săi se permită accesul în timpul controlului, la registre, documente, înscrisuri 


sau evidențe contabile şi să obțină copii de pe acestea. 


Toate entităţile (persoane juridice, de drept privat ori de drept public) şi persoanele 
fizice supuse controlului, monitorizării ori investigaţiilor sunt obligate să permită exercitarea 


atribuţiunilor personalului împuternicit de Consiliul Concurenţei. 


Potrivit prevederilor alin. (3) al art. 267, procedurile de efectuare a investigaţiilor vor 


fi stabilite prin Regulament al Consiliului Concurenţei. 

B. Sancţiunile contravenţionale prevăzute de Legea nr. 143/1999. 


Din raţiuni specifice materiei ajutorului de stat şi acest act normativ, ca şi Legea nr. 
21/1996, conţine câteva norme juridice prin care se incriminează şi pedepsesc ca şi 
contravenţii unele fapte săvârşite de subiecți calificaţi, deşi, aşa cum vom arăta în 
continuare, reglementarea Legii nr. 143/1999, la care ne referim, are unele carenţe ce trebuie 


grabnic eliminate. 


Astfel, potrivit prevederilor art. 26? "constituie contravenţii şi vor fi sancţionate cu 
amendă de către persoanele împuternicite în conformitate cu prevederile Legii concurenţei 


nr. 21/1996, cu modificările ulterioare, următoarele fapte: 


a) furnizarea de informaţii şi documente inexacte sau incomplete, precum şi 


nefurnizarea informaţiilor şi documentelor solicitate conform prevederilor prezentei legi; 
b) refuzul de a se supune controlului desfăşurat conform prevederilor prezentei legi; 


c) refuzul acordării explicaţiilor şi furnizării declaraţiilor solicitate conform prezentei 


legi; 
d) neîndeplinirea obligaţiilor prevăzute de prezenta lege. 


După cum se poate observa unele din faptele enumerate sunt legate de exercitarea 
atribuţiunilor de control, monitorizare şi investigaţie iar altele, sunt atât de generale (ca sferă 
de cuprindere) încât, practic, acoperă toate categoriile de obligaţii impuse de această lege 


diverşilor subiecți de drept, public ori privat. 


Prin comparaţie cu prevederile similare ale Legii nr. 21/1996 — ne referim la art. 55 
şi 56 din această lege — doar câteva din faptele enumerate de art. 265 se regăsesc în formulări 
aproape identice în articolele citate. Mai mult decât atât, în mod cu totul nejustificat, după 
părerea noastră, sancţiunile contravenţionale ce ar trebui aplicate pentru săvârşirea faptelor 
incriminate nu sunt stabilite prin textul Legii nr. 143/1999 — aşa cum s-a procedat în cazul 
Legii nr. 21/1996 — ci, potrivit prevederilor alin. (2) al art. 26° „cuantumul amenzilor se 
stabilesc şi se actualizează prin hotărâre a Guvernului (act normativ, care până la data 


elaborării acestui curs, după ştiinţa noastră, nu fusese adoptat). 


Este util de reţinut că faptele şi amenzile contravenţionale prevăzute de Legea nr. 


143/1999 şi respectiv, de hotărârea de Guvern, se pot constata, respectiv aplica, doar de 

către persoanele împuternicite special în acest scop de către Consiliul Concurenţei, nu şi de 
către comisia de resort a acestei autorităţi ori de plenul acestuia, aşa cum se prevede în 


Legea nr. 21/1996 pentru unele din contravenţiile incriminate de art. 55 şi 56. 


Alin. (3) al art. 26% prevede că faptelor contravenţionale enumerate la alin. (1) li se 
aplică prevederile O.G. nr. 2/2001, cu modificările şi completările ulterioare, omiţând să se 
menţioneze, însă, dacă se aplică sau nu şi prevederile art. 28 şi 29 din acest act normativ. În 
această situaţie, ținând seama că, potrivit prevederilor art. 28, alin. (1), teza ultimă, din O.G. 
nr. 2/2001, pentru a se putea aplica facilitatea prevăzută de art. 28 este necesar ca în actul 
normativ de stabilire a contravenţiilor această posibilitate să fie menţionată expres, şi cum în 
Legea nr. 143/1999 nu se prevede o astfel de posibilitate, se impune interpretarea că 
facilitatea nu se poate aplica acestei categorii de contravenţii. De altfel, nici în Hotărârea de 
Guvern prin care se va stabili cuantumul amenzilor nu se poate prevedea aplicarea facilităţii 
reglementate de art. 28, pentru că O.G. nr. 2/2001 prevede clar că o astfel de posibilitate 
trebuie inclusă în actul normativ de stabilire a contravenţiilor şi nu în cel de stabilire a 


cuantumului amenzilor. 


Ca o consecinţă a faptului că acestei categorii de contravenţii li se aplică prevederile 
O.G. nr. 2/2001, competenţa de soluționare a plângerilor împotriva proceselor-verbale 
întocmite de persoanele împuternicite de către Consiliul Concurenţei îi va reveni, în toate 


situaţiile judecătoriei în raza căreia îşi are sediul ori domiciliul contravenientul. 


CAPITOLUL VIII. PRACTICILE ANTICONCURENȚIALE. 
VIII. 1. Noţiuni generale. Definiţie. Clasificare. 


Reprimarea monopolismului sau a practicilor anticoncurențiale, cum sunt denumite 
astfel de comportamente ale agenţilor ori ale asociaţiilor de agenţi economici, este principala 
direcție de acţiune şi principalul scop al luptei împotriva formelor de concurenţă ilicita 


(patologică). 


Prin acţiunile şi măsurile de prevenire şi reprimare a practicilor anticoncurenţiale pe 


care le întreprind autorităţile competente se apără, în principal, interesele consumatorilor, de 

a-şi procura în condiţii de libertate de alegere produsele şi serviciile pe care le doresc, 
precum şi interesele economiei de piaţă, în general, sau în concret, ale unei anumite pieţe 
relevante pentru un anumit produs sau serviciu, economie care trebuie să funcționeze în 


condiţii de liberă concurenţă”. 


Practicile anticoncurenţiale sau anticompetitive îi afectează în principal pe 
consumatori, întrucât acestea au, ca şi consecinţă directă, creşterea preţurilor şi scăderea 


calității produselor şi/sau a serviciilor. 


Astfel, în condițiile libertăţii concurenţiale, agenţii economici trebuie să-şi adapteze 
producţia la cerinţele pieţei, atât ca preţ, cât şi cantitativ şi calitativ. În condiţiile 
monopolismului agentul economic monopolist fixează în mod unilateral şi arbitrar preţurile, 
micşorând oferta de pe piaţă. „Monopolismul destabilizează totodată funcționalitatea 
relațiilor de piaţă. Substituindu-se prin forță concurenţei dictează condiţiile economice ale 
operaţiunilor comerciale în sectorul specializat, anihilează posibilitatea negocierii libere a 
schimbului de valori materiale, marginalizează şi elimină din ambianța pieţei „in globo” pe 
agenţii economici mici şi mijlocii41”. 

Pe planul dreptului, monopolismul poate fi eliminat atât prin măsuri preventive, cât 


şi prin măsuri represive. 


Măsurile preventive au menirea de a preîntâmpina constituirea de structuri de tip 
monopolist (controlul şi autorizarea concentrărilor economice), iar cele represive, cum ar fi 
amenzile, confiscările de profituri ori de venituri, diverse interdicții, vizează sancţionarea 


comportamentului anticompetitiv. 


Normele dreptului concurenţei comerciale care vizează măsurile preventive, 
urmăresc, îndeosebi, să limiteze posibilitatea de concentrare a întreprinderilor în forme şi la 
dimensiuni periculoase pentru libera concurenţă, iar reglementările care vizează 
comportamentul anticompetitiv privesc atât înțelegerile restrictive de concurenţă, cât şi 


abuzul de poziţie dominantă pe piaţă. 


40 A se vedea pentru o amplă analiză a practicilor monopoliste: O Căpăţână; Dreptul concurenţei 
comerciale — Concurența patologică. Monopolismul, Editura Lumina Lex, Bucureşti, 1993, pag. 11 şi 
următoarele. 

%1 Idem, pag. 12. 

Reglementarile de genul celor sus arătate formează aşa-numitul drept anti- 
monopolist (anti-trust), ca parte distinctă şi foarte importantă a dreptului concurenței 


comerciale. 


Comportamentul anticoncurențial este individualizat în doctrina şi legislaţia 
diferitelor state sub diverse denumiri cum ar fi acelea de practici anti-concurenţiale, 
practici restrictive de concurenţă sau practici monopoliste. Doctrina românească — ceva 


mai veche — propunea utilizarea denumirii de practici monopoliste”. 


Aceste practici monopoliste cuprind atât fapte juridice în sens restrâns, cât şi acte 
juridice, „constând îndeosebi în comportamente paralele şi concertate ale unor agenţi 
economici sau abuzul de poziție dominantă exercitat pe piaţă de o întreprindere deosebit de 


puternică”?245 


Definiţia noţiunii de practici anticoncurenţiale (monopoliste). 


Potrivit unui document al O.N.U. (rezoluția din 5.12.1980), noţiunea de practici 
monopoliste include „acte sau comportamente ale întreprinderilor care, prin abuzul poziţiei 
dominante, de forţă, pe o piaţă, restrâng accesul pe piaţă sau în orice alt mod îngrădesc fără 
drept concurenţa, provocând sau riscând să provoace efecte prejudiciabile comerțului 
internaţional, îndeosebi celui al țărilor în curs de dezvoltare ca şi creşterii economice a 
acestor ţări sau care, în temeiul unor acorduri sau angajamente oficiale, neoficiale, scrise sau 


nescrise intervenite între întreprinderi produc aceleaşi consecinţe”? 


În concepţia altor autori, „prin noţiunea de practici anticompetitive se înţeleg acele 
practici de afaceri prin care o firmă ori un grup de firme se poate angaja, în scopul de a 
restrânge competiţia dintre firme spre a-şi menţine sau spre a-şi mări poziţia sau profiturile 
proprii pe piaţă, fără ca în mod necesar, să procure mărfuri sau servicii la un cost mai scăzut 


sau de o calitate mai înaltă'2% 


Clasificarea practicilor anticoncurenţiale (monopoliste). 
Practicile monopoliste se pot clasifica în două categorii: 

242 O.Căpăţână, op. cit., pag. 13. 

243 Idem. 


24 Document citat de O. Căpăţână; în op. cit. pag. 13. 
245 R.S. Khemani, D.M. Shapiro; Anticompetitive practices; autori citați de O.Căpăţână, în op.cit, pag. 15. 

- înțelegerile condamnabile intervenite între agenţi economici sau antantele; 
- abuzul de poziţie dominantă pe piaţa relevantă. 


Cât priveşte înțelegerile condamnabile sau antantele, o autoare propune 
următoarea definiție a antantei: „ca fiind orice înţelegere intervenită între doi sau mai mulţi 
agenţi economici (întreprinderi), exprimată în scris — indiferent de forma, titlul ori natura 


actului sau a clauzei ce o conţine — sau tacită, explicită sau implicită, publică sau ocultă?"€. 


A 


In ceea ce priveşte componenţa sau structura înțelegerilor anticoncurenţiale, un alt 
autor, cu referire la practica Comisiei Europene, arată că intră în această categorie de practici 
anticoncurențiale următoarele: „acordurile comerciale colective exclusive între producătorii 
naționali şi cumpărători; acordurile de adaptare a preţurilor de import la nivelul preţurilor 
naționale; acordurile de împărțire a pieţelor şi surselor de aprovizionare; practicile de 
reducere colectivă a cifrei de afaceri a producătorilor dintr-un stat; creşterile simultante de 
preţuri; restricţiile privind importurile, interdicțiile ori restricţii privind exporturile (fixare de 


cote de export); rabaturi de preţuri; promisiuni de a nu contesta validitatea brevetelor etc”27. 


Cât priveşte abuzul de poziţie dominantă, ca specie a practicilor anticoncurenţiale, 
înainte de a încerca o definiţie, găsim necesar şi util să definim noţiunea de poziţie 


dominantă. 


Potrivit doctrinei, „este în poziție dominantă întreprinderea care poate fi în măsură să 
îndeplinească pe o piaţă dată un rol conducător, în aşa fel încât concurenţii săi să fie practic 


248. În caz de oligopol, poziţia dominantă 


constrânşi să se conformeze atitudinii acesteia 
poate fi faptul mai multor întreprinderi, chiar în absenţa unei înţelegeri între ele, de îndată ce 


există o complementaritate a rolului lor pe piaţa considerată”. 


Aşa după cum a subliniat doctrina relevantă, poziţia dominantă nu este doar apanajul 
unei poziţii de monopol, ea putând fi prezentă chiar şi în cazul unor situaţii de oligopol?®. În 


aceleaşi sens, o autoare arata că „poziţia dominantă este compatibilă cu o situație de 


246 E. Mihai, Concurența economică. Libertate şi constrângere juridică, Editura Lumina Lex, Bucureşti, 
2004, pag. 186. 

241 0. Manolache; Regimul juridic al concurenței în dreptul comunitar, Editura ALL Educaţional, 
Bucureşti, 1997, pag. 11. 

248 A se vedea definiţia citată de O. Căpăţână, în op. cit., pag. 127. 

249 Idem. 

concurenţă, ceea ce se sancţionează fiind doar materializarea, concretizarea potențialității de 
restricționare a concurenței, deci exlpoatarea abuzivă a preeminenţei economice 


dobândite?5 


O definiție a abuzului de poziţie dominantă o conţine Rezoluţia O.N.U. din 5 


decembrie 1980, citată de doctrină”! 


. Astfel, potrivit textului rezoluţiei menţionate, 
abuzul de poziție dominantă constă în „limitarea accesului pe pieţe sau, în orice alt mod, 
în restrângerea fără justificare a concurenţei, provocând sau riscând să provoace 
prejudicii comerțului internațional şi mai ales comerţului ţărilor în curs de dezvoltare şi 


dezvoltării economice a acestor ţări”. 


Doctrina”? a criticat această definiţie ca fiind lipsită de specificitatea necesară 
pentru a deosebi abuzul de poziţie dominantă de înțelegerile anticoncurenţiale. În același 
context se apreciază că, în fapt „este foarte dificilă formularea unei definiţii exacte a unei 
noțiuni relative. Pentru un astfel de motiv se pare că şi legiuitorul român, la fel ca alţii, a 
ales metoda de a defini abuzul de poziţie dominantă enumerând doar actele şi faptele cele 


mai frecvente prin care se poate materializa un astfel de abuz. 


Abuzul de poziție dominantă mai este calificat de către literatura de specialitate ca 
fiind o activitate anticoncurenţială, unilaterală, prin comparaţie cu acordurile 


condamnabile, care sunt bi sau multilaterale?’ 


VIII. 2. Reglementarea de drept intern a practicilor anticoncurenţiale. 


În dreptul românesc, sediul materiei practicilor anticoncurenţiale îl constituie, Legea 
Concurenţei nr. 21/1996, publicată în Monitorul oficial. nr. 88/30.04.1996.Această lege a 
intrat în vigoare, potrivit, art. 73, la nouă luni de la publicarea ei în Monitorul oficial, cu 
excepția dispoziţiilor care reglementează înființarea şi organizarea Consiliului Concurenţei 
(şi a Oficiului Concurenţei, între timp desfiinţat) care au intrat în vigoare la data publicării 


legii în Monitorul oficial. 


250 E, Mihai, op. cit., pag. 187. 

251 O. Căpăţână, op. cit., pag. 127. 

252 Idem, pag. 135. 

253 Vezi, O. Manolache, op. cit, pag. 133. 

De asemenea, de la data intrării sale în vigoare, la data şi termenele mai sus arătate, 
au fost abrogate expres dispoziţile articolelor 36-38 din Legea nr. 15/1990 privind 
reorganizarea unităților economice de stat ca regii autonome şi societăţi comerciale precum 
şi art. 4, lit. a) din Legea nr. 11/1991 privind combaterea concurenţei neloiale şi orice alte 


dispoziţii contrare. 


Legea nr. 21/1996 a fost supusă unei ample modificări şi completări în scopul, foarte 
probabil, al armonizării legislaţiei româneşti a concurenţei cu legislația corespunzătoare 
comunitară (a U.E.). Modificarea şi completarea legii citate s-a produs prin O.U.G. nr. 
121/2003, act normativ publicat în Monitorul oficial nr. 875 din 10 decembrie 2003. Această 
ultimă ordonanţă de urgenţă a fost, la rândul ei, modificată, completată şi aprobată prin 
Legea nr. 184/2004 (Legea nr. 184 a fost publicată în Monotorul Oficial. nr. 461 din 
24.05.2004). 


Potrivit art. 2 din Legea nr. 21/1996, dispoziţiile sale se vor aplica „actelor şi faptelor 
care au sau pot avea ca efect restrângerea, împiedicarea sau dezvoltarea concurenţei 


săvârşite (această enumerare conţine domeniul de aplicare a legii după materie) de: 


a. agenţi economici sau asociaţii de agenţi economici — persoane juridice sau fizice — 


de cetăţenie respectiv de naţionalitate română sau străină; 


b. organele administraţiei publice centrale sau locale, în măsura în care acestea, prin 
deciziile emise sau prin reglementările adoptate, intervin în operaţiuni de piaţă, influențând 
direct sau indirect concurenţa, cu excepția situaţiilor când asemenea măsuri sunt luate în 


aplicarea altor legi sau pentru apărarea unui interes public major”. 


Pentru eventualitatea, foarte probabilă, în fapt, în care agenţii economici enumeraţi 
la lit. a) a art. 2 vor acţiona în cadrul unor grupări realizate pe cale convențională, explicită, 
tacită, publică sau ocultă, dar neavând personalitate juridică, şi dacă în cadrul grupării vor 
săvârşi fapte de natura celor prevăzute de art. 1, alin. (1), sancțiunile prevăzute de legea 
concurenţei li se vor aplica fiecăruia dintre membri grupării, ţinând seama de principiul 


proporționalităţii. 

Cu privire la faptele interzise de Legea nr. 21/1996, aceasta va fi incidentă atât în 
situația când ele au fost săvârşite pe teritoriul României cât şi atunci când, deşi au fost 


săvârşite în străinătate, efectele lor se vor produce pe teritoriul țării noastre (alin. 3). 
În fine, potrivit alin. (4) ale aceluiaşi articol, Legea nr. 21/1996 nu se aplică: 
- pieţei muncii şi relațiilor de muncă; 


- pieţei monetare şi pieţei titlurilor de valoare, în măsura în care libera concurenţă pe 


aceste pieţe face obiectul unor reglementări speciale. 


Legea în discuţie grupează prin prevederile cap. 2 diversele comportamente 
monopoliste sub denumirea generică de „practici anticoncurenţiale”, astfel încât această 
opţiune terminologică legală se va impune în viitor şi doctrinei dreptului concurenţei 


comerciale. 


În conţinutul noţiunii de practici anticoncurenţiale, Legea nr. 21/1996 include atât 
înțelegerile condamnabile, exprese sau tacite, care au ca obiect sau pot avea ca efect, 
restrângerea, împiedicarea sau denaturarea concurenţei pe piaţa românească sau pe o parte a 
acesteia (vezi prevederile art. 5), cât şi folosirea în mod abuziv a unei poziţii dominante 
deținute de către unul sau mai mulți agenţi economici pe piaţa românească sau pe o parte 
substanțială a acesteia, prin recurgerea la fapte anticoncurențţiale care au ca obiect sau pot 


avea ca efect afectarea comerţului şi prejudicierea consumatorilor (vezi prevederile art. 6). 


Legea nr. 21/1996, reglementează, în mod distinct, alături de practicile 
anticoncurenţiale mai sus enumerate, prin dispoziţiile cap. 3, problematica concentrării 
economice a agenţilor economici îndreptată spre scopul exercitării “direct sau indirect a unei 


influenţe determinante asupra unui alt agent economic sau mai multor agenţi economici”. 


Inainte de a trece la prezentarea şi la analiza propriu-zisă a practicilor 
anticoncurenţiale şi a concentrărilor economice reglementate de Legea nr. 21/1996, găsim 
necesar şi util să încercăm să explicităm sensul unor noţiuni de bază, am putea spune, cu 


care operează acest act normativ: întreprindere; agent economic etc. 


Astfel, potrivit unei definiţii doctrinare, întreprinderea „este o entitate care exercită 
o activitate economică, dotată cu autonomie de decizie suficientă pentru a-şi determina 


comportamentul de piaţă, fie că această entitate este o persoană fizică sau o persoană 

juridică de drept privat sau public, fie un ansamblu de mijloace materiale şi umane, fără 
personalitate juridică”25*. Într-o astfel de viziune asupra noţiunii de întreprindere, doctrina 
dreptului concurenţei trebuie să atribuie calitatea de subiect de drept al raporturilor juridice 
specifice acestei ramuri de drept nu numai persoanelor fizice şi/sau juridice — comercianți — 
dar şi oricărei entităţi, cu sau fără personalitate juridică, care desfăşoară o anumită activitate 


economică, în condiţiile în care are o anumită independenţă decizională. 


În materializarea unei astfel de concepții, chiar şi membri profesiilor liberale sunt 
consideraţi, de către Comisia Europeană, ca fiind organizaţi sub forma unor întreprinderi 
(medicii, farmacişti, avocaţii, arhitecţii etc.) iar asociaţiile lor profesionale, sunt calificate ca 
asociaţii de întreprinderi (ale vameşilor, agenţii de proprietate industrială, contabilii etc.) aşa 
încât legislaţia concurenţei trebuie să li se aplice şi acestora, în măsura în care vor încheia 
acorduri condamnabile sau se vor face vinovaţi de alte practici anticoncurenţiale neexceptate 


de la interdicție’. 


Aşa cum remarca doctrina, nici în legislația U.E. şi nici în dreptul intern, noţiunea de 
asociaţie de întreprinderi nu este definită ca atare. În această situaţie, s-a exprimat opinia 
că, pentru a defini şi identifica o asociaţie de întreprinderi „elementele ce ar putea 
caracteriza aceste entități s-ar putea circumscrie modului liber de constituire, fără existenţa 
vreunei relații de subordonare, ceea ce implică autonomie formală şi operaţională a 
membrilor lor şi, prin urmare, menţinerea statului lor inițial. Fiecare membru al asociaţiei îşi 
păstrează personalitatea juridică. Deciziile care sunt luate colectiv nu afectează deplinătatea 
acestei personalități. Aceasta se menţine chiar dacă organele întreprinderilor asociate pot să 


exprime o voinţă colectivă”256. 


Intr-o altă definiție doctrinară, bazată pe o anumită jurisprudenţă a Curtii Europene 
de Justiţie şi pe viziunea Comisiei Europene asupra noțiunii de întreprindere, această 


bă 


structură organizatorică este definită ca "un ansmablu organizat de resurse care nu are 


nevoie de o formă Juridică determinată, putând să fie o persoană fizică, o persoană juridică 


254 E, Mihai, op. cit, pag. 39. 
255 Idem, pag. 41. 
2560, Manolache, op. cit. pag. 7. 

sau un grup a cel puţin două dintre acestea, trebuie să funcţioneze ca o unitate economică 


independentă, autonomă şi să realizeze o activitate economică pe o bază durabilă ”?57 


Filialele sunt structuri exogene înființate de persoana juridică mamă, în aceiaşi 
localitate cu cea a sediului său principal ori în altă localitate, structuri înzestrate cu 
personalitate juridică, în care persoana juridică mamă deţine o participare majoritară la 


capital. 


Dacă într-un grup de societăţi există mai multe filiale, în măsura în care două sau 
mai multe dintre acestea vor avea o autonomie la un asemenea nivel, încât îşi vor putea 
determina singure comportamentul concurenţial se poate vorbi că în acel grup există o 


pluralitate de întreprinderi şi nu o singură întreprindere cu mai multe subunităţi”sS. 


Prin agent economic, în sensul dreptului consumatorilor, respectiv al O.G. nr. 
21/1992 privind protecţia consumatorilor se înţelege „orice persoană fizică sau juridică care 
produce, importă, transportă, depozitează sau comercializează produse ori părți din acestea 
ori prestează servicii”. Din punctul de vedere al dreptului concurenţei, acestă definiție, ce-i 
drept, emisă ţinând seama de specificul dreptului consumatorilor, pare a nu fi 
corespunzătoare, întrucât exclude categoria entităţilor colective fără personalitate juridică”. 
Autoarea citată, consideră că „sfera subiectelor de dreptul concurenţei este alcătuită din 
agenţi economici ce pot fi incluşi în trei categorii: persoane fizice; persoane juridice; entiăţi 
colective fără personalitate juridică”. În această ultimă categorie ar trebui să intre, în 
concepția autoarei citate, toate acele entități care desfăşoară activiăţi economice (având, 
deci, un scop lucrativ) în cadrul cărora se reuneşte forța de muncă cu capitalul şi care au o 
autonomie decizională, cu toate că ele nu constituie un subiect de drept distinct de persoana 
celor ce le constituie. Astfel de entități ar putea fi: asociaţiile în participaţiune constituite în 


condiţiile art. 251 şi următoarele din Codul comercial?60 


„ asocierile fără personalitate 
juridică la care face referire art. 28 şi 92 din Codul fiscal; asociaţiile familiale reglementate 


de art. 2 din Legea nr. 507/2003 privind organizarea şi desfăşurarea unor activități 


257 Idem. 

258 E. Mihai, op.cit., pag. 42. 

25 Idem, pag. 46-47. 

260 Este interesant de reținut că prin art. 1542-1548 al Proiectului Codului civil român, este reglementată 
asocierea în participaţiune şi este definită ca fiind a acea structură economică realizată printr-un contract de 
asociere în participaţiune, în care ”una dintre părţi acordă celeilalte o participare la beneficiile sau pierderile 
uneia sau mai multor operațiuni comerciale, în schimbul unor aporturi în numerar, în natură sau în muncă”. 

61 


economice bazate pe libera inţiativă”S!; chiar şi sucursala unei societăţi comerciale, „în 


măsura în care s-ar constata că, de facto, ea a beneficiat de suficientă autonomie economică 
şi funcţională pentru a adopta un anume comportament, perfect identificabil pe piaţă”; 
anumite categorii de societăţi civile având un obiect comercial cum ar fi acelea prin care se 


poate constitui un fond deschis de investiţii”** etc. 


În ceea ce ne priveşte, reținând efortul şi preocupările doctrinei româneşti a dreptului 
concurenţei de indentificare şi delimitare a categoriilor de subiecte de drept ce intră (cad) 
sub incidenţa prevederilor sale, şi în special, sub incidenţa Legii nr. 21/1996, credem că se 


impun următoarele observaţii, cu valoare de principiu: 


Este în afara oricărei îndoieli că, pentru dreptul concurenţei, conceptul de 
întreprindere — aşa cum este definit de doctrină — este cel mai acoperitor, însă, nu este mai 
puţin adevărat, că trebuie să prezinte relevanţă pentru dreptul concurenţei doar întrepriderile 
având un obiect comercial (în accepțiunea juridică a acestrui termen) adică acelea organizate 
de către un comerciant, astfel cum acesta este definit de art. 1, alin. (1) din Legea nr. 
26/1990, cu modificările şi completările ulterioare, şi care desfăşoară acte şi fapte de comerţ 
(în scopul obținerii de profit). Aşadar, nu putem fi de acord cu ideea că diferitele forme de 
exercitare profesiei de avocat, de notar ori de executor judecătoresc (cel putin în starea 
actuală a dreptului românesc), pot fi considerate întreprinderi care să fie subiecte ale 
dreptului concurenţei comerciale; cu atât mai puţin asociaţiile profesionale ale acestora. 
Chiar dacă activitatea profesională a acestor categorii de agenţi economici este una 
economică — de prestări de servicii — ea este una civilă şi nu comercială, dovada că este aşa, 
sunt prevederile Codului fiscal care stabilesc impozitarea veniturilor obţinute din astfel de 


profesii şi nu a profiturilor. 


Nu credem că sunt suficiente şi temeinice argumente de ordin organizatoric, 
economic şi juridic care să susţină includerea sucursalelor unor societăţi comerciale în 


categoria întreprinderilor autonome care prezintă relevanţă pentru dreptul concurenței 


261 În legătură cu această problematică a se vedea, spre exemplu: T. Prescure şi R. Crişan: Despre cerinţele 
legale privitoare la desfăşurarea unor activităţi economice de către persoanele fizice în lumina noii 
reglementari a Legii nr. 507/2002, în Revista de Drept Comercial nr. 5/2003, pag. 26-42. 

262 E, Mihai, op. cit. pag. 59. 

263 A se vedea, în acest sens, reglementarea conținută de O.G. nr. 24/1993, în prezent abrogată parţial, şi de 
O.U.G. nr. 26/2002, precum şi pentru comentarii: T. Prescure; Curs de contracte civile, Editura Rosetti, 
Bucureşti, 2003, pag. 414. 


203 


comerciale, cel puţin pentru motivul că asemenea structuri exogene ale acestui tip de 
subiecte de drept nu pot, ele însele (în nume propriu), să fie subiecte de drepturi şi de 
obligaţii deoarece nu pot fi titulare ale unui patrimoniu propriu şi, ca atare, nu pot avea o 
răspundere proprie şi nici o poziţie concurențială distinctă de cea a societăţii care a înființat- 


o şi în structura organizatorică căreia intră”%%. 


VIII. 3. Practicile anticoncurenţiale reglementate de Legea nr. 21/1996. 


Aceste manifestări ale concurenţei patologice sunt enumerate de art. 5, alin. (1) din 


Legea nr. 21/1996 ca fiind: 


- acorduri (înţelegeri) exprese sau tacite, între agenţii economici sau asociaţii de 


agenţi economici; 
- deciziile asociaţiilor de agenţi economici; 
- practici concertate. 


Toate aceste categorii de practici anticoncurenţiale sunt, în principiu, interzise, 
întrucât acestea pot avea ca efect restrângerea, împiedicarea sau denaturarea 
concurenţei pe întreaga piaţă românească sau pe o parte a acesteia, adică pentru că aduc 


atingere liberei concurenţe. 


Aşa cum s-a pronunțat doctrina, prin împiedicarea concurenţei ar trebui să 
înţelegem crearea unui „obstacol integral de natură să o paralizeze (concurenţa - n.n.). 
Restrângerea denotă ştirbirea în parte a libertăţii agenţilor economici din sectorul 
amenințat, împiedicându-i să adopte anumite decizii convenabile, fără ca totuşi să le excludă 
pe toate. În fine, denaturarea concurenţei înseamnă, potrivit opiniei general împărtășite, 
faptul de a aduce modificări condiţiilor schimburilor, astfel cum ele rezultă din structura 


pieţei şi din conjunctură”?65. 


Astfel de atingeri ale mecansismului de funcționare a liberi concurente, atingeri ce se 


produc prin diverse modalităţi mijloace, sunt clasificate de către literatura de specialitate?6€ 


în două mari categorii: atingeri interne şi atingeri externe. 


264 Pentru o analiză a instituţiei juridice a sucursalelor societăţilor comerciale, a se vedea, spre exemplu: T. 
Prescure, Registrul Comerţului, Editura ALL Beck, Bucureşti, 2001, pag. 387-414. 

265 O. Căpăţână, op. cit., pag. 70. 

255 Idem, pag. 73. 

Atingerile interne au în vedere acele efecte negative care se pot răsfrânge asupra 
raporturilor concurenţiale ce se stabilesc sau care se pot stabili (concurenţa potențială) chiar 
între agenţii economici care sunt părți ale înțelegerilor condamnabile pe care le-au încheiat 


ori la care au participat. 


Atingerile externe, spre deosebire de cele interne, au în vedere afectarea liberei 
concurenţe (stării concurenţei) în raporturile terţilor agenţi economici — care acţionează pe 


aceiaşi piaţă relevantă — cu părțile la înțelegerile anticoncurențiale. 


Art. 5, alin. (1) din Legea nr. 21/1996 enumeră categoriile de practici 
anticoncurenţiale ce sunt interzise tocmai datorită scopului lor ilicit şi atingerilor ce le pot 


aduce liberei concurenţe.Acestea pot fi : 


1. Acordurile (înțelegerile) între agenţii economici sau asociaţii de agenţi 
economici, prohibite de art. 5 din Legea nr. 21/1996, fac parte din categoria acordurilor 


267 


condamnabile“”', adică a acelor tipuri de acorduri care ating libertatea concurenţei pe o piață 


relevantă. 


Astfel de acorduri se pot localiza în diverse acte juridice, de regulă comerciale, cum 
ar fi: vânzarea-cumpărarea, închirierea comercială, concesiunea exclusivă, contractele de 


societate comercială şi alte asemenea?S8. 


Acordurile (înțelegerile)  condamnabile pot fi orizontale sau verticale. 
Acordurile orizontale condamnabile sunt acelea în care semnatarii lor „se situează 
la acelaşi nivel al procesului economic, precum, de exemplu, cel al fabricaţiei unui produs 
similar sau al distribuirii de mărfuri asemănătoare care alcătuiesc piața relevantă în 
cauză"?®., Într-o altă opinie, acordurile orizontale sunt ”situate în aceiaşi etapă a procesului 
economic (acorduri între producători, de limitare a producţiei, sau între detailişti), fiind, 


deci, în cauză întreprinderi care sunt concurente în cadrul aceleiaşi piețe”. 


Acordurile condamnabile verticale se realizează între agenţi economici „care îşi 


desfăşoară activitatea pe trepte economice diferite, precum, pe de o parte, producători, iar pe 


267 Idem., pag. 40-41. 

268 Idem, pag. 43. 

25 Idem, pag. 41. 

10, Manolache; op. cit., pag. 13. 

de altă parte, distribuitori de mărfuri sau intermediari, desigur în cadrul aceleiaşi pieţe 


relevante"?"!. 


Într-o definiţie regulamentară, „prin înţelegere verticală se înţelege orice acord sau 
practică concertată convenite între doi sau mai mulți agenţi economici — fiecare operând, în 
scopul îndeplinirii acordului respectiv, la niveluri diferite ale lanţului producție — distribuţie 
— referitoare la condiţiile în care părțile pot cumpăra, vinde sau revinde anumite produse sau 
servicii” (am citat din Regulamentul privind aplicarea art. 5, alin. (2) din Legea concurenţei 
în cazul înțelegerilor verticale, regulament pus în aplicare prin Ordinul nr. 68 din 5 aprilie 
2004, al preşedintelui Consiliului Concurenţei, ordin publicat în M.of. nr. 374 din 


29.04.2004). 


2. Deciziile asociaţiilor de întreprinderi pot fi definite ca fiind hotărâri/decizii 
colective emise de organele de statutare de conducere ale unor astfel de grupări economice 
şi profesionale, astfel de hotărâri purtând denumiri diverse cum ar fi: directive, reglementări 
interioare, circulare şi alte asemenea, acte de voinţă colectivă pe care agenții economici 


asociaţi le aplică în activitatea lor. 


3. Practicile concertate presupun întrunirea unor elemente de natură obiectivă şi 
subiectivă. Ca element obiectiv este necesar să se înregistreze un comportament similar pe 
piaţă al agenţilor economici care-şi concertează activitatea sub aspectul, spre exemplu, al 
politicii de preţuri, iar ca element subiectiv trebuie ca respectivele comportamente similare, 
să fie realizate în mod intenționat de către fiecare agent economic, urmărindu-se un obiectiv 


comun22. 


În jurisprudenţa Curţii de Justiţie a Comunităţilor Europene, s-a conturat o definiţie 
relevantă, se pare, a noţiunii de practici concertate. Astfel, aşa cum remarca doctrina, curtea 
menţionată a statuat că practicile concertate “constau în forme de coordonare între 
întreprinderi, nefinalizate printr-o convenție propriu-zisă, dar care „substituie riscurilor 


concurenţei” o cooperare practică de natură să afecteze mecanismele fireşti ale pieţei”?75. 


271 O. Căpăţână, op. cit., pag. 41. 
272 A se vedea: O. Căpăţână, op. cit., pag. 45. 
273 E. Mihai, op. cit., pag. 90. 

Practicile concertate sunt anticipate, de regulă, de schimbul de informaţii între 
agenţii economici concurenţi, fără ca anterior să se încheie un acord între ei. De obicei 
practicile concertate urmează comunicării făcute către concurenţi, de către agentul economic 
cel mai important din grup, “referitor la intenţia sa de a mări preţurile într-un anumit 


cuantum şi la o anumită dată”2'*. 


Specific practicilor concertate este faptul că între agenţii economici concurenţi nu se 
încheie un acord, nici unul dintre ei nu se angajează la nimic, dar se comportă conform 


cerinţelor politicii urmate de inițiatorul practicii concertate. 


De regulă, avem de aface cu practici concertate atunci când nu se poate face proba 
vreunui acord condamnabil expres între agenţii economici concurenți şi când se constată 
„dispariţia sau diminuarea incertitudinilor concurenţiale care domină firesc o piaţă, în 
situațiile când agenţii economici îşi stabilesc în mod independent comportamentul. Practicile 
concertate se vădesc deci din împrejurarea că întreprinderile cunosc sau anticipează cu 


uşurinţă acţiunile comerciale viitoare ale concurenţilor lor”?75. 


Pentru ca oricare dintre categoriile de antante analizate să se nască valabil este 
necesar să fie reunite cumulativ toate cerinţele de fond cerute de lege pentru orice convenţie 
ori contract: un consimțământ valabil, capaciatea părților de a contracta, un obiect şi o cauză 
specifice. 


Literatura de specialitate?/€ 


apreciază că, antantele reglementate de art. 5 din Legea 
21/1996, pentru a cădea sub interdicţia impusă de alin. (1) trebuie să îndeplinească 


cumulativ cel puţin două condiţii: 


- o anumită coordonare a comportamentului în piaţa relevantă între agenţii 


economici concurenţi; 


- scopul în care se realizează antanta să fie unul ilicit, constând în restrângerea, 


împiedicarea sau denaturarea concurenţei. 


Cele trei categorii de antante analizate nu se exclud una pe cealaltă, în sensul că, în 


anumite circumstanţe un anumit act anticoncurenţial (o anumită antantă) poate fi calificat(ă), 


274 O. Căpăţână, op. cit., pag. 45. 
215 E. Mihai, op. cit,. pag. 91. 
276 Idem, pag. 69. 

în acelaşi timp, în mai multe feluri (pot avea mai multe semnificaţii juridice). Spre exemplu, 
un acord condamnabil propriu-zis intervenit între concurenţi va putea fi extins „şi cu privire 
la alte elemente de strategie concurenţială pe calea practicilor concertate sau poate fi 


urmat(ă) de practici concertate'277. 


La modul principial, potrivt alin. (1) al art. 5 din Legea nr. 21/1996, sunt considerate 
practici anticoncurenţiale sau antante — fie că este vorba de acorduri (înţelegeri) tacite 
între agenţii economici sau asociaţii de agenţi economici, decizii ale asociaţiilor de 


întreprinderi sau practici concertate — acelea prin care autorii lor urmăresc: 


a. fixarea concertată, în mod direct sau indirect, a preţurilor de vânzare sau de 
cumpărare, a tarifelor, rabaturilor, adaosurilor, precum şi a oricăror altor condiţii comerciale 


inechitabile; 


b. limitarea sau controlul producției, distribuţiei, dezvoltării tehnologice sau 


investiţiilor; 


c. împărțirea pieţelor de desfacere sau a surselor de aprovizionare, pe criteriul 


teritorial, al volumului de vânzări şi achiziţii sau pe alte criterii; 


d. aplicarea în privinţa partenerilor comerciali a unor condiţii inegale la prestații 


echivalente, provocând, în acest fel, unora dintre ei, un dezavantaj în poziţia concurențială; 


e. condiţionarea încheierii unor contracte de acceptarea de către partener a unor 
clauze stipulând prestații suplimentare care, nici prin natura lor şi nici conform uzanțelor 


comerciale nu au legătură cu obiectul acestor contracte; 


f. participarea, în mod concertat, cu oferte trucate la licitaţii sau la orice alte forme 


de concurs de oferte; 


g. eliminarea de pe piaţă a altor concurenţi, limitarea sau împiedicarea accesului pe 
piaţă şi a libertății exercitării liberei concurenţe de către alți agenți economici, precum şi 
înțelegerile de a nu cumpăra de la sau de a nu vinde către anumiţi agenţi economici fără o 


justificare rezonabilă. 


+1 E. Mihai, op. cit., pag. 93. 

Aşa cum remarca în mod judicios doctrina’, enumerarea practicilor 


anticoncurențiale conținută de art. 5, alin. (1), datorită modului de formulare a textului 
acestuia, nu poate fi calificată decât fiind una exemplificativă, legiuitorul anticipând ca vor 
putea fi identificate şi alte acte sau comportamente ale agenţilor economici concurenţi care 


pot avea un obiect şi/sau un scop anticoncurențial. 


In cele ce urmează ne-am propus să prezentăm, pe scurt, fiecare din categoriile de 
acorduri condamnabile enumerate de art. 5, alin .(1), şi să prezentăm câteva exemple, culese 
din doctrina relevantă, pentru facilitarea înţelegerii expresiilor şi a noţiunilor utilizate de 


legiuitor. 


A. Fixarea concertată, în mod direct sau indirect, a preţurilor de vânzare ori de 
cumpărare, a tariferlor, a rabaturilor, a adaosurilor, precum şi a oricăror alte condiţii 


comerciale. 


Astfel de acorduri condamnabile, care au două componente: fixarea concertată a 
prețurilor precum şi a altor expresii ale valorii bunurilor şi/sau a serviciilor (tarife, rabaturi, 
adaosuri) şi o a doua: fixarea concertată a oricăror alte condiţii comerciale, sunt prohibite, 
prin efectul legii, întrucât sunt în vădită şi esenţială contradicţie cu prevederile art. 4, alin. 
(1) din Legea nr. 21/1996, potrivit căruia “preţurile produselor şi tarifele şi serviciilor şi 
lucrărilor se determină în mod liber prin concurență, pe baza cererii şi ofertei. 

Preţurile şi tarifele practicate în cadrul unor activităţi cu caracter de monopol natural 
sau al unor activităti economice, stabilite prin lege, se stabilesc şi se ajustează cu avizul 
Ministerului Finanţelor Publice, cu excepţia celor pentru care, prin legi speciale, sunt 


prevăzute alte competenţe”. 


Doar în situaţii excepţionale, temeinic justificate (situaţii de monopol legal ori 
natural ori ca efect al unor legi speciale concurenţa este exclusă sau restrânsă substanţial) 
Guvenul va putea prin hotărâre să ia măsuri „de control al preţurilor pentru o perioadă de cel 
mult 3 ani, care poate fi prelungită succesiv pe durate de câte cel mult un an, dacă 
împrejurările care au justificat adoptarea respectivei hotărâri continuă să existe” ( alin. 2 al 


art. 4). 


278 Idem. 

În mod similar, în situaţii de criză, dezechilibru major între cerere şi ofertă şi în caz 
de disfuncționalitate evidentă a pieţei, Guvernul va putea dispune măsuri cu caracter 
temporar pentru combaterea creşterii excesive a preţurilor sau chiar blocarea acestora. Astfel 
de măsuri pot fi impuse doar prin hotărâre pentru o perioadă de 6 luni, care poate fi 
prelungită succesiv pentru durate de câte cel mult 3 luni, atât timp cât vor mai fi prezente 


motivele care au impus emiterea unei astfel de decizii (alin. 3 al art. 4). 


Aşadar, formarea liberă a preţurilor produselor, lucrărilor şi a serviciilor este de 
esenţa liberei concurenţe, orice ingerinţă nejustificată şi nepermisă, în acest mecanism, este 


calificată ca o practică anticoncurenţială interzisă?”?. 


Modalitatea de fixare concertată (adică cu intenție specială) a preţurilor poate fi 
directă, adică nemijlocită iar cea indirectă, “se realizează prin fixarea altor elemente care 
concură la formarea lor (marje, rabaturi etc.) ori prin impunerea a diverse constrângeri, care 
conduc la acelaşi rezultat”?%. Potrivit doctrinei fixarea concertată a preţurilor se realizează, 
în general, în cadrul “practicii anticoncurenţiale orizontale, carteluri sau practici concertate, 
care sunt considerate a fi cea mai manifestă formă de violare a interdicției antantelor 
ilicite”25!. Astfel de înțelegeri se realizează de regulă între cel putin doi agenţi economici 
aflaţi pe aceiaşi piaţă şi în aceiaşi poziţie (acorduri orizontale) sau între trei ori mai mulți 
agenţi economici dintre care cel puţin unul ocupă o poziție diferită de ceilalți în cadrul 
procesului de producţie ori de distribuţie a unui anumit produs sau serviciu (acorduri 


verticale)P:?. 


Autoarea citată oferă şi un exemplu, concludent de acord de fixare concertată a 
preţului la zinc. Astfel, în aşa numita afacere Zinc Producer Group, s-a reţinut că preţul 
acestui metal neferos este stabilit zilnic prin jocul cererii şi al ofertei, la Bursa metalelor de 
la Londra, preţ care era înţeles la producător. Un astfel de mecansism de fixare a preţului 
zincului era de natură să creeze o anumită incertitudine cu privire la cuantumul şi valoarea 


tranzacţiilor, pe tremen lung. In scopul eliminării unei astfel de incertitudini (care, însă, intra 


29 A se vedea pentru o astfel de apreciere: C. Butacu şi A. Miu; Legea concurenţei comentată. Analiza 
dispoziţiilor art. 5 din Legea Concurenţei nr.211//1996, în Revista Profil: Concurența, Editor Consiliul 
Concurenţei, nr. 1/1999, anul II, pag. 4. 

280 E, Mihai, op. cit., pag. 95. 

21 Idem. 

282 Vezi: C. Butacu şi A. Miu, op. cit., pag. 4. 

în mecansimul normal al jocului pieţei relevante) marile companii implicate (minele şi 
turnătoriile) membre ale aceluiaşi mare grup (Zinc Producer Group), au decis, în mod 
concertat să fixeze, în afara mecanismului concurenţial, un preţ la producătorul comun, preţ 
pe care l-au substituit cursului de referinţă al bursei specializate în cauză. În consecinţă, în 
urma investigaţiei efectuate Comisia Europeană a constatat şi reținut iliceitatea unui 


asemenea acord de fixare concertată a preţurilor”. 


Cât priveşte şi cea de a doua componentă a acordurilor condamnabile pe care le 
analizăm la acest punct, şi anume impunerea partenerilor contractuali a unor condiții 
comerciale neconforme exigenţelor liberei concurente, este de reţinut că ceea ce legiuitorul a 
intenționat să interzică şi să sancţioneze „este impunerea unor elemente contractuale (preţ şi 
orice alte clauze cu ignorarea chiar sfidarea, legilor pieţei, a fluctuațiilor generate inerent de 
jocul cererii şi al ofertei, precum şi cu atingerea libertăţii contractuale a părților, atât în 
raporturile dintre ele, cât şi în raporturile fiecăreia cu terţii”?5. Continuând comentariile pe 
marginea aceluiaşi caz Zinc Producer Group, autoarea citată, menționează că membri 
grupului indicat au încheiat concomitent cu acordul de fixare a preţului la producător şi „un 
angajament colectiv de a nu mai vinde zinc către Bursa Metalelor din Londra, ceea ce a 
condus la diminuarea stocurilor acesteia şi a determinat-o să achiziționeze zinc de calitate 
inferioară din estul Europei”7%5. Un astfel de angajamnet colectiv de a nu vinde zinc către 
Bursa Metalelor din Londra trebuie calificat ca fiind condiţie comercială impusă membrior 


grupului contrară libertăţii comerțului şi liberei concurenţe şi pentru acest motiv interzis. 


Potrivit literaturii de specialitate, cartelul “reprezintă un acord prin care un grup de 
agenţi economici producători sau distribuitori ai aceluiaşi produs fixează anumite preţuri sau 
îşi împarte piaţa. În practică, aceste aranjamente constau, în general, în fixarea preţurilor, 
limitarea producției, împărțirea pieţelor, alocarea clienților sau teritoriilor, licitaţii trucate 
sau combinaţii ale acestora. În înţeles larg, cartelul este sinonim cu o forma explicită de 
înţelegere secretă, analiza efectelor economice ale cartelului având ca bază teoria 


oligopolului cooperativ”256. 


25Idem. 

284 E, Mihai, op. cit., pag. 99. 

285 Idem. 

286 T, Moşteanu şi A. Nedelcu; Concepte economice în teoria concurenței; în Revista Profil: Concurența, 
anul VI, nr. 1, iunie 2003, pag. 24-25. 

w _.. 


B. Limitarea sau controlul producţiei, distribuţiei, dezvoltării tehologice ori 


investiţiilor. 


Prin limitarea sau controlul producţiei, trebuie să înțelegem, potrivit doctrinei”, 
„reducerea sau dirijarea voluntară a volumului fizic de marfă într-o perioadă de timp, de 
către agenţii economici implicaţi într-o antantă”. Prin limitarea sau controlul distribuţiei, 
trebuie să înțelegem „reducerea sau orientarea repartiţiei volumului de marfă către partenerii 
comerciali ai participanţilor la realizarea practicii anticoncurențiale, iar prin limitarea şi 
controlul dezvoltării tehnologice, trebuie să înțelegem “dirijarea sau orientarea eforturilor 
umane şi materiale destinate introducerii unor metode de producţie mai performante. În fine, 
prin expresia limitarea sau controlul investiţiilor “se înţelege reducerea sau dirijarea 


modului de plasare a fondurilor, în funcţie de interesele membrilor antantei”288. 


Aşa cum se remarca de către literatura de specialitate citată, astfel de înţelegeri 
condamnabile afectează, în principal, concurenţa internă, între membrii acordurilor, dar 
poate afecta şi pe terții concurenţi precum şi consumatorii. Astfel de acorduri au în vedere 
stabilirea de cote de producție, distribuţie, limite ale dezvoltării tehnologice ori a 


investiţiilor, între agenţii economici care le încheie. 


Un exemplu de acord condamnabil constând în limitarea şi controlul serviciilor 
oferite consumatorilor este cazul investigat de Consiliul Concurenţei privind actul (acordul) 
încheiat între „Tarom” S.A şi „DAC AIR” S.A., act numit: „Raportul de analiză a rutelor 
aeriene regionale” şi care „privea rutele şi orariile operate de cele două companii, în scopul 
evitării dublei operări pe anumite rute şi al coordonării orariilor pentru un tranzit normal la 
Bucureşti25. Acordul încheiat între cele două societăţi de servicii de transport aerian şi 
care a fost consemnat în actul citat a fost calificat de către Consiliul Concurenţei un acord 


interzis de limitare şi de control al serviciilor specifice oferite clientilor pe rutele respective. 


C. Împărţirea pieţelor de desfacere sau a surselor de aprovizionare, pe criterul 


teritorial, al volumului de vânzări şi achiziţii ori pe alte criterii (art. 5, lit. c). 


287 E, Mihai, op. cit., pag. 100. 
288 Idem. 
28 Idem, pag. 101. 

Potrivit doctrinei?” aces tip de acord anticoncurenţial se poate încheia şi realiza 
numai cu intenţie directă. În explicitarea elementelor care intră în structura unui astfel de 
acord, autori citați arată că “prin piaţa de desfacere se înţelege spaţiul geografic în care are 
loc distribuirea unor bunuri sau prestarea unor servicii, fie categoria de consumatori actuali 
sau potenţiali ai acestora. Prin sursă de aprovizionare se înţelege fie spaţiul geografic de 


unde sunt procurate anumite bunuri, fie agenţii economici furnizori”. 


Astfel de acorduri condamnabile sunt considerate ca fiind foarte grave, mai ales 
atunci când se concretizează în acorduri orizontale. De altfel, astfel de acorduri orizontale, 
nu pot fi exceptate de la interdicția enunțată de alin. (1) al art. 5, nici prin regulament şi nici 
individual, indiferent de plafonul cifrei de afaceri şi indiferent atât de cota de piaţă totală cât 
şi de cea a fiecărui agent economic implicat, fiind nule de drept, în mod absolut, aşa cum 
rezultă din interpretarea gramaticală şi logică a prevederilor art. 5, alin. (2) din Legea nr. 


21/1996. 


Cât priveşte acordurile pe verticală, doctrina s-a pronunţat că acestea pot fi exceptate 
de la interdicția menţionată, în măsura care, într-o situație dată, se va putea constata şi reține 
că, totuşi, chiar restrictive de concurenţă fiind, punerea în practica unor astfel de înţelegeri 
poate antrena şi efecte benefice care prevalează în raport cu cele negative. Astfel de acorduri 
verticale susceptibile de exceptare de către Consiliul Concurenţei sunt, potrivit art. I al cap. I 
din Regulamentul privind acordarea exceptării, pe categorii de înţelegeri, decizii ale 
asociaţiilor de întreprinderi ori practici concertate de la interdicția prevăzută de la art. 5, alin. 
(1) din Legea Concurenţei 21/1996, următoarele: acordurile pentru distribuţia exclusivă; 
acordurile pentru cumpărarea exclusivă; acordurile de cercetare - dezvoltare; acorduri de 
specializate; acorduri pentru transfer de tehnologice şi/sau de know-how; acorduri de 
franciză; acorduri de distribuţie, service şi piese de schimb în perioada de garanţie şi post - 


garanţie, pentru autovehicule; acorduri în domeniul asigurărilor. 


Spre exemplu, potrivit art. 2 al cap. II din Regulamnetul citat mai sus, acordurile de 
distribuţie exclusivă sunt „acordurile dintre doi agenţi economici prin care se convine ca una 


din părți să livreze numai celeilalte părţi anumite produse în vederea revânzării pe piaţa 


29% C, Butacu şi A. Miu: Legea concurenţei comentată. Analiza dispoziţiilor art. 5 din Legea concurenţei nr. 
21/1996; în revista: Profil: Concurența, anul II, nr. 1/1999, pag. 5-6. 
291 Idem, pag. 6. 

românească sau pe o parte a acesteia”. Potrivit art. 3 al aceluaşi capitol, anumite categorii de 
restricționări ale concurenţei conţinute de acordurile de distribuţie exclusivă pot fi tolerate, 
adică, exceptate de la interdicția prevăzută de art. 5, alin. (1). Astfel, poate fi exceptată 
obligaţia furnizorului de a livra numai distribuitorului exclusiv produsele convenite în acord, 
în teritoriul convenit sau obligaţia distribuitorului exclusiv de a nu produce sau de a nu 
distribui produse care concurează cu cele convenite prin acordul de distribuţie exclusivă 


încheiat cu furnizorul. 


Revenind la exemplul prezentat de noi la punctul B (reluat şi citat din doctrină) în 
cazul TAROM - DAC AIR”, în urma investigaţiei efectuate, Consiliul Concurenţei a 
constatat şi reținut că cele două societăți comerciale, în fapt au încheiat şi un acord orizontal 
de împărţire între ele a pieţelor şi rutelor aeriene în spaţiul gerografic al Europei de est şi a 
celei de vest, acord interzis şi neexceptabil (netolerabil) potrivit art. 5, alin. (2) din Legea nr. 


21/1996. 


D. Aplicarea în privinţa partenerilor comerciali, a unor condiţii inegale la 
prestații echivalente, provocând în acest fel, unora dintre ei un dezavantaj în poziţia 


concurențială (art. 5, lit. d). 


Aşa cum remarca doctrina, şi acest tip de acord anticoncurenţial nu va putea fi 
încheiat decât cu intenţia specială de a favoriza pe anumiţi parteneri contractuali terți şi de a- 
i defavoriza pe altii, cu consecinţa creării unui adezavantaj în poziţia concurenţială pentru 


respectivii agenţi economici. 


Pentru a fi în prezenţa unui astfel de tip de acord condamnabil, este necesar, potrivit 
literaturii de specialitate, să fie reunite cumulativ două condiţii speciale (specifice); o primă 
condiţie este aceea ca părţile unui astfel acord să pună în aplicare „condiţii inegale la 
prestații echivalente în relaţiile cu partenerii lor comerciali, care sunt terți faţă de această 
înțelegere”2%. Cea de-a doua condiţie specială are, de fapt, în vedere rezultatul direct al 
aplicării condiţiilor inegale la prestații echivalente, adică un dezavantaj concurenţial, pentru 


terții față de care părţile acordului condamnabil au aplicat condiţii inegale. 


2% E. Mihai, op. cit., pag. 102. 
23C, Butacu şi A. Miu, op.cit. pag. 6. 

Autorii citati anterior arată că, „prin condiţii inegale se înţelege stabilirea unor 
tratamente diferenţiate de către agenţii economici participanţi la practică faţă de terţi. 
Termenul prestații echivalente înseamnă că, deşi terții obligaţi sunt diferiți, obligațiile 
asumate de aceştia au aceiaşi natură. Prestaţiile echivalente nu presupun o identitate de 
mijloace de îndeplinire a acestora. Concluzia esta că, dacă prestaţia este echivalentă pentru 
terți, atunci şi condiţiile impuse trebuie să fie egale pentru toţi”?”. Astfel de condiţii inegale 
ar putea avea în vedere aplicarea anumitor terți care nu sunt parte la acord a unor preţuri 


discriminatorii”, în raport cu preţurile aplicate altora. 


E. Condiţionarea încheierii anumitor contracte de acceptarea de către 
parteneri a unor clauze stipulând prestații suplimentare care, nici prin natura lor şi 
nici conform uzanțelor comerciale, nu au legătură cu obiectul acestor contracte (art. 5, 


alin. 1, lit e). 


Se consideră că o asemenea practică anticoncurenţială pentru a fi condamnabilă este 
necesar să se facă dovada încălcării libertății de exprimare a consimţământului la încheierea 
unor astfel de contracte. Astfel de clauze se pot regăsi, adesea, în contractele care pun în 
evidenţă anumite raporturi de dependenţă economică între părțile semnatare (asemenea 


26, sunt calificate ca fiind „cuplate”, „legate” ori „de 


contracte, aşa cum subliniază doctrina 
înlănţuire”). Sunt date ca exemple contracte în care se înserează mai frecvent prestații 
suplimentare care nu au nici o legătură cu obiectul contractelor respective sau cu uzanţele 
comerciale: contractul de distribuţie exclusivă, de licenţă, de savoir - faire, ete”. 


Doctrinarii”? 


8 sunt de părere că şi simpla condiţionare a încheierii unui contract în 
care sunt propuse a fi incluse clauze suplimentare străine de uzanţele comerciale şi de natura 
contractului, poate constitui o practică anticoncurenţială interzisă, numai încheierea efectivă 
a unui astfel de contract de către partea care nu l-a putut refuza pentru ca nu are alternativă 


la contractul propus. 


Şi acest tip de practică anticoncurenţială se poate realiza numai cu intenţia directă de 


a exploata starea de dependenţă economică şi lipsa de alternativă a agenţilor economici care 


294 Idem. 

25 E, Mihai, op. cit., pag. 103. 

2% Idem, pag. 104. 

27 Ibidem. 

98A se vedea: C. Butacu şi A. Miu, op. cit. pag. 7. 


215 


trebuie să încheie contracte cu agenţii economici care abuzează de poziția lor în piaţa 


relevantă. 


F. Participarea în mod concertat cu oferte trucate la licitatii sau la orice alte 


forme de concurs de oferte (art. 5, alin. 1, lit f). 


Prin ipoteză, o astfel de practică anticoncurenţială implică participarea la o licitaţie 
sau la alte forme de concurs de oferte, a cel puţin doi agenţi economici, cu intenţia 
prestabilită de a influenţa în mod fraudulos, prin formularea de oferte nereale (fără intenţia 
de a-şi ajudeca rezultatul), rezultatul acestora, “scopul acestuia (acestora n.n.) fiind să 
favorizeze participarea şi adjudecarea licitaţiei sau concursului de oferte, după caz, de către 
un alt ofertant'2*. Chiar dacă la o astfel de licitaţie sau alt concurs de oferte va fi depusă o 
singură ofertă trucată, o astfel de situaţie va atrage calificarea unei astfel de practici ca fiind 
ilicită, indiferent dacă respectiva licitaţie sau respectiva altă selecţie de oferte a fost sau nu 
adjudecată de persoana vizată de către părțile înţelegerii anticoncurenţiale pe care o 


analizăm. 


3% că pentru declararea trucată a unei licitaţii este necesară organizarea 


Se apreciază 
şi defăşurarea ei cu stricta respectare a actului normativ care o reglementează. În cazul în 
care o astfel de licitaţie ar fi nulă absolut, sub motivul nerespectării normelor imperative ce-i 
sunt aplicabile, nu poate fi trucată. Sau altfel spus, o licitaţie la care s-a depus cel puţin o 
ofertă trucată nu va putea fi calificată ca atare, dacă aceasta va fi considerată ca nulă absolut, 


însă pentru alte motive decât cel al caracterului trucat. 


În ceea ce ne priveşte, noi credem că, în condiţiile ordinii de drept, o licitaţie sau 
orice alt concurs de oferte, va putea fi calificată/calificat ca fiind nulă/nul absolut şi datorită 
caracterului său trucat, alături de alte cauze de nulitate absolută, anterioare ori concomitente 
organizării şi desfăşurării oricăreia dintre ele, întrucât trucarea, prin scopul urmărit, face ca 
licitaţia sau o altă formă de concurs de oferte afectată de o astfel de malversaţiune să aiba o 


cauză ilicită. 


Printre alte exemple pe care literatura de specialitate (de altfel, şi practica Consiliul 


Concurenţei în această materie este destul de bogată şi diversă) le prezintă pentru a ilustra 


2%Idem. 
300[bidem. 

specificul practicii anticoncurenţiale pe care o analizăm în această secțiune, noi ne rezumăm 
a prelua şi prezenta, foarte succint, decizia Consiliului Cocurenţei nr. 66/1998, decizie prin 
care s-a reținut că în cadrul unei anumite licitaţii organizate de Ministerul Apărării Naţionale 
cele două firme care şi-au depus ofertele nu erau firme concurente, “ele fiind legate prin 
deţinere încrucişată de acţiuni, şi că acţionaseră concertat în vederea câşatigării licitaţei de 


către una dintre ele (cealaltă având doar o ofertă de acoperire)”!. 


G. Eliminarea de pe piaţă a altor concurenţi, limitarea sau împiedicarea 
accesului pe piaţă şi a libertăţii exercitării concurenţei de către alți agenţi economici, 
precum şi înțelegerile de a nu cumpăra de la sau de a nu vinde către anumiţi agenţi 


economici fără o justificare rezonabilă (art. 5, alin. 1, lit g). 


Pentru a putea înţelege în mod adecvat modalităţile concrete în care poate fi pus în 
practică un astfel de comportament anticoncurenţial, este necesar să reținem că, potrivit 


doctrinei, unii dintre termenii utilizati de legiuitor au următoarele înţelesuri: 


Eliminarea de pe piaţă a altor concurenţi, are în vedere acele acte şi fapte ale 
agenţilor economici implicaţi, în mod intenţionat, în practica anticoncurenţială incriminată 
de art. 5, alin. (1), lit (g), care fie au ca obiect fie au ca rezultat, înlăturarea de pe piaţa 
relevantă a agenţilor economici concurenţi, fără deosebire de mijloacele pe care le utilizează 


pentru atingerea unui astfel de scop*%?. 


Limitarea (chiar şi numai din culpă) sau împiedicarea (numai cu intenţie) 
accesului pe piaţă are în vedere ipoteza în care, pe o anumită piaţă relevantă pentru un 
anumit produs sau serviciu, nu orice fel de agent economic poate să intre sau chiar situaţia în 
care nici un alt agent economic nu poate intra, „ca urmare a barierelor impuse de către 


agenţii economici participanţi la acestă practică anticoncurenţială”502. 


Limitarea (chiar şi numai din culpă) sau împiedicarea (numai cu intenţie) 
libertăţii exercitării concurenţei este o consecinţă a acelei conduite „a agenţilor economici 


participanţi la practica anticoncurenţială în urma căreia concurenţii nu îşi pot desfăşura 


301 E. Mihai, op. cit., pag. 104. 
302 C, Butacu şi A. Miu, op. cit., pag. 7. 
303 Idem. 


217 


activitatea într-un mediu concurenţial normal, deoarece sunt anihilate, în tot sau în parte, 


caracteristicile unei concurenţe sănătoase”50%. 


Aşa după cum remarca doctrina, în activitatea Consiliului Cocurentei astfel de 
practici anticoncurenţiale, ca cele mai sus definite, datorită generalității ipotezelor şi a 
efectelor lor, se pare ca au fost cel mai des invocate şi sancţionate de către această autoritate. 
Astfel, spre exemplu, prin decizia Consiliului Concurenţei nr. 544/2000, s-a reţinut că “prin 
decizia sa, Colegiul Farmaciştilor din România (având natura juridică de asociaţie a 
agenţilor economici din domeniul farmaceutic - n.n.) a limitat şi împiedicat accesul noilor 
agenţi economici pe piaţa distribuţiei de medicamente şi libertatea exercitării concurenţei de 


către aceştia ete’”®?5, 


În fine, o ultimă, însă, nu mai puţin gravă, modalitate de punere în practică a unei 
înţelegeri condamnabile, de tipul celor analizate la aceast punct, este reprezentată de 
înțelegerile de a nu cumpăra de la sau de nu vinde către anumiţi agenţi economici, fără o 
anumită justificare rezonabilă. Acest gen de înţelegeri condamanbile mai sunt cunoscute de 
doctrina şi practica relevantă sub denumirea de boicot colectiv. "Refuzul colectiv de a 
contracta cu un anumit partener este ilicit, fie că este vorba despre refuzul de a aproviziona 
un client, fie că este vorba de refuzul de a se aproviziona de la un anumit furnizor”3%. O 
astfel de faptă anticoncurenţială este prohibită, prin definiție, chiar dacă, în fapt ea nu ar 
produce nici un efect ilicit (îndreptat împotriva concurenţei). Aşadar, această faptă este una 
de pericol şi nu de rezultat, ea fiind sancţionabilă, de regulă, în orice condiţii. Se afirmă că, 
totuşi, o astfel de practică anticoncurenţială nu ar fi sancționabilă dacă agentul ori agenţii în 
cauză vor putea face dovada unui motiv rezonabil care să legitimeze refuzul de a nu 
cumpăra de la sau de a nu vinde către anumiţi agenţi economici. În acest sens, în practica 
dreptului francez s-a reţinut că „sunt justificate măsurile de retorsiune luate împotriva unui 
comerciant incorect: boicotul nu este condamnabil dacă a fost determinat de abuzul de 
poziţie dominantă al societăţii producătoare a produselor boicotate sau de ilegalitatea 


practicilor puse în aplicare de către această societate”. 


304Tbidem. 

305 E. Mihai, op. cit., pag. 106. 
3%Idem, pag. 107. 

30%Ibdem. 


218 


VIII. 4. Practici anticoncurenţiale nesancţionabile. 
VIII. 4. 1. Enumerare şi condiţiile de exceptare de la sancţionare. 


Deşi practicile anti-concurenţiale au, în principiu, un caracter ilicit, nu trebuie exclus 
ca anumite efecte economice şi sociale ale acestora să fie benefice. Aşa fiind, este necesar 
ca, de la caz la caz, efectele fiecărei practici să fie analizate şi evaluate ţinându-se seama şi 
de politica puterii statale în domeniul în care s-au înregistrat practicile anticoncurenţiale. O 
astfel de metodă — a bilanţului concurenţial — a fost concepută în dreptul american antitrust, 
şi poate fi definită ca o „metodă de analiză destinată să stabilească pentru fiecare convenţie, 
situată în contextul său real, un bilanţ al efectelor anti şi pro-concurenţiale. Dacă aceasta se 
finalizează cu un sold pozitiv, întrucât convenţia mai mult stimulează concurenţa, decât o 


dezavantajează, secțiunea I Sherman Act nu-şi va găsi aplicarea”368. 


În dreptul comunitar al concurenţei, drept în care concurența este concepută ca un 
mijloc ideal de alocare a resurselor, această competiţie trebuie restrânsă dacă interese majore 
o cer. Evaluarea practicilor anticoncurenţiale, în sistemul comunitar al concurenţei se face 
printr-un bilanţ global, având doi paşi sau două componente: evaluarea impactului asupra 
concurenţei a unei anumite antante (aşa numitul bilanţ concurențial); antantele care, deşi 
restrâng concurenţa, nu sunt declarate prin lege ca nefiind exceptabile/tolerabile, sunt 
examinate din punct de vedere economic (aşa numitul bilanţ economic). În măsura în care în 
urma unei astfel de analize complexe, se va putea trage concluzia că avantajele economice şi 
sociale prevalează atingerilor aduse concurenţei, practica anticoncurenţială investigată va fi 


considerată valabilă şi admisibilă”%. 


Consacrând o astfel de posibilitate, Legea nr. 21/1996 prin art. 5, alin. (2), a stabilit o 
serie de situaţii şi condiţii de nesancţionare a practicilor anticoncurenţiale care — deşi, în 
principiu, prohibite — prin efectele economice şi sociale pe care le-au produs şi-au vădit 
utilitatea (se pare că şi legiuitorul român a adoptat sitemul de analiză a bilanţului global - 


bilanţ concurenţial şi bilanţ economic). 


Astfel, pot fi exceptate de la interdicţia stabilită de alin. (1) al art. 5, acele acorduri, 


decizii ale asociaţilor de întreprinderi sau practici concertate, care îndeplinesc cumulativ 


308 Definiţia este citată de autoarea E. Mihai, în op. cit.„pag. 108. 
309 A se vedea pentru o prezentare a acestei metode: E. Mihai, op. cit., pag. 109. 

cerinţele reglementate de literele a)-d), la care se adaugă şi una din condiţiile de la lit. e), 


dacă: 


a) efectele pozitive prevalează asupra celor negative sau sunt suficiente pentru a 
compensa restrângerea concurenţei provocate de respectivele înţelegeri, decizii de asociere 


sau practici concertate (bilanţul economic); 


b) beneficiarilor sau consumatorilor li se asigură un avantaj corespunzător celui 
realizat de părțile la respectiva înţelegere, decizie a asociaţiilor de întreprinderi sau practica 


concertată; 


c) eventualele restrângeri ale concurenței sunt indispensabile pentru obţinerea 
avantajelor scontate, iar prin respectiva înţelegere, decizie luată de către o asociaţie de agenţi 
economici sau practica concertată părților nu li se impun restricții care nu sunt necesare 


pentru realizarea obiectivelor enumerate la lit e); 


d) respectiva înţelegere, decizie luată de o asociaţie de agenţi economici sau practica 
cocertată nu dă agenţilor economici sau asociaţiilor de agenţi economici posibilitatea de a 
elimina concurența de pe o parte substanţială a pieţei produselor ori servicilor la care se 


referă; 


e) înţelegerea, decizia luată de o asociație de agenţi economici sau practica 


concertată în cauză, contribuie sau poate contribui în mod semnificativ la: 


1. ameliorarea producţiei ori distribuţiei de produse, executării de lucrări ori 


prestărilor de servicii; 


2. promovarea progresului tehnic sau economic, îmbunătăţirea calităţii produselor şi 


serviciilor, 

3. întărirea poziţiilor concurenţiale ale întreprinderilor mici şi mijlocii pe piaţa 
internă; 

4. practicarea în mod durabil a unor preţuri substanţial mai reduse pentru 


consumatori; 

În legătură cu cerinţele mai sus enumerate, doctrina“! s-a exprimat în sensul că 
antantele pot fi tolerate dacă îndeplinesc cumulativ două categorii de condiţii.Prima 


categorie de condiţii sunt calificate ca fiind condiţii pozitive şi acestea sunt: 


- practica anticoncurenţială examinată trebuie să aibă o contribuţie importantă şi 
evidentă la ameliorarea producției sau a distribuției produselor ori la promovarea 


progresului tehnic sau economic; 


- antanta examinată trebuie să aloce (să aducă, să cedeze etc.) şi utilizatorilor o parte 


din profitul obţinut prin încheierea şi punerea ei în practică. 
A doua categorie de condiţii sunt calificate ca şi condiţii negative şi acestea ar fi: 


- restricțiile care sunt impuse agenţilor economici, ca efect al aplicării unei anumite 
antante trebuie să fie necesare şi proporţionale cu nevoia şi exigenţele atingerii obiectivelor 


pe care le au în vedere cele două condiţii pozitive mai sus enumerate; 


- agenţilor economici implicaţi într-o anumită antantă (cea examinată, în concreto) 
nu trebuie să li se îngăduie să acționeze în aşa mod încât să elimine concurenţa pe o parte 


substanţială a pieţei produselor în cauză (pe piaţa relevantă). 
VIII. 4. 2. Autoritatea competentă să decidă exceptarea şi procedura de urmat. 


În conformitate cu prevederile alin. (3) al art. 5, “beneficiul exceptării prevăzut la 
alin. (2) se acordă prin decizie a Consiliului Concurenţei, pentru cazuri individuale de 
înțelegeri, decizii luate de asociaţii de agenţi economici sau practici concertate şi se 
stabileşte prin regulamente ale Consiliului Concurenţei pentru cazurile exceptate pe 


categorii de înţelegeri, decizii ale asociaţiilor de agenţi economici sau practici concertate”! 


Pentru ipoteza în care un agent economic sau o asociaţie de agenţi economici poate 
proba în faţa Consiliului Concurenţei îndeplinirea condiţiilor cumulative enuntate la alin. (2) 
al art. 5, aceştia pot solicita autorității menţionate acordarea unei dispense. Regimul juridic 
al dispensei, al decizei de acordare a acesteia, termenele şi informaţiile de prezentat, durata 


şi condiţiile dispensei se stabilesc de către Consiliul Concurenţei prin regulamente şi 


310 A se vedea: E. Mihai, op. cit., pag.113. 

311 Pentru o analiză a modificărilor şi a completărilor Legii nr. 21/1996, a se vedea, spre exemplu: T. 
Prescure; Observaţii şi adnotări cu privire la unele din modificările şi completările aduse Legii concurenţei 
nr. 21/1996 prin Ordonanţa de urgeanţă a Guvernului nr. 121/2003, în Revista Curierul judiciar nr. 4/2004. 

instrucțiuni. De asemenea, potrivit alin. (4), categoriile de înţelegeri, decizii ale asociaţiilor 
de agenţi economici şi practici concertate, exceptate de la aplicarea prevederilor alin. (1), 
precum şi condiţiile şi criterile de încadrare pe categorii de acordare şi de retragere a 
beneficiului exceptării se stabilesc de către Consiliul Concurenţei prin regulament. Astfel de 
regulamente sunt: „Regulamentul din 3 aprilie 1997 privind acordarea exceptării, pe 
categorii de înţelegeri, decizii ale asociaţiior de întreprinderi ori practici concertate, de la 
interdicția prevăzută la art. 5, alin. (1) din Legea Concurenţei nr. 21/1996”, „Regulamentul 
din 5 aprilie 2004 privind exceptarea acordurilor de specializare de la interdicția prevăzută 
de art. 5, alin. (1) din Legea concurenţei nr. 21/1996”, „Regulamentul din 5 aprilie 2004 
privind aplicarea art. 5, alin. (2) din Legea concurenţei nr. 21/1996 în cazul înțelegerilor 


verticale” etc. 


Potrivit prevederilor alin. (5) al art. 5, înțelegerile, deciziile luate de asociaţiile de 
agenţi economici şi practicile concertate care se încadrează în vreuna dintre categoriile 
exceptate de la aplicarea prevederilor alin. (2) şi stabilite prin prevederile alin. (3) sunt 
considerate legale, fără obligaţia notificări sau obținerii unei decizii din partea Consiliului 
Concurenţei. Într-o a astfel de ipoteză, însă, agenţii economici care, într-o anumită situație 
vor invoca beneficiul exceptării unei anumite practici anticoncurențiale de la interdicția 
prevăzută de alin. (1) al art. 5, sunt datori să facă ei înşişi dovada îndeplinirii condiţiilor şi 
criteriilor prevăzute la alin. (3) şi (4) ale acestui articol. Cu alte cuvinte, legiuitorul a 
intenționat să simplifice procedurile administrative care erau necesare pentru obţinerea unor 
dispense, în sensul că, dacă, în fapt, agenţii ori asociaţiile de agenţi economici implicaţi într- 
o anumită antantă îndeplinesc condiţiile impuse de lege pentru a obține beneficiul exceptării 
de la interdicţie, această exceptare este prezumată a fi acordată, însă, cei ce o invocă trebuie 


să facă dovada legitimităţii exceptării. 


Pentru situaţia în care agenţii ori asociaţiile de agenţi economici vor fi obligaţi să 
ceară necesara dispensă pentru a încheia şi a pune în aplicare o anumită practică 
anticoncurenţială, Consiliul Concurenţei prin deciziile sale va trebui să stabilească data de la 
care dispensele se vor aplica, durata acordării dispenselor, precum şi condiţiile şi obligațiile 


ce trebuie respectate de către beneficiari. 

În fine, alin. (7) al art. 5, prevede posibilitatea ca o anumită dispensă acordată pentru 
o înțelegere, decizie luată de o asociaţie de agenţi economici ori practica concertată, va 
putea fi reînoită, la cererea celor interesaţi, cu condiţia să fie satisfăcute în continuare 
condiţiile impuse de lege. În mod simetric invers, orice dispensă acordată, în măsura în care 
benficiarii ei nu mai îndeplinesc condiţiile avute în vedere la acordarea ei va putea fi 


revocată de către autoritatea de concurentă, evident, numai cu efecte pentru viitor. 


Prin regulamente ale Consiliului Concurenţei se consacră în mod expres (deşi, în 
opinia noastră, un astfel de drept nu rezultă în mod excplicit din Legea nr. 21/1996) şi 
dreptul acestei autorităţi de a retrage beneficiul exceptării pe categorii de practici 
anticoncurenţiale, în anumite condiţii. Astfel, potrivit prevederilor art. 8 din Regulamentul 
din 29 aprilie 2004 privind aplicarea art. 5, alin. (2) din Legea concurenţei nr. 21/1996 în 
cazul înțelegerilor verticale, atunci când mai multe reţele de restricţionări (ale concurenţei) 
verticale şi similare se întind peste mai mult de 50% din piaţa relevantă a unui anumit 
produs sau serviciu, chiar dacă fiecare dintre acestea ar îndeplini condiţiile de exceptare 
reglementate prin art. 4, alin. (1) din regulamentul citat, Consiliul Concurenţei este în drept 
să decidă retragerea beneficiului exceptării stabilit prin prezentul regulament şi să trataze 


fiecare reţea prin prisma exceptărilor individuale. 


În aceiaşi ordine de idei, însă, în alt context de fapt, art. 9 din regulamentul citat mai 
sus, stabileşte următoarele reguli: “În cazul în care se constată ca o înţelegere verticală 
căreia i se aplică prezentul regulament are totuşi efecte incompatibile cu condiţiile prevăzute 
de art. 5, alin. (2) din Legea nr. 21/1996 - n.n.) sau dacă agenţii economici sau asociaţiile de 
agenţi economici care invocă beneficiul exceptării stabilit prin prezentul Regulament nu pot 
face dovada îndeplinirii condiţiilor prevăzute la Capitolul III, Consiliul Concurenţei poate 
decide retragerea beneficiului exceptării stabilit prin prezentul regulament şi tratarea 


respectivei înţelegeri verticale în contextul exceptării individuale”. 


Fraza ultimă a alin. (7) al art. 5, reglementează soarta juridică a acelor decizii de 
acordare a unor dispense, în situaţia în care ele au fost acordate în baza unor informaţii, 


false, inexacte ori incomplete. Asemenea decizii sunt declarate nule, prin efectul legii. 


Din punctul de vedere al exigenţelor teoriei actului de drept administrativ, dacă 


sancţiunea nulităţii unei decizii de acordare a unei dispense, luată în baza unor acte false sau 

inexacte (dacă această ultimă carenţă este rezultatul unei acțiuni ori omisiuni intenționate şi 
nu doar culpabile, după părerea noastră) poate fi considerată potrivită, nulitatea nu credem 
că este soluţia justificabilă, în cazul unor decizii emise în baza unor acte incomplete. Pentru 
această ultimă situație, noi credem că ar fi mai potrivită soluţia revocării, urmând ca de 


îndată ce datele şi informaţiile se vor fi completat să se acorde o nouă dispensă. 


Ca natură juridică, dispensa reglementată de aliniatele, (3), (5-7) ale art.5, trebuie 
calificată, după părerea noastră, ca un act administrativ de autoritate, de tipul autorizaţiilor 
impuse de lege, „întrucât prin îndeplineirea condițiilor legale de către solicitanți organul 


(Consiliul Concurenţei — n.n.) este obligat să le emita”5!?. 


Pentru a exemplifica o situaţie, în care, prin regulament al Consiliul Concurenţei 
anumite categorii de acorduri sunt susceptibile de a fi exceptate de la interdicția prevăzută 
de art. 5, alin. (1) ne vom referi la unele din prevederile Regulamentului din 20.04.2004 
privind aplicarea art. 5, alin. (2) din Legea concurenţei nr. 21/1996 în cazul înțelegerilor 


verticale. 


Potrivit acestui act normativ, „prin înţelegere verticală se înţelege orice acord sau 
practică concertată convenite între doi sau mai multi agenţi economici — fiecare operând, în 
scopul îndeplinirii acordului respectiv, la niveluri diferite ale lanţului producţie-distribuţie — 
referitoare la condiţiile în care părţile pot cumpăra, vinde sau revinde anumite produse sau 
servicii. În această categorie se încadrează acorduri de genul distribuţiei exclusive) 
exclusivitatea teritorială, exclusivitate de marcă, alocare exclusivă a consumatorilor) 


distribuţiei selective, cumpărării exclusive, francizei, vânzării condiţionate ş.a."515. 


Cu referire la acest tip de acorduri, art. 3, alin. (1) din capitolul II al regulamentului, 


x ee 


statuează că “conform art. 8, alin. (1) din lege, prevederile art. 5 din lege nu sunt aplicabile 
agenților economici sau asociațiilor de agenți economici a căror cifră de afaceri pentru 
exercițiul financiar precedent convenirii înțelegerii verticale nu depăşeşte plafonul stabilit 
anual de către Consiliul Concurenţei şi cota de piață a fiecărui agent economic implicat în 


înţelegerea verticală nu depăşeşte 10% pe niciuna dintre pieţele relevante afectate”. 


312 1. Santai; Drept administrativ şi ştiinţa administrativă vol.II; Editura Risoprint, Cluj-Napoca, 1999, pag. 
159. 
313 Citat preluat din primele două aliniate ale introducerii în regulamentul în cauză. 

CCA, 


Art. 4, alin. (1) din cadrul capitolului III al regulamentului, prevede că “în 
conformitate cu art. 5, alin. (2) din lege şi în condiţiile prevederilor prezentului regulament, 
acordurile sau practicile concertate convenite între doi sau mai mulți agenţi economici — 
fiecare operând, în scopul îndeplinirii acordului respectiv, la niveluri diferite ale lanţului 
producţie - distribuţie — referitoare la condiţiile în care părțile pot cumpăra, vinde sau 
revinde anumite produse sau servicii (denumite în continuare „înţelegeri verticale”) sunt 
exceptate de la interdicția prevăzută la art. 5, alin. (1) din lege. Prezenta exceptare se aplică 
în măsura în care aceste înţelegeri conţin restricții de concurenţă care cad sub incidenţa art. 


5, alin. (1) din lege (denumite în continuare “restricționări verticale”). 


Alininatul (2) al art.4, stabileşte că “exceptarea prevăzută la alin. (1) se aplică 
înțelegerilor verticale încheiate între o asociaţie de agenţi economici şi membri săi, sau între 
o astfel de asociaţie şi furnizorii săi, doar în cazul în care toți membrii asociaţiei sunt 
comercianți en-detail de produse şi sub rezerva că nici unul dintre aceştia împreună cu 
grupul de agenţi economici din care fac parte, să nu realizeze o cifră de afaceri totală anuală 
mai mare de 50 de miliarde de lei; înțelegerile verticale încheiate de către aceste asociaţii 
sunt acoperite de prezentul regulament, fără fi prejudiciată aplicarea art. 5, alin. (1) din lege; 
înțelegerilor orizontale încheiate de membrii asociaţiei şi deciziilor adoptate de asociaţie”. 
Mai departe, aliniatele (3) şi (4) ale art.4, enumeră şi reglementează şi alte categorii de 


exceptări, pe care nu dorim să le prezentăm aici. 


În schimb, găsim utilă prezentarea interdicţiei de exceptare, reglementată de art. 5 
din regulament. Astfel, potrivit art. 5 din regulament, “exceptarea prevăzută la art. 4 nu se 
aplică înțelegerilor verticale care, direct sau indirect, separat sau împreună cu alți factori 


aflaţi sub controlul părților au ca obiect: 


a) restrângerea libertăţii cumpărătorului de a-şi determina preţul de vânzare, fără 
a exclude posibiliatea furnizorului de a recomanda un preţ de vânzare, cu 
condiţia ca acest preţ să nu reprezinte un preţ fix sau un minim de vânzare la 
care s-ar ajunge ca urmare a presiunilor exercitate sau a stimulentelor oferite de 


către oricare dintre părţi; 

b) restricționarea teritoriului în care, sau a clientelei către care cumpărătorul poate 
să (re)vândă produsele sau serviciile care fac obiectul acordului, cu 


următoarele excepții: 


- restricționarea vânzărilor active într-un teritoriu exclusiv sau către un grup 
exclusiv de clienţi, rezervate furnizorului sau alocate de către acesta altui 
cumpărător, când o astfel de restricționare nu limitează vânzările făcute de clienţi 


cumpărătorului; 


- restricționarea vânzărilor către consumatorii finali de către un cumpărător care 


operează la nivelul comercializării en-gros; 


- restricționarea vânzărilor către distribuitori neautorizaţi de către membrii 


sistemului de distribuţie selectivă; 


- restricționarea libertăţii cumpărătorului de a vinde părțile componente, livrate 
acestuia de către frunizor în vederea utilizării lor în procese de fabricaţie, unor 
clienţi care ar putea utiliza aceste componente pentru fabricarea unor produse 


similare cu cele fabricate de către furnizor; 


c) restricționarea vânzărilor active sau a vânzărilor pasive către consumatorii 
finali, ale membrilor unui sistem de distribuție selectivă care operează la 
nivelul comercializării en-detail, fără a afecta posibilitatea de a interzice unui 


membru al sistemului să opereze în afara spaţiilor de comercializare autorizate; 


d) restricționarea livrărilor încrucişate între distribuitorii din cadrul unui sistem de 
distribuție selectivă, inclusiv între distribuitorii care operează la niveluri 


diferite de comercializare; 


e) restricționarea convenită între un furnizor de părți componente şi un 
cumpărător care le utilizează în procese de fabricaţie, care limitează libertatea 
furnizorului de a vinde părțile componente ca piese de schimb către 
consumatorii finali, prestatori de reparaţii sau alte servicii, neabilitați de către 


cumpărător pentru prestarea acestor servicii conexe”. 


O altă dispoziție regulamentară, relevantă pentru modul în care Consiliul 


Concurenţei tratează problema exceptărilor de la interdicția impusă de lege, este cea a art. 7, 

alin. (1) şi (2). Textul alin. (1) al acestui articol, statuează că “sub rezerva prevederilor alin. 
(2) ale prezentului articol, exceptarea prevăzută la art. 4 se aplică în condiţiile în care cota de 
piaţă deţinută de furnizor nu depăşeşte 30% din piaţa relevantă în care vinde produsele şi 
serviciile”, iar alin. (2), stabileşte că “în cazul înțelegerilor verticale care conţin obligaţii de 
vânzare exclusivă, exceptarea prevăzută la art. 4 se aplică în condiţiile în care cota de piaţă 
deținută de cumpărător nu depăşeşte 30% din piaţa relevantă în care cumpără produsele sau 
serviciile”. Aşadar, în cele două texte regulamentare citate, sunt evocate două categorii de 
înţelegeri verticale care vor putea fi exceptate prin regulament, în raport de cota maximă de 
piaţă relevantă în care se vând, respectiv, se cumpără produsele sau serviciile avute în 


vedere. 


În conformitate cu prevederile art. 8, alin. (1) din Legea nr. 21/1996, astfel cum 
acesta a fost modificat şi completat prin O.U.G. nr. 121/2003, “prevederile art. 5 nu se aplică 
în cazul agenţilor economici sau grupărilor de agenţi economici la care cifra de afaceri 
pentru exerciţiul financiar precedent recurgerii la comportamente susceptibile a fi calificate 
practici anticoncurenţiale nu depăşeşte un plafon stabilit anual de către Consiliul 


Concurenţei şi: 


- cota de piaţă totală a agenţilor economici implicaţi în înţelegerea, deciza 
asociaţiei de agenţi economici sau practica concertată nu depăşeşte 5% pe nici 
una dintre pieţele relevante afectate, în cazul înțelegerilor, deciziilor luate de 
asociaţiile de agenţi economici sau practicilor concertate dintre agenţii 


economici concurenţi; sau 


- cota de piaţă a fiecărui agent economic implicat în înţelegerea, decizia asociaţiei 
de agenţi economici sau practica concertată nu depăşeşte 10% pe nici una dintre 
pieţele relevante afectate, în cazul înțelegerilor, deciziilor luate de asociaţiile de 


agenţi economici”. 


Limitele mai sus prezentate, potrivit alin. (2) al art. 8, nu sunt aplicabile practicilor 
anticoncurenţiale interzise prin prevederile art. 5, atunci când acestea privesc preţuri, tarife, 


acorduri de partajare a pieţei sau licitaţii. 


După cum se poate constata, articolul mai sus citat, instituie anumite limite valorice 


atât cu privire la cifra de afaceri cât şi cu privire la cota de piață deținută de agenţii 

economici implicaţi, împreună sau fiecare în parte, întrucât legiuitorul a considerat că numai 
dacă limitele respective depăşesc o anumită valoare, practica anticoncurenţială poate avea 


un efect periculos şi reprimabil. 


În schimb, legiuitorul este mai puţin clement cu acele acorduri condamnabile ori 
practici concentrate care privesc preţuri, tarife, partajarea pieţei sau licitaţii, care, în orice 
situație s-ar materializa (indiferent de cuantumul indicatorilor prevăzuţi de art. 8, alin.(1) din 


Legea nr. 21/1996) sunt reputate ca fiind interzise şi, în mod obligatoriu sancționabile. 


VIII. 5. Folosirea în mod abuziv a unei poziţii dominante deţinută de unul sau 


mai mulţi agenţi economici. 
VIII. 5. 1. Sediul materiei, definiţie. 


Legea nr. 21/1996 nu defineşte, în mod sistematizat şi complet, noţiunea de folosire 


abuzivă a unei poziţii dominante, limitându-se ca, pe calea descrierii, în art. 6 să arate că: 


Este interzisă folosirea în mod abuziv a unei poziţii dominante deţinute de către unul 
sau mai mulţi agenţi economici pe piaţa românească ori pe o parte substanțială a acesteia, 
prin recurgerea la fapte anticoncurenţiale, care au ca obiect sau pot avea ca efect afectarea 
activitătii economice ori prejudiciarea consumatorilor. Asemenea practici abuzive pot consta 


în special, in: 


a) impunerea, în mod direct sau indirect, a preţurilor de vânzare sau de cumpărare, a 
tarifelor ori a altor clauze contractuale inechitabile şi refuzul de a trata cu anumiţi funizori 


sau beneficiari; 


b) limitarea producției, distribuiţiei sau dezvoltării tehnologice în dezavantajul 


utilizatorilor ori consumatorilor; 


c) aplicarea, în privința partenerilor comerciali, a unor condiţii inegale la prestații 


echivalente, provocând în acest fel unora dintre ei, un dezavantaj în poziţia concurențială; 


d) condiționarea încheierii unor contracte de acceptarea, de către parteneri, a unor 
clauze stipulând prestații suplimentare care, nici prin natura lor şi nici conform uzanțelor 


comerciale, nu au legătură cu obiectul acestor contracte; 

e) realizarea de importuri fără competiţie de oferte şi tratative tehnico-comerciale 
uzuale, în cazul produselor şi serviciilor care determină nivelul general al preţurilor şi 


tarifelor în economie; 


f) practicarea unor preţuri excesive sau practicarea unor preţuri de ruinare, în scopul 
înlăturării concurenţilor sau vânzarea la export sub costul de producţie, cu acoperirea 


diferenţelor prin impunerea unor preţuri majorate consumatorilor interni; 


g) exploatarea stării de dependenţă în care se găseşte un alt agent economic faţă de 
un asemenea agent sau agenţi economici şi care nu dispune de soluţie alternativă în condiţii 
echivalente, precum şi ruperea relaţiilor contractuale pentru singurul motiv că partenerul 


refuză să se supună unor condiţii comerciale nejustificate. 


Lipsa unei definiţii legale este explicată de doctrină prin complexitatea acestei forme 
de practică anticoncurenţială şi prin diversitatea modalităţilor practice prin care se poate 


realiza. 


Într-o definţie doctrinară, “abuzul de poziţie dominantă reprezintă manifestarea 
discreționară a unui agent economic, având o putere mare de piaţă, manifestare concretizată 
în impunerea unor condiţii dezavantajoase agenţilor economici cu o putere mai mică sau în 
încercarea de a-i scoate de pe piaţă pe agenţii economici consideraţi concurenţii lui. În mod 
concret, agentul economic care are o poziţie dominantă pe piaţă va abuza de ea prin 
impunerea de preţuri, stabilirea de condiţii inegale la prestații echivalente, utilizarea de 


preţuri de ruinare etc”!4, 


Într-o altă definiţie, jurisprudenţială, de această dată, restrânsă doar la poziţia 
dominantă, Curtea de Justiţie a Comunităţilor Europene a decis, într-o anumită speţă, că 
„poziția dominantă este situaţia de forță economică deţinută de o întreprindere care îi 
conferă putinţa de a împiedica menţinerea unei concurenţe efective pe piaţa în cauză, 
asigurându-i posibilitatea unor comportamente independente, într-o măsură apreciabilă, atât 


faţă de concurenţii, săi cât şi faţă de clienţii săi şi, finalmente, faţă de consumatori”515. 


314 C. Butacu şi A. Miu; Analiza dispoziţiilor art. 6 din Legea concurenţei nr. 21/1996, în Revista Profil: 
Concurența, anul II, nr. 3-4, 1999, pag. 40. 
315 A se vedea pentru prezentarea unei astfel de definiţii: E. Mihai, op. cit., pag. 193-194. 

Aşa după cum cum s-a constatat de către practica judiciară şi de către doctrină, 
abuzul de poziţie dominantă, realizat de unul sau mai mulți agenţi economici, este posibil 
atunci când acesta ori aceştia deţin o anumită putere de piaţă. Prin putere de piaţă „se 
înţelege puterea pe care o are firma de a creşte preţurile pe care le practică, fără ca prin 


aceasta să sufere o reducere drastică a cantităților pe care le vinde”5!6. 


In fapt, orice abuz de poziție dominantă se poate manifesta pe o anumită piaţă 
relevantă pentru un anumit produs sau serviciu. În contextul practicii anticoncurenţiale pe 
care o examinăm în cadrul acestei secțiuni, prin piaţă se înţelege piaţa relevantă, respectiv 


piaţa produsului şi piaţa geografică, pe care se exercită o poziţie dominantă. 


În general, piaţa relevantă a produsului se determină raportat la un produs sau la un 
mic grup de produse şi la aria georgrafică în care acele produse sunt vândute (a se vedea 
prevederile Regulamentului din 9 iunie 1997 pentru aplicarea prevederilor art. 5 şi 6 din 


Legea concurenţei nr. 21/1996 privind practicile anticoncurenţiale). 


Astfel, piaţa relevantă a produsului are în vedere toate produsele care în concepția 
cumpărătorilor sunt interschimbabile ori substituibile, deoarece au calități, trăsături, 
destinaţii şi preţuri apropiate ori asemănătoare, motive pentru care cumpărătorii le 
achiziţionează. Pentru a putea identifica, în mod exact, piaţa relevantă a unui anumit produs 
trebuia să se țină seama de o serie de factori cum ar fi: caracterul substitutibil al produselor 
avute în vedere, preţurile lor, nivelul concurenţei, cât de flexibilă este cererea pentru 


produsele avute în vedere, în raport cu preţurile altor produse. 


Este bine de ştiut că „două produse nu trebuie să fie identice din punct de vedere al 
caracteristicilor fizice şi funcționale, al calităţii sau al preţului, pentru a fi considerate 
substituibile sau interschimbabile din punctul de vedere al cumpărătorilor. Determinant este 
faptul ca produsele să aibă un grad suficient de substituibilitate în a satisface necesităţile şi 
dorinţele consumatorilor, în aşa fel încât fiecare dintre aceste produse să constituie o 
alternativă economică pentru celelalte produse; cumpărătorul poate alege atunci când ia 


decizii de cumpărare”5!”. 


316 Consiliul Concurenţei: Protecţia concurenţei în România; Principii şi reglementări, Bucureşti, 1997, pag. 
255. 
317 Consiliul Concurenţei, op. cit., pag. 263. 

Produselor substituibile, din punctul de vedere al cumpărătorilor (al cererii) li se 
adaugă, în scopul determinării pieţei relevante, şi produsele care în mod obişnuit nu sunt 
interschimbabile din punctul de vedere al cumpărătorilor ci doar pentru producători (din 
punctul de vedere al ofertei). Astfel de produse, sunt acelea care pot fi realizate în mod rapid 
şi convenabil — sub aspectul costurilor — de către producători fie prin mărirea capacităţii lor 
de producție fie doar prin reconversia unor capacități de producție existente. Produsele 
realizate în astfel de condiţii sunt apte ca într-o perioadă scurtă să înlocuiască produsele care 


se aflau deja pe piaţa relevantă examinată. 


O latură a pieţei relevante a produsului este aşa numita piaţă geografică relevantă, 
piaţa care are în vedere aria georgafică în care sunt situaţi agenţii economici din cadrul pieţei 
relevante a produsului şi sau serviciului şi sunt implicaţi în comercializare, în condiţii 


similare de concurenţă, şi care poate fi delimitată de ariile geografice învecinate. 


În sensul art. 6 din Legea nr. 21/1996, prin parte substanţială a pieţei româneşti, 
„se înţelege acea parte din teritoriul României care reprzintă piaţa relevantă afectată de 
comportamentul agentului economic care abuzează de poziţia sa dominantă, atunci când 
aceasta are sau ar putea avea consecinţe semnificative pentru economia României în 
ansamblu” (art. 4, alin. 2 din Regulamentul din 9 iunie 1997 pentru aplicarea prevederilor 


art. 5 şi 6 din Legea concurenţei nr. 21/1996 privind practicile anticoncurențiale). 


Potrivit prevederilor alin. (3) al art. 4 din Regulamentul mai sus citat, „prin poziţie 
dominantă pe piaţa relevantă se înţelege situaţia în care un agent economic este capabil, într- 
o măsură apreciabilă să se comporte independent faţă de concurenţii şi clienţii săi de pe 
această piaţă. Între concurenţi se vor include şi concurenţii potenţiali, adică agenţii 
economici care, în circumstanţele economice date, au capacitatea de a intra pe piaţa 
relevantă cu produse de pe alte arii geografice, inclusiv din import, sau prin adaptarea rapidă 


a capacităţilor de producţie de care dispun, în condiții acceptabile de eficienţă”. 


Literatura de specialitate clasifică poziţia dominantă pe care o pot avea unii agenţi 
economici pe o anumită piaţă relevantă, în două categorii: poziţia dominantă exclusivă şi 


poziţia dominantă colectivă. 


A 


In ceea ce priveşte poziţia dominantă exclusivă acesta poate fi avută de un singur 


agent economic. “Dominația individuală aparţine unui agent economic aflat, de regulă, în 

situaţie de monopol-natural, administrativ sau legal. Toate tipurile de monopoluri sunt, în 


mod egal, supuse prohibiţiei abuzului de poziţie dominantă, similar dreptului comunitar’”®!8, 


Poziţia dominantă colectivă are în vedere situaţia în care doi sau mai mulţi agenţi 
economici dețin o putere mare pe piaţa relevantă a unui anumit produs sau serviciu. Astfel 
de agenţi economici acționează ca un grup, din punct de vedere economic sau doar îşi 
coordonează conduita concurențială. Agenţii economici care dețin o poziție dominantă 
colectivă pot fi legaţi între ei printr-o antantă, fie se constituie într-un duopol ori într-un 


oligopoli!?. 


Poziţia dominantă colectivă se poate baza şi doar pe interese economice comune ale 
agenţilor economici care o realizează (chiar dacă aceştia se află în anumite raporturi 
concurențiale) nu neapărat şi pe legături organizatorice (instituţionale, cum ar fi acelea 
dintre o firmă mamă şi filialele sale), „cu condiţia ca aceste interese să fi condus la 


adoptarea unei politici economice comune”. 


Cât priveşte situația în care doi sau mai mulţi agenţi economici au împreună o 
poziţie dominantă comună, acţionând ca un duopol ori ca oligopol, în dreptul unor state 
(cum este cel german) funcționează “prezumția de poziţie dominantă când trei sau mai multe 
întreprinderi deţin împreună cel puţin 50% din piaţă ori când cinci sau mai multe 


întreprinderi deţin împreună cel puţin două treimi din piaţă”?!. 


VIII. 5. 2. Criterii pentru identificarea şi analizarea unei poziţii dominante. 


Exemple de abuzuri de poziţie dominantă. 


Primul pas care trebuie efectuat într-o investigaţie privind existența unui abuz de 
poziţie dominantă constă în stabilirea pieţei relevante a produsului sau serviciului, în 


legătură cu care, unul sau mai mulţi agenţi economici, sunt suspectaţi de un astfel de abuz. 


Pentru ca într-o anumită situaţie de piaţă, să poată fi identificată poziția dominantă 
exclusivă sau colectivă, după caz, doctrina??? propune utilizarea mai multor criterii, care vor 


putea fi utilizate, singure ori combinate. 


318 E, Mihai, op. cit. pag. 194. 
319 Idem, pag. 196. 
3% E, Mihai, op. cit. pag. 197. 
321 Idem, pag. 198. 
3%Idem, pag. 200. 

Un prim citeriu este cel cantitativ, respectiv acela al cotei de piaţă deţinută de agenţii 
economici suspectaţi a se afla în poziţie dominantă. Dar, aşa după cum s-a constatat în 
practică, nu în toate situaţiile o cotă ridicată, (eventual majoritară) de piaţă este decisivă 
pentru a califica o poziţie dominantă exclusivă sau colectivă. Astfel, aşa cum s-a reţinut în 
practica judiciară comunitară, „o întreprindere poate avea o poziţie dominantă chiar dacă 
deține 25% din piață, dar cu condiţia ca restul pieţei să fie ocupat de multe întreprinderi mai 
mici”5%5. Aşa fiind, se propune de către literatura de specialitate utilizarea şi a unor criterii 
suplimentare. Astfel de criterii pot fi interne sau externe. Cele interne privesc agentul/agenţii 
economic/economici implicați sub aspectul “stabilității ciclurilor sale economice datorită 
certitudinii privind sursele de aprovizionare şi pieţele de desfacere, independenţă datorată 
drepturilor de proprietate industrială, imaginea produselor sale, capacităţile de producţie, 
rentabilitatea şi avansul tehnologic, puterea financiară sau comercială a întreprinderii în mod 
nemijlocit sau prin intermediul altor întreprinderi care o controlează, deținerea unor 
infrastructuri, instalaţii, sau a unor sisteme de distribuţie, într-un cuvânt mijloace esenţiale 


care-i conferă supremație”? 


Criteriile externe privesc, în esenţă, structura pieţei, îndeosebi concurenţa reală şi cea 
potenţială, existenţa unor bariere mai tari sau mai slabe, în ceea priveşte intrarea pe piaţă a 


unor noi agenţi economici concurenţi”. 


Alţi autori?” identifică şi prezintă şi alte elemente — principale şi secundare — în 
raport cu care poate fi identificată o poziţie dominantă. Elemente principale care permit să 
se identifice o poziţie dominantă pot fi: cota de piaţă deținută de agenţii economici care 
activează pe piaţa relevantă; barierele la intrare pe piaţa relevantă; comportamenul agentului 


economic presupus a avea o poziție dominantă şi reacțiile probabile ale concurenţilor. 


Elementele secundare pot viza: sisteme de distribuţie extinse şi bine puse la punct; 
tehnologii superioare care permit o productivitate înaltă, costuri mai scăzute şi o calitate 
deosebită; renumele unei mărci comerciale, de produs sau de serviciu, aduce mari avantaje 


în competiţia cu agenţii economici concurenţi; resurse tehnologice şi financiare deosebite. 


323 O. Manolache, op. cit., pag. 139. 

324 A se vedea: E. Mihai, op. cit. pag. 201. 
325 E. Mihai, op. cit., pag. 201. 

326 C, Butacu şi A. Miu, op. cit., pag. 41-42. 

Este util de ştiut că, în doctrină, abuzurile de poziţie dominantă, realizate de unul sau 
de mai mulți agenţi economici, pot fi clasificate în două categorii: abuzuri 
anticoncurenţiale, care-i vizează pe concurenţii actuali ori pontenţiali, abuzuri care se pot 
realiza prin măsuri de blocare a accesului pe piaţă a altor agenţi competitori, prin practicarea 
unor preţuri sub costuri, boicotul etc; abuzuri exploatante, care se pun în practică prin 
măsuri de genul: vânzarea de mărfuri la preţuri excesive sau mai scăzute, în această ultimă 
situație, condiționat de cumpărarea unor mărfuri mai puţin solicitate de către consumatori, 
impunerea de preţuri diferite, în zone diferite, preţuri al căror cuantum diferit nu este 


justificat de costurile reale?” . 


Înainte de a trece la prezentarea câtorva exemple de abuzuri de poziţie dominantă şi 
de a examina unele din modalităţile legale de realizare (dintre cele enumerate de art. 6 din 
Legea nr. 21/1996), facem precizarea că abuzul de poziție dominantă face parte din 
categoria practicilor anticoncurenţiale deosebit de grave şi care trebuie interzise şi 
sancţionate, chiar dacă nu a produs efectiv „consecinţe negative asupra unui mediu 
concurenţial normal, fiind suficientă doar intenţia exteriorizată de a săvârşi această practică, 
pentru a se lua măsurile prevăzute de lege”*%. Aşadar, această practică anticoncurenţială 


este o faptă ilicită de pericol social şi nu neapărat şi de rezultat. 


Ca exemple de abuzuri de poziție dominantă, am selectat din cele prezentate de 


doctrina pe care am avut-o la dispoziţie următoarele: 


1. Constituie un abuz de poziţie dominantă situaţia în care o întreprindere aflată într- 
o astfel de poziţie „impune cumpărătorilor de maşini pe care ea le vinde o obligaţie de a 
obţine materii prime spre a aproviziona acele maşini exclusiv de la ea sau de la furnizorul ce 
îl desemnează”*”. Explicaţia esenţială a unei astfel de calificări constă în privarea clientului 
de a-şi alege sursa de aprovizionare şi împiedicarea accesului altor furnizori pe piaţa 


relevantă respectivă, situaţie care, în mod evident constituie un abuz anticoncurenţial. 


2. Constituie un abuz de poziţie dominantă şi inserarea într-un contract comercial a 
unei aşa numite clauze engleze, clauză potrivit căreia „cumpărătorii sunt obligaţi........... să-l 


informeze pe vânzător despre cele mai favorabile oferte ce le-au fost făcute de către 


327 A se vedea pentru o astfel de clasificare: O. Manolache, op. cit., pag. 137. 
328 C, Butacu şi A. Miu, op. cit., pag. 43. 
3% O. Manolache, op. cit., pag. 137. 

concurenţi, astfel că va fi foarte uşor pentru vânzător să-şi identifice concurentul, şi datorită 
însăşi naturii ei, sunt puse la dispoziţia celui ce o solicită informaţii despre condițiile de piaţă 
şi despre alternativele ce le sunt deschise şi despre acţiunile concurenţei lor, informaţii ce 


sunt de o mare valoare pentru realizarea strategiei sale de piaţă”*%. 


3. Întreprinderile publice sau private, având o poziţie dominantă şi care beneficiază 
de drepturi exclusive acordate de un anumit stat, în măsura în care, vor cere beneficiarilor 
serviciilor ori produselor lor preţuri disproporționate sau să plătească servicii nesolicitate ori 
să refuze să apeleze la tehnologia modernă, sau care acordă „reduceri de preţuri unor 
utilizatori cu compensarea concomitentă a acestor reduceri printr-o creştere a preţurilor 


facturate altor utilizatori, ele se angajează în practici de abuz de poziţie dominantă......... 


VIII. 5. 3. Natura şi specificul modalităţilor de realizare a abuzului de poziţie 


dominantă reglementate de art. 6, lit. e)-g) din Legea nr. 21/1996. 


Întrucât, practicile abuzive enumerate de art. 6, lit. a)-d) al Legii nr. 21/1996 sunt 
foarte asemănătoare cu practicile abuzive reglementate de art. 5, alin. (1) a aceleiaşi legi şi 
pe care noi le-am prezentat şi examinat în cadrul secţiunii dedicate practicilor 
anticoncurențiale, în limitele acestei secțiuni ne vom limita doar la prezentarea şi 
examinarea, practicilor anticoncurenţiale incriminate de art. 6, literele e)-g), deoarece 


acestea, după cum vom vedea au un anumit specific ce trebuie cunoscut. 


1. Realizarea de importuri fără competiţie de oferte şi tratative tehnico - 
comerciale uzuale, în cazul produselor şi serviciilor care determină nivelul general la 


preţurilor şi tarifelor în economie (art. 6, lit. e). 


Aşa cum remarca doctrina cercetată, dispoziţia legală citată reprezintă o inovaţie a 
legiuitorului român, ea neregăsindu-se în legislaţia specifică comunitară, fiind considerată, 
probabil, necesară, în perioada de tranziţie pe care o străbate ţara noastră, din decembrie 


1989 încoace. 


Ipoteza pe care o are în vedere legiuitorul, se pare, este aceea a unor agenți 
economici importatori de mari cantități de produse de bază (petroliere, gaz metan etc.) 


produse al căror preţ influenţează în mod direct şi extins nivelul preţurilor şi tarifelor al celor 


330 O. Manolache, op. cit., pag. 138. 
331 Idem. 

mai multe produse şi servicii din economia românească, şi care nu respectă o regulă de bază 
— care constituie, de fapt şi o uzanţă comercială — organizarea unor licitaţii internaționale 


pentru adjudecarea ofertelor celor mai avantajoase ca preţ. 


In lipsa unor situaţii practice care să fi fost investigate de către autorităţile 

. . 332 e A . èy 

competente s-a emis opinia” că pentru a ne afla în fața unei astfel de practici 
anticoncurențiale ce poate fi pusă în practică printr-un abuz de poziție dominantă, trebuie 
întrunite cumulativ următoarele cerinţe: să avem de a face cu unul sau mai multi agenţi 
economici (grupaţi, într-o manieră sau alta), respectivul agent sau respectivii agenţi să 
efectueze importuri, fără a lua măsuri de organizare a unui concurs de oferte şi fără a iniția şi 
finaliza tratative tehnico-comerciale; importurile în discuţie trebuie să privească produse de 


bază care influenţează nivelul general al preţurilor şi al tarifelor în economie. 


2. Practicarea unor preţuri excesive sau practicarea unor preţuri de ruinare, în 
scopul înlăturării concurenţilor sau vânzarea la export sub costul de producţie, cu 
acoperirea diferenţelor prin impunerea unor preţuri majorate consumatorilor interni 


(art. 6, lit f). 


Practicarea unor preţuri excesive este acea situaţie în care cel care abuzează de 
poziţia sa dominantă solicită (chiar şi numai, fără să impună) clienților săi preţuri de vânzare 
care depăşesc cu mult costurile efective, plus un profit rezonabil. „Aprecierea că un preţ este 
excesiv se face prin comparaţie între preţul practicat şi un preţ format din costul de producție 


plus un profit rezonabil"5%%. 


Este necesar să menționăm că practicarea unor preţuri de ruinare, în scopul 
înlăturării concurenţilor (ca o altă modalitate de realizare a abuzului de poziție dominantă), a 
înregistrat abordări diferite, în jurisprudenţa americană faţă de cea comunitară (europeană). 

Astfel, în unele speţe înregistrate în practica judiciară europeană s-a decis „că 
menţinerea preţurilor la un nivel scăzut pentru o perioadă lungă de timp, cu intenţia de a 
elimina de pe piaţă pe concurenţii săi, constituie un abuz de poziţie dominantă în forma 


practicării preţurilor de ruinare”55%. 


3% Vezi: E. Mihai, op. cit., pag. 217. 
333 C, Butacu şi A. Miu, op. cit., pag. 46. 
334 Idem. 

În schimb, în practica judiciară relevantă americană, s-a conturat teoria potrivit 
căreia dacă agentul sau agenţii economici care practică preţuri de ruinare nu au posibiliatatea 
efectivă de a-şi recupera în perioada următoare pierderile înregistrate în intervalul în care a 
practicat preţurile de ruinare, printre altele, pentru faptul, spre exemplu, că este foarte uşor 
ca alţi agenţi economici să pătrundă pe piaţa relevantă avută în vedere, nu se poate reţine un 
abuz de poziţie dominantă. 


Doctrina3%5 


atrage atenţia, pe bună dreptate, în opinia noastră, că nu în toate situaţiile 
practicarea unor preţuri scăzute, o perioadă mai lungă de timp, trebuie calificată ca o 
manifestare a unei inţentii frauduloase a agentului/agenţilor suspectat(i) de un astfel de abuz 
de poziție dominantă, ca cel pe care-l examinăm. Pot fi înregistrate situaţii în care, din 
motive obiective, „campanii promoţionale, lichidare de stocuri etc.) se pot practica preţuri 


scăzute, sub costuri, fără a se urmări eliminarea de pe piaţă a concurenţilor. 


În opinia autorilor mai sus citati, „menţinerea unor preţuri sub costuri pe o perioadă 
destul de lungă, fără o justificare economică, prezintă caracteristicile unui abuz de poziţie 
dominantă în forma „practicării unor preţuri de ruinare”, indiferent dacă concurenţii au fost 
scoşi de pe piaţă ori au ajuns în pragul falimentului, poziţia lor pe piaţă fiind deosebit de 


vulnerabilă. Oricum situaţia se apreciază de la caz la caz”. 


Cât priveşte vânzarea la export sub costul producţiei, cu acoperirea diferenţelor prin 
impunerea unor preţuri majorate consumatorilor interni, această practică anticoncurenţială 
reprezintă o formă gravă de dumping la export, dar care, spre deosebire de dumpingul tipic 
(ca faptă de concurenţă neonestă în relaţiile comerciale internaţionale) este prohibit doar 
dacă o astfel de practică este însoțită sau urmată de majorări de preţuri la intern (pentru 
livrările către consumatorii interni) cu scopul special de a recupera pierderile înregistrate la 


export. 


Problema cea mai importantă şi dificială, de altfel, în cazul unor investigaţii vizând 
astfel de fapte anticoncurenţiale este aceea de stabilire a costurilor efective înregistrate de 


agentul economic suspectat. 


335 Vezi: C. Butacu şi A. Miu, op. cit., pag. 47. 
336 Idem. 

În cazul dumpingului la export, ca faptă de concurență neloială şi nu ca practică 
anticoncurenţială, agentul economic concurent neonest exportă pe terţe pieţe, produse la un 
preţ sub costuri, cu intenţia indirectă de a câştiga clientelă pe acele pieţe pentru ca, apoi, 
după ce clientela s-a format, să ridice preţul şi să-l aducă la nivelele normale, fireşti, în 
raport cu costurile de producţie, transport, distribuţie etc. De asemenea, în cazul 
dumpingului tipic, agentul economic — concurent neonest — va putea practica exportul în 
regim de dumping, mai mult timp, fără să readucă preţurile la valoarea lor normală, în cazul 


în care va primi de la autorităţile naționale subvenţii (ajutoare de stat). 


Am expus aceste elemente comparative — între cele două tipuri de dumping (ca faptă 
de concurenţă neloială şi ca practică anticoncurenţială) — tocmai în ideea de a nu le confunda 
şi de a ne permite o delimitare cât mai exactă, atât pentru considerente de ordin teoretic cât 


şi de ordin practic (mai ales, sub aspectul regimului sancționator). 


3. Exploatarea stării de dependenţă în care se găseşte un alt agent economic 
faţă de un asemenea agent sau agenţi economici şi care nu dispune de o soluţie 
alternativă în condiţii echivalente, precum şi ruperea relaţiilor contractuale pentru 
singurul motiv că partenerul refuză să se supună unor condiții comerciale 


nejustificate. 


Şi acest complex de fapte anticoncurenţiale, are mai multe componente, ce trebuie 
examinate, fiecare în parte. Astfel, exploatarea stării de dependenţă economică, sau abuzul 
de dependenţă economică, poate fi săvârşit de către unul sau mai mulți agenţi economici, 


dacă sunt întrunite următoarele conditții:?37 


- Să existe o dependenţă economică. Dependenţa economică poate exista între un 
distribuitor şi furnizorul său şi poate fi determinată de o serie de factori cum ar fi: prestigiul 
comercial al mărfii furnizorului, cota de piaţă deţinută de furnizor, cifra de afaceri pe care o 
realizează distribuitorul, distribuind mărfurile furnizorului. De asemenea, dependenţa poate 
exista între un furnizor faţă de distribuitorul său. Elementele economice care pot permite 
identificarea unei astfel de stări de dependenţă economică sunt: cuantumul cifrei de afaceri 


realizată de către furnizor prin distribuitorul său; poziția pe piaţa relevantă a distribuitorului. 


337 A se vedea pentru prezentarea şi examinarea acestor condiţii: E. Mihai, op. cit., pag. 219-222. 

- Agentul economic victimă a acestei forme de abuz de poziţie dominantă să nu aibă 
o alternativă în condiţii echivalente. Această ipoteză are în vedere situaţia în care pe piața 
relevantă considerată în examinare nu există produse sau servicii care pot fi 


interschimbabile. 


Esenţial pentru existența unui astfel de abuz este verificarea împrejurării dacă 
„dominantul constitutie pentru agentul economic dependent un partener obligatoriu, ţinând 
cont de perioada de timp şi de costurile care ar fi necesare pentru legarea unei alte relaţii 


comerciale similare care să-i permită continuarea activităţii”5%8. 


- Să se manifeste o exploatare abuzivă a situației de dependenţă. Astfel de 
manifestări pot fi: impunerea unor preţuri diferite şi nejustificate, refuzul de vinde, ruperea 


nejustificată a relaţiilor comerciale etc. 


- Să se producă un efect anticoncurențial sau să fie prejudiciați consumatorii. 
Această formă a abuzului de poziţie dominantă va putea fi reprimată doar în cazul în care, 


pe piaţa relevantă va apărea un efect anticoncurenţial sau vor fi afectaţi consumatorii. 


În ceea ce priveşte cealaltă componentă (formă) de realizarea a abuzului de poziţie 
dominantă incriminat, respectiv, ruperea relațiilor contractuale pentru singurul motiv că 
partenerul refuză să se supună unor condiţii comerciale nejustificate, se impune să cităm 
observaţia făcută de doctrină potrivit căreia, „ruptura brutală, abuzivă, a unor raporturi 
contractuale doar pe considerentul opoziției manifestate de co-contractant față de un 
tratament comercial incorect, poate fi decisă atât de un operator aflat în poziţie dominantă 
cât şi de un operator care nu este „leader” de piaţă dar care, prin ponderea sa economică, 


este superior partenerilor contractuali din relaţiile sale verticale”**”. 


VIII. 6. Concentrarea economică, în condiţiile Legii nr. 21/1996. 


VIII. 6. 1. Definiţie. Înţelesul unor termeni şi expresii utilizate de teoria şi 


practica concentrărilor economice. 


Aşa cum remarca doctrina, “asocierea de lungă durată realizată de două sau mai 


multe întreprinderi, constituie un fenomen, în principiu, pozitiv, care se explică prin cauze 


338 E. Mihai, op. cit, pag. 221. 
3% E. Mihai, op. cit. pag. 222. 

economice. Reunirea înlesneşte cooperarea, face posibilă specializarea în producție, 
simplifică structurile interne, asigură economii de gestiune etc.*. Datorită marilor avantaje 
economice, şi nu numai de acest fel, concentrările agenţilor economici reprezintă un 


fenomen dominant şi foarte caractereristic economiilor de piaţă. 


Într-o definiţie doctrinară concentrarea economică „constă în gruparea mai multor 
întreprinderi într-una singură sau sub un control care poate fi unic ori comun”53*!. Într-o altă 
definiție (jurisprudenţială), concentrarea economică este văzută ca o „operaţiune în temeiul 
căreia o persoană sau o întreprindere, respectiv un grup de persoane sau de întreprinderi 


dobândesc controlul uneia sau mai multor întrerprinderi”*?. 


Din perspectiva dreptului concurenţei comerciale, o concentrare economică anume 
poate prezenta relevanţă nu doar prin forma juridică în care se realizează ci, mai ales prin 
efectele (implicaţiile) pe care o astfel de operaţiune le poate avea ori le are pentru 


concurenţa dintr-o anumită piaţă relevantă. 


În dreptul francez, spre exemplu, concentrarea economică este o operaţiune care 
„rezultă din orice act, independent de forma sa, care produce transferul de proprietate sau de 
folosinţă asupra totalității sau unei părți a bunurilor, drepturilor şi obligaţiilor unei 
întreprinderi sau care are ca obiect sau care are ca efect să permită unei întreprinderi ori unui 
grup de întreprinderi să exercite direct sau indirect, o influenţă determinantă asupra uneia 


sau mai multor întreprinderi”%%5. 


Potrivit Legii nr. 21/1996, Consiliul Concurenţei este însărcinat şi cu controlul 
concentrărilor economice care se produc pe diverse pieţe relevante în ţara noastră. Scopul 
exercitării unui astfel de control este acela de a veghea împotriva creării de mopoluri sau de 
agenţi economici cu poziţie dominantă pe piaţă, care pot conduce la restrângerea, înlăturarea 
sau denaturarea semnificativă a concurenţei pe piaţa românescă sau o parte a acesteia, cu 


efecte nefavorabile asupra consumatorilor. 


340 O. Căpăţână, Dreptul concurenţei comerciale. Concurența patologică. Monopolismul, Editura Lumina 
Lex, Bucureşti, 1993, pag. 143. 

341 Idem, pag. 146. 

342 Ibidem. 

34%5Ibidem. 

5 interpretează noţiunea de 


Consiliul Concurenţei, prin reglementările sale 
concentrare economică ca referindu-se la măsura în care un număr redus de agenţi 
economici deţine o pondere ridicată a activităţii economice — exprimată prin totalul 
vânzărilor activelor sau forței de muncă utilizate etc. — pe o anumită piaţă. Această măsură 


caracterizează gradul de concentrare economică la un moment dat. 


Operațiunile de concentrare economică, în concepția legiuitorului român şi a 


Consiliului Concurenţei se pot realiza fie prin fuzionare fie prin dobândirea controlului. 


Fuzionarea constă în combinarea a doi sau mai mulţi agenţi economici într-unul 
singur, cu scopul de a creşte eficiența economică şi uneori pentru a evita concurenţa. 
Fuziunea se poate realiza prin absorţie ori prin contopire, iar agenţii economici între care are 
loc fuziunea se numesc agenţi economici implicaţi. Absorţia are loc atunci când un agent 
economic este înglobat de un alt agent economic, acesta din urmă păstrându-şi identitatea 
juridică, în timp ce primul încetează să mai existe ca persoană juridică. Contopirea are loc 
atunci când doi sau mai mulți agenţi economici independenţi se reunesc într-un nou agent 


economic şi încetează să mai existe ca persoane juridice distincte. 


Fuziunea agenţilor economici se poate realiza şi de facto, atunci când se combină 
activitățile a doi sau mai mulți agenţi economici independenţi care, deşi păstrează 
personalitatea juridică în absenţa unui act juridic legal, creează un grup care se manifestă 
concurenţial ca o entitate economică. Elementele care pot caracteriza o fuziune de facto 
sunt: o conducere unică; compensarea internă a profiturilor şi pierderilor între agenţii 
economici din cadrul grupului; răspunderea comună a agenţilor economici din cadrul 
grupului faţă de terţi; deținerea încrucişată de acţiuni de către agenţii economici din cadrul 


grupului. 


Controlul care se poate dobândi, ca efect al concentrărilor economice, reprezintă 
dreptul şi/sau posibilitatea unor agenţi economici sau persoane fizice de a exercita, direct 
sau indirect, o influență determinantă asupra unor alți agenţi economici. Dobândirea 
controlului, în sensul Legii nr. 21/1996, reprezintă o formă de realizare a concentrărilor 
economice prin care agenţii economici sau persoanele fizice obțin, direct sau indirect, o 


influenţă determinantă asupra unuia sau mai multor agenţi economci, ori asupra unor părţi 


344 Spre exemplu: Regulamentul din 14 aprilie 1997 privind autorizarea concentrărilor economice. 

ale acestora, fie prin luare de participare la capital, fie prin cumpărare de elemente de activ, 
fie prin instituirea unei situaţii de dependenţă economică, prin contracte sau prin alte 


mijloace. 


Subiect al controlului (adică, cel care dobândeşte controlul) poate fi: un agent 
economic sau o persoană care controlează deja, singură sau în comun, un alt agent 
economic, realizând aşa numitul control unic; doi sau mai mulţi agenţi economici acționând 
în comun ori o asociaţie de agenţi economici, subiecte de drept care realizează, în acest mod, 
un control în comun; două sau mai multe persoane fizice acţionând în comun şi care 


controlează deja cel puţin un alt agent economic (control în comun). 


Obiect al controlului dobândit prin concentrare economică pot fi: unul sau mai 
mulți agenţi economici care constituie entități independente care sunt controlate în mod 
total; active ale unui agent economic, situaţie în care se realizează un control parţial (un 
astfel de control se va putea exercita asupra unor filiale, secţii, unităţi componente sau 
asupra unor elemente patrimoniale cărora li se pot atribui, în mod clar o cifră de afaceri pe 


piaţă (mărci de fabrică, licenţe, etc). 


În ceea ce priveşte modalitatea de dobândire a controlului, în mod uzual, acesta le 
dobândeşte prin: luarea de participare la capital; prin achiziționarea de acțiuni sau părți 
sociale; cumpărarea de active; relaţiile de dependenţă economică. Acestea din urmă se pot 
materializa într-o situație de dependenţă economică. Acest tip de dependenţă are la bază 
acorduri foarte importante de livrare pe termen lung sau mediu încheiate de furnizori şi 
clienţi, combinate cu legături structurale, care conferă o influență determinantă a 


furnizorului sau a clientului asupra partenerului. 


Controlul asupra unui agent economic se poate realiza în mod direct, cum este cazul 
controlului exercitat de persoane fizice sau de agenţi economici, control dobândit în mod 
oficial, sau în mod indirect, cum este situaţia în care deţinătorul oficial al dreptului de 
control diferă de persoanele fizice sau de agenţii economici care deţin puterea reală de 
exercitare a influenţei determinante. Exercitarea unui control indirect sau de facto, poate fi 
depistată analizând sursele de finanţare, legăturile familiale (de rudenie) şi alte asemenea 


elemente relevante. 

Controlul unic asupra unui agent economic, se poate realiza, de regulă, prin 
deținerea majorităţii drepturilor de vot, majoritate conferită, de cele mai multe ori, de 
deținerea majorităţii capitalului social. Acest tip de control va putea fi obținut şi de 
acţionarul deţinând calitatea de minoritate calificată. În mod legal, un astfel control va putea 
fi obținut de un acţionar minoritar, dacă acestuia 1 se conferă drepturi speciale, ca de 
exemplu: acțiuni preferenţiale care conduc la dobândirea majorităţii drepturilor de vot; 
puterea de a numi mai mult de jumătate din membrii organelor de conducere. În fapt (sau de 
facto), controlul unic va putea fi dobândit de un acţionar minoritar, dacă acţiunile emise de 
societate sunt larg răspândite (dispersate), situaţie în care, în mod uzual, acționarii cu cote 
mici de deţinere nu vor fi prezenţi la adunările generale, aşa încât hotărârile se vor putea lua 


cu majorităţi reduse. 


În ceea ce priveşte controlul în comun, această formă de control va exista dacă doi 
sau mai mulţi acţionari, agenţi economici sau persoane fizice ajung la un acord pentru luarea 
deciziilor importante privind agentul economic controlat, având astfel posibilitatea să 
exercite o influență determinantă asupra acestuia. În sensul controlului în comun, prin 
influenţă determinantă trebuie să se înţeleagă, puterea de a bloca acţiunile care determină 
comportamentul strategic comercial al agentului economic controlat. Pentru a se putea 
realiza un control în comun este necesar un acord prealabil între părți. Acestă formă de 
control se poate dobândi de facto ori de jure şi poate fi realizat în forme diverse cum ar fi: 
egalitatea în drepturile de vot sau la numirea organelor de control, drepturile de veto 
acordate acţionarilor minoritari în situaţii ce privesc decizii majore şi de interes fundamental 
pentru societate şi pentru toți acționarii săi (majorări sau reduceri de capital, divizări ori 
fuziuni, dizolvare şi lichidare etc.). 

O formă clară şi tipică, în acelaşi timp, de control în comun este aceea în care o 


societate comercială are doar doi acţionari ori asociaţi, fiecare dintre ei deținând cote egale 


de capital şi care îşi împart în mod egal drepturile de vot şi chiar conducerea curentă. 


O societate comercială controlată în comun (societate în comun) este aceea creată 
sau achiziționată de alți agenţi economici care o controlează. Societatea comercială mamă 


este un agent economic care deţine acţiuni sau părţi sociale la o societate în comun, pe care 

o controlează fie prin înfiinţarea acesteia, singur sau împreună cu alți investitori, fie ca 


urmare a achiziţionării de participaţii la capitalul unui agent economic deja existent. 


În teoria şi practica controlului concentrărilor economice, există preocuparea de a 
face distincția necesară între operațiunile economice şi juridice concentrative (cu potențial 
anticoncurenţial) şi cele de simplă cooperare economică.Operaţiunile de asociere pot 
îmbrăca forme diferite cum ar cele vizând: coordonarea comportamentului concurențial; 
cooperare pentru realizarea unor activități speciale (cercetare-dezvoltare, producție, 
distribuţie). Esenţial pentru a li se aplica tratamentul juridic corect unor astfel de operaţiuni 
este să se facă distincţia dintre operaţiunile care conduc, economic vorbind, la concentrări 
economice care trebuie controlate şi autorizate şi cele care pot constitui acorduri 
condamnabile, prohibite de art. 5, alin. (1) din Legea nr. 21/1996, dar care, aşa după cum am 


văzut, pot fi tolerate în anumite condiţii. 


Societăţile în comun concentrative sunt acele societăţi în comun care îndeplinesc 
cumulativ următoarele condiţii: existenţa controlului în comun; autonomia structurală a 
societăţii în comun; societatea în comun să nu aibă ca obiect sau ca efect coordonarea 
comportamentului concurenţial al societăților-mamă. Autonomia structurală a unei societăți 
în comun, are în vedere situaţia în care acea societate, în calitate de persoană juridică, 
îndeplineşte statornic toate funcțiile unei entități economice autonome, respectiv dacă are 
funcționare deplină. Funcționarea deplină o are acea societate care dispune de resursele 
financiare, umane sau tehnice necesare desfăşurării pe termen îndelungat a tuturor 
activităților sau funcțiilor îndeplinite în mod normal de oricare alt agent economic care 
acţionează pe piaţa respectivă. Dimpotrivă, o societate în comun, nu va avea funcționare 
deplină dacă preia numai o funcție specifică din afacerile societăților mamă, fără a acţiona în 
piață în nume propriu (de exemplu, societăţile de cercetare dezvoltare, de distribuţie, 


aprovizionare etc). 


În procesul de evaluare a riscului ca unii agenţi economici care s-au asociat, într-o 
manieră sau alta, să-şi coordoneze comportamentul concurenţial, trebuie să se ţină seama de 
împrejurarea dacă agenţii vizaţi sunt concurenţi, actuali sau potenţiali, pe piaţa relevantă. 
Astfel, se consideră prin ipoteză că, coordonarea comportamentului concurenţial al agenţior 


economici independenţi este exclusă, dacă societățile-mamă îşi transferă integral activităţile 

sau totalitatea activităților dintr-un anumit sector industrial către societatea în comun. De 
asemenea, o astfel de coordonare poate fi exclusă dacă scocietățile-mamă nu sunt active pe 
piaţa societăţilor în comun sau dacă acestea îşi transferă totalitatea activităților lor pe această 


piaţă către societatea în comun. 


Dimpotrivă, va exista o mare probalilitate de coordonare a comportamentului 
concurențial, dacă două sau mai multe societăți-mamă îşi vor păstra, într-o măsură 
semnificativă, activităţile pe aceiaşi piaţă a produselor cu aceea a societăţii în comun, cu 
condiţia şi în limita unei pieţe geografice comune. De asemenea, există aceiaşi probabilitate 
şi în cazul în care societățile-mamă sau societatea în comun se specializează în segmente 


specifice mai mari ale pieţei produsului. 


VIII. 6. 2. Reguli privind realizarea concentrărilor economice, în lumina Legii 


nr. 21/1996. 


În pofida marilor avantaje pe care le poate aduce concentrarea economică, aceasta 
este examinată şi considerată şi ca un fenomen care poate avea ca efect restrângerea, 
împiedicarea sau denaturarea concurenţei, fiind din acest motiv calificată, în anumite 
circumstanţe un fapt cu potenţial anticoncurenţial ce trebuie controlat şi reprimat, în mod 
eficient, atunci când produce sau ameninţă să producă, fenomene perturbatoare în raporturile 


concurențiale de pe o anumită piaţă relevantă 


Astfel, potrivit art. 11, alin. (1), din Legea nr. 21/1996, concentrarea economică se 
poate realiza prin orice tip de act juridic, indiferent de forma acestuia şi care are ca efect 
principal: 

- transferul proprietăţii sau al folosinţei asupra totalităţii ori a unei părţi a bunurilor, 


drepturilor şi obligațiilor unui agent economic; 


- fie are ca obiect sau ca efect să permită, unui agent economic ori unei grupări de 
agenţi economici, de a exercita, direct sau indirect, o influenţă determinantă asupra unui alt 


agent economic sau mai multor agenţi economici. 


Legea nr. 21/1996, prin prevederile alin. (2), indică modalităţile prin care se poate 
realiza o concentrare economică şi criteriile pe baza cărora anumite operaţiuni care sunt 


tipice pentru o concentrare, nu sunt considerate ca având un asemenea efect. 

Sunt considerate operaţiuni de concentrare economică: 


- operaţiunile în care doi agenţi economici, anterior independenţi fuzionează (legea 
nu distinge după cum este vorba de fuziune prin absorţie sau de fuziune prin contopire şi 
aceasta întrucât ambele forme ale operaţiunii de fuziune pot genera o concentrare 


economică, în sensul acestei legi, aşa cum am aratăt în secţiunea precedentă). 


- operaţiunile prin care una sau mai multe persoane care dețin deja controlul cel 
puţin asupra unui agent economic, ori unul sau mai mulți agenţi economici dobândesc, 
direct sau indirect, controlul asupra unuia sau mai multor alți agenţi economici ori asupra 
unor părți ale acestora, fie prin luare de participare la capital, fie prin cumpărare de elemente 


de activ, prin contract sau prin alte mijloace. 


Nu sunt considerate concentrări economice prin dobândirea controlului, 
potrivit prevederilor alin. (3) al art. 11, chiar dacă astfel de operaţiuni dau naştere unei 
entităţi economice comune, asocierile având ca obiect — sau ca rezultat — coordonarea 
comportamentului concurenţial al agenţilor economici asociaţi, dacă aceştia rămân 
independenţi. Dacă entitatea economică rezultată printr-o asociere (societatea controlată în 
comun) este o persoană juridică îndeplinind statornic toate funcțiile unei entităţi economice 
autonome, fără însă a realiza o coordonare a comportamentului concurențial fie între agenţii 
economici fondatori, fie între ea şi aceştia, o operaţiune prin care se creează o astfel de 


entitate economică, constituie o concentrare economică prin preluarea controlului. 


A 


In concepţia reflectată în prevederile alin. (4) al art. 11 din Legea concurenţei nr. 
21/1996, controlul asupra unui agent economic sau grupă de agenţi economici, decurge 
din drepturi, contracte sau alte mijloace care conferă, fiecare în parte sau luate 
împreună şi ţinând seama de circumstanţele de fapt sau de drept, posibilitatea de a 
exercita o influență determinantă asupra unui agent economic. Asemenea drepturi, 
contracte sau alte mijloace pot fi acelea care conferă drepturi de proprietate sau de folosință 
asupra totalităţii sau numai asupra unei părți a bunurilor unui agent economic, ori acelea 
care conferă o influenţă determinantă asupra constituirii, deliberărilor sau deciziilor 


organelor unui agent economic. 


Potrivit prevederilor alin. (5) al art. 11, controlul este dobândit, conform prevederilor 


alin. (2)-(4) de către persoana sau persoanele ori de către agenţii economici care sunt titulari 

ai drepturilor ori beneficiari ai contractelor menţionate la alin. (4) sau care, fără a fi titulari ai 
unor asemenea drepturi ori contracte, au puterea de a exercita influența determinantă 


conferită de aceastea. 


De asemenea, potrivit art. 12 din legea concurenţei, nu constituie operaţiune de 


concentrare economică, nici situaţiile în care: 


a) Controlul este exercitat de un lichidator desemnat prin hotărâre judecătorească 
sau de către o altă persoană mandatată de autoritatea publică pentru îndeplinirea unei 
proceduri de încetare de plăţi, redresare, concordat, lichidare judiciară, urmarire silită sau 


altă procedură similară; 


a) Băncile şi alte instituţii de credit, instituţiile financiare (inclusiv societăţile de 
investiţii financiare înființate în baza Legii nr. 133/1996%5) şi societăţile financiare, 
societățile de servicii de investiţii financiare sau societățile de asigurare şi reasigurare, a 
căror activitate normală include tranzacţii şi negocieri de titluri pe cont propiu sau pe contul 
terţilor, deţin, cu titlu temoporar, participări de capital la un agent economic pe care le-au 
dobândit în vederea revânzării lor, cât timp ele nu exercită drepturile de vot aferente acestor 
participări astfel încât să determine comportamentul concurenţial al respectivului agent 
economic ori le exercită numai în vederea revânzării acestei participări, cu condiția ca 
revânzarea respectivei participări să intervină în termen de un an calculat de la data 
dobândirii; la cerere, Consiliul Concurenţei poate proroga termenul, dacă solicitantul 


dovedeşte că revânzarea participării dobândite nu a fost rezonabil posibilă în termenul fixat. 


Menţionăm că textul citat, deşi este foarte lung şi greu de urmărit, este foarte necesar 
ŞI util, întrucât stabileşte reperele relativ clare care trebuie avute în vedere în situaţia în care 
Consiliul Concurenţei efectuează investigaţii cu privire la eventuale concentrări economice 
analizate de către bănci (instituţii de credit) insituţii financiare de diverse tipuri (aşa numiții 


operatori ai pieţei valorilor mobiliare), entităţi care prin natura şi obiectul lor de activitate, în 


345 Cu privire la natura juridică a celor 5 societăţi de investiţii financiare înființate în baza Legii nr. 
133/1996, a se vedea: T. Prescure şi I. Schiau; Despre natura şi regimul juridic al societăţilor de investiţii 
financiare înfiinţate în temeiul Legii nr. 133/1996 pentru transformarea fondurilor proprietăţii private în 
societăţi de investiţii financiare, în Revista de Drept Comercial nr. 4/2004, pag. 68-82, iar pentru o analiză 
a modificărilor şi completărilor Legii nr. 21/1996, inclusiv cu privire la înţelesul noţiunii de instituţii 
financiare, a se vedea: T. Prescure; Observaţii şi adnotări cu privire la unele din modificările şi completările 
aduse Legii nr. 211/996 din Ordonanţa de urgenţă a Guvernului nr. 21/2003, în Revista Curierul judiciar nr. 
4/2004. 

principiu, nu au dreptul să se implice în conducerea şi administrarea (controlul) societăților 
comerciale la care au efectuat plasamente financiare, decât în măsura în care o astfel de 


implicare este necesară pentru a valorifica prin revânzare cât mai bine acea participaţie. 


Chiar şi în aceaste limite durata exercitării controlului, în principiu, nu poate depăşi 
durata unui an. De la această limitare, autoritatea de concurenta. poate, în situaţii temeinic 
justificate de imposibilitatea valorificării participării la capital în termen de un an, să acorde 


prelungiri ale termenului de deţinere. 


c) Controlul este dobândit de persoanele sau agenţii economici menţionaţi la art. 11, 
alin. (2), lit. (b), cu condiţia ca drepturile de vot aferente participării deţinute să nu fie 
exercitate, mai ales, la numirea de membri în organele de administrare, conducere executivă, 
supraveghere şi control ale agentului economic la care deţine participarea, decât în scopul 
salvgardării valorii integrale a acestei investiţii, fără a determina direct sau indirect 


comportamentul concurenţial al agentului economic controlat; 


d) Agenţii economici care fac parte din acelaşi grup realizează operaţiuni de 


restructurare şi reorganizare în cadrul grupului respectiv. 
VIII. 6. 3. Controlul şi autorizarea concentrărilor economice. 


Articolul 13 din Legea nr. 21/1996 instituie o normă juridică de o deosebită 


importanţă pentru regimul juridic al concentrărilor pe care le pot realiza agenţii economici. 


Astfel, potrivit articolului citat „sunt interzise concentrările economice care, având 
ca efect crearea sau consolidarea unei poziţii dominante, conduc sau ar putea conduce la 
restrângerea, înlăturarea sau denaturarea semnificativă a concurenţei pe piaţa românească 
sau pe o parte a acesteia”. Aşadar, scopul principal al interzicerii concentrărilor economice 
periculoase este acela de a preveni ori de a reprima consolidarea poziţiilor dominante pe o 


anumită piaţă relevantă precum şi de a împiedica folosirea abuzivă a unei astfel de poziţii. 


In raport cu aceasta clară şi severă interdicție, art. 14 al legii citate reglementează şi 
oferă criteriile sociale, economice şi juridice, prin prisma cărora Consiliul Concurenţei va 
putea aprecia, totuşi, în ce măsură o anumită concentrare economică este sau nu compatibilă 


cu un mediu concurenţial normal. Aceste criterii sunt: 

b) 


c) 


d) 


e) 
f) 


necesitatea de a menține şi de a dezvolta concurența pe piața românească, 
tinând seama de structura tuturor piețelor în cauză şi de concurența existentă 


sau potențială dintre agenții economici situați în România sau în străinătate; 


cota de piață deținută de către agenții economici în cauză, puterea lor 


economică şi financiară; 


alternativele disponibile pentru furnizori şi utilizatori, accesul lor pe pieţe şi la 
surse de aprovizionare, precum şi orice bariere instituite prin acte normative 


sau de altă natură la intrarea pe piaţă; 
tendinţa cererii şi a ofertei pentru bunurile şi serviciile în cauză; 
măsura în care sunt afectate interesele benficiarilor sau ale consumatorilor; 


contribuţia la progresul tehnic şi economic; 


În opinia noastră, astfel de criterii vor putea fi utilizate cumulativ sau doar alternativ, 


eventual şi combinate, după caz. 


Pentru ipoteza în care agenţii economici intenționează să realizeze, totuşi, anumite 


concentrări economice care sunt susceptibile de a conduce la restrângerea, înlăturarea sau 


denaturarea semnificativă a concurenţei economice pe piața românească ori pe o parte 


substanţială a acesteia, în baza prevederilor art. 14, alin. (3) din Legea nr. 21/1996, pot 


solicita Consiliului Concurenţei să le acorde o autorizaţie de efectuare a concentrării avute în 


vedere. O astfel de autorizaţie va putea fi emisă de către autoritatea de concurenta dacă 


agenţii economici implicaţi vor face dovada îndepliniri cumulative a următoarelor condiții: 


a) 


b) 


c) 


operațiunea de concentrare urmează a contribui la creşterea eficienței 
economice, la ameliorarea producţiei, distribuției sau a progresului tehnic ori la 


creşterea competitivităţii la export; 


efectele favorabile ale concentrării compensează efectele nefavorabile ale 


restrângerii concurenţei; 


de avantajele rezultate profită într-o măsură rezonabilă şi consumatorii, în 


special prin preţuri reale mai reduse; 

Prin excepţie, interdicțiile mai sus prezentate, nu se vor aplica, potrivit prevederilor 
art. 15 din Legea nr. 21/996 „operaţiunilor de concentrare economică, atunci când cifra de 
afaceri cumulată a agenţilor economici implicati nu depăşeşte echivalentul în lei a 
10.000.000 euro şi nu există cel puţin doi agenţi economici implicaţi în operaţiune care să 
realizeze pe teritoriul României, fiecare în parte, o cifră de afaceri mai mare decât 
echivalentul în lei a 4.000.000 euro. Echivalentul în lei se calculează la cursul de schimb 
comunicat de Banca Naţională a României valabil pentru ultima zi a exerciţiului financiar 


anterior operaţiunii” 


După cum se poate observa, legiuitorul a stabilit nişte nivele minimale (ca cifră de 
afaceri şi ca număr de agenţi economici) de la care agenţii implicaţi sunt obligaţi să ceară 
autorizarea Consiliului Concurenţei. Astfel, potrivit art. 16, alin. (1) „concentrările 
economice care depăşesc pragurile prevăzute la art. 15 sunt supuse controlului şi trebuie 


notificate Consiliului Concurenţei”. 


Obligaţia de notificare către Consiliul Concurenţei a intenţiei de a efectuare a unei 
operaţiuni de concentrare economică prin fuziune, îi incumbă fiecărui agent economic 
implicat, iar în toate celelalte situaţii de concentrări — prin dobândirea controlului — îi revine 
persoanei ori agentului/agenţilor care dobândeşte/dobandesc controlul asupra unui alt agent 


(alin. 2 al art. 16). 


Cei implicaţi într-o concentrare economică, indiferent de modalitatea în care se va 
realiza, concentrare care, însă, se situează cel puţin la plafoanele de la care trebuie notificate 
şi autorizate, au obligația să nu pună în aplicare astfel de operațiuni până la emiterea (nu 


până la comunicarea) de către autoritate de concurenta a deciziei de autorizare (alin. 4). 


Agenţii economici implicaţi în operaţiunile de concentrare economică, care intră sub 
incidenţa obligaţiei legale de notificare şi autorizare, în baza alin. (5) al art. 16 au 
posibilitatea să ceară motivat Consiliului Concurenţei o derogare de la interdicția impusă de 
prevederile alin. (4), respectiv să aibă dreptul să pună în aplicare operaţiunea de concentrare 
economică înainte de emiterea deciziei de autorizare (autorizarea provizorie, după părerea 


noastră). 


A 


In aprecierea oportunității şi necesităţii emiterii unei astfel de decizii, Consiliul 


Concurenţei va trebui să ţină cont de efectele suspendării punerii în aplicare a concentrării 

economice asupra unuia sau mai multora dintre agenţii economici implicaţi în operaţiune, 
asupra unei terțe părți, precum şi efectele asupra concurenţei. Dacă Consiliul Concurenţei va 
emite, totuşi, o astfel de decizie această autoritate va putea impune prin dispoziţiile sale o 


serie de condiţii şi de obligaţii ce trebuie îndeplinite de părți. 


Decizia de autorizare provizorie va putea fi emisă atât anterior notificării cât şi 


ulterior efectuării acestei operațiuni. 


Dacă, totuşi, agenţii economici implicaţi, vor pune în aplicare concentrarea 
economică pe care o doresc, înainte de emiterea deciziei de autorizare de către Consiliul 
Concurenţei, potrivit prevederilor alin. (6) al art. 16, “validitatea oricărei operaţiuni realizate 
în contradicţie cu alin. (4) va depinde de decizia pe care Consiliul Concurenţei o va lua cu 
privire la operaţiunea notificată, conform art. 51, alin. (1), lit. b), alin. (2), lit. a), b) sau c) 


sau alin. 3). 


Astfel, potrivit art. 51 alin. (1), lit. b) în termen de 30 de zile de la primirea notificări 
unei operațiuni de concentrare economică Consiliul Concurenţei, va emite o decizie de 
neobiecțiune, când va constata că, deşi operaţiunea de concentrare economică notificată 
cade sub incidenţa prezentei legi, nu există îndoieli serioase privind compatibilitatea cu un 


mediu concurenţial normal. 


O altă ipoteză avută în vedere de prevederile alin. (6) al art. 16 este cea reglementată 
de art. 51 alin. (2), lit. a), b) sau c). Potrivit alin. (2), în termen de maximum 5 luni de la 
primirea notificării de concentrare economică pentru care Consiliul Concurenţei a decis 
deschiderea unei investigaţii datorită îndoielilor privind compatibilitatea sa cu un mediu 
concurenţial normal Consiliul Concurenţei va putea emite una din următoarele categorii de 
decizii: 

- Ipoteza prevăzută de litera a): decizie de refuz, dacă prin operaţiunea de 


concentrare economică se creează sau se consolidează o poziţie dominantă în sensul art. 13; 


- Ipoteza prevăzută de litera b): decizie de autorizare, dacă prin operaţiunea de 
concentrare economică nu se creează şi nici nu se consolidează o poziţie dominantă în 


sensul art. 13; 

- Ipoteza prevăzută de litera c): decizie prin care se stabilesc obligaţiile şi/sau 
condiţiile ce trebuie îndeplinite pentru autorizarea operaţiunii de concentrare economică, 
dacă se constată că aceasta, cu modificările respective, ar putea fi compatibilă cu un mediu 


concurenţial normal. 


În fine, ultima ipoteză avută în vedere de alin. (6) al art. 16, este cea reglementată de 
alin. (3) al art. 51, potrivit căruia “în cazul în care Consiliul Concurenţei nu ia o decizie în 
termenele fixate la alin. (1) şi (2), operaţiunea de concentrare economică notificată poate 
avea loc”. Aşadar, în această ultimă ipoteză avem de a face cu o formă specială a procedurii 


acceptării tacite a efectuării unei operaţiuni supuse unei autorizări administrative. 


Având în vedere, complexitatea şi importanța controlului şi a autorizării 
concentrărilor economice, prin prevederile art. 16, alin. (3) din Legea nr. 21/1996, s-a 
stabilit că procedura de notificare, termenele, documentele şi informaţiile de prezentat, 
comunicările şi prezentarea de observaţii de către agenţii economici interersaţi se stabilesc 
prin regulament şi instrucțiuni adoptate de Consiliul Concurenţei. Astfel de regulamente şi 
instrucțiuni sunt: „Regulamentul din 14 aprilie 1997 privind autorizarea concentrărilor 
economice”, „Instrucţiunile din 4 aprilie 1997 cu privire la definirea pieţei relevante, în 
scopul stabilirii părții substanţiale de piaţă” şi „Instrucţiunile din 4 aprilie 1997 cu privire la 
calculul cifrei de afaceri în cazurile de comportament anticoncurenţial prevăzute de art. 5 şi 


6 din Legea nr. 21/1996 şi în cazurile de concentrare economică”. 


CAPITOLUL IX. CONSILIUL CONCURENŢEI (ABREVIAT C.C.), CA 
ADMINISTRATOR GENERAL AL LEGII NR. 21//1996. 


Aşa după cum se poate constata problematica aplicării Legii nr. 21/1996, este 
extrem de complexă, astfel încât legiuitorul a găsit necesar ca prin însăşi prevederile 
acesteia să creeze un organism specializat, însărcinat cu atribuţiuni, ample privind 
organizarea executării, executarea în concret şi asigurarea executării legii concurenţei, 
dar şi a oricăror dispoziţii ce sunt stabilite sau vor fi stabilite prin legi speciale, referitoare 


la concurenţă. 

Astfel, au fost înființate Consiliul Concurenţei, ca autoritate administrativă 
autonomă în domeniul concurenţei, cu personaliatate juridică, care-şi exercită atribuţiile 
potrivit prevederilor Legii nr. 21/1996, autoritate care îşi are, potrivit legii, sediul în 
municipiul Bucureşti. De altfel, în forma sa originară Legea nr. 21/1996 a înfiinţat şi un 
Oficiu al Concurenţei, ca organ de specialitate în domeniul concurenței, iniţial în subordinea 
Guvernului şi mai târziu în subordinea Ministerului Finanţelor Publice, organ de specialitate 


căruia 1 se încredinţase, alături de Consiliul Concurenţei, administrarea acestei legi. 


Ulterior, probabil sesizându-se  paralelismele nejustificate dintre Consiliul 
Concurenţei şi Oficiul Concurenţei, şi chiar inutilitatea acestui din urmă organism, prin art. 
I, pct. 1 al O.U.G. nr. 121/2003, art. 3 din Legea nr. 21/1996 a fost modificat, în sensul că 
administrarea şi punerea în aplicare a acestei legi este încredinţată doar Consiliului 
Concurenţei nu şi Oficiului Concurenţei, organism care, în mod practic, nu şi-a demonstrat 
utilitatea, existând până la această modificare, după părerea noastră un paralelism 
nejustificat între cele două organisme (a se vedea, prin comparaţie, reglementarea dată 
Consiliului Concurenţei şi Oficiului Concurenţei, în forma anterioară a Legii nr. 21/1996) şi 


care a fost desfiinţat prin Ordonanţa de urgenţă a Guvernului nr. 121/2003). 


Ca şi natură juridică, Consiliul Concurenţei este persoana juridică de drept public (cu 
competență de drept public, în special de drept administrativ) şi face parte din puterea 
executivă, este deci un organ al administraţiei publice centrale, autonom însă (fără nici o 
subordonare) cu activitate, principală de administrație activă dar şi cu activitate 


jurisdicțională administrativă. 


IX. 1. Natura juridică şi componenţa Consiliului Concurenţei. 


Aşa după cum am arătat deja Consiliul Concurenţei, este o autoritate administrativă 
autonomă în domeniul concurenţei, cu personalitate juridică şi cu sediul în municipiul 
Bucureşti, şi care se organizează şi îşi exercită atribuţiile potrivit prevederilor Legii nr. 


21/1996. 


Structura organizatorică şi de personal a Consiliului Concurenţei, atribuţiile de 


conducere şi de execuţie ale personalului său se stabilesc prin regulamente interioare 

adoptate de acesta. Potrivit prevederilor art. 18, alin. (1) din Legea nr. 21/1996, plenul 
Consiliului Concurenţei este un organ colegial şi este compus din 7 membrii, după cum 


urmează: un preşedinte, 2 vicepreşedinţi şi 4 consilieri de concurenţă. 


Din punctul nostru de vedere, expresia utilizată de legiuitor “plenul Consiliului 
Concurenţei este un organ colegial” ni se pare improprie, întrucât acest organ, prin definiție 
şi structură este unul colegial şi nu de altă natură, plenul său nefiind decât o modalitate 
normală (de lucru) de reunire a tuturor membrilor săi în vederea exercitării, în totul sau 
măcar în parte, a atribuţiilor conferite de lege, după caz. De altfel, potrivit prevederilor art. 
21, alin. (1) din Legea nr. 21/1996, astfel cum acesta a fost modificat prin prevederile 
punctului 20 al art. I al O.U.G. nr. 121/2003 şi apoi aprobat prin Legea nr. 184/2004, 
Consiliul Concurenţei îşi desfăşoară activitatea, deliberează şi ia decizii în plen şi în comisii, 
cu majoritatea membrilor. Or, şi atunci când deliberează şi ia decizii în comisii, Consiliul 


Concurenţei este tot organ colegial, cu o componenţă mai restrânsă, însă, decât a plenului. 


Spre deosebire de anterioara reglementare a alin. (1) al art. 18, numirea membrilor 
Consiliului Concurenţei se va face tot de către Preşedintele României (autoritate executivă) 
însă nu la propunerea unor comisii de sepcialiatate ale celor două camere ale Parlamentului, 
ci la propunerea Guvernului (autoritate executivă supremă). Aşadar, Guvernul — prin O.U.G. 
nr. 121/2003 — a optat pentru o exclusivă implicare a puterii executive în formarea acestei 
autorităţi administrative autonome. În aceste condiţii, pentru a elimina orice suspiciune cu 
privire la autonomia şi independenţa funcțională a Consiliului Concurenţei, prin textul alin. 
(7) al art. 18 s-a stipulat că „membrii plenului Consiliului Concurenţei nu reprezintă 


autoritatea care i-a numit şi sunt independenţi în luarea deciziilor”. 


Durata mandatului membrilor Consiliului Concurenţei este de 5 ani, aceştia putând fi 
reinvestiţi cel mult încă o dată. La numirea primului plen al autorităţii de concurenţă, după 
intrarea în vigoare a Legii nr. 21/1996, un vicepreşedinte şi 2 consilieri de concurenţă vor 


avea un mandat de 2 ani şi jumătate, stabilit prin decretul (prezidenţial) de numire în funcție. 


În conformitate cu prevederile art. 20 din Legea nr. 21/1996, mandatul Consiliului 
Concurenţei începe de la data depunerii jurământului de către preşedintele Consiliului şi 


expiră la împlinrea termenului de 5 ani, calculat de la această dată. 

Preşedintele, vicepreşedinţi şi consilierii de concurență trebuie să aibă o 
idependenţă reală şi să se bucure de înaltă reputaţie profesională şi probitate civică. Pentru a 
fi numit membru al Consiliului Concurenţei se cer studii superioare, înaltă competenţă 
profesională, o bună reputaţie şi vechime de minimum 10 ani în activități din domeniile: 


economic, comercial, al preţurilor şi concurenţei sau juridic. 


Aliniatul 6 al art. 18 instituie o serie de interdicții a căror nerespectare va atrage 
starea de incompatibilitate a aceluia dintre membrii Consiliului Concurenţei care le încalcă. 
Astfel, potrivit textului aliniatului citat, “calitatea de membru al Consiliului Cocnurenţei este 
incompatibilă cu exercitarea oricărei alte activități profesionale sau de consultanță, cu 
participarea directă sau prin persoane interpuse la conducerea sau administrarea unor entități 
publice sau private sau cu deținerea de funcții ori demnități publice, cu excepția activităţii 
didactice din învăţământul superior. Ei nu pot fi desemnaţi experţi sau arbitri, nici de părți şi 


nici de instanţa judecătorească sau de către o altă instituţie (autoritate de nominare — n.n.)”. 


De asemenea, potrivit alin. (8) al art. 18, membrii plenului Consiliului Concurenţei 


şi inspectorii de concurenţă nu pot face parte din partide sau alte formaţiuni politice. 


În legătură cu unele din aceste interdicții, foarte severe, de altfel, şi care sunt foarte 
asemănătoare cu cele impuse magistraților, atât prin Legea nr.304/2004 de organizare 
judiciară cât şi prin Legea nr. 161/2003, interdicții având menirea să asigure o independenţă 
reală tuturor membrilor Consiliului Concurenţei, credem că este pertinentă următoarea 
observaţie: după ştiinţa noastră, alin. (6) al art. 18 din Legea nr. 21/1996, este singurul text 
normativ din legislaţia română care interzice expres membrilor unor autorităţi publice 
participarea chiar prin persoane interpuse, la conducerea sau administrarea unor entităţi 


346 în materia conducerii 


publice sau private. Aşadar, simulaţia prin interpunere de persoane 
ori administrării unor persoane publice sau private, apreciem noi, cu sau fără scop lucrativ, 
nu este admisibilă, de principiu, şi aceasta datorită scopului urmărit de legiuitor prin regimul 


juridic stabilit Consiliului Concurenţei. 


Guvernul, prin O.U.G. nr. 121/2003 a renunţat la ideea de a interzice expres 


posibilitatea membrilor Consiliul Concurenţei de a exercita activităţi de comerţ, în nume 


346 Pentru o amplă analiză a simulaţiei, sub diverse forme, inclusiv prin intepunere de persoane, a se vedea: 
F. Baias: Simulaţia - Studiu de doctrină şi jurisprudenţă, Editura Rosetti, Bucureşti, 2003. 

propriu sau chiar prin persoane interpuse, limitându-se — în această materie — doar la 
instituirea interdicției de a participa la conducerea şi administrarea unor entități publice sau 
private (de observat şi de reţinut, că în noua reglementare realizată de ordonanța de urgenţă 
citată, astfel de entități publice sau private nu sunt individualizate, în nici un mod, spre 
deosebire de anterioara reglementare (originară) a Legii nr. 21/1996 care enumera - în mod 
limitativ — regiile autonome, societăţile comerciale şi organizaţiile cooperatiste. În raport cu 
aceste observaţii şi aprecieri, suntem de părere că noua reglementare introdusă în Legea nr. 
Concurenţei este mai puţin precisă şi este insuficient de acoperitoare, ținând seama de 
principiul constituțional potrivit căruia restrângererea exerciţiului unor drepturi trebuie să fie 


limitativ prevăzută de lege şi cazurile de acest fel trebuie să fie de strictă interpretare. 


Calitatea (mandatul) de membru al Consiliului Concurenţei va înceta în una din 
următoarele situaţii: la exprirarea duratei; prin demisie (denunţare unilaterală); prin deces; 
prin imposibilitatea definitivă de exercitare, constând într-o indisponibilitate mai lungă de 
prevăzute de lege; prin revocare, pentru motive de încălcare a prevederilor Legii nr. 21/1996 
ori pentru condamnare penală, prin hotărâre judecătorească definitivă şi irevocabilă pentru 


săvârşirea unei infracțiuni. 


Membri plenului Consiliului Concurenţei sunt revocabili, în cazurile prevăzute de 
Legea nr. 21/1996 de către autoritatea care i-a numit (Preşedintele României). În astfel de 
eventualităţi, până la rămânerea definitivă a hotărârii judecătoreşti penale membri în cauză 


pot fi suspendaţi din funcție de către autoritatea de numire. 


Pentru situația în care va deveni vacant un loc în Consiliul Concurenţei (pentru 
motiv de demisie sau revocare de către autoritatea de numire) se va numi de către autoritatea 
competentă unul sau mai mulți noi membri, după caz, pentru durata rămasă din mandatul 


celui (celor) care şi-au pierdut calitatea prin demisie sau revocare. 


Fiecare dintre membri Consiliului Concurenţei sunt obligaţi să notifice (obligaţie 
adminstrativă de informare), de îndată, Consiliului, intervenirea unei anumite situaţii de 
incompatibilitate sau a unui anumit impediment în executarea mandatului, dintre cele 


prevăzute de lege, aceştia fiind de drept suspendaţi din funcție din momentul survenirii 

respectivei situaţii. În cazul în care situaţia avută în vedere se prelungeşte peste 10 zile 


consecutive, mandatul persoanei în cauză încetează. 
IX. 2. Modul de lucru şi competenţa Consiliului Concurenţei. 
A. Modul de lucru în plen şi în comisii. 


Consiliul Concurenţei îşi desfăşoară activitatea, deliberează şi ia decizii în plen şi în 
comisii. Fiecare comisie este formată din 3 consilieri de concurenţă în componenţa stabilită 
de preşedintele Consiliului Concurenţei, pentru fiecare caz în parte, şi este compusă din 
consilieri de concurenţă şi este condusă de către un vicepreşedinte al acestei autorități. 
Preşedintele Consiliului Concurenţei este cel care are competenţa de a ordona efectuarea de 


investigaţii şi de a desemna raportorul pentru fiecare investigaţie. 


În plen, Consiliul Concurenţei examinează: rapoartele de investigaţie, cu eventualele 
obiecţii formulate la acestea şi decide asupra măsurilor de luat; autorizarea concentrărilor 
economice; sesizarea instanţelor judecătoreşti în aplicarea prevederilor art. 7; punctele de 
vedere, recomandările şi avizele de formulat în aplicarea dispoziţiilor Legii nr. 21/1996; 
categoriile de înţelegeri, decizii luate de asociaţiile de agenţi economici şi practici concertate 
propuse pentru exceptare; proiectele de reglementări propuse pentru adoptare; raportul anual 
asupra concurenţei; analiza încălcărilor art. 9 din Legea nr. 21/1996 (referitoare la decizii ale 


autorităților administraţiei publice centrale ori locale). 


A 


In situaţiile în care o anumită problemă se va supune deliberării în plen sau în 
comisii, fiecare membru dispune de un vot iar în caz de paritate de voturi (de acelaşi fel: 
pentru sau contra) votul preşedintelui va prevala. Potrivit prevederilor art.14 din 
Regulamentul mai sus citat, “plenul Consiliului Concurenţei deliberează şi decide valabil în 
cvorum de 5 membri, dintre care unul trebuie să fie preşedintele sau reprezentantul său 


desemnat vicepreşedintele al Consiliului Concurenţei. 


Deciziile pe care le ia plenul Consiliului Concurenţei se vor semna obligatoriu de 
către preşedinte, în numele acestui organ, putând fi atacate în contencios administrativ (la 
Curtea de Apel Bucureşti) în termen de 30 de zile de la publicarea lor, sau după caz, de la 
comunicare, în condiţiile legii. De asemenea, ordinele şi deciziile Consiliul Concurenţei, 


prin care se dispun măsuri şi se aplică sancțiuni, se semnează de către preşedinte, iar actele 

normative adoptate de către acest organ vor fi puse în aplicare, suspendate ori abrogate prin 


ordin al preşedintelui. 


Potrivit prevederilor alin. (5) al art. 14 din regulament, “lucrările plenului se 
consemnează în procesul-verbal de şedinţă, întocmit de persoanele nominalizate de 
secretarul general, care este apoi transcris în registrul de deliberări al Consiliului 
Concurenţei. În registrul de deliberări semnează toţi membri Consiliului Concurenţei, care 
au participat la şedinţă. Procesul-verbal consemenează  cvorum-ul, desfăşurarea 
deliberărilor, votul şi deciziile adoptate şi opiniile separate exprimate, dacă este cazul. 


Acesta trebuie semnat de către toţi membrii Plenului participanţi la şedinţă”. 


În condiţiile art. 22 din Legea nr. 21/1996 preşedintele Consiliului Concurenţei este 
persoana care este îndreptățită să angajeze patrimonial această autoritate, ca persoană 
juridică de drept public, dar şi ca persoană juridică civilă. Tot el poate exercita atribuţiile 


disciplinare asupra întregului personal din aparatul propriu al Consiliului Concurenţei. 


Preşedintele Consiliului Concurenţei este în drept ca prin ordin să delege o parte 
dintre atribuţiile sale, inclusiv dreptul de reprezentare a acestei autorităţi faţă de terți, unuia 
sau mai multor vicepreşedinţi, consilieri de concurenţă, inspectori de concurenţă ori altor 
persoane (dar numai dintre salariaţii din aparatul propriu). Actul de delegare de competenţă 


trebuind să menţionze expres puterile delegate şi durata exercitării lor. 


În scopul bunei desfăşurări a activităţii încredințate de lege, Consiliul Concurenţei îşi 
elaborează şi adoptă propriul regulament de organizare, funcționare şi de procedură şi îşi 
constituie aparatul propriu la nivel central şi local (acest regulament a fost pus în aplicare 


prin Ordinul nr. 61 din 26 martie 2004 şi a fost publicat în M.of. nr. 288 din 12.04.2004). 


În fine, potrivit art. 24 din Legea nr. 21/1996 funcţia de preşedinte al Consiliul 
Concurenţei, este asimilată celei de minstru (înalt demnitar), cea de vicepreşedinte celei de 
secretar de stat, iar cea de consilier de concurenţă celei de subsecretar de stat. Funcţia 


publică de specialitate pentru Consiliul Concurenţei este cea de inspector de concurenţă. 


În ceea ce priveşte comisiile Consiliului Concurenţei este util de reţinut că, în 
conformitate cu prevederile art. 8 din Regulamentul de organizare, funcționare şi procedură 


al Consiliului Concurenţei, regulament pus în aplicare prin Ordinul nr. 61 din 26 martie 

2004 al preşedintelului Consiliului Concurenţei, în cadrul acestui organ funcționează 
Comisia responsabilă pentru domeniul Fuziuni şi Antitrust şi Comisia responsabilă pentru 
domeniul Ajutorului de Stat. Aşa după cum am arătat deja, fiecare comisie este compusă 
dintr-un număr de 3 membri dintre care doi sunt consilieri de concurenţă şi unul este unul 


dintre cei doi vicepreşedinţi, persoană care va conduce şi respectiva comisie. 


În caz de absenţă ori de indisponibilitate a unuia dintre membri comisiei, 
preşedintele Consiliului Concurenţei va stabili, prin ordin, o altă componenţă a comisiei 
respective. Desemnarea comisiei (ca şi componenţa) se face de către preşedinte, pentru 
fiecare caz în parte, comisie care rămane astfel constituită, cu excepţia situațiilor prevăzute 


de acest regulament. 


Comisia ConsiliuluiConcurenţei poate funcționa numai în formaţie completă, luând 


hotărâri cu majoritate. 


Comisiile constitutite potrivit art. 21, alin. (1) şi (2) din Legea nr. 21/1996, au 


următoarele atribuţii; 


- examinează în activitățile preliminare, notificările, sesizările şi orice alte acte 
adresate autoritatii de concurentă în temeiul Legii concurenţei nr. 21/1996 şi a Legii nr. 


143/1999 privind ajutorul de stat, soluționându-le potrivit dispoziţiilor legale; 


- examinează practicile anticoncurenţiale, concentrările economice, omisiunea 


notificării unei concentrări economice; 


- propun acordarea derogării de la regula institutită la art. 16, alin. (4) din Legea nr. 


21/1996; 


- aplică amenzile cominatorii conform art. 59 din Legea nr. 21/1996, amenzile 
pentru omisiunea notificării operaţiunilor de concentrare economică şi amenzile pentru 
începererea unei operaţiuni de concentrare declarată incompatibilă cu Legea Concurenţei nr. 


21/1996 printr-o decizie a Consiliului Concurenţei (abreviat: C.C.) 


- îndeplinesc alte sarcini încredințate comisiilor de către plenul C.C. sau de către 


preşedinte. 

Plângerile şi sesizările referitoare la diverse practici anticoncurenţiale, primite de 
către C.C. (în conformitate cu prevederile alin. 9 al art. 8 din regulementul citat) „se 


soluţionează printr-o procedură ce cuprinde după caz, următoarele faze: 


- analizarea acestora de către direcţiile de specialitate, care în termenele legale, 
înaintează comisiei coordonatoare propunerea de soluționare a cazului: respingerea 
plângerilor care nu prezintă suficient temei de fapt şi de drept sau declanşarea unei 
investigaţii; 

- în cazul în care propunerea este aceea de respingere a sesizării/plângerii, întrucât, 
pe baza informaţiilor pe care le are în posesie, nu sunt suficiente temeiuri pentru a justifica 
declanşarea unei investigaţii, comisia va informa autorul plângerii despre intenția sa de a 
propune respingerea plângerii, inclusiv despre motivele care stau la baza acestei intenţii şi 
va stabili un termen limită în cadrul căruia acesta să îşi prezinte punctul de vedere în faţa 
Comisiei; 

- propunerea Comisiei se înaintează preşedintelui C.C. în vederea emiterii, de către 


acesta a deciziei de respingere a plângerii sau a ordinului de declanşare a unei investigaţii”. 


Potrivit prevederilor alin. (10) al art. 8 din regulamentul menţionat, „notificările 
operaţiunilor de concentrare economică, primite de către C.C., se soluţionează printr-o 


procedură ce cuprinde, după caz, următoarele faze: 


- analizarea acestora de către direcţiile de specialitate care, în termenele legale, 
înaintează comisiei coordonatoare propunerea de soluţionare a cazului: emiterea unei decizii 


de neintervenţie, a unei decizii de neobiecţiune sau declanşarea unei investigaţii; 


- propunerea Comisiei se înaintează preşedintelui C.C., în vederea emiterii, de către 
acesta, a deciziei de neintervenţie, a deciziei de neobiecţiune sau a ordinului de declanşare a 


investigaţiei”? 


In fine, potrivit prevedrilor alin. (11) al art. 8, „propunerile Comisiei referitoare la 
respingerea sesizărilor sau a plângerilor, precum şi cele privind emiterea unor decizii de 
neintervenţie sau de neobiecţiune în cazul operaţiunilor de concentrare economică notificate 


nu se dezabat în Plenul C.C.”. 


B. Competența de atribuţiune (funcţională). 


260 


Examinarea prevederilor Legii nr. 21/1996, cu modificările şi completările 
ulterioare, ne permite să tragem concluiza că C.C. are o competenţă foarte extinsă şi 
importantă, împrejurare de natură să pună în evidenţă, în mod pregnant, locul şi rolul pe care 


legiuitorul român i l-a conferit în cadrul sistemului instituțional. 


Astfel, potrivit prevederilor art. 27 din legea menţionată, C.C. are următoarele 
atribuţii: 
- să efectueze, la iniţiativa sa sau în urma unei plângeri, sesizări sau notificări, 


investigaţii privind aplicarea prevederilor articolelor 5, 6, 13 şi 16; 


- să ia deciziile prevăzute de Legea nr. 21/1996 pentru cazurile de încălcare a 
prevederilor art. 5, 6 , 9, 13 şi 16, constatate în urma investigaţiilor efectuate de 


către inspectorii de concurenţă; 


- să certifice, la cererea agenţilor economici sau a asociaţiilor de agenţi economici 
şi, atunci când consideră necesar, în urma declanşării unei investigaţii, pe baza 
dovezilor prezentate, că nu există temei pentru intervenţia sa în baza art. 5, alin. 


l şi a art. 6; 


- să ia decizii de acordare a dispenselor în cazurile de exceptări individuale de 
înţelegeri, decizii luate de asociaţiile de agenţi economici sau practici concertate, 
care se încadrează în prevederile art. 5, alin. 2, precum şi decizii în cazurile de 
concentrări economice; 

- să asigure aplicarea efectivă a deciziilor proprii; 

- să efectueze, din proprie iniţiativă, investigaţii utile pentru cunoaşterea pieţei; 

- să sesizeze Guvernul asupra existenţei unei situaţii de monopol sau a altor cazuri, 


asemenea celor prevăzute la art. 4, alin. (2) şi (3) şi să propună acestuia 


adoptarea măsurilor necesare pentru remedierea disfuncționalităților constatate; 


- să sesizeze instanțele judecătoreşti asupra cazurilor în care acestea sunt 


competente; 


- să urmărească aplicarea dispoziţiilor legale şi a altor acte normative incidente în 


domeniul de reglementare al prezentei legi; 

să sesizeze Guvernului cazurile de imixtiune a organelor administraţiei publice 


centrale şi locale în aplicarea prezentei legi; 


să emită avize conforme (aceste tipuri de avize trebuie cerute şi sunt obligatoriu 
de respectat) pentru proiectele de acte normative care pot avea impact 


anticoncurenţial şi să propună modificarea acelora care au un asemenea efect; 


să facă recomandări Guvernului şi organelor administraţiei publice locale pentru 


adoptarea unor măsuri care să faciliteze dezvoltarea pieţei şi a concurenţei; 


să propună Guvernului sau organelor administraţiei publice locale luarea de 
măsuri disciplinare împotriva personalului din subordinea acestora, în cazul în 


care acesta nu respectă dipoziţiile obligatorii ale Consiliului Concurenţei; 


să realizeze studii şi să întocmească rapoarte privind domeniul său de activitate şi 
să furnizeze Guvernului, publicului şi organizațiilor internaţionale specializate 


informaţii privind această activitate; 


să reprezinte România şi să promoveze schimbul de informaţii şi de experienţă în 
relațiile cu organizaţiile şi instituţiile internaționale de profil şi să coopereze cu 


autorităţile de concurenţă străine şi comunitare; 


să stabilească şi aprobe misiunea, strategia generală şi programele de activitate 


ale autorităţii de concurenţă; 


să ia orice alte decizii în îndeplinerea atribuţiilor ce decurg din prezenta lege; 


sa ia decizii de retragere a beneficiului exceptării de la prevederile art. 5 alin.(1), 
stabilit prin regulament al Consiliului Concurenţtei pentru unele categorii de 
înţelegeri, decizii luate de asociaţiile de agenţi economici sau practici concertate, 


atunci când constată că acesta nu mai îndeplinesc prevederile art. 5, alin.(2); 


sa ia deciziile prevăzute de Legea nr. 21/1996 pentru cazurile de încălcare a 
dispoziţiilor art. 5, 6 , 9, 13 şi 16 constatate în urma investigaţiilor efectuate de 
către inspectorii de concurenţă în baza prevederilor legii şi abilitării cu puteri de 


inspecţie prin ordin al preşedintelui; 

Din această enumerare a atribuţiilor care configurează competenţa C.C. se poate 
opera următoarea grupare a acestora: atribuţii de investigare şi control; atribuţii de 
reglementare şi de sancţionare administrativă; atribuţii de sesizare şi de elaborare de 
recomandări; atribuţii de avizare, certificare a unor situaţii precum şi de autorizare a unor 


anumite conduite; atribuţii de studiere şi de informare; atribuţii de reprezentare şi cooperare. 


Pentru îndeplinirea atribuţiilor sale C.C. este obligat să se consulte cu organele 
administraţiei publice locale şi centrale şi este îndreptățit să solicite informaţii şi asistenţă 


din partea acestora. 


In considerarea funcţiior sale, C.C., ca autoritate autonomă naţională în domeniul 
concurenţei, este responsabil de legăturile cu instituțiile Comunităţii Europene, potrivit celor 


reglementate, în acest sens prin legislaţia comunitară aplicabilă în această materie. 


În activitatea sa C.C. este îndreptăţit, potrivit prevederilor art. 33 din Legea nr. 
21/1996 să perceapă o singură taxă şi anume: taxa de autorizare a concentrărilor economice 
care se plăteşte în cazul emiterii unei decizii de autorizare, în condiţiile art. 51 din lege. 
Această taxă este stabilită la o cotă de 0,1 % din cifra de afaceri cumulată a agenţilor 
economici implicaţi în concentrarea economică autorizată şi se calculează pe baza cifrei de 
afaceri pentru exerciţiul financiar precedent deciziei de autorizare a concentrării economice, 
determinată conform reglementărilor C.C. Destinația acestei taxe, ca de altfel, a tuturor 
tarifelor şi amenzilor pe care le poate percepe respectiv aplica C.C., este bugetul de stat, 


potrivit prevederilor alin. (3) al art. 26 şi ale alin.( 3) ale art. 33. 


IX. 3. Actele juridice ale Consiliului Concurenţei. 


In materializarea atribuţiilor cu care este investit, Consiliul Concurenţei, este 
îndreptățit să emită o serie de acte juridice, atât cu caracter normativ, cât şi cu caracter 
individual, conţinând măsuri de organizare, asigurare şi executare în concret a Legii nr. 


21/1996 şi a celorlalte legi cu aplicabilitate în domeniu. 


Actele juridice pe care le emite Consiliul Concurenţei, în calitatea sa de subiect de 
drept public, sunt acte administrative şi — fie că sunt normative sau individuale — pot fi 


atacate în contencios administrativ, la Curtea de Apel Bucureşti, în termen de 30 de zile de 

la comunicare, respectiv de la publicarea actului. Facem menţiunea că această competenţă 
materială şi teritorială este una exclusivă şi a fost stabilită prin art. I punct 27 al O.U.G. nr. 
121/2003, prin derogare de la prevederile dreptului comun aplicabile în materia 


conteciosului admnistrativ. 


Actele normative pe care le poate emite Consiliul Concurenţei sunt: regulamentele, 


instrucțiunile şi, în unele situaţii, ordinele. 


Actele individuale sunt deciziile, iar, în unele situaţii, ordinele. Cu privire la avize, 
literatura de drept administrativ s-a exprimat în sensul că acestea nu sunt acte administrative 
ci doar forme procedurale prealabile adoptării actelor de drept administrativ“. Din acest 
motiv ele nu pot fi atacate în contencios administrativ, în mod separat de actul administrativ 


în legătură cu care a fost emis. 


Rapoartele, recomandările, propunerile, punctele de vedere, nu sunt acte 
juridice, ci simple operaţiuni tehnico-materiale, neproducătoare de efecte juridice prin ele 


însele. 


Consiliul Concurenţei adoptă regulamente în domenii privind: organizarea, 
funcționarea, procedura; autorizarea concentrărilor economice; exceptarea unor categorii de 
înţelegeri, decizii de asociere sau de practici concertate; regimul dispenselor; constatarea şi 
aplicarea sancţiunilor prevăzute de lege; tarifele pentru notificări, solicitări de dispense, de 
acces la documentaţie şi eliberare de copii şi extrase; inspectorii de concurenţă; regimul 


disciplinar al personalului. 


Proiectele de regulamente şi instrucțiuni, precum şi modificările acestora, necesită 


avizul Consiliului Legislativ, după care sunt adoptate în plenul Consiliului Concurenţei. 


Instrucţiunile se adoptă în domenii privind: notificările de concentrări economice; 
solicitările de dispense şi prorogarea de dispense; calcularea cifrei de afaceri şi a plafoanelor 
valorice prevăzute de lege; definirea pieţei relevante în scopul stabilirii părții substanțiale de 


piaţă; plata taxelor şi tarifelor stabilite prin prezenta lege şi prin regulamente. 


347 A se vedea, spre exemplu, I. Santai; Drept administrativ şi stiința administraţiei, vol IL, Editura 
Risoprint, 1999, Cluj-Napoca, pag. 111-114. 

Ordinele se emit de către preşedintele C.C., în numele acestui organ pentru: 
stabilirea plafoanelor valorice revizuibile periodic, prevăzute de lege; punerea în aplicare, 
suspendarea sau abrogarea reglementărilor adoptate; efectuarea de investigaţii; ordonarea de 


inspecții precum şi pentru luarea măsurilor privind agenţii economici. 


Deciziile sunt acte individuale de administrare, gestiune şi disciplină internă, de 


aplicare de sancţiuni, de autorizare, de acordare şi de prorogare de dispense. 


În fine, potrivit prevederilor art. 28, alin. (2) din Legea nr. 21/1996, avizele sunt 
formulate, recomandările şi propunerile sunt făcute, punctele de vedere sunt formulate, 
rapoartele sunt elaborate şi, după caz, publicate (toate acestea nu sunt acte administrative ci 
simple operaţiuni tehnice-materiale necesare, de cele mai multe ori, pentru emiterea unui act 


administrativ normativ sau individual) în conformitate cu dispoziţiile acestei legi. 


CAPITOLUL X. PROCEDURA DE EXAMINARE PREMLIMINARĂ, DE 
INVESTIGARE ŞI DE LUARE A DECIZIILOR. 


X. 1. Competența de investigare, modul de sesizare, competenţa materială a 


inspectorilor de concurenţă. 


În baza prevederilor art. 39 din Legea nr. 21/1996, astfel cum aceasta fost modificată 
şi completată prin O.U.G. nr. 121/2003, descoperirea şi investigarea încălcărilor 
prevederilor legii concurenţei îi este încredinţată C.C., autoritate ce acţionează în acest scop 


prin inspectorii de concurenţă. 


C.C. poate dispune efectuarea de investigaţii potrivit competenţelor conferite de 
lege, conform prevederilor art. 40 din Legea nr. 21/1996, în una dintre următoarele situaţii: 
din oficiu; la plângerea unei persoane fizice sau juridice afectate în mod direct prin 
încălcarea prevederilor art. 5, 6, 13 şi 16 din Legea nr. 21/1996; la cererea agenţilor 
economici sau a asociaţiilor de agenţi economici interesaţi, conform prevederilor art. 5, alin. 
(2) sau ale art. 14, alin. (2); la cererea oricăreia dintre autoritățile, instituţiile, organizaţiile 
sau a oricăruia dintre organele menţionate la art. 30, lit. a)-f) (Preşedintele României, 


comisiilor parlamentare, senatorilor şi deputaţilor; organelor profesionale patronale şi 

sindicale, incluzând printre acestea şi Camera de Comerţ şi Industrie a României; 


organizaţiilor pentru protecția consumatorilor, instanţelor judecătoreşti şi parchetelor). 


Sezizată în oricare dintre modurile mai sus enumerate, C.C., în conformitate cu 
prevederile art. 46 din Legea nr. 21/1996, va proceda la efectuarea unei investigaţii 
preliminare având ca scop verificarea împrejurării dacă există sau nu suficiente temeiuri 
pentru dispunerea efectuării unei investigaţii propriu-zise. Dacă răspunsul la o astfel de 
întrebare este negativ, C.C. va respinge cererea sau plângerea, după caz, printr-o decizie ce 
va fi comunicată în scris autorului sesizării, în termen de 30 de zile de la înregistrarea cererii 
ori a plângerii. O astfel de decizie nu va fi luată înainte de a-l asculta pe autorul cererii ori a 
plângerii de către comisia care este însărcinată potrivit Regulamentului de organizare, 


funcționare şi procedură al C.C., cu investigarea categoriilor de fapte aduse la cunoştinţă. 


Pentru ipoteza în care comisia sesizată constată că problema cu care a fost sesizată 
nu intră în sfera şi în obiectul de reglementare a Legii nr. 21/1996 (nu este de comptenţa 
C.C.) va propune C.C. să se răspundă petiționarului printr-o scrisoare privitor la o astfel de 
împrejurare şi concluzie, în termenele prevăzute în legi speciale (menţionăm că sub acest 
ultim aspect textul alin. (3) al art. 46 este foarte imprecis; ar fi fost mult mai simplu şi mai 
potrivit, după părerea noastră, să se prevadă obligaţia de a răspunde într-un anumit termen 


sau în condiţiile dreptului comun aplicabil în materie de drept de petiționare). 


În condiţiile art. 41 din Legea nr. 21/1996, competenţa de efectuare a investigaţiilor 
le revine inspectorilor de concurenţă, funcționari publici care au dreptul să solicite agenţilor 
economici sau asociaţiilor de agenţi economici informaţiile şi documentele care le sunt 
necesare, cu indicarea bazei legale precum şi cu arătarea scopului solicitării. În acest sens, 
inspectorii de concurenţă sunt în drept să stabilească termenele până la care să le fie remise 


documentele şi informaţiile solicitate. 

Pentru realizarea sarcinilor ce le revin potrivit legii, regulamentelor şi dispoziţiilor 
celor în drept (preşedinte şi/sau vicepreşedinţi, după caz) inspectorii de concurenţă sunt 
abilitaţi cu puteri de inspecţie, fiind în drept să efectueze următoarele acte, şi operațiuni (fără 


o autorizaţie judecătorească prealabilă): 


- să intre în spațiile, terenurile sau mijloacele de transport de uz profesional 


aparţinând agenţilor economici sau asociaţiilor de agenţi economici; 

- să examineze orice documente, registre, acte financiar-contabile şi comerciale 
sau alte evidențe legate de activitatea agenţilor economici sau asociaţiilor de 


agenţi economici, indiferent de locul în care sunt depozitate; 


- să ia declaraţii reprezentanţilor şi angajaţilor agentului econimic sau al asociaţiei 


de agenţi economici referitoare la fapte sau documente considerate relevante; 


- să ridice sau să obțină în orice formă copii ori extrase din orice documente, 
registre, acte financiar-contabile şi comerciale sau din alte evidențe legate de 


activitatea agentului economic sau a asociaţiei de agenţi economici; 


- să sigileze orice amplasament destinat activităților agentului economic sau 
asociaţiei de agenţi economici şi orice documente, registre, acte financiar- 
contabile şi comerciale sau alte evidențe legate de activitatea agentului economic 


sau asociației de agenţi economici, pe durata şi pe măsura necesară inspecției; 


Potrivit prevederilor alin. (2) al art. 42, inspectorii de concurenţă vor fi indreptățiți să 
efectueze oricare din actele sau operaţiunile mai sus enumerate, numai dacă există indicii că 
“pot fi găsite documente sau pot fi obținute informaţii considerate necesare pentru 
îndeplinirea misiunii lor, iar rezultatul acestora va fi consemnat într-un proces-verbal de 
constatare şi inventariere’. Inspectorii de concurență sunt îndreptățiți să efectueze şi 
inspecții inopinate şi să ceară orice fel de informaţii sau justificări necesare îndeplinirii 
misiunii lor, atât cu ocazia descinderilor la faţa locului cât şi cu ocazia convocărilor celor 


vizaţi la C.C. 


Art. 43 din Legea nr. 21/1996, reglementează posibilitatea efectuări unor inspecții în 
circumstanţe speciale şi cu privire la anumite categorii de persoane. Astfel, potrivit 
articolului menţionat, “în baza autorizării judiciare date prin încheiere conform art. 44, 
inspectorul de concurenţă poate efectua inspecții în orice spaţii, inclusiv domiciliul, terenuri 
sau mijloace de transport aparţinând conducătorilor, administratorilor, directorilor şi altor 


angajaţi ai agenţilor economici sau asociaţiilor de agenţi economici supuşi investigației. 


Astfel de inspecții se vor putea efectua, potrivit prevederilor art. 44, doar în cazul 
unei investigaţii dispuse de către preşedintele C.C. şi numai în baza unei autorizări judiciare 


prealabile, dată prin încheiere de către preşedintele tribunalului în raza căruia vor fi situate 

locurile de controlat sau de către un judecător delegat de acesta. Cererea de obţinere a 
autorizaţiei judecătoreşti trebuie să fie întemeiată (acte, fapte şi informaţii credibile) 
judecătorul sesizat în acest sens fiind obligat să ceară solicitanţilor dovezi privind 
Justificarea cererii. Dacă astfel de locuri ce vor trebui inspectate se vor situa în raza a două 
sau mai multe tribunale, autorizaţia dată de oricare dintre preşedinţii acestora va fi valabilă 


şi în toate celelalte circumscripţii (principiul unicităţii autorizaţiei). 


Incheierea prin care se autorizează efectuarea unei inspecții în condiţii speciale este 
atacabilă cu recurs la curtea de apel competentă teritorial, această cale de atac nefiind 


suspensivă de executare (a se vedea prevederile art. 44, alin. 7). 


Inspecţiile autorizate în condiţiile de mai sus, vor fi controlate şi supravegheate de 
către judecătorul care a acordat autorizaţia de efectuare a lor. Judecătorul menţionat va putea 
inspecta el însuşi locurile vizate prin autorizația emisă de el şi va putea ordona oricând 


suspendarea ori încetarea inspecției (alin. 4 al art. 44). 


În condiţiile aliniatului (5) al art. 44, inspecţiile efectuate în condiţii speciale, nu vor 
putea începe înainte de ora 8.00 sau după ora 18.00 şi trebuie efectuate în prezenţa 
ocupantului locului ori a reprezentantului său. Dreptul exclusiv de a lua cunoştinţă de 
piesele şi documentele ce vor fi ridicate de către inspectorii de concurenţă îl au doar aceştia, 


şi ocupantul locului ori reprezentantul său. 


În fine, în conformitate cu prevederile alin. (8) al art. 44, C.C. va fi informat (de 
către inspectorul de concurenţă) despre începerea investigației şi despre toate operațiunile 


efectuate până la momentul informării. 


Toate autoritățile publice centrale sau locale, cu competenţă generală sau de 
specialitate sunt obligate, potrivit art. 45, alin.( 1), în scopul îndeplinirii misiunilor ce au fost 
încredințate prin lege Consiliului Concurenţei, să permită inspectorilor de concurență 
accesul la documentele, datele şi informaţiile deţinute de acestea, fără a putea să opună 
solicitanţilor caracterul de informaţii clasificate, potrivit legii. Desigur, acestei obligaţii 
legale îi corespunde obligaţia corelativă a inspectorilor de concurenţă care au acces la astfel 


de informaţii şi documente să nu le divulge. 

X. 2. Procedura de examinare a cererilor şi a plângerilor şi soluţiile ce pot fi 


pronunţate în urma investigaţiilor efectuate. 


La primirea unei cereri sau plângeri, prin care se aduce la cunostinţa C.C. săvârşirea 
unei practici anticoncurenţiale, această autoritate este obligată să procedeze la o examinare 
prealabilă care să-i permită să traga concluzia existenţei ori inexistenţei unor temeiuri 
suficiente care să justifice declanşarea unei investigaţii specifice. În cazul în care în urma 
examinărilor prealabile C.C. va trage concluzia că nu există suficiente temeiuri de fapt sau 
de drept care să justifice declanşarea unei investigaţii, va respinge cererea sau plângerea şi 
va comunica în scris decizia sa, în termen de 30 de zile de la data înregistrării cererii sau 
plângerii. În toate situaţiile, respingerea cererii sau a plângerii, în condiţiile mai sus arătate, 
nu se va putea realiza mai înainte de audierea reclamantului care va putea să-şi susțină 
argumentele care au stat la baza sesizării C.C., în faţa comisiei de resort (a se vedea 


prevederile art. 46 din Legea nr. 21/1996, cu modificările şi completările ulterioare). 


Dacă C.C. apreciază că sunt suficiente temeiuri pentru care trebuie să fie începută o 
investigaţie, preşedintele acestei autorități va desemna un raportor, care va fi însărcinat cu 
întocmirea raportului cu privire la investigaţie, comunicarea lui părților în cauză, primirea 


eventualelor observaţii şi prezentarea lui în plenul C.C., la nevoie. 


Rolul raportorului desemnat în condiţiile de mai sus, este unul foarte important 
întrucât, potrivit prevederilor art. 47, alin. (2), acest funcţionar trebuie să instrumenteze toate 
actele cerute de procedura de investigaţie şi să formuleze propuneri de măsuri C.C., atunci 


când necesităţile investigaţiei o impun. 


Dacă în urma finalizării unei investigaţii declanşate în condiţiile legii, comisia de 
resort va ajunge la concluzia că dovezile descoperite nu permit să se dea un răspuns clar cu 
privire la încălcarea legii, astfel încât să se justifice impunerea unor sancţiuni sau luarea altor 
măsuri de către C.C., această autoritate, prin ordin al preşedintelui său va putea decide 
închiderea investigaţiei, informând imediat părțile interesate despre luarea unei astfel de 
decizii. 

Audierea în plenul C.C., înainte de închiderea unei investigaţii, nu este obligatorie 


decât în cazul în care sesizarea acestei autorităţi s-a facut printr-o plângere (a se vedea 

prevederea art. 47! din Legea nr. 21/1996, astfel cum a fost modificată şi completată prin 


O.U.G. nr. 121/2003). 


Ca regulă, orice investigație declanşată de C.C. necesită audierea agenţilor 
economici participanţi la înţelegerea, decizia luată de asociaţiile de agenţi economici, 
practica concertată, abuzul de poziție dominantă sau la concentrarea economică care fac 
obiectul investigației. Decizia de audiere se va lua, în toate cazurile, de către preşedintele 


acestei autorităţi. 


Pentru buna desfăşurare şi finalizarea unei investigaţii, preşedintele C.C. va putea 
desemna experţi şi va putea admite audierea autorilor reclamaţiilor ori a plângerilor, la 
cererea acestora, precum şi a oricărei alte persoane fizice ori juridice (în acest ultim caz, în 
mod evident, acestea vor putea fi audiate prin reprezentanţii lor legali) care pretind că au 


date şi informaţii utile care să servească la stabilirea adevărului în cauză (art. 48). 


Nu este mai puţin adevărat, că neprezentarea sau renunţarea la audiere, după caz, a 
persoanelor vizate şi interesate precum şi refuzul oricărei depoziţii sau declaraţii a acestora 


nu vor putea constitui motive de împiedicare a procedurii de investigaţie. 


Potrivit prevederilor art. 49 din Legea nr. 21/1996, „cu minimum 30 de zile înainte 
de data fixată pentru audiere, o copie a raportului va fi transmisă, spre luare la cunoştinţă, 
persoanelor a căror audiere a fost dispusă conform art. 48, alin. (1). În cazul persoanelor a 
căror audiere a fost admisă conform art. 48, alin. (2) li se va trimite copia raportului numai la 


cerere şi numai dacă preşedintele C.C. apreciază că este util în interesul investigaţiei. 


Preşedintele C.C. poate permite părților în cauză consultarea dosarului la 
secretariatul acestei autorităţi şi să obţină, contra cost, copii şi/sau extrase ale actelor 
procedurii de investigaţie. Documentele, datele şi informaţiile din dosarul cauzei, care 
prezintă caracter de secret de stat (sunt informaţii clasificate, potrivit legii) ori sunt 
confidenţiale, nu sunt accesibile pentru consultare ori obținere de copii sau extrase decât 


prin decizie a preşedintelui C.C. 


In cazul unei proceduri de investigaţie, având ca obiect o concentrare economică, 


dispoziţiile mai sus citate referitoare la consultarea dosarului sunt aplicabile asociaţiilor 

(acţionarilor) şi directorilor executivi ai entităților participante la concentrare, în măsura în 


care ei justifică în cauză un interes legitim. 


În urma audierilor efectuate precum şi în urma observaţiilor părţilor implicate cu 
privire la conţinutul rapoartelor de investigaţie efectuate în fiecare caz în parte, C.C. poate 


lua una dintre următoarele măsuri: 


- dacă investigația va fi dispusă din oficiu sau la sesizarea privind încălcarea 
prevederilor art. 5, alin. (1) sau ale art. 6, după caz, să ordone celor vinovaţi 
încetarea practicilor anticoncurenţiale constatate, să formuleze recomandări, să 
impună părţilor condiţii speciale precum şi alte obligaţii, sau să aplice agenţilor 


economici amenzi, în condiţiile legii; 


- în cazul în care investigația a fost declanşată în baza unei cereri, potrivit 
prevederilor art. 5, alin. (3) va fi îndreptăţită şi obligată, în acelaşi timp, să emită 
o decizie motivată de acordare sau de refuz de exceptare individuală prin 
dispensă pentru înţelegerea, decizia luată de asociaţiile de agenţi economici ori 


practică concertată, despre care este vorba în cauză; 


In situaţia unor notificări cu privire la operaţiuni de concentrare economică, C.C., în 
termen de 30 de zile de la înregistrarea notificării, în cauză, este obligat să ia una din 


următoarele măsuri, după caz: 


- să emită o decizie de neintervenţie, când va ajunge la concluzia că operaţiunea 


de concentrare economică notificată nu cade sub incidenţa Legii nr. 21/1996; 


- să emită o decizie de neobiecţiune, dacă va constata că deşi o anumită operaţiune 
de concentrare economică notificată intră sub incidența Legii nr. 21/1996, nu 
există îndoieli serioase privind compatibilitatea respectivei operaţiuni cu un 


mediu concurenţial normal; 


- să deschidă o investigaţie, în cazul în care constată că operaţiunea de concentrare 
economică notificată intră sub incidenţa Legii nr. 21/1996 şi există îndoieli 


serioase privind compatibilitatea acesteia cu un mediu concurenţial normal. 


In cazul în care C.C. va deschide o investigaţie sub motiv de îndoială cu privire la 


compatibiliatea cu un mediu concurenţial a normal a unei anumite operaţiuni de concentrare 

economică notificată de către cei obligaţi de lege, în termen de maximum 5 luni de la 
primirea notificări despre respectiva operaţiune, această autoritate va fi în drept să ia una 


dintre următoarele măsuri: 


- să emită o decizie de refuzare a autorizării respectivei operaţiuni de concentrare 
economică întrucât prin realizarea acesteia s-ar crea ori s-ar consolida o poziţie 


dominantă, aşa cum aceasta este reglementată de lege; 


- dimpotrivă, să emită o decizie de autorizare a concentrării economice dacă 
constată şi reține că respectiva operațiune de concentrare economică nu creează 


sau nu consolidează o poziţie dominantă pe piaţa relevantă; 


- să emită o decizie prin care să impună anumite condiţii şi obligații speciale în 
vederea autorizării concentrării economice investigate, în măsura în care va 
constata şi reţine că aceasta, cu modificările impuse, ar putea fi compatibilă cu 


un mediu concurenţial normal; 


În fine, potrivit prevederilor alin. (3) al art. 51 din Legea nr. 21/1996, dacă C.C. nu 
emite decizia necesară fiecărei situaţii, fie în termenul de 30 de zile fie în cel de 5 luni, după 


caz, operaţiunea de concentrare economică notificată poate avea loc. 


Atât în situaţia în care decizia C.C. trebuie luată în termen de 30 de zile cât şi în cea 
în care trebuie luată în termen de 5 luni, dacă această autoritate consideră necesare anumite 
completări ale notificărilor primite, termenele citate încep să curgă de la data comunicării 
completărilor. Aşadar, în astfel de situaţii avem de a face cu o prorogare legală a 


momentului de la care încep să curgă termenele speciale menţionate. 


Cât priveşte natura juridică a termenelor menţionate, suntem de părere că aceste 
termene fiind imperative şi onerative (de procedură administrativă), sancţiunea nerespectării 
lor ar trebui să fie decăderea C.C. din dreptul de a mai răspunde negativ ori chiar pozitiv 


notificării, sesizări, plângerii, reclamaţiei, etc. 


În situaţii excepţionale (grabnice), înainte de a emite o decizie potrivit competenţelor 
prevăzute de Legea nr. 21/1996, C.C. va putea impune, printr-o decizie vizând măsuri 
provizorii ori temporare, agenţilor economici implicaţi în astfel de operaţiuni luarea oricăror 


măsuri pe care le consideră necesare în vederea restabilirii mediului concurențial şi, 

eventual, pentru repunerea părților în situația anterioară. Astfel de măsuri interimare — de 
suspendare sau de interzicere a practicilor anticoncurențiale constatate şi reținute în urma 
investigaţiilor preliminare, precum şi dispoziţiile obligatorii de a reveni la situaţia anterioară, 
vor putea fi luate de către C.C. doar în cazuri vădit ori manifest ilicite şi care trebuie stopate 
în vederea prevenirii, evitării unui prejudiciu sigur şi grav. Astfel de măsuri interimare, vor 
trebui să fie precise — ca obiect — limitate ca durată şi să fie apte să corecteze afectarea 


liberei concurenţe. 


În condiţiile art. 52, alin. (4) din Legea nr. 21/1996, “deciziile luate de C.C. în 
aplicarea prevederilor alin. (1) şi ale art. 50 şi 51 trebuie comunicate de îndată părților şi pot 
fi atacate în contencios administrativ, la Curtea de Apel Bucureşti, în termen de 30 de zile de 
la comunicare. La cerere, şi dacă vor fi invocate şi dovedite motive temeinice, instanța 


sesizată va putea decide suspendarea deciziei atacate. 


În legătură cu competenţa de atacare în contencios administrativ a deciziilor C.C., 
este de remarcat că art. 52, alin. (4) din Legea nr. 21/1996, astfel cum a fost modificat prin 
O.U.G. nr. 121/2003, a instituit o competenţă teritorială excepțională, derogatorie de la 


dreptul comun în materia contenciosului administrativ. 


Alin. (1) din art. 53 din Legea nr. 21/1996, articol nemodificat prin O.U.G. nr. 
121/2003, stabileşte o regulă foarte importantă în legătură cu punerea în aplicare a deciziilor 
pe care le poate lua C.C., în baza art. 51 din legea concurenţei: „decizia luată de C.C. în 
aplicarea prevederilor art. 51 cu privire la o operațiune de concentrare economică în care va 


fi implicată o regie autonomă va fi notificată şi ministrului de resort”. 


Decizia mai sus menţionată, adusă fiind la cunoştinţa Guvernului de către ministrul 
de resort, în termen de 30 de zile de la notificarea ei către minstrul de resort, la propunerea 
acestui din urmă demnitar, va putea lua, pe răspunderea sa, o decizie diferită de cea luată de 
plenul C.C., pentru rațiuni de interes public general. O astfel de decizie este executorie de 


drept şi se publică în Monitorul oficial al României. 


Din păcate, legea concurenţei nu prevede posibilitatea atacării în contencios 
administrativ a unei astfel de decizii (act administrativ cu caracter individual) însă, noi 


suntem de părere că aceasta va putea fi atacată, în condiţiile dreptului comun (Legea nr. 

29/1990)% de către orice persoană interesată căreia i s-a încălcat un drept subiectiv acordat 


de lege. Însă, o astfel de legitimare procesulă activă nu i se recunoaşte şi C.C. 


CAPITOUL XI. CATEGORIILE DE SANCŢIUNI PREVĂZUTE DE LEGEA 
nr. 21/1996 ŞI REGIMUL LOR JURIDIC. 


Legea nr. 21/1996 stabileşte o serie de sancțiuni ale actelor şi faptelor 
anticoncurenţiale, de natură şi intensitate diferite, pornind de la sacțiunea civilă a nulității 
exprese şi absolute, a oricărui angajament, convenţie sau clauză contractuală — raportându-se 
la o practică anticoncurențială prohibită prin prevederile art. 5 şi 6, continuând cu sancţiuni 
contravenţionale (amenzi de drept comun şi amenzi cominatorii) ajungând până la unele 
sancțiuni civile dispuse de instanța de judecată competentă, cum ar fi restructurarea 
agentului economic prin divizare (restructurare decisă de Justiţie). De asemenea, legea citată 
incriminează anumite acte şi fapte ce constituie o infracţiune specială, a cărei săvârşire este 


sancționabilă destul de sever, aşa după cum vom învederea la locul potrivit. 


Putem afirma că Legea nr. 21/1996 conţine o asemenea gamă de sancțiuni încât 
acest act normativ este apt să asigure, prin aplicarea lui cu fermitate, atât prevenirea cât şi 
reprimarea tuturor practicilor anticoncurenţiale care sunt săvârşite de către agenţii economici 


aflaţi în raporturi de concurenţă. 
XI. 1. Sancţiunea nulităţii acordurilor condamnabile. 


În ordinea reglementării realizate de Legea nr. 21/1996, cu modificările şi 
completările ulterioare, primul tip de sancțiuni este cel reglementat de art. 54. Astfel, potrivit 
articolului citat, “sunt nule de drept, fie ele exprese ori tacite, publice sau oculte, orice 
angajamente, convenţii sau clauze contractuale, raportându-se la o practică anticoncurențială 


prohibită prin art. 5 şi 6 din prezenta lege”. 


În legătură cu acest tip de nulitate legală şi expresă, credem că se pot discuta cel 


puţin următoarele probleme: care vor fi categoriile de acte juridice care vor putea fi 


348 Pentru o prezentare amplă şi documentată a procedurii contenciosului administrativ român a se vedea, 
spre exemplu: D. Cosmin Dragos; Procedura contenciosului administrativ, Editura ALL Beck, Bucureşti, 
2002. 

afectate de acestă nulitate? ce fel de nulitate este aceasta: una absolută sau una 


relativă? poate fi înlăturat efectul acestei nulităţi, dacă da, în ce condiţii?. 


Relativ la prima problemă, suntem de părere că, de lege lata, categoriile de acte 
juridice care vor putea fi afectate de nulitatea reglementată de art. 54 din Legea nr. 21/1996, 
sunt următoarele: înțelegerile (acordurile) exprese sau tacite dintre agenţii economici ori 
între asociațiile de agenţi economici, deciziile luate de astfel de asociaţii de agenţi economici 
orice alte convenţii ori clauze contractuale inserate în diverse contracte, toate acestea având 
ca obiect (sau scop) sau numai ca efect: restrângerea, împiedicarea ori denaturarea 
concurenţei pe piaţa românească sau numai pe o parte a acesteia, în mod special, acele acte 


care au ca scop: 


- fixarea concertată, în mod direct sau indirect, a preţurilor de vânzare ori de 
cumpărare, a tarifelor, a rabaturilor, a adaosurilor, precum şi a oricăror alte condiţii 


comerciale; 


- limitarea sau controlul producției, distribuţiei, dezvoltării tehnologice ori 
investiţiilor; 
- împărţirea pieţelor de desfacerere sau a surselor de aprovizionare, pe criteriul 


teritorial, al volumului de vânzări şi achiziţii ori pe alte criterii; 


- aplicarea, în privinţa partenerilor comerciali a unor condiţii inegale, la prestații 


echivalente, provocând în acest fel, unora dintre ei, un dezavantaj în poziţia concurenţială; 


- condiţionarea încheierii unor contracte de aceptarea de către parteneri a unor clauze 
stipulând prestații suplimentare, care nici prin natura lor şi nici conform uzanțelor 


comerciale, nu au legătură cu obiectul acestor contracte; 


- participarea, în mod concertat, cu oferte trucate la licitaţii sau la orice alte forme de 


concurs de oferte; 


- eliminarea de pe piaţă a altor concurenţi, limitarea sau împiedicarea accesului pe 
piaţă şi a libertăţii exercitării concurenţei de către alti agenţi economici (acestea numai în 
măsura în care sunt expresia sau consecinţa unor înțelegeri — exprese ori tacite — încheiate în 
acest scop de către cei interesaţi), precum şi înțelegerile de a nu cumpăra de la sau de a nu 


vinde către anumiţi agenţi economici fără o justificare rezonabilă (boicotul); 

De asemenea, potrivit art. 54, şi abuzul de poziţie dominantă realizat de către unul 
sau mai mulți agenţi economici aflați în această poziţie, atrage nulitatea angajamentelor, 
convențiilor sau a clauzelor contractuale, având ca obiect sau ca efect, afectarea comerțului 
ori prejudicierea consumatorilor, dacă acel abuz este realizat prin una din următoarele 


modalități: 


- impunerea, în mod direct sau indirect, a prețurilor de vânzare sau de cumpărare, a 
tarifelor ori a altor clauze contractuale inechitabile şi refuzul de a trata cu anumiţi furnizori 


sau beneficiari; 


- limitarea producţiei, distribuţiei, sau dezvoltării tehnolgice în dezavantajul 


utilizatorilor ori consumatorilor; 


- aplicarea în privința partenerilor comerciali, a unor condiţii inegale la prestații 


echivalente provocând, în acest fel, unora dintre ei, un dezavantaj în poziţia concurenţială; 


- condiţionarea încheierii unor contracte de acceptare, de către parteneri, a unor 
clauze stipulând prestații suplimentare care, nici prin natura lor şi nici conform uzanțelor 


comerciale, nu au legătură cu obiectul acestor contracte; 


- realizarea de importuri fără competiţie de oferte şi tratative tehnico-comerciale 
uzuale, în cazul produselor şi serviciilor care determină nivelul general al preţurilor şi 


tarifelor în economie; 


- practicarea unor preţuri excesive sau practicarea unor preţuri de ruinare, în scopul 
înlăturării concurenţilor sau vânzarea la export sub costul de producție, cu acoperierea 


diferenţelor prin impunerea unor preţuri majorate consumatorilor interni; 


- exploatarea stării de dependenţă în care se găseşte un alt agent economic faţă de un 
asemenea agent sau agenţi economici şi care nu dispune de o soluţie alternativă în condiţii 
echivalente, precum şi ruperea realţiilor contractuale pentru singurul motiv că partenerul 


refuză să se supună unor condiţii comerciale nejustificate; 


Practicile abuzive enumerate prezintă relevanță pentru problema analizată dacă, 
datorită obiectului ori a scopului lor, vor antrena nulitatea angajamentelor, convențiilor sau a 
clauzelor contractuale asumate/încheiate cu intenţia de a crea premisele juridice pentru a 


abuza de poziţia dominantă. Aşadar, în condiţiile art. 54, coroborat cu art. 6 din Legea nr. 

21/1996, cu modificările şi completările ulterioare, nulitatea de drept a angajmentelor, 
convențiilor sau a clauzelor contractuale care au ca obiect sau pot avea ca rezultat afectarea 
comerțului ori prejudicierea consumatorilor, va opera doar dacă, oricare dintre aceste forme 
de manifestare a voinţei juridice este însoțită sau urmată de săvârşirea uneia sau a mai 


multora dintre practicile abuzive mai sus enumerate. 


Cu privire la cea de a doua întrebare enunțată mai sus: ce fel de nulitate este cea 
consacrată de art. 54 din Legea nr. 21/1996, apreciem că în raport cu natura (publică) a 
interesului afirmat şi ocrotit prin prevederile art. 5 (prevenirea şi reprimarea actelor şi/sau 
faptelor de restrângere, împiedicare ori de denaturare a liberei concurenţe care trebuie să 
guverneze piața românească) şi a celui reglementat de art. 6 (prevenirea şi/sau sancţionarea 
practicilor de afectare a libertăţii comerțului şi/sau de prejudiciere a consumatorilor) natura 


nulităţii este aceea de nulitate absolută. 


În legătură cu cea de a treia problemă enunțată mai sus: dacă poate fi înlăturat 


efectul nulităţii reglementate de art. 54, sunt de făcut următoarele precizări: 


Conform doctrinei şi practicii judiciare, relativ la un astfel de tip de nulitate, o astfel 
de nulitate absolută nu poate produce nici un efect valabil şi nici nu poate fi confirmată”. 


Spre deosebire de această orientare a doctrinei şi a practicii judiciare româneşti, alin. 
(4) al art. 961 din ultimul proiect al Codului civil român, instituie regula potrivit căreia, 
“contractul lovit de nulitate absolută nu este susceptibil de confirmare decât în cazurile 
prevăzute de lege”. Dacă acest text va fi adoptat ca atare, vom avea de a face, cu o nouă 
concepție privind regimul nulităţii absolute. Desigur, este interesant de aflat care vor fi acele 
situaţii în care, probabil, legi speciale vor îngădui, în mod expres confirmarea unei nulități 


absolute. 


3% A se vedea în acest sens, spre exemplu, Ghe. Beleiu; Drept civil român - Introducere în dreptul civil. 
Subiectele dreptului civil, Ediţia revăzută şi adaugită, Casa de editură şi presă “Şansa” SRL, Bucureşti, 
1995, pag. 186. Autorul citat, susţine că “nulitatea absolută nu poate fi acoperită prin confirmare, expresă 
sau tacită; această regulă este impusă de natura obştească a interesului ocrotit prin norma a cărei încălcare 
atrage nulitatea absolută. Atragem atenţia că inadmisibilitatea confirmării nulitaţii absolute nu se confundă 
cu validarea actului prin îndeplinirea ulterioară a cerinţei legale, nerespectată în momentul încheierii actului 
(ex. obţinerea autorizaţiei administrative, până la anularea actului) validare care decurge din concepția 
despre nulitate, ca şi din regula prevăzută de art. 978 C. civ.: actus interpretandus est potius ut valeat, quam 
ut pereat”. 


277 


Potrivit prevederilor art.5, alin. (2) din Legea nr. 21/1996, astfel cum a fost 
modificată şi completată prin O.U.G. nr. 121/2003, „pot fi exceptate de la interdicția 
stabilită la alin. (1), înțelegerile, deciziile luate de asociaţiile de agenţi economici care 
îndeplinesc cumulativ condiţiile de la lit. a)-d) şi una din condiţiile de la lit. e), după cum 


urmează: 


a) efectele pozitive prevalează asupra celor negative sau sunt suficiente pentru a 
compensa restrângerea concurenţei provocată de respectivele înţelegeri, decizii 


luate de asociaţiile de agenţi economici......; 


b) beneficiarilor sau consumatorilor li se asigură un avantaj corespunzător celui 
realizat de părțile la respectiva înţelegere, decizie luată de către o asociaţie de agenţi 


economici....; 


c) eventualele restrângeri ale concurenţei sunt indispensabile pentru obținerea 
avantajelor scontate, iar prin respectiva înţelegere, decizie luată de către o asociație 
de agenţi economici,......... nu li se impun părților restricţii care nu sunt necesare 


pentru realizarea obiectivelor enumerate la lit. e); 


d) respectiva înţelegere, decizie luată de o asociaţie de agenţi economici,......... nu dă 
agenţilor economici sau asociaţiilor de agenţi economici posibilitatea de a elimina 
concurenţa de pe o parte substanţială a pieţei produselor ori serviciilor la care se 


referă; 


e) înțelegerea, decizia luată de o asociaţie de agenţi economici, ..... în cauză contribuie 


ori poate contribui la: 


- ameliorarea producției ori distribuţiei de produse, executării de lucrări ori 


prestărilor de servicii; 

- promovarea progresului tehnic sau economic, îmbunătățirea calităţii produselor şi 
serviciilor; 

- întărirea poziţiilor concurenţiale ale întreprinderilor mici şi mijlocii pe piaţa 
internă; 

- practicarea în mod durabil a unor preţuri substanțial mai reduse pentru 


consumatori; 

În prezenţa cerințelor cumulative, şi măcar a uneia dintre cele alternative, 
reglementate de alin. (2) al art. 5 din Legea nr. 21/1996, un anumit acord prezumat a fi 
condamnabil — prin obiectul şi/sau prin scopul său — nu va fi nul, prin excepţie de la regula 
instituită de art. 54, atât timp cât se vor menţine condiţiile negative şi pozitive reglementate 
de alin. (2) al art. 5. În astfel de situaţii, potrivit prevederilor alin. (5) al art. 5, acordurile 
dintre agenţii economici ori dintre asociaţiile de agenţi economici care se încadrează, în fapt, 
în vreuna dintre categoriile exceptate de la aplicarea prevederilor alin. (1) al aceluiaşi articol, 
vor fi considerate ca fiind legale (deci, nu sunt lovite de nulitate absolută) fără obligaţia 


notificării ori obținerii unei decizii din partea C.C. 


Dacă anumiţi agenţi economici sau asociaţii de agenți economici vor invoca 
beneficiul exceptării pe categorii de acorduri, potrivit prevederilor alin.( 5), fraza ultimă a art 
6, sunt obligaţi să facă dovada îndeplinirii condițiilor şi criteriilor prevăzute de alin. (3) şi (4) 


ale art. 5. 
XI. 2. Sancţiunile contravenţionale. 


= 33 


Probabil cea mai importantă, mai „spectaculoasă? şi mai eficientă categorie de 
sancțiuni prevăzute de Legea nr. 21/1996, astfel cum aceasta a fost modificată şi completată 
prin O.U.G. nr. 121/2003, sunt contravențiile incriminate şi sancţionate de prevederile 


articolelor 55 şi 56. 
A. Contravenţiile reglementate de art. 55 din Legea nr. 21/1996. 


Potrivit prevederilor art. 55, constituie contravenţii şi se sancţionează cu amendă 


de până la 1% din cifra totală de afaceri din anul financiar anterior următoarele fapte: 
a) omisiunea notificării unei concentrări economice dintre cele cerute de art. 16; 


b) furnizarea de informaţii inexacte sau incomplete prin solicitarea făcută conform 


prevederilor art. 5, alin. 3 ori prin notificarea făcută conform prevederilor art. 16; 


c) furnizarea de informaţii inexacte sau incomplete ori de documente incomplete sau 


nefurnizarea informaţiilor şi documentelor solicitate conform prevederilor art. 41; 


d) furnizarea de informaţii, documente, înregistrări şi evidențe într-o formă 


incompletă în timpul inspecțiilor desfăşurate conform prevederilor art. 41; 

e) refuzul de a se supune unei inspecții desfăşurate conform prevederilor art. 42 şi 


43; 


Din simpla enumerare a categoriilor de contravenţii incriminate de art. 55, rezultă că 
acestea vizează, în general, fie fapte omisive fie comisive, care au în vedere neîndeplinerea 
de către cei vizaţi a unor obligaţii administrative de notificare, informare, furnizare şi 
transmitere de informaţii şi a anumitor acte şi operaţiuni, către C.C., în scopul exercitării, la 
momentul oportun, a misiunii de supraveghere şi inspecţie, cu care acest organ a fost 


însărcinat, potrivit legii. 


De asemenea, este incriminată şi sancționată o faptă deosebit de gravă, atât prin 
starea de pericol pe care o poate crea cât şi prin consecinţele sale, avem în vedere refuzul de 


a se supune unei inspecții desfăşurate conform prevederilor art. 42 şi 43. 


1. Referitor la contravenţia reglementată la litera a), art. 55 — omisiunea notificării 
unei concentrări economice cerute de art. 16 — găsim că sunt utile următoarele observaţii 


şi menţiuni: 


Subiect activ al acestui tip de contravenţie poate fi oricare dintre agenţii economici 
care sunt implicaţi în realizarea unei operaţiuni de concentrare economică prin fuziunea a 
doi sau a mai multor agenţi economici (a se vedea în acest sens, prevederile art. 16, alin. (2), 
teza a întâia din Legea nr. 21/1996, astfel cum a fost modificat şi completat prin O.U.G. nr. 


121/2003). 


Pentru ipoteza în care, concentrarea economică care nu a fost notificată se realizează 
prin orice altă modalitate (alta decât fuziunea) dintre cele prevăzute de lege, subiect activ al 
contravenţiei prevăzute la litera a) este persoana, agentul economic sau agenţii economici 
care dobândesc controlul asupra unuia sau mai multor agenţi economici ori asupra unor părți 


ale acestora (teza a doua a alin. 2 al art. 16). 


Subiect pasiv al acestui tip (categorii de contravenţie) este C.C., autoritate care este 
singura în măsură să evalueze compatibilitatea cu un mediu concurențial normal a anumitor 
operaţiuni de concentrare economică, în scopul exercitării unui control preventiv, menit a 
preveni apariţia poziţiilor dominante pe o anumită piaţă caracteristică şi apoi a abuzului de 


poziţie dominantă, realizat prin recurgerea la fapte anticoncurenţiale (practici abuzive). 

Obiectul juridic special al acestui tip de contravenţie îl formează raporturile juridice 
de drept administrativ ce se nasc între C.C. şi agenţii economici care au intenţia sau care au 
luat deja hotărârea de a realiza o concentrare economică, cu potenţial anticoncurenţial, 
raporturi care au ca efect, printre altele, şi obligaţia de notificare a respectivei hotărâri şi 
intenții, în termenul prevăzut de lege, pentru a putea fi supusă investigiației şi apoi 
autorizării impusa de Legea nr. 21/1996. Sau mai exact spus, raporturile juridice de drept 
administrativ privind controlul şi autorizarea concentrărilor economice, având potențial 


anticoncurenţial. 


Sub aspectul laturii obiective (a modalității concrete de săvârşire) contravenţia 
reglementată de litera a) are în vedere omisiunea (atitudinea omisivă) de a notifica, în 
condiţiile legii, ale regulamentelor şi ale instrucțiunilor emise în aplicarea acesteia, a unor 
acte şi operaţiuni de concentrare economică care depăşesc anumite praguri prevăzute de art. 
15 din Legea nr. 21/1996. Aşa cum am avut prilejul să mai arătăm la locul potrivit, art. 15 
din legea citată stabileşte că prevederile legii referitoare la controlul şi autorizarea 
concentrărilor economice nu se aplică, “operaţiunilor de concentrare economică, atunci când 
cifra de afaceri cumulată a agenţilor economici implicaţi nu depăşeşte echivalentul în lei a 
sumei de 10.000.000 euro şi nu există cel puţin doi agenţi economici implicaţi în operaţiune 
care să realizeze pe teritoriul României, fiecare în parte, o cifră de afaceri mai mare decât 
echivalentul în lei a 4.000.000 euro. Echivalentul în lei se calculează la cursul de schimb 
comunicat de Banca Naţională a României valabil pentru ultima zi a exerciţiului financiar 
din anul anterior operaţiunii””. Aşadar, avem de a face cu o situaţie juridică caracterizată prin 
existenţa unei obligaţii legale de notificare doar dacă vor fi îndeplinite cumulativ două 
condiţii (limite) negative (o anumită cifră de afaceri anuală cumulată şi un număr minim de 
agenţi economici, care fiecare în parte să realizeze o cifră de afaceri minimă, din activităţi 


desfăşurate pe teritoriul României). 


Menţionăm, de asemenea, că art. 70 din Legea nr. 21/1996, astfel cum acesta a fost 
modificat prin O.U.G. nr. 121/2003, conţine o dispoziţie de principiu, foarte importantă şi 
pentru materia contravenţiilor incriminate de art. 55 şi 56, în sensul că, “plafoanele valorice 
stabilite conform dispoziţiilor prezentei legi, prin raportare la cifra de afaceri vor fi 
actualizate periodic prin decizie a plenului şi puse în aplicare prin ordin al preşedintelui 


Consiliului Concurenţei, ținându-se seama de evoluţia pieţelor”. 

Sub aspectul laturii subiective, suntem de părere că acest tip de contravenţie se poate 


săvârşi fie din culpă fie cu intenţie“50 


, pentru existenţa şi sancţionarea acestei categorii de 
fapte fiind irelevantă împrejurarea că prin omisiunea de notificare a concentrării economice 
s-a produs sau nu un rezultat prejudiciant pentru libera concurență pe o anumită piaţă 


caracteristică. 


Sancţiunea prevăzută de art. 55 pentru săvârşirea unei astfel de contravenţii este 
amenda contravenţională de până la 1% din cifra de afaceri totală (adică, cifra de afaceri 
însumată a fiecăruia dintre agenţii economici implicati în concentrarea economică, în 
măsura în care nivelul minim al acesteia obligă la notificarea concentrării economice în 


cauză). 


Din păcate, sesizăm că art. 55 nu indică o limită minimă a amenzii care poate fi 
aplicată celor vinovaţi, limită a cărei stabilire se impunea, cu atât mai mult cu cât prin art. 57 
din Legea nr. 21/1996 s-a statuat că , “individualizarea sancţiunii în cazul săvârșirii vreuneia 
dintre contravenţiile prevăzute la art. 55 şi 56 se face ținând seama de gravitatea şi durata 
faptei şi a consecinţelor sale”. În legătură cu această problemă este util de ştiut că prin 
Ordinul nr. 106 din 10 mai 2004 al preşedintelui C.C. au fost puse în aplicare Instrucţiunile 
privind individulizarea sancţiunilor pentru contravenţiile prevăzute la art. 55 din Legea 
concurenţei nr. 21/1996 iar prin Ordinul nr. 107 din aceiaşi dată au fost puse în aplicare 
acelaşi tip de instrucţiuni şi în legătură cu contravenţiile prevăzute la art. 56 din Legea nr. 
21/1996 (aceste două acte normative au fost publicate în Monitorul Oficial nr. 439 din 


17.04.2004). 


Potrivit principiilor consacrate de aceste două acte normative, metodologia de 
determinare a cuantumului amenzii se bazează pe fixarea unui nivel de bază care se va 
majora în cazul existenţei circumstanțelor agravante sau se va reduce în cazul existenței 


ciscumstanţelor atenuante. 


In astfel de circumstanţe legislative suntem de părere că amenda cea mai mică ce se 


poate aplica pentru săvârşirea faptei prevăzute la litera a), dar nu numai pentru această faptă 


350 Pentru o analiză a/formelor vinovăţiei în materia contravenţiilor a se vedea, spre exemplu: A. Țiclea şi I. 
Niţă Stan; Constatarea şi sancţionarea contravenţiilor, Editura Atlas Lex, Bucureşti, 1996, pag. 7. Autorii 
citați, remarcă cu deplin temei, că “spre deosebire de infracţiune, contravenţia se sancţionează indiferent de 
forma vinovăţiei, excepţia de nesancţionare a faptelor săvârşite din culpa trebuind să fie prevăzută expres 
de actul normativ care stabileşte şi sancţionează fapta respectivă...” 

ci şi pentru oricare din faptele incriminate de literele b)- e) ale art. 55, nu se va putea situa 
sub nivelul minin general al amenzilor, în condiţiile stabilite de O.G. nr. 2/2001 privind 
regimul juridic al contravenţiilor, aprobată cu modificări şi completări prin Legea nr. 


180/2002, cu modificările ulterioare. 


2. Contravenţia reglementată de literea b) a art. 55, constând în furnizarea de 
informaţii inexacte sau incomplete prin solicitarea făcută conform prevederilor art. 5 
alin. (3), în scopul acordării de către C.C. a beneficiului exceptării şi a unor dispense, ori 
prin notificarea efectuată în condiţiile art. 16 (notificarea intenţiei de realizare a unei 


concentrări economice) are următorul specific: 


Subiectul activ al acestei contravenţii va/vor putea fi acel/acei agenţi economici ori 
asociaţii de agenţi economici care, din culpă ori cu intenție, cu ocazia solicitării adresate 
C.C. pentru a obține beneficiul exceptării ori pentru a obţine o decizie de dispensă de la 
interdicţia anumitor acte şi practici concertate, sau cu ocazia notificării unei concentrări 
economice care intră sub incidenţa obligaţiei de notificare şi de autorizare, furnizează 
informaţii inexacte sau incomplete care nu permit evaluarea corespunzătoare a situaţiei reale 


şi care crează pericolul luării unor decizii greşite ori incomplete. 


Subiect pasiv al acestei contravenţii este C.C., autoritate care va fi adusă în situaţia 


de a lua decizii greşite ori necorespunzătoare situaţiilor reale. 


Obiectul juridic special al acestei contravenţii este dat de raporturile juridice de 
drept administrativ ce se nasc între C.C. şi agenţii economici ori asociaţiile de agenţi 
economici, după caz, în urma apariţiei uneia sau a mai multora din situaţiile evocate de art. 5 


şi 16 din Legea nr. 21/1996. 


Sub aspectul laturii subiective, suntem de părere că şi această contravenţie se poate 
săvârşi fie din culpă fie cu intenţie, în această ultimă variantă, sancţiunea amenzii trebuind 


să fie îndreptată spre maximul legal admisibil. 


Sancţiunea ce poate fi aplicată este tot amenda contravențională, în limitele 


prezentate la punctul 1 al acestei secțiuni. 


3. Contravenţia reglementată de prevederile literei c) a art. 55, constând în 


furnizarea de informaţii inexacte sau incomplete ori de documente incomplete sau 

nefurnizarea informaţiilor şi a documentelor solicitate conform prevederilor art. 42, 


deşi este foarte asemănătoare cu cea incriminată de litera b), are totuşi următorul specific: 


Subiectul activ al acestei contravenţii pot fi agenţii economici ori asociaţiile de 
agenţi economici cărora inspectorii de concurență le solicită, în condițiile art. 41, 
informaţiile şi documentele necesare, în vederea îndeplinirii atribuţiilor conferite lor de către 
Legea nr. 21/1996, şi care, fie furnizează informaţii şi documente incomplete, fie refuză să 


le furnizeze, în totul sau în parte. 


Subiectul pasiv, este ca şi în cazurile precedente, tot C.C., autoritate în numele 
căreia inspectorii de concurenţă desemnaţi să efectueze o anumită investigaţie, acţionează 
solicitând, în condiţiile legii, informaţiile şi documentele care le sunt necesare pentru 


îndeplinirea misiunilor ce le sunt încredințate. 


Obiectul juridic special al acestui tip de contravenţie îl constituie raporturile juridice 
(administrative) specifice activităţii de inspecţie şi investigaţie, raporturi ce se stabilesc între 
C.C. şi subiecţii de drept (calificaţi), solicitaţi de către inspectorii de concurenţă să le 


furnizeze informaţiile şi documentele necesare. 


Sub aspectul laturii obiective, modalitățile de săvârşire a contravenţiei pe care o 
analizăm pot fi diferite, constând în acţiuni ori inacţiuni (omisiuni). Astfel, prin ipoteza 
literei c) a art. 55, subiecții de drept solicitați de către inspectorii de concurență, deşi îşi 
îndeplinesc obligaţia de furnizare de informaţii şi/sau de documente, în termenele şi în 
condiţiile stabilite prin actul de solicitare, respectivele informaţii şi/sau documente sunt 
inexacte ori incomplete, din culpa sau ca urmare a unei acţiuni intenţionate a celor obligaţi 


să le furnizeze. 


Într-o altă categorie de ipoteze, evocată de prevederea literei c) a art. 55, agenţii 
economici şi/sau asociaţiile de agenți economici, refuză să furnizeze informaţiile ori 
documentele solicitate, împrejurare de natură să împiedice desfăşurarea şi finalizarea 
investigației dispuse, în condiţiile legii. Considerăm că această ultimă modalitate de 
săvârşire a contravenţiei analizate prezintă, în principiu, un pericol social deosebit, pentru că 
pune în discuţie însăşi exercitarea şi realizarea autorităţii cu care a fost investit C.C., precum 


şi reaua-credinţă a subiecţilor vizați. 

Latura subiectivă caracteristică acestei contravenţii constă fie în săvârşirea din culpă 


a faptei fie cu intenţie. 


Sancţiunea ce se poate aplica pentru săvârşirea unei astfel de contravenţii, este 


aceiaşi cu cea prezentată la punctele 1 şi 2. 


4. Contravenţia incriminată de prevederile literei d) constând în furnizarea de 
informaţii, documente, înregistrări şi evidențe într-o formă incompletă în timpul 
inspecțiilor desfăşurate conform prevederilor art. 42, prezintă următoarele note 


caracteristice: 


Subiect activ al acestei contravenţii poate fi doar agentul economic sau asociaţiile 
de agenţi economici care sunt supuşi unor investigaţii privind încălcarea oricăreia dintre 
prevederile Legii nr. 21/1996 şi care, cu ocazia exercitării prerogativelor (competenţelor) 
conferite de art. 42 de către inspectorii de concurenţă abilitați cu puteri de inspecție (mai 
exact în timpul desfăşurării inspecțiilor, furnizează informaţii, documente, înregistrări şi 


evidențe, într-o formă incompletă, din culpă sau cu intenţie. 


Subiect pasiv, şi în acest caz, al contravenţiei examinate este tot C.C., prin 
inspectorii de concurenţă, funcţionari publici care datorită culpei ori intenţiei subiecţilor 
supuşi inspecțiilor nu vor putea să verifice în mod complet şi corect, conformitatea cu legea 


a actelor, faptelor şi a operaţiunilor vizate de investigaţiile declanşate. 


Obiectul juridic special al acestei contravenţii sunt raporturile juridice de inspecţie 
şi de investigaţie, raporturi ce se stabilesc între C.C., prin inspectorii de concurenţă, şi 
subiecții de drept supuşi investigațiilor şi vizează neîndeplinerea, ori îndeplinirea 
necorespunzătoare de către aceştia a obligaţiilor legale de informare, prezentare de 
documente, înregistrări şi evidențe complete. 

Sub aspectul laturii subiective, şi această contravenţie, apreciem că va putea fi 
săvârşită atât din culpă cât şi cu intenţie, de către persoanele care au dreptul şi obligația să 
reprezinte subiecţii de drept vizaţi de investigaţiile declanşate, în condiţiile art. 41 şi 42 din 


Legea nr. 21/1996. 


Sancţiunea ce trebuie aplicată autorilor acestei contravenţii este identică, ca şi natură 


şi limite, cu cea aplicabilă şi celorlalte contravenţii analizate la punctele 1-3. 

5. Contravenţia reglementată de litera e) a art. 55, ultima dar nu cea mai puţin gravă, 
constând în refuzul de a se expune unei inspecții desfăşurate conform prevederilor art. 


42 şi 43, are următorul specific: 


Subiectul activ al acestui tip de contravenţie este agentul economic ori asociaţia de 
agenţi economici în legătură cu care C.C., în condiţiile legii şi ale regulamentelor proprii, a 
decis să declanşeze o inspecție, având unul sau mai multe dintre scopurile (obiectivele) 
permise de lege, şi respectivele subiecte de drept refuză, în mod nejustificat, să îngăduie 


inspectorilor de concurenţă să efectueze inspecția. 


Subiectul pasiv al acestei forme grave de faptă contravenţională este ca şi în cazurile 
analizate anterior C.C., organ care, prin inspectorul/inspectorii de concurență desemnaţi, este 
împiedicat, prin ipoteza literei e) a art. 55, să-şi realizeze una din atribuţiile sale cele mai 
importante şi caracterizante pentru o astfel de autoritate publică autonomă: dreptul şi 
obligaţia de efectua inspecții, în scopul verficării conformităţii cu legea a unuia sau a mai 


multor acte, fapte ori operaţiuni ale subiectelor de drept vizate. 


Obiectul juridic special afectat de această contravenţie are în vedere totalitatea 
raporturilor de drept administrativ vizând realizarea inspecțiilor şi investigaţiilor stabilite de 
lege în competenţa Consiliului Concurenţei precum şi unele dintre raporturile juridice 
vizând înfăptuirea justiției, în special cele privind respectul datorat unor hotărâri 
judecătoreşti definitive. Astfel, refuzul de a se supune unei inspecții poate avea în vedere 
atât o anumită inspecţie ce ar urma să se realizeze în baza unei dispoziţii administrative 
emisă de C.C. (art. 42 din Legea nr. 21/996) cât şi o inspecţie (realizată în condiţii speciale) 
în baza unei autorizări judiciare dată prin încheiere în condiţiile art. 43, autorizare care îi 
îngăduie inspectorului de concurenţă competent să poată efectua inspecții în orice alte spaţii, 
inclusiv la domiciliul, terenruri sau mijloace de transport aparținând conducătorilor, 
administratorilor, directorilor şi altor angajaţi ai agenţilor economici sau asociaţiilor de 


agenţi economici vizaţi de investigaţie. 


Sub aspectul laturii subiective, această contravenţie suntem de părere că nu se poate 
săvârşi decât numai cu intenţie directă, adică cu scopul de a nu permite inspectorilor de 
concurenţă de a afla date, informaţii sau de a avea acces la documente relevante pentru 


indetificarea, stabilirea şi evaluarea încălcărilor legislaţiei cu a cărei administrare a fost 

însărcinat C.C. Cel puţin din acest motiv, contravenţia pe care o analizăm poate prezenta un 
pericol social generic sau concret (într-un anumit caz) deosebit, aşa încât, sub aspectul 
individualizării şi al aplicării sancţiuni contravenţionale, se impune sancţionarea ei cu toată 


asprimea. 


Ca şi în cazul celorlalte contravenţii analizate la punctele 1-4, contravenția 
reglementată de art. 55 lit. e) este sancţionabilă cu amenda de până la 1% din cifra de afaceri 


totală din anul financiar anterior sancționării. 


B. Contravenţiile reglementate de prevederile art. 56, alin. (1) din Legea nr. 
21/1996. 


În conformitate cu prevederile art. 56, alin. (1) din Legea nr. 21/1996, “constituie 
contravenţii şi se sancţionează cu amenda de până la 10% din cifra de afaceri totală realizată 


în anul financiar anterior sancțiunii următoarele fapte: 
- încălcarea prevederilor art. 5, alin. (1) ale art. 6 sau ale art. 13; 


- punerea în practică a unei operaţiuni de concentrare economică cu încălcarea 


prevederilor art. 16, alin. (4) şi (5); 


- începerea unei acțiuni de concentrare economică declarată incompatibilă cu 
prevederile prezentei legi printr-o decizie a C.C, luată conform prevederilor art. 


51, alin. (2), lit. a); 


-  neîndeplinirea unei obligaţii sau a unei condiţii impuse printr-o decizie luată în 


conformitate cu prevederile prezentei legi; 


Potrivit prevederilor alin. (1) al art. 56, „prin excepţie de la prevederile alin. (1) 
Consiliul Concurenţei va stabili, prin instrucţiuni, condiţiile şi criteriile de aplicare a unei 


politici de clemenţă, care poate merge până la absolvire de răspundere pecuniară”. 


Am considerat necesar să cităm şi să reproducem această dispoziţie legală, întrucât, 
după ştiinţa noastră, este inedită pentru dreptul românesc contravenţional, dar şi pentru că 
este inaplicabilă contravenţiilor reglementate de art. 55 din Legea nr. 21/1996, contravenţii 
analizate la literea (A) a acestei secţiuni. În legătură cu dispoziţia legală citată, este util de 
ştiut că prin Ordinul preşedintelui C.C. nr. 93 din 22 aprilie 2004, publicat în Monitorul 
Oficial, Partea I-a, nr. 430 din 13.05.2004, au fost puse în aplicare Instrucţiunile privind 

condiţiile şi criteriile de aplicare a unei politici de clemenţă potrivit prevederilor art. 56, alin. 
(2) din Legea concurenţei nr. 21/1996, cu modificările şi completările ulterioare. Reţinem 
din capitolul introductiv al respectivelor instrucțiuni, ca fiind foarte relevantă, următoarea 
motivaţie: anumiţi agenţi economici, implicaţi în astfel de înţelegeri ilegale, sunt dispuşi să 
renunţe la practicile respective şi să informeze Consiliul Concurenţei despre existenţa 
acestora, dar sunt descurajaţi de valoarea ridicată a amenzilor care li se pot aplica. Din acest 
motiv, Consiliul Concurenţei consideră că, atăt acordarea imunităţi la amendă, cât şi 
reducerea cuantumului acesteia reprezintă stimulente în vederea descuraţării practicării 


comportamentelor anticoncurenţiale. 


Să mai reținem că, potrivit actului normativ citat, Consiliul Concurenţei, în cadrul 
politicii de clemenţă pe care o poate adopta, va putea: fie să acorde imunitate la amendă fie 
să reducă cuantumul acesteia, în anumite condiţii precis reglementate şi potrivit anumitor 


proceduri specifice. 


1. Referitor la contravenţia reglementată de litera a) a art. 56, constând în 
încălcarea prevederilor art. 5, alin. (1) şi ale art. 6 sau ale art. 13, credem că sunt utile 


următoarele observaţii şi menţiuni: 


Subiect activ al acestui tip de contravenţie poate fi numai unul sau mai mulți agenţi 
economici ori asociaţii de agenţi economici care: săvârşesc una sau mai multe dintre faptele 
anticoncurențiale incriminate ca atare de către art. 5, alin. (1), respectiv, care încheie 
înţelegeri exprese sau tacite, care iau decizii sau realizează anumite practici concertate, care 
au ca obiect sau pot avea ca efect restrângerea, împiedicarea ori denaturarea concurenţei pe 
piaţa românească sau pe o parte a acesteia, acorduri sau practici care urmăresc unul din 
scopurile enumerate de literele a)- g) ale alin. (1) şi pentru care respectivii contravenienţi nu 
au beneficiul exceptării ori dispensa necesară din partea C.C.; care folosesc în mod abuziv 
poziţia dominantă deținută de către unul sau mai mulţi agenți economici pe piaţa 
românească ori pe o parte substanţială a acesteia, prin recurgerea la fapte anticoncurențţiale, 
care au ca obiect sau pot avea ca efect afectarea comerţului ori prejudicierea consumatorilor 
(astfel de fapte pot fi oricare dintre cele enumerate la literele a)- g) ale art. 6); sau care au 
realizat concentrări economice fără a cere autorizarea necesară din partea C.C. care, având 


ca efect crearea sau consolidarea unei poziţii dominante, conduc sau ar putea conduce la 

restrângerea, înlăturarea sau denaturarea semnificativă a concurenței pe piaţa românească 
sau pe o parte a acesteia (sau altfel spus, încalcă interdicția impusă de art. 13 din Legea nr. 


21/1996. 
Subiecţii pasivi ai acestei contravenţii deosebit de complexe, ca şi conţinut, pot fi: 


- Toți acei agenţi economici care acţionează pe piaţa românească relevantă (pentru 
un anumit produs sau serviciu în legătură cu care se realizează practicile 
anticoncurenţiale enumerate de lege) sau numai pe o parte a acesteia, afectată 
prin oricare din faptele anticoncurenţiale reputate ca interzise în cazul încălcării 


prevederilor art. 5, alin. 1); 


- Toţi acei agenţi economici al căror comerţ (obiect de activitate efectiv exercitat) 
este afectat prin abuzul de poziţie dominantă al unuia sau a mai multora dintre 
agenţii economici aflaţi într-o astfel de poziţie, şi/sau toţi acei consumatori ai 
unui anumit produs sau serviciu care sunt afectaţi de un astfel de abuz de poziţie 
dominantă (în cazul încălcării interdicţiilor conţinute de art. 6 prin săvârşirea 


unor practici abuzive de felul celor enumerate la literele a)-g) ale acestui articol); 


- Toți agenţii economici şi/sau consumatorii care sunt afectaţi, în mod direct sau 
indirect, de concentrările economice care, au ca efect crearea sau consolidarea 
unei poziții dominante, şi care conduc la restrângerea, înlăturarea sau 
denaturarea semnificativă a concurenţei pe piața românească sau cel puţin pe o 
parte a acesteia (în cazul încălcării interdicţiei impuse de art. 13 din Legea nr. 


21/1996); 


Ca o menţiune specială, arătăm că, în cazul practicilor anticoncurenţiale care nu sunt 
tolerabile ori a concentrărilor economice cu potenţial ori cu efecte anticoncurenţiale, efectele 
acestora pot atinge nu numai largi categorii de persoane fizice sau juridice, dar acestea 
afectează însăşi existenţa şi mecanismul de funcţionare a liberei concurenţe, concepute ca 


principiu constituțional şi ca principal motor al dezvoltării economice şi sociale. 


Obiectul juridic special al unei astfel de contravenţii îl constituie totalitatea 
raporturilor juridice privind libertatea comerțului şi libera concurenţă iar obiectul juridic 


derivat îl constituie raporturile economice dintre agenţii economici concurenţi (acţionând pe 

o anumită piaţă relevantă) precum şi cele dintre producătorii/prestatorii de servicii ori 
comercianții şi consumatorii bunurilor şi valorilor puse în circulaţie de către respectivii 


agenţi economici. 


Sub aspectul laturii obiective a contravenţiei examinate la acest punct, sunt de 
reținut modalitățile complexe şi diferite în care poate fi săvârşită: încheierea de acorduri 
condamnabile (care nu pot fi tolerate); realizarea de practici concertate ce nu pot fi exceptate 
de la interdicţie, în ambele modalităţi urmărindu-se scopuri ilegale, potrivnice liberei 
concurenţe; punerea în practică a unor concentrări economice care au ca efect crearea sau 
consolidarea unei poziţii dominante sau care conduc sau ar putea să conducă la restrângerea, 
înlăturarea sau denaturarea semnificativă a concurenţei pe piaţa românească sau pe o parte a 


acesteia. 


A 


In ceea ce priveşte latura subiectivă, caracteristică acestui tip de contravenţii, 
suntem de părere că aceasta, indiferent de modalitatea în care se săvârşeşte, forma vinovăţiei 
nu poate fi decât intenţia şi nu culpa. Datorită acestui element caracteristic, legiuitorul, 
probabil, a stabilit o limită maximă a amenzii ce poate fi aplicată celor vinovaţi de 10 ori 
mai mare decât limita maximă aplicabilă contravenţiilor incriminate de art. 55 din Legea nr. 


21/1996. 


Cât priveşte sancţiunea ce poate fi aplicată celor vinovaţi de săvârşirea unei astfel de 
contravenţii (persoane fizice şi/sau persoane juridice) aceasta constă în amenda 
contravențională de până la 10% din cifra de afaceri totală realizată în anul financiar anterior 


sancțiuni. 


Remarcăm limita maximă foarte mare (să nu uităm că, de regulă, concentrările 
economice care trebuie notificate pentru a fi autorizate au un plafon valoric al cifrei de 
afaceri foarte ridicat; spre exemplu: 10 milioane de euro de inmulţit cu un curs mediu de 
40.000 lei/un euro rezultă circa 400 miliarde de lei, sumă la care dacă se aplică procentul 
maxim de 10% rezultă o amendă contravenţională de 40 miliarde lei, în mod cert, până în 
prezent este cea mai mare amendă contravenţională ce poate fi aplicată în România şi de 40 
de ori mai mare decât maximul impus de art. 8, alin.( 1), lit a) din O.G. 2/2001. Din păcate, 
ca şi în cazul contravenţiilor reglementate de art. 55, nu este stabilită o limită minimă a 


amenzilor ce pot fi aplicate, motiv pentru care credem că amenda cea mai mică nu poate fi 

stabilită sub minimul general al amenzilor, impus de art. 8, alin. (2) din O.G. nr. 2/2001, 


adică de 250.000 lei. 


De altfel, datorită împrejurării că legiuitorul nu a stabilit o limită minimă (chiar sub 
forma unei cote procentuale, spre exemplu: între 0,1% şi 1 % din cifra de afaceri), a 
amenzilor ce pot fi aplicate, atât în cazul contravenţiilor incriminate de art. 55 cât şi în cazul 
celor de la art. 56, alin. (1), a încălcat, sau mai exact spus, a ingnorat şi dispoziţia, cu valoare 
de principiu, conținută de art. 3, alin. (1) din O.G. nr. 2/2001 privind regimul juridic al 


contravenţiilor. 


2. Referitor la contravenţia reglementată de litera b) a art. 56, alin. (1), contravenția a 
cărei latură obiectivă constă în punerea în practică a unei operaţiuni de concentrare 
economică cu încălcarea prevederilor art. 16 alin. (4) şi (5) sunt de făcut următoarele 


observaţii şi menţiuni: 


Este necesar să ne reamintim că, în conformitate cu prevederile art. 16, alin. (4) din 
Legea nr. 21/1996, „este interzisă punerea în aplicare a unei operaţiuni de concentrare 
economică până la emiterea de către C.C. a unei decizii în conformitate cu art. 51”. Acest 
art. 51, astfel cum a fost modificat şi completat prin O.U.G. nr. 121/2003, reglementează 
termenele, condiţiile şi soluţiile pe care le poate pronunţa C.C. în urma primirii unei 
notificări referitoare la operațiunea de concentrare economică. Aliniatul (5) al art. 16 
stabileşte condiţiile în care agenţii economici interesaţi pot obține de la C.C. o derogare de la 


interdicția impusă de alin. (4). 


Subiectul/subiecţii activ(i) al/ai unei astfel de contravenţii poate/pot fi agentul 
economic sau agenţii economici, după caz, implicaţi într-o operaţiune de concentrare 
economică, realizată în oricare din modalităţile reglementate de lege şi care pentru a fi fost 
valabile trebuiau anterior realizării lor notificate C.C. şi autorizate de acesta, în condiţiile art. 


51. 


Subiecții pasivi ai unei astfel de contravenţii pot fi agenții economici concurenți care 
acționează pe piața relevantă a produselor ori serviciilor pe care le realizează şi/sau le pun în 
circulație agenții economici implicați într-o astfel de concentrare economică pusă în aplicare 
înainte de a se lua cuvenita decizie de către C.C., în condițiile art. 51 şi fără a avea vreo 


derogare de care ar fi putut beneficia în condiţiile prevederilor alin. 5 al art. 16. 

Obiectul juridic specific acestei categorii de contravenţii constă în raporturile 
juridice de autoritate (de drept administrativ) dintre C.C. şi agenţii economici implicaţi în 
operaţiuni de concentare supuse controlului şi autorizării acestei autorităţi, raporturi în al 
căror conţinut intră obligația de notificare a intenţiei de concentare şi de abţinere de la 


punerea ei în practică până la momentul obținerii deciziei necesare de la C.C. 


Desigur, aşa după cum am arătat deja, o astfel de faptă nu va fi considerată 
contravenţie în cazul în care agenţii economici implicați în concentrarea economică vizată, 
anterior, vor fi obţinut o derogare de la interdicţia impusă de art. 16, alin. (4) din Legea nr. 


21/1996. 


Sub aspectul laturii obiective a contravenţiei reglementate de lit. b), este de reţinut 
că ea se poate săvârşi doar într-o singură modalitate: punerea în practică (executarea) unei 
operaţiuni de concentrare ce trebuia anterior notificată C.C. şi care nu a fost autorizată (nici 
măcar termporar şi/sau condiţionat), într-un mod sau în altul dintre cele reglementate de art. 


51, până la momentul punerii în aplicare. 


Cât priveşte latura subiectivă a acestei contravenţii, atât timp cât legea impune în 
mod clar obligația de notificare a concentrărilor economice, cât şi cea de abţinere de la 
punerea lor în executare înainte de autorizarea lor de către autoritatea competentă, şi în 
condiţiile în care nimeni nu poate invoca necunoaşterea legii, suntem de părere că numai 
dacă faptele incriminate au fost săvârşite cu intenţie, ele constituie contravenţia reglementată 


de art. 56, alin. (1), lit. b). 


Sancţiunea ce poate fi aplicată este de natură administrativă şi constă în amenda 
contravențională de până la 10% din cifra de afaceri totală realizată în anul financiar anterior 


sancțiuni. 


3. Contravenţia reglementată de art. 56, alin. 1, lit. c) constând în “începerea unei 
acţiuni de concentrare economică declarată incompatibilă cu prevederile prezentei legi 
printr-o decizie a C.C., luată conform prevederilor art. 51, alin. (2), lit. a)” are 


următorul specific: 


Să ne reamintim că art. 51, alin. (2), lit. (a) are următorul conţinut: “în termen de 


maximum 5 luni de la primirea notificării de concentrare economică pentru care Consiliul 

Concurenţei a decis deschiderea unei investigaţii datorită îndoielilor privind compatibiliatea 
sa cu un mediu concurenţial normal, Consiliul Concurenţei: a) va emite o decizie de refuz, 
dacă prin operaţiunea de concentrare economică se creează sau se consolidează o poziţie 


dominantă, în sensul art. 13”. 


Subiect activ al contravenţiei pe care o analizăm este/sunt, prin raportare la 
dispoziţiile legale mai sus citate, agentul sau agenţii economici care, au început o acţiune de 
concentrare economică declarată anterior momentului începerii concentrării, ca 
incompatibilă cu un mediu concurențial normal. O astfel de faptă de începere a unui 
concentrări economice a cărei autorizare a fost refuzată se poate constitui într-o adevărată 
„sfidare” a autorităţii supreme în materia concurenţei, în esenţa ei fiind de o gravitate 
deosebită pentru că ea are în vedere o atitudine de nerespectare a interdicţiei impuse printr- 


un act administrativ de autoritate. 


Subiect pasiv poate-pot fi atât C.C. cât şi agenţii economici concurenţi (în raport cu 
cei implicaţi în concentrarea în cauză) ce vor fi lezaţi (afectaţi) de începerea unei concentrări 


economice declarată incompatibilă cu un mediu concurenţial normal. 


Obiectul juridic al acestei contravenţii sunt acele raporturi social-juridice de drept 
administrativ în conţinutul cărora intră obligaţia de respectare a măsurilor impuse de către 
autoritatea de resort precum şi de respectare a dreptului acesteia de a refuza autorizarea unei 


concentrări economice incompatibile cu un mediu concurenţial normal. 


Latura obiectivă a acestei contravenţii poate consta doar în acţiunea de începere (de 
remarcat şi reținut că nu este necesar pentru existența faptei contravenţionale ca acţiunea de 
concentrare economică refuzată la autorizare să se fi încheiat ci este suficient doar să se fi 
efectuat primul act începător de concentrare) a unei concentrări declarată incompatibilă cu 


exigenţele Legii nr. 21/1996, printr-un act administrativ (decizie) al C.C. 


Latura subiectivă se caracterizează prin intenția directă de a nu respecta un act de 


autoritate şi de a duce la capăt o operaţiune de concentrare economică ilegală. 


Ca şi în cazurile contravenţiilor analizate la punctele 1-2, sancţiunea ce poate fi 
aplicată este amenda contravenţională cuprinsă între 250.000 lei şi 10% din cifra de afaceri 


totală din anul financiar anterior sancțiunii. 

4. Cu privire la contravenţia reglementată de art. 56, alin. (1), lit. d) constând în 
neîndeplinirea unei obligaţii sau a unei condiţii impuse printr-o decizie luată în 


conformitate cu prevederile prezentei legi, găsim utile următoarele consideraţii: 


Legea nr. 21/1996, regulamentele şi instrucţiunile emise în aplicarea acestuia, 
autoriză C.C. să emită anumite decizii prin care poate impune subiecţilor de drept vizaţi 
anumite obligaţii sau condiţii, în scopul încadrării anumitor acte, fapte, practici ori 
operaţiuni, după caz, în dispoziţiile legii. Astfel, spre exemplu, potrivit alin. (5) al art. 16, 
C.C., “poate acorda la cerere, o derogare de la regula instituită la alin. (4); cererea de 
acordare a derogării trebuie să fie motivată. În decizia pe care o va emite Consiliul 
Concurenţei va ţine cont de efectele suspendării concentrării economice asupra unuia sau 
mai multora dintre agenţii economici implicaţi în operaţiune, asupra unei terțe părţi, precum 
şi de efectele asupra concurenţei. Această derogare poate fi condiţionată de impunerea unor 
obligaţii ce trebuie îndeplinite de către părți şi poate fi acordată oricând, atât anterior, cât şi 


ulterior notificării”. 


Se poate afirma că, în drept, această contravenţie poate îngădui C.C. să sancţioneze 
orice nerespectare a conduitelor impuse agenților economici ori asociaţiilor de agenţi 
economici prin decizile emise de către acest organ, în virtutea compeţentelor conferite de 


lege pentru exercitarea cărora trebuie emise decizii, ca specii ale actelor administrative. 


Subiect activ al contravenţiei incriminate de textul literei b), alin. (1) al art. 56, 
poate fi doar acel agent economic sau asociaţie de agenţi economici cărora, C.C., le-a impus 
printr-o anumită decizie una sau mai multe obligaţii determinate ori anumite condiţii de 
realizare ori de punere în practică a unor acte ori operaţiuni pe care doresc să le realizeze şi 


care cad sub incidenţa prevederilor Legii nr. 21/1996. 


Victima directă a contravenţiei la care ne referim este C.C., organ care îşi vede 
nerespectată propria decizie de către agentul sau asociația de agenţi economici cărora le-a 
impus anumite obligaţii ori condiţii de realizare a unei anumite activităţi ori operaţiuni. În 
mod indirect vor putea fi afectaţi şi agenţii economici concurenţi pentru protejarea cărora s- 


au impus obligaţiile ori condiţiile neîndeplinite. 


Cât priveşte obiectul juridic special al contravenţiei examinate, acesta are în vedere 


raporturile juridice de subordonare dintre C.C. şi destinatarii deciziilor acestui organ, 

raporturi din care se naşte obligația administrativă a agenţilor economici şi/ori ale 
asociaţiilor de agenţi economici de a îndeplini obligațiile şi/sau condiţiile impuse prin 


deciziile ce li se adresează. 


Latura obiectivă se particularizează printr-o omisiune/abstenţiune de a îndeplini, în 
totul sau în parte, unele obligaţii ori condiţii precise, impuse din raţiuni specifice, de către 


CG. 


Latura subiectivă caracteristică, credem că presupune săvârşirea faptei incrimitate 


de art. 56, alin.1, lit. d) doar cu intenție. 


In fine, sancţiunea contravențională este aceiaşi ca şi în cazul tuturor contravenţiilor 


examinate la punctele 1-3 ale acestei sancțiuni. 


Cu privire la condiţiile de aplicare a sancţiunilor contravenţionale pentru faptele 
incriminate de art. 56, alin. (1) este relevantă şi utilă de reţinut prevederea art. 58 din Legea 
nr. 21/1996, articol potrivit căruia, „dacă în termen de 45 de zile de la notificarea deciziei 
luate de Consiliul Concurenţei, în conformitate cu prevederile prezentei legi, agentul 
economic în cauză nu se conformează măsurilor dispuse de acesta, Consiliul Concurenţei 
poate aplica amenda maximă prevăzută la art. 56 ori poate cere instanţei judecătoreşti 
competente dispunerea uneia dintre măsurile stabilite al art. 7, alin. (1). Aşadar, potrivit 
textului citat, aplicarea amenzii (chiar maxime) sau solicitarea adresată instanţei de judecată 
competente de a dispune una dintre măsurile reglementate de art. 7, alin. (1), se va putea 
face doar după scurgerea unui termen (legal) de graţie de 45 de zile de la notificarea către 
subiectul de drept vizat a unei anumite decizii prin care i se impun acestuia anumite obligaţii 


ori condiţii, în circumstanţele şi în limitele stabilite de Legea nr. 21/1996. 


Referitor la toate cele 4 categorii de contravenţii incriminate de art. 56, alin.( 1), lit. 
a)-d), este de semnalat şi reținut o prevedere inedită pentru dreptul românesc al 
contravenţiilor, şi anume aceea a alin. (2) al art. 56, potrivit căruia, “prin excepţie de la 
prevederile alin. (1) C.C. va stabili, prin instrucţiuni, condiţiile şi criteriile de aplicare a unei 
politici de clemenţă, care poate merge până la absolvirea de răspundere pecuniară. Aşadar, 
cu toate că fiecare dintre contravenţiile reglementate de art. 56, alin. (1) teoretic prezintă 
pericol social generic mare sau foarte mare, în concreto, ţinând seama de anumite condiţii şi 


criterii stabilite de C.C. prin act normativ (instrucţiune) acest organ va avea latitudinea să nu 

aplice sancţiuni pecuniare, în principal, amenzi contravenţionale, dacă există motive pentru 


aplicarea unei astfel de politici de clemenţă faţă de contravenienţi. 


Remarcăm, de asemenea, că posibilitatea de absolvire de răspundere pecuniară a 
contravenienților este admisibilă doar în cazul contravenţiilor reglementate de art. 56, alin. 
(1) nu şi pentru cele reglementate de art. 55 din Legea nr. 21/1996, cu toate că noi nu găsim 


nici o justificare rațională unei astfel de soluţii discriminatorii. 


În legătură cu categoriile de sancţiuni contravenţionale care se pot aplica subiectelor 
de drept care săvârşesc vreuna din contravenţiile incriminate de Legea nr. 21/1996, este de 
reținut că în afara amenzilor contravenţionale, în condiţiile art. 60, alin. (5) din legea citată, 


cca 
1 


astfel cum acest articol a fost modificat şi completat prin O.U.G. nr. 121/2003, “în baza 
deciziei C.C. profiturile sau, după caz veniturile suplimentare realizate de agenţii economici 
ca urmare a săvârşirii contravenţiilor prevăzute şi sancţionate de prezenta lege vor fi 
confiscate şi vărsate la bugetul de stat”. Aşadar, ca şi în dreptul comun, şi în cazul 
contravenţiilor reglementate de Legea nr. 21/1996 se poate aplica şi măsura confiscării, 


profiturilor şi a veniturilor suplimentare, ca pedeapsă complementară. 


Porblema, însă, care trebuie clarificată în legătură cu acestă categorie de sancţiuni 
complementare este aceea dacă ea se poate dispune şi de către inspectorii de concurenţă sau 
numai de către plenul C.C.? Intrebarea nu este întâmplătoare întrucât, textul alin. (5) al art. 


60 se referă strict doar la o decizie şi nu şi la alte organisme şi persoane. 


Dacă admitem că numai plenul C.C. poate dispune măsura confiscării, indiferent de 
cine dispune confiscarea (chiar şi în cazul în care sancţiunea amenzii contravenţionale va fi 
decisă de către un inspector de concurenţă) atunci se vor putea ivi situaţii în care un proces- 
verbal întocmit de către un inspector de concurenţă, în condiţiile art. 60, alin. (2), va trebui 
contestat la judecătoria în circumscripţia căreia s-a săvârşit fapta, iar măsura confiscării (ca 
sancțiune complementară) dispusă prin decizie a plenului C.C. la Curtea de Apel Bucureşti — 
secția de contencios administrativ, potrivit prevederilor art. 60, alin. (4). Or, o astfel de 


soluţie lipsită de logică juridică şi contrară principiilor procedurii civile nu poate fi primită. 


In consecinţă, urmează a concluziona că, de lege lata, măsura confiscării profiturilor 
şi a veniturilor suplimentare va putea fi dispusă atât pentru contravenţiile constatate şi 


sancţionate de inspectorii de concurenţă, în condiţiile art. 60, alin. (2) din Legea nr. 21/1996 

şi ale art. 24, alin. (1) din O.G. nr. 2/2001, cât şi pentru contravenţiile constatate şi 
sancţionate cu amendă de către comisiile şi plenul C.C., însă, în aceste ultime categorii de 


cazuri, confiscarea putându-se dispune exclusiv prin decizia plenului C.C. 


De lege ferenda, desigur, ar fi mult mai corect din punct de vedere al logicii juridice 
ca şi prin decizia comisiilor C.C. să fie dispusă măsura complementară a confiscării, în felul 
acesta s-ar asigura o linie clară şi consecventă de competenţă şi acţiune pentru fiecare din 
persoanele şi organismele de constatare şi aplicare a sancţiunilor administrative principale şi 


complementare. 


O altă problemă foarte importantă cu privire la regimul juridic a contravenţiilor 
reglementate de Legea nr. 21/1996, este aceea a aplicabilităţii prevederilor art. 28 şi 29 din 
O.G. nr. 2/2001, dispoziţii care, în esenţă, crează posibilitatea contravenientului de a achita 
pe loc sau în termen de 48 de ore de la data încheierii procesului-verbal sau de la data 
comunicării acestuia, jumătate din minimul special prevăzut de lege pentru contravenţia 


respectivă. 


Din fericire, răspunsul la această problema ni-l oferă, prevederile art. 62 din Legea 
nr. 21/1996, astfel cum acesta a fost modificat şi completat. Astfel, potrivit alin. (1) al 
articolului citat, “contravenţiilor prevăzute la art. 55, lit. b)-e) şi la art. 56, alin. (1), lit. d) li 
se aplică prevederile Ordonanţei Guvernului nr. 2/2001 privind regimul juridic al 
contravenţiilor, aprobată cu modificări şi completări prin Legea nr. 180/2002, cu 


modificările ulterioare, cu excepția art. 28 şi 29”. 


Din interpretarea gramaticală, logică şi sistematică a textului citat, rezultă că 
prevederile O.G. nr. 2/2001 se vor aplica doar contravenţiilor constatate şi sancţionate de 
către inspectorii de concurenţă nu şi a celor date în competența comisiilor ori a plenului 
C.C., cu excepţia tocmai a articolelor care permiteau facilitatea de plată a amenzii mai sus 
evocată. De altfel, potrivit art. 28, alin. (1), teza ultimă, pentru a beneficia de o astfel de 
facilitate este necesar ca în actul normativ de stabilire a contravenţiilor această posibilitate 
trebuie să fie menţionată expres. Or, prin textul art. 62, alin. (1) o astfel de posibilitate este 


exclusă în mod expres. 


C. Competența de constatare, de sancţionare şi de contestare a contravenţiilor 


reglementate de Legea nr. 21/1996. 

Potrivit prevederilor art. 60 din Legea nr. 21/1996, „contravenţiile prevăzute de 
prezenta lege se constată şi se sancţionează de către Consiliul Concurenţei, în plen, în 
comisii sau prin inspectorii de concurenţă”.In continuare, legea citată, operează cu 


următoarele distincţii: 


- Sancţiunile pentru contravenţiile prevăzute de art. 55 la literele b), c) şi e) şi la art. 


56, alin. (1), lit. d) se aplică de către inspectorii de concurenţă (a se vedea alin. 2 al art. 60); 


- Sancţiunile pentru contravenţiile prevăzute la art. 55, lit. a) şi la art. 56, alin. (1), lit. 
c) şi d) precum şi amenzile cominatorii prevăzute la art. 59 se aplică de către comisiile 


Consiliului Concurenţei (a se vedea alin. 3 al art. 60); 


- Sancţiunile pentru contravenţiile prevăzute la art. 56, alin. (1), lit. a) şi b) se aplică 
de către plenul Consiliului Concurenţei prin aceaşi decizie prin care s-a constatat săvârşirea 
respectivei contravenţii. O astfel de măsura poate fi atacată în contencios administrativ, la 
Curtea de Apel Bucureşti, în termen de 30 de zile de la data comunicării deciziei (a se vedea 


prevederile alin. 3! al art. 60, introdus prin O.U.G. nr. 121/2003). 


În ceea ce priveşte calea de atacare a deciziilor de sanctionare contravenţională, alin. 
(4) al art. 60, statuează că „deciziile luate în condiţiile alin. (3) şi (31) (adică de către comisii 
şi/sau în plen - n.n.) pot fi atacate la Curtea de Apel Bucureşti, secția de contencios 
adminstrativ, în termen de 30 de zile de la comunicare”.Aşadar, prin derogare de la dreptul 
comun aplicabil în materie de plângeri împotriva sancționării contravenţionale, reprezentat 
de art. 31 din O.U.G. nr. 2/2001, articol potrivit căruia „împotriva procesului-verbal de 
constatare a contravenţiei şi de aplicare a sancţiunii se poate face plângere în termen de 15 
zile de la data înmânării ori comunicării”, iar alin. (2) al art. 32 indică ca organ competent să 
judece plângerea judecătoria în circumscripţia căreia a fost săvârşită contravenţia, în materia 
plângerilor, împotriva deciziilor de sancționare contravenţională luate de comisiile ori de 
plenul C.C., competenţa materială şi teritorială, este derogatorie de la dreptul comun, din 
rațiuni care ţin, probabil, de locul şi rolul pe care trebuie să-l joace C.C., în materia 


concurenţei. 


Se pare, însă, că soluţia mai sus menţionată nu se va aplica în cazul contravenţiilor 
constatate şi sancţionate prin procese-verbale de către inspectorii de concurenţă, funcţionari 


publici care au competenţa să aplice amenzile de rigoare doar în cazul contravenţiilor 

reglementate de art. 55, lit. b), c) şi e) şi de art. 56, alin. (1), lit. a) şi b ), în conformitate cu 
prevederile alin. (2) al art. 60 din Legea nr. 21/1996. Plângerilor îndreptate împotriva 
proceselor-verbale de sancţionare contravențională întocmite de către inspectorii de 
concurenţă, în temeiul art. 31 şi 32 din O.G. nr. 2/2001, vor fi depuse la C.C., organ care 
după primirea respectivelor documente, împreună cu tot dosarul cauzei le va înainta, de 


îndată, judecătoriei în a cărei circumscripție a fost săvârşită contravențţia. 


Am ajuns la o astfel de concluzie pornind de la prevederile art. 60, alin. (4), astfel 
cum acest articol şi aliniat a fost modificat, şi constatând că textul acestuia se referă doar la 
deciziile de sancționare contravenţională emise de comisii ori de plenul C.C., competenţa de 
soluţionare a contestaţiilor fiind atribuită Curţii de Apel Bucureşti — secția de contencios 
administrativ, fără să prevadă nimic în legătură cu căile de atac împotriva sancţiunilor care 


se apliacă de către inspectorii de concurenţă. 


Deşi o astfel de diferenţiere a competenţei de soluţionare a plângerilor/contestaţiilor 
împotriva actelor administrative de sancţionare contraventională şi chiar administrativ- 
pecuniară (amenzile cominatorii) pare a fi rezultatul unei inconsecvenţe a legiuitorului, 
concluzia mai sus expusă, este pe deplin rațională, din punct de vedere a al exigenţelor 


contenciosului administrativ, dar şi dreptului contravenţiilor. 


D. Prescripţia dreptului de a aplica sancţiunea contravenţională şi de a cere 


executarea silită a amenzii contravenţionale. 


De la început trebuie să remarcăm împrejurarea că Legea nr. 21/1996, astfel cum a 
fost modificată şi completată prin O.U.G. nr. 121/2003, şi apoi aprobată prin Legea nr. 
184/2004 conţine unele dispoziţii derogatorii de la dreptul comun, aplicabil în materia 


prescripției dreptului de aplica sancţiunile contravenţionale. 


Astfel, potrivit art. 62!, alin. (1) din legea citată, “dreptul C.C. de aplica sancţiuni 
contravenţionale pentru încălcările prevederilor prezentei legi se prescrie după cum 


urmează: 
a) în termen de 3 ani, în cazul încălcării prevederilor art. 55, lit. c), d) şi e); 


b) în termen de 5 ani, în cazul încălcării tuturor celorlalte prevederi ale prezentei 


legi; 

Avem de a face cu termene de prescripţie mult mai mari decât cele din dreptul 
comun (6 luni de la data săvârșirii faptei, sau de la data constatării faptei — art. 13, alin.( 1) 
din O.G. nr. 2/2001) în considerarea gravităţii faptelor incriminate ca şi contravenţii. De 
altfel, dispoziţia legală citată mai sus se constituie într-o materializare a prevederii alin. (4) 
al art. 13 din O.G. nr. 2/2001, potrivit căreia, “prin legi speciale pot fi prevăzute şi alte 


termene de prescripţie pentru aplicarea sancţiunilor contravenţionale”. 


În ceea ce priveşte data de la care începe să curgă prescripţia dreptului de a aplica 
sancţiunea (şi nu a dreptului la acţiune, cum, în mod evident eronat, prevede legea), potrivit 
alin. (2) al art. 621, acest fapt se va produce de la data încetării practicii anticoncurenţiale. 
Pentru cazul încălcărilor legii având caracter de continuitate sau de repetabilitate, momentul 
de debut al curgerii prescripţiei va fi data încetării ultimului act sau fapt anticoncurenţial în 


cauză. 


În mod specific răspunderii contravenţionale reglementată de Legea nr. 21/1996, 
termenul de prescripţie a dreptului de a aplica sancţiunile prevăzute de lege, se întrerupe de 
la momentul în care C.C. va intreprinde orice acţiune “în scopul unei examinări preliminare 
sau în scopul declanşării unei investigații în legătură cu o anumită încălcare a legii...... 
Întreruperea termenului de prescripţie va avea efect de la data comunicării acţiunii 
întreprinse de către C.C., făcută către cel puţin un agent economic sau asociaţie de agenţi 
economici care au participat la săvârşirea încălcării legii” (a se vedea prevederile art. 627, 


alin. 1). 


Astfel de acţiuni care au un efect întreruptiv de prescripţie pot fi, potrivit enumerării 
exemplificative realizată de alin. (2) al art. 627: solicitări de informaţii, în scris, ordin al 


preşedintelui C.C. de declanşare a unei investigaţii; începerea procedurilor legale. 


Întreruperea curgerii termenului de prescripţie are, totuşi, un efect relativ, în sensul 
că acest fapt juridic îşi va produce efectele față de toti agenţii economici sau asociaţiile de 


agenţi economici care au participat la săvârşirea încălcării legii. 


Ca efect al întreruperii termenului de prescripţie, un nou termen cu o durată identică 
va începe să curgă de la data la care C.C. a întreprins una dintre acţiunile enumerate la alin. 
(2) al art. 627. Noul termen de prescripţie care început să curgă se va împlini “cel mai târziu 


în ziua în care se împlineşte perioada egală cu dublul termenului de prescripţie, aplicabil 

pentru săvârşirea încălcării în cauză, în situaţia în care Consiliul Concurenţei nu a impus nici 


una dintre sancţiunile prevăzute de prezenta lege” (art. 627, alin. 4 din Legea nr. 21/1996). 


Cât priveşte prescripţia dreptului de a cere executarea silită a sancţiunilor 
contravenţionale aplicate, în condiţiile Legii nr. 21/1996, întrucât acest act normativ nu 
conţine nici o prevedere, în această materie se va aplica dreptul comun, în sensul că 
“executarea sancțiunii amenzii contravenţionale se prescrie dacă procesul-verbal de 
constatare a contravenţiei nu a fost comunicat contravenientului în termen de o lună de la 


data aplicării sancțiunii” (art. 14 din O.G. nr. 2/2001). 


Facem precizarea că, după părerea noastră, în cazul aplicării amenzilor prin decizie a 
comisiilor ori a plenului C.C., termenul de prescripţie a executării silite a sancţiunilor 
contravenţionale aplicate se va prescrie în termen de o lună de la data emiterii deciziei 
respective (având în vedere că în astfel de situaţii actul administrativ de aplicarea a 


sancţiunii nu este procesul-verbal ci decizia emisă în baza sesizării celor în drept. 


În ceea ce priveşte prescripţia dreptului de a cere executarea silită a amenzilor 
cominatorii aplicate de C.C., în condiţiile art. 59 din Legea nr. 21/1996, în lipsa unei 
dispoziţii exprese în această lege, credem că trebuie să se aplice dreptul comun în materia 


prescripţiei creanţelor bugetare, prevăzut de Codul fiscal, respectiv termenul de 5 ani. 
XI. 3. Amenzile cominatorii reglementate de art. 59 din Legea nr. 21/1996. 


O a treia categorie de sancţiuni pe care o poate aplica C.C. agenţilor economici ori 
asociaţiilor de agenţi economici, sunt amenzile cominatorii reglementate de art. 59 din 
Legea nr. 21/1996, astfel cum a acesta a fost modificat şi compeltat prin O.U.G. nr. 
121/2003. Astfel, potrivit articolului citat, “C.C. poate obliga, prin decizie, agenții 
economici sau asociaţiile de agenţi economici la plata unor amenzi cominatorii, în sumă de 
până la 5% din cifra de afaceri (obervăm şi aici aceiaşi inconsecvenţă a legiuitorului care nu 
a stabilit, nici de această dată, o limită minimă nici măcar procentuală - n.n.) zilnică medie 
din anul financiar anterior sancționării, pentru fiecare zi de întârziere, calculată de la data 


stabilită prin decizie, pentru a-i determina: 


a) să respecte prevederile art. 1, alin. (1), ale art. 6 şi ale art. 13; 

b) să aplice măsurile enunțate printr-o decizie luată conform prevederilor art. 50, lit. 


a) şi lit. b) şi ale art. 51, alin. 2, lit. c) şi ale art. 52, alin. (1) şi (2); 


c) să furnizeze în mod complet şi corect informaţiile şi documentele care le-au fost 


cerute conform prevederilor art. 41; 
d) să se supună inspecției prevăzute la art. 42-44; 


Înainte de a trece la analiza fiecăreia din situaţiile enumerate la literele a)-d), găsim 


necesare următoarele clarificări: 


Deşi categoria amenzilor cominatorii este cunoscută dreptului românesc, singurele 
situaţii cunoscute de noi, până la aparitia Legii nr. 21/1996, în care se pot aplica amenzi 
cominatorii (adică pentru fiecare zi de întârziere) sunt cele reglementate de Codul de 
procedură civilă ori de legi speciale, cum ar fi Legea nr. 31/1990 privind societăţile 
comerciale, cu modificările şi completările ulterioare. Dar în toate celelalte situaţii, în care 
se pot aplica amenzi cominatorii, identificate de noi, acestea se vor aplica numai de către 
instanţele de judecată sesizate cu o anumită cerere (deci, au caracter judiciar) şi nu de către o 
autoritate administrativă, aşa cum este C.C. Mai mult decât atât, instanţa de judecată care a 
dispus o anumită amendă cominatorie poate, la solicitarea părții interesate să revină asupra 


ei, posibilitate care nu este evocată de Legea nr. 21/1996. 


Nici măcar actul normativ cadru (O.G. nr. 2/2001) în materia contravenţiilor nu 
reglementează problema amenzilor cominatorii, aşa încât, având în vedere ineditul acestei 


instituţii juridice, natura unor astfel de amenzi poate constitui obiect al unor controverse. 


Problema naturii juridice a amenzilor cominatorii nu este lipsită de importanţă şi de 
consecinţe practice. Astfel, se va putea pune problema dacă subiectul vizat prin astfel de 
amenzi îşi va îndeplini totuşi obligaţia care va fi reigmul juridic al amenzii aplicate: se va 
restui ea plătitorului sau nu? Dacă decizia de aplicare a unei amenzi cominatorii luată de 
oricare dintre comisiile ce funcționează în cadrul C.C., va fi contestată de cel îndreptățit, 
care va fi instanţa competentă şi care va fi regimul juridic al contestaţiei respective? Al unei 
plângeri în materie contravenţională sau al unei acţiuni în contencios administrativ? 


Amenzile cominatorii se vor putea aplica chiar dacă agentul economic sau asociaţia de 

agenţi economici vizată a mai fost sancționată anterior contravenţional pentru acelaşi tip de 


fapte? Desigur, şirul întrebărilor poate continua. 


Asumându-ne riscul de a încerca să lămurim natura şi regimul juridic al amenzilor 


cominatorii reglementate de art. 59, credem că sunt utile următoarele constatări şi observaţii: 


- Amenzile cominatorii reglementate de art. 59 se aplică celor vinovaţi de 
nerespectarea dispoziţiilor legale enumerate la literele a)-d) ale acestui articol prin decizii ale 
comisiilor de specialitate ale C.C., aceste amenzi nu au caracter contravenţional pentru că nu 
au un temei legal contravenţional. Această concluzie pare a fi susținută şi de prevederea art. 
60, alin. (3) din Legea nr. 21/1996, potrivit căruia, “sancțiunile pentru contravenţiile 
prevăzute la art. 55, lit. a) şi la art. 56, alin. (1), lit. c) precum şi amenzile cominatorii 
prevăzute la art. 59, se aplică de către comisiile Consiliului Concurenţei”. Aşadar, textul 


citat pare a face distincţie între sancțiunile pentru contravenţii şi amenzile cominatorii. 


- Amenzile cominatorii la care ne referim, deşi se aplică, aproape pentru toate 
categoriile de fapte pentru care se pot aplica şi amenzi contravenţionale, se pot aplica 
independent de aplicarea amenzilor contravenţionale, putându-se cumula cu acestea şi sunt 
concepute ca un instrument de constrângere pecuniară a subiecţilor vizaţi să-şi îndeplinească 


o anumită obligaţie administrativă de a face sau de a se abţine să facă ceva. 


- În cazul în care organul în drept constată săvârşirea unei contravenţii va fi obligat 
să aplice şi sancţiunea contravenţională, dacă legea îi dă şi o astfel de competenţă, nefiind în 
drept să aplice mai întâi amenda cominatorie şi deabia ulterior să sancţioneze contravenţia. 
Aşa fiind, în opinia noastră, amenzile cominatorii se vor aplica întotdeauna după 
sancţionarea contravenţiilor, în măsura în care există o identitate perfectă între faptele care 
sunt incrimitate ca şi contravenţii de art. 55, alin. (1) şi art. 56, şi faptele enumerate de art. 


59 pentru săvârşirea cărora se pot aplica amenzi cominatorii. 


- Competența de soluţionare a plângerilor ori a contestaţiilor privind deciziile de 
aplicare a amenzilor cominatorii, este aceea a Curţii de Apel Bucureşti, ca instanță de 
contencios administrativ, aşa cum stabileşte art. 60, alin. (4) din Legea nr. 21/1996, astfel 


cum acesta a fost completat prin O.U.G. nr. 121/2003. 

- În condiţiile art. 26, astfel cum a fost modificat prin ordonanța de urgenţă citată, 
amenzile cominatorii ca şi amenzile contravenţionale, se vor face venituri la bugetul de stat. 
Această destinaţie legală a amenzilor cominatorii ne îndreptăţeşte să credem că aceastea, 
odată percepute de către organul de executare silită a acestor categorii de creanţe bugetare, 
nu se vor mai restitui celor sancţionaţi, decât dacă decizia prin care au fost aplicate va fi fost 


anulată de către instanţa de judecată competentă. 


XI. 4. Sancţiunile comerciale ce pot fi dispuse de instanţa judecătorescă, în 


condiţiile art. 7 din Legea nr. 21/1996. 


Pentru situaţia în care măsurile luate ori sancţiunile administrative aplicate de C.C., 
în condiţiile reglementate de Legea nr. 21/1996, unui agent economic care a abuzat de 
poziţia sa dominantă pe o anumită piaţă, nu au avut rezultatul scontat, adică nu s-a realizat 
restabilirea situaţiei şi prevenirea repetării abuzului, această autoritate, sub considerentul de 
afectare gravă a unui interes public major, poate cere Curţii de Apel Bucureşti, să ordone 
măsurile adecvate pentru lichidarea poziției dominate pe piaţă a agentului economic 


respectiv (art. 7, alin. 1). 
Astfel de măsuri adecvate pot fi următoarele: 


a) invalidarea (anularea) unor contracte sau a unor clauze contractuale prin 


intermediul cărora se exploatează abuziv poziția dominantă; 


b) invalidarea actului sau a actelor de realizare a unei concentrări creatoare de 
poziţie dominantă, chiar atunci când prin actul sau actele juridice în cauză s-ar fi 
consituit o nouă persoană juridică; 

c) limitarea sau interdicţia accesului pe piață; 

d) vânzarea de active; 


e) restructurarea prin divizare a agentului economic. 


Apreciem că astfel de măsuri au o natură comercială, cu atât mai mult cu cât ele se 
vor aplica unui agent economic având calitatea subiectivă (obţinută prin determinarea legii) 
de comerciant, aşa încât, astfel de cereri din partea C.C., vor trebui judecate de către secția 
comercială a Curţii de Apel Bucureşti şi nu de cea de contencios administrativ. O astfel de 


concluzie este întărită şi de prevederea art. 6, lit. c) din Legea nr. 146/1997 privind taxele de 

Cca, 


timbru, articol potrivit căruia, “în materie comercială, se taxează următoarele cereri: b) 


cereri pentru lichidarea poziției dominate a unui agent economic”. 


În cazul în care C.C. va decide să sesizeze instanța de judecată pentru lichidarea 
poziției dominante deținută de un anumit agent economic, în condițiile art. 7, alin. (1), 
potrivit prevederilor alin. (2) al aceluiaşi articol, acest organ este obligat să precizeze, 
indicând textul legal, “măsura sau măsurile ce solicită a fi ordonate de instanță, fără a putea 
cere luarea, în cazul dedus judecății, a oricăreia dintre ele ori a tuturor, iar instanța neputând 


dispune o altă măsură decât cea sau cele la care se referă cererea. 


În măsura în care instanța de judecată sesizată de C.C. cu o cerere de lichidare a unei 
poziții dominante va găsi întemeiată respectiva cerere, va putea dispune măsurile solicitate, 
în condițiile legii, doar dacă prin aplicarea lor nu se ajunge la creşterea prețurilor, ca efect al 
aplicării respectivelor măsuri sau nu se afectează executarea obligațiilor agentului economic 


față de terțe persoane. 


Dacă subiectul de drept abuzând de poziția sa dominantă este o regie autonomă, o 
societate comercială cu capital majoritar de stat sau altă instituție ori organism public care 
realizează activități de producție, distribuție ori de servicii, fără a fi autorități publice (a se 
vedea alin. 4 al art. 7), C.C. este obligat să sesizeze în prealabil organul administrației 
publice centrale ori locale sub autoritatea căruia funcționează subiectul de drept respectiv, cu 
solicitarea de a decide măsurile ce se impun în vederea restabilirii situației şi prevenirii 
repetării abuzului, prin restructurare ori prin alte măsuri adecvate. Numai după ce s-a 
procedat în acest mod, şi organul sesizat nu a răspuns favorabil în termen de 30 de zile de la 


sesizare, C.C., va fi în drept să se adreseze instanței competente (Curtea de Apel Bucureşti). 


C.C., pentru a putea dovedi temeinicia cererii sale este dator să facă şi dovada 
specială a afectării unui interes public major prin abuzul de poziție dominantă reclamat. În 
sensul alin. 5 al art. 7, “se consideră interes public major, motivând cererea C.C. pentru 
dispunerea de măsuri extreme dintre cele prevăzute la alin. (1), securitatea publică, 
pluralitatea de agenți economici independenți, bunăstarea consumatorilor şi regulile 


prudenţiale”. 


Alin. (6) recunoaşte organului administrației publice centrale ori locale sub 


autoritatea căruia funcționează subiectele de drept avute în vedere de către alin. (4) dreptul 

de a interveni în acţiunea declanşată de C.C., credem noi, doar în interesul acestor subiecte 


de drept, în condiţiile Codului de procedură civilă. 


În fine, potrivit prevederilor alin. (7) al art. 7, calea de atac împotriva sentinţei ce va 
fi pronunţată de Curtea de Apel Bucureşti, sesizată cu o cerere de lichidare a unei poziţii 
dominante, este doar recursul la Înalta Curte de Casaţie şi Justiţie. Au legitimare procesuală 
activă în a ataca cu recurs o astfel de sentinţă: C.C., subiectele de drept vizate de măsurile 
solicitate, precum şi autorităţile publice centrale ori locale care au intervenit în proces, după 


caz. 
XI. 5. Sancţiunile penale prevăzute de Legea nr. 21/1996. 


În considerarea valorilor sociale, economice şi juridice reglementate şi ocrotite de 
legea nr. 21/1996, acest act normativ a incriminat, în mod direct sau prin trimitere la alte 


dispozitii legale, unele acte şi fapte care prezintă pericolul social al unor infracţiuni. 


Astfel, prin art. 63 (articol rămas nemodificat în urma amplei modificări şi 
completări a Legii nr. 21/1996, produse prin O.U.G. nr. 121/2003) “participarea cu intenţie 
frauduloasă şi în mod determiant a unei persoane fizice la conceperea, organizarea sau 
realizarea practicilor interzise de art. 5, alin. (1) şi de art. 6 şi care nu sunt exceptate conform 
prevederilor art. 5, alin. (2) sau ale art. 8 constituie infracțiune şi se pedepseşte cu închisoare 


de la 6 luni la 4 ani sau cu amendă. 
Acţiunea penală se pune în mişcare la sesizarea Consiliului Concurenţei. 


Instanţa judecătorească va putea dispune publicarea în presă, pe cheltuiala celui 


vinovat, a hotărârii definitive”. 


Potrivit prevederilor art. 65, “orice persoană care utilizează sau divulgă, în alte 
scopuri decât cele prevăzute de prezenta lege documente sau informaţii cu caracter de secret 
profesional, primite sau de care a luat cunoştinţă în îndeplinirea atribuţiilor de serviciu sau în 
legătură cu serviciul, răspunde potrivit legii penale, putând fi obligată şi la repararea 


prejudiciului cauzat”. 


1. Referitor la infracțiunea specială reglementată de art. 63, doctrina românească de 
dată recentă, apreciază, în mod judicios şi concludent: „considerăm că această infracţiune 


face parte din familia mare a infracţiunilor cu caracter economic, al căror obiect juridic 

generic este constituit din ansamblul relațiilor sociale a căror existenţă şi dezvoltare este 
realizată prin protecția ordinii publice economice, obiectul său juridic special reprezentându- 
l acele valori legate de jocul liber al forțelor pieţei — cererea şi oferta — a căror apărare 
asigură eficacitatea concurenţei, în vederea promovării intereselor consumatorilor (art. 1 din 


Legea nr. 21/1996)55!. 


Din punct de vedere criminologic, după părerea noastră, întrucât la săvârşirea acestei 
infracțiuni predomină activităţile de tip intelectual (mai ales în ceea ce priveşte 
componentele de concepere şi organizare) realizate, de regulă, de persoane cu nivel înalt de 
pregătire şi aflate în poziţii de decizie în ierarhia subiectelor de drept implicate (agenţi 
economici şi/sau autorităţi publice centrale ori locale), ea poate fi inclusă în categoria 


infracționalității aşa numitelor “gulere albe”. 


În ceea ce priveşte subiectul activ al acestei infracţiuni prevăzută într-o lege specială, 
el poate fi orice persoană care participă în mod determinant (adică, într-un mod substanțial şi 
decisiv) la conceperea, la organizarea sau realizarea (la una sau la toate aceste acțiuni ori 
doar la unele dintre ele) practicilor interzise de art. 5, alin. (1) şi de art. 6 şi care nu sunt 


exceptate conform prevederilor art. 5, alin. (2) sau ale art. 8. 


Desigur, astfel de persoane, de regulă, fac parte din structurile de conducere ori de 
specialitate ale agenţilor sau ale asociaţiilor de agenţi economici interesaţi şi implicaţi în 
realizarea anumitor practici anticoncurenţiale, persoane care le gândesc, organizează şi le 


pun în practică. 


În mod practic, este posibil ca această infracţiune să poată fi săvârşită de către mai 
multe persoane, în calitate de autori, atunci când: una concepe practica anticoncurenţială, 
alta o organizează iar alta o pune în practică, prin deciziile şi măsurile pe care le ia. De 
asemenea, apreciem că această infracțiune poate fi susceptibilă de a fi săvârşită şi în 


participaţie cu alte categorii de persoane având calitatea de instigatori sau complici”?. 


De remarcat şi de reținut că, prin specificul său, acest tip de infracțiune nu are şi 


subiecți pasivi determinaţi, tocmai datorită sferei foarte largi de raporturi sociale, economice 


351 E, Mihai; Concurența economică. Libertate şi constrângere juridică; Editura Luimna Lex, Bucureşti, 
2004, pag. 184. 
352 Idem. 

şi juridice pe care le poate afecta. În schimb, suntem de părere că pot exista agenţi 
economici concurenţi care vor putea fi afectați patrimonial prin săvârşirea unei astfel de 
infracţiuni şi care, dacă vor avea şi vor putea demonstra prezenţa elementelor răspunderii 
delictuale, vor putea să se constituie ca parte civilă în procesele penale declanşate în legătură 


cu această infracțiune. 


De altfel, legiuitorul a avut grijă ca să reglementeze, în mod explicit, dreptul la 
acţiune al persoanelor fizice şi/sau juridice în cazul în care sunt prejudiciate prin fapte 
anticoncurenţiale. Astfel, potrivit art. 64 din Legea nr. 21/1996, “independent de sancţiunile 
aplicate în conformitate cu prevederile prezentei legi, dreptul la acţiune al persoanelor fizice 
şi/sau juridice pentru repararea integrală a prejudiciului cauzat lor printr-o practică 


anticoncurenţială prohibită de prezenta lege rămâne rezervat”. 


Sub aspectul laturii obiective, infracțiunea pe care o analizăm este o infracţiune atât 
de pericol cât şi de rezultat, putând fi săvârşita în modalităţi diverse (concepere, organizare 
ori punere în practică). Astfel, după părerea noastră, conceperea are în vedere ansamblul de 
activități intelectuale constând, în principal, în elaborarea proiectului practicii 
anticoncurenţiale avută în vedere (studii, observaţii, elaborarea de ipoteze şi întocmirea de 
scenarii de acţiune) ţinând seama de scopurile propuse; organizarea are în vedere ansamblul 
de activităţi de stabilire a mijloacelor şi resurselor de realizare a operaţiunilor vizate precum 
şi conducerea şi supravegherea activităţii celor implicaţi; aplicarea este ansamblul de acte şi 
operaţiuni prin care comportamentul anticoncurenţial este pus în practică. Astfel de fapte 
vor putea constitui elemente constitutive ale infracțiunii reglementate de art. 65 doar dacă 
autorii lor vor avea o contribuţie deteminantă (împortantă şi decisivă) şi nu una lipsită de 


importanţă şi relevanţă, la săvâşirea lor. 


Nu este mai puţin adevărat, că în mod practic, în cadrul urmăririi penale ori în cadrul 
judecării unei astfel de infracțiuni vor putea apare dificultăți în aprecierea rolului 
determinant sau nu al uneia sau alteia dintre persoanele implicate, tocmai datorită 


impreciziunii relative a expresiei “în mod determinant”. 


Pentru existenţa infracțiunii pe care o analizăm, este necesar ca faptele 


anticoncurenţiale concepute, organizate sau realizate de către anumite persoane să nu fie 

exceptate (pe categorii sau în mod individual) de la interdicţie, în condiţiile prevederilor art. 


5, alin. (2) şi (8) din Legea nr. 21/1996. 


In ceea ce priveşte latura subiectivă, aşa cum remarca şi doctrina, această infracțiune 
nu se poate săvârşi decât cu o intenție calificată, respectiv, cu intenția de a prejudicia 


interesele legitime ale agenţilor economici concurenţi (intenţie frauduloasă). 


Cu privire la sancţionarea săvârșirii infracțiuni incrimitate de art. 63, este de reținut 
sancţiunea principală a închisorii de la 6 luni la 4 ani sau a amenzii penale. Ca o sancțiune şi 
măsură complementară, credem noi, foarte utilă, sub aspectul prevenţiei generale dar şi cel 
al prevenţiei speciale, alin. (3) al art. 63 prevede posibilitatea pe care o are instanța de 
judecată — sesizată cu judecarea unei astfel de infracțiuni — de a dispune şi publicarea, în 
presă, pe cheltuiala celui vinovat, a hotărârii definitive de condamnare la închisoare sau la 
amendă penală. O astfel de măsură, nu credem că poate fi dispusă din oficiu de către instanță 
ci doar dacă ea este cerută de C.C. ori de către procuror prin rechizitoriul în baza căruia a 


fost sesizată instanța penală. 


Aşa după cum am aratăt anterior, art. 65 incriminează ca infracţiune, prin trimitere la 
legea penală, faptele oricărei persoane de a utiliza ori de a divulga, în alte scopuri decât cele 
prevăzute de Legea nr. 21/1996, documente sau informaţii cu caracter de secret profesional, 
primite sau de care a luat cunoştinţă în îndeplinerea atribuţiilor de serviciu sau în legătură cu 
serviciul. Din păcate, trimiterea la legea penală conținută de art. 65, se pare, este mult prea 
generală, astfel încât, teoretic şi practic este destul de dificil de identificat, în mod precis şi 
exhaustiv, categoriile de infracțiuni care pot cuprinde în latura lor obiectivă elementele 


enunțate de articolul citat. 


In urma analizei efectuate, cu privire la actele normative penale care pot sancţiona 
faptele prevăzute de art. 65, apreciem că, în principiu, două pot fi infracțiunile care cuprind 


în latura lor obiectivă faptele avute în vedere. 


În primul rând, avem în vedere, dar în parte, infracţiunea de divulgare a secretului 
economic, incriminată şi pedepsită de art. 298, alin. (1) C. pen. (în formă calificată) text 
normativ potrivit căruia, “divulgarea unor date sau informaţii care nu sunt destinate 
publicităţii, de către cel care le cunoaşte datorită atribuţiilor de serviciu, dacă fapta este de 


natură să producă pagube, se pedepseşte cu închisoare de la 2 la 7 ani. Deci, latura obiectivă 

a acestei infracțiuni constă doar în acţiunea de divulgare nu şi de folosire a secretului 
comercial/profesional/economic şi este condiționată, tot în latura sa obiectivă, de producerea 


unei pagube, ca şi consecinţă directă a divulgării. 


În al doilea rând, avem în vedere infracţiunea de concurenţă neloială, 
reglementată de art. 5, litera f) din Legea nr. 11/1991 privind combaterea concurenţei 


neloiale, astfel cum a fost modificată şi completată prin legea nr. 298/2001. 


Potrivit textului articolului citat, “constituie infracțiune şi se pedepseşte cu 
închisoare de la 6 luni la 2 ani sau cu amendă de la 25.000.000 la 50.000.000 lei, (printre 
alte fapte - n.n.), divulgarea sau folosirea secretelor comerciale de către persoane aparţinând 
autorităților publice, precum şi de către persoane împuternicite de deţinătorii legitimi ai 


acestor secrete pentru a-i reprezenta în faţa autorităţilor publice”. 


După cum se poate observa din analiza comparativă a textului art. 65 din Legea nr. 
21//1996, ale art. 298 C. pen. şi ale art. 5, lit. f) din Legea nr. 11/1991, conţinutul articolului 
ultim pare a fi cel mai aproape de ipoteza art. 65, cu toate că, nici unul dintre cele două 
articole luate ca termen de comparaţie nu au în vedere, în mod explicit, şi ipoteza în care 
documentele cu caracter de secret comercial sunt utilizate sau divulgate, în alte scopuri decât 


cele permise de legea concurenţei. 


În raport cu această situaţie, într-o oarecare măsură nefirească, de lege ferenda 
credem că se impune fie sancţionarea ca infracțiune chiar prin Legea nr. 21/1996 a faptelor 
enumerate de art. 65, fie să fie completat conţinutul art. 5, lit. f) din Legea nr. 11/1991, cu 
prevederi referitoare la folosirea ori divulgarea de documente cu caracter de secret 


comercial. 


Remarcăm cu acest prilej, împrejurarea că pentru comerciantul persoană fizică, aşa 
cum acesta este definit de legislaţia în vigoare, condamnarea acestuia pentru săvârşirea 
uneia dintre infracțiunile reglementate de Legea nr. 21/1996, cu modificările şi completările 
ulterioare, poate atrage, într-o anumită situaţie, şi o altă sancţiune — extrapenală — constând 


în decăderea dintr-un anumit drept. 


Astfel, potrivit prevederilor alin. (3) al art. 59 din Legea nr. 64/1995 privind 


procedura reorganizării şi a falimentului, “nu vor putea propune un plan de reorganizare 

debitorul care, într-un interval de 5 ani anterior formulării cererilor introductive, a fost 
subiect al procedurii instituite în baza prezentei legi şi nici debitorul care a fost condamnat 
definitiv pentru: bancrută frauduloasă, gestiune frauduloasă, abuz de încredere, înşelăciune, 
delapidare, mărturie mincinoasă, infracțiuni de fals ori infracţiuni prevăzute în Legea 
concurenţei nr. 21/1996, cu modificările ulterioare”. Aşadar, o astfel de dispoziţie legală 
va antrena decăderea doar a comerciantului persoană fizică — subiect al unei proceduri de 
reorganizare — din dreptul de propune un plan de reorganizare, în urma adoptării căruia, ar 


putea să-şi continue activitatea. 

Legea nr. 11 din 29 ianuarie 1991 


privind combaterea concurenţei neloiale 


Art. 1. - Comercianţii sunt obligaţi să îşi exercite activitatea cu bună-credinţă, potrivit 
uzanțelor cinstite, cu respectarea intereselor consumatorilor şi a cerinţelor concurenţei loiale. 
(Articol modificat prin art. I, pct. 1 din L. nr. 298/2001) 

Art. 11. — În înţelesul prezentei legi: 

a) este considerată ca fiind contrară uzanțelor comerciale cinstite utilizarea în mod neloial 
a secretelor comerciale ale unui comerciant prin practici de genul neexecutării unilaterale 
a contractului sau utilizării unor proceduri neloiale, abuzului de încredere, incitării la 
delict şi achiziţionării de secrete comerciale de câtre terţii care cunoşteau că respectiva 
achiziţie implică astfel de practici, de natură să afecteze poziţia comercianților concurenţi 
pe piaţă; 

b) constituie secret comercial informaţia care, în totalitate sau în conexarea exactă a 


elementelor acesteia, nu este în general cunoscută sau nu este uşor accesibilă persoanelor 

din mediul care se ocupă în mod obişnuit cu acest gen de informaţie şi care dobândeşte o 
valoare comercială prin faptul că este secretă, iar deţinătorul a luat măsuri rezonabile, 
ținând seama de circumstanţe, pentru a fi menţinută în regim de secret; protecţia 
secretului comercial operează atâta timp cât condiţiile enunțate anterior sunt îndeplinite; 
c) constituie fond de comerţ ansamblul bunurilor mobile şi imobile, corporale şi 
necorporale (mărci, firme, embleme, brevete de invenţii, vad comercial), utilizate de un 
comerciant în vederea desfăşurării activităţii sale. 


(Articol introdus prin art. I, pct. 2 din L. nr. 298/2001) 


Art. 2. - Constituie concurenţă neloială, în sensul prezentei legi, orice act sau fapt contrar 
uzanțelor cinstite în activitatea industrială şi de comercializare a produselor, de execuţie a 
lucrărilor, precum şi de efectuare a prestărilor de servicii. 


(Articol modificat prin art. I, pct. 3 din L. nr. 298/2001) 


Art. 3. - Încâlcarea obligaţiei prevăzute la art. 1 atrage răspundere civilă, 


contravenţională ori penală, în condiţiile prezentei legi. 


Art. 4. - Constituie contravenţii următoarele fapte, dacă nu sunt săvârşite în astfel de 
condiţii încât să fie considerate, potrivit legii penale, infracțiuni: 

a) oferirea serviciilor de câtre salariatul exclusiv al unui comerciant unui concurent ori 
acceptarea unei asemenea oferte; 

b) divulgarea, achiziţionarea sau folosirea unui secret comercial de câtre un comerciant 
sau un salariat al acestuia, fără consimțământul deţinătorului legitim al respectivului 
secret comercial şi într-un mod contrar uzanțelor comerciale cinstite; 

c) încheierea de contracte prin care un comerciant asigură predarea unei mâărfi sau 
executarea unor prestații în mod avantajos, cu condiţia aducerii de câtre client a altor 
cumpărători cu carecomerciantul ar urma să încheie contracte asemănătoare; 

d) comunicarea sau răspândirea în public de câtre un comerciant de afirmaţii asupra 
întreprinderii sale sau activităţii acesteia, menite să inducă în eroare şi să îi creeze o 


situaţie de favoare în dauna unor concurenţi; 

e) comunicarea, chiar făcută confidenţial, sau răspândirea de câtre un comerciant de 
afirmaţii mincinoase asupra unui concurent sau asupra mârfurilor/serviciilor sale, 
afirmaţii de natură să dăuneze bunului mers al întreprinderii concurente; 

f) oferirea, promiterea sau acordarea — mijlocit sau nemijlocit — de daruri ori alte avantaje 
salariatului unui comerciant sau reprezentanţilor acestuia, pentru ca prin purtare neloială 
să poată afla procedeele sale industriale, pentru a cunoaşte sau a folosi clientela sa ori 
pentru a obține alt folos pentru sine ori pentru altă persoană în dauna unui concurent; 

g) deturnarea clientelei unui comerciant prin folosirea legăturilor stabilite cu această 
clientelă în cadrul funcţiei deţinute anterior la acel comerciant; 

h) concedierea sau atragerea unor salariaţi ai unui comerciant în scopul înfiinţării unei 
societăți concurente care să capteze clienţii acelui comerciant sau angajarea salariaţilor 
unui comerciant în scopul dezorganizârii activităţii sale. 

Contravenţiile prevăzute la lit. a)—c) se sancţionează cu amendă de la 10.000.000 
lei la 100.000.000 lei, iar cele prevăzute la lit. d)—h), cu amendă de la 15.000.000 lei la 
150.000.000 lei. Actualizarea cuantumului amenzilor se face prin hotărâre a Guvernului, 
în funcţie de rata inflației. 

Sancţiunea poate fi aplicată şi persoanelor juridice. 

Contravenţiile se constată, la sesizarea părții vătămate, a camerelor de comerţ şi 
industrie sau din oficiu, de câtre personalul de control împuternicit în acest scop de 
Oficiul Concurenţei, care aplică şi amenda. 

În cazurile de concurenţă neloială ce afectează în mod semnificativ funcţionarea 
concurenţei pe piaţa relevantă afectată Oficiul Concurenţei va sesiza Consiliul 
Concurenţei pentru soluţionarea cazului în conformitate cu dispoziţiile Legii concurenţei 
nr. 21/1996. 

Oficiul Concurenţei va transmite camerelor de comerţ şi industrie teritoriale actele 
de decizie adoptate pentru cazurile de concurenţă neloială care constituie contravenţie, 
conform prevederilor prezentei legi. 

Prevederile alin. 1 se completează cu dispoziţiile Legii nr. 32/1968 privind 
stabilirea şi sancţionarea contravenţiilor, cu modificările şi completările ulterioare, cu 
excepţia art. 13 şi art. 25—27. Termenul de prescripţie este de 3 ani. 


(Articol modificat prin art. I, pct. 4 din L. nr. 298/2001) 

Art. 5. - Constituie infracţiune şi se pedepseşte cu închisoare de la 6 luni la 2 ani sau cu 
amendă de la 25.000.000 lei la 50.000.000 lei: 

a) folosirea unei firme, invenţii, mărci, indicaţii geografice, unui desen sau model 
industrial, unor topografii ale unui circuit integrat, unei embleme sau unui ambalaj de 
natură să producă confuzie cu cele folosite legitim de alt comerciant; 

b) punerea în circulaţie de mărfuri contrafăcute şi/sau pirat, a căror comercializare aduce 
atingere titularului mărcii şi induce în eroare consumatorul asupra calității 
produsului/serviciului; 

c) folosirea în scop comercial a rezultatelor unor experimentări a căror obţinere a 
necesitat un efort considerabil sau a altor informaţii secrete în legătură cu acestea, 
transmise autorităților competente în scopul obținerii autorizaţiilor de comercializare a 
produselor farmaceutice sau a produselor chimice destinate agriculturii, care conţin 
compuşi chimici noi; 

d) divulgarea unor informaţii prevăzute la lit. c), cu excepția situaţiilor în care 
dezvâluirea acestor informaţii este necesară pentru protecția publicului sau cu excepția 
cazului în care s-au luat măsuri pentru a se asigura că informaţiile sunt protejate contra 
exploatării neloiale în comerţ, dacă aceste informaţii provin de la autorităţile competente; 
e) divulgarea, achiziţionarea sau utilizarea secretului comercial de câtre terţi, fără 
consimţământul deţinătorului sâu legitim, ca rezultat al unei acţiuni de spionaj comercial 
sau industrial; 

f) divulgarea sau folosirea secretelor comerciale de câtre persoane aparţinând autorităților 
publice, precum şi de câtre persoane împuternicite de deţinătorii legitimi ai acestor 
secrete pentru a-i reprezenta în faţa autorităților publice; 

g) producerea în orice mod, importul, exportul, depozitarea, oferirea spre vânzare sau 
vânzarea unor mârfuri/servicii purtând menţiuni false privind brevetele de invenţii, 
mărcile, indicaţiile geografice, desenele sau modelele industriale, topografiile de circuite 
integrate, alte tipuri de proprietate intelectuală cum ar fi aspectul exterior al firmei, 
designul vitrinelor sau cel vestimentar al personalului, mijloacele publicitare şi altele 


asemenea, originea şi caracteristicile mărfurilor, precum şi cu privire la numele 

producătorului sau al comerciantului, în scopul de a-i induce în eroare pe ceilalţi 
comercianţi şi pe beneficiari. 

Prin menţiuni false asupra originii mărfurilor, în sensul alin. 1 lit. g), se înţelege 
orice indicaţii de natură a face să se creadă că mărfurile au fost produse într-o anumită 
localitate, într-un anumit teritoriu sau într-un anumit stat. Nu se socoteşte menţiune falsă 
asupra originii mărfurilor denumirea unui produs al cărui nume a devenit generic şi 
indică în comerţ numai natura lui, în afară de cazul în care denumirea este însoțită de o 
menţiune care ar putea face să se creadă că are acea origine. 


(Articol modificat prin art. I, pct. 5 din L. nr. 298/2001) 


Art. 6. - Persoana care săvârşeşte un act de concurenţă neloială va fi obligată să înceteze 
sau să înlăture actul, să restituie documentele confidențiale însuşite în mod ilicit de la 
deținătorul lor legitim şi, după caz, să plătească despăgubiri pentru daunele pricinuite, 
conform legislaţiei în vigoare. 


(Articol modificat prin art. I, pct. 6 din L. nr. 298/2001) 


Art. 7. - Acţiunile izvorând dintr-un act de concurenţă neloială sunt de competenţa 
tribunalului locului săvârşirii faptei sau în a cârui rază teritorială se găeşte sediul 
pârâtului sau inculpatului; în lipsa unui sediu este competent tribunalul domiciliului 
pârâtului sau inculpatului. 

La cererea deținătorului legitim al secretului comercial instanța poate dispune măsuri 
de interzicere a exploatării industriale şi/sau comerciale a produselor rezultate din însuşirea 
ilicită a secretului comercial sau distrugerea acestor produse. Interdicţia încetează atunci 
când informaţia protejată a devenit publică. 


(Alineat introdus prin art. I, pct. 7 din L. nr. 298/2001) 


Art. 8. - Acţiunea penală în cazurile prevăzute la art. 5 se pune în mişcare la plângerea 
părții vătămate ori la sesizarea camerei de comerţ şi industrie teritoriale sau a altei 
organizaţii profesionale ori la sesizarea persoanelor împuternicite de Oficiul Concurenţei. 

În aplicarea prezentei legi Oficiul Concurenţei va avea puterile de investigaţie 


prevăzute la art. 39-46 din Legea concurenţei nr. 21/1996. 

(Articol modificat prin art. I, pct. 8 din L. nr. 298/2001) 


Art. 9. - Dacă vreuna dintre faptele prevăzute de art. 4 sau 5 cauzează daune patrimoniale 
sau morale, cel prejudiciat este în drept să se adreseze instanţei competente cu acţiune în 
răspundere civilă corespunzătoare. 

Dacă fapta prevăzută de această lege a fost săvârşită de un salariat în cursul 
exercitării atribuţiilor sale de serviciu, comerciantul va răspunde solidar cu salariatul 
pentru pagubele pricinuite, afară de cazul în care va putea dovedi că, potrivit uzanțelor, 
nu era în măsură să prevină comiterea faptei. 

Persoanele care au creat împreună prejudiciul răspund solidar pentru actele sau 
faptele de concurenţă neloială săvârşite. 

Pentru luarea unei măsuri ce nu suferă amânare se pot aplica dispoziţiile art. 581 


şi art. 582 din Codul de procedura civilă. 


Art. 10. - Prin hotărârea dată asupra fondului, instanța poate dispune ca mărfurile 
sechestrate să fie vândute, după distrugerea falselor menţiuni. 
Din suma obţinută în urma vânzării se vor acoperi mai întâi despăgubirile 


acordate. 


Art. 11. - O dată cu condamnarea ori obligarea la încetarea faptei ilicite sau repararea 


daunei, instanţa poate obliga la publicarea hotărârii, în presă, pe cheltuiala făptuitorului. 
Art. 12. - Dreptul la acţiune prevăzut de art. 9 se prescrie în termen de un an de la data la 
care păgubitul a cunoscut sau ar fi trebuit să cunoască dauna şi pe cel care a cauzat-o, dar 


nu mai târziu de 3 ani de la data săvârşirii faptei. 


Art. 13. - Dispoziţiile prezentei legi se completează cu prevederile Codului de procedură 


civilă sau, după caz, ale Codului de procedură penală. 


Art. 14. - Dispoziţiile prezentei legi se aplică şi persoanelor fizice sau juridice străine 


care săvârşeşc acte de concurenţă neloială pe teritoriul României. 

Art. 15. - Prezenta lege intră în vigoare la data publicării ei în Monitorul Oficial al 


României. 


Legea a fost publicată în Monitorul Oficial nr. 24 din 30 ianuarie 1991 


Legea nr. 21 din 10 aprilie 1996 


privind legea concurenţei 


Capitolul I Dispoziţii generale 

Capitolul II Practici anticoncurențiale 

Capitolul III Concentrarea economică 

Capitolul IV Consiliul Concurenţei şi Oficiul Concurenţei 
Capitolul V Procedura de investigare şi de luare a deciziilor 
Capitolul VI Sancţiuni 


Capitolul VII Dispoziţii comune şi finale 


Capitolul I 
Dispoziţii generale 
Art. 1. - Prezenta lege are drept scop protecția, menţinerea şi stimularea concurenţei şi a 


unui mediu concurenţial normal, în vederea promovării intereselor consumatorilor. 

Art. 2. - (1) Dispoziţiile prezentei legi se aplică actelor şi faptelor care au sau pot avea ca 
efect restrângerea, împiedicarea sau denaturarea concurenţei săvârşite de: 

a) agenţi economici sau asociaţii de agenţi economici - persoane fizice sau juridice- de 
cetăţenie, respectiv de naţionalitate română sau străină, denumiți în continuare agenţi 
economici; 

b) organele administraţiei publice centrale sau locale, în măsura în care acestea, prin 
deciziile emise sau prin reglementările adoptate, intervin în operațiuni de piaţă, 
influențând direct sau indirect concurenţa, cu excepţia situaţiilor când asemenea măsuri 
sunt luate în aplicarea altor legi sau pentru apararea unui interes public major. 

(2) Când agenţii economici, determinaţi conform alin. (1) lit.a), participă la o grupare 
realizată pe cale convenţională prin acord, înţelegere, pact, protocol, contract şi altele 
asemenea, fie ea explicită, publică ori ocultă, secretă, dar fără personalitate juridică şi 
indiferent de formă - antantă, coaliție, grup, bloc, federaţie şi altele asemenea -, pentru 
actele şi faptele prevăzute la alin. (1), săvârşite în cadrul participării la o asemenea 
grupare, dispoziţiile prezentei legi se aplică fiecărui agent economic, ţinând seama de 
principiul proporționalităţii. 

(3) Dispoziţiile prezentei legi se aplică actelor şi faptelor prevăzute la alin. (1), când sunt 
săvârşite pe teritoriul României, precum şi celor săvârşite în afara teritoriului ţării, atunci 
când se produc efecte pe teritoriul României. 

(4) Prezenta lege nu se aplică: 

a) pieţei muncii şi relaţiilor de muncă; 

b) pieţei monetare şi pieţei titlurilor de valoare, în măsura în care libera concurenţă pe 


aceste pieţe face obiectul unor reglementări speciale. 


Art. 3. - Administrarea prezentei legi şi punerea ei în aplicare sunt încredințate 
Consiliului Concurenţei, ca autoritate administrativă autonomă, învestită în acest scop, în 
condiţiile, modalitățile şi limitele stabilite prin dispoziţiile ce urmează. 


(articol modificat prin art. I, pct. 1 din O.U.G. nr. 121/2003) 

Art. 4. - (1) Preţurile produselor şi tarifele serviciilor şi lucrărilor se determină în mod 
liber prin concurenţă, pe baza cererii şi ofertei. Preţurile şi tarifele practicate în cadrul 
unor activități cu caracter de monopol natural sau al unor activităţi economice, stabilite 
prin lege, se stabilesc şi se ajustează cu avizul Ministerului Finanţelor Publice, cu 
excepția celor pentru care, prin legi speciale, sunt prevăzute alte competenţe. 

(alineat modificat prin art. I, pct. 2 din O.U.G. nr. 121/2003, ulterior modificat 
prin art. unic, pct. 2 din Legea nr. 184/2004) 
(2) În sectoarele economice sau pe pieţele unde concurenţa este exclusă sau substanţial 
restrânsă prin efectul unei legi sau datorită existenţei unei poziţii de monopol, Guvernul 
poate, prin hotărâre, să instituie forme corespunzătoare de control al preţurilor pentru o 
perioadă de cel mult 3 ani, care poate fi prelungită succesiv pe durate de câte cel mult un 
an, dacă împrejurările care au justificat adoptarea respectivei hotărâri continuă să existe. 
(3) Pentru sectoare economice determinate şi în împrejurări excepţionale, precum: situaţii 
de criză, dezechilibru major între cerere şi ofertă şi disfuncționalitate evidentă a pieţei, 
Guvernul poate dispune măsuri cu caracter temporar pentru combaterea creşterii excesive 
a preţurilor sau chiar blocarea acestora. Asemenea măsuri pot fi adoptate prin hotărâre 
pentru o perioadă de 6 luni, care poate fi prelungită succesiv pentru durate de câte cel 
mult 3 luni, cât timp persistă împrejurările care au determinat adoptarea respectivei 
hotărâri. 
(4) Intervenţia Guvernului în situaţiile prevăzute la alin. (2) şi (3) se face cu avizul 


Consiliului Concurenţei. 


Capitolul II 
Practici anticoncurenţiale 

Art. 5. - (1) Sunt interzise orice înţelegeri exprese sau tacite între agenţii economici ori 
asociaţiile de agenţi economici, orice decizii luate de asociaţiile de agenţi economici şi 
orice practici concertate, care au ca obiect sau pot avea ca efect restrângerea, 
împiedicarea ori denaturarea concurenţei pe piaţa românească sau pe o parte a acesteia, în 
special cele care urmăresc: 

a) fixarea concertată, în mod direct sau indirect, a preţurilor de vânzare ori de cumpărare, 


a tarifelor, a rabaturilor, a adaosurilor, precum şi a oricăror alte condiţii comerciale; 

b) limitarea sau controlul producţiei, distribuţiei, dezvoltării tehnologice ori investiţiilor; 
c) împărțirea pieţelor de desfacere sau a surselor de aprovizionare, pe criteriu teritorial, al 
volumului de vânzări şi achiziţii ori pe alte criterii; 

d) aplicarea, în privinţa partenerilor comerciali, a unor condiţii inegale la prestații 
echivalente, provocând în acest fel, unora dintre ei, un dezavantaj în poziția 
concurenţială; 

e) condiţionarea încheierii unor contracte de acceptare de către parteneri a unor clauze 
stipulând prestații suplimentare care, nici prin natura lor şi nici conform uzanțelor 
comerciale, nu au legătură cu obiectul acestor contracte; 

f) participarea, în mod concertat, cu oferte trucate la licitaţii sau la orice alte forme de 
concurs de oferte; 

g) eliminarea de pe piaţă a altor concurenţi, limitarea sau împiedicarea accesului pe piaţă 
şi a libertăţii exercitării concurenţei de către alți agenţi economici, precum şi înțelegerile 
de a nu cumpăra de la sau de a nu vinde către anumiţi agenţi economici fără o justificare 
rezonabilă. 

(2) Pot fi exceptate de la interdicția stabilită la alin. (1) înțelegerile, deciziile luate de 
asociațiile de agenţi economici sau practicile concertate care îndeplinesc cumulativ 
condiţiile de la lit. a)-d) şi una dintre condiţiile de la lit. e), după cum urmează: 

a) efectele pozitive prevalează asupra celor negative sau sunt suficiente pentru a 
compensa restrângerea concurenţei provocată de respectivele înţelegeri, decizii luate de 
asociaţiile de agenţi economici sau practici concertate; 

b) beneficiarilor sau consumatorilor li se asigură un avantaj corespunzător celui realizat 
de părțile la respectiva înţelegere, decizie luată de către o asociaţie de agenţi economici 
sau practică concertată; 

c) eventualele restrângeri ale concurenţei sunt indispensabile pentru obţinerea avantajelor 
scontate, iar prin respectiva înţelegere, decizie luată de către o asociaţie de ageriţi 
economici sau practică concertată părților nu li se impun restricţii care nu sunt necesare 
pentru realizarea obiectivelor enumerate la lit. e); 

d) respectiva înţelegere, decizie luată de o asociaţie de agenţi economici sau practica 


concertată nu dă agenţilor economici sau asociaţiilor de agenţi economici posibilitatea de 

a elimina concurenţa de pe o parte substanţială a pieţei produselor ori serviciilor la care 
se referă; 
e) înțelegerea, decizia luată de o asociaţie de agenţi economici sau practica concertată în 
cauză contribuie ori poate contribui la: 
1. ameliorarea producţiei ori distribuţiei de produse, executării de lucrări ori prestărilor de 
servicii; 
2. promovarea progresului tehnic sau economic, îmbunătățirea calităţii produselor şi 
serviciilor; 
3. întărirea poziţiilor concurenţiale ale întreprinderilor mici şi mijlocii pe piaţa internă; 
4. practicarea în mod durabil a unor preţuri substanţial mai reduse pentru consumatori. 
(3) Regimul exceptării sub formă de dispensă, al deciziei de acordare a acesteia, 
termenele, informaţiile de prezentat, durata şi condiţiile dispensei se stabilesc de către 
Consiliul Concurenţei, prin regulamente şi instrucțiuni. Beneficiul exceptării prevăzut la 
alin. (2) se acordă prin decizie a Consiliului Concurenţei pentru cazuri individuale de 
înţelegeri, decizii luate de asociaţii de agenţi economici sau practici concertate şi se 
stabileşte prin regulamente ale Consiliului Concurenţei pentru cazurile de exceptare pe 
categorii de înţelegeri, decizii ale asociaţiilor de agenţi economici sau practici concertate. 
Agenţii economici sau asociaţiile de agenți economici pot solicita Consiliului 
Concurenţei dispensă, probând îndeplinirea condiţiilor stabilite la alin. (2). 

(alineat modificat prin art. unic, pct. 3 din Legea nr. 184/2004) 
(4) Categoriile de înţelegeri, deciziile luate de asociaţiile de agenţi economici şi practici 
concertate, exceptate prin aplicarea prevederilor alin. (2), precum şi condiţiile şi criteriile 
de încadrare pe categorii de acordare şi de retragere a beneficiului exceptării se stabilesc 
de Consiliul Concurenţei, prin regulament. 

(alineat modificat prin art. unic, pct. 3 din Legea nr. 184/2004) 
(5) Înţelegerile, deciziile luate de asociaţiile de agenţi economici şi practicile concertate 
care se încadrează în vreuna dintre categoriile exceptate prin aplicarea prevederilor alin. 
(2) şi stabilite prin prevederile alin. (3) sunt considerate legale, fără obligaţia notificări 


sau obţinereii unei decizii din partea Consiliului Concurenţei. 

Agenţii economici sau asociaţiile de agenţi economici, care se prevalează de beneficiul 
exceptării pe categorii, sunt ţinuţi să facă dovada îndeplinirii condiţiilor şi criteriilor 
prevăzute la alin. (3) şi (4). 

(alineat modificat prin art. unic, pct. 3 din Legea nr. 184/2004) 
(6) Deciziile de acordare a dispenselor pentru înţelegeri, decizii ale asociaţiilor de agenţi 
economici ori practici concertate, emise în aplicarea prevederilor alin. (3), vor prevedea 
data de la care se aplică, durata pentru care este acordată dispensa, precum şi condiţiile şi 
obligaţiile ce trebuie respectate de către beneficiari. 
(7) Dispensa acordată conform alin. (6) pentru o înţelegere, decizie luată de o asociaţie de 
agenţi economici ori practică concertată poate fi reînnoită, la cerere, dacă sunt satisfăcute 
în continuare condiţiile cerute, şi poate fi revocată dacă condiţiile în care a fost acordată 
nu mai corespund; decizia de acordare a dispensei este nulă dacă a fost acordată pe baza 
unor informaţii false, inexacte ori incomplete în raport cu cele solicitate. 

(articol modificat prin art. I, pct. 3 din O.U.G. nr. 121/2003, ulterior modificat 
prin art. unic, pct. 3 din Legea nr. 184/2004) 


Art. 6. - Este interzisă folosirea în mod abuziv a unei poziţii dominante deţinute de către 
unul sau mai mulți agenţi economici pe piaţa românească ori pe o parte substanţială a 
acesteia, prin recurgerea la fapte anticoncurenţiale, care au ca obiect sau pot avea ca efect 
afectarea activităţii economice ori prejudicierea consumatorilor. Asemenea practici 
abuzive pot consta, în special, în: 
(partea introductivă modificată prin art. unic, pct. 4 din Legea nr. 184/2004) 

a) impunerea, în mod direct sau indirect, a preţurilor de vânzare sau de cumpărare, a 
tarifelor ori a altor clauze contractuale inechitabile şi refuzul de a trata cu anumiţi 
furnizori sau beneficiari; 

b) limitarea producţiei, distribuției sau dezvoltării tehnologice în dezavantajul 
utilizatorilor ori consumatorilor; 

c) aplicarea, în privinţa partenerilor comerciali, a unor condiţii inegale la prestații 
echivalente, provocând în acest fel, unora dintre ei, un dezavantaj în poziţia 


concurenţială; 

d) condiţionarea încheierii unor contracte de acceptare, de către parteneri, a unor clauze 
stipulând prestații suplimentare care, nici prin natura lor şi nici conform uzanțelor 
comerciale, nu au legătură cu obiectul acestor contracte; 

e) realizarea de importuri fără competiţie de oferte şi tratative tehnico-comerciale uzuale, 
în cazul produselor şi serviciilor care determină nivelul general al preţurilor şi tarifelor în 
economie; 

f) practicarea unor preţuri excesive sau practicarea unor preţuri de ruinare, în scopul 
înlăturării concurenţilor sau vânzarea la export sub costul de producţie, cu acoperirea 
diferenţelor prin impunerea unor preţuri majorate consumatorilor interni; 

g) exploatarea stării de dependenţă în care se găseşte un alt agent economic faţă de un 
asemenea agent sau agenţi economici şi care nu dispune de o soluție alternativă în 
condiţii echivalente, precum şi ruperea relațiilor contractuale pentru singurul motiv că 
partenerul refuză să se supună unor condiţii comerciale nejustificate. 


(articol modificat prin art. I, pct. 4 din O.U.G. nr. 121/2003) 


Art. 7. - (1) Dacă, prin măsurile luate şi prin sancțiunile aplicate de Consiliul 
Concurenţei, conform prevederilor cap. IV-VI, unui agent economic abuzând de poziția 
sa dominantă, nu se obţin restabilirea situației şi prevenirea repetării abuzului, Consiliul 
Concurenţei, pentru motiv de afectare gravă a unui interes public major, poate cere Curţii 
de Apel Bucureşti să ordone măsurile adecvate pentru lichidarea poziţiei dominante pe 
piaţă a acestuia, instanţa judecătorească putând dispune, după caz: 

a) invalidarea unor contracte sau a unor clauze contractuale prin intermediul cărora se 
exploatează abuziv poziţia dominantă; 

b) invalidarea actului sau a actelor de realizare a unei concentrări creatoare de poziţie 
dominantă, chiar atunci când prin actul sau actele juridice în cauză s-ar fi constituit o 
nouă persoană juridică; 

c) limitarea sau interdicția accesului pe piaţă; 

d) vânzarea de active; 

e) restructurarea prin divizare a agentului economic. 

(2) Consiliul Concurenţei trebuie să specifice, prin trimitere la textul legal, măsura sau 


măsurile ce solicită a fi ordonate de instanţă, fără a putea cere luarea, în cazul dedus 

Judecăţii, a oricăreia dintre ele ori a tuturor, iar instanţa neputând dispune o altă măsură 
decât cea sau cele la care se referă cererea. 

(3) Instanţa judecătorească va putea ordona una sau mai multe dintre măsurile prevăzute 
la alin. (1) numai sub condiţia să fie evitată orice creştere a preţurilor din această cauză 
sau afectarea executării de către agentul economic a obligaţiilor asumate faţă de terți. 

(4) În cazul regiilor autonome, al societăţilor comerciale la care participarea statului este 
majoritară, precum şi al unor instituţii sau altor organisme publice care realizează 
activități de producţie, distribuţie ori servicii, dar fără ca prin aceasta să exercite 
prerogative de autoritate publică, Consiliul Concurenţei va sesiza, în prealabil, organul 
competent al administraţiei publice centrale sau locale, pentru a decide corespunzător în 
vederea restabilirii situaţiei şi prevenirii repetării abuzului, prin restructurare ori prin alte 
modalități adecvate situației, putând sesiza Curtea de Apel Bucureşti numai în cazul 
neluării de către organul administrativ a unei decizii corespunzătoare în termen de 30 de 
zile de la sesizare. 

(5) Se consideră interes public major, motivând cererea Consiliului Concurenţei pentru 
dispunerea de măsuri extreme dintre cele prevăzute la alin. (1), securitatea publică, 
pluralitatea de agenți economici independenţi, bunăstarea consumatorilor şi regulile 
prudenţiale. Sarcina probei afectării grave a unui interes public major incumbă 
Consiliului Concurenţei. 

(6) Pentru situaţiile prevăzute la alin. (4), organul competent al administraţiei publice 
poate interveni în proces conform regulilor din Codul de procedură civilă. 

(7) Împotriva sentinţei Curţii de Apel Bucureşti, sesizată conform alin. (1) sau (4), pot 
introduce recurs la înalta Curte de Casaţie şi Justiţie Consiliul Concurenţei, agenţii 
economici supuşi măsurilor dispuse prin aceasta, precum şi, în situaţiile prevăzute la alin. 
(4), organul competent al administraţiei publice. 


(articol modificat prin art. I, pet. 5 din O.U.G. nr. 121/2003) 


Art. 8. - (1) Prevederile art. 5 nu se aplică în cazul agenţilor economici sau grupărilor de 
agenţi economici la care cifra de afaceri pentru exerciţiul financiar precedent recurgerii la 
comportamente susceptibile a fi calificate practici anticoncurenţiale nu depăşeşte un 


plafon stabilit anual de către Consiliul Concurenţei şi: 

- cota de piaţă totală a agenţilor economici implicaţi în înţelegerea, decizia asociaţiei de 
agenţi economici sau practica concertată nu depăşeşte 5% pe nici una dintre pieţele 
relevante afectate, în cazul înțelegerilor, deciziilor luate de asociaţiile de agenţi 
economici sau practicilor concertate dintre agenţii economici concurenţi; sau 

- cota de piaţă a fiecărui agent economic implicat în înţelegerea, decizia asociaţiei de 
agenţi economici sau practica concertată nu depăşeşte 10% pe nici una dintre pieţele 
relevante afectate, în cazul înțelegerilor, deciziilor luate de asociaţiile de agenţi 
economici sau practicilor concertate dintre agenţii economici care nu sunt concurenţi. 

(2) Limitele prevăzute la alin. (1) nu sunt aplicabile practicilor anticoncurenţiale interzise 
prin prevederile art. 5, atunci când acestea privesc preţuri, tarife, acorduri de partajare a 
pieţei sau licitaţii. 


(articol modificat prin art. I, pct. 6 din O.U.G. nr. 121/2003) 


Art. 9. - (1) Sunt interzise orice acţiuni ale organelor administraţiei publice centrale sau 
locale, având ca obiect sau putând avea ca efect restrângerea, împiedicarea sau 
denaturarea concurenţei, în special: 
a) să ia decizii care limitează libertatea comerțului sau autonomia agenţilor economici, ce 
se exercită cu respectarea reglementărilor legale; 
b) să stabilească condiţii discriminatorii pentru activitatea agenţilor economici. 
(2) Dispoziţiile alin. (1) nu fac obiectul aplicării excepţiei stabilite la art. 2 alin.(1) lit. b); 
(3) În cazul în care organele administraţiei publice centrale sau locale nu se conformează 
deciziei Consiliului Concurenţei, acesta are posibilitatea de a ataca acţiunea la Curtea de 
Apel Bucureşti. 

(alineat introdus prin art. I, pct. 7 din O.U.G. nr. 121/2003) 


Art. 10. - Organele administraţiei publice centrale şi locale, precum şi alte instituţii 
abilitate prin lege să restructureze prin fuziune sau divizare regiile autonome, societăţile 
comerciale în care participarea statului este majoritară sau alte persoane juridice de stat 
care realizează activități de producție, distribuţie ori servicii, vor solicita Consiliului 
Concurenţei aviz cu privire la crearea şi îmbunătățirea climatului concurenţial în 


economie realizabil prin restructurarea vizată, cu reducerea dimensiunilor agenţilor 

economici în condiţiile conservării economiilor de scară şi cu creşterea numărului 
agenţilor economici care oferă bunuri sau servicii de acelaşi fel sau substituibile. 


(articol abrogat prin art. I, pct. 8 din O.U.G. nr. 121/2003) 


Capitolul III 

Concentrarea economică 
Art. 11. - (1) Concentrarea economică se realizează prin orice act juridic, indiferent de 
forma acestuia şi care, fie operează transferul proprietăţii sau al folosinţei asupra 
totalităţii ori a unei părţi a bunurilor, drepturilor şi obligaţiilor unui agent economic, fie 
are ca obiect sau ca efect să permită unui agent economic ori unei grupări de agenţi 
economici de a exercita, direct sau indirect, o influenţă determinantă asupra unui alt agent 
economic sau mai multor alți agenţi economici. 
(2) O operaţiune de concentrare economică are loc atunci când: 
a) doi sau mai mulţi agenţi economici, anterior independenţi, fuzionează; 
b) una sau mai multe persoane care deţin deja controlul cel puţin asupra unui agent 
economic ori unul sau mai mulţi agenţi economici dobândesc, direct sau indirect, 
controlul asupra unuia sau mai multor alți agenţi economici ori asupra unor părți ale 
acestora, fie prin luare de participare la capital, fie prin cumpărare de elemente de activ, 
prin contract sau prin alte mijloace. 
(3) Operațiunile de asociere, având ca obiect sau ca efect coordonarea comportamentului 
concurenţial al agenţilor economici participanţi care rămân independenţi, nu constituie 
concentrare prin dobândirea controlului, chiar când asemenea operaţiuni ar consta în 
crearea de entități economice comune. Dacă entitatea economică comună este o persoană 
juridică îndeplinind statornic toate funcțiile unei entităţi economice autonome, fără însă a 
realiza o coordonare a comportamentul concurenţial fie între agenţi economici fondatori, 
fie între ea şi aceştia, operaţiunea este o concentrare în sensul prevederilor alin. (2) lit. b). 
(4) În sensul prezentei legi, controlul decurge din drepturi, contracte sau orice alte 
elemente care conferă, fiecare în parte ori luate împreună şi ţinând seama de 
circumstanţele de fapt sau de drept, posibilitatea de a exercita o influenţă determinantă 


asupra unui agent economic, în special din: 

a) drepturi de proprietate sau de folosință asupra totalităţii ori a unei părţi a bunurilor 
unui agent economic; 
b) drepturi sau contracte care conferă o influență determinantă asupra constituirii, 
deliberărilor ori deciziilor organelor unui agent economic. 

(alineat modificat prin art. I, pct. 9 din O.U.G. nr. 121/2003) 
(5) Controlul este dobândit, conform prevederilor alin. (2)-(4), de către persoana sau 
persoanele ori de către agenţii economici care sunt titulari ai drepturilor ori beneficiari ai 
contractelor menţionate la alin. (4) sau care, fără a fi titulari ai unor asemenea drepturi ori 
contracte, au puterea de a exercita influenţa determinantă conferită de acestea. 


(alineat modificat prin art. I, pct. 10 din O.U.G. nr. 121/2003) 


Art. 12. - Nu constituie o operaţiune de concentrare economică situaţiile în care: 
a) controlul este dobândit şi exercitat de către un lichidator desemnat prin hotărâre 
judecătorească sau de către o altă persoană mandatată de autoritatea publică pentru 
îndeplinirea unei proceduri de încetare de plăţi, redresare, concordat, lichidare judiciară, 
urmărire silită sau altă procedură similară; 
b) băncile şi alte instituţii de credit, instituţiile financiare şi societăţile financiare, 
societățile de servicii de investiţii financiare sau societăţile de asigurare şi reasigurare, a 
căror activitate normală include tranzacţii şi negocieri de titluri pe cont propriu sau pe 
contul terţilor, deţin, cu titlu temporar, participări de capital la un agent economic pe care 
le-au dobândit în vederea revânzării tor, cât timp ele nu exercită drepturile de vot aferente 
acestor participări astfel încât să determine comportamentul concurenţial al respectivului 
agent economic ori le exercită numai în vederea revânzării acestei participări, cu condiţia 
ca revânzarea respectivei participări să intervină în termen de un an calculat de la data 
dobândirii; la cerere, Consiliul Concurenţei poate proroga termenul, dacă solicitantul 
dovedeşte că revânzarea participării dobândite nu a fost rezonabil posibilă în termenul 
fixat; 

(literă modificată prin art. I, pct. 11 din O.U.G. nr. 121/2003) 
c) controlul este dobândit de persoanele sau agenţii economici menţionaţi la art. 11 alin. 
(2) lit. b), cu condiţia ca drepturile de vot aferente participării deţinute să nu fie 


exercitate, mai ales la numirea de membri în organele de administrare, conducere 

executivă, supraveghere şi control ale agentului economic la care deţin participarea, decât 
în scopul salvgardării valorii integrale a acestei investiţii, fără a determina direct sau 
indirect comportamentul concurenţial al agentului economic controlat; 

(literă modificată prin art. I, pct. 11 din O.U.G. nr. 121/2003) 
d) agenţii economici, inclusiv cei care fac parte din grupuri economice, realizează 
operaţiuni de restructurare sau reorganizare a propriilor activități. 

(literă introdusă prin art. I, pct. 12 din O.U.G. nr. 121/2003, ulterior modificată 
prin art. unic, pct. 5 din Legea nr. 184/2004) 


Art. 13. - Sunt interzise concentrările economice care, având ca efect crearea sau 
consolidarea unei poziţii dominante, conduc sau ar putea conduce la restrângerea, 
înlăturarea sau denaturarea semnificativă a concurenţei pe piaţa românească sau pe o 


parte a acesteia. 


Art. 14. - (1) Pentru stabilirea compatibilității lor cu un mediu concurențial normal, 
operaţiunile de concentrare economică se apreciază după următoarele criterii: 

a) necesitatea de a menţine şi de a dezvolta concurenţa pe piaţa românească, ţinând 
seama de structura tuturor pieţelor în cauză şi de concurenţa existentă sau potențială 
dintre agenţii economici situaţi în România sau în străinătate; 

b) cota de piaţă deţinută de către agenţii economici în cauză, puterea lor economică şi 
financiară; 

c) alternativele disponibile pentru furnizori şi utilizatori, accesul lor la pieţe şi la surse de 
aprovizionare, precum şi orice bariere instituite prin acte normative sau de altă natură la 
intrarea pe piaţă; 

d) tendinţa cererii şi a ofertei pentru bunurile şi serviciile în cauză; 

e) măsura în care sunt afectate interesele beneficiarilor sau ale consumatorilor; 

f) contribuția la progresul tehnic şi economic. 

(2) Concentrările economice susceptibile a conduce la restrângerea, înlăturarea sau 
denaturarea semnificativă a concurenţei pe piaţa românească sau pe o parte a acesteia pot 
fi autorizate dacă părțile interesate în operaţiunea de concentrare dovedesc îndeplinirea 


cumulativă a următoarelor condiţii: 

a) operaţiunea de concentrare urmează a contribui la creşterea eficienţei economice, la 
la export; 

b) efectele favorabile ale concentrării compensează efectele nefavorabile ale restrângerii 
concurenţei; 

c) de avantajele rezultate profită într-o măsură rezonabilă şi consumatorii, în special prin 
preţuri reale mai reduse. 


(alineat modificat prin art. I, pct. 13 din O.U.G. nr. 121/2003) 


Art. 15. - Prevederile prezentului capitol nu se aplică operaţiunilor de concentrare 
economică, atunci când cifra de afaceri cumulată a agenţilor economici implicați nu 
depăşeşte echivalentul în lei a 10.000.000 euro şi nu există cel puţin doi agenţi economici 
implicaţi în operaţiune care să realizeze pe teritoriul României, fiecare în parte, o cifră de 
afaceri mai mare decât echivalentul în lei a 4.000.000 euro. Echivalentul în lei se 
calculează la cursul de schimb comunicat de Banca Naţională a României valabil pentru 
ultima zi a exerciţiului financiar din anul anterior operațiunii. 

(articol modificat prin art. I, pct. 14 din O.U.G. nr. 121/2003) 

(Plafonul privind cifra de afaceri este de 100 miliarde de lei, stabilit prin Ordinul 
nr. 216/2002) 
Art. 16. - (1) Concentrările economice care depăşesc pragurile prevăzute la art. 15 sunt 
supuse controlului şi trebuie notificate Consiliului Concurenţei. 
(2) Concentrările economice care se realizează prin fuziunea a doi sau mai multor agenţi 
economici trebuie notificate de către fiecare dintre părţile implicate; în celelalte cazuri, 
notificarea trebuie să fie înaintată de către persoana, agentul economic sau agenţii 
economici care dobândesc controlul asupra unuia sau mai multor agenţi economici ori 
asupra unor părţi ale acestora. 
(3) Procedura de notificare, termenele, documentele şi informaţiile de prezentat, 
comunicările şi prezentarea de observaţii de către agenţii economici interesaţi se stabilesc 
prin regulament şi instrucţiuni adoptate de Consiliul Concurenţei. 
(4) Este interzisă punerea în aplicare a unei operaţiuni de concentrare economică pană la 


emiterea de către Consiliul Concurenţei a unei decizii în conformitate cu art. 51. 

(5) Consiliul Concurenţei poate acorda, la cerere, o derogare de la regula instituită la alin. 
(4); cererea de acordare a derogării trebuie să fie motivată. În decizia pe care o va emite 
Consiliul Concurenţei va ţine cont de efectele suspendării concentrării economice asupra 
unuia sau mai multora dintre agenţii economici implicaţi în operaţiune, asupra unei terțe 
părți, precum şi de efectele asupra concurenţei. Această derogare poate fi condiționată de 
impunerea unor obligaţii ce trebuie îndeplinite de către părți şi poate fi acordată oricând, 
atât anterior, cât şi ulterior notificării. 
(6) Validitatea oricărei operaţiuni realizate în contradicție cu alin. (4) va depinde de 
decizia pe care Consiliul Concurenţei o va lua cu privire la operaţiunea notificată, 
conform art. 51 alin. (1) lit. b), alin. (2) lit. a), b) sau c) sau alin. (3). 

(articol modificat prin art. I, pct. 15 din O.U.G. nr. 121/2003) 


Capitolul IV 
Consiliul Concurenţei 


(titlu modificat prin art. I, pct. 16 din O.U.G. nr. 121/2003) 


Secţiunea I Consiliul Concurenţei 


Secţiunea a II-a Oficiul Concurenţei 


Secţiunea I 
Consiliul Concurenţei 
Art. 17. - (1) Se înfiinţează Consiliul Concurenţei, autoritate administrativă autonomă în 
domeniul concurenţei, cu personalitate juridică, care îşi exercită atribuţiile potrivit 
prevederilor prezentei legi. Sediul Consiliului Concurenţei este în municipiul Bucureşti. 
(alineat modificat prin art. I, pct. 17 din O.U.G. nr. 121/2003) 
(2) Structura organizatorică şi de personal a Consiliului Concurenţei, atribuţiile de 
conducere şi de execuţie ale personalului său se stabilesc prin regulamentele interioare 


adoptate de acesta. 


Art. 18. - (1) Plenul Consiliului Concurenţei este un organ colegial şi este format din 7 


membri, după cum urmează: un preşedinte, 2 vicepreşedinţi şi 4 consilieri de concurenţă. 

Numirea membrilor plenului Consiliului Concurenţei se realizează de către Preşedintele 
României, la propunerea Guvernului. 
(2) Durata mandatului membrilor plenului Consiliului Concurenţei este de 5 ani, aceştia 
putând fi reînvestiţi cel mult încă o dată. La numirea primului plen al Consiliului 
Concurenţei după intrarea în vigoare a prezentei legi, un vicepreşedinte şi 2 consilieri de 
concurenţă vor avea un mandat de 2 ani şi jumătate, stabilit prin decretul de numire în 
funcţie. 
(3) Preşedintele, vicepreşedinţii şi consilierii de concurenţă trebuie să aibă o 
independenţă reală şi să se bucure de o înaltă reputație profesională şi probitate civică. 
Pentru a fi numit membru al Consiliului Concurenţei se cer studii superioare, înaltă 
competenţă profesională, o bună reputaţie şi vechime de minimum 10 ani în activităţi din 
domeniile: economic, comercial, al preţurilor şi concurenţei sau juridic. 

(alineat modificat prin art. unic, pct. 6 din Legea nr. 184/2004) 
care a făcut dovada competenţei sale profesionale şi manageriale. 
(5) Vicepreşedinţii şi cei 4 consilieri de concurenţă vor fi selectaţi dintre foşti judecători 
de la înalta Curte de Casaţie şi Justiţie, Secţia contencios-administrativ sau Secţia 
comercială, consilieri de la Curtea de Conturi, dintre profesori universitari în ştiinţe 
economice sau juridice, reputați manageri în domeniul afacerilor şi înalți funcţionari 
publici. 

(alineat abrogat prin art. unic, pct. 7 din Legea nr. 184/2004) 
(6) Calitatea de membru al Consiliului Concurenţei este incompatibilă cu exercitarea 
oricărei alte activități profesionale sau de consultanţă, cu participarea directă sau prin 
persoane interpuse, la conducerea sau administrarea unor entități publice ori private sau 
cu deținerea de funcții ori de demnități publice, cu excepţia activității didactice din 
învățământul superior. Ei nu pot fi desemnaţi experţi sau arbitri, nici de părți şi nici de 
instanţa judecătorească sau de către o altă instituţie. 
(7) Membrii plenului ConsiliuluiConcurenţei nu reprezintă autoritatea care i-a numit şi 
sunt independenţi în luarea deciziilor. 
(8) Membrii plenului Consiliului Concurenţei şi inspectorii de concurenţă nu pot face 


parte din partide sau alte formaţiuni politice. 

(9) Mandatul de membru al plenului Consiliului Concurenţei încetează: 
a) la expirarea duratei; 
b) prin demisie; 
c) prin deces; 
d) prin imposibilitate definitivă de exercitare, constând într-o indisponibilitate mai lungă 
de 60 de zile consecutive; 
prevederilor alin. (12); 

(literă modificată prin art. unic, pct. 8 din Legea nr. 184/2004) 
f) prin revocare, pentru încălcarea gravă a prezentei legi şi pentru condamnare penală, 
prin hotărâre 
judecătorească definitivă şi irevocabilă, pentru săvârşirea unei infracţiuni. 

(literă modificată prin art. unic, pct. 8 din Legea nr. 184/2004) 
(10) Membrii plenului Consiliului Concurenţei sunt revocabili, în cazul prevăzut la alin. 
(9) lit. f), de către autoritatea care i-a numit. Până la rămânerea definitivă a hotărârii 
judecătoreşti penale ei pot fi suspendaţi din funcţie de către aceeaşi autoritate. 
(11) În caz de vacanţă a unui loc în plenul Consiliului Concurenţei pentru una dintre 
situaţiile prevăzute la alin. (9) lit. b)-f), se va proceda, conform prevederilor alin. p), la 
desemnarea şi numirea unui nou membru pentru durata rămasă din mandat, în funcția 
devenită vacantă. 
(12) Membrii Consiliului Concurenţei sunt obligaţi să notifice de îndată Consiliului 
survenirea oricărei situaţii de incompatibilitate sau impediment dintre cele prevăzute la 
alin. (6) şi (8), ei fiind de drept suspendaţi din funcţie din momentul survenirii acestei 
situaţii, iar dacă situaţia se prelungeşte peste 10 zile consecutive, mandatul încetează şi se 
procedează conform prevederilor alin. (10) şi (11). 

(articol modificat prin art. I, pct. 18 din O.U.G. nr. 121/2003, ulterior modificat 
prin art. unic, pct. 8 din Legea nr. 184/2004) 


Art. 19. - (1) Înainte de a ăncepe să-şi exercite funcţia fiecare membru al Consiliului 


Concurenţei este obligat să depună în faţa Preşedintelui României, în prezenţa celorlalți 

membri numiţi şi după citirea decretului prezidențial de numire în funcție, următorul 
jurământ: 

"Jur să respect Constituţia şi legile ţării, să apăr interesele României, drepturile şi 
libertăţile fundamentale ale cetăţenilor, să-mi îndeplinesc cu onoare, demnitate, loialitate, 
responsabilitate şi fără părtinire atribuţiile ce-mi revin. Aşa să-mi ajute Dumnezeu”. 

(2) Preşedintele Consiliului Concurenţei prestează cel dintâi jurământul. 

(3) În cazul neprestării jurământului în termen de 30 de zile de la data publicării în 
Monitorul Oficial al României a decretului de numire, membrul numit este de drept 
demisionar, urmând a se relua procedura desemnării şi numirii altei persoanei pentru 
funcţia devenită vacantă. 

(4) Actele efectuate de oricare dintre membrii Consiliului Concurenţei înainte de 


prestarea jurământului sunt nule de drept. 


Art. 20. - (1) Mandatele membrilor Consiliului Concurenţei încep de la data depunerii 
jurământului de către aceştia şi expiră la împlinirea termenelor prevăzute la art. 18 alin. 
(2), calculate de la această dată. 

(2) Dacă, până la expirarea mandatului în curs, preşedintele Consiliului Concurenţei 
desemnat pentru mandatul următor nu va fi prestat jurământul cu respectarea dispozițiilor 
art. 19, membrii Consiliului Concurenţei în exerciţiu îşi vor continua activitatea până la 
depunerea jurământului de către preşedintele Consiliului, desemnat pentru mandatul 
următor sub conducerea preşedintelui anterior. 


(articol modificat prin art. unic, pct. 9 din Legea nr. 184/2004) 


Art. 21. - (1) Consiliul Concurenţei îşi desfăşoară activitatea, deliberează şi ia decizii în 
plen şi în comisii, cu majoritatea voturilor membrilor. 

(alineat modificat prin art. I, pct. 19 din O.U.G. nr. 121/2003, ulterior modificat 
prin art. unic, pct. 10 din Legea nr. 184/2004) 
(2) Fiecare comisie este formată din 2 consilieri de concurenţă în componenţa stabilită de 
preşedintele Consiliului Concurenţei, pentru fiecare caz în parte, şi este condusă de către 


un vicepreşedinte al Consiliului Concurenţei. 

(3) Preşedintele Consiliului Concurenţei ordonă efectuarea de investigaţii şi desemnează 
raportul pentru fiecare investigaţie. 
(4) În aplicarea prezentei legi, Consiliul Concurenţei examinează în plen: 
a) rapoartele de investigaţie, cu eventualele obiecţii formulate la acestea, şi decide asupra 
măsurilor de luat; 
b) autorizarea concentrărilor economice; 
c) sesizarea instanţelor judecătoreşti în aplicarea prevederilor art. 7; 
d) punctele de vedere, recomandările şi avizele de formulat în aplicarea dispozițiilor 
prezentei legi; 
e) categoriile de înţelegeri, decizii luate de asociaţiile de agenţi economici şi practici 
concertate propuse pentru exceptare; 
f) proiectele de reglementări propuse spre adoptare; 
g) raportul anual asupra situaţiei concurenţei; 
h) analiza încălcărilor prevederilor art. 9. 

(alineat modificat prin art. I, pct. 21 din O.U.G. nr. 121/2003) 
(5) În formațiunile deliberative fiecare membru dispune de un vot; în caz de partaj egal al 
voturilor, soluţia votată de preşedinte prevalează. 
(6) Deciziile adoptate de Consiliul Concurenţei în plen conform prevederilor alin. (4) se 
semnează de către preşedinte, în numele Consiliului Concurenţei; ele vor putea fi atacate 
în termen de 30 de zile de la publicare sau, după caz, de la comunicare, în procedura de 
contencios administrativ la Curtea de Apel Bucureşti; sentinţa va fi pronunţată fără drept 
de apel, împotriva ei putând fi declarat recurs la înalta Curte de Casaţie şi Justiţie. 


(alineat modificat prin art. unic, pct. 10 din Legea nr. 184/2004) 


Art. 22. - (1) Preşedintele Consiliului Concurenţei angajează patrimonial, prin semnătura 
sa, Consiliul Concurenţei ca persoană juridică şi-l reprezintă ca instituție publică în faţa 
persoanelor fizice şi juridice, a autorităților legislative, judiciare şi administrative, 
precum şi a altor instituţii româneşti, străine şi internaţionale. El exercită prerogative 


disciplinare asupra întregului personal al Consiliului Concurenţei. 

(2) Ordinele şi deciziile Consiliului Concurenţei, prin care se dispun măsuri şi se aplică 
sancțiuni, se semnează de către preşedinte, iar reglementările adoptate de Consiliul 
Concurenţei sunt puse în aplicare, suspendate ori abrogate prin ordin al preşedintelui. 

(3) În caz de absenţă ori de indisponibilitate a preşedintelui, reprezentarea legală a 
Consiliului Concurenţei revine unuia dintre vicepreşedinţi, desemnat de preşedinte pentru 
(4) Preşedintele Consiliului Concurenţei poate delega puteri de reprezentare oricăruia 
dintre vicepreşedinţi, consilierii de concurenţă, inspectorii de concurență sau altor 
persoane, mandatul trebuind să menţioneze expres puterile delegate şi durata exercitării 


lor. 


Art. 23. - (1) În vederea exercitării atribuţiilor sale, Consiliul Concurenţei îşi elaborează 
şi îşi adoptă regulamentul de organizare, funcţionare şi procedură şi îşi constituie aparatul 
propriu, la nivel central şi local. 

(2) Nomenclatorul de funcții al aparatului propriu, cuprinzând inspectori de concurenţă şi 
alte categorii de personal, condiţiile de încadrare pe funcţii, de promovare în grad şi de 
stimulare, precum şi atribuţiile fiecărei funcţii se stabilesc prin regulament adoptat de 
Consiliul Concurenţei, cu respectarea reglementărilor privind funcția publică şi 
funcționarii publici şi a reglementărilor privind salarizarea personalului contractual din 
sectorul bugetar. 

(3) Funcţia publică de specialitate pentru Consiliul Concurenţei este cea de inspector de 


concurenţă. 


Art. 24. - Funcţia de preşedinte al Consiliului Concurenţei este asimilată celei de 
ministru, cea de vicepreşedinte celei de secretar de stat, iar cea de consilier de concurență 
celei de subsecretar de stat. 


(articol modificat prin art. I, pct. 22 din O.U.G. nr. 121/2003) 


Art. 25. - In organizarea Consiliului Concurenţei funcţionează un secretariat general, 


condus de un secretar general, desemnat de către Consiliul Concurenţei. Atribuţiile 

secretarului general se stabilesc prin regulamentul de organizare, funcționare şi procedură 


adoptat de Consiliul Concurenţei. 


Art. 26. - (1) Consiliul Concurenţei îşi întocmeşte proiectul de buget propriu, care se 
prevede distinct în bugetul de stat. 

(2) Pentru funcționarea Consiliului Concurenţei şi a aparatului său teritorial, Guvernul şi, 
după caz, organele administraţiei publice locale vor atribui Consiliului Concurenţei în 
administrare imobilele necesare, respectiv terenurile şi dotările din domeniul public de 
interes naţional sau, după caz, local, în termen de 60 de zile de la înregistrarea cererii 
Consiliului Concurenţei. 

(3) Sumele reprezentând tarife, taxe şi amenzi sau alte sancţiuni aplicate de Consiliul 
Concurenţei se fac venit la bugetul de stat, în condiţiile legii. 


(alineat modificat prin art. I, pct. 23 din O.U.G. nr. 121/2003). 


Art. 27. - Consiliul Concurenţei are următoarele atribuţii: 
a) efectuează, la iniţiativa sa sau în urma unei plângeri, sesizări sau notificări, 
investigaţiile privind aplicarea art. 5, 6, 13 şi 16; 
b) ia deciziile prevăzute de prezenta lege pentru cazurile de încălcare a dispoziţiilor art. 5, 
6, 9, 13 şi 16, constatate în urma investigaţiilor efectuate de către inspectorii de 
concurenţă, în baza prevederilor legii şi abilitării cu puteri de inspecţie prin ordin al 
preşedintelui; o copie a acestui ordin va fi înmânată de inspectorii de concurenţă abilitaţi 
agentului economic sau asociaţiei de agenţi economici supuşi investigaţiei. 

(literă modificată prin art. unic, pct. 11 din Legea nr. 184/2004) 
c) certifică, la cererea agenţilor economici sau a asociaţiilor de agenţi economici şi, 
atunci când consideră necesar, în urma declanşării unei investigaţii, pe baza dovezilor 
prezentate, că nu există temei pentru intervenţia sa în baza art. 5, alin. (1) sau a art. 6; 
d) ia decizii de acordare a dispenselor în cazurile de exceptări individuale de înţelegeri, 
decizii luate de asociaţiile de agenţi economici sau practici concertate, care se încadrează 
în prevederile art. 5 alin. (2), precum şi decizii în cazurile de concentrări economice; 
d!) ia decizii de retragere a beneficiului exceptării de la prevederile art. 5 alin. (1), stabilit 


prin regulament al Consiliului Concurenţei pentru unele categorii de înţelegeri, decizii 

luate de asociaţiile de agenţi economici sau practici concertate, atunci când constată că 
acestea nu mai îndeplinesc prevederile art. 5 alin. (2); 

(literă introdusă prin art. unic, pct. 12 din Legea nr. 184/2004) 
e) asigură aplicarea efectivă a deciziilor proprii; 
f) efectuează, din proprie inițiativă, investigaţii utile pentru cunoaşterea pieţei; 
g) sesizează Guvernul asupra existenţei unei situații de monopol sau a altor cazuri, 
asemenea celor prevăzute la art. 4 alin. (2) şi (3), şi propune acestuia adoptarea măsurilor 
necesare pentru remedierea disfuncţionalităților constatate; 
h) sesizează instanţele judecătoreşti asupra cazurilor în care acestea sunt competente; 
i) urmăreşte aplicarea dispoziţiilor legale şi a altor acte normative incidente în domeniul 
de reglementare al prezentei legi; 
j) sesizează Guvernului cazurile de imixtiune a organelor administraţiei publice centrale 
şi locale în aplicarea prezentei legi; 
k) emite aviz conform pentru proiectele de acte normative care pot avea impact 
anticoncurenţial şi propune modificarea acelora care au un asemenea efect; 
lI) face recomandări Guvernului şi organelor administraţiei publice locale pentru 
adoptarea de măsuri care să faciliteze dezvoltarea pieţei şi a concurenţei; 
m) propune Guvernului sau organelor administrației publice locale luarea de măsuri 
disciplinare împotriva personalului din subordinea acestora, în cazul în care acesta nu 
respectă dispoziţiile obligatorii ale Consiliului Concurenţei; 
n) realizează studii şi întocmeşte rapoarte privind domeniul său de activitate şi furnizează 
Guvernului, publicului şi organizaţiilor internaţionale specializate informaţii privind 
această activitate; 
0) reprezintă România şi promovează schimbul de informaţii şi de experienţă în relațiile 
cu organizaţiile şi instituţiile internaţionale de profil şi cooperează cu autoritățile de 
concurenţă străine şi comunitare ; 
p) stabileşte şi aprobă misiunea, strategia generală şi programele de activitate ale 
autorităţii de concurenţă; 
r) ia orice alte decizii în îndeplinirea atribuţiilor ce decurg din prezenta lege. 


(articol modificat prin art. I, pct. 24 din O.U.G. nr. 121/2003) 

Art. 28. - (1) Consiliul Concurenţei adoptă regulamente şi instrucțiuni, emite ordine, ia 
decizii şi formulează avize, face recomandări şi elaborează rapoarte în aplicarea 
prevederilor prezenţei legi. 
(2) Consiliul Concurenţei adoptă regulamente, în special cele care privesc: 
a) organizarea, funcţionarea şi procedura; 
b) autorizarea concentrărilor economice; 
c) exceptarea unor categorii de înţelegeri, decizii ale asociaţiilor agenţilor economici sau 
practici concertate; 

(literă modificată prin art. unic, pct. 13 din Legea nr. 184/2004) 
d) regimul dispenselor; 
e) constatarea şi aplicarea sancţiunilor prevăzute de prezenta lege; 
f) tarifele pentru notificări, solicitări de dispense, de acces la documentaţie şi eliberare de 
copil sau extrase; 
g) inspectorii de concurență; 
h) regimul disciplinar al personalului. 
(3) Consiliul Concurenţei adoptă instrucţiuni, în special cele care privesc: 
a) notificările de concentrări economice; 
b) solicitările de dispense şi prorogarea de dispense; 
c) calcularea cifrei de afaceri şi a plafoanelor valorice prevăzute de prezenta lege; 
d) definirea pieţei relevante în scopul stabilirii părții substanţiale de piaţă; 
e) plata taxelor şi a tarifelor stabilite prin prezenta lege şi prin regulamente. 

(alineatele 1-3 modificate prin art. I, pct. 25 din O.U.G. nr. 121/2003) 
(4) Consiliul Concurenţei emite ordine prin care stabileşte plafoanele valorice revizuibile 
periodic, prevăzute de prezenta lege, pune în aplicare, suspendă sau abrogă propriile 
reglementări adoptate, dispune efectuarea de investigaţii, ordonă inspecții şi măsurile de 
luat în privinţa agenţilor economici. 

(alineat modificat prin art. I, pct. 26 din O.U.G. nr. 121/2003, ulterior modificat 
prin art. unic, pct. 14 din Legea nr. 184/2004) 
(5) Deciziile sunt acte individuale de administrare, gestiune şi disciplină internă, de 


aplicare de sancțiuni, de autorizare, de acordare şi de prorogare de dispense. 

(6) Avizele sunt formulate, recomandările şi propunerile sunt făcute, punctele de vedere 
sunt formulate, rapoartele sunt elaborate şi comunicate, după caz publicate, conform 


dispoziţiilor prezentei legi. 


Art. 29. - (1) Proiectele de regulamente şi instrucţiuni, precum şi modificările acestora 
necesită avizul Consiliului Legislativ, după care sunt adoptate în plenul Consiliului 
Concurenţei şi puse în aplicare prin ordin al preşedintelui Consiliului Concurenţei. 

(2) Reglementările ConsiluluiConcurenţei pot fi atacate în contencios administrativ la 
Curtea de Apel Bucureşti, în termen de 30 de zile de la comunicare, respectiv publicarea 
actului atacat. 


(alineat modificat prin art. I, pct. 27 din O.U.G. nr. 121/2003) 


Art. 30. - Consiliul Concurenţei va comunica punctul său de vedere asupra oricărui 
aspect în domeniul politicii concurențiale, la cererea: 
a) Preşedintelui României; 
b) comisiilor parlamentare, senatorilor şi deputaţilor; 
c) organelor profesionale, patronale şi sindicale, incluzând printre acestea şi Camera de 
Comerţ şi Industrie a României; 
d) organizaţiilor profesionale, patronale şi sindicale interesate, incluzând printre acestea 
şi Camera de Comerţ şi Industrie a României; 

(literă modificată prin art. unic, pct. 15 din Legea nr. 184/2004) 
e) organizaţiilor pentru protecţia consumatorilor; 


f) instanţelor judecătoreşti şi parchetelor. 


Art. 31. - (1) Cu privire la politica de privatizare, respectiv politicile de ramură sau 

sectoriale, Consiliul Concurenţei va consulta ministerele de resort şi alte organe ale 

administraţiei publice centrale sau locale, precum şi organizaţiile patronale în cauză. 
(alineat modificat prin art. I, pct. 28 din O.U.G. nr. 121/2003) 

(2) Organele şi organizaţiile prevăzute la alin. (1) vor trimite Consiliului Concurenţei 

punctul lor de vedere în termen de 30 de zile de la solicitare. Acest punct de vedere va fi 


ataşat la raportul asupra cazului analizat. 

(3) În îndeplinirea atribuţiilor sale Consiliul Concurenţei se va consulta cu organele 
administraţiei publice centrale sau locale şi va solicita informaţii şi asistenţă din partea 
acestora. 

(4) Consiliul Concurenţei, ca autoritate naţională în domeniul concurenței, va fi 
responsabil de relaţia cu instituţiile Comunităţii Europene, în conformitate cu prevederile 
incidente din legislaţia comunitară. 


(alineatele 3 şi 4 introduse prin art. I, pct. 29 din O.U.G. nr. 121/2003) 


Art. 32. - (1) Consiliul Concurenţei întocmeşte anual un raport privind activitatea sa şi 
modul în care agenţii economici şi autoritățile publice respectă regulile concurenţei, 
potrivit prezentei legi. 


(2) Raportul se adoptă în plenul Consiliului Concurenţei şi se dă publicității. 


Art. 33. - (1) Prin prezenta lege se instituie următoarea taxă: taxa de autorizare a 
concentrărilor economice, care se plăteşte în cazul emiterii unei decizii de autorizare 
conform art. 51 alin. (1) lit. b) şi alin. (2) lit. b) şi c). 

(2) Taxa de autorizare a concentrării economice se stabileşte la o cotă de 0,1% din cifra 
de afaceri cumulată a agenţilor economici implicaţi în concentrarea economică autorizată 
şi se calculează pe baza cifrei de afaceri pentru exerciţiul financiar precedent deciziei de 
autorizare a concentrării economice, determinată conform reglementărilor Consiliului 
Concurenţei. 

(3) Sumele provenind din plata taxei prevăzute la alin. (1) se varsă la bugetul de stat în 
termen şi conform procedurilor stabilite de reglementările fiscale. 


(articol modificat prin art. I, pct. 30 din O.U.G. nr. 121/2003) 


Secţiunea a I-a 
(secţiune abrogată prin art. I, pct. 30 din O.U.G. nr. 121/2003) 
Oficiul Concurenţei 
Art. 34. - (1) Se înființează Oficiul Concurenţei, organ de specialitate în domeniul 
concurenţei în subordinea Guvernului, cu personalitate juridică şi cu sediul în municipiul 


Bucureşti, care îşi exercită atribuţiile potrivit prevederilor prezentei legi. 

(2) Structura organizatorică şi de personal a Oficiului Concurenţei se stabileşte prin 


hotărâre a Guvernului. 


Art. 35. - (1) Oficiul este condus de şeful Oficiului Concurenţei. Funcţia de şef al 
Oficiului Concurenţei este asimilată celei de secretar de stat. 

(2) Şeful Oficiului Concurenţei are un adjunct a cărui funcţie este asimilată celei de 
subsecretar de stat. 

(3) Şeful Oficiului Concurenţei sau persoana delegată de acesta reprezintă Guvernul la 
delberările 

Consiliului Concurenţei ar putea afecta un interes public major, şeful Oficiului 
Concurenţei sau persoana delegată de acesta poate cere Consiliului Concurenţei o a doua 


deliberare. 


Art. 36. - (1) În vederea exercitării atribuţilor sale, Oficiul Concurenţei îşi elaborează şi 
adoptă regulamentul de organizare şi funcţionare, îşi constituie aparatul propriu de 
control şi investigaţie la nivel central şi teritorial, format din inspectori de concurenţă, 
experți şi alte funcții prevăzute de reglementările privind salarizarea personalului din 
instituţiile publice. 

(2) La nivel teritorial, Oficiul Concurenţei îşi constituie inspectorate de concurență 
judeţene şi al municipiului Bucureşti. 

(3) Inspectoratul teritorial de concurenţă este condus de un director, care trebuie să fie 
inspector de 

concurenţă gradul I. 

(4) Funcţia publică de inspector de concurenţă se înfiinţează cu trei grade - I, II, III -, iar 
regimul său, în privinţa condiţiilor de încadrare pe funcții şi de promovare, precum şi a 
investirii şi prerogativelor pe care le comportă, se stabileşte prin regulament adoptat de 


şeful Oficiului Concurenţei. 
Art. 37. - Oficiul Concurenţei are următoarele atribuţii: 


a) efectuează, din proprie inițiativă sau ca urmare a unei plângeri, sesizări sau notificări, 


investigaţiile privind aplicarea prevederilor art. 5, 6 şi 16 din prezenta lege; 

b) avizează stabilirea preţurilor în situaţiile prevăzute la art. 4 alin. (1); 

c) urmăreşte aplicarea dispoziţiilor legale şi a altor acte normative incidente în domeniul 
de reglementare al prezentei legi; 

d) urmăreşte evoluţia preţurilor în economie, face cercetări în sectoarele economice în 
care evoluţia şi nivelul preţurilor, rigiditatea preţurilor sau orice alte împrejurări 
sugerează o restrângere a concurenţei şi propune luarea de măsuri conform dispozițiilor 
legale; 

f) realizează studii şi întocmeşte rapoarte privind domeniul său de activitate şi furnizează 
Guvernului, Consiliului Concurenţei, publicului şi organizaţiilor internaţionale informaţii 
privind această activitate; 

g) inventariază formele de ajutor de stat, monitorizează şi raportează în condiții de 
transparenţă 

ajutoarele de stat acordate; 

h) promovează schimbul de informaţii şi de experienţă în relațiile cu organizaţiile şi 
instituţiile 


internaţionale de profil şi cooperează cu autorităţile de concurenţă străine şi comunitare. 


Art. 38. - Prevederile art. 26 alin. (1) şi (2) şi ale art. 31 se aplică în mod corespunzător şi 
Oficiului 
Concurenţei. 


(articolele 34-38 abrogate prin art. I, pct. 31 din O.U.G. nr. 121/2003) 


Capitolul V 
Procedura de examinare preliminară, de investigare şi de luare a deciziilor 
(titlu modificat prin art. I, pct. 32 din O.U.G. nr. 121/2003) 
Art. 39. - (1) Descoperirea şi investigarea încălcărilor prevederilor prezentei legi 
incumbă Consiliului Concurenţei care acţionează prin inspectorii de concurenţă. 


(alineat modificat prin art. I, pct. 33 din O.U.G. nr. 121/2003) 

(2) În cazul infracţiunii prevăzute la art. 63 alin (1) din prezenta lege, personalul 
desemnat în condiţiile alin. (1) va putea efectua numai actele stabilite prin art. 214 din 
Codul de procedură penală. 

(3) Consiliul Concurenţei şi Oficiul concurenţei se vor informa reciproc asupra 
investigaţiilor pe care le inițiază şi vor putea conlucra la desfăşurarea oricărei investigaţii. 


(articol abrogat prin art. I, pct. 34 din O.U.G. nr. 121/2003) 


Art. 40. - Consiliul Concurenţei dispune efectuarea de investigaţii, potrivit atribuţiilor 
sale, în condiţiile art. 46: 

a) din oficiu; 

b) la plângerea unei persoane fizice sau juridice afectate în mod real şi direct prin 
încălcarea prevederilor art. 5 alin. (1), art. 6, 13 şi 16; 

c) la cererea agenţilor economici sau a asociaţiilor de agenți economici interesaţi, 
conform prevederilor art. 5 alin. (2) sau ale art. 14 alin. (2); 

d) la cererea oricăreia dintre autoritățile, instituţiile, organizaţiile sau a oricăruia dintre 
organele menţionate la art. 30 lit. a)-f). 


(articol modificat prin art. I, pct. 35 din O.U.G. nr. 121/2003) 


Art. 41. - În realizarea investigaţiilor, precum şi a atribuţiilor conferite în baza prezentei 
legi, inspectorii de concurenţă pot solicita agenţilor economici sau asociaţiilor de agenţi 
economici informaţiile şi documentele care le sunt necesare, menţionând baza legală şi 
scopul solicitării, şi pot stabili termene până la care aceste informaţii şi documente să le 
fie furnizate, sub sancţiunea prevăzută în prezenta lege. 

(articol modificat prin art. I, pct. 36 din O.U.G. nr. 121/2003, ulterior modificat 
prin art. unic, pct. 16 din Legea nr. 184/2004) 


Art. 42. - (1) Pentru investigarea încălcării prevederilor prezentei legi, inspectorii de 
concurenţă sunt abilitaţi cu puteri de inspecţie, cu excepţia debutanţilor, şi au următoarele 
puteri de inspecţie: 

a) să intre în spaţiile, terenurile sau mijloacele de transport pe care agenţii economici ori 


asociaţiile de agenţi economici le deţin legal; 

(literă modificată prin art. unic, pct. 17 din Legea nr. 184/2004) 
b) să examineze orice documente, registre, acte financiar-contabile şi comerciale sau alte 
evidențe legate de activitatea agenţilor economici sau asociaţiilor de agenţi economici, 
indiferent de locul în care sunt depozitate; 
c) să ia declaraţii reprezentanţilor şi angajaţilor agentului economic sau asociaţiei de 
agenţi economici referitoare la fapte sau documente considerate relevante; 
d) să ridice sau să obțină în orice formă copii ori extrase din orice documente, registre, 
acte financiar-contabile şi comerciale sau din alte evidențe legate de activitatea agentului 
economic sau asociaţiei de agenţi economici; 
e) să sigileze orice amplasament destinat activităților agentului economic sau asociaţiei 
de agenţi economici şi orice documente, registre, acte financiar-contabile şi comerciale 
sau alte evidențe legate de activitatea agentului economic sau asociaţiei de agenţi 
economici, pe durata şi în măsura necesară inspecției. 
(2) Inspectorii de concurenţă cu puteri de inspecţie, prevăzuţi la alin. (1), vor proceda la 
actele prevăzute la alin. (1) numai dacă există indicii că pot fi găsite documente sau pot fi 
obţinute informaţii considerate necesare pentru îndeplinirea misiunii lor, iar rezultatul 
acestora va fi consemnat într-un proces-verbal de constatare şi inventariere. 

(alineat modificat prin art. unic, pct. 17 din Legea nr. 184/2004) 
(3) Inspectorii de concurență cu puteri de inspecţie pot face inspecții inopinate şi pot 
solicita orice fel de informaţii sau justificări legate de îndeplinirea misiunii, atât la faţa 
locului, cât şi la convocare la sediul Consiliului Concurenţei. 

(articol modificat prin art. I, pct. 37 din O.U.G. nr. 121/2003) 
(4) Exercitarea puterilor de inspecţie se face în conformitate cu regulamentul privind 
organizarea, funcţionarea şi procedura Consiliului Concurenţei. 


(alineat introdus prin art. I, pct. 38 din O.U.G. nr. 121/2003) 


Art. 43. - În baza autorizării judiciare date prin încheiere, conform art. 44, inspectorul de 
concurență poate efectua inspecții în orice alte spaţii, inclusiv domiciliul, terenuri sau 
mijloace de transport aparţinând conducătorilor, administratorilor, directorilor şi altor 
angajaţi ai agenţilor economici sau asociaţiilor de agenţi economici supuşi investigaţiei. 


(articol modificat prin art. I, pct. 39 din O.U.G. nr. 121/2003) 

Art. 44. - (1) Inspectorii de concurenţă pot proceda la inspecții, în conformitate cu 
prevederile art. 43, doar în baza unui ordin emis de către preşedintele Consiliului 
Concurenţei şi cu autorizarea judiciară dată prin încheiere de către preşedintele 
tribunalului în a cărui circumscripție sunt situate locurile de controlat sau de către un 
judecător delegat de acesta. Când aceste locuri sunt situate în circumscripțiile unor 
tribunale diferite şi acţiunea trebuie desfăşurată simultan în fiecare dintre ele, oricare 
dintre preşedinţii tribunalelor competente poate emite o încheiere unică. 

(alineat modificat prin art. unic, pct. 18 din Legea nr. 184/2004) 
(2) Cererea de autorizare trebuie să cuprindă toate informaţiile de natură a justifica 
inspecția, iar judecătorul sesizat este ținut să verifice dacă cererea este întemeiată. 
(3) Inspecţia şi actele pe care le cuprinde se efectuează sub autoritatea şi sub controlul 
judecătorului care le-a autorizat. 
(4) Judecătorul poate inspecta locurile supuse intervenţiei, putând decide în orice moment 
suspendarea sau încetarea inspecției. 
(5) Oricare ar fi împrejurările, inspecția nu poate începe înainte de ora 8,00 sau după ora 
18,00 şi trebuie efectuată în prezenţa ocupantului locului sau a reprezentantului său; 
numai inspectorii de concurență, ocupantul locului sau reprezentantul său pot lua 
cunoştinţă de piese şi documente înaintea ridicării acestora. 
(6) Inventarele şi punerile de sigilii se fac conform dispoziţiilor Codului de procedura 
penală; originalele procesului-verbal şi ale inventarului sunt transmise judecătorului care 
a ordonat inspecția, iar piesele şi documentele care nu mai sunt utile stabilirii adevărului 
vor fi restituite ocupantului locului. 
(7) Încheierea menţionată la alin. (1) poate fi atacată cu recurs la curtea de apel; recursul 
nu este suspensiv de executare. 
(8) Consiliul Concurenţei este informat de îndată despre începerea inspecției şi despre 
operaţiunile efectuate. 


(articol modificat prin art. I, pct. 40 din O.U.G. nr. 121/2003) 


Art. 45. - (1) Organele administraţiei publice centrale şi locale, precum şi orice alte 


instituţii şi autorităţi publice sunt obligate să permită inspectorilor de concurenţă accesul 

la documentele, datele şi informațiile deţinute de acestea, potrivit puterilor de inspecție 

stabilite de preşedintele Consiliului Concurenţei, fără a se putea opune caracterul de 

secret de stat sau secret de serviciu al unor asemenea documente, date şi informaţii. 
(alineat modificat prin art. unic, pct. 19 din Legea nr. 184/2004) 

(2) Inspectorii de concurenţă, primind acces la documentele, datele şi informațiile 

menţionate la alin. (1), sunt ţinuţi la respectarea strictă a caracterului de secret de stat sau 

secret de serviciu atribuit legal respectivelor documente, date şi informaţii. 


(articol modificat prin art. I, pct. 41 din O.U.G. nr. 121/2003) 


Art. 46. - (1) La primirea unei cereri sau plângeri denunţând, respectiv acuzând o 
practică anticoncurenţială, Consiliul Concurenţei examinează dacă aceasta prezintă 
suficient temei de fapt şi de drept pentru a justifica dispunerea pornirii unei investigaţii. 
(2) Dacă cererea sau plângerea nu prezintă suficiente temeiuri pentru a justifica pornirea 
unei investigaţii, Consiliul Concurenţei o respinge, comunicând decizia, în scris, 
autorului, cu precizarea motivelor, în termen de 30 de zile de la înregistrarea cererii sau a 
plângerii. Decizia de respingere va fi precedată de ascultarea argumentelor reclamantului 
în faţa comisiei Consiliului Concurenţei care coordonează compartimentul de specialitate 
implicat. 
(3) În cazul în care cererea sau plângerea înaintată nu cade sub incidenţa prezentei legi, 
Consiliul Concurenţei va răspunde, în scris, în termenele prevăzute prin legi speciale. 
(articol modificat prin art. I, pct. 42 din O.U.G. nr. 121/2003, ulterior modificat 
prin art. unic, pct. 20 din Legea nr. 184/2004) 


Art. 47. - (1) De câte ori dispune pornirea unei investigaţii, preşedintele Consiliului 
Concurenţei desemnează un raportor, responsabil pentru întocmirea raportului asupra 
investigaţiei, comunicarea lui părților în cauză, primirea observaţiilor şi prezentarea 
raportului în plenul Consiliului Concurenţei, dacă este cazul. 

(2) Raportorul desemnat instrumentează toate actele procedurii de investigaţie, 
propunând Consiliului Concurenţei dispunerea măsurilor care sunt de competenţa 
acestuia. 


(articol modificat prin art. I, pct. 43 din O.U.G. nr. 121/2003) 

Art. 471. - Atunci când, în urma declanşării unei investigaţii, se constată că aceasta nu a 
condus la descoperirea unor dovezi suficiente privind încălcarea legii, care să justifice 
impunerea de măsuri sau sancţiuni de către Consiliul Concurenţei, acesta, prin ordin al 
preşedintelui, va putea închide investigația şi va informa de îndată părțile implicate. Cu 
excepția situației în care investigația s-a declanşat ca urmare a unei plângeri, închiderea 
unei investigaţii nu necesită audierea în plenul Consiliului Concurenţei 


(articol introdus prin art. I, pct. 44 din O.U.G. nr. 121/2003) 


Art. 48. - (1) Cu excepţia situaţiei prevăzute la art. 471, orice procedură de investigaţie 
necesită audierea agenţilor economici participanţi la înţelegerea, decizia luată de asociaţii 
de agenţi economici, practica concertată, abuzul de poziție dominantă sau la concentrarea 
economică, obiect al investigaţiei. Audierea este dispusă de preşedintele Consiliului 
Concurenţei. 

(alineat modificat prin art. I, pct. 45 din O.U.G. nr. 121/2003) 
(2) Preşedintele Consiliului Concurenţei poate desemna experţi şi poate admite audierea 
autorului plângerii sau al reclamatiei, la cererea acestuia, precum şi a oricărei persoane 
fizice sau juridice care declară că deţine date şi informaţii relevante pentru stabilirea 
adevărului în cauza investigată. 

(alineat modificat prin art. I, pct. 45 din O.U.G. nr. 121/2003) 
(3) Neprezentarea sau renunţarea la audiere, precum şi refuzul oricărei dispoziţii sau 


declaraţii nu constituie impedimente pentru continuarea procedurii de investigaţie. 


Art. 49. - (1) Cu minimum 30 de zile înainte de data fixată pentru audiere, o copie a 
raportului va fi transmisă, spre luare la cunoştinţă, persoanelor a căror audiere a fost 
dispusă conform art. 48 alin. (1). Persoanelor a căror audiere a fost admisă conform art. 
48 alin. (2) li se va trimite copia raportului numai la cerere şi dacă preşedintele 
Consiliului Concurenţei apreciază că este util în interesul investigaţiei. 

(2) Preşedintele Consiliului Concurenţei poate permite părților în cauză consultarea 
dosarului la secretariatul Consiliului Concurenţei şi obținerea, contra cost, de copii şi 


extrase ale actelor procedurii de investigaţie. 

(3) Documentele, datele şi informaţiile din dosarul cauzei, care prezintă caracter de secret 
de stat ori sunt confidenţiale, nu sunt accesibile pentru consultare ori obținere de copii 
sau extrase decât prin decizie a preşedintelui Consiliului Concurenţei. 

(4) În cazul unei proceduri de investigaţie, având ca obiect o concentrare economică, 
dispozițiile prezentului articol referitoare la consultarea dosarului sunt aplicabile 
asociaţiilor şi directorilor executivi ai entităților participante la concentrare, în măsura în 


care ei justifică în cauză un interes legitim. 


Art. 50. - După audierile dispuse şi, dacă este cazul, admise şi după examinarea 
observaţiilor părților asupra raportului de investigație, Consiliul Concurenţei poate 
decide, după cum urmează: 

a) în cazul unei investigaţii, dispusă din oficiu sau la sesizare, privind încălcarea 
prevederilor art. 5 alin. (1) sau ale art. 6, după caz, să ordone încetarea practicilor 
anticoncurenţiale constatate, să formuleze recomandări, să impună părților condiții 
speciale şi alte obligaţii, să aplice agenţilor economici amenzi în condiţiile prevăzute la 
cap. VI; 

b) în cazul unei cereri, conform prevederilor art. 5 alin. (3), să emită o decizie motivată 
de acordare sau de refuz de exceptare individuală prin dispensă pentru înţelegerea, 
decizia luată de asociaţii de agenţi economici ori practica concertată în cauză. 


(articol modificat prin art. I, pct. 46 din O.U.G. nr. 121/2003) 


Art. 51. - (1) În termen de 30 de zile de la primirea notificării unei operaţiuni de 
concentrare economică, Consiliul Concurenţei: 
a) va emite o decizie de neintervenţie, când va ajunge la concluzia că operaţiunea de 
concentrare economică notificată nu cade sub incidenţa prezentei legi; 

(literă modificată prin art. I, pct. 47 din O.U.G. nr. 121/2003) 
b) va emite o decizie de neobiecţiune, când va constata că, deşi operaţiunea de 
concentrare economică notificată cade sub incidența prezentei legi, nu există îndoieli 
serioase privind compatibilitatea cu un mediu concurenţial normal; 


(literă modificată prin art. I, pct. 47 din O.U.G. nr. 121/2003) 

c) va decide deschiderea unei investigaţii, când va constata că operaţiunea de concentrare 
economică notificată cade sub incidenţa prezentei legi şi prezintă îndoieli serioase privind 
compatibilitatea cu un mediu concurenţial normal. 
(2) În termen de maximum 5 luni de la primirea notificării de concentrare economică 
pentru care Consiliul Concurenţei a decis deschiderea unei investigaţii datorită îndoielilor 
privind compatibilitatea sa cu un mediu concurenţial normal, Consiliul Concurenţei; 
a) va emite o decizie de refuz, dacă prin operaţiunea de concentrare economică se creează 
sau se consolidează o poziţie dominantă în sensul art. 13; 
b) va emite o decizie de autorizare, dacă prin operaţiunea de concentrare economică nu se 
creează şi nici nu se consolidează o poziţie dominantă în sensul art. 13; 
c) va emite o decizie prin care stabileşte obligaţiile şi/sau condiţiile ce trebuie îndeplinite 
pentru autorizarea operaţiunii de concentrare economică, dacă se constată că aceasta, cu 
modificările respective, ar putea fi compatibilă cu un mediu concurenţial normal. 

(literă modificată prin art. I, pct. 48 din O.U.G. nr. 121/2003) 
(3) În cazul în care Consiliul Concurenţei nu ia o decizie în termenele fixate la alin. (1) şi 
(2), operaţiunea de concentrare economică notificată poate avea loc. 

(alineat modificat prin art. I, pct. 49 din O.U.G. nr. 121/2003) 
(4) În situaţia în care notificarea unei operaţiuni de concentrare economică necesită 
completări, termenele prevăzute la alin. (1) şi (2) încep să curgă de la data la care părțile 
au furnizat Consiliului Concurenţei informaţiile solicitate în vederea completării 
notificării. 
(5) Consiliul Concurenţei poate stabili, prin regulament, o procedură simplificată pentru 
analiza anumitor operaţiuni de concentrare economică. 


(alineatele 4 şi 5 introduse prin art. I, pct. 50 din O.U.G. nr. 121/2003) 


Art. 52. - (1) Înainte de emiterea unei decizii conform art. 50 şi 51, Consiliul Concurenţei 
poate impune - printr-o decizie privind măsuri interimare - agenţilor economici implicaţi 
luarea oricărei măsuri pe care o consideră necesară în scopul restabilirii mediului 
concurenţial şi repunerii părților în situația anterioară. 

(2) Măsurile de suspendare sau de interdicţie a practicilor anticoncurenţiale constatate, 


precum şi dispoziţiile obligatorii date agenţilor economici de a reveni la situația 

anterioară vor fi dispuse de Consiliul Concurenţei, în aplicarea prevederilor art. 50 şi 51, 
numai la constatarea unor fapte manifest ilicite, constitutive de practici anticoncurenţiale 
prohibite expres de prezenţa lege şi care trebuie eliminate fără întârziere, pentru a preveni 
sau a opri producerea unui prejudiciu grav şi cert. 

(alineat modificat prin art. unic, pct. 21 din Legea nr. 184/2004) 
(3) Măsurile prevăzute la alin. (1) şi (2) trebuie să fie strict limitate, atât în durată, cât şi 
în obiectul lor, la ceea ce este necesar pentru a corija afectarea liberei concurenţe. 

(alineat modificat prin art. unic, pct. 21 din Legea nr. 184/2004) 
(4) Deciziile luate de Consiliul Concurenţei în aplicarea prevederilor alin. (1) şi ale art. 
50 şi 51 vor fi comunicate de îndată părților; ele pot fi atacate în contencios administrativ 
la Curtea de Apel Bucureşti în termen de 30 de zile de la comunicare. Instanţa poate 
ordona, la cerere, suspendarea executării deciziei atacate. 


(articol modificat prin art. I, pct. 51 din O.U.G. nr. 121/2003) 


Art. 53. - (1) Decizia luată de Consiliul Concurenţei în aplicarea prevederilor art. 51 cu 
privire la o operaţiune de concentrare economică în care este implicată o regie autonomă 
va fi notificată şi ministrului de resort. 

(2) În termen de 30 de zile de la notificarea deciziei conform alin. (1), Guvernul, la 
propunerea ministrului de resort, poate lua, pe răspunderea sa, o decizie diferită de cea a 
Consiliului Concurenţei pentru rațiuni de interes public general. Decizia este executorie şi 
va fi publicată împreună cu decizia Consiliului Concurenţei în Monitorul Oficial al 


României. 


Capitolul VI 
Sancţiuni 
Art. 54. - Sunt nule de drept, fie ele exprese ori tacite, publice sau oculte, orice 
angajamente, convenţii sau clauze contractuale, raportându-se la o practică 


anticoncurenţială prohibită prin art. 5 şi 6 din prezenta lege. 


Art. 55. - Constituie contravenţii şi se sancţionează cu amendă de până la 1% din cifra de 


afaceri totală din anul financiar anterior sancționării următoarele fapte: 

a) omisiunea notificării unei concentrări economice cerute de art. 16; 

b) furnizarea de informaţii inexacte sau incomplete prin solicitarea făcută conform 
prevederilor art. 5 alin. (3) ori prin notificarea făcută conform prevederilor art. 16; 

c) furnizarea de informaţii inexacte sau incomplete ori de documente incomplete sau 
nefurnizarea informaţiilor şi documentelor solicitate conform prevederilor art. 41; 

d) furnizarea de informaţii, documente, înregistrări şi evidențe într-o formă incompletă în 
timpul inspecțiilor desfăşurate conform prevederilor art. 42; 

e) refuzul de a se supune unei inspecții desfăşurate conform prevederilor art. 42 şi 43. 


(articol modificat prin art. I, pct. 52 din O.U.G. nr. 121/2003) 


Art. 56. - (1) Constituie contravenţii şi se sancţionează cu amendă de până la 10% din 
cifra de afaceri totală realizată în anul financiar anterior sancţiunii următoarele fapte: 

a) încălcarea prevederilor art. 5 alin. (1), ale art. 6 sau ale art. 13; 

b) punerea în practică a unei operaţiuni de concentrare economică cu încălcarea 
prevederilor art. 16 alin. (4) şi (5); 

c) începerea unei acțiuni de concentrare economică declarată incompatibilă cu 
prevederile prezentei legi printr-o decizie a Consiliului Concurenţei, luată conform 
prevederilor art. 51 alin. (2) lit. a); 

d) neîndeplinirea unei obligaţii sau a unei condiţii impuse printr-o decizie luată în 
conformitate cu prevederile prezentei legi. 

(2) Prin excepție de la prevederile alin. (1), Consiliul Concurenţei va stabili, prin 
instrucțiuni, condiţiile şi criteriile de aplicare a unei politici de clemenţă, care poate 
merge până la absolvire de răspundere pecuniară. 


(articol modificat prin art. I, pct. 53 din O.U.G. nr. 121/2003) 


Art. 57. - Individualizarea sancţiunii în cazul săvârşirii vreuneia dintre contravenţiile 
prevăzute la art. 55 şi 56 se face ţinând seama de gravitatea şi durata faptei şi a 
consecințelor sale asupra concurenţei. Sancţiunile vor fi gradate pe tranşe, prin 
instrucțiuni adoptate de către Consiliul Concurenţei. 


(articol modificat prin art. I, pct. 54 din O.U.G. nr. 121/2003) 

Art. 58. - Dacă în termen de 45 de zile de la notificarea deciziei luate de Consiliul 
Concurenţei, în conformitate cu prevederile prezentei legi, agentul economic în cauză nu 
se conformează măsurilor dispuse de acesta, Consiliul Concurenţei îi poate aplica amenda 
maximă prevăzută la art. 56 ori poate cere instanţei judecătoreşti competente dispunerea 


uneia dintre măsurile stabilite la art. 7 alin. (1). 


Art. 59. - (1) Consiliul Concurenţei poate obliga, prin decizie, agenţii economici sau 
asociaţiile de agenţi economici la plata unor amenzi cominatorii, în sumă de până la 5% 
din cifra de afaceri zilnică medie din anul financiar anterior sancționării, pentru fiecare zi 
de întârziere, calculată de la data stabilită prin decizie, pentru a-i determina: 
a) să respecte prevederile art. 5 alin. (1), ale art. 6 şi ale art. 13; 
b) să aplice măsurile enunțate printr-o decizie luată conform prevederilor art. 50 lit. a) şi 
b), ale art. 51 alin. (2) lit. c) şi ale art. 52 alin. (1) şi (2); 
c) să furnizeze în mod complet şi corect informaţiile şi documentele care le-au fost cerute 
conform prevederilor art. 41; 
d) să se supună inspecției prevăzute la art. 42-44. 

(alineat modificat prin art. I, pct. 55 din O.U.G. nr. 121/2003) 
(2) Consiliul Concurenţei, respectiv Oficiul Concurenţei, poate obliga, prin decizie, 
agenţii economici sau asociaţiile de agenţi economici la plata unor amenzi cominatorii în 
suma de până la 750.000 lei pentru fiecare zi de întârziere, calculată de la data stabilită în 
decizie, pentru a-i determina; 

(alineat abrogat prin art. I, pct. 56 din O.U.G. nr. 121/2003) 
(3) În baza deciziei Consiliului Concurenţei, respectiv a Oficiului Concurenţei, profiturile 
suplimentare realizate de agenţii economici ca urmare a încălcării prezentei legi vor fi 
confiscate şi vărsate la bugetul de stat. 


(alineat abrogat prin art. I, pct. 56 din O.U.G. nr. 121/2003) 


Art. 60. - (1) Contravenţiile prevăzute în prezenta lege se constată şi se sancţionează de 
către Consiliul Concurenţei în plen, comisii sau prin inspectorii de concurenţă. 
(2) Sancţiunile pentru contravenţiile prevăzute la art. 55 lit. b)-e) şi la art. 56 alin. (1) lit. 


d) se aplică de către inspectorii de concurenţă. 


354 


(3) Sancţiunile pentru contravenţiile prevăzute la art. 55 lit. a) şi la art. 56 alin. (1) lit. c) 
şi d), precum şi amenzile cominatorii prevăzute la art. 59 se aplică de către comisiile 
Consiliului Concurenţei prin decizii. 

(alineat modificat prin art. unic, pct. 22 din Legea nr. 184/2004) 

(alineatele 1-3 modificate prin art. I, pct. 57 din O.U.G. nr. 121/2003) 
(31) Sancţiunile pentru contravenţiile prevăzute la art. 56 alin. (1) lit. a) şi b) se aplică de 
către plenul Consiliului Concurenţei prin aceeaşi decizie prin care s-a constatat săvârşirea 
respectivei contravenţii. Instanţa competentă este cea prevăzută la art. 52 alin. (4) 

(alineat introdus prin art. I, pct. 58 din O.U.G. nr. 121/2003) 
(4) Deciziile luate în condiţiile alin. (3) şi (31) pot fi atacate la Curtea de Apel Bucureşti, 
Secţia contencios administrativ, în termen de 30 de zile de la comunicare (alineat 
modificat prin art. I, pct. 59 din O.U.G. nr. 121/2003) 
(5) În baza deciziei Consiliului Concurenţei profiturile sau, după caz, veniturile 
suplimentare realizate de agenţii economici ca urmare a săvârşirii contravenţiilor 
prevăzute şi sancţionate de prezenta lege vor fi confiscate şi vărsate la bugetul de stat. 


(alineat modificat prin art. I, pct. 60 din O.U.G. nr. 121/2003) 


Art. 61. - Contravenţiilor prevăzute la art. 55 lit. b)-e) şi la art. 56 alin. (1) lit. d) li se 
aplică prevederile Ordonanţei Guvernului nr. 2/2001 privind regimul juridic al 
contravenţiilor, aprobată cu modificări şi completări prin Legea nr. 180/2002, cu 
modificările ulterioare, cu excepţia art. 28 şi 29. 


(articol modificat prin art. I, pct. 61 din O.U.G. nr. 121/2003) 


Art. 62. - (1) Deciziile emise conform art. 50, 51, 59 şi 60 vor fi comunicate părților în 
cauză de către Consiliul Concurenţei şi vor fi publicate în Monitorul Oficial al României, 
Partea I, pe cheltuiala contravenientului sau a solicitantului, după caz, ori pe pagina de 
Internet a Consiliului Concurenţei. 

(alineat modificat prin art. I, pct. 62 din O.U.G. nr. 121/2003, ulterior modificat 
prin art. unic, pct. 23 din Legea nr. 184/2004) 
(2) La publicarea deciziilor se va ţine seama de interesele legitime ale agenţilor 


economici în cauză, astfel încât secretul profesional să nu fie divulgat. 

Art. 621. - (1) Dreptul ConsiliuluiConcurenţei de a aplica sancţiuni contravenţionale 
pentru încălcările prevederilor prezentei legi se prescrie după cum urmează: 

a) în termen de 3 ani, în cazul încălcării prevederilor art. 55 lit. c), d) şi e); 

b) în termen de 5 ani, în cazul tuturor celorlalte încălcări ale prevederilor prezentei legi. 
(2) Prescripţia dreptului la acţiune al Consiliului Concurenţei începe să curgă de la data 
încetării practicii anticoncurenţiale. În cazul încălcărilor legii, ce au caracter de 
continuitate sau de repetabilitate, prescripţia începe să curgă de la data încetării ultimului 
act sau fapt anticoncurenţial în cauză. 


(articol introdus prin art. I, pct. 63 din O.U.G. nr. 121/2003) 


Art. 622. - (1) Orice acţiune întreprinsă de către Consiliul Concurenţei în scopul unei 
examinări preliminare sau în scopul declanşării unei investigaţii în legătură cu o anumită 
încălcare a legii va întrerupe cursul termenelor de prescripţie prevăzute la art. 62 1. 
Întreruperea termenului de prescripţie va avea efect de la data comunicării acţiunii 
întreprinse de către Consiliul Concurenţei, făcută către cel puţin un agent economic sau o 
asociaţie de agenţi economici care a participat la săvârşirea încălcării legii. 

(2) Acţiunile ce pot fi întreprinse de către Consiliul Concurenţei şi care întrerup cursul 
termenului de prescripţie includ, în principal, următoarele: 

a) solicitări de informaţii, în scris; 

b) ordin al preşedintelui Consiliului Concurenţei de declanşare a unei investigaţii; 

c) începerea procedurilor legale. 

(3) Întreruperea termenului de prescripţie îşi produce efectele față de toţi agenţii 
economici sau asociaţiile de agenţi economici care au participat la săvârşirea încălcării 
legii. 

(4) În cazul întreruperii termenului de prescripţie, un nou termen, cu o durată similară, 
începe să curgă de la data la care Consiliul Concurenţei a întreprins una dintre acţiunile 
menţionate la alin. (2). Termenul de prescripţie va expira cel mai târziu în ziua în care se 
împlineşte perioada egală cu dublul termenului de prescripţie, aplicabil pentru săvârşirea 
încălcării în cauză, în situaţia în care Consiliul Concurenţei nu a impus nici una dintre 


sancțiunile prevăzute de prezenta lege. 


356 


(articol introdus prin art. I, pct. 63 din O.U.G. nr. 121/2003) 


Art. 63. - (1) Participarea cu intenţie frauduloasă şi în mod determinant a unei persoane 
fizice la conceperea, organizarea sau realizarea practicilor interzise de art. 5 alin. (1) şi de 
art. 6 şi care nu sunt exceptate conform prevederilor art. 5 alin. (2) sau ale art. 8 
constituie infracţiune şi se pedepseşte cu închisoare de la 6 luni la 4 ani sau cu amendă. 
(2) Acţiunea penală se pune în mişcare la sesizarea Consiliului Concurenţei. 

(3) Instanţa judecătorească poate dispune publicarea, în presă, pe cheltuiala celui vinovat, 


a hotărârii definitive. 


Art. 64. - Independent de sancţiunile aplicate în conformitate cu prevederile prezentei 
legi, dreptul la acţiune al persoanelor fizice şi/sau juridice pentru repararea integrală a 
prejudiciului cauzat lor printr-o practică anticoncurențială prohibită de prezenta lege 


rămâne rezervat. 


Art. 65. - Orice persoană care utilizează sau divulgă, în alte scopuri decât cele prevăzute 
de prezenta lege, documente sau informaţii cu caracter de secret profesional, primite sau 
de care a luat cunoştinţă în îndeplinirea atribuţiilor de serviciu sau în legătură cu 
serviciul, răspunde potrivit legii penale, putând fi obligată şi la repararea prejudiciului 


cauzat. 


Capitolul VII 
Dispoziţii comune şi finale 
Art. 66. - În cazul în care încadrarea juridică făcută printr-o notificare de agenţii 
economici implicați nu este corectă, Consiliul Concurenţei poate schimba aceasta 
încadrare. 


(articol modificat prin art. I, pct. 64 din O.U.G. nr. 121/2003) 


Art. 67. - (1) Cifra de afaceri vizată în art. 8 şi 15 este suma veniturilor realizate din 


vânzările de produse şi/sau din prestările de servicii realizate de agentul economic în 

cursul ultimului exercițiu financiar, din care se scad sumele datorate cu titlu de obligaţii 
fiscale şi valoarea contabilizată a exporturilor efectuate direct sau prin mandatar. 

(2) Când o operaţiune de concentrare economică are loc în modalitatea prevăzută la art. 
11 alin. (2) lit. b), prin cumpărare de elemente de activ, din cifra de afaceri stabilită 
conform alin. (1) va fi luată în considerare numai suma aferentă activelor constituind 
obiect al tranzacţiei. 

(alineat modificat prin art. I, pct. 65 din O.U.G. nr. 121/2003) 

(3) Dacă, în cursul unei perioade de 2 ani, două sau mai multe tranzacții de felul celor 
menţionate la alin. (2) au loc între aceleaşi persoane fizice şi/sau juridice, ele sunt 
considerate ca o singură operaţiune de concentrare economică, realizată la data ultimei 


tranzacţii. 


Art. 68. - Cifra de afaceri este înlocuită: 

a) pentru societăţi bancare, instituţii de credit sau financiare şi societăţi financiare, prin a 
zecea parte din valoarea bilanţului lor; 

b) pentru societăţile de asigurări, prin valoarea primelor brute emise, care vor include 
toate sumele primite sau de primit conform contractelor de asigurări încheiate de ele sau 
în contul lor, inclusiv primele cedate reasiguratorilor, după deducerea impozitelor şi a 
taxelor identificate de către Consiliul Concurenţei prin instrucțiuni. 


(articol modificat prin art. I, pct. 66 din O.U.G. nr. 121/2003) 


Art. 69. - În scopul aplicării prevederilor art. 8 şi 15, dar fără a contraveni prevederilor 
alin. (2) şi (3) ale art. 67, dacă vreuna dintre societăţile comerciale avute în vedere la 
aplicarea prevederilor art. 8 sau ale art. 15 face parte dintr-un grup de societăţi 
comerciale, pentru cifra sa de afaceri se va lua în considerare cifra de afaceri cumulată a 
respectivului grup, conform bilanţului consolidat al acestuia. 


(articol modificat prin art. I, pct. 67 din O.U.G. nr. 121/2003) 
Art. 70. - Plafoanele valorice stabilite, conform dispoziţiilor prezentei legi, prin raportare 


la cifra de afaceri vor fi actualizate periodic prin decizie a plenului şi puse în aplicare prin 


ordin al preşedintelui Consiliului Concurenţei, ţinându-se seama de evoluția piețelor. 

(articol modificat prin art. I, pct. 68 din O.U.G. nr. 121/2003) 


Art. 71. - Administratorii, managerii şi directorii executivi care deţin funcții de 
conducere şi de decizie ori opoziții de control, direct sau prin interpuşi la agenţi 
economici concurenţi, sunt obligaţi să notifice Consiliului Concurenţei această situaţie în 


termen de 30 de zile de la crearea ei. 


Art. 72. - (1) Pentru salarizarea membrilor şi a personalul Consiliului Concurenţei se 
aplică, prin analogie, dispozițiile Legii nr. 50/1995 cu privire la salarizarea membrilor şi 
personalului Curţii de Conturi. 

(2) Personalul Consiliului Concurenţei şi cel al Oficiului Concurenţei beneficiază de 
prevederile art. 29 alin. (3) şi ale art. 33 alin (1) din Legea nr. 40/1991, republicată în 
anul 1993. 

(3) Personalul cu atribuții privind preţurile şi protecția concurenţei din cadrul 
Ministerului Finanţelor, atât cel din aparatul central cât şi cel din reţeaua teritorială se 


preia de către Oficiul Concurenţei prin transfer în interesul serviciului. 


Art. 73. - (1) Prezenta lege intră în vigoare la 9 luni de la publicarea ei în Monitorul 
Oficial al României, cu excepţia dispoziţiilor care reglementează înfiinţarea şi 
organizarea Consiliului Concurenţei şi a Oficiului Concurenţei, care intră în vigoare la 
data publicării legii în Monitorul Oficial al României. 

(2) Pe data intrării în vigoare a prezentei legi se abrogă art. 36-38 din Legea nr. 15/1990 
privind reorganizarea unităţilor economice de stat ca regii autonome şi societăți 
comerciale, art. 4 lit. a) din Legea nr. 11/1991 privind combaterea concurenţei neloiale şi 


orice ale dispoziţii contrare. 


Art. 74. - În termen de 6 luni de la constituirea sa, dar nu mai înainte de data intrării în 
vigoare a prezentei legi, Consiliul Concurenţei va adopta şi va pune în aplicare 
regulamentele şi instrucţiunile menționate la art. 28 alin. (2) şi (3). 


(articolele 71-74 abrogate art. I, pct. 69 din O.U.G. nr. 121/2003) 

Legea a fost publicată în Monitorul oficial al României nr. 88 din 30 aprilie 1996 


Leagea nr. 143 din 27 iulie 1999. 


privind ajutorul de stat 


CAPITOLUL I Dispoziţii generale 

CAPITOLUL II Reguli procedurale 

CAPITOLUL III Deciziile Consiliului Concurenţei 

CAPITOLUL IV Recuperarea ajutorului ilegal şi a ajutorului interzis 
CAPITOLUL V Categorii exceptate 

CAPITOLUL VI Inventarierea, monitorizarea şi raportarea ajutoarelor de stat 


CAPITOLUL VII Dispoziţii finale 


CAPITOLUL I 


Dispoziţii generale 


1. Scopul legii 

2. Definirea ajutorului de stat 

3. Definirea ajutorului existent 

4. Definirea ajutorului ilegal 

5. Definirea ajutorului interzis 

6. Persoanele interesate 

7. Definirea întreprinderii 

8. Definirea întreprinderii publice 

9. Definirea iniţiatorului ajutorului de stat 

10. Definirea întreprinderii publice care activează în sectorul industriei prelucrătoare 
11. Definirea serviciului de interes economic general 
12. Definirea drepturilor exclusive şi speciale 


13. Măsuri şi ajutoare de stat care nu intră sub incidenţa legii 


Scopul legii 
Art. 1. — Prezenta lege are ca scop reglementarea modalităților de autorizare, acordare, 
control, inventariere, monitorizare şi raportare a ajutorului de stat, în vederea creării şi 


menţinerii unui mediu concurenţial normal. 


Definirea, formele şi modalităţile de acordare a ajutorului de stat 
Art. 2. - (1) În sensul prezentei legi, ajutorul de stat este orice măsură de sprijin acordată 
de câtre stat sau de câtre unităţile administrativ-teritoriale, din resurse de stat sau resurse 
ale unităţilor administrativ-teritoriale, indiferent de formă, care distorsionează sau 


amenință să distorsioneze concurenţa, prin favorizarea anumitor întreprinderi, a 

producției anumitor bunuri, a prestării anumitor servicii sau afectează comerţul dintre 
România şi statele membre ale Uniunii Europene, fiind considerat incompatibil cu un 
mediu concurenţial normal. 

(2) Următoarele ajutoare de stat sunt compatibile cu un mediu concurenţial normal şi nu 
sunt supuse obligaţiei de notificare, fiind suficient avizul Consiliului Concurenţei: 

a) ajutoarele de stat având caracter social, acordate consumatorilor individuali, cu 
condiția ca acestea să fie date fără discriminare în ceea ce priveşte originea produselor 
sau serviciilor implicate; 

b) ajutoarele de stat pentru înlăturarea efectelor cauzate de dezastre naturale sau de 
evenimente excepționale. 

(3) Pot fi considerate compatibile numai ajutoarele de stat prevăzute la art. 14 care 
îndeplinesc condiţiile pentru a fi autorizate, prevăzute în regulamentele şi instrucțiunile 
Consiliului Concurenţei. 

(4) Ajutorul de stat se concretizează fie într-un transfer de fonduri publice câtre o 
întreprindere, fie în renunţarea la unele venituri viitoare - certe sau posibile - şi care 
asigură unei întreprinderi un beneficiu de natură economică sau financiară, pe care nu l-ar 
fi obținut în absenţa acestor măsuri. Beneficiile rezultate vor fi considerate ajutor de stat 
dacă ele conferă un avantaj anumitor regiuni, anumitor întreprinderi sau producţiei 
anumitor bunuri ori prestării anumitor servicii. 

(5) Ajutorul de stat poate lua forma unei scheme de ajutor de stat sau a unui ajutor 
individual. 

(6) Schema de ajutor de stat este un sistem pe baza căruia pot fi acordate alocâri specifice 
individuale întreprinderilor definite în mod general şi abstract sau orice sistem pe baza 
căruia ajutorul, care nu este legat de un anume proiect, poate fi acordat uneia sau mai 
multor întreprinderi pentru o perioadă de timp nedeterminată sau într-un cuantum 
nedeterminat. 

(7) Ajutorul de stat individual este orice formă de ajutor de stat care nu este acordat pe 
baza unei scheme de ajutor. 

(8) Modalităţile de acordare a ajutorului de stat, fără a se limita la acestea, pot fi: 
subvenţii; anularea de datorii sau preluarea pierderilor; exceptâri, reduceri sau amânări de 


la plata taxelor şi impozitelor; renunţarea la obţinerea unor venituri normale de pe urma 

fondurilor publice, inclusiv acordarea unor împrumuturi cu dobânzi preferenţiale; garanţii 
acordate de stat sau de alte autorităţi publice centrale sau locale în condiţii preferențiale; 
participări cu capital ale statului, judeţului, oraşului, comunei sau ale unor instituţii 
publice, dacă rata profitului acestor investiţii este mai mică decât cea normală, anticipată 
de către un investitor privat prudent; reduceri de preţ la bunurile furnizate şi la serviciile 
prestate de câtre autorităţi publice centrale sau locale sau alte organisme care 
administrează surse ale statului ori ale colectivităţilor locale, inclusiv vânzarea unor 
terenuri aparţinând domeniului privat al statului, judeţului, oraşului, comunei sub prețul 
pieţei. 


(articol modificat prin art. I, pct. 1 din Legea nr. 603/2003) 


Definirea ajutorului existent 
Art. 3. — (1) Ajutorul existent este un ajutor individual sau o schemă de ajutor care 
îndeplineşte una dintre urmâtoarele condiţii: 
a) exista înainte de intrarea în vigoare a prezentei legi; 
b) a fost autorizat de câtre Consiliul Concurenţei; 
c) Consiliul Concurenţei nu a luat, în termenul legal, una dintre deciziile prevăzute de 
prezenta lege. 
d) orice ajutor de stat pentru care a expirat termenul de prescripţie prevăzut la art. 192 
(literă introdusă prin prin art. I, pct. 2 din Legea nr. 603/2003) 
(2) Alocările specifice de ajutoare, acordate ca parte a unei scheme de ajutor existente, 
vor fi considerate ajutor existent, în afară de cazul în care Consiliul Concurenţei a 
solicitat în mod expres, în decizia sa privind schema de ajutor, notificarea unor astfel de 


alocări specifice de ajutoare. 


Definirea ajutorului ilegal 
Art. 31. - În sensul prezentei legi, ajutorul ilegal este un ajutor de stat, altul decât unul 
existent sau exceptat de la obligaţia notificării conform prezentei legi, acordat fără a fi 
fost autorizat de Consiliul Concurenţei sau acordat după ce a fost notificat, dar înainte de 
emiterea unei decizii de câtre Consiliul Concurenţei în termen legal. 


(articol introdus prin art. I, pct. 3 din Legea nr. 603/2003) 

Definirea ajutorului interzis 
Art. 32 - În sensul prezentei legi, ajutorul interzis este ajutorul de stat pentru care 
Consiliul Concurenţei a emis o decizie de interzicere, dar a fost totuşi acordat. 


(articol introdus prin art. I, pct. 3 din Legea nr. 603/2003) 


Persoanele interesate 
Art. 35. - Persoanele interesate sunt considerate iniţiatorul ajutorului de stat, furnizorul, 


beneficiarul ajutorului de stat şi orice altă persoană, întreprindere sau asociaţie de 
întreprinderi, incluzând asociaţiile comerciale şi asociaţiile profesionale, afectate prin 
acordarea unui ajutor de stat. 


(articol introdus prin art. I, pct. 3 din Legea nr. 603/2003) 


Definirea întreprinderii 
Art. 3%. - In sensul prezentei legi, prin întreprindere se înţelege orice persoană fizică sau 


juridică, indiferent de forma de organizare, care desfăşoară activități în scop lucrativ, 
total sau parțial. 


(articol introdus prin art. I, pct. 3 din Legea nr. 603/2003) 


Definirea întreprinderii publice 
Art. 35. - În sensul prezentei legi, prin întreprindere publică se înţelege orice 
întreprindere asupra căreia autoritățile publice pot exercita, direct sau indirect, o influență 
determinantă în virtutea dreptului lor de proprietate, a participării lor financiare sau a 
regulilor care guvernează activitatea acesteia. 


(articol introdus prin art. I, pct. 3 din Legea nr. 603/2003) 


Definirea iniţiatorului ajutorului de stat 
Art. 36. - În sensul prezentei legi, iniţiatorul ajutorului de stat este acea autoritate abilitată 


să inițieze proiecte de acte normative sau administrative ce implică acordarea unor 

ajutoare de stat. În această sferă se includ şi iniţiativele legislative conform prevederilor 
Constituţiei României. 


(articol introdus prin art. I, pct. 3 din Legea nr. 603/2003) 


Definirea întreprinderii publice care activează în sectorul industriei 
prelucrătoare 
Art. 37. - În sensul prezentei legi, prin întreprindere publică ce activează în sectorul 
industriei prelucrătoare se înţelege orice întreprindere publică al cărei obiect principal de 
activitate, reprezentând cel puţin 50% din totalul cifrei de afaceri anuale, se desfăşoară în 
domeniul industriei prelucrătoare. Activităţile care se includ în sectorul industriei 
prelucrătoare sunt cele din Clasificarea activităţilor din economia naţională (CAEN), 
secţiuna D - Produse ale industriei prelucrătoare, subsecțiunile DA până la DN inclusiv; 


(articol introdus prin art. I, pct. 3 din Legea nr. 603/2003) 


Definirea serviciului de interes economic general 
Art. 38. - În sensul prezentei legi, prin serviciu de interes economic general se înțelege 
acel serviciu prestat în condiţii de piaţă, pentru care există obligaţii impuse de autorităţile 
publice privind accesul consumatorilor în mod nediscriminatoriu şi/sau alte obligaţii 
impuse; 


(articol introdus prin art. I, pct. 3 din Legea nr. 603/2003) 


Definirea drepturilor exclusive şi speciale 
Art. 3°. - În sensul prezentei legi: 
a) drepturile exclusive se definesc ca fiind drepturile acordate de o autoritate publică unei 
singure întreprinderi, prin orice instrument legislativ, de reglementare sau administrativ, de a 
presta un serviciu sau de a desfăşura o activitate în cadrul unei zone geografice date; 
b) drepturile speciale se definesc ca fiind drepturile care sunt acordate de o autoritate 
publică unui număr limitat de întreprinderi, prin orice instrument legislativ, de 


reglementare sau administrativ care, în cadrul unei zone geografice date: 

- limitează la două sau mai multe numărul întreprinderilor care sunt autorizate să presteze 
un serviciu sau să desfăşoare o activitate; 

- desemnează câteva întreprinderi concurente, autorizate pentru prestarea unui serviciu 
sau desfăşurarea unei activităţi; 

- conferă avantaje uneia sau mai multor întreprinderi, care afectează substanţial 
capacitatea oricărei alte întreprinderi de a presta acelaşi serviciu sau de a desfăşura 
aceeaşi activitate în aceeaşi zonă geografică, în condiţii substanţial echivalente. 


(articol introdus prin art. I, pct. 3 din Legea nr. 603/2003) 


Măsuri şi ajutoare de stat care nu intră sub incidenţa legii 
Art. 4. - Acordarea ajutoarelor de stat pentru agricultură şi piscicultura se realizează 
conform reglementărilor specifice. 


(articol modificat prin art. I, pct. 4 din Legea nr. 603/2003) 


CAPITOLUL II 


Reguli procedurale 


1. Autorizarea ajutorului de stat 

2. Notificarea ajutorului de stat 

3. Clauza suspensivă 

4. Examinarea notificări şi iniţierea procedurilor 

5. Termenele stabilite pentru inițierea procedurilor şi pentru decizii 
6. Revocarea unei decizii 


7. Puteri de investigaţie 


Autorizarea ajutorului de stat 
Art. 5. — Orice ajutor de stat, sub orice formă şi indiferent de beneficiar, trebuie autorizat 
de Consiliul Concurenţei din punct de vedere al efectelor asupra concurenţei, cu excepția 
cazurilor când prezenta lege prevede altfel. 
(2) Ajutoarele de stat sub formă de schemă sau ajutoare individuale, prevăzute în proiecte 


de acte normative sau în proiecte de acte administrative - legi, ordonanţe, ordonanţe de 

urgenţă, hotărâri ale Guvernului etc. - se notifică Consiliului Concurenţei şi se acordă 
numai după autorizarea lor de către acesta. 


(alineat introdus prin art. I, pct. 5 din Legea nr. 603/2003) 


Notificarea ajutorului de stat 
Art. 6. - (1) Orice intenţie de a acorda un ajutor de stat nou sau de a modifica un ajutor de 
stat existent se notifică de câtre furnizorul şi iniţiatorul ajutorului de stat Consiliului 
Concurenţei, cu excepţia cazului în care este altfel prevăzut în prezenta lege sau în 
reglementările emise în aplicarea acesteia. 
(2) Notificarea unui ajutor de stat trebuie să cuprindă informaţiile exacte şi complete, 
cerute de Consiliul Concurenţei pentru a evalua compatibilitatea ajutorului de stat cu 
prezenta lege şi cu reglementările emise în aplicarea acesteia. 
(3) Notificarea va deveni efectivă la data când informaţiile cuprinse în notificare sunt 
exacte şi complete. 
(4) În cazul în care Consiliul Concurenţei constată că informaţiile cuprinse în notificare 
sunt inexacte sau incomplete, va cere corectarea sau completarea acestora în termen de 20 
de zile de la primirea notificări 


(articol modificat prin art. I, pct. 6 din Legea nr. 603/2003) 


Clauza suspensivă 
Art. 7. — Un ajutor de stat nou nu poate fi acordat, iar modificările la un ajutor de stat 
existent nu pot fi puse în aplicare până când Consiliul Concurenţei nu ia o decizie de 


autorizare sau până când ajutorul nu este considerat ca fiind autorizat. 


Examinarea notificării şi iniţierea procedurilor 
Art. 8. — (1) Consiliul Concurenţei va examina notificarea de îndată ce o primeşte. 
(2) În cazul în care Consiliul Concurenţei constată că măsura notificată nu constituie 
ajutor de stat, va emite o decizie în acest sens. 
(3) În cazul în care Consiliul Concurenţei constată că măsura notificată nu prezintă 


îndoieli privind compatibilitatea sa cu prezenta lege, va emite o decizie de autorizare. 

(4) In cazul în care Consiliul Concurenţei constată că măsura notificată prezintă îndoieli 


cu privire la compatibilitatea sa cu prezenta lege, va decide deschiderea unei investigaţii. 


Termenele stabilite pentru iniţierea procedurilor şi pentru decizii 
Art. 9. - (1) Consiliul Concurenţei ia una dintre deciziile menţionate la art. 8 alin. (2)-(4), 
în termen de 60 de zile de la data la care notificarea a devenit efectivă, 
iniţiatorul/furnizorul fiind informat asupra acestei date. 

(alineat modificat prin art. I, pct. 7 din Legea nr. 603/2003) 
(2) În cazul în care Consiliul Concurenţei decide să deschidă o investigaţie, va trebui să ia 
decizia finală în termen de cel mult patru luni de la data deschiderii investigaţiei. 
(3) În cazul în care Consiliul Concurenţei nu ia deciziile menţionate în termenele 
stabilite, ajutorul poate fi acordat în mod legal după înştiinţarea prealabilă a Consiliului 
Concurenţei şi va deveni un ajutor existent. 
(4) Termenele stabilite nu se aplică, dacă ajutorul de stat nu este notificat sau notificarea 


nu este efectivă. 


Revocarea unei decizii 
Art. 10. - Consiliul Concurenţei poate revoca o decizie luată anterior, după prezentarea 
argumentelor de câtre furnizorul şi iniţiatorul ajutorului de stat, când decizia s-a bazat pe 
informaţii incorecte primite pe parcursul procedurii şi care au fost determinante în luarea 
acesteia. 


(articol modificat prin art. I, pct. 8 din Legea nr. 603/2003) 

Puteri de investigaţie 
Art. 11. - În aplicarea prezentei legi, Consiliul Concurenţei are puterile de investigare 
prevăzute de Legea concurenţei nr. 21/1996, cu modificările ulterioare. 


(articol modificat prin art. I, pct. 9 din Legea nr. 603/2003) 


CAPITOLUL III 

Deciziile Consiliului Concurenţei 


1. Decizii privind un ajutor de stat nou sau modificarea unuia existent 
2. Decizii privind un ajutor existent 
3. Ajutorul care poate fi autorizat sau interzis 


4. Participarea Oficiului Concurenţei la deliberările Consiliului Concurenţei 


Decizii privind un ajutor de stat nou sau modificarea unuia existent 
Art. 12. - (1) In cazul unui ajutor de stat nou sau al modificării unuia existent, Consiliul 


Concurenţei analizează măsura notificată în conformitate cu dispoziţiile prezentei legi şi 
ale reglementărilor emise în aplicarea acesteia 

(alineat modificat prin art. I, pct. 10 din Legea nr. 603/2003) 
(2) După o astfel de analiză, Consiliul Concurenţei poate decide: 
a) că măsura notificată nu constituie ajutor de stat; 
b) să autorizeze ajutorul de stat; 
c) să autorizeze ajutorul de stat, impunând prin decizia sa condiţii sau obligaţii menite să 
asigure că aceasta nu denaturează semnificativ mediul concurenţial normal şi nu 
afectează aplicarea corespunzătoare a acordurilor internaţionale la care România este 
parte; 
d) să interzică acordarea ajutorului de stat, în cazul în care acesta denaturează 
semnificativ mediul concurențial normal şi afectează aplicarea corespunzătoare a 
acordurilor internaţionale la care România este parte. 
(3) Atunci când Consiliul Concurenţei ia o decizie de interzicere a unui ajutor de stat, 
acesta, în cazul în care a fost acordat, trebuie să fie anulat şi recuperat de câtre furnizorul 


ajutorului sau rambursat de câtre beneficiar. 


Decizii privind un ajutor existent 
Art. 13. - (1) Dacă în urma activităţii de supraveghere a ajutoarelor de stat existente, 
prevăzută la art. 26, se constată că un ajutor existent denaturează semnificativ mediul 
concurenţial normal sau afectează comerţul dintre România şi statele membre ale Uniunii 


Europene, Consiliul Concurenţei solicită furnizorului de ajutor de stat să ia măsuri 


369 


Concurenţei poate să includă o recomandare de anulare sau de modificare a ajutorului 
existent. 

(2) Dacă măsurile nu sunt luate de câtre furnizorul de ajutor, în perioada de timp indicată 
în solicitare, Consiliul Concurenţei poate decide oprirea acordării ajutorului de stat 
existent sau poate impune condiţii şi obligaţii menite să asigure compatibilitatea 
ajutorului de stat cu dispoziţiile prezentei legi. Decizia nu va avea efect retroactiv şi 
trebuie să permită furnizorului de ajutor o perioadă rezonabilă de timp pentru a se supune 
acesteia. 

(3) Procedura prevăzută la alin. (1) şi (2) se aplică şi în cazul în care beneficiarul nu 
respectă decizia de autorizare a Consiliului Concurenţei 


(articol modificat prin art. I, pct. 11 din Legea nr. 603/2003) 


Ajutorul care poate fi autorizat sau interzis 
Art. 14. - (1) Consiliul Concurenţei poate autoriza măsuri ce constituie ajutor de stat, 
conform regulamentelor sau instrucţiunilor specifice, cum sunt: 
a) ajutor pentru cercetare şi dezvoltare; 
b) ajutor pentru întreprinderi mici şi mijlocii; 
c) ajutor pentru protecţia mediului înconjurător; 
d) ajutor pentru instruirea angajaţilor şi pentru crearea de noi locuri de muncă; 
e) ajutor pentru salvarea şi restructurarea firmelor în dificultate; ajutorul pentru 
menţinerea locurilor de muncă poate fi considerat ajutor de restructurare; 
f) ajutor pentru dezvoltare regională; 
g) ajutor general pentru promovarea exporturilor, prin acţiuni ca: săptămâni naționale, 
târguri internaţionale, magazine de prezentare şi altele asemenea, cu condiţia ca de 
acestea să poată beneficia toate întreprinderile interesate; 
h) ajutor pentru promovarea culturii şi conservarea patrimoniului cultural; 
i) ajutor pentru proiecte mari de investiţii; 
j) orice alt ajutor în condiţiile regulamentelor şi instrucţiunilor privind ajutorul de stat ce 
vor fi emise, cu respectarea legislaţiei în vigoare, de câtre Consiliul Concurenţei. 


(alineat modificat prin art. I, pct. 12 din Legea nr. 603/2003) 

(Plafoanele prevăzute la art. 14 alin. (1) se modifică, astfel încât în anumite cazuri pot 
ajunge până la 100%, în condiţiile prevăzute în legislaţia secundară specifică în domeniul 
ajutorului de stat) 

(2) În evaluarea efectelor unui ajutor de stat, Consiliul Concurenţei trebuie să ia în 
considerare efectele cumulate ale tuturor tipurilor de ajutor acordate aceluiaşi beneficiar. 
(3) Sunt interzise măsurile ce constituie ajutor de stat, cum sunt: 

a) ajutor pentru export sau orice ajutor care este condiţionat, de drept sau de fapt, de 
performanţa la export, în măsura în care un astfel de ajutor poate să afecteze aplicarea 
corespunzâtoare a acordurilor internaționale la care România este parte; 

b) ajutor pentru compensarea pierderilor rezultate din activitatea întreprinderilor, direct 
sau prin scutirea de la plata obligaţiilor datorate statului; 

c) măsurile de ajutor care sunt astfel aplicate încât creează discriminări în favoarea 
produselor realizate la intern, faţă de bunurile similare produse în ţări participante la 
acorduri internaţionale la care România este parte şi în care sunt prohibite astfel de 
discriminări. 


(alineat modificat prin art. I, pct. 12 din Legea nr. 603/2003) 


Participarea Oficiului Concurenţei la deliberările Consiliului Concurenţei 
Art. 15. — Şeful Oficiului Concurenţei sau persoana delegată de acesta va reprezenta 
Guvernul la deliberările Consilului Concurenţei şi poate face recomandări pentru a fi 
luate în considerare de câtre acesta. 


(articol abrogat prin art. I, pct. 13 din Legea nr. 603/2003) 


CAPITOLUL IV 
Recuperarea, rambursarea sau suspendarea ajutorului ilegal şi a ajutorului interzis 


(titlu modificat prin art. I, pct. 14 din Legea nr. 603/2003) 


1. Definirea ajutorului ilegal 
2. Recuperarea, rambursarea sau suspendarea ajutorului 
3. Recuperarea ajutorului de stat interzis 


4. Recuperarea dobânzii şi a prejudiciilor cauzate de un ajutor ilegal sau interzis 


371 


5. Procedura în faţa instanţei 


6. Termenul de prescripţie 


Definirea ajutorului ilegal 
Art. 16. — În sensul prezentei legi, ajutorul ilegal este un ajutor de stat, altul decât unul 
existent sau exceptat de la obligaţia notificării conform prezentei legi, acordat fără a fi 
fost autorizat de Consiliul Concurenţei sau acordat după ce a fost notificat, dar înainte de 
emiterea unei decizii de câtre Consiliul Concurenţei în termenul legal. 


(articol abrogat prin art. I, pct. 13 din Legea nr. 603/2003) 


Recuperarea, rambursarea sau suspendarea ajutorului ilegal 
Art. 17. - (1) Consiliul Concurenţei poate solicita Curţii de apel în a cărei circumscripție 
teritorială se află sediul principal al furnizorului sau al beneficiarului de ajutor de stat 
anularea actului administrativ prin care s-a acordat ajutorul ilegal şi, pe cale de 
consecinţă, recuperarea, rambursarea sau suspendarea plăţii oricărui ajutor ilegal. 
(2) Curtea de apel poate dispune, prin ordonanţă preşedinţială, suspendarea acordării 
ajutorului ilegal prevăzut de actul administrativ. Ordonanţa poate fi atacată cu recurs la 
Înalta Curte de Casaţie şi Justiţie. 
(3) În cazul în care Consiliul Concurenţei constată că un ajutor de stat a fost instituit 
printr-un act normativ cu putere de lege, cu încălcarea prevederilor art. 5 şi 6, sesizează 
autoritatea emitentă. 
(4) Consiliul Concurenţei informează concomitent furnizorul şi beneficiarul de ajutor de 
stat cu privire la sesizarea transmisă autorităţii emitente. 
(5) În termen de 10 zile de la data primirii sesizării prevăzute la alin. (3), autoritatea 
emitentă este obligată să ia o decizie cu privire la suspendarea actului normativ prin care 
s-a acordat ajutorul de stat. 
(6) În termen de 30 de zile de la data primirii sesizării prevăzute la alin. (3), furnizorul şi 
inițiatorul sunt obligaţi să notifice Consiliului Concurenţei în conformitate cu prevederile 
art. 5 şi 6. Autoritatea emitentă, ţinând cont de decizia Consiliului Concurenţei, va lua o 
decizie cu privire la modificarea actului normativ prin care s-a acordat ajutorul de stat, 


respectiv cu privire la recuperarea sau rambursarea ajutoarelor de stat deja acordate. 

(articol modificat prin art. I, pct. 15 din Legea nr. 603/2003) 


Recuperarea sau ramburarea ajutorului de stat interzis 
Art. 18. - (1) În cazul în care Consiliul Concurenţei emite o decizie de interzicere, 
ajutorul de stat interzis nu poate face obiectul de reglementare al vreunui act 
administrativ. 
(2) Dacă, după emiterea unei decizii de interzicere, ajutorul de stat interzis este totuşi 
acordat în temeiul unui act administrativ, Consiliul Concurenţei va cere Curţii de apel în 
a cărei circumscripție teritorială se află sediul principal al furnizorului sau al 
beneficiarului de ajutor anularea actului administrativ prin care s-a acordat acesta şi, pe 
cale de consecinţă, să dispună recuperarea ajutorului de câtre furnizor sau rambursarea 
acestuia de câtre beneficiar. 
(3) Consiliul Concurenţei poate cere Curții de apel să dispună recuperarea sau 
rambursarea ajutorului de stat printr-un act administrativ şi în cazul în care nu au fost 
respectate condiţiile sau obligaţiile prevăzute în decizia de autorizare. 
(4) Dacă, după emiterea unei decizii de interzicere, ajutorul de stat interzis este totuşi 
acordat în temeiul unui act normativ cu putere de lege, Consiliul Concurenţei va sesiza 
autoritatea emitentă, care, în termen de 30 zile, va lua o decizie cu privire la modificarea 
actului normativ prin care s-a acordat ajutorul de stat, respectiv cu privire la recuperarea 
sau rambursarea ajutoarelor de stat deja acordate, ţinând cont de decizia Consiliului 
Concurenţei. 


(articol modificat prin art. I, pct. 16 din Legea nr. 603/2003) 


Recuperarea dobânzii şi a prejudiciilor cauzate de un ajutor ilegal sau interzis 
Art. 19. - (1) În cazul unui ajutor de stat ilegal sau interzis, Consiliul Concurenţei poate 
solicita, de asemenea, Curţii de apel să dispună recuperarea de câtre furnizorul ajutorului 
sau rambursarea de câtre beneficiarul acestuia a dobânzii aferente sumei ajutorului de 
stat, la o rată propusă de Consiliul Concurenţei. O astfel de dobândă poate fi impusă: 

a) în cazul ajutorului interzis, de la data la care ajutorul a fost la dispoziţia beneficiarului 


şi până la recuperarea sa; 

b) în cazul ajutorului ilegal, neautorizat ulterior de câtre Consiliul Concurenţei, de la data 
la care ajutorul a fost la dispoziţia beneficiarului şi până la recuperarea sa. 

(2) În afara prevederilor alin. (1), orice persoană interesată are dreptul să pretindă 
despăgubiri pentru prejudiciul cauzat prin acordarea ajutorului de stat cu încâlcarea 
obligaţiei de a nu se acorda un astfel de ajutor până la autorizarea sa de câtre Consiliul 
Concurenţei. 


(articol modificat prin art. I, pct. 17 din Legea nr. 603/2003) 


Procedura în faţa instanţei 
Art. 191. - Acţiunile prevăzute în prezentul capitol sunt judecate conform procedurii de 
contencios administrativ. 


(articol introdus prin art. I, pct. 18 din Legea nr. 603/2003) 


Termenul de prescripţie 
Art. 19% - (1) Dreptul Consiliului Concurenţei de a solicita recuperarea ajutorului de stat 
este supus unui termen de prescripţie de 10 ani. 
(2) Termenul de prescripţie începe să curgă din ziua în care ajutorul ilegal/interzis este 
acordat beneficiarului sub formă de ajutor individual sau de alocare specifică în cadrul 
schemei de ajutor. 
(3) Orice măsură luată de Consiliul Concurenţei în legătură cu un ajutor ilegal/interzis 
întrerupe termenul de prescripţie. Fiecare întrerupere duce la curgerea unui nou termen. 
Termenul de prescripţie este suspendat atâta timp cât cazul se află pe rol la Curtea de apel 
sau la Înalta Curte de Casaţie şi Justiţie, după caz. 


(articol introdus prin art. I, pct. 18 din Legea nr. 603/2003) 


CAPITOLUL V 


Categorii exceptate 


1. Pragul minim 
2. Exceptări pe categorii 


3. Regulamente şi instrucțiuni în aplicarea legii 

Pragul minim 
Art. 20. - Ajutorul acordat unei întreprinderi, într-o perioadă de până la 3 ani, în valoare 
totală de 4 miliarde lei, este considerat a fi autorizat şi nu cade sub incidenţa obligaţiei de 
notificare, în condiţiile stabilite prin regulamentul Consiliului Concurenţei. 

(articol modificat prin art. I, pct. 19 din Legea nr. 603/2003) 

(Plafonul majorat de la 1 miliard lei la 3 miliarde lei, începând cu 29 ianuarie 2003 
prin art. 1 din Ordinul nr. 251/2002, ulterior majorat de la 3 miliarde la 4 miliarde, 
începând cu data de 22 martie 2004 oprin Ordinul nr. 51/2004) 


Exceptări pe categorii 
Art. 21. - (1) Consiliul Concurenţei va adopta regulamente de exceptâri pe categorii prin 
care se stabilesc categoriile de ajutoare de stat considerate a fi autorizate şi care, în 
consecință, nu sunt supuse cerinţelor de notificare. Aceste regulamente vor specifica, în 
mod distinct, pentru fiecare categorie de ajutor de stat: 
a) scopul ajutorului; 
b) categoriile de beneficiari; 
c) pragurile valorice exprimate fie ca intensitate, fie ca mărime absolută; 
d) condiţiile legate de cumularea ajutoarelor acordate aceluiaşi beneficiar pentru acelaşi 
obiectiv. 
(2) Regulamentele pot stabili: 
a) fixarea de praguri valorice sau alte condiţii care să determine necesitatea notificări 
unor alocâri specifice de ajutoare; 
b) excluderea anumitor sectoare din domeniul de aplicare a unor astfel de reglementări; 
ajutorului exceptat. 


(articol modificat prin art. I, pct. 20 din Legea nr. 603/2003) 

Regulamente şi instrucţiuni în aplicarea legii 
Art. 22. - (1) Consiliul Concurenţei poate să adopte şi să pună în aplicare, de asemenea, 
regulamente şi instrucțiuni, altele decât cele menţionate la art. 20 şi 21, în vederea 
definirii criteriilor esenţiale care trebuie îndeplinite pentru autorizarea ajutorului de stat, 
în special cele referitoare la anumite sectoare ale economiei sau la obiective specifice ale 
ajutorului de stat. 
(2) Regulamentele, instrucţiunile şi modificările acestora necesită avizul conform al 
Consiliului Legislativ, pentru a putea fi adoptate în plenul Consiliului Concurenţei şi vor 
fi publicate în Monitorul Oficial al României, Partea I, prin ordin al preşedintelui 
Consiliului Concurenţei. 
(3) Reglementările Consiliului Concurenţei elaborate în aplicarea prezentei legi pot fi 
atacate în contencios administrativ la Curtea de apel în a cărei rază teritorială persoana 
interesată îşi are sediul sau domiciliul. 


(articol modificat prin art. I, pct. 21 din Legea nr. 603/2003) 


CAPITOLUL VI 


Inventarierea, monitorizarea şi raportarea ajutoarelor de stat 


1. Inventarul ajutoarelor de stat acordate în anii precedenţi 

2. Actualizarea anuală a inventarului ajutoarelor de stat 

3. Obligaţia autorităţilor publice 

4. Obligaţiile întreprinderilor publice 

5. Obligaţiile întreprinderilor care beneficiază de drepturi speciale sau exclusive ori care 
prestează servicii economice de interes general 

6. Obligaţiile întreprinderilor publice care acţionează în sectorul industriei prelucrătoare 
7. Acordarea de asistenţă de specialitate la elaborarea noilor scheme de ajutor de stat 

8. Monitorizarea ajutoarelor existente 

9. Procedurile privind raportarea, inventarierea şi monitorizarea ajutoarelor de stat 

10. Puterile de investigaţie ale personalului împuternicit al Consiliului Concurenţei 

11. Sancţiuni şi contravenţii 


12. Raportul anual 

Inventarul ajutoarelor de stat 
Art. 23. - Consiliul Concurenţei întocmeşte inventarul ajutoarelor de stat, care va 


cuprinde toate schemele de ajutor de stat şi ajutoarele individuale existente. 


(articol modificat prin art. I, pct. 22 din Legea nr. 603/2003) 


Actualizarea anuală a inventarului ajutoarelor de stat 
Art. 24. - (1) Inventarul ajutoarelor de stat se actualizează anual de câtre Consiliul 
Concurenţei, ţinându-se seama de următoarele elemente: 
a) noile scheme de ajutor şi noile ajutoare individuale autorizate de Consiliul Concurenţei 
în cursul anului de raportare; 
b) noile scheme de ajutor şi noile ajutoare individuale exceptate de la obligaţia notificării 
câtre Consiliul Concurenţei. 
(2) Pentru realizarea şi actualizarea inventarului, furnizorii de ajutoare de stat, precum şi 
orice alte organisme care administrează surse ale statului sau ale colectivităţilor locale 
sunt obligaţi să transmită Consiliului Concurenţei informaţii referitoare la: 
a) natura ajutorului acordat; 
b) condiţii impuse la acordarea ajutoarelor, după caz; 
c) originea ajutorului; 
d) cuantumul ajutorului de stat acordat defalcat pe fiecare beneficiar; 
e) durata acordării ajutorului de stat. 
(3) Consiliul Concurenţei supraveghează relaţiile financiare dintre autorităţi publice şi 
întreprinderi publice, precum şi asigurarea transparenţei în cadrul întreprinderilor cu 
drepturi speciale sau exclusive ori cărora le-a fost încredințată prestarea unor servicii de 
interes economic general. 
(4) Furnizorii de ajutor de stat, orice alte organisme care administrează surse ale statului 
sau ale colectivităţilor locale, precum şi beneficiarii de ajutor de stat vor ţine o evidenţă 
specifică privind ajutoarele de stat acordate/primite. 


(articol modificat prin art. I, pct. 23 din Legea nr. 603/2003) 

Obligaţia autorităţilor publice 
Art. 241. - Autorităţile publice au obligaţia să furnizeze, la solicitarea Consiliului 
Concurenţei, informaţii în legătură cu relațiile financiare existente între ele şi 
întreprinderile publice. 


(articol introdus prin art. I, pct. 24 din Legea nr. 603/2003) 


Obligaţiile întreprinderilor publice 
Art. 242. - Întreprinderile publice au următoarele obligaţii: 
a) să păstreze timp de 5 ani informaţiile referitoare la relaţiile financiare care au loc între 
ele şi autorităţile publice; 
b) să furnizeze, la solicitarea Consiliului Concurenţei, informaţii în legătură cu relaţiile 
financiare existente între ele şi autoritățile publice; 
c) să comunice Consiliului Concurenţei, în termen de 60 de zile de la încheierea 
exerciţiului financiar, îndeplinirea condiţiilor de încadrare ca întreprindere publică, 
stabilite prin regulament al Consiliului Concurenţei. 


(articol introdus prin art. I, pct. 24 din Legea nr. 603/2003) 


Obligaţiile întreprinderilor care beneficiază de drepturi speciale sau exclusive 
ori care prestează servicii economice de interes general 
Art. 245. - Întreprinderile care beneficiază de drepturi speciale sau exclusive sau care 
prestează servicii economice de interes general au următoarele obligaţii: 
a) să furnizeze, la solicitarea Consiliului Concurenţei, informaţii privind costurile şi 
veniturile aferente diferitelor activități, detalii complete asupra metodelor prin care 
costurile şi veniturile sunt alocate diferitelor activităţi; 
b) să păstreze timp de 5 ani informaţiile referitoare la relaţiile financiare care au loc între 
ele şi autorităţile publice; 
c) să comunice Consiliului Concurenţei, în termen de 60 de zile de la încheierea 
exerciţiului financiar, îndeplinirea condiţiilor de încadrare stabilite prin regulament al 
Consiliului Concurenţei. 


(articol introdus prin art. I, pct. 24 din Legea nr. 603/2003) 

Obligaţiile întreprinderilor publice care acţionează în sectorul industriei 
prelucrătoare 
Art. 244. - Întreprinderile publice care acţionează în sectorul industriei prelucrătoare au 
următoarele obligaţii: 
a) să păstreze timp de 5 ani informaţiile referitoare la relaţiile financiare care au loc între 
ele şi autorităţile publice; 
b) să furnizeze, la solicitarea Consiliului Concurenţei, informaţii în legătură cu relaţiile 
financiare existente între ele şi autorităţile publice; 
c) să comunice Consiliului Concurenţei, în termen de 60 de zile de la încheierea 
exerciţiului financiar, îndeplinirea condiţiilor de încadrare stabilite prin regulament al 
Consiliului Concurenţei; 
d) să transmită, la solicitarea Consiliului Concurenţei, un raport care să cuprindă: 
- situaţiile financiare anuale; 
- hotărârile şi procesele-verbale ale adunărilor generale ale acţionarilor şi ale şedinţelor 
consiliului de administraţie; 
- informaţii referitoare la aportul de capital social în acţiuni şi modalitatea de realizare; 
- informaţii referitoare la destinaţia dividendelor plătite şi a profiturilor nedistribuite; 
- informaţii legate de primirea de alocaţii sau subvenţii nerambursabile şi condiţiile în 
care au fost primite şi utilizate; 
- informaţii legate de contractarea unor împrumuturi, cu precizarea condiţiilor de 
acordare, a ratei dobânzii şi a garanţiilor; 
- informaţii legate de garanţiile acordate de autoritățile publice pentru împrumuturi; 
- informaţii legate de apartenenţa la un grup de întreprinderi; 
- informaţii privind renunţarea de câtre stat la sumele care-i sunt datorate; 
- informaţii privind sumele primite din donaţii şi sponsorizări, precum şi modul lor de 
folosire 


(articol introdus prin art. I, pct. 24 din Legea nr. 603/2003) 


Acordarea de asistenţă de specialitate la elaborarea noilor scheme de ajutor de 


stat 

Art. 25. - (1) Autorităţile furnizoare de ajutor de stat îşi vor constitui compartimente 
specializate în domeniul ajutorului de stat, cu atribuţii în aplicarea prezentei legi şi a 
reglementărilor emise în aplicarea acesteia. 

(2) În cazul elaborării unei noi scheme de ajutor de stat, precum şi al prelungirii sau 
modificării unei scheme existente, autoritățile implicate pot solicita asistenţă tehnică de 
specialitate Consililui Concurenţei 


(articol modificat prin art. I, pct. 25 din Legea nr. 603/2003) 


Monitorizarea ajutoarelor existente 
Art. 26. - (1) În sensul prezentei legi, prin monitorizare se înţelege activitatea de 
supraveghere şi control al ajutoarelor de stat existente în derulare, în vederea verificării 
respectării prevederilor actului normativ sau administrativ care le instituie şi a deciziilor 
de autorizare emise de câtre Consiliul Concurenţei. 
(2) În aplicarea regulamentelor, instrucţiunilor şi deciziilor emise de către Consiliul 
Concurenţei conform prezentei legi, acţiunile de monitorizare se finanţează prin 
întocmirea unui raport de monitorizare. 
(3) Obligaţia de monitorizare a ajutoarelor de stat revine Consiliului Concurenţei. 
(4) În vederea realizării monitorizării ajutoarelor de stat, Consiliul Concurenţei are 
următoarele atribuţii: 
a) supraveghează respectarea de câtre furnizorii şi beneficiarii de ajutor de stat a 
prevederilor actelor normative sau administrative prin care se instituie ajutoare de stat; 
b) urmăreşte aplicarea efectivă a deciziilor de autorizare emise; 
c) verifică respectarea de câtre furnizorii şi beneficiarii de ajutor de stat a regulilor 
privind cumulul de ajutoare; 
d) verifică dacă ajutoarele de stat acordate se încadrează în pragurile de intensitate 
maximă admisibilă prevăzute de legislaţia în domeniu. 


(articol modificat prin art. I, pct. 26 din Legea nr. 603/2003) 


380 


Procedurile privind raportarea, inventarierea şi monitorizarea ajutoarelor de 
stat 
Art. 261. - Procedurile privind raportarea, inventarierea şi monitorizarea ajutoarelor de 
stat, cele privind supravegherea relaţiilor financiare prevăzute la art. 24 alin. (3) se 
stabilesc prin regulamente ale Consiliului Concurenţei. 


(articol introdus prin art. I, pct. 27 din Legea nr. 603/2003) 


Puterile de investigaţie ale personalului împuternicit al Consiliului Concurenţei 
Art. 262. - (1) În exercitarea atribuţiilor prevăzute de prezenta lege, personalul 
împuternicit al Consiliului Concurenţei are următoarele puteri de investigare: 

a) să solicite furnizorilor de ajutor de stat, organismelor care administrează surse ale 
statului sau ale colectivitâţilor locale, precum şi beneficiarilor de ajutor de stat 
informaţiile şi documentele care-i sunt necesare, menţionând baza legală şi scopul 
solicitării şi poate stabili termene până la care aceste informaţii şi documente să-i fie 
furnizate; 

b) să i se permită accesul, în prezenţa reprezentantului legal al beneficiarului de ajutor de 
stat ori în prezenţa altei persoane desemnate de acesta, în orice spaţiu în care îşi 
desfăşoară activitatea beneficiarul ajutorului de stat; 

c) să solicite explicaţii şi declaraţii reprezentanţilor furnizorilor de ajutor de stat, 
organismelor care administrează surse ale statului sau ale colectivităţilor locale şi 
beneficiarilor ajutoarelor de stat, după caz; 

d) să i se permită accesul în timpul controlului, la registre, documente, înscrisuri sau 
evidențe contabile şi să obţină copii de pe acestea. 

(2) Furnizorii, organismele care administrează surse ale statului sau ale colectivităților 
locale, precum şi beneficiarii de ajutor de stat, după caz, au obligaţia de a asigura 
exercitarea puterilor de investigare conferite de prezenta lege personalului împuternicit al 
Consiliului Concurenţei. 


(3) Procedurile de investigare se stabilesc prin regulament al Consiliului Concurenţei. 

(4) La solicitare, personalul împuternicit al Consiliului Concurenţei beneficiază de 
protecţie din partea organelor abilitate ale statului. 


(articol introdus prin art. I, pct. 27 din Legea nr. 603/2003) 


Sancţiuni şi contravenţii 
Art. 265. - (1) Constituie contravenţii şi vor fi sancţionate cu amendă de câtre persoanele 
împuternicite, în conformitate cu prevederile Legii concurenţei nr. 21/1996, cu 
modificările ulterioare, următoarele fapte: 
a) furnizarea de informaţii şi documente inexacte sau incomplete, precum şi nefurnizarea 
informaţiilor şi documentelor solicitate conform prevederilor prezentei legi; 
b) refuzul de a se supune controlului desfăşurat conform prevederilor prezentei legi; 
c) refuzul acordării explicaţiilor şi furnizării declaraţiilor solicitate conform prezentei 
legi; 
d) neîndeplinirea obligaţiilor prevăzute de prezenta lege. 
(2) Cuantumurile amenzilor se stabilesc şi se actualizează prin hotărâre a Guvernului. 
(3) Contravenţiilor prevăzute la alin. (1) li se aplică prevederile Ordonanţei Guvernului 
nr. 2/2001 privind regimul juridic al contravenţiilor, aprobată cu modificări şi completări 
prin Legea nr. 180/2002, cu modificările şi completările ulterioare. 


(articol introdus prin art. I, pct. 27 din Legea nr. 603/2003) 


Raportul anual 
Art. 27. - Consiliul Concurenţei întocmeşte un raport anual privind ajutoarele de stat 
acordate în România, pe care îl înaintează spre aprobare Guvernului. Raportul se 
transmite Comisiei Europene şi se publică în Monitorul Oficial al României, Partea I, în 
vederea asigurării transparenţei în acest domeniu. 


(articol modificat prin art. I, pct. 28 din Legea nr. 603/2003) 


CAPITOLUL VII 


Dispoziţii finale 


1. Plafoane 

2. Publicarea deciziilor Consiliului Concurenţei 
3. Drepturile persoanelor interesate 

4. Atacarea deciziilor Consiliului Concurenţei 
5. Confidenţialitate 


6. Intrarea în vigoare a legii 


Plafoane 
Art. 28. — Plafoanele exprimate în procente sau în sume la valoarea absolută, menţionate 


la art. 14 şi 20, pot fi actualizate prin ordine ale preşedintelui Consiliului Concurenţei. 


Publicarea deciziilor Consiliului Concurenţei 
Art. 281. - Consiliul Concurenţei asigură publicarea deciziilor luate în aplicarea prezentei 
legi prin orice mijloace de informare, ţinând seama de interesul părților şi cu asigurarea 
protecţiei informaţiilor secrete de stat sau a informaţiilor secrete de serviciu. 


(articol introdus prin art. I, pct. 29 din Legea nr. 603/2003) 


Drepturile persoanelor interesate 
Art. 282 - (1) Consiliul Concurenţei publică, prin orice mijloace, informaţii cu privire la 
notificările primite, precum şi ordinele privind deschiderea investigaţiilor în conformitate 
cu art. 8 alin. (4). 
(2) Orice persoană interesată poate transmite punctul său de vedere cu privire la măsura 
faţă de care s-a dispus deschiderea investigaţiei în conformitate cu art. 8 alin. (4). 
(3) Orice persoană interesată poate informa Consiliul Concurenţei cu privire la orice 
ajutor de stat presupus ilegal sau orice utilizare presupusă abuzivă a ajutorului de stat. În 
cazul în care Consiliul Concurenţei, pe baza informaţiilor de care dispune, consideră că 
nu există motive suficiente pentru a se pronunţa asupra cazului, informează persoanele 
interesate asupra acestui fapt. 
(4) La cerere, orice persoană interesată poate obţine o copie a oricărei decizii emise de 
Consiliul Concurenţei. 


(articol introdus prin art. I, pct. 29 din Legea nr. 603/2003) 

Atacarea deciziilor Consiliului Concurenţei 
Art. 29. - Deciziile Consiliului Concurenţei, emise în baza prezentei legi, pot fi atacate de 
către persoanele interesate, în termen de 30 de zile de la publicare sau, după caz, de la 
comunicare, în procedură de contencios administrativ, la Curtea de Apel Bucureşti. 
Hotărârea va fi pronunţată fără drept de apel, împotriva ei putând fi declarat recurs la 
Înalta Curte de Casaţie şi Justiţie. 


(articol modificat prin art. I, pct. 30 din Legea nr. 603/2003) 


Confidenţialitate 
Art. 30. - (1) Consiliul Concurenţei, furnizorii de ajutor de stat, personalul angajat al 
acestora, alţi funcționari publici, precum şi alte persoane interesate au obligaţia de a nu 
dezvălui informaţiile sau documentele obţinute în aplicarea prezentei legi şi care au 
caracter de informaţii secrete de stat sau informaţii secrete de serviciu. 
(alineat modificat prin art. I, pct. 31 din Legea nr. 603/2003) 

(2) Orice persoană care utilizează sau divulgă, în alte scopuri decât cele prevăzute de 
prezenta lege, documente sau informaţii cu caracter de secret profesional, primite sau de 
care a luat cunoştinţă în îndeplinirea atribuţiilor de serviciu sau în legătură cu serviciul, 
răspunde potrivit legii penale, putând fi obligată şi la repararea prejudiciului cauzat. 

(3) Informaţiile şi documentele pot fi date altor autorităţi de concurenţă, în conformitate 
cu acordurile internaționale la care România este parte, cu condiţia ca aceste autorităţi de 


concurenţă să fie supuse unor reguli de confidenţialitate similare. 


Intrarea în vigoare a legii 
Art. 31. — (1) Această lege intră în vigoare la data de 1 ianuarie 2000. 


(2) Pe data intrării în vigoare a prezentei legi orice dispoziţii contrare se abrogă. 


Legea a fost publicată în Monitorul oficial al României nr. 370 din 3 august 1999 

